
PROLOGUS

Post communem considerationem de virtutibus
et vitiis, et aliis ad materiam moralem pertinenti­
bus, necesse est considerare singula in speciali.
Sermones enim morales universales minus sunt
utiles, eo quod actiones in particularibus sunt.
Potest autem aliquid in speciali considerari circa
moralia dupliciter: uno modo ex parte materiae
ipsius moralis, puta cum consideratur de hac vir­
tute vel hoc vitio; alio modo quantum ad specia­
les status hominum, puta cum consideratur de
subditis et praelatis, de activis et contemplativis,
vel quibuscumque aliis differentiis hominum. Pri­
mo ergo considerabimus specialiter de his (piae
pertinent ad omnes hominum status; secundo vero
specialiter de his quae pertinent ad determinatos
status. - Est autem considerandum circa primum,
quod si seorsum determinaremus de virtutibus,
(Ionis, vitiis et praeceptis, oporteret idem multo­
ties dicere. Qui enim sufficienter vult tractare de
hoc praecepto: Non moechaberis, necesse habet
inquirere de adulterio, quod est quoddam pecca­
tum, cujus etiam cognitio dependet ex cognitione
oppositae virtutis. Erit ergo compendiosior et
expeditior considerationis via, si simul sub eodem
tractatu consideratio procedat de virtute et dono
sibi correspondent^, et vitiis oppositis et praeceptis
affirmativis, vel negativis. Erit autem hic conside­
rationis modus conveniens ipsis vitiis secundum

propriam speciem. Ostensum est enim supra (I-II,
qu. xviii,lxxiietlxxiii) quod vitia et peccata di ver­
sificantur specie secundum materiam vel objectum,
non autem secundum alias differentias peccato­
rum, puta cordis, oris et operis; vel secundum infir­
mitatem, ignorantiam et malitiam, et alias hujus­
modi differentias. Est autem eadem materia circa
quam et virtus recte operatur, et vitia opposita
a rectitudine recedunt. Sic ergo, tota materia mo­
rali ad considerationem virtutum reducta, omnes
virtutes sunt ulterius reducendae ad septem; qua­
rum tres sunt theologicae, de quibus primo est
agendum; aliae vero quatuor sunt cardinales, de
quibus posterius agetur. Virtutum autem intellec­
tualium una quidem est prudentia, quae inter cardi­
nales virtutes continetur et numeratur. Ars vero
non pertinet ad scientiam moralem, quae circa
agibilia versatur, cum ars sit recta ratio /adibilium,
ut supra dictum est (I-II, qu. Ivii, art. 3 et 4). Aliae
vero tres intellectuales virtutes, scilicet sapientia,
intellectus et scientia, communicant etiam in no­
mine cum donis quibusdam Spiritus Sancti. Unde
simul etiam de eis considerabitur in consideratione
donorum virtutibus correspondentium. Aliae vero
virtutes morales omnes aliqualiter reducuntur ad
virtutes cardinales, ut ex supra dictis patet (I-II,
qu. Ixi, art. 3). Unde in consideratione alicujus virtu­
tis cardinalis considerabuntur etiam omnes vir­
tutes ad eam qualitercumque pertinentes, et vi­
tia opposita. Et sic nihil moralium erit praeter­
missum. *

DE VIRTUTIBUS THEOLOGICIS
DE FIDE
Circa virtutes igitur theologicas primo erit con­
siderandum de fide; secundo de spe; tertio de charitate. - Circa fidem vero quadruplex consideratio
occurrit: prima quidem de ipsa fide; secunda de do­
nis intellectus et scientiae ipsi correspondentibus;
tertia de vitiis oppositis; quarta de praeceptis ad
• Ad Divisionem Quaestionum quod attinet, vide nostram
« Divisionem schematicam totius summae », Tab. XVIII et se­
quentibus. (Apud «Mariettl» Romae, vel Taurini).

Q. 1 — De obiecto fidei

hanc virtutem pertinentibus. - Circa fidem vero
primo erit considerandum de ejus objecto; secundo
de ejus actu; tertio de ipso habitu fidei. Circa pri­
mum quaeruntur decem:
QUAESTIO I

De objecto fidei
Art. I. - Utrum, objectum fidei sit veritas prima.
Resp. Aff. - Scii. : a) veritas prima est objec­
tum formale fidei, et b) aliquomodo est etiam
ejus objectum materiale.
R. primi est: quia objectum formale alicujus
rei est id per quod objectum cognoscitur, quod
est ratio formalis objecti. Fides autem de qua
loquimur non assentit alicui, nisi quia est a Deo
revelatum; unde innititur ipsi veritati divinae,
quae est prima veritas, tanquam medio, per quod
objectum fidei cognoscitur.
R. secundi est: quia alia praeter Deum qui­
bus fides assentit non cadunt sub assensu fidei,
nisi secundum quod habent aliquem ordinem ad
Deum, inquantum per ipsa homo adjuvatur ad
tendendum in divinam fruitionem.
Notandum: Objectum formale quod fidei, ut
ajunt theologi, seu id quod per se et ratione sua a
fide attingitur, est prima veritas in essendo, aut
Deus ipse quatenus rationem naturalem excedit.
Objectum formale quo, seu id quo mediante, objec­
tum formate quod attingitur, est prima veritas in
dicendo, aut veracitas divina, quod est credendum
revelans.

Art. II. - Utrum objectum fidei sit aliquid complex­
um per modum enuntiabitis.
Resp. Aff. - Scii. : cx parte credentis objectum
fidei est aliquid complexum per modum enuntiabilis; ex parte vero rei creditae est ijicomplexum.

R. est: quia modus proprius humani intellectus
est ut veritatem cognoscat componendo et divi­
dendo: unde simplicia cognoscuntur per quam­
dam complexionem; ex parte autem ipsius rei,
objectum fidei est incomplexum, prout scii, ad
mentem divinam pertinens.
Art. III. - Utrum fidei possit subesse falsum.
Resp. Neg. - R. est: quia ratio formalis objecti
fidei est veritas prima (art. 1); unde nihil potest
cadere sub fide, nisi inquantum stat sub veritate
prima, sub qua nullum falsum stare potest, sicut
nec malum sub bonitate, nec non ens sub ente.
Notandum: Quantum ad hoc non est similis
ratio de spe et charitate. Fides enim perficit in­
tellectum, spes autem et charitas appetitivam par­
tem. Cum autem verum sit bonum intellectus, om­
nes virtutes quae perficiunt intellectum excludunt
totaliter falsum. Verum autem non est bonum
appeti tivae virtutis. Tamen neque spes (theolo­
gica), ut sic, subesse potest falsum. Innititur enim
auxilio divino gratiae, in qua si perseveraverit,
omnino et infallibiliter vitam aeternam conscquctur. Similiter de charitate; quia ad charitatem per­
tinet diligere, in quocumque fuerit; unde non refert
ad charitatem utrum in isto sit Deus, qui propter
Deum diligitur (Ad Im).
Art. IV. - Utrum objectum fidei possit esse aliquid
visum.
Resp. Neg. - Scii. : objectum fidei non potest
esse visum neque secundum intellectum, neque
secundum sensum.
R. est: quia illa videri dicuntur quae per seipsa
movent intellectum nostrum vel sensum ad sui
cognitionem. Per fidem autem intellectus alicui
assensit non quia sufficienter moveatur ab objec­
to proprie, sed per quamdam electionem veduntarie declinans in unam partem magis quam in
aliam sine formidine errandi. Si enim assentit
cum formidine errandi, non esset fides, sed opinio.

Notanda: 1. Quantum ad verba Domini: Quia vi­
disti me, Thoma, credidisti, notandum est quod Tho­
mas aliud vidit, et aliud credidit: hominem vidit, et
Deum ipsum credens confessus est, cum dixit: Do­
minus meus et Deus meus (Jn. xx, 29). - (Ad lm).
2. Ea quae subsunt fidei dupliciter considerari
possunt: uno modo in speciali; et sic non possunt
esse simul visa et credita; alio modo in generali,
scilicet sub communi ratione credibilis; et sic sunt
visa ab eo qui credit. Non enim crederet, nisi vi­
deret ea esse credenda vel propter evidentiam si­
gnorum, vel propter aliquid hujusmodi (Ad 2m).
3. Lumen fidei facit videre ea quae creduntur.
Sicut enim per alios habitus virtutum homo videt
illud quod est sibi conveniens secundum habitum
illum; ita etiam per habitum fidei inclinatur mens
hominis ad assentiendum his quae conveniunt
rectae fidei, et non aliis (Ad 3in).

Art. V. - Utrum ea quae sunt fidei possint esse
scita.
Resp. Neg. - Scii. : ea quae sunt fidei de eo­
dem secundum idem non possunt esse scita.
R. est: quia quaecumque sunt scita (per de­
monstrationem scientificam), sunt aliquo modo
visa. Omnis enim scientia habetur per aliqua
principia per se nota, et per consequens visa.
Fides autem est de non visis (art. praec.). - Nihil
prohibet tamen quod id quod est visum vel sci­
tum ab uno, sit creditum ab alio. Id tamen quod
communiter omnibus proponitur ut credendum
est communiter non scitum, et ista sunt quae
simpliciter fidei subsunt.
Notandum: Rationes quae inducuntur a sanctis
ad probandum ea quae sunt fidei, non sunt de­
monstrativae, sed persuasiones quaedam manife­
stantes non esse impossibile quod in fide proponi­
tur; vel procedunt ex principiis fidei, scilicet ex
auctoritatibus sacrae Scripturae, et ex his probant
aliquid apud fideles, sicut etiam ex principiis na­
turaliter notis probatur aliquid apud omnes. Unde
etiam theologia scientia est (P. I., quaes. I, art. 2). (Ad 2m).

Art. VI. - Ltrum credibilia sint per certos articulos
distinguenda.
Resp. Aff. - Scii. : Quantum ad formale quoad
nos, et inquantum per articulos credibilia fidei
Christianae in quasdam partes dividuntur, haben­
tes aliquam coaptationem ad invicem, ut ex
greco ’αρθρον nomen in latino articulus videtur
derivatum.
R. est: quia ubi occurrit aliquid speciali ra­
tione non visum, ibi est specialis articulus; sic
distinguitur articulus resurrectionis Christi ab
articulo passionis ejus; ubi autem multa secun­
dum eamdem rationem sunt cognita vel non co­
gnita, ibi non sunt articuli distinguendi; sicut
quod Dominus sit passus, mortuus et sepultus,
unam et eamdem difficultatem habent, et prop­
ter hoc omnia haec pertinent ad unum articulum.
Sic tamen quantum ad rationem formalem arti­
culorum quoad nos, quae est ut sit non visum;
ex parte vero ipsius rei creditae, ratio formalis
omnium credibilium una est, scilicet veritas pri­
ma, ut dictum est in art. primo hujus quaestio­
nis (Ad 2m).

Notandum: Fides principaliter est de his quae
videnda speramus in patria, secundum illud Hebr.
It, vers. 1: Fides est substantia sperandarum re­
rum, ideo per se ad fidem pertinent illa quae directe
nos ordinant ad vitam aeternam; sicut sunt tres
personae omnipotentis Dei, mysterium incarna­
tionis Christi, et alia hujusmodi; et secundum ista
distinguuntur articuli fidei. Quaedam vero, pro­
ponuntur in sacra Scriptura ut credenda, non qua­
si principaliter intenta, sed ad praedictorum mani­
festationem; sicut quod Abraham habuit duos
filios, quod ad tactum ossium Elisei suscitatus
est mortuus, et alia hujusmodi, quae narrantur
in sacra Scriptura in ordine ad manifestationem
divinae majestatis, vel incarnationis Christi; et
secundum talia non oportet articulos distinguere
(Ad Im).

Art. VII. - Utrum articuli fidei secundum succes­
sionem temporum creverint.
Resp. Aff. - Scii. : tz) quantum ad substan­
tiam articulorum fidei non est factum eorum aug­
mentum per temporum successionem; b) sed
quantum ad explicationem.
R. primi est: quia quaecumque posteriores
crediderunt, contencbantur in fide praeceden­
tium patrum, licet implicite.
R. secundi est: quia quaedam explicite co­
gnita sunt a posterioribus, quae a prioribus non
cognoscebantur explicite; unde Apostolus (Gal.
III) comparat statum veteris Testamenti pueri­
tiae (Ad 2m).
Notanda: 1. - Omnes articuli fidei continen­
tur implicite in his primis duobus, scilicet ut cre­
datur Deum esse, et providentiam habere circa
hominum salutem (Hebr. xi, 6); sicut quae per
rationem naturalem habentur, in principiis per se
notis continentur, quae ad hoc unum reducuntur
sicut ad primum: « Impossibile est simul affermare
et negare », ut patet per Philosophum. (In corp,
art.).
2. Ultima consummatio gratiae facta est per
Christum; unde et tempus ejus dicitur tempus
plenitudinis (Ad Gal. IV). Et ideo illi qui luerunt
propinquiores Christo vel ante, sicut Joannes Bap­
tista, vel post, sicut apostoli, plenius mysteria
fidei cognoverunt (Ad 4m).

Art. VIII. - Utrum articuli fidei convenienter enu­
merentur.
Resp. Aff. - R. est: quia illa per se pertinent
ad fidem quorum visione in vita aeterna perfruemur, et per quae ducimur ad vitam aeternam.
Duo autem nobis videnda proponuntur, scii,
occultum Divinitatis, cujus visio nos beatos fa­
cit; et mysteriorum humanitatis Christi, per quam
in gloriam filiorum Dei accessum habemus (Rom.

V). Secundum haec duo autem articuli fidei con­
venienter enumerantur. Septem articuli sunt
circa majestatem Divinitatis, et septem circa Chri­
sti humanitatem. - Ad Divinitatem pertinent:
a) unitas divinitatis (primus articulus); b) Tri­
nitas personarum (tres articuli); c) opera Divi­
nitatis propria, scii, creationis, sanctificationis
hominum et esse gloriae per resurrectionem car­
nis et vitam aeternam (tres articuli). Circa huma­
nitatem Christi sunt: articulus primus: incar­
natio sive conceptio Christi; secundus: ejus nati­
vitas ex Virgine; tertius: ejus passio, mors et
sepultura; quartus: ejus descensus ad inferos;
quintus: ejus resurrectio; sextus: ejus ascensio;
et septimus: adventus ejus ad judicium.

Art. IX. - Utrum convenienter articuli fidei in
symbolo ponantur.
Resp. Aff. - R. est: quia credere non potest
aliquis, nisi ei veritas quam credat, proponatur.
Et veritates fidei convenienter in unum colli­
guntur (hoc enim significat nomen Symbolum,
a graeco σνμβαλλειν, colligere), ut facilius possint
omnibus proponi, ne aliquis per ignorantiam fidei
a veritate deficeret.
Notanda: 1. Plura quae Ecclesia edidit sym­
bola in nullo alio differunt, nisi quod in uno ple­
nius explicantur quae in alio continentur implicite,
secundum quod exigebat haereticorum instantia
(Ad 2m).
2. In missa publice cantatur symbolum Patrum
(Nicaenum), et non illud Apostolorum, quia illud
declarativum est hujus, et etiam fuit conditum
fide jam manifesta, et Ecclesia pacem habente.
Symbolum autem Apostolorum, quod tempore
persecutionis editum fuit, fide nondum publicata,
occulte dicitur in Prima et in Completorio, quasi
contra tenebras errorum praeteritorum et futu­
rorum (Ad 6m).

Q. 2 - De actu fidei

Art. X. - Utrum ad Summum Pontificem perti­
neat fidei symbolum ordinare.
Resp. Aff. - R. est: quia ad illius auctori­
tatem perlinet editio symboli ad cujus auctori­
tatem perlinet finaliter determinare ea quae sunt
fidei, ut ab omnibus inconcussa fide teneantur.
Hoc autem perlinet ad auctoritatem Summi Pon­
tificis, secundum verba Christi ad Petrum, quem
summum pontificem constituit: Ego pro te rogavi,
ut non deficiat fides tua, et tu aliquando conversus
confirma fratres tuos (Le. XXII, 32).
Notanda: 1. Ad solam auctoritatem Summi
Pontificis pertinet nova editio symboli, sicut et
omnia alia quae pertinent ad totam Ecclesiam,
ut congregare synodum generalem, et alia hujus­
modi (In fine art.).
2. Quantum ad symbolum S. Athanasii observan­
dum est, quod ipse sanctus non composuit mani­
festationem fidei per modum symboli; sed magis per
modum cujusdam doctrinae, ut ex ipso modo lo­
quendi apparet. Sed quia integram fidei verita­
tem ejus doctrina breviter continebat, auctoritate
summi pontificis est recepta, ut quasi regula fidei
habeatur (Ad 3m).

QUAESTIO II

De actu fidei
Deinde considerandum est de actu fidei: et pri­
mo de actu interiori; secundo de actu exteriori. Circa primum quaeruntur decem:

Art. I. - Utrum credere sit cum assensione cogitare.
Resp. Aff. - Scii. : a) credere esi cum assensu
cogitare, non ut cogitatio ad vim spectat cogitativam aut aestimativain (I. P., q. Ixxviii, a. 4),
seu b) ut communiter pro qualicumque actuali
intellectus consideratione sumitur; sed c) ut im­
portat intellectus considerationem cum aliqua
inquisitione et voluntatis consensu.

R. primi est: quia cogitare non sumitur hic
prout est actus cogitativae virtutis, sed prout
pertinet ad intellectum.
R. secundi est: quia cogitare sic sumptum
(ut communiter) non dicit totam rationem ejus
quod est credere; nam per hunc modum etiam
qui considerat ea quae scit, vel intelligit, cum
assensione cogitat.
R. tertii est: quia secundum hunc modum
intclligitur tota ratio hujus actus qui est credere,
prout distinguitur ab omnibus actibus intellectus,
qui sunt circa verum et falsum; nam credere ha­
bet firmam adhaesionem ad unam partem, in
quo convenit credens cum sciente et intelligente;
et tamen ejus cognitio non est perfecta per mani­
festam visionem; in quo convenit cum dubitante,
suspicante et opinante; et sic proprium est cre­
dentis ut cum assensu cogitet.
Notanda: 1. Fides non habet inquisitionem
rationis naturalis demonstrantis id quod creditur:
habet tamen inquisitionem quamdam eorum per
quae inducitur homo ad credendum, puta quia
sunt dicta a Deo, et miraculis confirmata (Ad Im).
2. Intellectus credentis determinatur ad unum,
non per rationem, sed per voluntatem; et ideo
assensus hic accipitur pro actu intellectus, secun­
dum quod a voluntate determinatur ad unum
(Ad 3m).

Art. II. - Utrum convenienter distinguantur actus
fidei per hoc quod est credere Deo, credere Deum,
et credere in Deum.

Resp. Aff. - Scii. : ex parte objecti in ordine
ad intellectum.
R. est: quia actus cujuslibet potentiae et habi­
tus accipitur secundum ordinem potentiae vel
habitus ad suum objectum. Objectum autem
fidei prout perlinet materialiter ad intellectum,
est credere Deum (qu. I, art. 1); prout pertinet

ad intellectum formaliter, est credere Deo, i. e.
propter auctoritatem Dei revelantis (ibid,); prout
autem pertinet ad voluntatem, inquantum scili­
cet rationem finis habet, est credere in Deum. Per ista autem tria non designantur diversi actus
fidei, sed unus et idem actus habens diversam
relationem ad fidei objectum (Ad Im).

Art. III. - Utrum credere aliquid supra rationem
naturalem sit necessarium ad salutem.
Resp. Aff. - Scii. : ad hoc quod homo perve­
niat ad perfectam visionem beatiludinis, praeexigitur quod credat Deo, tanquam discipulus ma­
gistro docenti.
R. est: quia omnis addiscens oportet quod
credat, ad hoc quod ad perfectam scientiam per­
veniat. Ad visionem autem beatitudinis, ad quam
homo per fidem supernaturaliter ordinatur, non
potest homo pertingere, nisi per modum addiscen­
tis a Deo doctore, secundum illud Jn. vi, 45: Om­
nis qui audit a Patre et didicit, venit ad me.
Notandum: Ab objectionem quod ad perfec­
tionem nostram sufficiunt illa quae nobis conve­
niunt secundum nostram naturam, observandum
est quod, quia natura hominis dependet a supe­
riori natura, ad ejus perfectionem non sufficit co­
gnitio naturalis, sed requiritur quaedam supernaturalis, ut dictum est in responsione ad articulum
(Ad Im).

Art. IV. - Utrum credere ea quae ratione naturali
probari possunt, sit necessarium.
Resp. Aff. - Prima R. est: quia per hoc citius
homo ad veritatis divinae cognitionem pervenit.
Secunda R. est: ut cognitio Dei sit commu­
nior. Multi enim in studio scientiae proficere non
possunt vel propter hebetudinem ingenii, vel
propter alias occupationes et necessitates tem­
poralis vitae, vel etiam propter torporem addi-

scendi; qui omnino Dei cognitione fraudarentur,
nisi proponerentur cis divina per medium fidei.
Tertia R. est: propter certitudinem. Ratio
enim humana in rebus divinis est multum defi­
ciens. - Investigatio enim naturalis rationis non
sufficit humano generi ad cognitionem divinorum,
etiam quae ratione ostendi possunt (Ad Im), ut
patet ex diversitate opinionum philosophorum.

Art. V. - Utrum homo teneatur ad credendum ali­
quid explicite.
Resp. Aff. - Scii. : Quantum ad ea quae per
se sunt objectum fidei, per quod homo efficitur
beatus; quantum vero ad ea quae per accidens
sunt objectum fidei, sicut quod Abraham habuit
duos filios et alia hujusmodi quae in sacra Scrip­
tura continentur, non tenetur homo explicite
credere, sed solum implicite, vel in praeparatione
animi. Haec tamen tenetur homo etiam explicite
credere, quando nobis constat haec in doctrina
fidei contineri.
R. est: quia determinatio virtuosi actus ad
proprium et per se objectum virtutis est sub ne­
cessitate praecepti, sicut et ipse virtutis actus.
Quantum ergo ad prima credibilia, quae sunt
articuli fidei, tenetur homo explicite credere,
sicut et tenetur habere fidem. Sed determinatio
actus virtuosi ad ea quae accidentaliter vel se­
cundario se habent ad proprium et per se vir­
tutis objectum, non cadit sub necessitate prae­
cepti, nisi pro loco et tempore.
Art. VI. - Utrum omnes aequaliter teneantur ad
habendum fidem explicitam.
Resp. Neg. - R. est: quia superiores homines,
ad quos pertinet alios erudire, tenentur habere
pleniorem notitiam de credendis, et magis expli­
cite credere.

Art VII. - Utrum, explicite credere mysterium
incarnationis Christi sil de necessitate salutis
apud omnes.
Resp. Aff. - Scii : Mysterium incarnationis
Christi aliqualiter oportuit omni tempore esse
creditum apud omnes; diversimode tamen se­
cundum diversitatem temporum et persona­
rum.
R. est: quia hoc mysterium proprie et per se
pertinet ad objectum fidei; nam via hominibus
veniendi ad bcatitudinem est mysterium incar­
nationis et passionis Christi secundum illud (Act.
iv, 12): Non est aliud nomen sub coelo datum homi­
nibus, in quo oporteat nos salvos fieri.
Notanda: 1. In responsione dicitur aliqualiter,
quia ante statum peccati homo habuit explici­
tam fidem de Christi incarnatione, secundum quod
ordinabatur ad consummationem gloriae, non
autem secundum quod ordinabatur ad liberatio­
nem a peccato per passionem et resurrectionem,
quia homo non fuit praescius peccati futuri. Post peccatum autem fuit explicite creditum myste­
rium, non solum quantum ad incarnationem, sed
etiam quantum ad passionem et resurrectionem,
quibus homo a peccato et morte liberatur. - Post
tempus autem gratiae revelatae tam majores quam
minores tenentur habere fidem explicitam de my­
steriis Christi, praecipue quantum ad ea quae com­
muniter in Ecclesia solemnizantur et publice pro­
ponuntur (passim in art.).
2. Quantum ad fidem gentilium in Christi in­
carnationem, observandum est, quod multis gen­
tilium facta fuit revelatio de Christo, ut patet
ex historia. Si qui tamen salvati fuerunt quibus
revelatio non fuit facta, non fuerunt salvati absque
fide Mediatoris; quia etsi non habuerunt fidem
explicitam habuerunt tamen fidem implicitam in
divina providentia, credentes Deum esse liberato­
rem hominum secundum modos sibi placitos, et
secundum quod aliquibus veritatem cognoscenti­
bus Spiritus revelasset, secundum illud Job xxxv,
11: Qui docet nos super jumenta terrae.

Art. VIII. - Utrum explicite credere Trinitatem
sit de necessitate salutis.
Resp. Aff. - R. est: quia mysterium incarna­
tionis Christi explicite credi non potest sine fide
Trinitatis. Unde eodem modo quo mysterium
incarnationis Christi ante Christum fuit explicite
creditum a majoribus, implicite autem a minori­
bus; ita etiam et mysterium Trinitatis. Post tem­
pus tamen gratiae divulgatae tenentur omnes
ad explicite credendum mysterium Trinitatis,
quod omnes adipsicuntur per invocationem Trini­
tatis, secundum illud Mt. ult. 19: Euntes docete
omnes gentes, baptizantes eos in nomine Patris, et
Filii, et Spiritus sancti.

Art. IX. - Utrum credere sit meritorium.
Resp. Aff. - R. est: quia ipsum credere est
actus intellectus assentientis veritati divinae ex
imperio voluntatis a Deo motae per gratiam.
(Vide quae diximus de merito: I-II, q. exiv, art.
3 et 4).
Notanda: 1. Fides sine charitate non potest
producere actum meritorium; sed charitate su­
perveniente, actus fidei fit meritorius per charitatem; sicut materia disposita non agit nisi per
formam supervenientem (Ad lm).
2. Assensus scientis in rem scitam non est meri­
torius, quia non subjacet libero arbitrio; sciens
enim cogitur ad assentiendum per efficaciam de­
monstrationis: consideratio tamen rei scitae est
meritoria. In fide autem utrumque subajacet li­
bero arbitrio; et ideo quantum ad utrumque actus
fidei potest esse meritorius (Ad 2m).
3. Ille qui credit habet sufficiens inductivum
ad credendum; inducitur autem auctoritate divinae
doctrinae miraculis confirmatae, et, quod plus est,
interiori instinctu Dei invitantis; unde non leviter
credit. Tamen non habet sufficiens inductivum ad
sciendum; et ideo non tollitur ratio meriti (Ad 3m).

Q. 3. - De actu exteriori fidei

Art. X. - Utrum ratio inductiva ad ea quae sunt
fidei, minuat meritum fidei.
Resp. Neg. - Scit. : a) ratio inductiva prae­
cedens assensui fidei diminuit meritum; b) si vero
ratio consequenter se habet ad voluntatem cre­
dentis, auget meritum.
R. primi est: quia credere debet homo ea quae
sunt fidei, non propter rationem humanam, sed
propter auctoritatem divinam. Sicut igitur in
moralibus passio praecedens diminuit laudem vir­
tuosi actus, ita ratio inductiva praecedens di­
minuit meritum fidei.
R. secundi est: quia ratio inductiva conse­
quens est signum promptioris voluntatis; sicut
et passio consequens in moralibus.
Notandum: Rationes demonstrativae inductae
ad ea quae sunt fidei praeambula, non tamen ad ar­
ticulos, etsi diminuant rationem fidei, quia faciunt
esse apparens id quod proponitur; non tamen di­
minuunt rationem charitatis, per quam valuntas
est prompta ad ea credendum, etiamsi non appa­
rerent, et ideo non diminuitur ratio meriti (Ad 2m).

QUAESTIO III

De exteriori actu fidei
Deinde considerandum est de exteriori fidei
actu, qui est confessio (fidei); et circa hoc quae­
runtur duo:

Art. I. - Utrum confessio sit actus fidei.
Resp. Aff. - R. est: quia confessio eorum
quae sunt fidei, secundum suam speciem ordi­
natur, sicut ad finem, ad id quod est fidei, et
ideo est actus fidei. Actus enim exteriores alicujus virtutis proprie illi sunt qui, secundum
suas species, referuntur ad finem ipsius virtutis. Unde fortitudo, quae removet timorem vel eru-

bescentiam, non est proprie et per se causa con­
fessionis fidei; sed quasi per accidens, ut remo­
vens prohibens (Ad 2m).
Art. II. - Utrum confessio (fidei) sit necessaria
ad salutem.
Resp. Aff. - Scii. : Confiteri fidem non sem­
per neque in quolibet loco est de necessitate sa­
lutis, sed in aliquo loco et tempore; quando scili­
cet per omissionem hujus confessionis substraheretur honor debitus Deo, et etiam utilitas proximi
impendenda.
R. est: quia confessio fidei cadit sub praecepto
affirmativo. Praecepta autem affirmativa, etsi
semper obligent, non tamen obligant ad semper
(I-II, q. Ixxi, art. 5 ad 3m, et q. Ixxxviii, art. 1
ad 2m).
Notandum: Si turbatio infidelium oriatur de
confessione fidei manifesta, absque aliqua ulilitale
fidei vel fidelium, non est laudabile in tali casu fi­
dem publice confiteri; unde Dominus dicit: Nolite
sanctum dare canibus, neque margaritas vestras
spargere ante porcos... ne conversi dirumpant vos
(Mt. vii, 6). - (Ad 3m).

QUAESTIO IV

De ipsa fidei virtute
Deinde considerandum est de ipsa fidei virtute,
et primo quidem de ipsa fide; secundo de habenti­
bus fidem; tertio de causa fidei; quarto de effecti­
bus ejus. - Circa primum quaeruntur octo:
Art. 1. - Utrum haec sil compenetens fidei definitio :
Fides est substantia sperandarum rerum, argu­
mentum non apparentium.
Resp. Aff. - Scii. : Licet verba haec non ordi­
nentur sub forma definitionis, tamen omnia ex
quibus fides definiri potest in praedicta descrip­
tione tanguntur.

Q. 1 - De ipsa fidei virtute

R. est: quia fides cum sit habitus, debet de­
finiri per proprium actum in comparatione ad
proprium objectum. Actus autem fidei est cre­
dere; qui actus est intellectus determinati ad
unum ex imperio voluntatis (q. II, art. 2 et 3).
Objectum voluntatis autem est bonum et finis,
quod, in isto casu, per illa verba exprimitur:
Substantia rerum sperandarum, sumpto ly sub­
stantia pro principio in quo tota res sequens vir­
tute continetur. Objectum autem intellectus,
prout est objectum fidei, designatur in hoc quod
dicitur argumentum non apparentium, in quan­
tum per argumentum inducitur intellectus ad
inhaerendum vero; quia scilicet per auctorita­
tem divinam intellectus credentis convincitur
ad essentiendum his quae non videt. - Sic ergo
verba Apostoli in formam definitionis reduci pos­
sunt: «fides est habitus mentis, quo inchoatur
vita aeterna in nobis, faciens intellectum assentire non apparentibus ».

Art II. - Utrum fides sit in intellectu sicut in su­
bjecto.
Resp. Aff. - R. est: quia credere, cujus objec­
tum est verum est actus intellectus, et quidem
immediate. - Sic enim fides, ut pertinens ad duas
potentias animae, scii, ad intellectum et volun­
tatem, ad hoc ut sit perfecta in suo actu, habere
debeat in utraque suum habitum. Non enim so­
lum oportet voluntatem esse promptam ad obediendum, sed etiam intellectum esse bene dispo­
situm ad sequendum imperium voluntatis (Ad
2m); sicut perfecte quis secare potest, si et se­
cans habeat artem, et serra sit bene disposita ad
secandum.
Notandum: Fides est in intellectu speculativo
sicut in subjecto, ut manifeste patet ex fidei objecto.

Sed quia veritas prima, quae est fidei objectum,
est finis omnium desideriorum et actionum no­
strarum, inde est quod per dilectionem operatur,
sicut etiam intellectus speculativus extensione fit
practicus (Ad 3m).

Art III. - Utrum charitas sit forma fidei.
Resp. Aff. - R. est: quia bonum (divinum),
ad quod fides ordinatur, est proprium objectum
charitatis. Voluntatis autem objectum est finis,
a quo actus voluntarii speciem recipiunt. Mo­
dus autem actionis respondet proportionabiliter
fini. Unde charitas dicitur forma fidei, inquantum per charitatem actus fidei perficitur et for­
matur.
Notandum: Charitas non est forma fidei intrin­
seca, sed tantum actum ejus informat. Unde nihil
prohibet actum fidei a diversis habitibus informari,
sicut a charitate et ab obedientia, sicut actus alio­
rum habituum, ut diximus (Ι.-Π, q. xviii, art. 6
et 7 et qu. Ivi, art. 2). - (Passim in responsionibus).

Art. IV. - Utrum fides informis possit fieri formata
vel e converso.

Resp. Aff. - R. est: quia distinctio fidei for­
matae et informis non est secundum intellectum,
idem est enim objectum per se fidei formatae et
informis; sed est secundum id quod pertinet ad
voluntatem, i. e., secundum charitatem. Et sic
patet quod idem est habitus fidei formatae et
informis.
Notandum: Cum informitas fidei non sit de
ratione fidei, sed per accidens se habet ad ipsam,
non alia fit formata sed ipsamet fides informis; si­
cut idem numero qui erat puer, fit vir (Ad lm).
Unde in hoc fides informis non potest comparari
ad fidem formatam sicut comparatur aliquid mor­
tuum ad vivum; quia aliud specie est quod est
mortuum, et aliud quod est vivum (Ad 2m).

Art. V. - Utrum fides sit virtus.
Resp. Aff. - Scii. : fides formata, non autem
fides informata, e^t virtus.
R. est: quia habitus qui est semper principium
boni actus, dici potest virtus humana (I-II, q. Iv,
art. 3 et 4). Talis autem est fides. Nam, ex ra­
tione ipsius fidei est quod intellectus semper fe­
ratur in verum: fidei enim non potest subesse
falsum. Ex parte autem charitatis, quae fidem
format, habet anima quod infallibiliter voluntas
ordinetur in finem bonum. - Ex hoc sequitur
quod fides informis non est virtus; quia, etsi
habeat perfectionem ex parte intellectus, non
tendit tamen ad debitum bonum voluntatis;
caret enim charitate.

Art. VI. - Utrum, fides sit una virtus.
Resp. Aff. - R. est: quia objectum formale a
quo fides specificatur est unum, nempe veritas
prima. Differt tamen fides numero in diversis.Quantum ad ea autem quae creduntur, fides est
etiam una; quia, etsi sint diversa credibilia, ta­
men omnia reducuntur ad unum, quod omnes
credunt.

Art. VII. - Utrum fides sit prima inter virtutes.
Resp. Aff. - Scii. : a) per se inter omnes vir­
tutes prima est fides; b) per accidens potest esse
aliqua virtus prior fide.
R. primi est: quia in agibilibus principium
est finis; finis ultimus autem (immediatus) est
objectum virtutum theologarum, inter quas pri­
ma est fides, quae est in intellectu: non enim
voluntas, in qua sunt spes et charitas tanquam
in subjecto, fertur in aliquid, nisi prout est in
intellectu apprehensum.

R. secundi est: quia aliquae virtutes pos­
sunt removere impedimenta credendi, et secun­
dum hoc sunt per accidens fide priores; sicut
fortitudo removens timorem, humilitas remo­
vens superbiam, et aliae hujusmodi, quamvis
non sint verae virtutes, nisi praesupposita fide.

Notanda: 1. Alia est ratio principii alia fun­
damenti. Ad rationem enim fundamenti non so­
lum requiritur quod sit primum, sed etiam quod
sit aliis partibus aedificii connexum: et sic est charitas, quae est vinculum perfectionis (Coi. iii, 14).
Unde fides sine charitate fundamentum esse non
potest; nec tamen oportet quod charitas sit prior
fide (Ad 4m).
2. Actus voluntatis qui praeexigitur ad fidem
non est actus voluntatis charitate informatus;
sed talis actus (informatus charitate) praesupponit fidem; non enim potest voluntas perfecto amore
in Deum tendere, nisi intellectus rectam fidem
lia beat circa ipsum (Ad 5m).

Art. VIII. - Ulrum fides sit certior scientia et aliis
virtutibus intellectualibus.
Resp. Aff. - R. est: quia quantum ad pru­
dentiam et artem, hae sunt circa contingentia;
fides autem est circa divina, quibus non contingit
aliter se habere. - Quantum vero ad reliquas vir­
tutes intellectuales, quae sunt sapientia, scientia
et intellectus, fides est simpliciter certior, i. e.,
ex parte causae, quia fides innititur veritati di­
vinae; dictae autem virtutes innituntur rationi
humanae. Secundum quid vero, i. e., ex parte
subjecti, vel quoad nos, fides est minus certa,
quia minus plenius consequitur intellectus ea
quae sunt fidei, quam ea quae subsunt tribus
praedictis virtutibus: illa enim quae sunt fidei,
sunt supra intellectum humanum.

Q. 5 - De habentibus fidei

QUAESTIO V

De habentibus fidem
Deinde considerandum est de habentibus fidem;
et circa hoc quaeruntur quatuor:
Art. I. - Utrum angelus aut homo in prima sui
conditione habuerit fidem.
Resp. Aff. - Scit. : supposito quod homo et
angelus creati sint cum dono gratiae, et non in
puris naturalibus.
R. est: quia cum angelus ante confirmatio­
nem, et homo ante peccatum non habuerit illam
beatitudinem qua Deus per essentiam videtur,
et quod est proprium et per se objectum fidei,
manifestum est quod non habuit sic manifestam
cognitionem, quod excluderetur ratio fidei.
Notandum: In statu primae conditionis non
erat auditus (circa ea quae sunt fidei) ab homine
exterius loquente, sed a Deo interius inspirante;
sicut et prophetae audiebant, secundum illud Psal­
mi Ixxxiv, 9: Audiam quid loquatur in me Dominus
Deus. - (Ad 3m).
Art. II. - Utrum in daemonibus sit fides.
Resp. Aff. - R. est: quia daemones assentiunt veritati divinae propter imperium volun­
tatis eorum moventis intellectum; quod fit non
quidem ex ordine voluntatis ad bonum, sicut in
fidelibus, sed quia ex signis et indiciis cogitur
intellectus daemoniorum ut assentiat esse cre­
dendum illa quae Ecclesia docet, lanquam a Deo
ei revelata, puta quod Deus est Trinus, et alia
hujusmodi.
Notandum: Fides quae est donum gratiae, in­
clinat hominem ad credendum secundum aliquem
affectum boni, etiamsi sit informis; unde fides
quae est in daemonibus, non est donum gratiae,
sed magis coguntur ad credendum ex perspicaci­
tate naturalis intellectus (ad 2m).

•

Art III. - Utrum qui discredit unum articulum fi­
dei, possit habere fidem informem de aliis articulis.
Resp. Neg. - Scii. : in haeretico discredente
unum articulum fidei non manet fides neque for­
mata neque informis.
R. est: quia haereticus qui pertinaciter di­
scredit unum articulum fidei, non est paratus
sequi in omnibus doctrinam Ecclesiae, nec veri­
tati primae innititur. Omnibus enim articulis
fidei inhaeret fides propter unum medium, scili­
cet propter veritatem primam propositam no­
bis in Scripturis secundum doctrinam Ecclesiae
intelligentis sane (Ad 2m).

Art. IV. - Utrum fides possit esse major in uno
quam in alio.
Resp. Aff. - Scii : a) non ex parte objecti
formalis; sed b) ex parte subjecti.
R primi est: quia objectum formale fidei est
unum et simplex, scilicet veritas prima, ut dic­
tum est supra (qu. i, art. 1). - Quantum vero ad
objectum materiale fidei, sic unus homo potest
plura explicite credere quam alius, ut patet.
R. secundi est: quia aliquis potest magis in­
tense fidem participare quam alius; et sic, ex parte
intellectus habet majorem certitudinem et firmi­
tatem, ex parte autem voluntatis, majorem promptitudinem, sive devotionem vel confidentiam.
QUAESTIO VI

De causa fidei
Deinde considerandum est de causa fidei; et
circa hoc quaeruntur duo:
Art. I. - Utrum fides sit homini a Deo infusa.
Resp. Aff. - Scii. : a) et quantum ad ea quae
proponuntur ut explicite credantur; b) et quan-

R. primi est: quia ea quae sunt fidei, excedunt
rationem humanam, unde non cadunt in cogni­
tione hominis, nisi Deo revelante, sive immediate,
sicut illa quae fuerunt revelata apostolis et prop­
hetis; sive mediante a Deo praedicatores mittente,
secundum illud Rom. x, 15: Quomodo praedi­
cabant, nisi mittuntur?
R. secundi est: quia causa exterius inducens
ad assensum, sicut miracula vel persuasio homi­
nis, non est sufficiens: videntium enim unum et
idem miraculum, et audientium eamdem praedi­
cationem quidam credunt, et quidam non cre­
dunt. Et ideo oportet ponere aliam causam inte­
riorem, seu principium supcrnaturale interius
movente, per quod homo assentiendo his quae
sunt fidei, supra suam naturam elevatur. Et hoc
principium est Deus. Non enim potest voluntas
ad ea quae supra suam naturam sunt praeparari
et elevari, nisi a Deo per gratiam.

Art. II. - Utrum fides informis sit donum Dei.
Resp. Aff. - R. est: quia illud est causa fidei
informis, quod est causa fidei simpliciter dictae.
Informitas enim fidei non est de ratione speciei
ipsius fidei; quia fides est informis propter defec­
tum cujusdam exterioris formae, scii, charitatis.

QUAESTIO VII

De effectibus fidei
Deinde considerandum est de effectibus fidei;
et circa hoc quaeruntur duo:

Art. I. - Utrum timor sit effectus fidei.
Resp. Aff. - Scii. : cum Limor servilis, quo
quis timet a Deo puniri; tum timor filialis, quo

quis timet separari a Deo, vel quo quis refugit se
Deo comparare, reverendo ipsum.
R. primi est: quia per fidem fit in nobis quae­
dam apprehensio de quibusdam malis poenalibus
quae secundum divinum judicium inferentur.
R. secundi est: quia per fidem hanc existi­
mationem habemus de Deo, quod sit quoddam
immensum et altissimum bonum, a quo separari
est pessimum, et cui velle aequari est malum.
Notanda.: 1. Causa timoris servilis est proprie
loquendo fides informis; causa vero timoris filialis
est fides formata, quae per charitatein facit ho­
minem Deo adhaerere et ei subjici (In fine art.).
2. Ad objectionem quod fides generat spem,
quae timorem excludit, observandum est, quod
fides generat spem secundum quod facit nobis
aestimationem de praemiis, quae Deus retribuit
justis; sed est causa timoris, secundum quod facit
aestimationem de poenis quas peccatoribus in­
fligere vult. Sic idem secundum contraria potest
esse contrariorum causa, non autem idem secun­
dum idem (Ad 2m).

Art. II. - Utrum purificatio cordi
*
sit effectus fidei.
Resp. Aff. - R. est: quia p'imum principium
moins quo tendimus in Deum, est fides. Acceden­
tem enim ad Deum, oportet credere (Hebr. xi, 6).
Per hunc autem motum in Deum liberatur cor
hominis ab impuritate sua, quae conligit ex hoc
quod temporalibus (quae sunt sibi inferiora) se
subjicit per amorem. - Primum igitur principium
purificationis cordis est fides, qua purificatur
impuritas erroris (fides informis), quae si perfi­
ciatur per charitatem formatam (fides formata),
perfectam purificationem causât.

QUAESTIO VIII

De dono intellectus
Deinde considerandum est de dono intellectus
et scientiae, quae respondent virtuti fidei; et circa
donum intellectus quaeruntur octo:

Art I. - Utrum intellectus sit donum Spiritus
Sancti.
Resp. Aff. - R. est: quia lumen naturalis
nostri intellectus est finitae virtutis; unde usque
ad determinatum aliquid pertingere potest. Quia
ergo homo ordinatur ad beatitudinem supernaturalem indiget ut ulterius penetret ad cogno­
scendum quaedam quae per lumen naturale co­
gnoscere non valet; et illud lumen supernaturale
homini datum recte vocatur donum intellectus,
quod ab intelligere dicitur, quasi intus legere, et
quamdam intimam cognitionem importat.

Art. II. - Utrum donum intellectus possit simul
esse cum fide.
Resp. Aff. - Scii. : modo perfecto non pos­
sumus intelligere ea quae per se et directe cadunt
sub fide, sicut Deum esse trinum et unum, Filium
Dei esse incarnatum, et similia; modo tamen
imperfecto possumus intelligere etiam ea quae
sub fide cadunt.
R. primi est: quia perfecte intelligere est quan­
do pertingimus ad cognoscendum essentiam rei
intellectae, et ipsam veritatem enuntiabilis in­
tellecti, secundum quod in se est. Et secundum
hunc modum impossibile est intelligere ea quae
directe sub fide cadunt durante statu fidei. (Ta­
lis enim cognitio excluderet fidem). Possumus
tamen hoc modo (perfecto) intelligere ea quae
non directe cadunt sub fide, sed quae ad fidem

sunt ordinata, sicut quod Abraham habuit duos
filios, et omnia quae in Scriptura continentur.
R. secundi est: quia modo imperfecto intelligimus, quando ipsa essentia rei, vel veritas pro­
positionis non cognoscitur quid sit aut quomodo
sit; sed tamen cognoscitur quod ea quae exterius
apparent, veritati non contrariantur, inquantum
scilicet homo intelligit quod propter ea quae
exterius apparent, non est recedendum ab his
quae sunt fidei; et secundum hoc nihil prohibet,
durante statu fidei, intelligere etiam ea quae per
se sub fide cadunt.

Art. III. - Utrum donum intellectus sit speculati­
vum tantum, an etiam praclicum.
Resp.: Est etiam practicum.
R. est: quia donum intellectus non solum se
habet ad ea quae primo et principaliter cadunt
sub fide, sed etiam ad omnia quae ad fidem ordi­
nantur; non quidem ut circa ea principaliter ver­
setur, sed inquantum in agendis regulamur ra­
tionibus aeternis. - Ad dignitatem
enim doni
o
intellectus pertinet, quod intclligibilia aeterna,
vel necessaria considerat, non solum secundum
quod in se sunt, sed etiam secundum quod sunt
regulae quaedam humanorum actuum; quia quan­
to virtus cognoscitiva ad plura se extendit, tanto
nobilior est (Ad 2m).
Notandum: Quia lex aeterna humanam ratio­
nem excedit, cognitio humanorum actuum, se­
cundum quod regulatur a lege aeterna, excedit
naturalem rationem, et sic indiget (aliquo modo)
supernatural! lumine doni Spiritus Sancti (Ad 3m).

Art. IV. - Utrum donum intellectus insit omnibus
habentibus gratiam.
Resp. Aff. - R. est: quia in omnibus gratiam
habentibus ordinatur voluntas in bonum. Vo-

Imitas autem non potest recte ordinari in bonum,
nisi praeexistente aliqua cognitione veritatis.
Sicut igitur per donum charitatis Spiritus Sanctus
ordinat voluntatem hominis, ut directe movea­
tur in bonum quoddam supernaturale; ita etiam
per donum intellectus illustrat mentem hominis,
ut cognoscat veritatem quamdam supernaturalem, in quam oportet tendere voluntatem rec­
tam.
Notanda: 1. Etiam illi qui hebetudinem pa­
tiuntur, circa ea quae sunt de necessitate salutis,
sufficienter instruuntur a Spiritu Sancto, secundum
illud I. Jn. ii, 27: Unctio ejus docet vos de omnibus.
(Ad lm).
2. Donum intellectus nunquam se subtrahit
sanctis circa ea quae sunt necessaria ad salutem;
sed circa alia interdum se subtrahit, ut non omnia
ad liquidum per intellectum penetrare possint,
ad hoc quod superbiae materia sub trahatur( Ad 3m).

Art. V. - Utrum donum intellectus inveniatur
etiam in non habentibus gratiam gratum facien­
tem.

Resp. Neg. - R. est: quia per donum intellec­
tus homo est bene mobilis a Spiritu Sancto per
apprehensionem veritatis circa finem. Talem au­
tem rectam aestimationem de ultimo fine non
habet nisi ille qui circa finem non errat, sed ei
firmiter inhaeret, tanquam optimo; quod est
solum habentis gratiam gratum facientem.

Notanda: 1. Distinctio inter inspirationem
doni intellectus et lumen propheticum haec est:
intelligentia quae necessaria est ad prophetiam,
est quaedam illustratio mentis circa ea quae pro­
phetis revelantur; inspiratio doni intellectus est
illustratio mentis circa aestimationem rectam de
ultimo fine (Ad 2m).
2. Non est similis ratio de intellectu et de fide.
Fides importat solum assensum ad ea quae pro­
ponuntur; sed intellectus importat quamdam per-

ceptionem veritatis, quae non potest esse circa
finem, nisi in eo qui habet gratiam gratum facien­
tem (Ad 3m).

Art Vi. - Utrum donum intellectus distinguatur
ab aliis donis.
Resp. Aff. - R. est: quia donum intellectus
pertinet ad vini cognoscit ivam, dona autem pieta­
tis, fortitudinis et timoris pertinent ad vim appetitivam. Quantum vero ad alia dona quae ad
vim cognoscitivam pertinent, scilicet Sapientia,
Scientia et Consilium, considerandum est quod
circa ea quae fidei proponuntur credenda, duo
requiruntur ex parte nostra; primo quidem ut
intellectu penetrentur vel capiantur; et hoc per­
tinet ad donum intellectus. Secundo autem opor­
tet ut de cis homo habeat judicium rectum, ut
aestimet his esse inhaerendum, et ab eorum oppo­
sitis recedendum. Hoc ergo judicium quantum
ad res divinas, pertinet ad donum sapientiae;
quantum vero ad res creatas pertinet ad donum
scientiae; quantum vero ad applicationem ad
singularia opera, pertinet ad donum consilii.
Notandum: Dona intellectualia sic contrariis
opponuntur: Intellectus opponitur hebetudini; Sa­
pientia stultitiae (quae ex hoc dicitur quod per­
verse judicat circa communem finem vitae); Scien­
tia opponitur ignorantiae; et consilium praecipi­
tationi (Ad Im).

Art. VII. - Utrum dono intellectus respondeat sexta
beatiludo, scilicet: Beati mundo corde, quoniam
ipsi Deum videbunt.
Resp. Aff. - Scii. : cum ex parte meriti (mun­
ditiae cordis), tum ex parte praemii (visionis Dei).
R. primi est: quia munditia cordis (quasi com­
pletiva respectu visionis divinae) est munditia
mentis depuratae a phantasmatibus et erroribusut scii, ea quae de Deo proponuntur, non acci;

piantur per modum corporalium phantasma­
tum, nec secundum haereticas perversitates; et
hanc munditiam facit donum intellectus. - (Alia
munditia cordis est disposition ad Dei visionem,
quae est depuratio affectus ab inordinatis affec­
tionibus ct haec quidem munditia cordis fit per
virtutes et dona quae perlinent ad vim appetitivam).
R. secundi est: quia Visio Dei, sive perfecta,
secundum quod erit in patria; sive imperfecta,
secundum quod habetur in via, per quam scii,
cognoscimus de Deo quid non sit, inquantumintelligimus Deum excedere quidquid intellectu
comprehenditur, pertinet ad donum intellectus.
Prima quidem ad donum intellectus consummatum;
secunda ad donum intellectus inchoatum, pertinet.

Art. VIII. - Utrum in fructibus fides respondeat
dono intellectus.
Resp. Aff. - R. est: quia fides, ut Fructus
Spiritus Sancti, non sumitur ut virtus, sed pro
quadam certitudine fidei, quod habet rationem
ultimi et delectabilis; et haec respondet dono
intellectus.
Notanda: 1. Quia ultimum et delectabile
habet rationem finis; et finis est objectum volun­
tatis, sequitur quod in voluntate sit quodammodo
fructus omnium aliorum quae pertinent ad alias
potentias. Et sic pro ultimo fructu dono intellectus
respondet gaudium, quod pertinet ad voluntatem
(In corp, et in fine art.).
2. Dono Consilii, quod pertinet solum ad co­
gnitionem practicam, non respondet aliquis fruc­
tus proprius; quia fructus non potest esse in cogni­
tione practica, cum talis cognitio non sciatur prop­
ter se, sed propter aliud. Cognitio autem specula­
tiva habet fructum in se ipsa, scilicet certitudinem
eorum quorum est. - Donis Sapientiae, Intellectus
et Scientiae (inquantum ad cognitionem specula­
tivam pertinent) respondet solum unus fruetsu,

qui est certitudo signata nomine fidei. - Plures
fructus autem ponuntur pertinentes ad partem
appetitivam; quia ratio finis, qui importatur in
nomine fructus, magis pertinet ad vim appetiti­
vam quam ad intellectivam. (Ad 3m).
QUAESTIO IX

De dono scientiae
t

Deinde considerandum est de dono scientiae;
et circa hoc quaeruntur quatuor.

Art I. - Utrum scientia sit donum.
Resp. Aff. - R. est: quia ad hoc quod intel­
lectus humanus perfecte assentiat veritati fidei,
duo requiruntur: quorum unum est quod sane
capiat ea quae proponuntur, quod pertinet ad
donum intellectus (qu. viii, art. 6); aliud autem
est ut habeat certum et rectum judicium de eis,
discernendo scii, credenda a non credendis: et
ad hoc necessarium est donum scientiae.
Notandum: 1. Scientia quae ponitur donum
Spiritus Sancti non est discursiva vel ratiocina­
tiva, sicut scientia humana; sed quodammodo
absoluta et simplex, similis scientiae divinae, cujus
est participata quaedam similitudo (Ad Im).
2. Scientia quae ponitur inter gratias gratis da­
tas est illa per quam homo non solum scit quid
credi debeat, sed etiam scit fidem manifestare,
et alios ad credendum inducere, et contradictores
revincere: et haec scientia non datur omnibus,
sed quibusdam tantum. Scientia autem quae do­
num est datur omnibus gratiam habentibus. (Ad
2m).

Art. II. - Utrum scientiae donum sit circa res di­
vinas.
Resp. Neg. - Sed est circa res humanas et
creatas.
R. est: quia quamvis certitudinis judicium de
.rebus divinis potest etiam dici scientia secundum
9

genus, tamen speciali nomen de judicio per co­
gnitionem de altissimis causis est Sapientia; judi­
cium vero per cognitionem rerum humanarum
vocatur Scientia, quasi communi nomine impor­
tante certitudinem judicii appropriate ad judi­
cium, quod fit per causas secundas. Et sic nomen
scientiae ponitur donum distinctum a dono sa­
pientiae.
Notandum: Licet ea de quibus est fides sint
res divinae et aeternae, tamen ipsa fides est quod­
dam temporale in animo credentis. Et ideo scire
quid credendum sit, pertinet ad donum scientiae,
tanquam de re creata; scire autem ipsas res cre­
ditas secundum seipsas per quamdam unionem
ad ipsas, pertinet ad donum sapientiae. Unde do­
num sapientiae magis respondet charitati, quae
unit mentem hominis Deo (Ad Im).

Art. III. - Utrum scientiae donum sit scientia
p radica.
Resp. Neg. - Scii. : Donum scientiae primo
et principaliter respicit speculationem; secun­
dario vero se extendit etiam ad operationem.
R. est: quia donum scientiae ordinatur ad
certitudinem fidei, quae primo et principaliter
consistit in speculatione, inquantum scii, inhae­
ret primae veritati; sed se extendit etiam ad ope­
rationem, secundum illud Galat. v, 6: Fides per
dilectionem operatur, scii, in ordine ad finem ulti­
mum; sicut diximus de dono intellectus (qu.
praec. art. 3).

Art. IV.

Utrum dono scientiae respondeat tertia
Bealitudo, scilicet: Beati (pii lugent, quoniam
ipsi consolabuntur.

Resp. Aff. - R. est: quia per rectum judicium
de creaturis, quod per donum scientiae habetur,
innotescit homini damnum, quod ex creaturis
ei provenire potest, cum creaturae sint ex quibus

homo occasionaliLer a Deo avertitur, constituendo
in eis suum finem, secundum illud Sap. xiv, 11:
Creaturae factae sunt in odium... et muscipulam
pedibus insipientium.
Notanda: 1. Scientiae, secundum quod in
speculatione consistit, non respondet beatitudo
aliqua; quia beatitudo hominis non consistit inI
consideratione creaturarum, sed in contemplatione Dei; sed aliqualiter beatitudo hominis con­
sistit in debito usu creaturarum, et ordinata affec­
tione circa ipsas; et hoc dico quantum ad beatitudinem viae (Ad 3m).
2. Dono scientiae respondet primo luctus de
praeteritis erratis, et consequenter consolatio,
dum homo per rectum judicium scientiae crea­
turas ordinat in bonum divinum. Sic ponitur luctus
pro merito, et consolatio consequens pro praemio;
quae quidem inchoatur in hac vita, perficitur au­
tem in futura (Ad lm).
Ί
•

·

Λ

·

Λ

·

QUAESTIO X

De infidelitate in communi
Consequenter considerandum est de vitiis op­
positis; et primo de infidelitate, quae opponitur
fidei; secundo de blasphemia, quae opponitur con­
fessioni; tertio de ignorantia et hebetudine, quae
opponuntur scientiae et intellectui. Circa primum
considerandum est de infidelitate in communi; se­
cundo de haeresi; tertio de apostasia a fide. Circa
primum quaeruntur duodecim:
j

Art. I. - Utrum infidelitas sit peccatum.

1

Resp. Aff. - Scii.: a) ut pura negatio, sicut
in illis qui nihil audierunt de fide, non habet ra­
tionem peccati, sed magis poenae; b) si autem
accipitur secundum contrarietatem ad fidem,
qua scilicet quis repugnat auditui fidei, est pec­
catum.
R. primi est: quia talis ignorantia divinorum
consecuta est ex peccato primi parentis.

Q. 10 - De infidelitate in communi

33

R. secundi est: quia in hcc proprie perficitur
ratio infidelitatis; et est contra naturam, quia
in natura humana est ut mens hominis non re­
pugnet interiori instinctui, et exteriori veritatis
praedicationi (Ad lm).
Notandum: Infidelitas, secundum quod est
peccatum, oritur ex superbia; ex qua contingit
quod homo intellectum suum non vult subjicere
regulis fidei et sano intellectui Patrum (Ad 3m)

Art. II. - Utrum infidelitas sit in intellectu sicut
in subjecto.
Resp. Aff. - Scii. : Infidelitas, sicut et fides,
est in intellectu sicut in proximo subjecto; in
voluntate autem sicut in primo motivo.
R. est: quia dissentire, qui est proprius actus
infidelitatis, est actus intellectus, sed moti a vo­
luntate, sicut et assentire. - Sic ergo causa infide­
litatis est in voluntate, ipsa autem infidelitas
est in intellectu, a quo elicitur (Ad 2m).

Art. III. - Utrum infidelitas sit maximum pecca­
torum.
Resp. Aff. - Scii..· inter peccata quae contin­
gunt in perversitate morum.
R. est: quia per infidelitatem homo maxime
a Deo elongatur, cum nec veram Dei cognitio­
nem habet; nec potest esse quod quantum ad
quid Deum cognoscat. - Secus autem est de pec­
catis quae opponuntur aliis virtutibus theologi­
cis, ut infra dicetur (qu. xx, art. 3).

Art. IV. - Utrum omnis actio infidelis sil pecca­
tum.
Neg. - R. est: quia peccatum mortale quod
tollet gratiam gratum facientem, non totaliter
corrumpit bonum naturae (I-II, qu. 85, art. 1
et 2). - Tamen quandocumque aliquod opus ope2

rantur ex infidelitate, tunc peccant, secundum
illud Rom. xiv: Omne quod non est ex fide, pecca­
tum est; quod etiam potest intelligi secundum
hoc quod vita infidelium non potest esse sine pec­
cato, cum peccata sine fide non tollantur (Ad Im).

Art. V. - Utrum sint places infidelitatis species.
Resp. Aff. - R. est: quia secundum compara­
tionem ad fidem possunt assignari tres species
infidelitatis secundum determinatam speciem,
scilicet infidelitas paganorum seu gentilium, quae
renititur fidei nondum susceptae; infidelitas Ju­
daeorum, quae renititur fidei Christianae susceptae
in figura tantum; et infidelitas haereticorum,
quae renititur fidei Christianae susceptae in ma­
nifestatione ver’tatis. - Per comparationem au­
tem ad errorem in diversis quae ad fidem perti­
nent non sunt determinatae infidelitatis species;
possunt enim errores in infinitum multiplicari.
Notandum: Ratio formalis alicujus peccati po­
test accipi vel secundum illud bonum a quo rece­
ditur, et sic peccatum est unum, nec habet pro­
prie speciem, sed est privatio; et secundum hoc
infidelitas est una, quia omnis infidelitas recedit
a prima veritate; - vel potest accipi secundum
intentionem peccantis;et secundum hoc, id ad quod
convertitur peccans est formale objectum peccati ;
et sic infidelitatis species sunt multae, ex hoc quod
infideles diversas falsas sententias sequuntur (Ad
Im).

Art. VI. - Utrum infidelitas gentilium seu pagano­
rum sit caeleris gravior.
Resp. Neg. - Scii. : a) per comparationem ad
fidem, infidelitas haereticorum est pessima; et
illa Judaeorum est gravior illa paganorum seu
gentilium; b) per comparationem autem ad illa
quae ad fidem pertinent, gravior est infidelitas
paganorum quam Judaeorum, et illa Judaeorum
quam haereticorum.

R. primi est: quia gravius peccat, contra fidem
qui fidei renititur susceptae in manifestatione
veritatis, quam qui renititur fidei susceptae in
figura tantum, sicut Judaei; et gravius iste quam
ille qui fidei renititur nondum susceptae, sicut
sunt pagani.
R. secundi est: quia ex hac parte, gentiles
in pluribus errant quam Judaei, et Judaei quam
haeretici; nisi forte sunt haeretici, puta Mani­
chaei, qui circa credibilia plus errant quam ipsi
gentiles.

Art. VII. - Utrum sit cum infidelibus publice di­
sputandum.
Resp. Aff. - Scii. : cum ex parte disputantis,
considerata bona intentione ipsius, tum ex parte
audientium, considerata eorum dispositione.
R. primi est: quia laudabilis est quod quis
disputet de fide ad confutandum errores, vel
etiam ad exercitium. - E contra, si quis disputet
de fide dubitans, et veritatem fidei pro certo
non supponens, sed argumentis experiri inten­
dens, procul dubio peccat, tanquam dubius in
fide et infidelis.
R. secundi est: quia si audientes sunt sapien­
tes in fide firmi nullum periculum est disputare
de fide. Si autem sunt simplices sollicitati sive
pulsati contra fidem ab infidelibus, puta Judaeis
vel haereticis, sive paganis, tunc necessarium
est publice disputare de fide; per hoc enim simpli­
ces in fide firmabuntur, et tolletur infidelibus
decipiendi facultas et ipsa taciturnitas eorum
qui resistere deberent pervertentibus fidei verita­
tem, esset erroris confirmatio. - Si vero audien­
tes sunt simplices erroribus infidelium non imbuti,
tunc esset periculosum coram eis publice dispu­
tare, quorum fides ex hoc est firmior, quia nihil
diversum audierunt, ab eo quod c edent.

Notandum: Quantum ad verba Apostoli (II
Tim. ii, 14): Noli verbis contendere; ad nihil enim
utile est, nisi ad subversionem audientium, dicen­
dum est quod Apostolus non prohibet totaliter
disputationem de fide, sed inordinatam, quae ma­
gis fit contentione verborum quam firmitate sen­
tentiarum (Ad lm). Unde dicit ad Ti tum(i. 9):
Ut sit potens exhortari in doctrina sana, et eos qui
contradicunt, arguere. (Ad 3m).

Art. VIII. - Utrum infideles compellendi sint ad
fidem.
Resp. Aff. - Scii. : a) infideles qui nunquam
susceperunt fidem, sicut gentiles et Judaei, nullo
modo sunt compellendi; b) alii vero qui quando­
que fidem receperunt et eam profitentur, sicut
haeretici, et quicumque apostatae, sunt etiam
corporaliter compellendi.
R. primi est: quia credere voluntatis est. Sunt
tamen etiam pagani et Judaei compellendi a fide­
libus, si adsit facultas, ut fidem non impediant. Et
propter hoc fideles Christi frequenter contra infi­
deles bellum movent, ne fidem Christi impediant.
R. secundi est: quia isti debent compelli ut
impleant quod promiserunt, et ut teneant quod
semel susceperunt. Sicut enim vovere est volun­
tatis, reddere autem necessitatis; ita accipere
fidem est voluntatis, sed tenere eam acceptam
est necessitatis (Ad 3m).
Notanda: 1. Ad verba Domini (Mt. xiii): Sinite
ulraque (zizania et triticum) crescere usque ad messem, qualiter intelligendum sit, apparet ex hoc
quod subditur: Ne forte colligentes zizania, eradi­
cetis simul cum eis et trilicum. « Ubi satis ostendi­
tur. sicut Augustinus dicit (Contra Epis. Parmeniani. lib. iii, cap. 2), cum metus iste non subest...
non dormiat severitas disciplinae » (Ad lm).
2. Notanda sunt haec verba S. Aug. (1. c.): «Nul­
lus nostrum vult aliquem haereticum perire. Sed
aliter non meruit habere pacem domus David, nisi
Absalon filius ejus in bello, quod contra patrem

37
gerebat, fuisset extinctus. Sic Ecclesia Catholica,
si aliquorum perditione caeteros colligit, dolorem
materni sanat cordis tantorum liberatione popu­
lorum » (Ad 4m).
Q. 10 - De infidelitate in communi

Art. IX. - Utrum cum infidelibus possit commu­
nicari.
Resp. Neg. - Scii. : d) ratione poenae infli­
gendae propter infidelitatem Ecclesia interdicit
fidelibus communicari infidelibus, quia a fide su­
scepta deviant; sed non interdicit communicari
infidelibus, qui nullo modo fidem Christianam
receperunt; - b) ratione cautelae distinguen­
dum est secundum diversas conditiones perso­
narum, et negotiorum et temporum.
R. primi est: quia de infidelibus negativis non
habet Ecclesia judicium quoad poenam spiritua­
lem eis infligendam.
o
R. secundi est: quia si aliqui fuerint firmi in
fide, ita quod ex communione eorum cum infi­
delibus conversio infidelium magis sperari possit
quam fidelium a fide aversio; non sunt prohibendi
infidelibus communicare, qui fidem non suscepe­
runt, scii, paganis et Judaeis; et maxime si ne­
cessitas urgeat. Si autem sint simplices et infirmi
in fide, de quorum subversione probabiliter ti­
meri possit, prohibendi sunt ab infidelium com­
munione; et praecipue ne magnam familiarita­
tem cum eis habeant, vel absque necessitate eis
communicent.

Art. X. - UIrum infideles possinl habere praela­
tionem, seu dominium supra fideles.
Resp. Neg. - Scii. : si agitur de dominio seu
praelatione de novo instituenda; si vero agitur
de dominio vel praelatione jam praeexitenti, tunc
distinctio fidelium et infidelium secundum se
considerata non tollit dominium et praelationem
infidelium supra fideles.

R. primi est: quia hoc cederet in scandalum et
in periculum fidei; de facili enim illi qui subji­
ciuntur aliorum jurisdictioni, immutari possunt
ab eis quibus subsunt, ut sequantur eorum im­
perium.
R. secundi est: quia jus divinum (ex quo est
distinctio fidelium et infidelium, et quod est ex
gratia) non tollit jus humanum, quod est ex na­
turali ratione, et secundum quod dominium et
praelatio supradicta sunt introducta. - Potest
tamen juste per sententiam et ordinationem Ec­
clesiae auctoritatem Dei habentis tale jus dominii
vel praelationis tolli; quia infideles merito suae
infidelitatis merentur potestatem amittere super
fideles, qui transferuntur in filios Dei.

Art. XI. - Utrum, infidelium ritus sint tollerandi.
Resp. Aff. - Scii. : propter aliquod bonum
quod ex eis provenit , vel propter aliquod malum
quod vitatur.
R. est: quia in hoc Ecclesia imitatur regimen
divinum. Deus enim, quamvis sit omnipotens
et summe bonus, permittit tamen aliqua mala
fieri in universo quae prohibere posset: ne eis
sublatis, majora bona tollerentur, vel etiam pejo­
ra mala sequerentur. Unde Augustinus dicit de
tollerantia meretricium: «Aufer meretrices de
rebus humanis, turbaveris omnia libidinibus ».
(De ordine, lib. ii, cap. 4, circa medium).

Art. XII. - Utrum pueri Judaeorum et aliorum
infidelium sint invitis parentibus baptizandi.
Resp. Neg. - R. est: quia hoc Ecclesiae usus
nunquam habuit quod Judaeorum filii invitis
parentibus baptizaremur: consuetudo autem Ec­
clesiae habet maximam auctoritatem, et semper
est in omnibus aemulanda. Isti autem filii non
sunt baptizandi (invitis parertibus), primo: prop-

ter periculum fidei; secundo, quia repugnat justi­
tiae naturali. Filius enim naturaliter est aliquid
patris; et secundum hoc, filius antequam usum
liberi arbitrii habeat, continetur sub parentum
cura, sicut bos et equus. Unde ad parentes perti­
net providere filiis de sua salute, praecipue ante­
quam habeant usum rationis.

Notandum: Sicut periculum quod sequitur
de praedicatione omissa, non imminet nisi eis qui­
bus commissum est officium praedicandi; ita paren­
tibus imminet periculum, si propter substractionem sacramentorum eorum parvuli detrimentum
salutis patiantur (Ad 5m).
QUAESTIO XI

De haeresi
Deinde considerandum est de haeresi; circa
quam quaeruntur quatuor:

Art I. - Utrum haeresis sit infidelitatis species.
Resp. Aff. - Scii. : haeresis (quae graece ab
electione dicitur) est infidelitatis species, perti­
nens ad eos qui fidem Christi profitentur, sed
ejus dogmata corrumpunt.
R. est: quia haereticus intendit quidem Chri­
sto assentire, sed deficit in eligendo ea quibus
Chnsto assentiat; non enim eligit ea quae sunt
vere a Christo tradita, sed ea quae sibi propria
mens suggerit. Pagani vero et Judaei Christo
ipsi non volunt assentire; et hic haeresis habet
malam voluntatem circa ipsum finem; et hoc
pertinet ad speciem infidelitatis paganorum et
Judaeorum. Haeresis vero proprie dicta est circa
ea quae sunt ad finem, et sic est actus intellectus,
seu ab intellectu elicitus.
Notandum: Finis proximus haeresis est adhae­
rere falsae sententiae propriae, et ex hoc speciem

habet; sed ex fine remoto ostenditur causa ejus,
scil. quod oritur ex superbia vel cupiditate (Ad2 in),
vel etiam ex aliqua phantastica illusione (Ad 3m).

Art. II. - Utrum haeresis sit proprie circa ea quae
sunt fidei.
Resp. Aff. - Scii. : sive circa ea quae sunt fidei
directe et principaliter, sicut articuli fidei; sive
circa ea quae sunt fidei indirecte et secundario,
sicut ea ex quibus negatis sequitur corruptio
articuli.
R. est: quia cum hic loquamur de haeresi se­
cundum quod importat corruptionem fidei Chri­
stianae, eo modo potest haeresis esse, sicut et
fides.
Notandum: Sicut Augustinus dicit (Epist. 43):
«si qui sententiam suam, quamvis falsam, atque
perversam, nulla pertinaci animositate defendant,
quaerunt autem cauta sollicitudine veritatem,
corrigi parati, cum invenerint; nequaquam sunt
inter haereticos deputandi »; quia scii, non habent
electionem contradicentem Ecclesiae doctrinae. Auctoritas autem determinandi ea quae sunt fidei,
principaliter in Summo Pontifice residet, ut in
Decret, habetur (Ad 3m).

Art. III. - I (rum haeretici sint tolerandi.
Resp. Neg. - Scii. : ex parte ipsorum haereti­
corum, propter peccatum haeresis, non solum
merentur ab Ecclesia per excommunicationem
separari, sed etiam per mortem a mundo excludi.
R. est: quia multo gravius est corrumpere
fidem, per quam est animae vita, quam falsare
pecuniam, per quam temporali vitae subvenitur,
quod juste aliquando per mortem punitur.
Ex parte autem Ecclesiae est misericordia ad
errantium conversionem; et ideo non statim con­
damnât, sed post primam et secundam correptio­
nem. ut Apostolus docet (Tit. iii, 10); postmodum vero si adhuc pertinax inveniatur, Ecclesia

de ejus conversione non sperans, aliorum saluti
providet, eum ab Ecclesia separando per excom­
municationis sententiam; et ulterius (si convenien­
ter fieri potest) relinquit cum judicio saeculari
a mundo exterminandum per mortem. Dicit enim
Hieronymus (Super illud modicum fermentum, etc.
Gal. v): «Resecandae sunt putridae carnes, et
scabiosa ovis a caulis repellenda, ne tota domus,
massa, corpus, et pecora ardeant. corrumpantur,
putrescant, intereant. Arius in Alexandria una
scintilla fuit; sed quoniam non statim oppressus
est, totum orbem ejus flamma populata est ».
(In medio et in fine art.).

Art. IV. - Utrum revertentes ab haeresi sint ab
Ecclesia recipiendi.
Resp. Neg. - Scii. : non sunt omnino ab Eccle­
sia recipiendi.
R. est: quia quantum ad bonum spirituale,
quod est objectum proprium charitatis, haeretici
ab Ecclesia recipiuntur per poenitentiam, per
quam impenditur eis via salutis. Quantum vero
ad bonum temporale, quod est objectum secun­
darium charitatis, non tenemur hoc aliis velle,
nisi in ordine ad salutem aeterham et eorum
(haereticorum) et aliorum.
Notanda: 1. Praxis Ecclesiae quantum ad
revertentes ab haeresi haec erat tempore Sancti
Doctoris, ut ipse hic dicit: « Ecclesia primo qui­
dem revertentes ab haeresi non solum recipit ad
poenitentiam, sed etiam conservat eos in vita,
et interdum restituit eos dispensative ad eccle­
siasticas dignitates quas prius habebant, si videan­
tur vere conversi; et hoc pro bono pacis frequen­
ter legimus esse factum. Sed quando recepti iterum
rclabuntur, videtur esse signum inconstantiae
eorum circa fidem; et ideo ulterius redeuntes re­
cipiuntur quidem ad poenitentiam, non tamen ut
liberentur a sententia mortis ». (In corp. Art.).

2. Quantum ad mandatum Domini ad Petrum
ut dimittat fatri peccanti septuagies septies, i. e.
semper, dicendum est quod Dominus loquitur
Petro de peccato in eum commissum, quod est
semper dimittendum, ut fratri redeunti parcatur.
Non autem intelligitur de peccato in proximum
vel in Deum commissum, quod non est nostri arbi­
trii dimittere. (Ad 2m).
QUAESTIO XII

De apostasia
Deinde considerandum est de apostasia; et circa
hoc quaeruntur duo:

Art. I. - Utrum apostasia pertineat ad infideli­
tatem.
Resp. Aff. - Scii. : Apostasia perfidiae.
R. est: quia quadruplex est apostasia, secun­
dum quod contrariatur diversis modis quibus
homo Deo conjungitur; scii, apestasia ab ordine
sacro; a religione quam quis professus est; illa
quae fit per repugnantiam divinis mandatis, et
quae invenitur in omni peccato mortali; et illa
per quam aliquis a fide discedit, quae simpli­
citer et absolute ad infidelitatem perlinet: si quis
enim a fide discedit, omnino a Deo retrocedere
videtur, quia fides est primum fundamentum
rerum sperandarum; et haec est apostasia pcrfidiae.
Notandum: Apostasia non importat determinatam speciem infidelitatis, quia apostasia respi­
cit infidelitatem ut terminum (entitativum) ad
quem est motus recedentis a fide, non autem ut
terminum motus, secundum quem species formae
seu qualitatis attenduntur. Apostasia vero con­
sideratur ut circumstantia aggravans, secundum
illud II. Pet. ii, 21: Melius erit eis veritatem non
cognoscere, quam post cognitam retroire. (Ad 3m).

Art. II. - Utrum princeps propter apostasiam a
fide amittat dominium in subditos, ita quod ei
obedire non teneantur.
Resp. Aff. - Scil. : Per sententiam Ecclesiae
princeps a fide apostata jus dominii amittere
potest, sicut etiam quandoque prop 1er alias culpas.
R. est: quia infidelitatem illorum qui fidem
susceperunt, potest sententialiter Ecclesia pu­
nire; et convenienter in hoc puniuntur quod sub­
ditis fidelibus dominari non possint; hoc enim
vergere posset in magnam fidei corruptionem;
quia homo apostata pravo corde machinatur
malum, et jurgia seminat, intendens homines
separare a tide. - Dicitur in responsione per sen­
tentiam Ecclesiae, quia infidelitas secundum seipsam non repugnat dominio etiam fidelium, ut
dictum est (qu. x, art. 10).

QUAESTIO XIII

De peccato blasphemiae in generali
Deinde considerandum est de peccato blasphe­
miae, quod opponitur confessioni fidei; et primo
de blaspheinia in generali; secundo de blaspheinia
quae dicitur peccatum in Spiritum sanctum. Circa primum quaeruntur quatuor:

Art. I. - Utrum blaspheinia opponatur confessioni
fidei.
Resp. Aff. - R. est: quia derogatio excellen­
tiae divinae bonitatis, in quo proprie blaspheinia
consistit (Dionysius, De Div. Nom., c. i, lect. 2),
potest fieri non solum in corde (blaspheinia cor­
dis), quod contrariatur fidei inquantum fides
per delectionem perficitur; sed etiam exterius
per locutionem, in quo est blaspheinia oris, quae,
ut patet, fidei confessioni opponitur.

Notanda: 1. Cum derogatio divinae bonitati
possit esse vel secundum intellectum tantum, vel
etiam secundum affectum, perfecta blasphemia
habetur, cum ille qui contra Deum loquitur sic
facit non solum secundum falsitatem intellectus,
sed etiam secundum pravitatem voluntatis detestantis, et impedientis pro posse divinum hono­
rem (Ad Im).
2. Sicut Deus in sanctis suis laudatur, inquantum
laudantur opera quae Deus in sanctis efficit; ita
blasphemia quae iit in sanctos, ex consequenti in
Deum redundat (Ad 2m).

Art. II. - Utrum, blasphemia semper sit peccatum
mortale.
Resp. Aff. - R. est: quia blasphemia secun­
dum genus suum repugnat charitati divinae, quia
derogat divinae bonitati (art. 1), quae est objec­
tum charitatis; et ideo blasphemia est peccatum
mortale ex suo genere. Id est non potest fieri
venialis ex levitate materiae, sed tantum ex intel­
lectus aut consensus defectu (Ad 3m).

Art. III. - Utrum peccatum blasphemiae sit maxi­
mum peccatum.
Resp. Aff. - R. est: quia blasphemia quae
fidei confessioni opponitur, ad infidelitatem per­
tinet, quae secundum suum genus, maximum
peccatum est (qu. x, art. 3), et ipsam aggravat,
scii, per detestationem voluntatis, et adhuc magis
si in verba prorumpat.

Notandum: Sicut Glossa dicit super illud Ephes,
iv: Blasphemia tollatur aoobis, «pejus est blasphemare
quam pejerare ». Qui enim pejerat, non dicit aut
sensit aliquid falsum de Deo, sicut blasphemus;
sed Deum adhibet testem falsitatis (Ad 2m).

Art. IV. - Utrum damnati blasphement.
Resp. Aff. - R. est: quia damnati retinent
perversam voluntatem aversam a Dei justitia; et
talis detestatio divinae justitiae est in eis interior

cordis blasphemia. Et credibile est quod post
resurrectionem erit in eis etiam vocalis blasphe­
mia, sicut in sanctis vocalis laus Dei.
QUAESTIO XIV

De blasphemia in Spiritum Sanctum
Deinde considerandum est in speciali de blasphe­
mia in Spiritum sanctum; et circa hoc quaeruntur
quatuor:
Art. I. - Uirum peccatum in Spiritum sanctum
sit idem quod peccatum ex certa malitia.
Resp. Aff. - Scii. : non quidem quando pec­
catum committitur ex inclinatione habitus vi­
tiosi, qui etiam malitia dicitur; sed quando pec­
catum committitur ex eo quod per contemptum
abjicitur et removetur id quod electionem pec­
cati poterat impedire, sicut spes per desperatio­
nem, timor per praesumptionem, et quaedam
alia, ut infra dicetur (art. seq. et qu. xx et xxi).
R. primi est: quia malitia secundum quod
provenit ex inclinatione habitus, non est speciale
peccatum, de quo hic loquimur, sed quaedam
generali conditio peccati (Ad 3m).
R. secundi est: quia haec omnia, quae pec­
cati electionem impediunt, sunt effectus Spiritus
sancti in nobis; et ideo sic ex malitia peccare,
est peccare in Spiritum sanctum.

Art. II. - Utrum convenienter assignentur sex spe­
cies peccati in Spiritum sanctum, scilicet de­
speratio, praesumptio, impugnatio veritatis agni­
tae, invidentia fraternae gratiae, impoenitentia
et obstinatio.
Resp. Aff. - R. est: quia illa per quae potest
homo ab electione peccati impediri, et quae per
peccatum in Spiritum sanctum removentur et

contemnentur, sunt: 1) ex parte divini judicii:
scii, a) consideratio Dei justitiae cum misericor­
dia, quae removetur per desperationem ; et b) timor
divinae justitiae punientis, qui tollitur per praesuntioncm ; - 2) ex parte donorum Dei : a) agnitio
veritatis, contra quod ponitur impugnatio veri­
tatis agnitae; b) auxilium interioris gratiae con­
tra quod ponitur invidentia fraternae gratiae; - 3)
ex parte peccati: a) consideratio inordinationis
et turpitudinis actus peccati, et contra hoc poni­
tur impoenitentia, inquantum scii, importat pro­
positum non poenitendi; b) consideratio parvi­
tatis et brevitatis boni quod quis in peccando
quaerit, secundum illud Rom. vi, 21: Quem ergo
/ructum habuistis tunc in illis in quibus nunc eru­
bescitis ? Et hoc tollitur per obstinationem, quae
secundum hoc specie differt ab impoenitentia,
quia habet rationem formalem diversam (Ad 2m).

Art. III. - Utrum peccatum in Spiritum sanctum
sit irremissibile.
Resp. Aff. - Scii. : dicitur irremissibile non
quod nullo modo remittatur, sed quia, quantum
est de se, habet meritum ut non remittatur; et
hoc cum quantum ad poenam, tum quantum ad
culpam.

R. est: quia peccatum in Spiritum sanctum,
secundum suam naturam, excludit ea per quae
iit remissio peccatorum. Per hoc tamen non prae­
cluditur via remittendi et sanandi omnipotentiae
et misericordiae Dei, per quam aliquando tales
quasi miraculose spiritualiter sanantur.
Notandum: Qui ex certa malitia peccat non
habet aliquam excusationem (sicut ille qui ex igno­
rantia peccat), unde ejus peccatum diminuatur.
Sic qui blasphemabat in Filium hominis, ejus di­
vinitate nondum revelata, poterat habere aliquam

excusationem propter infirmitatem carnis, quam
in eo aspiciebat; et sic minorem poenam merebatur.
Sed qui in ipsam divinitatem blasphemabat, opera
Spiritus sancti, quae Christus faciebat, diabolo
attribuens, nullam excusationem habebat, unde
ejus poena diminueretur.

Art. IV. - Utrum homo possit primo peccare in
Spiritum sanctum.
Resp. Aff. - Scil. : non praesuppositis aliis
peccatis.
R. est: quia potest aliquis in primo actu con­
temnere ea per quae homo retrahitur a peccato,
quod est proprie peccare in Spiritum sanctum;
el hoc accedere potest tum propter libertatem
arbitrii, tum etiam propter multas dispositiones
praecedentes, vel etiam propter aliquod vehe­
mens motivum ad malum, et debilem affectum
hominis ad bonum. - Similiter dicendum est si
peccatum in Spiritum sanctum accipiatur ad
litteram pro blasphemia Spiritus sancti, sicut
quidam Patres illud accipiunt: talis enim blasphe­
mia semper ex malitiae contemptu procedit.
Notandum: S. Augustinus sumit peccatum in
Spiritum sanctum pro impoenitentia finali. Sed
hoc (i. e. remanere in peccato usque ad mortem)
non constituit speciale peccatum, sed quaedam
circumstantia; et haec impoenitentia praesupponit alia peccata, ut patet. Sed impoenitentia prout
est habitualis et specialem malitiam constituens,
sic potest esse etiam ante peccata, quia potest ille
qui nunquam peccavit, habere propositum non
poenitendi, si contingeret cum peccare (Ad 3m).

QUAESTIO XV

De caecitate mentis et hebetudine sensus
Deinde considerandum est de vitiis oppositis
scientiae et intellectui; et quia de ignorantia quae
opponitur scientiae, dictum est supra (I-II, qu.
Ixxvi) cum de causis peccatorum ageretur, quae­
rendum est nunc de caecitate mentis et hebetu­
dine sensus, quae opponuntur dono intellectus;
et circa hoc quaeruntur tria:

Art. I. - Utrum caecitas mentis sit peccatum.
Resp. Aff. - Scii. : inquantum mens humana
non intendit illo principio intclligibili per quod
omnia alia intelligere potest quae intelligere debet
R. est: quia hoc quod mens non intendat est
voluntarium: et hoc, vel directe, quando quis
sponte voluntarie se avertit a consideratione talis
principii (i. e., legis) secundum illud Psal xxxv, 4:
b!oluit intelligere, ut bene ageret; - vel indirecte,
per occupationem mentis circa alia quae magis
diligit; quibus ab inspectione hujus principii mens
avertitur, secundum illud Psal. Ivii, 9: Superceci­
dit ignis, scilicet concupiscentiae, et non viderunt
solem. Et utroque modo caecitas mentis 'st pec­
catum.
Notandum: Caecitas quae contingit ex naturali
defectu non potentis videre excusat a peccato
(Ad Im); et illa quae provenit ex substactione
gratiae, magis habet rationem poenae quam cul­
pae (Ad 2m).
Art. II. Uirum hebetudo sensus sit aliud pecca­
tum a caecitate mentis.
Resp. Aff. - R. est: quia hebetudo sensus
circa intelligent i am importat quamdam debilita­
tem mentis circa considerationem spiritualium
bonorum; caecitas autem mentis importat om-

nimodam privationem cognitionis ipsorum. Habet
autem hebetudo rationem peccati, sicut caeci­
tas mentis, inquantum est voluntaria.

Art. III. - UIrum caecitas mentis et hebetudo sensus
oriantur ex peccatis carnalibus.
Resp. Aff. - R. est: quia per haec vitia carna­
lia intentio mentis maxime applicatur ad corpo­
ralia, et per consequens debilitatur operatio homi­
nis circa intelligibilia; magis autem per luxuriam
quam per gulam: et ideo ex luxuria oritur cae­
citas mentis, quae quasi totaliter spiritualium
bonorum cognitionem excludit; ex gula autem
oritur hebetudo sensus, quae reddit hominem
debilem circa hujusmodi intelligibilia.

Notandum: Quamvis aliqui vitiis carnalibus
subditi possint quandoque subtiliter speculari
aliqua circa intelligibilia, hoc accidit propter bo­
nitatem ingenii naturalis vel habitus superadditi
(Ad Im).
QUAESTIO XVI

De praeceptis fidei, scientiae et intel­
lectus
Deinde considerandum est de praeceptis perti­
nentibus ad praedicta; et circa hoc quaeruntur duo:

Art. I. - Utrum in veteri legi debuerint dari prae­
cepta credendi, (seu de fide).
Resp. Neg. - R. est: quia in veteri lege non
erant secreta fidei populo exponenda; et ideo
supposita fide unius Dei, cui populus subjectus
erat, nulla alia praecepta sunt in veteri lege data
de fide, quae vero Novo Testamento sunt propria.
Potuerunt tamen dari praecepta pertinentia ad
subjectionem hominis ad Deum per confessionem
et doctrinam (Ad 4m).

Art. II. - Utrum in veteri lege convenienter tradan­
tur praecepta pertinentia ad scientiam et intel­
lectum.

I

Resp. Aff. - R. est: quia ad tria fuerunt con­
venienter data, scii, ad acceptionem scientiae
et intellectus; ad usum ipsorum; et ad conserva­
tionem ipsorum. Acceptatio enim praeceptorum
fit per disciplinam et per doctrinam. De disci­
plina traditur praeceptum Deut. vi, 6: Erunt
verba haec quae ego praecipio tibi, in corde tuo,
scii, per disciplinam. Et sequitur: Et narrabis
ea filiis luis, quod pertinet ad doctrinam. - Usus
vero scientiae vel intellectus est meditatio eorum
quae quis scit, vel intelligit; et quantum ad hoc
subditur: Et meditaberis sedens in domo tua, etc. Conservatio autem fit per memoriam; et quantum
ad hoc subditur: Et ligabis ea (praecepta) quasi
signum in manu tua, eruntque, et movebuntur ante
oculos tuos ; scribesque ea in limine et ostiis domus
tuae.

DE VIRTUTE SPEI
I

QUAESTIO XVII

De spe secundum se
Consequenter post fidem considerandum est
de spe: et primo de ipsa spe; secundo de dono ti­
moris; tertio de vitiis oppositis; quarto de prae­
ceptis ad hoc pertinentibus. Circa primum occurrit
primo consideratio de ipsa spe; secundo de subjecto
ejus. - Circa primum quaeruntur octo:

Art. I, - Utrum spes sit virtus.
Resp. Aff. - R. est: quia actus spei, de qua
nunc loquimur, attingit ad Deum, inquantum
speramus aliquid ut possibile nobis per divinum

auxilium. Spes ergo, quae facit actum hominis
bonum, et debitam regulam attingentem, est
virtus, et causatur in nobis pure ex gratia (ad 2m).

Art. II. - Uirum beatitudo aeterna sit objectum
proprium spei.

Resp. Aff. - R. est: quia objectum spei debet
esse proportionatum auxilio cui ille qui sperat
innititur. Hoc autem auxilium est Dei, cujus
virtus est infinita, sicut ejus bonitas. Bonum
ergo quod a Deo speratur, inquantum spes est
virtus theologica (art. 5 hujus qu.), est bonum
infinitum tali auxilio et bonitati proportionatum.
Hoc autem bonum est fruitio ipsius Dei, in quo
beatitudo aeterna consistit. - Objectum autem
secundarium spei sunt alia bona quae in ordine
ad beatitudinem aeternam a Deo petuntur (Ad 2m)

Art. III. - Utrum aliquis possit sperare alteri beatiludinem aeternam.
Resp. Neg. - R. est: quia spes, cum sit motus
seu propensio appetitus ad aliquid bonum arduum
directe respicit proprium bonum, non autem
quod ad alium pertinet. - Tamen praesupposita
unione amoris ad alterum jam aliquis potest spe­
rare et desiderare aliquid alteri, sicut sibi, et sic
etiam vitam aeternam.

Art. IV. - Utrum aliquis possit licite sperare in
homine.
Resp. Neg. - Scii. : ut de causa prima efficiente;
potest tamen de ipso sperare sicut de agente secun­
dario.
R. est: quia sicut non licet sperare aliquod
bonum praeter beatitudinem, sicut ultimum
finem, sed solum sicut id quod est ad finem beatiludinis ordinatum; ita etiam non licet sperare

de aliquo homine, vel de aliqua creatura, sicut
de prima causa movente in beat itu dinem. Licet
autem sperare de aliquo homine vel de aliqua
creatura sicut de agente secundario et instru­
mental!, per quod aliquis adjuvatur ad quae­
cumque bona consequenda in beatitudinem ordi­
nata. Et hoc modo ad sanctos convertimur, et ab
hominibus etiam aliqua petimus.

Art. V. - Utrum spes sit virtus theologica.
Resp. Aff. - R. est: quia habet pro objecto
ipsum Deum, inquantum ejus auxilio innititur
(causa efficiens) ad consequendum aeternam ip­
sius fruitionem (causa finalis).

Art VI. - Utrum spes sit virtus distincta ab aliis
virtutibus theologicis.
Resp. Aff. - R. est: quia spes habet suum
proprium modum quo Deo inhaeret. Nam, charitas Deo inhaeret propter seipsum, spes et fides
propter aliud, scii, fides propter cognitionem
velitatis divinae, spes vero propter auxilium di­
vinum, inquantum est in nobis principium per­
fectae bonitatis.

Art. VII. - Utrum spes praecedat fidem.
Resp. Neg. - Scii. : Fides absolute praecedit
spem.
R. est: quia objectum spei, quod est auxilium
divinum (causa efficiens), et consecutio vitae
aeternae (causa finalis), proponitur nobis per
fidem, secundum illud Hebr. xi, 6: Accedentem
ad Deum oportet credere quia est, et quia inquiren­
tibus se remunerator est.
Notandum: Spes aliquando dicitur α introitus
fidei » ad significandum « introitum ad rem cre­
ditam », quia per spem intratur ad videndum id

fidei, quia per eam homo intrat ad hoc quod sta­
biliatur et perficiatur in fide. (Ad lm).
Q. 18 - De subjecto spei

Art VIII. - Uirum charilas sit prior spei.
Resp. Neg. - Scii. : secundum ordinem gene­
rationis, ubi imperfectum est prior perfecto, spes
est prior charitate; sed secundum ordinem per­
fectionis charitas est prior naturaliter.
R. primi est: quia spes, ut amor concupiscen­
tiae, est introductiva ad charitatem, i. e., ad
amorem perfectum; aliquis enim sperans remu­
nerari a Deo accenditur ad amandum Deum, et
servandum praecepta ejus.
R. secundi est: quia adveniente charitate,
spes perfectior redditur, quia de amicis maxime
speramus. - Sic non omnis spes provenit a chari­
tate, sed solum motus spei formatae, quae sci­
licet aliquis sperat bonum a Deo ut ab amico
(Ad 2m).

QUAESTIO XVIII

De subjecto spei
Deinde considerandum est de subjecto spei; et
circa hoc quaeruntur quatuor:

Art. I. - Utrum spes sit in voluntate sicut in su­
bjecto.
Resp. Aff. - R. est: quia actus spei est qui­
dam motus appetitivae partis; ejus enim objec­
tum est bonum. Appetitus autem intellectivus,
de quo hic loquimur, est voluntas (I. P., qu.
Ixxxii, art. 5). - Spes autem quae est in appetitu
inferiori (scii, in irascibili) non est virtus, sed
passio (I. P., qu. Ixxxii, art. 5, ad 1; et I-II, qu.
xxii, art. 3 ad 3).

Art II. - Utrum spes sil in beatis.
Resp. Neg. - R. est: quia bonum arduum
possibile non cadit sub ratione spei, nisi secundum
quod est futurum, ideo cum beatitudo jam non
sit futura, sed praesens, non potest ibi esse virtus
spei.

Notandum: Christus ut comprehenso? non po­
tuit habere spem; sed ut viator, quantum ad passibilitatem naturae, potuit gloriam impassibilitatis et immortalitatis sperare; non tamen ita
quod haberet virtutem spei, quae non respicit
gloriam corporis sicut principale objectum, sed
potius fruitionem divinam (Ad Im).

Art. III. - Utrum spes sit in damnatis.
Resp. Neg. - R. est: quia damnati non pos­
sunt apprehendere beatitudinem ut bonum pos­
sibile; nam ad conditionem miseriae damnato­
rum perlinet ut ipsi sciant quod nullo modo pos­
sunt damnationem evadere, et. ad beatitudinem
pervenire.

Notandum: In purgatorio potest esse spes, quia
ibi animae apprehendunt beatitudinem ut futu­
rum possibile (In fine art.).

Art. IV. - Utrum spes viatorum habeat certitu­
dinem.
Resp. Aff. - Scii. : non essentialiter, sed parti­
cipative.
R. est: quia spes cerlitudinaliter tendit in
finem suum, quasi participans certitudinem a
fide, quae est in vi cognoscitiva.

Notandum: Certitudo essentialiter invenitur in
vi cognoscitiva; participative autem in omni eo
quod a vi cognoscitiva movetur infallibiliter ad
finem suum (In corp. art.).

QUAESTIO XIX

De dono timoris
Deinde considerandum est de dono timoris, et
circa hoc quaeruntur duodecim:

Art. I. - Utrum Deus possit timeri.
Resp. Aff. - Scit. : non ut objectum timoris,
quod est malum; sed ut illud a quo malum pro­
venire potest, sive ab ipso, sive per comparatio­
nem ad ipsum.
R. primi est: quia Deus est ipsa bonitas.
R. secundi est: quia a Deo potest nobis im­
minere malum poenae. Per comparationem autem
ad Deum potest nobis malum culpae provenire,
si ab eo separemur.
Notandum: Cum bonum dicatur in ordine ad
finem, malum autem importat hujus ordinis pri­
vationem; illud est malum simpliciter quod excludit
ordinem a fine ultimo, quod est malum culpae.
Malum autem poenae est quidem malum, inquantum privat aliquod particulare bonum; est tamen
bonum simpliciter inquantum dependet ab ordine
finis ultimi, et est malum secundum quid. (In
corp. art.).

Art II. - Utrum timor convenienter dividatur in
filialem, initialem, servilem et mundanum.
Resp. Aff. - R. est: quia timor in ordine mo­
rali, seu in ordine ad Deum, de quo nunc loqui­
mur, est secundum quod per ipsum aliquo modo
ad Deum convertimur, vel ab eo avertimur. Et
secundum hoc est supradicta divisio. Nam, timor
malorum quo a Deo avertimur est timor humanus
seu mundanis; timor quo ad Deum convertimur,
aut est Limor poenae, et dicitur servilis, aut timor
culpae, qui est filialis: filiorum est enim timere
offensam patris. Timor autem qui est et propter

poenam et propter culpam, limor initialis dicitur,
et medius se habet inter utrumque.
Notanda: 1. Timor casias, qui proprie est
uxoris per comparationem ad virum (arg. 3), est
idem quod timor filialis, qui per charitatem Deo
nos conjungit secundum illud II. Cor. xi, 2: De­
spondi vos uni viro virginem casiam exhibere Chri­
sto. (Ad 2m).
2. Timor servilis respicit poenam principaliter,
timor autem initialis eam respicit secundario
(Ad 4in).
Tlï

Art. III. - Utrum timor mundanus sit semper
malus.
Resp. Aff. - R. est: quia timor mundanus est
qui provenit ab amore mundano, tanquam a
radice. Timor enim ex amore nascitur; nam, illud
timet homo amittere quod amat. Consequenter
timor mundanus semper est malus.
Notandum: Naturale est quod homo refugiat
proprii corporis detrimentum et damna tempora­
lium rerum; sed quod homo propter ista recedat
a justitia, est contra rationem naturalem: et pejus
est a justitia recedere quam poenas quascumque
pati (Ad 3m).

Art IV. - Utrum timor servilis sit bonus.
Resp. Aff. - Scii. : non ex parte servilitatis;
sed secundum suam substantiam.
R. primi est: quia servitus opponitur libertati.
Unde servitus non potest ex amore operari. Et
timor servilis charitati contrariatur.
R. secundi est: quia timor servilis, qui poe­
nam limet tanquam principale malum, potest
ordinari ad Deum, et non timere poenam ut prin­
cipale malum, quin species habitus tollatur. Non
enim tollitur species habitus per hoc quod ejus
objectum vel finis ordinatur ad ulteriorem finem.
Et ideo timor servilis secundum suam substan­
tiam bonus est.

Notandum: Amor mercenarius dicitur qui Deum
diligit propter bona temporalia, quod secundum
se charitati contrariatur; et ideo amor mercena­
rius semper est malus, et specie distinguitur a
timore servili (Ad 3m).
Q. 19 - De dono timoris

Art. V. - Utrum timor servilis sil idem in substan­
tia cum timore filiali.
Resp. Neg. - R. est: quia habitus distinguun­
tur secundum objecta. Objectum autem timoris
servilis est malum poenae, timoris filialis est ma­
lum culpae. Malum autem culpae specifice di­
stinguitur a malo poenae.

Art. VI. - Utrum timor servilis remaneat cum cha­
ritate.
Resp. Aff. - Scii. : a) timor, inquantum ser­
vilis, non manet cum char it at e; sed b) substantia
timoris servilis cum charitate manere potest.
R. primi est: timor servilis timet poenam tan­
quam principale, malum propter bonum sui, in
quo quis finem suum ultimum ponit; et talis ti­
mor poenae contrariatur charitati.
R. secundi est: quia timor servilis, quamvis
non timeat separari a Deo, sicut timor castus et
filialis, tamen timet Deum ut nocivum proprii
boni, in quo non est necesse, secundum suam
substantiam, ut constituat suum finem. Sic ergo
timor servilis manere potest cum charitate, sicut
et amor sui manere potest cum chaiitate. - Sed
talis timor non dicitur servilis, nisi quando poena
formidatur sicut principale malum.

Art. VII. - Utrum timor sit initium sapientiae.
Resp. Aff. - Scii. : Timor (Domini) est initium
sapientiae non ut principium essentiale ipsius,
sed ut principium effectivum seu operativum.
R. primi est: quia principium essentiale sa­
pientiae, quae est cognitio Dei directiva vitae

humanae secundum rationes divinas, sunt arti­
culi fidei.
R. secundi est: quia timore incipit homo
operari secundum sapientiam: timore quidem
servili ut extra disponente ad sapientiam, se­
cundum illud Eccli. I, 27: Timor Domini expellit
peccatum; timore autem casto vel filiali, ut primo
sapientiae effectu, per quem homo Deum reve­
retur et se ei subjicitur; et sic consequenter in
omnibus secundum Deum regulatur, secundum
illud Eccli. T, 25: Radix sapientiae est timere Do­
minum ; rami enim illius longaevi.

Art. VIII. - Utrum timor initialis differat secun­
dum substantiam a timore filiali.
Resp. Neg. - Scii. : secundum quod timor ini­
tialis accipitur prout competit statui incipien­
tium, in quibus inchoatur quidem timor filialis
per inchoationem charitatis.
R. est: quia timor initialis hoc modo se habet
ad filialem sicut charitas imperfecta ad perfec­
tam. Charitas autem perfecta et imperfecta non
differunt secundum essentiam, sed solum seeundum statum.
Notandum: Timor initialis est medium inter
timorem servilem et filialem, non sicut inter ea
quae sunt unius generis, non est enim compositus
ex utroque; sed sicut imperfectum est medium
inter ens perfectum et non ens. Sic enim timor ini­
tialis est idem secundum substantiam cum timore
filiali, et differt totaliter a timore servili ut talis,
licet habeat sibi de timore servili aliquid adjunc­
tum, quia non agit perfecte ex charitate, sed cum
admixtione timoris poenae (Ad 2m et ad 3m).

Art. IX. - Utrum timor sit donum Spiritus sancti.
Resp. Aff. - Scii. : non timor servilis, licet
talis timor sit etiam a Spiritu sancto; sed timor
filialis sive castus.

R. primi est: quia timor servilis, potest habere
annexam voluntatem peccandi. Dona autem
Spiritus sancti non possunt esse cum voluntate
peccandi, quia non sunt sine charitate (I-II, qu.
Ixviii, art. 5).
R. secundi est: quia per timorem filialem
seu castum Deum reveremur, et refugimus nos
ipsi subducere; sic per hunc timorem reddimur
bene mobiles a Spiritu sancto, secundum habi­
tuales dispositiones animae, quae dona Spiritus
sancti dicuntur. - Timor filialis igitur quasi pri­
mum locum tenet ascendendo inter dona Spiritus
sancti.
Notandum: Donum timoris datur nobis con­
tra superbiam. Initium enim superbiae hominis
est apostatare a Deo (Eccli. x, 14). Et est princi­
pium humilitatis; sunt enim dona Spiritus sancti
principia virtutum intellectualium et moralium;
sed virtutes theologicae sunt principia donorum
(I-II, qu. Ixviii, art. 4 ad 3m).

Art. X. - Utrum crescente charitate, diminuatur
timor.
Resp. Neg. - Scii. : d) timor filialis crescit cum
charitate, sicut effectus crescit crescente causa;
b) timor servilis quantum ad servilitatem, tota­
liter tollitur charitate adveniente; remanet ta­
men secundum substantiam timor poenae, et
iste timor diminuitur charitate crescente, maxime
quantum ad actum.
R. primi est: quia quanto aliquis magis diligit
aliquem, tanto magis limet cum offendere et ab
eo separari.
R. secundi est: quia quanto aliquis magis
diligit Deum, tanto minus timet poenam: primo
quidem quia minus attendit ad proprium bonum,
cui contrariatur poena; secundo quia firmius
inhaerens magis confidit de praemio.

Art XI. - Utrum timor remaneat in patria.
Resp. Aff. - Scii. : d) timor servilis, sive ti­
mor poenae nullo modo erit in patria; b) timor
filialis perficitur sicut et charitas, unde in patria
non habebit eumdem actum omnino quem habet
modo.
:
R. primi est: quia talis timor excluditur per
securitatem aeternae beatitudinis.
R. secundi est: quia flexibilitas liberi arbitrii,
quae est causa peccati et separationis a Deo, non
est possibilis in beatis; unde beati non timent se
separari a Deo, sed magis eum reverentur. - Si­
militer, timor inquantum importat defectum na­
turalem creaturae, secundum quod in infinitum
distat a Deo, remanebit etiam in patria. Et ideo
timor non evacuabitur totaliter (Ad 3m).
j

Art. XII. - UIrum paupertas spiritus sit beatitudo
respondens dono timoris.
Resp. Aff. - R. est: quia ex hoc quod aliquis
Deo se subjicit, desinet quaerere in seipso (per
superbiam) vel in aliquo alio (in honoribus et
divitiis) magnificari, nisi in Deo. Ad pauperta­
tem enim spiritus pertinet exinanitio inflati et
superbi spiritus, et abjectio temporalium rerum,
quae fit voluntate propria per instinctum Spi­
ritus sancti.
1
Sic beatitudo paupertatis directe respondet
timori. Beatitudo autem luctus respondet ei ex
consequenti, timens enim Deum non delectabitur
nisi in Deo (Ad 2m).
Notandum: Quantum ad fructus Spiritus sancti,
qui dono timoris conveniunt, isti sunt qui ad mo­
deratum usum vel abstinentiam a rebus temporalibus pertinent, sicut modestia, et continentia, et
castitas (Ad 4m).
11

Q. 20 - De desperatione

QUAESTIO XX

De desperatione
Deinde considerandum est de vitiis oppositis,
et primo de desperatione, secundo de praesump­
tione. Circa primum quaeruntur quatuor:
Art. I. - Utrum desperatio sit peccatum.
Resp. Aff. - R. est: quia omnis motus appetitivus conformiter se habens intellectui falso,
est secundum se malus et peccatum. Despera!io
autem se habet conformiter existimationi falsae
de Deo, scii, quod Deus peccatori poenitenti ve­
niam deneget, vel quod peccatores ad se non con­
vertat per gratiam justificantem; quod est con­
tra illud Ezech. xviii, 23: Noli mortem peccatoris,
sed ut convertatur et vivat.
Art. II. - Utrum desperatio sine infidelitate esse
possit.
Resp. Aff. - R. est: quia aliquis retinendo
in universali veram aestimationem fidei, quod
scilicet est remissio peccatorum in Ecclesia, po­
test tamen pati motum desperationis, quod sci­
licet sibi in tali statu existent! non sit speran­
dum de venia, corrupta aestimatione ejus circa
particulare. Nam, ex propositione universali non
infertur conclusio particularis, nisi assumendo
particularem.
Notandum: Sicut effectus tollitur non solum
sublata causa prima, sed etiam sublata causa se­
cunda, ita motus spei auferri potest non solum
sublata universali aestimatione fidei, sed etiam
sublata aestimatione particulari, quae est sicut
causa secunda (Ad lm).
Art. III. - Utrum desperatio sit maximum pecca­
torum.
Resp. Aff. - Scii. : a) non secundum se; b) sed
ex parte nostra desperatio gravior est quam

infidelitas et odium Dei, quae sunt maxima
peccata.
i
R. primi est: quia infidelitas et odium Dei
sunt contra Deum, secundum quod in se est;
desperatio autem secundum quod ejus bonum
participatur a nobis, inquantum homo non sperat
se bonitatem Dei participare.
R. secundi est: quia ex parte nostra despera­
tio est periculosior, sublata enim spe, irrefrenate
homines labuntur in vitia, et a bonis laboribus
retrahuntur; unde Isidorus dicit (De Summo bono
lib. ii, cap. 14): « Perpetrare flagitium aliquod,
mors animae est; sed desperare est descendere in
infernum ».

Art. IV. - Utrum, desperatio ex acedia oriatur.
Resp. Aft. - Scit. : inquantum aliquis bonum
arduum non aestimet ut possibile sibi adipisci
vel per se vel per alium; inquantum vero aliquis
non aestimat objectum spei ut bonum arduum,
et ideo de hoc non curat, hoc provenit ex luxuria.
R. primi est: quia hoc provenit ex nimia
dejectione; quae quando in affectu hominis do­
minatur, videtur ei quod nunquam possit ad
aliquid bonum relevari. Accedia autem est tri­
stitia quaedam d eject iva spiritus, ideo per hunc
modum desperatio ex acedia generatur.
R. secundi est: quia ad hoc quod bona spiri- '
tualia non sapiant nobis quasi bona, vel non vi­
deantur nobis quasi magna bona, praecipue per­
ducimur per hoc quod affectus noster est infectus
amore delectationum corporalium, inter quae
praecipue sunt delectationes venereae.
1

Notandum: Sicut homines in (bonis) delecta­
tionibus existentes efficiuntur majoris spei, ita
etiam homines in tristitiis existentes facilius in
desperationem incidunt.
I

QUAESTIO XXI

De praesumptione
Deinde considerandum est praesumptione; et
circa hoc quaeruntur quatuor:

Art. I. - Utrum, praesumptio innitatur Deo, an
propriae virtuti.
Resp.: Praesumptio, quae est peccatum in
Spiritum sanctum innitur Deo, non autem pro­
priae virtuti.
R. est: quia talis praesumptio est per immode­
rantiam spei, quae innititur divinae potentiae;
nam, consistit in hoc quod aliquis tendit in ali­
quod bonum ut possibile per virtutem et miseri­
cordiam divinam, quod possibile non est: sicut
cum aliquis sperat se veniam obtinere sine poe­
nitentia, vel gloriam sine meritis. - Praesumptio
autem quae propriae virtuti innitur consistit in
hoc quod aliquis tendit in aliquod bonum ut sibi
possibile, quod suam facultatem excedit.

Art II. - Utrum praesumptio sit peccatum.
Resp. Aff. - R. est: quia praesumptio, cum
importet spem quamdam inordinatam, est motus
appetitivus, qui conformiter se habet ad intellec­
tum falsum; et hoc secundum se est malum et
peccatum. Nam, falsum est quod in peccato per­
severantibus Deus veniam concedat, et a bono
opeie cessantibus gloriam largiatur.
Notanda: 1. Praesumptio non importat superexcessum spei ex hoc quod aliquis nimis sperat
de Deo; sed ex hoc quod sperat de Deo aliquid
quod Deo non convenit.
2. Peccare cum proposito perseverandi in pec­
cato sub spe veniae, ad praesumptionem perti­
net; et hoc non diminuit, sed auget peccatum. Pec­
care autem sub spe veniae quandoque percipien-

dae, cum proposito abstinendi a peccato, et poe­
nitendi de ipso, hoc non est praesumptionis; sed
hoc peccatum diminuit, quia per hoc videtur ha­
bere voluntatem minus firmatam ad peccandum.
(Ad 3m).

Art. III. - Utrum praesumptio magis opponatur

e*f

0*

timori quam spei.
Resp.: Praesumptio directius opponitur spei
quam timori.
R. est: quia praesumptio et spes sunt unius
generis; nam praesumptio importat quamdam
inordinatam spem de Deo. Illa autem quae sunt
unius generis magis directius opponuntur, quam
illa quae sunt generum diversorum, contraria
enim sunt in eodem genere.
Notandum: Praesumptio manifestam oppositio­
nem videtur habere ad timorem, praecipue servi­
lem, qui respicit poenam ex Dei justitia prove­
nientem, cujus praesumptio remissionem sperat;
sed secundum quandam falsam similitudinem ma­
gis contrariatur spei, quia importat quamdam
inordinatam spem de Deo. (In corp. art.).
Art. IV. - Utrum praesumptio causetur ex inani
gloria.
Resp. Aff. Scii. : a) praesumptio quae inni­
titur propriae virtuti procedit ex inani gloria;
b) praesumptio quae inordinate innitur divinae
misericordiae et potentiae oritur directe ex su­
perbia.
R. primi est: quia ex hoc quod aliquis multum
desiderat gloriam sequitur quod attentet aliquid
super vires suas, praecipue nova quae majorem
admirationem habent.
R. secundi est: quia ille qui sperat se obti­
nere gloriam sine meritis, vel veniam sine poe­
nitentia, videtur tanti se aestimare, quod etiam
cum peccantem Deus non puniat vel a gloria
quod est superbia.^^^^^^^^^^^1

Q. 22 - De praeceptis spei et timoris

QUAESTIO XXII

De praeceptis pertinentibus ad spem et
timorem
Deinde considerandum est de praeceptis per­
tinentibus ad spem et timorem; et circa hoc quae­
runtur duo:
Art. I. - l.'trum de spe debeat dari aliquod prae­
ceptum.
Resp. Aff. - Scii. : d) praecepta de actu spei,
sicut praecepta de actu fidei, dari debebant ut
praeambula ad legem per modum promissionis;
b) post primam legislationem autem, debebant
dari praecepta spei etiam per modum admoni­
tionis vel praecepti.
R. primi est: quia nisi homo jam crederet
et speraret, frustra ei lex proponeretur. Sed sicut
praeceptum fidei proponendum fuit per modum
denuntiationis vel commemorationis (qu. xvi,
art. 1); ita etiam praeceptum spei in prima legi­
slatione proponendum fuit per modum promis­
sionis praemii.
R. secundi est: quia lege jam posita, indu­
cendi sunt homines, non solum ad observantiam
praeceptorum, sed etiam multo magis ad conser­
vandum legis fundamentum; ideo post primam
legislationem in sacra Scriptura multipliciter
inducuntur homines ad sperandum, etiam per
modum admonitionis vel praecepti, et non solum
per modum promissionis sicut in lege; sicut pa­
let Ps. Ixi, 9: Sperate in eo, omnis congregatio
populi; et in multis aliis Scripturae locis.
Art. II. - Utrum de tirnore fuerit dandum aliquod
praeceptum.
Resp. Aff. - Scii. : tam de timore servili, quam
de filiali.
3

R. primi est: quia sicut aliquis inducitur ad
observantiam legis per spem praemiorum, ita
etiam inducitur ad legis observantiam per timo­
rem poenarum, in principio quidem non per mo­
dum praecepti, sed per comminationem poena­
rum postea per modum admonitionis et praecepti,
sicut dictum est de spe (art. praec.).
R. secundi est: quia timor filialis, qui reve­
rentiam exhibet Deo, est quasi quoddam genus
ad dilectionem Dei, et principium qucddam
omnium eorum quae in Dei observantur reve­
rentia. - Sicut igitur, post praeceptum charitatis
dantur praecepta de aliis actibus virtutum, ita
etiam simul dantur praecepta de timore, et amore
charitatis (Ad 2m).

DE CHARITATE
Consequenter considerandum est de char itate;
et primo de ipsa charitate; secundo de dono sa­
pientiae ei correspondente. - Circa primum consi­
deranda sunt quinque: primo de ipsa charitate;
secundo de objecto charitatis; tertio de actibus
ejus; quarto de vitiis oppositis; quinto de praecep­
tis ad hoc pertinentibus. Circa primum duplex
est consideratio: prima quidem de ipsa charitate
secundum se; secunda de charitate per compara­
tionem ad subjectum. Circa primum quaeruntur
octo:

QUAESTIO XXIII

De charitate secundum se

Art. I. - Utrum charitas sit amicitia.
Resp. Aff. - R. est: quia charitas est amor
mutuae benevolentiae inter Deum et hominem
fundatus super communicationem beatitudinis
aeternae. Amor autem amicitiae est ille mutuae
benevolentiae; nam, non sufficit ad rationem ami-

citiae ut quis bonum vellet amico (in hoc distin­
guitur ab amore concupiscentiae, qui vult sibi
bonum alterius), sed requiritur insuper mutua
amatio ; amicus enim est amico amicus. - Dicitur
fundatus super communicationem beatitudinis ae­
ternae, quia charitas est amor supernaturalis,
quae quidem hic, in via, est imperfecta, et perfi­
citur in patria (Ad Im).

Art II. - Utrum charitas sit aliquid creatum in
anima.

Resp. Aff. - Contra Magistrum Sententia­
rum (Sent. lib. I, dist. 17), qui posuit charitatem
esse ipsum Spiritum sanctum mentem inhabi­
tantem.

R. est: quia motus charitatis non ita procedit
a Spiritu sancto, movente humanam mentem,
quod humana mens sit mota tantum, et nullo
modo sit principium hujus motus; hoc enim est
contra rationem voluntarii; et sequeretur quod
diligere non est voluntarium, quod implicaret
contradictionem, cum amor de sui ratione im­
portet quod sit actus voluntatis. Insuper, tol­
leretur ratio meriti, radix enim merendi est dilec­
tio charitatis (I-II, q. cxiv, art. 4). Unde oportet
quod si voluntas moveatur a Spiritu sancto ad
diligendum, etiam ipsa sit efficiens hunc actum,
scilicet per formam sibi inditam, quae est habitus
charitatis.
Notanda: 1. Nisi charitas esset habitus in
nobis infusus, actus charitatis esset imperfectior
actibus naturalibus et actibus aliarum virtutum,
nec esset facilis et delectabilis. Quod patet esse
falsum, quia nulla virtus habet tantam inclina­
tionem ad suum actum sicut charitas nec aliqua
ita delectabiliter operatur. Unde maxime necesse
est quod ad actum charitatis in nobis existât ali­
qua habitualis forma superaddita potentiae na-

turali, inclinans ipsam ad charitatis actum, et
faciens eam prompte et delectabiliter operari.
(In fine art.).
2. Sicut in ordine naturali anima est vita cor­
poris, ita in ordine gratiae charitas est formaliter
vita animae. Unde, sicut anima immediate unitur
corpori, ita charitas animae. Et sic Deus est vita
effective et animae per char ita tem, et corporis per
animam (Ad 2m). - Quod autem charitas animam
Deo conjungit, ipsam justificando, hoc demonstrat
infinitatem virtutis divinae. Nam, efficacia formae
est secundum virtutem agentis, qui formam in­
ducit. (Ad 3m).
68

Art. III. - Utrum charitas sit virtus.
Resp. Aff. - R. est: quia sicut virtus moralis
definitur per hoc quod « est secundum rectam
rationem », ita etiam attingere Deum constituit
rationem virtutis, sicut dictum est supra de fide
et spe (qu. iv, art. 5, et qu. xvii, art. 1). Charitas
autem, quae est participatio quaedam Spiritus
sancti (hic ad 3m), Deum attingit quia Deo nos
conjungit.

Notandum: Non omnis amicitia habet rationem
laudabilis et honesti, sicut patet in amicitia de­
lectabilis et utilis. Nec omnis amicitia est virtuosa,
sed illa tantum quae super honestatem virtutum
fundatur. Charitas autem non fundatur principa­
liter super virtutem humanam, sed super bonita­
tem divinam (Ad 1).

Art. IV. - Utrum charitas sil virtus specialis.
Resp. Aff. - R. est: quia amor charitatis ha­
bet pro objecto bonum divinum sub speciali ra­
tione, inquantum scilicet est objectum beatitudinis. Ubi autem est specialis ratio objecti, ibi
est specialis habitus. (I-II, q. xviii, art. 2).
Notandum: Quia charitas habet pro objecto
ultimum finem humanae vitae, scii, beatitudinem
aeternam, ideo extendit se ad actus totius huina-

nac vitae per modum imperii, non quasi immediate
eliciens omnes actus virtutum (Ad 2m); et secun­
dum hoc dicitur I Tim., 1, 5: Finis praecepti chari­
tas est.

Art. V. - Utrum charitas sit ana virtus.
Resp. Aff. - Sell. : Charitas est simpliciter
una virtus, non distincta in plures species.
R. est: quia finis charitatis, quae est amicitia
hominis ad Deum, est unus, scilicet, divina boni­
tas; est etiam una communicatio beatitudinis
aeternae, super quam haec amicitia fundatur.

Notanda: 1. Amicitia dividitur in species
diversas vel secundum diversitatem finis (et sic
habetur amicitia utilis, delectabilis et honesti),
vel secundum diversitatem communicationum in
quibus amicitiae fundantur, sicut est amicitia
consanguineorum, quae fundatur in communica­
tione naturali, amicitia civium vel pellegrinorum,
quae fundantur in communicatione civili vel pellegrinationis. (In corp. art.).
2. Deus et proximus non ex aequo sunt objecta
charitatis. Sed Deus est principale objectum, pro­
ximus autem ex char i ta te diligitur propter Deum.
Unde charitas remanet una (Ad Im).

Art VI.

- Utrum charitas sit excellentissima

virtutum.
Resp. Aff. - R. est: quia inter virtutes theo­
logicas, quae sunt excellentiores virtutibus mo­
ralibus vel intellectualibus, illa est potior quae
magis Deum attingit, qui est regula suprema
omnium virtutum. Haec autem est charitas,
quia ipsum Deum attingit, non ut ex eo aliquid
nobis proveniat, sicut fides et spes, sed ut in ipso
sistat. Id autem quod est per se, semper est majus
co quod est per aliud.

Notandum: Eorum quae sunt infra nos, no­
bilior est cognitio quam qilectio; propter duod

Philosophus (Ethic, lib. vi, cap. 7 et 12) praetulit
virtutes intellectuales moralibus. Sed eorum quae
sunt supra nos, et praecipue Dei, dilectio cogni­
tioni praefertur. Et ideo charitas est excellentior
fide (Ad Im).

Art. VII. - Utrum sine charitate possit esse aliqua

•.

I

vera virtus.
Resp. Neg. - R. est: quia virtus vera simpli­
citer est illa quae ordinatur ad principale bonum
hominis; sicut etiam Philosophus dicit (Physic,
lib. vii, text. 17): «virtus est dispositio perfecti
ad optimum ». Haec autem ordinatio non fit sine
charitate. Ultimum enim et principale bonum
hominis est Dei fruitio, secundum illud Psal.
Ixxii,9 vers. 27: Mihi adhaerere Deo bonum est. Virtus autem quae ordinatur ad aliquem finem
particularem, si talis finis est verum bonum,
virtus est quidem vera sed imperfecta, nisi re­
feratur ad finale et perfectum bonum; si non est
verum bonum autem, virtus non est vera, sed
est falsa similitudo virtutis, sicut e. g., tempe­
rantia avari.

Art. VIII. - Utrum charitas sit forma virtutum.
Resp. Aff. - R. est: quia actus omnium alia­
rum virtutum per charitatem ordinantur ad ulti­
mum finem. In moralibus autem forma actus
attenditur principaliter ex parte finis. Et ideo
charitas est forma omnium virtutum, scilicet
effective, inquantum omnibus virtutibus formam
imponit ratione finis (Ad Im).
Notandum: Charitas dicitur fundamentum et
radix aliarum virtutum inquantum ex ea aliae
virtutes sustentantur et nutriuntur (Ad 2m); et
dicitur mater omnium virtutum, quia mater est
quae in se concipit ex alio, ita charitas ex appe­
titu finis ultimi concipit actus aliarum virtutum,
imperando ipsos (Ad 3m).

QUAESTIO XXIV

De charitatis subjecto
Deinde considerandum est de charitate in com­
paratione ad subjectum: et circa hoc quaeruntur
duodecim:

Art I. - Utrum uolunias sit subjectum charitatis.
Resp. Aff. - R. est: quia charitatis objectum
non est aliquod bonum sensibile, sed bonum di­
vinum, quod solo intellectu cognoscitur. Et ideo
charitatis subjectum non est appetitus sensiti­
vus, sed appetitus intellectivus, id est voluntas.
Praeter appetitum sensitivum et appetitum in­
tellectivum non datur alius appetitus in homine.
Concupiscibilis enim est pars appetitus sensitivi
(Ad lm).

Notandum: Ex hoc quod charitas est in volun­
tate, non est aliena a ratione. Tamen ratio non est
regula charitatis, sed regulatur a Dei sapientia,
et excedit regulam rationis humanae, secundum
illud Ephes, iii, 19: Supereminentem scientiae charitatem Christi. Unde non est in ratione sicut in
subjecto, sicut prudentia; neque sicut regulante,
sicut justitia, vel temperantia; sed solum per quam­
dam affinitatem voluntatis ad rationem (Ad 2m).

Art. II. - Utrum charitas causaiur in nobis ex in­
fusione.
Resp. Aff. - Scii. : charitas non potest neque
naturaliter nobis inesse, neque per vires naturales
esse acquisita; sed per infusionem Spiritus sancti,
qui est amor Patris et Filii, cujus participatio in
nobis est ipsa charitas creata, ut supra dictum est
(qu. praec. art. 2).
R. est: quia charitas est amicitia hominis ad
Deum fundata super communicatione beatitudinis aeternae, quae non est secundum dona na-

turalia, sed secundum dona gratuita, ut dicitur
Rom. vi, 23: Gratia Dei vita aeterna. Unde et
ipsa charitas facultatem naturae excedit. Et, ut
Apostolus dicit, Rom. v, 5: Charitas Dei diffusa
est in cordibus nostris per Spiritum sanctum, qui
datus est nobis.

rif

Notandum: (aim charitas dicitur in nobis pro­
cedere ex corde puro, et conscientia bona, et fide non
ficta, hoc referendum est ad actum charitatis, qui
ex praemissis excitatur. Vel etiam boc dicitur quia
hujusmodi actus disponunt hominem ad recipien­
dum charitatis infusionem. (Ad 3m).

Art. III. - Utrum charitas infundatur secundum
capacitatem naturalem.
Resp. Neg. - R. est: quia charitas cum superexcedat proportionem naturae humanae (art.
praec.), non dependet ex aliqua naturali virtute,
sed ex sola gratia Spiritus sancti eam infundentis.
Et ideo quantitas charitatis non dependet ex
conditione naturae, vel ex capacitate naturalis
virtutis, sed solum ex voluntate Spiritus sancti
distribuentis sua dona prout vult (Ephes, iv, 7).

Notandum: Dispositionem vel praeparationem
praecedentem, sive conatum gratiam accipientis
praevenit Spiritus sanctus movens mentem homi­
nis vel plus vel minus secundum suam voluntatem.
Unde et Apostolus dicit, Coloss, i, 12: Qui dignos
nos fecit in partem sortis sanctorum in lumine.
(Ad Im).

Art IV. - Utrum charitas augeri possit.
Resp. Aff. - Scii. : charitas viae.
R. est: quia in hac via tanto magis procedi­
mus, quanto Deo magis appropinquamur; cui
non appropinquatur passibus corporis, sed affec­
tibus mentis. Hanc autem propinquitatem facit
charitas, quia per ipsam mens Deo unitur. Et
ideo de ratione charitatis viae est ut possit augeri.

Hoc autem augeinentum fit per intensionem actus
(Ad lm).
Notandum: Augmentum charitatis non est
solum secundum radicationem in subjecto, vel
secundum fervorem, sed etiam secundum essen­
tiam; quia nihil est aliud ipsam secundum essen­
tiam augeri, quam eam magis inesse subjecto,
quod est magis eam radicari in subjecto. Acci­
dentis enim esse est inesse. (Ad 3m).

Art. V. - Utrum charitas augeatur per additionem.
Resp. Neg. - Scii. : a) nullo modo charitas
augetur per additionem charitatis ad charitatem;
b) sed solum per hoc quod subjectum magis ac
magis participat charitatem, i. e. secundum quod
magis reducitur in actum illius, ac magis subditur
illi.
R. primi est: quia si charitas addatur charitati, oportet praesupponere, ad minus secundum
intellectum, distinctionem unius charitatis ab
alia. Distinctio autem in formis est: aut secun­
dum speciem, aut secundum numerum. Secun­
dum speciem est si forma (seu habitus, de quo
in casu) se extendat ad objecta ad quae prius
non se extendebat; et hoc de charitate dici non
potest, quia etiam minima charitas se extendit
ad omnia illa quae sunt ex charitate diligenda.
Distinctio autem secundum numerum est illa
quae habetur secundum diversitatem subjecto­
rum; et nec hoc modo charitas augeri potest, quia
subjectum charitatis non est nisi mens rationalis:
una mens rationalis autem alteri addi non potest;
et tale augmentum in casu non faceret magis
diligentem, sed majorem diligentem. Ergo nullo
modo charitas augetur per additionem charitatis.
R. secundi est: quia hic modus augmenti
proprius est cujuslibet formae quae intenditur,
eo quod esse hujus formae totaliter consistit in
eo quod inhaeret susceptibili.

Notandum: Alii habitus augeri possunt ex parte
objectorum, et sic augentur per additionem, sicut
scientia et similes habitus; sed ex parte formae
accidentalis non augentur per additionem, sed
per modum intensionis ejus in subjecto, sicut pa­
tet in his quae rarefiunt. Charitas autem hoc alte­
ro modo augeri potest, non vero priori (Ad lm).
Et hoc est quod facit Deus charitatem augendo,
scilicet quod magis insit, et quod perfectius si­
militudo Spiritus sancti participetur in anima
(Ad 3m).

Art. VI. - Utrum quolibet actu charitatis charitas
augeatur.
Resp. Neg. - sed quilibet actus charitatis di­
sponit ad charitatis augmentum.
R. est: quia ex uno actu charitatis homo red­
ditur promptior ad agendum iterum secundum
charitatem, et habilitate crescente, homo pro­
rumpit in actum ferventiorem dilectionis, quo
conetur ad charitatis profectum; et tunc chari­
tas augetur in actu. In hoc enim gratia imitatur
naturam, quae operatur disponens ad augmentum
et nihil augens in actu; et post modum producit
in effectum id ad quod disposuerat, sive in plantis
sive in animalibus; sicut est in multis guttis ca­
vantibus lapidem (Ad 2m).

Art. VII. - Utrum charitas augeatur in infinitum.
Resp. Aff. - Scii. : ex triplici parte qua termi­
nus augmento alicujus formae praefigi potest.
R. est: quia charitas, in statu viae, non habet
terminum augmenti, neque ex parte ipsius cha­
ritatis, quia est participatio quaedam infinitae
charitatis, quae est Spiritus sanctus; neque ex
parte causae agentis, seu Dei, quia ejus virtus
est infinita; neque ex parte subjecti, quia sem­
per charitate excrescente, superexcrescit habi­
litas ad alterius augmentum. - Unde augmentum

charitatis est ad aliquem finem; sed ille finis non
est in hac vita, sed in futura (Ad Im).

Art. VIII. - Utrum charitas in hac vita possit esse
perfecta.

Resp. Aff. - Scii. : a) non ex parte diligibilis
seu Dei; b) sed ex parte diligentis, et quidem non
secundum quod totum cor hominis actualiter
semper feratur in Deum, sicut in patria; c) sed
prout habitualiter competit homini in hac vita.

R. primi est: quia Deus est bonitas infinita,
et ideo per hunc modum nullius creaturae chari­
tas potest esse perfecta, sed charitas Dei, qua
seipsum diligit.

R. secundi est: quia in hac vita impossibile
est, propter humanae vitae infirmitatem, sem­
per actu cogitare de Deo, et moveri dilectione
ad ipsum.

R. tertii est: quia competit homini in hac
vita quod habitualiter totum cor suum ponat in
Deo, ita scilicet quod nihil cogitet vel velit quod
divinae dilectioni sit contrarium; et haec per­
fectio est communis omnibus charitatem haben­
tibus. Imo, competit homini ut studium suum
deputet ad vacandum Deo et rebus divinis, prae­
termissis aliis, nisi quantum necessitas praesentis
vitae requirit; et ista est perfectio charitatis,
quae est possibilis in via; non tamen est commu­
nis omnibus habentibus charitatem.
Notandum: Quantum ad illa verba S. Augu­
stini: «Ubi est perfectio charitatis, nulla est cupi­
ditas »; et illa S. Joannis (I Jn. i, 18): Si dixerimus
quoniam peccatum non habemus, ipsi nos seduci­
mus, notandum est quod hoc dicitur propter pec­
cata venialia; quae non contrariantur habitui
charitatis, sed actui; et ita non repugnant perfec­
tioni viae, sed perfectioni patriae (Ad 2m).

Art. IX. - Utrum convenienter distinguantur tres
gradus charitatis, incipiens, proficiens et per­
fecta.
Resp. Aff. - R. est: quia sicut in motu cor­
porali primum est recessus a termino, secundum
autem est appropinquatio ad alium terminum, et
tertium est quies in termino; ita in gradibus cha­
ritatis: primo enim incumbit homini studium
principale ad recedendum a peccato et resisten­
u
dum concupiscentiis ejus, quae in contrarium
charitatis movent: et hoc pertinet ad incipientes,
in quibus charitas est nutrienda vel fovenda, ne
corrumpatur, sicut in aetate infantili hominis;
secundo est ut homo principaliter intendat ad hoc
quod in bono proficiat, ut charitas per augmen­
tum roboretur, sicut in aetate puerili post adep­
tum usum rationis; et tertio est ut homo ad hoc
principaliter intendat ut Deo inhaereat, et eo
fruatur: et hoc pertinet ad perfectos, qui cupiunt
dissolvi et esse cum Christo, quod comparatur ad
perfectam hominis aetatem, in qua possit alios
homines generare.

Art. X. - Utrum charitas possit diminui.
Resp. Neg. - Scii. : Charitas directe diminui
non potest: a) neque per cessationem ab actu,
sicut virtutes acquisitae; b) neque per alium
actum sive a Deo sive ab aliquo peccato; c) neque
per peccatum veniale.
R. primi est: quia conservatio uniuscujusque
rei dependet ex sua causa. Charitas autem non
causatur ab actibus humanis, sicut virtutes acqui­
sitae, sed solum a Deo. Ergo et a Deo conservatur.
R. secundi est: quia Deus non causât aliquem
defectum in nobis, nisi per modum poenae. Poena
autem supponit peccatum; peccatum autem mor­
tale non diminuit sed totaliter corrumpit ipsam

charitatem, et quidem cum effective tum
meritorie. Effective quidem quia omne peccatum
mortale contrariatur charitati (art. 12, hujus
qu.); meritorie autem quia cum peccando mor­
taliter aliquis contra charitatem agit, dignum est
ut Deus ei subtrahat charitatem.
R. tertii est: quia peccatum veniale ipsam
charitatem non attingit neque effective neque
meritorie. Non effective quia charitas est circa
finem ultimum, veniale autem peccatum est quae­
dam inordinatio circa ea quae sunt ad finem.
Non meritorie autem, quia cum aliquis delinquit
in minori, non meretur detrimentum pati in majo­
ri. Detrimentum autem de ultimo fine, majus
est quam illo quod est de his quae sunt ad finem.
Deus enim non plus se avertit ab homine quam
homo avertat se ab ipso. - Unde charitas directe
nullo modo diminuitur; indirecte tamen seu di­
spositive potest diminui vel per peccata venialia,
vel etiam per cessationem ab exercitio operum
charitatis.

Art. XI. - Utrum charitas semel habita possit
amitti.

Resp. Aff. - Scii. : a) non ex parte Spiritus *
sancti moventis animam ad diligendum Deum;
b) neque ex parte ipsius charitatis; sed c) ex parte
subjecti, et quidem in via non vero in patria.
R. primi est: quia Spiritus sanctus infallibiliter operetur quodeumque voluerit. Unde im­
possibile est haec duo simul esse vera, quod Spi­
ritus sanctus velit aliquam (efficaciter) movere
ad actum charitatis, et quod ipse charitatem
amittat peccando.
R. secundi est: quia charitas non potest ali­
quid nisi id quod pertinet ad charitatis ratio­
nem.

R. tertii est: quia de ratione formae est quod
sit in subjecto amissibiliter, quando non replet
totam potentialitatem materiae; sicut patet in
formis generabilium et corruptibilium. Sic ergo
charitas patriae, quia replet totam potentialita­
tem rationalis mentis, inquantum scilicet omnis
actualis motus ejus fertur in Deum, inamissibiliter habetur. Charitas autem viae non sic replet
potentialitatem sui subjecti, quia non semper
actu fertur in Deum; et sic potest intervenire
aliquod motivum ad peccandum, cui si consen­
tiatur, charitas amittitur (Ad 4m).

Art. XII. - Utrum charitas amittatur per unum
actum peccati mortalis.

Resp. Aff. - R. est: quia quilibet actus pec­
cati mortalis contrariatur charitati secundum
propriam rationem. De ratione enim charitatis
est ut sic diligat Deum, quod in omnibus velit
se ei subjicere, et praeceptorum ejus regulam in
omnibus sequi. Quidquid ergo contrariatur prae­
ceptis ejus, manifeste contrariatur charitati: unde
de se habet quod charitatem de se excludere
possit.
Notanda: 1. Habitus acquisiti non contrariantur actibus; unde non statim per unum actum
tolluntur; sed charitas, cum sit habitus infusus,
dependet ex actione Dei infundentis; qui sic se
habet in infusione et conservatione charitatis,
sicut sol in illuminatione aeris. (In corp. art.).
2. Charitas amittitur dupliciter: uno modo direc­
te per actualem contemptum; alio modo indirecte,
quando comittitur aliquid contrarium charitati,
propter aliquam passionem concupiscentiae vel
timoris (Ad 2m).

QUAESTIO XXV

De objecto charitatis
Deinde considerandum est de objecto charitalis. Circa quod duo consideranda occurrunt: primo
quidem de his quae sunt ex charitate diligenda;
secundo de ordine diligendorum. Circa primum
quaeruntur duodecim:

Art I. - Utrum dilectio charitatis sistat in Deo,
an se extendat etiam ad proximum.
Resp. Se extendit etiam ad proximum.
R. est: quia idem est specie actus quo diligitur
Deus, et quo diligitur proximus. Ratio enim dili­
gendi proximum Deus est; nam, hoc debemus
in proximo diligere, ut in Deo sit. Actus autem
ejusdem speciei ad eumdem habitum pertinent.

Art II. - Utrum charitas sit ex charitate diligenda.
Resp. Aff. - R. est: quia charitas est illud
bonum quod optamus omnibus quos ex charitate
diligimus. Hoc autem bonum quod ex charitate
diligimus, est ipsa communicatio spiritualis vitae,
per quam in beatitudinem pervenitur (Ad 2m).

Art III. - Utrum etiam creaturae irrationales sint
ex charitate diligendae.
Resp. Neg. - Scii. : a) creaturae irrationales
non possunt amari ut amicus; sed b) ut bona,
quae amico optantur, possunt etiam ex charitate
diligi.
R. primi est triplex: Prima R. est: quia
creaturae irrationali proprie bonum velle non
possumus; non est enim ejus habere bonum, sed
solum creaturae rationalis, quae est domina uten­
di bono quod habet, per liberum arbitrium. Secunda R. est: quia omnis amicitia fundatur
super aliqua communicatione vitae. Creaturae

80

Summa Theol. S. Thomae - Pars Ila-IIae

autem irrationales non possunt communicatio­
nem habere in vita humana, quae est secundum
rationem. Unde nulla amicitia potest haberi ad
creaturas irrationales, nisi forte secundum meta­
phoram. - Tertia R. est propria charitatis: quia
charitas fundatur super communicatione beatitudinis aeternae, cujus creatura irrationalis capax
non est.
R. secundi est: quia possumus bona aliis
velle ex charitate, inquantum scilicet ex charitate
volumus ea conservari ad honorem Dei et utilitatem hominum: et sic etiam ex charitate Deus
creaturas irrationales diligit.

Art. IV. - Utrum homo debeat seipsum ex charitate
diligere.
Resp. Aff. - Scii. : a) non inquantum charitas
est amicitia; sed b) secundum propriam rationem
charitatis prout est amicitia hominis ad Deum
principaliter, et ex consequenti ad ea quae sunt
Dei.
R. primi est: quia amicitia proprie non habetur
ad seipsum; sed amor quo quis seipsum diligit,
est quid majus amicitia: est enim forma et radix
amicitiae.
R. secundi est: quia inter ea quae Dei sunt,
est ipse homo, qui charitatem habet.

Art. V. - Utrum homo debeat corpus suum ex cha­
ritate diligere.
Resp. Aff. - Scii. : secundum suam naturam,
non autem secundum corruptionem culpae et
poenae.
R. est: quia secundum suam naturam corpus
nostrum est a Deo et uti eo possumus (et debe­
mus) ad servitium Dei. Ex dilectione ergo qua
Deum diligimus, debemus etiam corpus nostrum

i

diligere. - Sed infectionem culpae et corruptio­
nem debemus anhelare desiderio charitatis re­
movere. - Item, quia corpus aliquo modo est
particeps beatitudinis, potest dilectione chari­
tatis amari (Ad 2m).

Art. VI. - Ulrurn peccatores sini ex charitate dili­
gendi.
Resp. Aff. - Scii. : quantum ad naturam, non
vero quantum ad culpam.
R. est: quia secundum naturam quam a Deo
habent, capaces sunt beatitudinis, super cujus
communicatione charitas fundatur. Sed culpa
eorum Deo contrariatur, et est beatitudinis im­
pedimentum; et secundum hoc quicumque pec­
catores sunt odio habendi, secundum illud Ps.
cxxxviii, 22: Perfecto odio oderam illos. Ejusdem
enim rationis est odire malum alicujus, et dili­
gere bonum ejus (Ad lm).

Notandum: Amicis peccantibus, sicut Philoso­
phus dicit (Ethic, lib. ix, cap. 3), non sunt subtra­
henda amicitiae beneficia, quousque habetur spes
sanationis eorum, sed magis est eis auxilium dan­
dum ad recuperationem virtutis. Sed quando in
maximam malitiam incidunt, et insanabiles fiunt,
tunc non est eis amicitiae familiaritas exhibenda
(Ad 2m). - Convivere autem peccatoribus, infirmis
quidem est vitandum, propter periculum quod
eis imminet ne ab eis subvertantur; perfectis au­
tem, de quorum corruptione non timetur, lauda­
bile est quod cum peccatoribus conversentur, se­
cundum exemplum Christi, ut eos convertant
(Ad 5m).

Art. VII. - Utrum peccatores diligant seipsos.
Resp. Neg. - Scii. : a) peccatores diligunt seip­
sos secundum modum communem seipsum dili­
gendi; b) non autem secundum quod principale
est in homine.

R. primi est: quia amare conservationem suiipsius secundum naturam omnibus est naturale
et commune.

R. secundi est: quia principale in homine est
mens rationalis, seu homo interior, ut ipsum Apo­
stolus nominat (II Cor. iv), et secundum hoc
peccatores non vivunt; sed principale in homine
aestimant naturam sensibilem et corporalem, seu
exteriorem hominem, quod non est nisi secunda­
rium in homine. Unde non recte cognoscentes
seipsos, non vere diligunt seipsos; sed diligunt
id quod seipsos esse reputant.
Notandum: Ut Philosophus probat (Ethic, lib.
ix, cap. 4) quinque sunt amicitiae propria, quae
boni sibi optant, et quarum contrarium mali sibi
volunt. Haec sunt: a) interiorem hominem (tanquam sibi amicum) in sua integritate servari; b)
bona spiritualia ei optare; c) ad ea assequenda
opera impendere; d) delectabiliter ad cor proprium
redire, ubi bonae cogitationes in praesenti, memo­
ria praeteritorum bonorum, et spes futurorum
bonorum invenientur; e) et in seipso dissentionem
voluntatis non pati. Contra haec se habent pec­
catores, qui seipsos amant secundum corruptionem
exterioris hominis (In fine art.).

Art. VIII. - Utrum sit de necessitate charitatis ut
inimici diligantur.

Resp. Aff. - Scii. : a) non inquantum sunt
inimici; b) sed quantum ad naturam, et sic in
universali; c) quantum vero in speciali, scii, in­
quantum aliquis moveatur motu dilectionis ad
inimicum, hoc non est de necessitate charitatis
absolute; sed d) est de necessitate charitatis se­
cundum praeparationem animi.
R. primi est: quia hoc est perversum, et charitati repugnans; hoc est enim diligere malum alte­
rius.

R. secundi est: quia aliquis diligens Deum et
proximum a generalitate dilectionis proximi ini­
micos suos excludere non potest. (Haec autem
dilectio proximi ad legem naturalem pertinet).
R. tertii est: quia moveri motu dilectionis
in speciali ad quoslibet homines singulariter nec
etiam est de necessitate charitatis, est enim im­
possibile.
R. quarti est: quia homo debet habere ani­
mum paratum ad hoc quod in singulari inimi­
cum diligeret, si necessitas occurreret.

Notandum: Si absque articulo necessitatis homo
etiam hoc (quod dictum est'in quarto) actu adim­
pleat, ut diligat inimicum propter Deum, hoc per­
tinet ad perfectionem charitatis (In corp. art.).

Art. IX. - Utrum sit de necessitate salutis quod
aliquis signa et effectus dilectionis inimico exhi­
beat.

Resp. Neg. - Scii. : non est de necessitate sa­
lutis quod quis signa et effectus inimico exhibeat
in particulari, nisi in praeparatione animi; sed
de necessitate salutis est ut quis etiam inimico
signa et effectus dilectionis exhibeat in communi,
puta cum aliquis orat pro omnibus fidelibus, vel
pro toto populo, aut cum aliquod beneficium im­
pendit aliquis toti communitati, ut dictum est
in art. praec.
R. est: quia effectus et signa charitatis ex
interiori dilectione procedunt, et ei proportionantur. Sicut, igitur, tenemur etiam inimicos di­
ligere in communi, ita etiam eis signa communia
talis dilectionis exhibere tenemur, secus enim
signum esset livoris vindictae. Similiter dicen­
dum est de dilectione in particulari, quae non
est de necessitate salutis, nisi in praeparatione
animi; sed est de perfectione charitatis.

Art. X. - Utrum debeamus angelos ex charitate
diligere.
Resp. Aff. - R. est: quia amicitia charitatis
fundatur super communicatione beatitudinis ae­
ternae. In hac autem communicatione partici­
pant homines cum angelis (Mt. xxii, 30).

Art. XI. - Utrum debeamus daemones ex charilate
diligere.
Resp. Neg. - Scii. : a) daemones ut spiritus
diligere non possumus ex charitate ut amicos;
sed b) possumus eos ex charitate diligere sicut
diligimus creaturas irrationales (art. 3 hujus
quaes.).
R. primi est: quia spiritibus illis a Deo aeter­
naliter damnatis bonum vitae aeternae ex chari­
tate velle non possumus; hoc enim repugnaret
charitati Dei, per quam ejus justitiam appro­
bamus.
R. secundi est: quia possumus velle ex chari­
tate ut illi spiritus in suis naturalibus conservan­
tur ad gloriam Dei.

Art. XII. - Utrum conuenienter enumerentur qua­
tuor ex charitate diligenda, scilicet Deus, proxi­
mus, corpus nostrum, et nos ipsi.
Resp. Aff. - R. est: quia in communicatione
beatitudinis, super qua charitas fundatur, haec
quatuor in consideratione veniunt: scilicet Deus,
ut principium influens beatitudinem, seu causa
beatitudinis; homo et angelus qui directe beati­
tudinem participant; et corpus humanum, ad
quod beatitudo derivatur per quamdam redun­
dantiam. Sic quatuor sunt rationes principales
charitatis, secundum haec quatuor quae ex cha­
ritate diliguntur. Diversa enim habitudo dili­
gentis ad diversa diligibilia facit diversam ra­
tionem diligibilitatis (Ad Im).

QUAESTIO XXVI

Dî ordine charitatis
Deinde considerandum est de ordine charitatis:
et circa hoc quaeruntur tredecim:

Art. I. - Utrum in charitate sit ordo.
Resp. Aff. - R. est: quia ubicumque est ali­
quod principium, oportet quod sit etiam aliquis
ordo. Oido enim est secundum prius et posterius
secundum relationem ad aliquod principium.
Charitatis autem principium est Deus, in quem
charitas tendit principaliter (qii. praec. art. 12,
etqu. xxiii, art. 1). Oportet ergo quod in his quae
ex charitate diliguntur, attendatur aliquis ordo
secundum relationem ad primum principium
hujus dilectionis, quod est Deus.
Notandum: Ordo pertinet ad rationem sicut ad
ordinantem, et sic fides habet ordinem, secundum
cuodest principaliter de Deo, secundario autem
de aliis quae referuntur ad Deum; sed ad vim appetitivam pertinet sicut ad ordinatam; et hoc
modo ordo in charitate ponitur: est tamen princi­
palius in charitate quam in fide, quia ordo princi­
palius invenitur in ipsis rebus, et ex eis derivatur
ad cognitionem nostram (Ad 2m et 3m passim).

Art. II.

Utrum Deus sit magis diligendus quam
proximus.

Resp. Aff. - R. est: quia amicitia respicit
principaliter id in quo principaliter invenitur
illud bonum super cujus communicatione fun­
datur. Amicitia autem charitatis fundatur super
communicatione beatitudinis, quae consistit in
Deo essentialiter, sicut in primo principio, a quo
derivatur in omnes qui sunt beatitudinis capaces.
Et ideo principaliter et maxime Deus est ex cha­
ritate diligendus.

Notanda: 1. Non oportet quod illud quod
est magis visibile, sit magis diligibile, sed quod
prius occurrat nobis ad diligendum. Proximus
ergo quia est nobis magis visibilis, primo occurrit
nobis diligendus. Unde si aliquis proximum non
diligit, argui potest quod nec Deum diligat, (ut
Scriptura dicit, I Jn. iv, 20: Qui enim non diligit
fratrem suum quem videt, Deum, quem non videt,
quomodo potest diligere ?).
2. Etiam ratione similitudinis, magis Deum
diligere debemus quam proximum. Similitudo enim
quam habemus ad Deum, est prior, et causa si­
militudinis quam habemus ad proximum. Nam, ex
hoc quod participamus a Deo id quod ab ipso etiam
proximus habet, similes proximo efficimur (Ad 2m).

Art. III. - Utrum homo debeat ex charitate plus
Deum diligere quam seipsum.
Resp. Aff. - Scii. : cum in ordine naturali, tum
imo et magis in ordine gratiae.
R. est: quia amor fundatur super communi­
catione bonorum: Deus autem est omnium bono­
rum cum in ordine naturali, tum et magis in
ordine gratiae, commune et fontale principium.
Ergo si in ordine naturali homo diligere debet
Deum plus quam seipsum, amore naturali; multo
magis eum diligere debet in ordine gratiae, amore
charitatis.

Art. IV. - Utrum homo ex charitate magis debeat
diligere seipsum quam proximus.

Resp. Aff. - Scii. : secundum naturam spi­
ritualem, in quo homo recte dicitur diligere seip­
sum (qu. xxv, art. 7); et secundum hoc debet
homo magis se diligere post Deum, quam quem­
cumque alium.
R. est: quia homo seipsum diligit ex charitate
secundum rationem qua est particeps boni divini;
proximus autem diligitur secundum rationem
societatis in isto bono. Unde sicut unitas potior

est quam unio; ita quod homo ipse participet
bonum divinum, est potior ratio diligendi quam
quod alius associetur ipsi in hac participatione.
Et ideo homo non debet subire aliquod malum
peccati, quod contrariatur participationi beatitudinis, ut proximum liberet a peccato.
Notandum: Licet proximus melior sit Deo pro­
pinquior, quia tamen non est ita propinquus charitatem habenti, sicut ipse sibi, non sequitur quod
(ex parte subjecti) magis debeat aliquis proximum
quam seipsum diligere (Ad lin).

Art V. - Utrum homo magis debeat diligere proxi­
mum quam corpus proprium.
Resp. Aff. - Scii. : quantum ad salutem ani­
mae.
R. est: quia consociatio, quae est ratio dili­
gendi proximum, est major ratio diligendi quam
participatio beatitudinis per redundantiam, quae
est ratio diligendi proprium corpus.
Notandum: Cuilibet homini imminet cura pro­
prii corporis; non autem imminet cuilibet homini
cura de salute proximi, nisi forte in casu necessi­
tatis; et ideo non est de necessitate charitatis quod
homo proprium corpus exponat pro salute pro­
ximi, nisi in casu quo tenetur ejus saluti provi­
dere; sed quod aliquis sponte ad hoc se offerat,
pertinet ad perfectionem charitatis (Ad 3m).

Art. VI. - Utrum unus proximus sil magis dili­
gendus quam alius.
Resp. Aff. - R. est: quia inclinatio gratiae
quae est effectus charitatis, proportionatur his
quae sunt exterius agenda, sicut affectus naturalis
in naturalibus; ita scilicet ut ad eos intensiorem
charitatis affectum habeamus, quibus convenit
nos magis beneficos esse. Mensura autem hujus
affectus regulatur secundum propinqui Latum
personae amatae ad Deum et ad diligentem, qui
sunt dilectionis principium. Haec tamen differen-

-

tia dilectionis non est ex parte objecti, quia quan­
tum ad hoc omnes homines aeque diligimus ex
charitate, quia omnibus optamus bonum idem
in genere, scilicet beatitudinem aeternam; sed
est ex parte nostra, scilicet secundum intensio­
nem actus dilectionis (Ad Im).

Art. VII. - Utrum magis debeamus diligere meliores
quam nobis conjunctiores.
Resp. Neg. - Scii. : a) ratione objecti et quan­
tum ad speciem, diversitas dilectionis quae est
secundum charitatem, attendenda est in proxi­
mis diligendis secundum comparationem ad Deum
ut scilicet ei qui est propinquior, majus bonum
ex charitate velimus; b) secundum vero inten­
sionem affectus magis diligendi sunt nobis conjunc­
tiores.
R. primi est: quia licet bonum quod omnibus
vult charitas, scilicet beatitudo aeterna, sit unum
secundum se, habet tamen diversos gradus se­
cundum diversas beatitudinis participationes.
R. secundi est: quia intensio dilectionis est
attendenda per comparationem ad ipsum homi­
nem qui diligit.
Insuper, possumus diligere illos qui sunt nobis
conjuncti plus quam illos, qui sunt meliores, quia
dilectio ad conjunctos est magis stabilis, cum sit
in natura fundata. Meliores autem possunt defi­
cere, ut conjuncti possunt meliores esse. - Item,
illos qui sunt nobis magis conjuncti pluribus mo­
dis diligimus, puta inquantum sunt consanguinei,
et concives, etc., dum ad illos qui meliores sunt
non habemus nisi amicitiam charitatis (In corp,
art.).
Notandum: Quantum ad verba Christi (Lc.
xiv, 26): Si quis uenit ad me, et non odit patrem, etc.
dicendum est. in propinquis nostris non praecipi­
mur odi quod propinqui nostri sunt, sed hoc so-

luin quod impediunt nos a Deo; et in hoc non sunt
propinqui, sed inimici, secundum illud Micheae,
vii, 6: Inimici hominis domestici ejus (Ad lm).

Art. VIII. - Utrum sil magis diligendus ille qui
nobis est magis conjunctus secundum carnalem
originem.

Resp. Aff. - Scii. : si comparatur conjunctio
unius amicitiae ad conjunctionem alterius ami­
citiae; non autem si mensuratur dilectio secun­
dum rationem propriam talis conjunctionis.
R. est: quia conjunctio naturalis originis est
prior et immobilior, quam aliae conjunctiones;
est enim secundum id quod pertinet ad substan­
tiam; aliae autem conjunctiones sunt superve­
nientes, et removeri possunt. Et ideo amicitia
consanguineorum est stabilior; sed aliae amici­
tiae possunt esse potiores secundum illud quod
est proprium unicuique amicitiae.

Art. IX. - Utrum homo ex charitate magis debeat
diligere filium quam patrem.

Resp. Neg. - Scii. : a) ex parte objecti magis
est pater diligendus quam filius; b) ex parte autem
diligentis magis est diligendus filius quam pater.
R. primi est: quia pater habet majorem ra­
tionem boni quam filius; nam patrem diligimus
sub ratione principii, et est Deo similior.
R. secundi est: quia filius magis conjunctus
est parentibus quam pater.

Notanda: 1. Quatuor notantur rationes quare
parentes magis diligunt filios quam filii parentes.
Prima est: quia parentes diligunt filios ut aliquid
sui existentes, et haec dilectio similis est dilectioni
qua quis diligit seipsum. Secunda est: quia paren­
tes magis sciunt aliquos esse suos filios quam e
converso. Tertia est: quia filius est magis propin­
quus parenti, utpote pars existens, quam pater

filio, ad quem habet habitudinem principii. Quarta
est: quia parentes diutius amaverunt: nam sta·
tim pater incipit diligere filium; filius autem tem­
pore procedente incipit diligere patrem.
2. Quia pater comparatur ad nos in habitudine
principii, sicut et Deus; ad patrem proprie perti­
net ut ei a filiis honor impendatur; ad filium autem
ut ejus utilitati a parentibus provideatur. Quam­
vis in articulo necessitatis filius obligatus sit ex
beneficiis susceptis ut parentibus maxime provi­
deat (Ad 3).

Art. X. - Utrum homo magis debeat diligere ma‘
- *

trem quam patrem.
Resp. Neg. - Scii. : Pater, ut pater, i. e. ratione generationis, magis est diligendus quam
mater.
R. est: quia pater habet excellentiorem ra­
tionem principii quam mater; pater enim est
principium per modum agentis, mater autem
magis per modum patientis et materiae.
Notandum: In generatione hominis mater mi­
nistrat materiam corporis informem; formatur au­
tem per virtutem formativam, quae est in semine
patris. Et quamvis hujusmodi virtus non possit
creare animam rationalem, disponit tamen ma­
teriam corporalem ad hujusmodi formae suscep­
tionem (Ad Im).

Art XI. - IJtrum homo plus debeat diligere uxorem
quam patrem et matrem.

Resp. Neg. - Scii. : a) secundum rationem
boni, quod est objectum dilectionis, magis sunt
diligendi parentes quam uxor; b) secundum ra­
tionem conjunctionis, magis diligenda est uxor.
R. primi est: quia parentes diliguntur sub
ratione principii, et eminentioris cujusdam boni.
R. secundi est: quia uxor conjungitur viro
ut una caro existens, secundum illud Mt. xix, 6:

Itaque jam. non sunt duo, sed una caro. Et ideo
intensius diligitur uxor, sed major reverentia
est parentibus exhibenda.
Notandum: Quantum ad verba Gen. ii, 24:
Propter uxorem relinquet homo patrem et matrem,
dicendum est quod non quantum ad omnia de­
seritur pater et mater propter uxorem; in quibu­
sdam enim magis debet homo assistere parentibus
quam uxori: sed quantum ad unionem carnalis
copulae, et cohabitationis, relictis omnibus parenti­
bus, homo adhaeret uxori (Ad Im).

Art. XII. - Utrum homo debeat magis diligere benejactorem quam beneficiatum.

Resp. Neg. - Scii. : a) benefactor est magis
diligendus (praesertim a beneficiato) ratione majo­
ris boni; b) beneficiatus autem magis est diligen­
dus (a benefactore), ratione majoris conjunctionis.
R. primi est: quia benefactor est principium
boni in beneficiato, et ideo habet excellentioris
boni rationem, sicut dictum est de patre.
R. secundi est quadripartita: Prima R. est:
quia beneficiatus est quasi quoddam opus bene­
factoris. Naturale est autem cuilibet ut diligat
opus suum, sicut diligit suum esse, et suum vi­
vere, quod maxime manifestatur in suo agere. Secunda R. est: quia unusquisque naturaliter
diligit illud in quo inspicit suum bonum. Bene­
factor autem inspicit in beneficiato suum bonum
honestum, et beneficiatus in benefactore suum
bonum utile. Bonum autem honeslum delecta­
bilius consideratur quam bonum utile: tum quia
est diuturnius, tum etiam quia bona honesta
magis cum delectatione recolimus, quam utili­
tates quae nobis ab aliis proveniunt. - Tertia R.
est: quia ad benefactorem pertinet ut plus amet,
quia ad amantem pertinet agere. - Quarta R. est:

quia difficilius est beneficia impendere quam re­
cipere. Ea autem in quibus laboramus, plus dili­
gimus; quae vero nobis de facili proveniunt, quo­
dammodo contemnimus.

Notandum: Amor bénéficiât! ad benefactorem
est magis debitus; et ideo contrarium habet ra­
tionem majoris peccati. Sed amor benefactoris
ad beneficiatum est magis spontaneus; et ideo ha­
bet majorem promptitudinem (Ad 2m).

Art. XIII. - Utrum, ordo charitatis remaneat in
patria.

Resp. Aff. - Scit. : Ordo charitatis, quo Deus
super omnia diligendus est, necessario manet
in patria, ibi tamen quilibet homo beatus a) ex
parte quidem boni quod alteri optatur, proximum
meliorem magis quam seipsum diliget, b) ex parte
autem diligentis, seipsum intensius quam proxi­
mum amabit.
R. primi est: quia quilibet beatus vult unum­
quemque habere quod ipsi debetur secundum
divinam justitiam, propter perfectam conformitatem voluntatis humanae ad divinam. Tota
enim vita beata consistit in ordinatione mentis
ad Deum; unde totus ordo dilectionis beatorum
observabitur per comparationem ad Deum.
R. secundi est: quia etiam homo beatus plus
seipsum diliget quam proximum etiam melio­
rem; intensio enim actus dilectionis provenit ex
parte subjecti diligentis, ut dictum est supra
(art. 7 et 9 hujus quaes.).

Notandum: Contingit tamen in patria quod
aliquis sibi conjunctum pluribus modis diliget;
non enim cessabunt ab animo beati honestae di­
lectionis causae. Tamen omnibus istis rationibus
praefertur incomparabiliter ratio dilectionis, quae
sumitur ex propinquitate ad Deum (In fine art.).

QUAESTIO XXVII

De principali actu charitatis
dilectio

qui est

Deinde considerandum est de actu charitatis;
et primo de principali actu charitatis, qui est clilectio; secundo de aliis actibus, vel effectibus con­
sequentibus. Circa primum quaeruntur octo:

Art. I. - Utrum charitatis sit magis proprium amari
quam amare.
Resp. Neg. - Scii. : magis est proprium chari­
tatis amare, quam amari.
R. est: quia magis convenit unicuique quod
convenit ei per se et substantialiter, quam quod
convenit ei per aliud. Proprium autem charitatis
est amare, quod est actus proprius ipsius. Amari
vero non est actus charitatis proprius ejus qui
amatur, sed contingit ei propter aliquod bonum
quod in ipso est, ad quod alius per actum chari­
tatis movetur. Sic matres, quae maxime amant,
plus quaerunt amare quam amari.

r·

Art. II. - Utrum amare, secundum quod est actus
charitatis, sit idem quod benevolentia.
Resp. Neg. - Scii.: actus charitatis addit bene­
volentiae unionem affectus amantis ad amantem.
R. est: quia amans (amore intellectivo) aesti­
mat amatum quodammodo ut unum sibi, vel ad
se pertinens, et sic movetur in ipsum. Benevolen­
tia autem est actus voluntatis, quo alteri bonum
volumus; et sic est amicitiae principium: sed per
se unionem affectivam non importat.

Art. III. - Utrum Deus sit propter seipsum ex
charitate diligendus.
Resp. Aff. il. : Cum ly propter importet
habitudinem alicujus causae, dicendum est a)

I

quod Deus propter seipsum diligimus secundum
priores 1res causas, scii, finalem, formale] Π et
efficientem; b) secundum autem causam mate­
rialem, seu dispositivam (quae ad materialem
reducitur), Deus non propter seipsum diligimus,
sed propter aliud.
R. primi est: quia Deus non ordinatur ad
aliud sicut ad finem, sed ipse est finis ultimus
omnium; - neque etiam informatur aliquo alio
ad hoc quod sit bonus, sed ejus substantia est
ejus bonitas, secundum quam exemplariter omnia
bona sunt; - neque iterum ei ab altero bonitas
inest, sed ab ipso omnibus aliis.
R. secundi est: quia ex aliquibus aliis dispo­
nimur ad hoc quod in Dei dilectione proficiamus;
puta per beneficia ab eo suscepta, vel per praemia
sperata, vel etiam per poenas, quas per ipsum
vitare intendimus: causa enim materialis dilec­
tionis est id quod nos disponit ad dilectionem,
uti beneficia suscepta, etc. Sed his susceptis ince­
pimus amare, non amplius propter beneficia, sed
propter amici virtutem.

Art. IV. - Utrum Deus in hac vita possit immediate
amari.
Resp. Aff. - R. est: quia actus appetitivac
virtutis perficitur per hoc quod appetitus incli­
natur ad rem ipsam. Et secundum hoc, dilectio,
quae est appetitivac virtutis actus, etiam in statu
viae tendit in Deum primo, et ex ipso derivatur
ad alia; et sic charitas Deum immediate diligit,
alia vero Deo mediante.
Notandum: Quamvis incognita non possunt
amari, tamen non oportet quod sit idem ordo co­
gnitionis et dilectionis; nam dilectio est cognitio­
nis terminus; et ideo ubi desinit cognitio, scilicet
in ipsa re, quae per aliam cognoscitur, ibi statim
dilectio incipere potest. (Ad im).

Art. V. - Utrum Deus possit totaliter amari.
Resp. Aff. - Scii. : a) prout totaliter referatur
ad rem dilectam, inquantum res diligibilis est
tota; b) prout totaliter referatur ad diligentem;
ή non autem secundum comparationem diligentis ad rem dilectam.
R. primi est: quia totum quod ad Deum pertinet homo diligere debet.
R. secundi est: quia ex toto posse suo homo
debet diligere Deum, et quidquid habet, ad Dei
amorem ordinare, secundum illud Dcut. vi, 5:
Diliges Dominum Deum tuum ex toto corde tuo.
R. tertii est: quia cum Dei bonitas sit infinita, et unumquodque intantum diligibile sit,
inquantum est bonum; sequitur quod Deus est
infinite diligibilis: hoc autem superat omnem
virtutem creaturae, sive naturalem, sive infu­
sam, quae est semper finita.

Art. VI. - Utrum divinae dilectionis sit aliquis modus habendus.
Resp. Neg. Scii. : Dilectio divina habet modum prout modus est in mensura, non autem
prout est in mensurato.
R. est: quia modus importat quamdam mensurae determinationem. Determinatio autem mensurae essentialiter est in ipsa mensura, quia non
determinatur ab alio, sed est determinativa et
modificat iva aliorum. Mensura autem dilectionis
Dei est ipse Deus, qui est finis ultimus dilectionis.
Unde determinatio dilectionis Dei est essentialiter in ipso Deo. Unde in dilectione Dei non potest accipi modus sicut in re mensurata; sed sicut invenitur modus in mensura, in qua non potest esse excessus. Et ideo, sicut quanto plus
attingitur regula, tanto melius est; ita, quanto

plus Deus diligitur, tanto est dilectio melior, Sic finis, qui in omnibus appetibilibus et agibilibus rationem mensurae habet, habet modum
secundum seipsum, illa autem quae sunt ad finem
habent modum ex eo quod sunt fini proportionata.

Notandum: Sicut illud quod per se est, potius
est eo quod est per aliud; ita bonitas mensurae,
quae per se habet modum, potior est quam boni­
tas mensurati, quae habet modum per aliud. Et
sic etiam charitas, quae habet modum sicut men­
sura, praeeminet aliis virtutibus, quae habent
modum sicut mensuratae (Ad Im). - Ita etiam,
est differentia inter actum charitatis interiorem,
et actus exteriores. Nam interior actus charitatis
habet rationem tinis, quia ultimum bonum homi­
nis consistit in hoc quod anima Deo inhaereat,
secundum illud Ps. Ixxii, 27: Mihi adhaerere Deo
bonum esi ; exteriores autem actus charitatis sunt
sicut ad finem; et ideo sunt commensurandi et
secundum charitatem et secundum rationem (Ad
3m).

Art. VII. - Utrum sit magis meritorium diligere
inimicum quam amicum.
Resp. Neg. - Scii. : a) ex parte proximi praee­
minet dilectio amici; b) ex parte rationis prop­
ter quam proximus ex charitate diligitur, seu
ex parte Dei, praeeminet dilectio inimici.
R. primi est: quia amicus est melior, et magis
conjunctus, quam inimicus; unde est materia
magis conveniens dilectioni. Unde est quod odi
amicum pejus est quam odi inimicum.
R. secundi est duplex: Prima R. est: quia
dilectionis amici potest esse alia ratio quam Deus;
sed dilectionis inimici solus Deus est ratio. - Se­
cunda R. est: quia praesupposito quod uterque
propter Deum diligatur, fortior ostenditur esse
Dei dilectio quae animum hominis ad remotiora
extendit scii, usque ad dilectionem mimicorum;

sicut virtus ignis tanto ostenditur esse fortior,
quanto ad remota diffundit suum calorem. Ta­
men ad propinquos major est fervor charitatis.
Notandum: Dilectio amicorum apud Deum
mercedem non habet, quando propter hoc solum
amantur, quia amici; et hoc videtur accidere,
quando sic amantur amici, quod inimici non di­
liguntur. Est tamen meritoria amicorum dilectio,
si propter Deum diligantur, et non solum quia
amici sunt (Ad Im).

Art. VIII. - Utrum, sit magis meritorium diligere
proximum quam diligere Deum.
Resp. Neg. - Scii. : a) Si utraque dilectio seor­
sum consideretur, tunc non est dubium quin di­
lectio Dei sit magis meritoria; b) sed magis meri­
torium est proximum ex charitate diligere, et
propter Deum, quam Deum solum amare non
amando proximum.
R. primi est: quia dilectio Dei debetur merces
propter seipsam, quia ultima merces est frui Deo,
in quem tendit divinae dilectionis motus; unde
et diligenti Deum merces promittitur: Si quis
diligit me, diligetur a Patre meo... et manifestabo
ei meipsum (Jn. xiv, 2).
R. secundi est: quia dilectio Dei perfecta
est illa quae se extendit ad proximum, secundum
illud: I. Jn. iv, 2: Hoc mandatum habemus a Deo,
ut qui diligit Deum, diligat et fratrem suum. Di­
lectio autem Dei, quae ad proximum non se ex­
tendit, est insufficiens et imperfecta.
Notanda: 1. Quantum ad verba S. Pauli (Rom.
ix, 3): Optabam anathema esse a Christo pro fra­
tribus meis, dicendum est, quod secundum unam
Glossae expositionem (ord. Lyrani), hoc Apostolus
tunc non optabat quando erat in statu gratia ut
scii, separeretur a Christo pro fratribus suis; sed
hoc optaverat quando erat in statu infidelitatis;
unde in hoc non est imitandus. Vel potest dici,

sicut dicit Chrysostomus (Hom. 16 in Epis, ad
R »m ) quod per hoc volebat Apostolus ad tem­
pus privari fruitione divina, ad hoc quod honor Dei
procuraretur in proximis (Ad Im).
2. Non oportet quod omne difficilius sit magis
meritorium; sed quod sic est difficilius ut etiam
sit melius: plus enim facit rationem meriti et vir­
tutis bonum quam difficile (Ad 3m).
QUAESTIO XXVIII

De gaudio
Deinde considerandum est de effectibus con­
sequentibus charitatis actum principalem, qui est
dilectio: et primo de effectibus interioribus; se­
cundo de exterioribus. Circa primum tria conside­
randa sunt: primo de gaudio; secundo de pace;
tertio de misericordia. Circa primum quaeruntur
quatuor:

Art. I. - Utrum gaudium in nobis sit effectus cha­
ritatis.
Resp. Aff. - R. est: quia sicut gaudium ut
passio est effectus amorh, inquantum ex amore
causatur vel prepter praesentiam boni amati,
vel etiam propter hcc quod ipsi bono amato pro­
prium binum inest et conservatur (I-II, qu. xxv,
art. 1, 2 et 3); ita gaudium spirituale est effectus
amoris Dei, cujus bonum immutabile est, cum
ipse sit sua bonitas, et ex hoc ipso quod amatur,
est in amante per nobilissimum sui (ff'ctum, se­
cundum illud I. Jn. iv, 16: Qui manet in charitate,
in Deo manet, et Deus in eo. Et ideo spirituale
gaudium quod de Deo habetur, ex charitate cau­
satur.

Notandum: Gaudium quod de bono divino
in se considerato habetur, melius est et principalius
procedit ex charitate, quam gaudium de bono di-

vino, prout a nobis participatur, quod procedit
etiam ex spe, per quam expectamus divini boni
fruitionem (Ad 3m).

Art II. - Utrum gaudium spirituale quod ex cha­
ritate causatur, recipiat admixtionem tristitiae.
Resp. Neg. - Scii. : a) gaudium principale,
seu illud quo gaudemus de bono divino secundum
se considerato permixtionem tristitiae non pati­
tur; b) gaudium charitatis, quo gaudet aliquis
de bono divino, secundum quod participatur
a nobis, potest habere permixtionem tristitiae.
R. primi est: quia bonum illud de quo gau­
detur, scii, bonum Dei, non potest aliquam mali
admixtionem habere.
R. secundi est: quia haec participatio divini
boni in nobis impediri potest per aliquod con­
trarium quod repugnat participationi divini boni
vel in nobis, vel in proximis, quos tanquam nosipsos diligimus. Sic etiam dilatio gloriae, quae
erit in patria, pertinet ad impedimentum parti­
cipationis divini boni, unde dicitur in Psal. exix,
5: Heu mihi, quia incolatus meus prolongatus est /
(Ad 3m).
%

Art. III. - Utrum, spirituale gaudium quod ex cha­
ritate causatur, possit in nobis impleri.

Resp. Aff. - Scii. : a) non ex parte rei de qua
gaudetur, i. c. Dei; b) sed parte gaudentis.
R. primi est: quia sic solum Dei gaudium est
plenum de seipso; gaudium Dei enim est infini­
tum; et hoc est condignum infinitae bonitati
Dei; cujuslibet autem creaturae gaudium oportet
esse finitum.
R. secundi est: quia tunc gaudium est plenum
quando jam nihil desiderandum restat. Quando

autem jam ad beatitudinem perfectam perventum
fuerit, nihil desiderandum restabit, quia ibi erit
plena Dei fruito, in qua homo obtinebit quid­
quid etiam circa alia bona desideraverit, secun­
dum illud Psal. cii, 5: Qui replet in bonis desi­
derium tuum. Et ideo quiescet desiderium, non
solum quo desideramus Deum, sed etiam erit
omnium desideriorum quies. - Et quia istud gau­
dium omnino plenum et superplenum est, non
capitur in homine, sed potius homo intrat in
ipsum, secundum illud Mt. xxv, 21: Intra in
gaudium Domini tui.

Notandum: Cum perventum fuerit ad beati­
tudinem, unusquisque attinget terminum sibi
praefixum ex praedestinatione divina, nec restabit
ulterius aliquid quo tendatur; quamvis in illa ter­
minatione unus perveniat ad majorem propin­
quitatem Dei, alius ad minorem. Et ideo uniu­
scujusque gaudium erit plenum ex parte gaudentis,
quia uniuscujusque desiderium plene quk-tabitur;
erit tamen gaudium unius majus quam alterius,
propter pleniorem participationem divinae beatitudinis (Ad 2m).

Art. IV. - Utrum gaudium sit virtus.
Resp. Neg. - Scii. : Gaudium non est aliqua
virtus a charitate distincta, sed est quidam chari­
tatis actus sive effectus.
R. est: quia virtus (charitas) denominatur a
primo suo actu, non autem ab actibus posterio­
ribus. Primus autem actus charitatis est dilectio,
quam sequitur desiderium et gaudium. Unde
charitas non determinatur vel definitur a gaudio,
sed a dilectione, quae est actus charitatis. - Item,
quia gaudium ex parte objecti, ex quo virtus
specificatur, nullam specialem rationem addit
supra amorem, quae possit causare specialem
virtutem (Ad 2m).

I

QUAESTIO XXIX

De pace
Postea considerandum est de pace; et circa hoc
quaeruntur quatuor:

Art I. - Utrum pax sil idem quod concordia.
Resp. Neg. - Scii. : Pax includit concordiam,
et aliquid addit.
R. est: quia concordia (quae est diversorum
cordium voluntates simul in unum consensum
convenientes), importat unionem appetituum diversorum appetentium; pax autem supra hanc
unionem importat etiam appetituum unius appetentis unionem; non enim est pax in homine
si in ipso adest repugnantia appetitus motuum.
Notanda: 1. Sanctus Augustinus in De Civilate Dei, lib. xix, cap. 13 dicit quod «pax hominum
est ordinata concordia ». Sed ibi loquitur Sanctus
Doctor de pace, quae est unius hominis ad alium:
et hanc pacem dicit esse concordiam, non quamlibet, sed ordinatam, ex eo scii, quod unus homo
concordat cum alio secundum illud quod utrique
convenit. Si enim homo concordat cum alio non
spontanea voluntate, sed quasi coactus timore
alicujus mali sibi imminentis, talis concordia non
est vere pax; quia non servatur ordo utriusque
concordantis, sed perturbatur ab aliquo timorem
inferente. Et propter hoc praemittit, quod «pax
est tranquillitas ordinis »; quae quidem tranquil­
litas consistit in hoc quod omnes motus appetitivi
in uno homine conquiescant (Ad Im).
2. Paci opponitur duplex dissensio; scilicet dis­
sensio hominis ad seipsum, et dissensio hominis
ad alterum. Concordiae autem opponitur haec
sola secunda dissensio (Ad 3m).
1

Art. 11. - Utrum omnia appetant pacem.
Resp. Aff. - R. est: quia omnia sunt appe­
tentia bonum. Omne autem appetens appetit

tranquille, et sine impedimento pervenire ad id
quod appetit, in quo consistit ratio pacis, quam
Augustinus (1. c.) definit «tranquillitatem ordi­
nis ».

Notanda: 1. Etiam illi qui quaerunt bella et
dissentioncs, non desiderant nisi pacem, quam se
habere non existimant. Ut supra dictum est, non
est pax si quis cum alio concordet contra id quod
ipse magis vellet. Et ideo homines quaerunt hanc
concordiam rumpere bellando, tanquam defectum
pacis habentem, ut ad pacem perveniant, in qua
nihil eorum voluntati repugnet. Et propter hoc
omnes bellantes quaerunt per bella ad pacem ali­
quam pervenire perfectiorem quam prius haberent
(Ad 2m).
2. Pax vera non potest esse nisi circa appetitum
veri boni. Unde pax vera non potest esse nisi in
bonis et bonorum. Pax autem quae malorum est,
est pax apparens, et non vera; unde dicitur Sap.
xiv, 22: In magno viventes inscientiae bello, tot cl
tam magna mala pacem appellant (Ad 3m). Verum
bonum autem potest haberi perfecte et imperfecte.
In primo est pax perfecta, quae consistit in per­
fecta fruitione summi boni, per quam omnes appe­
titus uniuntur quietati in uno; et hic est ultimus
finis creaturae rationalis, secundum illud Psal.
cxlvii, v. 14: Qui posuit fines tuos picem. Alia
est pax imperfecta, quae habetur in hoc mundo:
Îuia etsi principalis animae motus quiescat in
)eo, sunt tamen aliqua repugnantia et intus, et
extra, quae perturbant hanc pacem (Ad 4m).

Art III. - Utrum pax sit proprius effectus charitatis.
Rf.sp. Aff. - Scii.: a) cum secundum ordina­
tionem propriorum appetituum in unum; tum b)
secundum unionem appetitus proprii cum appe­
titu alterius.
R. primi est: quia omnes appetitus nostri
per charitatem feruntur in Deum, tanquam in
unum: charitatis enim est ut Deus ex toto corde
diligatur, et omnianostra ad ipsum referamus.

R. secundi est: quia charitate proximum di­
ligimus sicut nosipsos; ex quo contingit quod
homo vult implere voluntatem proximi, sicut
et sui ipsius; et propter hoc inter amicabilia unum
ponitur videntitas electionis»; et Tullius dicit
quod « amicorum est idem velle, et nolle ». (De
amicitia, ante medium).
Notanda: 1. Homo in peccato mortali con­
stitutus non inhaeret principaliter vero finali bono,
sed apparenti. Et propter hoc sine gratia gratum
faciente non potest esse vera pax, sed solum ap­
parens (Ad Im).
2. Ad amicitiam non pertinet concordia in opi­
nionibus, sed concordia in bonis conferentibus ad
vitam, praecipue in magnis: quia dissentire in
aliquibus parvis quasi viaetur non esse dissensus.
Dissensio autem de minimis et de opinionibus repu­
gnat quidem paci perfectae, in qua plene veritas
cognoscetur et omnis appetitus complebitur; non
tamen repugnat paci imperfectae, qualis habetur
in via (Ad 2m).
3. Pax est opus justitiae (Is. xxxii, 17) non di­
recte, sed indirecte, inquantum scilicet (justitia)
removet prohibens; sed est opus charitatis directe,
quia secundum propriam rationem charitas pacem
causât. Est enim amor vis unitiva, ut Dyonisius
dicit (De div. nom., cap. 4, part. 2, lect. 9). Pax
autem est unio appetiti varum inclinationum (Ad
3m).

Art. IV. - Utrum pax sit virtus.
Resp. Neg. - Scii. : pax non habet aliam vir­
tutem propriam a qua procedit nisi ipsam cha­
ritatem.
R. est: quia omnes actus ab agente proceden­
tes secundum eamdem rationem, pertinent ad
eamdem virtutem; sicut in igne non est alia virtus
liquefactiva et rarefactiva. Ita pax, quae est
effectus charitatis ex dilectione Dei et proximi
procedens, non habet aliam virtutem propriam

a qua procedit, nisi ipsam charitatem, sicut dic­
tum est de gaudio (qu. praec., art. 4).
Notandum: Pax ponitur inter beatitudines,
quae sunt actus virtutis perfectae (I-II, qu. Ixix,
art. 1 et 3). Ponitur etiam inter fructus, inquantum
est quoddam finale bonum, spiritualem dulcedi­
nem habens (Ad Im).

QUAESTIO XXX

De misericordia
Postea considerandum est de misericordia; et
circa hoc quaeruntur quatuor:

Art. I. - Utrum malum sit proprium motivum ad
misericordiam.
Resp. Aff. - Scii. : Secundum triplicem mo­
dum quo homo aliquid non vult, seu miseriam
habet.
R. est: quia ut Augustinus dicit (De Civ. Dei,
lib. ix, cap. 5): «misericordia est alienae miseriae
in nostro corde compassio, qua utique, si possi­
mus, subvenire compellimur ». Miseria autem,
quae felicitati opponitur, consistit in hoc quod
aliquis patiatur quae non vult; quod tripliciter
contingere potest: primo, per contrarium appe­
titui naturali voluntatis; secundo, per contra­
rium voluntati electionis; tertio per contrarium
toti voluntati; puta si aliquis semper sectatus
est bona, et eveniunt ei mala. Et haec tria mala
sunt motiva specifica misericordiae tanquam ad
miseriam pertinentia, quorum ultimum est majus
altero, et istud prime.
Notanda: 1. Culpa ut talis non habet ratio­
nem miseriae, quia est voluntaria. Est tamen etiam
misericordiae objectum inquantum habet aliquod
annexum quod est contra voluntatem; et secun­
dum hoc peccatoribus compatimur et miseremur
(Ad Im).

2. Sicut justitia non est proprie ad nosipsos, sed
ad alios; ita et misericordia, quae est compassio
miseriae alterius. Sed quia illos, qui sunt nobis
conjuncti, quasi aliquid nostri putamus, sicut pa­
rentes filios, in eorum malis proprie non miseremur
sed dolemus (Ad 2m).

Art. II. - Utrum delectus sil ratio miserendi ex
parte miserentis.
Resp. Aff. - Scii. : ratio miserendi ex parte
miserentis est d) vel amor ipsius miserentis erga
personam, quae miseriam patitur; vel b) defectus
seu cognitio defectibilitatis ipsius miserentis.
R. primi est: quia amans reputat ut suum,
malum alterius, quem amat. Et sic Deus nobis
miseretur, inquantum amat nos tanquam aliquid sui (Ad lm).
R. secundi est: quia qui suam defectibilitatem cognoscit, possibilitatem videt similia mala
proximi patiendi. Propter hoc senes et sapientes,
quia considerant se posse in mala incidere, et
etiam debiles et formidolosi, sunt magis misericordes. - Tamen illi qui sunt in infinitis malis,
non timent se ulterius pati aliquid; et ideo non
miserentur; similiter etiam nec illi qui valde ti­
ment quia tantum intendunt propriae passioni,
quod non intendunt miseriae alienae (Ad 2m).
3. Superbi non miserentur, quia contemnunt
alios, et reputant eos malos; unde reputant quod
digne patiantur quidquid patiuntur. Unde Gregorius dicit (Hom. xxxiv in Evang.): «falsa justitia, scilicet superborum, non habet compassionem
sed dedignationem » (Ad 3m).

Kj

Art. III. - Utrum misericordia sit virtus.

t·

Resp. Aff. - Scii. : secundum quod dolor vel
compassio de miseria aliena nominat motum
appetitus intellectivi.

u
IL
I i*
J[j
IL
JJ
p|
I'

Si
II
W»

- j
HI]
I·

I
| I

106

Summa Theol. S. Thomae - Pars Ila-IIae
■

I

■ ■

I

—

R. est: quia talis mutus potest esse regulatus
secundum rationem, « quando scilicet ita prae­
betur misericordia, ut conservetur justitia, sive
cum indigenti tribuitur, sive cum ignoscitur poenitenti », ut Augustinus dicit (De Civ. Dei, lib.
ix, cap. 5). Et sic misericordia est virtus; ratio
enim virtutis humanae consistit in hoc, quod
motus animi ratione reguletur (I-II, qu. lix, art.
4 et 5). - Dobr vero de miseria aliena, qui no­
minat motum appetitus sensitivi, est passio; quae
tamen etiam a virtute misericordiae regulari
potest.
Notanda: 1. Nemesis aliquomodo opponitur
misericordiae, quia misercors dolet de malis alienis
inquantum aestimat aliquem indigna pati; nemisticus autem gaudet, inquantum aestimat aliquos
digne pati, et tristatur, si indignis bene accidat;
et utrumque est laudabile, et « ab eodem more
descendens», ut dicit Augustinus (ibid.). Sed pro­
prie misericordiae opponitur invidia, ut infra di­
cetur (qu. xxxvi, art. 3). - (Ad 2m).
2. Gaudium et pax nihil adjiciunt super ratio­
nem boni, quod est objectum charitatis; et ideo
non requirunt alias virtutes quam charitatem.
Sed misericordia respicit quamdam specialem ra­
tionem, scilicet miseriam ejus cujus miseretur
(Ad 3m).

Art. IV. - Utrum misericordia sit maxima virtu­
tum.
Resp. Neg. - Scii. : a) secundum se miseri­
cordia est maxima virtus; b) non autem per com­
parationem ad habentem, nisi ille qui habet sit
maximus.
R. primi est: quia ad misericordiam pertinet
(secundum se) quod aliis effundat bonum, et,
quod plus est, quod defectus aliorum sublevet;
et hoc maxime superioris est. Unde et misereri
ponitur proprium Deo; et in hoc maxim! dicitur
ejus omnipotentia manifestari.

R. secundi est: quia ille qui supra se aliquem
habet, majus est et melius conjungi superiori
quam supplere defectum inferioris. Et ideo quan­
tum ad hominem, qui habet Deum superiorem,
charitas, per quam Deo unitur, est potior quam
misericordia, per quam defectus proximorum
supplet.
Sed inter omnes virtutes quae ad prcximum
pertinent, potissima est misericordia; sicut etiam
est potioris actus: nam supplere defectum alte­
rius, inquantum est hujusmodi, est superioris et
melioris.
Notandum: Misericordia magis accepta est
Deo quam sacrificium. Per exteriora sacrificia
enim Deum colimus non propter ipsum, sed prop­
ter nos, et propter proximos. Non enim indiget
sacrificiis nostris; sed vult sibi ea offerri propter
nostram devotionem et proximorum utilitatem.
Et ideo misericordia, qua subvenitur defectibus
aliorum, est sacrificium ei magis acceptum, utpote
propinquius utilitatem proximorum inducens, se­
cundum illud Hebr. ult., 16: Beneficentiae et com­
munionis nolite oblivisci ; talibus enim hostiis pro­
meretur Deus. - Unde quantum ad exteriora opera,
summa religionis Christianae in misericordia con­
sistit (Ad Im et 2m).

QUAESTIO XXXI

De beneficentia
Deinde considerandum est de exterioribus acti­
bus vel effectibus charitatis; et primo de benefi­
centia; secundo de eleemosyna, quae est quaedam
pars beneficentiae; tertio de correctione fraterna,
quae est quaedam eleemosyna. Circa primum quae­
runtur quatuor:

Art. I. - Utrum beneficentia sit actus charitatis.
Resp. Aff. - Scii. : secundum communem
rationem boni quod alicui facimus.

R. est: quia bonum secundum communem
rationem boni pertinet ad rationem communem
beneficentiae, quae est actus benevolentiae. Haec
autem includitur in actu amicitiae seu charitatis.
Et sic beneficentia est actus chai itatis. - Si vero
beneficentia accipiatur sub aliqua ratione boni
speciali, erit specialis actus virtutis ad quam
tale bonum specialiter pertinet. Sic benefacere
bonum alicui sub ratione debiti est actus justitiae;
si sub ratione gratuiti, est actus liberalitatis;
et sic de aliis (In corp, et ad 3m).

Art. II. - Utrum sit omnibus benefaciendum.
Resp. Aff. - Scii. : a) cum ratione ipsius be­
neficentiae, b) tum ratione charitatis.
R. primi est: quia beneficentia movet supe­
riora ad provisionem inferiorum. Homines autem
sunt mutabiles; et sic sunt, vel possunt esse, se­
cundum aliquid, vel secundum aliud, sibi invi­
cem superiores et inferiores. Et sic omnibus est
benefaciendum.
R. secundi est: quia beneficentia est actus
charitatis; charitas autem se extendit ad omnes,
sicut supra dictum est (qu. xxv et xxvi).

Art. HI. - Utrum sil magis benefaciendum his
gui sunt nobis magis conjuncti.
Resp. Aff. - Scii. : a) generaliter loquendo
magis sunt beneficiendi hi qui sunt nobis magis
conjuncti; b) tamen diversa beneficia dispen­
sanda sunt secundum diversas conjunctiones; c)
et hoc variari potest secundum diversitatem lo­
corum, et temporum, et nt got iorum.
R. primi est: quia in hoc gratia et virtus imi­
tantur naturam: agens autem naturale per prius
et magis diffundat suam actionem ad ea quae

substantias sibi propinquiores per prius et co­
piosius dona suae bonitatis diffundit.

R. secundi est: quia unicuique est magis
exhibendum beneficium pertinens ad illam rem
secundum quam est magis nobis conjunctus; sic
consanguineis in naturali conjunctione, conci­
vibus in civili, fidelibus in spirituali, et sic de
aliis.

R. tertii est: quia in aliquo casu est magis
subveniendum extraneo, puta si sit in extrema
necessitate, quam etiam patri non tantam neces­
sitatem patienti. - Sic etiam in bello, caeteris
paribus, praefertur commiliton conjuncto secun­
dum carnem, propter bonum patriae (Ad 2m); et
in extrema necessitate magis liceret deserere filios
quam parentes, quos nullo modo deserere licet
propter obligationem beneficiorum susceptorum,
ut patet per Philosophum (Ethic, lib. viii, cap.
tilt.). - (Ad 4m).

Art IV. - Utrum beneficentia sit virtus spe­
cialis.
Resp. Neg. - R. est: quia eadem est ratio
formalis objecti charitatis et beneficentiae; nam
utraque respicit rationem boni communem (art. 1
hujus qu.). Unde beneficentia non est alia virtus
a charitate, sed nominat quemdam charitatis
actum.
Notandum: Ex hoc quod dantur diversa prae­
cepta charitatis et beneficentiae non sequitur quod
sunt duae virtutes diversae, quia praecepta dan­
tur non de virtutibus, sed de actibus virtutum
(Ad lm).

H

QUAESTIO XXXII

De eleemosyna
Deinde considerandum est de eleemosyna; et
circa hoc quaeruntur decem:
Art. I. - Utrum dare eleemosynam sit actus chari­
tatis.
Resp. Aff. - Scii. : mediante misericordia.
R. est: quia eleemosyna est «opus quo datur
aliquid indigenti ex compassione propter Deum ».
Hoc autem motivum pertinet ad misericordiam
(qu. xxx, art. 1 et 2). Misericordia autem est effec­
tus charitatis (qu. xxx, art. 2 et 3). Ergo dare
eleemosynam est actus charitatis, mediante mise­
ricordia.
Notanda: 1. Dare eleemosynam materialiter
potest esse sine charitate; formaliter autem elee­
mosynam dare, i. e., propter Deum delectabiliter,
et prompte, et omni eo modo quo debet, non est
sine charitate (Ad lm).
2. Eleemosyna est opus satisfactorium, inquan­
tum miseratio defectum patientis ordinatur ad
satisfaciendum pro culpa. Habet autem rationem
sacrificii, inquantum ordinatur ad placandum
Deum. In primo casu eleemosyna est imperata a
justitia; in secundo a latria. Semper tamen est
elicita a charitate si est vere Christiana. (Ad 2m).
Art. II. - l 'Irum convenienter eleemosynarum genera
distinguantur.
Resp. Aff. - Scii. : Septem sunt misericordiae
opera, seu corporales eleemosynae in corporalibus
defectibus proximis exhibendae, et totidem spi­
ritualis eleemosynae genera, in spiritualibus de­
fectibus exhibenda.
R. est: quia septem sunt defectus corporales,
et septem spirituales. Corporales autem sic di­
stinguuntur: defectus in vita, et post vitam: in
vita, sunt defectus^ communes, et alii speciales:

communes, quidam sunt interiores, et alii exte­
riores: interiores sunt fames et sitis, qui subve­
niuntur per alimentum siccum et per alimentum
humidum: ad primum ponitur pascere esurientes,
et ad secundum potare sitientem. Exteriores de­
fectus communes sunt circa tegumentum et circa
habitaculum. Quantum ad primum ponitur vedire nudum; quantum ad alterum ponitur su­
scipere hospitem. - Quantum ad defectus specia­
les corporales, hi sunt aut ex causa inti inseca,
sicut infirmitas, et circa hoc ponitur visitare infir­
mos; aut ex causa extrinseca, et quantum ad hoc
ponitur redemptio captivorum. - Post vitam autem
exhibetur mortuis sepultura. Hi sunt septem ge­
nera eleemosynarum corporalium.
Defectibus spiritualibus subvenitur per actus
spirituales dupliciter: poscendo a Deo auxilium,
scilicet per orationem, pro aliis orando ; et auxi­
lium humanum impendendo, sic: contra defec­
tum intellectus speculativi indoctos docendo;
contra defectum intellectus practici alios consiliado; contra defectum ex passione virtutis appetitivac provenientem tristes confortando. Quantum
vero ad inordinatos actus humanos sic provide­
tur: contra inordinatus actus voluntarios ponitur
correctio peccatorum; contra inordinatos actus
in nos commissos ponitur remissio offensae;
contra actus inordinatos ex fragilitate provenien­
tes, habetur supportare infirmos, et hoc non solum
quantum ad peccata infirmitatis, sed etiam gene­
raliter quantum ad proximi onera, see illud Gal.
vi, 2: Alter alterius onera portate. Et hae sunt sep­
tem genera eleemosynaium spiritualium.

Art. III. - Ulrurn eleemosynae corporales sini poiiores quam spirituales.
Resp. Neg. - Scii. : simpliciter loquendo spi­
rituales sunt potiores.

Prima R. est ratione doni: quia donum spi­
rituale quod exhibetur nobilius est dono corpo­
rali.
Secunda R. est ex parte ipsius cui subvenitur:
quia cui subvenitur per opera spiritualia scilicet
spiritus, nobilior est.
Tertia R. est ex parte ipsorum actuum qui­
bus subvenitur proximo: quia spirituales actus
sunt nobiliores actibus corporalibus, qui sunt
quodammodo serviles. - Tamen secundum ali­
quem particularem casum corporalis eleemosyna
alicui spirituali praefertur; puta magis est pa­
scendus fame moriens, quam docendus; et, ut
Philosophus dicit (Top. lib. iii, cap. 2, loco 40):
«Melius est (indigenti) ditari quam philosophari »,
quamvis hoc sit simpliciter melius.
Notandum: Recompensatio operum eleemosy­
narum si est intenta diminuit meritum, secus non
diminuit meritum. Recompensatio autem bonorum
spiritualium, etiam si est intenta, non diminuit
meritum (Ad 2m).

Art. IV. - Utrum eleemosynae corporales habeant
effectum spiritualem.
Resp. Aff. - Scii.: a) eleemosynae corporales
non secundum suam substantiam; b) sed ex parte
earum causae; et c) ex parte effectus, habent
effectum spiritualem.
R. primi est: quia secundum hoc non habent
nisi corporalem effectum, inquantum scilicet
supplent corporales defectus proximorum.
R. secundi est: quia dare eleemosynam corpo­
ralem propter dilectionem Dei et proximi affert
fructum spiritualem, secundum illud Eccli. xxix,
13: Perde pecuniam propter fratrem..., pone the­
saurum in praeceptis Altissimi ; et proderit tibi
magis quam aurum.

R. tertii est: quia proximus, cui per corpo­
ralem eleemosynam subvenitur, movetur ad oran­
dum pro benefactore. Unde et ibidem subditur:
Conclude eleemosynam in sinu pauperis, et haec
pro le exorabit ab omni malo.
Notandum: Ille qui bene dat eleemosynam, non
intendit emere aliquid spirituale per corporale,
quia scit spiritualia in infinitum corporalibus praee­
minere; sed intendit per charitatis allectum spi­
ritualem fructum promereri (Ad 2m).

Art. V. - Utrum dare eleemosynam sil in praecepto.

Resp. Aff. - R. est: quia dilectio proximi
non potest conservari sine subventione necessi­
tatis ejus. Dicitur enim I. Jn. iii, 18: Non dili­
gamus verbo neque lingua, sed opere et veritate.
Tamen actus charitatis qui per eleemosynam
exerceri praecipitur pensandus est cum ex parte
dantis, tum ex parte accipientis. Ex parte dantis
de praecepto est eleemosynam dare de superfluo,
secundum illud Lc. ii, 41: Quod superest, date
eleemosynam. Ex parte accipientis ut ipse sit in
extrema necessitate, secundum illud Ambrosii
(De Off. lib. i, c. 30): «Pasce fame morientem;
si paveris, occidisti ». In aliis enim necessitatibus
minus urgentibus potest etiam ab aliis subveniri. Alias autem eleemosynas dare est in consilio, sicut
et de quolibet meliori bono consilia dantur.

Notanda: 1. Bona temporalia, quae homini divinitus conferentur, ejus quidem sunt quantum
ad proprietatem; sed quantum ad usum non soIum debent esse ejus, sed etiam aliorum, qui ex
eis sustentari possunt ex eo quod ei superfluit
(Ad 2m). - Et quantum ad futurum non oportet
quod quis consideret omnes casus qui possunt contingere; hoc enim esset de crastino cogitare, quod
Dominus prohibet. Sed debent dijudicari superiluum et necessarium secundum ea quae probabili1er et ut in pluribus occurrunt (Ad 3m).

2. Omnis subventio proximi reducitur ad prae­
ceptum de honoratione parentum, secundum illud
Apostoli (I Tim. iv, 8): Pielas ad omnia utilis est,
promissionem habens vitae, quae nunc est, et lutu­
rae. Sub pietate autem comprehenditur omnis elee­
mosynarum largitio (Ad 4m).

Art. VI. - Utrum quis debeat dare eleemosynam
de necessario.
Resp. Aff. - Scii. ; a) non de necessario sine
quo aliquid esse non potest; b) sed de illo, sine
quo non potest convenienter vita transigi se­
cundum conditionem et statum propriae perso­
nae et aliarum personarum quarum cura ei incum­
bit.
R. primi est: quia de hoc necessario eleemosy­
nam dare, est sibi et sui vitam substrahere. Sed hoc dico nisi forte casus immineret, ubi substrahendo sibi, daret alicui magnae personae,
per quam Ecclesia vel respubblica sustentaretur;
quia pro talis personae liberatione seipsum et
suos laudabiliter periculo mortis exponeret; cum
bonum commune sit proprio praeferendum.
R. secundi est: quia multis subtractis, adhuc
remanet unde possit convenienter aliquis vitam
transigere secundum proprium statum. Sed hoc
non cadit sub praecepto; quia nullus inconvenien­
ter vivere debet: sed cadit sub consilio, et hoc
in duplici casu: primo, quando aliquis perfec­
tionem evangelicam per ingressum in statum
religiosum amplectitur; secundo, quando ea quae
sibi quis subtrahit de facili resarciri possunt.

Art. VII. - Utrum possit fieri eleemosyna de injuste
acquit itis.
Resp. Neg. - Scii. : a) illicita acquisita quae
debentur ei a quo acquisita sunt, puta per rapi­
nam, furtum et usuram, non debent dari in elec-

Q. 32 - De eleemosyna

H5

mosynam; b) illicite acquisita quae non debentur
ei a quo acquisita sunt, puta pi r simoniam, et
alia hujusmodi, debent in eleemosynas erogari;
c) acquisita quae sunt in se licita, sed ex aliquo
illicito acquisita, puta per turpe lucrum, sicut
meretricium, possunt in eleemosynam erogari.

R. primi est: quia de talis acquisitis homo te­
netur ad restitutionem.
R. secundi est: quia in istis casibus datio et
acceptio sunt contra legem.
R. tertii est: quia quamvis in hoc casu mu­
lier turpiter agit et contra legem Dei, tamen in
eo quod accipit, non injuste agit, nec contra le­
gem. Unde quod sic illicitum acquisitum est,
retineii potest, et de eo eleemosyna fieri.
Notanda: 1. Quantum ad verba Christi: Fa­
cile uobis amicos de mammona iniquitatis (Lc. xvi,
9), i. e. de divitiis iniquitatis pauperibus elargendo,
considerandum est quod divitiae dicuntur ini­
quitatis quia de facili ad iniquitatem ducunt; vel
etiam quia «in pluribus praedecessoribus, quibus pa­
trimonio succedis, aliquis reperitur, qui injuste
usurpavit aliena, quamvis tu nescias », ut Ambro­
sius dicit (De quaest. Evang. lib. ii, q. xxxiv in
fine). - (Ad Im).
2. In extrema necessitate omnia sunt communia.
Unde licet, in hoc casu, accipere et dare de alieno.
Si tamen fieri potest sine periculo, requisita do­
mini voluntate, debet pauperi providere extremam
necessitatem patienti (Ad 3m).

Art. VIII. - Utrum. ille qui esi in potestate alicujus
constitutus possit eleemosynam jacere.
Resp. Neg. - Scii. : quantum ad ea in quibus
inferior superiori subjicitur.
R. est: quia sicut in ordine naturali, inferiora
secundum superiora regulantur; ita ille qui sub
potestate est constitutus, de re secundum quam

superiori subjicitur, eleemosynam facere non de­
bet sine licentia superioris vel expresse habita,
vel probabiliter praesumpta, nisi forte in articulo
extremae necessitatis, in quo licitum esset homini
furari, ut eleemosynam daret (Ad lm).
Si quis vero habeat aliquid secundum quod po­
testati superiori non subsit, jam secundum hoc
non est potestati subjectus, quantum ad hoc pro­
prii juris existens; et de hoc potest eleemosynam
facere (In fine art.).

Art. IX. - Utrum propinquioribus sit magis elee­
mosyna danda.
Resp. Aff. - R. est: quia quadam sorte nobis
obvenit ut eis magis providere debeamus. - Ta­
men multo sanctiori magis indigentiam patienti,
et magis utili ad commune bonum est magis elee­
mosyna danda quam personae propinquiori; ma­
xime si non sit multum conjuncta, cujus cura
specialis nobis non immineat, et si magnam ne­
cessitatem non patiatur.

Art. X. - Utrum eleemosyna sit abundanter la­
cienda.
Resp. Aff. - Scii. : Cum ex parte dantis, tum
ex parte recipientis.
R. primi est: quia ille qui dat multum secun­
dum proportionem propriae facultatis, lauda­
bilis est, ut de vidua patet quam Dominus lau­
davit (Lc. xxi).
R. secundi est: quia laudabile est ut eleemo­
syna supplet sufficienter indigentiam recipientis,
secundum ejus conditiones personales et sociales
(Ad 3m). - Tamen eleemosyna non debet superabundarc ad superfluum; sed melius est pluri­
bus indigentibus elargiri.

QUAESTIO XXXIII

De correctione fraterna
Deinde considerandum est de correctione fra­
terna; et circa hoc quaeruntur octo:

Art. I. - Utrum fraterna correctio sit actus chari­
tatis.
Resp. Aff. - Scii. : a) correctio fraterna pro­
prie dicta, quae est illa quae respicit peccatum
ut quoddam malum ipsius peccantis, est actus
charitatis; b) illa vero quae respicit peccatum ut
quoddam malum societatis, est actus justitiae.
R. primi est: quia correctio fraterna sic pro­
prie dicta ordinatur ad emendationem delinquen­
tis per remotionem mali ejus. Removere autem
malum alicujus, ejusdem rationis est sicut bo­
num ejus procurare; procurare autem fratris bo­
num pertinet ad charitatem. Et sicut bonum ani­
mae potius est bono corporis, ita correctio fra­
terna potior est quam curatio infirmitatis corpo­
ralis, vel subventio, qua excluditur exterior ege­
stas.
R. secundi est: quia secundum hoc, correctio
fraterna ordinatur ad conservationem rectitu­
dinis justitiae unius ad alterum.
Notandum: In correctione fraterna prudentia
partem habet secundariam quasi dirigens et exequens actum charitatis (Ad 2m).
Art. II. - Utrum correctio fraterna sit in praecepto.
Resp. Aff. - Scii. : hoc modo cadit sub prae­
cepto, secundum quod est necessaria ad emenda­
tionem fratris, quae est finis correctionis fraternae.
R. est: quia bonum virtutis attenditur ex
ratione finis ipsius. - Tamen ratio finis in prae­
ceptis affirmativis attendenda est praecipue in

circumstantiis virtuosi actus, ut scilicet fiat ubi
debet, et quando debet, et secundum quod debet.
Potest enim fieri ut omissio alien jus circumstan­
tiae totaliter tollat bonum virtutis. Unde prae­
ceptum correctionis fraternae obligat quidem
semper sed non ad semper (vel pro semper), i. e.
pro quolibet loco et tempore.
Notand:a 1. Correctio fraterna tripliciter
omitti potest: a) meritorie, quando ex charitate
aliquis correctionem omittit, quia opportunum
tempus inquirit, vel quia fratri ipsi metuit, ne
deterior ex hoc efficiatur; b) cum peccato mortali,
quando formidatur judicium vulgi, et carnis ex­
cruciatio vel peremptio; dum tamen haec tria ita
dominentur in animo quod fraternae charitati
praeponantur, et sic propter timorem vel cupidi­
tatem praetermittitur fraterna correctio, dum
probabiliter praesumitur de aliquo quod posset
a peccato retrahi; c) cum peccato ueniali, quando
timor vel cupiditas tardiorem facit hominem ad
corripienda delicta fratris. Et hoc modo quando­
que viri sancti negligunt corrigere delinquentes
(Ad Im).
2. Sicut ille qui debet pecuniam creditori,
debet eum requirere, cum tempus fuerit, ut ei
debitum reddat; ita qui habet specialiter curam
alicujus, debet eum quaerere ad hoc quod eum
corrigat de peccato. Sed illa beneficia quae non
debentur certae personae, sed communiter omni­
bus proximis, sive sint corporalia, sive spiritualia,
non oportet nos quaerere quibus impendamus;
sed sufficit quod impendamus eis qui nobis occur­
runt (Ad 4m).

Art. III. - Utrum correctio fraterna pertineat solum
ad praelatos.
Resp. Neg. - Scii. : a) correctio fraterna quae
specialiter tendit ad emendationem fratris delin­
quentis per simplicem admonitionem, non solum ad
praelatos pertinet, sed etiam ad omnes charitatem
habentes; b) illa vero correctio quae est etiam in­
terdum per punitionem ad solos praelatos pertinet.

Q. 33 - De correctione fraterna

119

R. primi est: quia correctio fraterna est actus
charitatis: quicumque ergo charitatem habet,
hunc actum charitatis exercere potest et debet.
R. secundi est: quia ad solos praelatos per­
tinet, non solum subditos sibi fratres admonere,
sed etiam corrigere puniendo. - Unde gravior
est cura praelatorum in correctione fraterna,
quam aliorum.

Art. IV. - Utrum quis teneatur corrigere praela­
tum suum.

Resp. Aff. - Scii. : Correctione illa fraterna
quae est actus charitatis.
R. est: quia haec correctio fraterna pertinet
ad quemcumque respectu cujuslibet personae,
ad quam charitatem debet habere. - Sed, quia
actus virtuosus debet esse moderatus debitis
circumstantiis, ideo in correctione qua subditi
corrigunt praelatos, debet modus congruus adhi­
beri, ut scilicet non cum protervia et duritia, sed
cum mansuetudine et reverentia corripiantur,
et quidem in occulto, nisi immineret periculum
fidei, quia hoc in casu etiam publice essent prae­
lati a subditis arguendi (Ad 2m).

Notandum: Considerandum est quod cum ali­
quis praelatum charitative monet, non propter
hoc se majorem existimat, quia in hac vita nul­
lus est qui aliquem defectum non habet; sed auxi­
lium impartitur ei, qui «quanto in loco superiori,
tanto in periculo majori versatur ». (Ad 3m).

Art. V. - Utrum peccator debeat corrigere delin­
quentem.
Resp.Neg. - Prima R. Est: quia ex peccato
praecedenti indignus redditur ut alium corrigat.
Secunda R. est: quia si peccatum corripientis
sit manifestum, sequeretur scandalum; videtur

enim quod ille qui corrigit, non corrigat ex chari­
tate, sed magis ad ostentationem.
Tertia R. est: quia corripiens propria peccata
parvipendens, seipsum proximo praefert in corde
suo, peccata ejus austera severitate dijudicans,
ac si ipse esset justus. - Tamen, si peccator cum
humilitate corripiat delinquentem, non peccat,
nec sibi novam condemnationem acquirit; licet
per hoc vel in conscientia fratris vel saltem sua
pro peccato praeterito condemnabilem se esse
ostendat.

Art. VI. - Utrum quis debeat a correctione cessare
propter timorem, ne ille fiat deterior.
Resp. Aff. - Scii. : a) correctio quae ad prae­
latos pertinet non est dimittenda propter turba­
tionem ejus qui corripitur; b) correctio fraterna
cujus finis est emendatio delinquentis per simpli­
cem admonitionem, est, in casu praedicto, di­
mittenda.
R. primi est: tum quia si propria sponte emen­
dari non velit, cogendus est per poenas, ut pec­
care desistat: tum etiam quia si incorrigibilis
sit, per hoc providetur bono communi, dum ser­
vatur ordo justitiae, et unius exemplo alii de­
terrentur.
R. secundi est: quia ea quae sunt ad finem
debent regulari secundum quod exigit ratio finis.
Finis autem correctionis est emendatio fratris.
Si ergo per admonitionem deterior quis efficiatur,
ipsa correctio esset magis impeditiva finis.

Art. VII. - Utrum in correctione fraterna debeat
ex necessiate praecepti admonitio secreta prae­
cedere denuntiationem.
Resp. Aff. - Scii. : a) peccata publica sunt
publice arguenda; b) quantum ad peccata occulta,

si haec talia sunt in nocumentum proximorum
vel corporale, vel spirituale; puta si aliquis occulte
tractet, quomodo civitas tradatur hostibus, vel
si haereticus privatim homines a fide avertat,
statim denuntianda sunt, nisi forte aliquis firmi­
ter aestimaret quod statim per secretam admoni­
tionem possit hujusmodi mala impedire; c) si
vero peccatum occultum solum malum peccantis
est et ejus in quem peccatur, praetermittenda
est admonitio, et hoc est de necessitate praecepti.
R. primi est: quia non est tantum adhiben­
dum remedium ei qui peccavit, ut melior fiat;
sed etiam aliis, in quorum notitiam devenit, ut
non scandalizentur.
R. secundi est: quia ille qui sic occulte peccat,
non solum in te peccat, sed etiam in alios, oportet
statim procedere ad denuntiationem, ut hujus­
modi nocumentum impediatur.
R. tertii est: quia ille qui studet emendationi
fratris, debet, si potest, sic emendare fratrem
quantum ad conscientiam, ut fama ejus conser­
ventur ; quae quidem est utilis primo quidem
ipsi peccanti, non solum in temporalibus, in qui­
bus quantum ad multa homo patitur detrimen­
tum, amissa fama; sed etiam quantum ad spiri­
tualia, quia prae timore infamiae multi a peccato
retrahuntur, unde quando se infamatos conspi­
ciunt irrefrenate peccant. - Si autem peccator,
post admonitionem, non vult a peccato cessare,
tunc, servato ordine charitatis et prudentiae,
conscientia praeferenda est famae; vult enim
Dominus ut saltem cum dispendio famae, fra­
tris conscientia per publicam denuntiationem
a peccato liberetur.
Notandum: Praelatus contra hunc ordinem a
Domino institutum agens, graviter peccat, et ei
obediens in hoc etiam peccat. Praelatus enim non

est judex occultorum; et obedire oportet Deo magis
quam hominibus (Ad 5m).

Art. VIII. - U tram testium inductio debeat prae­
cedere publicam denuntiationem.
Resp. Aff. - R. est: quia inter correptionem
occultorum fratris a fratre et publicam denun­
tiationem convenienter ponitur medium, scii,
inductio testium, sicut Dominus praecipit (Mt.
xviii, 16). Nam de uno extremo ad aliud extre­
mum convenienter transitur per medium. Et hoc
fit, in casu, ut saltem sine multitudinis infamia
frater emendetur. - Tamen, quamdiu spes pro­
babiliter habetur de correctione, per secretam
admonitionem procedendum est; nisi fo’te pro­
babiliter aestimaretur quod hoc ad emendationem
fratris non proficeret, sed exinde deterior red­
detur; quia propter hoc est totaliter a correctione
cessandum, ut supra dictum est (art. 6 hujus
quaes.). - (Ad Im).
QUAESTIO XXXIV

De odio
Deinde considerandum est de vitiis oppositis
charitati; et primo de odio, quod opponitur ipsi
dilectioni; secundo de accedia et invidia, quae oppo­
nuntur gaudio charitatis; tertio de discordia et
schismate, quae opponuntur paci; quarto de offen­
sione et scandalo, quae opponuntur beneficentiae
et correctioni fraternae. Circa primum quaeruntur
sex:

Art. I. - Utrum quis possit Deum odio habere.
Resp. Aff. - Scii. : a) Deus visus in seipso a
nullo potest odio haberi; b) visus secundum quos­
dam effectus, scii, secundum esse, vivere et intelligere creaturarum, a nullo potest odio haberi;

f) secundum quosdam alios effectus potest quis
Deum odio habere.
R. primi est: quia Deus secundum seipsum
est ipsa bonitas; de ratione autem boni est ut
ametur.
R. secundi est: quia tales effectus nullo modo
possunt esse contrarii voluntati humanae; nam
esse, vivere et intelligere est appetibile et amabile
omnibus.
R. tertii est: quia sunt quidam alii effectus
qui repugnant inordinatae voluntati hominum,
sicut inflictio poenae, et cohibitio peccatorum per
legem divinam, vel aliquid aliud.

Art. II. - Utrum odium Dei sit maximum pecca­
torum.
Resp. Aff. - R.' est: quia, sicut amor Dei per
se Deo inhaeret; ita odium Dei per se avertit
voluntatem a Deo: alia autem peccata avertunt
per aliud, ad quod est annexa aversio, sicut forni­
catio per delectationem ad quam est annexa aver­
sio a Deo. Id autem quod est per se semper po­
tius est eo quod est secundum aliud.

Notandum: Odium Dei maxime est peccatum
in Spiritum sanctum, secundum quod peccatum
in Spiritum sanctum nominat aliquod genus spe­
ciale peccati; ideo tamen non computatur inter
species peccati in Spiritum sanctum, quia genera­
liter invenitur in omni specie peccati in Spiritum
sanctum (Ad Im).

Art. III. - Utrum omne odium proximi sit pec­
catum.
Resp. Aff. - Scii. : licet habere odio peccatum
in fratre, et omne illud quod pertinet ad defec­
tum divinae justitiae; sed ipsam naturam et gra­
tiam fratris non potest aliquis habere odio sine
peccato.

■

R. est: quia amor debetur proximo secundum
id quod a Deo habet, id est, secundum naturam
et gratiam; non autem debetur ei amor secundum
id quod habet a seipso et diabolo, scilicet secun­
dum peccatum et justitiae defectum.
Notandum: Parentes, quantum ad naturam et
affinitatem qua nobis conjunguntur, sunt a nobis
secundum praeceptum Dei honorandi, ut patet
Exodi xx. Odiendi autem sunt quantum ad hoc
quod impedimentum praestant nobis accedendi
ad perfectionem divinae justitiae (Ad Im).

• I

Art. IV. - Utrum odium proximi sit gravissimum

I
I

peccatorum quae in proximum committuntur.
Resp. Neg. - Scii. : quantum ad inordina­
tionem voluntatis odium est gravius peccatum;
quantum ad nocumentum exteriora peccata sunt
pejora.
R. est: quia per odium deordinatui voluntas
hominis, quae est potissimum in homine, et ex
qua est radix peccati. Tamen quantum ad nocu­
mentum quod proximo infertur, pejora sunt exte­
riora peccata quam interius odium, inquantum
plus nocent proximo quam odium.

Art. V. - ( Irum odiam sit vilium capitale.
Resp. Neg. - R. est: quia odium, cum sit
gravissimum malum, noq est primum in destruc­
tione virtutis, quae fit per vitia, sed ultimum;
nam in his (piae contra naturam fiunt (sicut in
destructione virtutis), primo receditur id quod
est minus secundum naturam, et ultimo id quod
est maxime secundum naturam. Amor autem,
praesertim Dei et proximi, est maxime secundum
naturam. Unde ultimo per odium receditur. Con­
sequenter odium non est vitium capitale; talia
autem vitia sunt ex quibus ut frequentius alia
vitia oriuntur.

Q. 34 - De odio

125

Notandum: Loquimur hic de odio quod est
peccatum; id est, odium non de vero malo, quia
odium devero malo est bonum, etrationem prioritatis
habet inter passiones; sed objectum odii, de quo
hic loquimur, est malum apparens, et aestimatur
ut malum propter corruptionem naturae; et huju­
smodi mali odium oportet quod sit in ultimo (Ad
3m).

Art. VI. - Utrum odium oriatur ex invidia.
Resp. Aff. - R. est: quia invidia est tristitia
de bono proximi. Bonum igitur proximi redditur
nobis odiosum; causât enim in nobis tristitiam,
quam naturaliter fugere volumus. Inde est quod
ex invidia oritur odium.

Notanda: 1. Sicut amor causât desiderium
et delectationem in bono, et delectatio ipsa inquantum habet rationem boni causât amorem, et
sic est circulatio quaedam inter amorem et delec­
tationem; ita est etiam inter odium et tristitiam.
Nam aliquis tristatur de bono alterius, quia ipsum
non amat, sed ipsum odio habet, et ipsum odio
habet quia de ip§o tristatur (Ad Im).
2. Invidia non potest esse causa odii quod est
ad Deum; non enim invidemus his qui maxime a
nobis distant: sed cum invidia ad proximum sit
mater odii quod est ad proximum, fit per conse­
quens causa odii quod est in Deum (Ad 2in).
3. Odium oritur etiam ex ira, sed diversimode.
Nam odium directius oritur ex invidia, per quam
ipsum bonum proximi redditur contristabile, et
per consequens odibile; sed ex ira oritur odium
secundum quoddam augmentum; primo enim per
iram appetimus malum proximi, secundum quam­
dam mensuram, prout scilicet habet rationem
vindictae; postea autem per continuitatem irae
pervenitur ad hoc quod homo malum proximi
absolute desideret, quod pertinet ad rationem odii.
Unde patet quod odium ex invidia causatur for­
maliter secundum rationem objecti, ex ira au­
tem dispositive (Ad 3m).

i

‘1

126

Summa Theol. S. Thomae - Pars Ila-IIae

QUAESTIO XXXV

De acedia
Deinde considerandum est de vitiis oppositis
gaudio charitatis, quod quidem est de bono divino,
cui gaudio opponitur acedia; et de bono proximi,
cui gaudio opponitur invidia. Unde considerandum
est de acedia; secundo de invidia. Circa primum
quaeruntur quatuor:

Art. I. - Utrum acedia sit peccatum.

ftT

I

»

Resp. Aff. - Scil. : Acedia, quae est tristitia
de bono spirituali, potest esse mala secundum se,
et secundum suum effectum, et in utroque casu
est peccatum.
R. est: quia tristitia potest esse de malo
apparenti, et quod in se est vere bonum; et
haec est tristitia secundum se mala; vel po­
test esse tristitia de vero malo, sic tamen
quod aggravet hominem, ita ut eum totaliter
a bono opere retrahat. Unde Apostolus (II. Cor.
11) non vult ut poenitens majori tristitia de pec­
cato absorbeatur.
Notanda: 1. Omnis corporalis defectus de se
ad tristitiam disponit: et ideo jenunantes circa
meridiem, quando jam incipiunt sentire defectum
cibi, et urgeri ab aestibus solis, magis ab acedia
impugnantur (Ad 2m).
2. Ad humilitatem pertinet ut homo defectus
proprios considerans, seipsum non extollat; sed
hoc non pertinet ad hum litatem, sed potius ad
ingratitudinem, quod bona quae quis a Deo pos­
sidet, contemnat: et ex tali contemptu sequitur
acedia; de his enim tristamur quae quasi mala vel
vilia reputamus (Ad 3m).
3. Remedium contra acediam est consideratio
de bonis spiritualibus; quia quanto magis de istis
cogitamus, tanto magis nobis placentia redduntur;
ex quo cessat acedia (Ad 4m).

Art II. - Utrum acedia sit vitium speciale.
Resp. Aff. - Scil. : a) ilia acedia quae tristi­
tiam importat de bono divino ex charitate dili­
gendo; b) non vero illa qua tristamur de bono
cujuslibet virtutis.
R. primi est: quia gaudium de bono spirituali
de quo acedia tristatur, specialiter ad charitatem pertinet, quae est specialis virtus circa bonum
divinum; nam omnia spiritualia bona ad bonum
charitatis ordinantur. Tristitia ergo de hoc bono
specialem rationem habet.
R. secundi est: quia illa tristitia qua quis
tristatur de bono spirituali quod est in actibus
singularum virtutum, non pertinet ad aliquod
vitium speciale, sed ad omnia vitia.

Art. III. - Utrum acedia sit peccatum mortale.
Resp. Aff. - Scil. : Acedia est peccatum mor­
tale ex genere suo.
R. est: quia ex suo genere acedia contraria­
tur charitati, per quam Deus nos inhabitet. Nam
proprius effectus charitatis est gaudium de Deo
(qu. xxviii, art. 1); acedia autem est tristitia de
bono spirituali, inquantum est bonum divinum.
Unde secundum suum genus acedia est peccatum
mortale; id est, si haec tristitia suam perfectionem
consequitur per plenum rationis consensum in
fugam, et horrorem, et detestationem boni divini,
carne contra spiritum praevalente, tunc pecca­
tum mortale est; si vero in sola sensualitate con­
sistat propter repugnantiam carnis ad spiritum,
tunc est peccatum veniale.

Art. IV. - Utrum acedia debeat poni vitium capi­
tale.
Resp. Aff. - R. est: quia vitium capitale illud
est ex quo prompte alia vitia oriantur secundum

rationem causae finalis. Propter tristitiam autem
multa operantur, vel ut ipsam evitent, vel ejus
pondere in aliqua agenda prorumpentes. Unde
cum acedia sit tristitia, convenienter ponitur
vitium capitale.
Notandum: Fuga a bono divino, quae ex tri­
stitia acediae immediate oritur, potest esse a fine
et sic importat desperationem ; vel ab his quae sunt
ad finem ut ardua, et secundum hoc est pusillanimi­
tas ; vel communiter circa ea quae sunt ad finem,
quod fit per torporem circa praecepta. Item, acedia
quandoque impugnat contra homines qui bona
spiritualia habent, et secundum hoc oritur rancor;
vel impugnat contra ipsa bona divina, et sic habe­
tur malitia. Acedia étiam se transfert ad delecta­
bilia exteriora, scii, per evagationem circa, illicita.
Hae sunt, secundum Gregorium (Moral, lib. xxxi,
cap. 17, a medio), sex filiae acediae. Notandum
est tamen quod hic desperatio, malitia, etc. habent
sensum particularem, quod patet ex dictis. (Ad 2m).
- Item notandum est, quod ex rancore acediae
oritur amaritudo ; et ex torpore circa praecepta
oritur otiositas et somnolentia, inquantum quis
praecepta omnino praetermittens, vel ea negligenter implet. Ex evagatione autem oriuntur alia
quinque: importunitas mentis, inquietudo corporis,
instabilitas, verbositas, et curiositas (Ad 3m).

QUAESTIO XXXVI

De invidia
Deinde considerandum est de invidia; et circa
hoc quaeruntur quatuor:

Art. I. - Utrum invidia sit tristitia.
Resp. Aff. - Scii. : invidia est
tristitia
*
de bono
alieno a) non inquantum est nobis nocivum, sicut
bona inimici; sed b) inquantum est diminutivum
nostrae gloriae vel excellentiae.
R. primi est: quia sic tristitia est magis timoi

R. secundi est: quia homines invident prae­
cipue de illis bonis in quibus est gloria et in quibus
homines amant honorari, et in opinione esse,
ut Philosophus dicit (Rhetor, cap. 10).
Notanda: 1. Homo non invidet his qui mul­
tum distant vel loco, vel tempore, vel statu, sicut
plebejus non invidet regi; sed his qui sunt propin­
qui, quibus se nititur aequare, vel praeferre. Nam
cum illi excedunt in gloria, accidit hoc contra
nostram voluntatem; et inde causatur tristitia.
Similitudo autem delectationem causât, inquan­
tum concordat voluntati (Ad 2m).
2. Amatores honoris sunt magis invidi; et simi­
liter etiam pusillanimes sunt invidi, quia omnia
reputant magna; et quidquid boni alicui accidat,
reputant se in magno superatos esse. Unde et Job,
v, 2 dicitur: Parvulum occidit invidia.

*1

An. II. - Utrum invidia sit peccatum.

•f

Resp. Aff. - R. est: quia invidia proprie do­
let de bono proximi, de quo est gaudendum.
Notandum: Distinguenda est invidia: a) a tri­
stitia de excellentia inimici, inquantum nobis no­
cet, talis enim tristitia est effectus timoris, ut dic­
tum est (art. praec.); b) a tristitia quae oritur ex
zelo, inquantum volumus bonum habere sicut
caeteri habent, et potest esse sine peccato, imo
aliquando est virtus; et c) a nemesi quae oritur
ex hoc quod aliquis indigne honoratur. Haec tamen
tristitia esse non debet si bona temporalia, quae
alicui eveniunt, considerantur evenire ex ordine
justitiae divinae (In corp. art.).

Art. III. - Utrum invidia sil peccatum mortale.
I

Resp. Aff. - Scii. : ex genere suo.
R. est: quia secundum suum genus (quod ex
objecto consideratur) invidia contrariatur charitati, per quam est vita animae, secundum illud
I. Joaa. iii, 14: Nos scimus quoniam translati
sumus de morte ad vitam, quoniam diligimus jratres. Nam invidia de eodem objecto de quo cha5

ritas gaudet, scii, de bono proximi, tristatur, ut
dictum est in art. praec. - Est tamen peccatum
veniale si motus invidiae est imperfectus, inquantum scilicet est motus passionis sensualitatis.

Art. IV. - Utrum invidia sit vitium capitale.

,>

!

’
»

Resp. Aff. - Scii. : eadem ratione sicut acedia.
R. est: quia sicut acedia est tristitia de bono
spirituali divino, ita invidia est tristitia de bono
proximi.J (Vide quaes, *praec. art. 4).
Notanda: 1. Invidentia fraternae gratiae, se­
cundum quod aliquis dolet de ipso augmento
gratiae Dei, inter gravissima peccata computatur,
ut peccatum contra Spiritum sanctum, quia per
hanc invidentiam homo quodammodo invidet
Spiritui sancto, qui in suis operibus glorificatur
(Ad 2m).
2. Filiae invidiae sic enumerantur, secundum
principium, medium et terminum motus invidiae:
secundum principium quidem conatur aliquis
diminuire gloriam alterius vel modo occulto vel
manifesto, et sic habetur susurratio et detractio;
secundum medium habetur exaltatio in adversis,
et afflictio in prosperis; secundum terminum habe­
tur odium (Ad 3m).

QUAESTIO XXXVII

De discordia
Deinde considerandum est de peccatis, quae
opponuntur paci: et primo de discordia, quae est
in corde; secundo de contentione, quae est in ore;
tertio de his quae pertinent ad opus; scii, de schi­
smate, rixa, et bello, ac seditione. Circa primum
quaeruntur duo:

Art. I. - Utrum discordia sit peccatum.
Resp. Aff. - Scii. : a) discordia quae est per
se, i. e., scienter et cum intentione volita, est

peccatum mortale ex genere suo; b) illa autem
quae est per accidens, seu praeter intentionem,
non est peccatum, nisi sit circa ea quae sunt ne­
cessaria ad salutem, vel cum pertinacia indebite
adhibeatur.
R. primi est: quia talis discordia per se con­
tradatur concordiae charitatis, et ideo contra­
datur charitati, et sic est peccatum mortale ex
genere suo; licet primi motus hujus discordiae
propter imperfectionem actus sint peccata ve­
nialia.
R. secundi est: quia, ut dictum est supra
(qu. xxix, art. 1), concordia, quae est effectus
chaiitatis, est unio voluntatum, non autem opi­
nionum. Discordia autem, quae est praeter in­
tentionem, non contraria! ur unioni voluntatum,
sed opinionum.

Notandum: Concordia charitatis est principa­
liter in bonum divinum, secundario in bonum pro­
ximi (In prine, art.).

Art. II. - Utrum discordia sit filia inanis gloriae.
Resp. Aff. - R. est: quia quod voluntas ali­
en jus in proprio stat, contra voluntatem alterius,
provenit ex hoc quod aliquis ea quae sua sunt,
praefert his quae sunt aliorum: quod cum inor­
dinate fit, partinet ad superbiam et inanem glo­
riam.
Notandum: In discordia consideratur quid ut
terminus a quo, hoc est, recessus a voluntate al­
terius; et quantum ad hoc causatur ex invidia;
consideratur etiam quid ut terminus ad quem,
hoc est, accessus ad id quod est sibi proprium;
et quantum ad hoc causatur ex inani gloria. Et
quia in quolibet motu terminus ad quem est po­
tior termino a quo (finis enim est potior principio),
potius ponitur discordia filia inanis gloriae quam
invidiae (Ad 2m).

QUAESTIO XXXVIII

De contentione
Deinde considerandum est de contentione; et
circa hoc quaeruntur duo:

Art. I. - Utrum contentio sit peccatum mortale.
Resp. Aff. - Scii. : secundum completam ra­
tionem contentionis, i. e., si contentio accipiatur
secundum quod importat impugnationem veri­
tatis et inordinatum modum.
R. est; quia secundum hoc contentio compu­
tatur inter opera carnis, quae qui agunt, regnum
Dei non possidebunt (Gal. v.). - Tamen si conten­
tio dicatur impugnatio falsitatis cum debito modo
acrimoniae, sic contentio est laudabilis. Si autem
accipiatur contentio secundum quod importat
impugnationem falsitatis cum inordinato modo,
sic potest esse peccatum veniale; nisi forte tanta
inordinatio fiat in contendendo, quod ex hoc ge­
neretur scandalum aliorum, quia tunc potest esse
etiam peccatum mortale.

Notanda: 1. Quantum ad verba S. Lucae
(xxii, 2-1): Facta est contentio inter discipulos Jesu,
quis eorum esset major, notandum est quod in di­

scipulis Ghristi non erat contentio cum intentione
impugnandi veritatem, quia unusquisque defen­
debat quod sibi verum videbatur; erat tamen in
eorum contentione inordinatio; quia contende­
bant de quo non erat contendendum, scilicet de
primatu honoris; nondum enim erant spirituales;
unde Dominus consequenter eos compescuit (Ad
lm).
2. Catholici qui contra haereticos ordinate ve­
ritatem defendunt, non contendunt contra eos,
sed potius e converso (Ad 3m).

Art. II. - Utrum contentio sil filia inanis gloriae.
Resp. Aff. - Scii. : sicut et discordia.
R. est: quia sicut discordia in hoc sistit quod
discordantium propter propriam excellentiam
uterque in sensu proprio stat, et unus alteii non
acquiescit; ita contentio in verbis.
QUAESTIO XXXIX

De schismate
Deinde considerandum est de vitiis oppositis
paci, pertinentibus ad opus; quae sunt schisma,
rixa, seditio et bellum. Primo ergo circa schisma
quaeruntur quatuor:

Art. I. - Utrum schima sii peccatum speciale.
Resp. Aff. - R. est: quia peccatum schismatis
intentionem specialem habet, scilicet intendit
se ab unitate separare, quam charitas facit: in
moribus enim id per se est et speciem constituit,
quod est intentum.
Notandum: Proprie schismatici dicuntur qui
propria sponte et intentione se ab unitate Eccle­
siae separant. Ecclesiae autem unitas in duobus
attenditur; scilicet in connexione membrorum
Ecclesiae ad invicem, seu communicatione; et
iterum in ordine omnium membrorum Ecclesiae
ad unum caput. Hoc autem caput est ipse Christus
cujus vicem in Ecclesia gerit summus Pontifex.
Et ideo schismatici dicuntur qui subesse renuunt
summo Pontifici, et qui membris Ecclesiae ei su­
bjectis communicare recusant. (In corp. art.).

Art. II. - Utrum schisma sit gravius peccatum infi­
delitate.
Resp. Neg. - Scii. : secundum genus infideli­
tas est gravior.
R. est: quia ex suo genere infidelitas majori
bono contrariatur quam schisma. Infidelitas enim

est peccatum in ipsum Deum, secundum quod
est veritas prima; schisma autem est contra eccle­
siasticam unitatem, quae est quoddam bonum
participatum, et minus quam sit ipse Deus.

Notandum: In comparatione gravitatis pec­
catorum non est possibile comparationem facere
ex consideratione circumstantiarum, quae infinitis
modis variari possunt. (In prine, corp.).

Art. III. - Utrum schismatici habeant aliquam
potestatem.
Resp. Neg. - Scii. : a) potestas sacramentalis
remanet etiam in schismaticis; b) non vero illa
jurisdictionis.
R. primi est: quia potestas sacramentalis con­
fertur per aliquam consecrationem. Omnes au­
tem consecrationes Ecclesiae sunt immobiles,
manente re quae consecratur, sicut altare semel
consecratum, non consecratur iterum, nisi fuerit
dissipatum. Unde schismaticus vel haereticus
rediens ad Ecclesiam, non iterum consecratur.
Unde in schismaticis (et in haereticis) remanet
potestas sacramentalis; sed usus talis potestatis
ab eis est illegitimus.
R. secundi est: quia potestas jurisdictionalis
est quae ex simplici injunctione hominis confer­
tur; et talis potestas non immobiliter adhaeret;
unde in schismaticis et haereticis non manet.
Et si aliquid facerint per hanc potestatem, nihil
est actum.

Art. IV. — Utrum sit conveniens poena schisma­
ticorum ut excommunicentur.
Resp. Aff. - R. est: quia schismaticus sepa­
rat se a communione membrorum Ecclesiae; et
quantum ad hoc conveniens poena schismatico­
rum est ut excommunicentur; et subdi recusat

capiti Ecclesiae : unde coerceri non vult per
spiritualem potestatem; et ideo justum est ut
potestate temporali coerceatur: per quae enim
peccat quis, per ea debet puniri (Sap. xi, 17). Sic
S. Doctor leges sui temporis justificat.

QUAESTIO XL

De bello

I

Deinde considerandum est de bello; et circa
hoc quaeruntur quatuor:

I

Art I. - Utrum, bellare sit semper peccatum.
Resp. Neg. - R. est: quia bellum potest esse
secundum tria requisita. Haec sunt: Primo, aucto­
ritas principis, cujus mandato bellum est geren­
dum. Non enim pertinet ad personam privatam
bellum movere, nec multitudinem convocare.
Secundo, requiritur causa justa; ut scilicet illi
qui impugnantur, propter aliquam culpam im­
pugnationem mereantur. Tertio requiritur ut sit
intentio bellantium recta. Unde, ut Augustinus
dicit (Contra Faustum, lib. xxii, cap. 74): «No­
cendi cupiditas, ulciscendi crudelitas; impacatus,
et implacabilis animus, feritas rebellandi, libido
dominandi, el si qua sunt similia, haec sunt quae
in bellis jure culpantui ».

Art. II. - Utrum clericis et espiscopis sit licitum
pugnare.
Resp. Neg. - R. est: quia bellica exercitia
maxime repugnant, illis officiis quibus episcopi et
clerici deputantur, propter duo: primo quidem
generali ratione, quia bellica exercitia maximas
inquietudines habent; unde multum impediunt
animum a contemplatione divinorum et a laude
Dei, et oratione pro populo; quae ad officium

i

pertinent clericorum; - secundo, propter specia­
lem rationem; nam omnes clericorum ordines
ordinantur ad altaris ministerium, in quo sub
sacramento repraesentatur passio Christi, secun­
dum illud I. Cor. xi, 26: Quotiescumque mandu­
cabitis panem hunc, et calicem bibetis, mortem Do­
mini annuntiabitis, donec veniat. Et ideo non com­
petit eis occidere vel effundere sanguinem, sed
magis esse paratos ad propriam sanguinis effu­
sionem pro Christo, ut imitentur opere quod ge­
runt ministerio. - Praelati tamen et clerici ex
auctoritate superioris possunt interesse bellis ut
juste pugnantibus spiritualiter subveniant (Ad
2m).

Art. III. - Utrum sit licitum in bellis uti insidiis.
Resp. Aff. - Scii. : a) dicere falsum vel non
servare pactum etiam in bellis est semper illi­
citum; b) occultare propositum inimicis, per quod
ipsi falluntur, licitum est et laudabile.
R. primi est: quia ut Ambrosius dicit (De Off.
Lib. 1., c. 29): «quaedam jura bellorum, et foe­
dera, etiam inter ipsos hostes, sunt servanda ».
R. secundi est: quia non tenemur semper
aliis propositum aut intellectum nostrum aperire.
Unde aliquando etiam sacra occultamus, maxime
infidelibus, ne ipsa irrideant, secundum illud Mt.
vii, 9: Nolite sanctum dare canibus. Multo magis
ergo ea quae ad impugnandum inimicos paramus,
sunt cis occultanda.

Art. IV. - Utrum liceat diebus festis bellare.
Resp. Aff. - Scii. : si hoc necessitas exposcat.
R. est: quia diebus festis licitum est salutem
etiam corporalem proximo procurare, ut Dominus
haud semel fecit; multo magis igitur est licitum
conservare salutem reipublicae pugnando diebus

festis, per quam impediuntur occisiones plurimo­
rum, et innumera mala et temporalia et spiritua­
lia. - Sed, necessitate cessante, non est licitum
bellare in diebus festis propter rationes inductas.

QUAESTIO XLI

De rixa
Deinde considerandum est de rixa; et circa hoc
quaeruntur duo:

Art I. - Utrum rixa sit semper peccatum.
!

Resp. Aff. - R. est: quia rixa est quoddam
privatum bellum, inter privatas personas, quod
non ex aliqua publica auctoritate agitur, sed ex
inordinata voluntate. Consequenter rixa semper
est peccatum. - Et in eo quidem qui alterum
invadit injuste, est peccatum mortale; inferre, enim
nocumentum proximo, etiam opere manuali, non
est absque mortali peccato. In eo autem qui se
defendit, potest esse sine peccato, et quandoque
cum peccato veniali, et quandoque cum peccato
mortali, secundum diversum motum animi ejus,
et diversum modum se defendendi. Nam si solo
animo repellendi injuriam illatam, et cum debita
moderatione se defendat, non est peccatum, nec
proprie potest dici rixa ex parte ejus. Si vero cum
animo vindictae vel odii, vel cum excessu debitae
moderationis se defendat, semper est peccatum;
sed veniale quidem, quando aliquis levis motus
odii vel vindictae se immiscet, vel cum non mul­
tum excedit moderatam defensionem; mortale
autem, quando obfirmato animo in impugnan­
tem insurgit ad eum occidendum, vel eum gravi­
ter laedendum.

Notandum: Ut Isidorus dicit (Lib. x, Etyinolog., in litt. R.): « rixosus est a rictu canino dictus;

semper enim ad contradicendum paratus est, el
jurgio delectatur, et provocat contendentem».
(Arg. 1).

Art. II. - Utrum rixa sit filia irae.
Resp. Aff. - Scii. : Rixa magis ex ira oritur,
quam ex odio.
R. est: quia non sufficit irato quod latenter
noceat ei contra quem irascitur, sicut odium facit;
sed vult quod ipse (contra quem irascitur) senti­
at, et quod contra voluntatem suam aliquid pa­
tiatur in vindictam ejus quod fecit. Nam, iratus
intendit alium laedere eo sciente et repugnante;
odium vero absolute intendit malum ipsius sive
in manifesto sive in occulto.
Notandum: Ex rixis sequitur odium et discor­
dia in cordibus rixantium; unde ille qui vult se­
minare discordias, procurat quod homines ad in­
vicem rixentur (Ad 5m).
QUAESTIO XLII

De seditione
Deinde considerandum est de seditione, quae
opponitur paci; et circa hoc quaeruntur duo:

Art. I. - Utrum seditio sit speciale peccatum ab
aliis distinctum.
Resp. Aff. - R. est: quia seditio habet spe­
ciale bonum cui opponitur, scilicet unitatem et
pacem multitudinis ejusdem civitatis. - Nam in
hoc differt seditio a bello et rixa, quia bellum est
proprie contra extraneos hostes; rixa est unius
ad alterum, vel paucorum ad paucos: sed seditio
est proprie inter partes unius multitudinis seu
civitatis inter se dissentientes.

Art. II. - Utrum seditio sit semper peccatum mortale.
Resp. Aff. - Scii. : ex suo genere seditio est
semper peccatum mortale.
R. est: quia seditio opponitur unitati multi­
tudinis, id est populi, civitatis vel regni; quae
unitas est juris et communis utilitatis.

Notanda: 1, Peccatum seditionis primo qui­
dem et principaliter pertinet ad eos qui seditionem
procurant, qui gravissime peccant; secundo autem
ad eos qui eos sequuntur, perturbantes bonum
commune (In corp. art.).
2. Regimen tyrannicum non est justum, quia
non ordinatur ad bonum commune, sed ad bonum
privatum regentis. Et ideo perturbatio hujus re­
giminis non habet rationem seditionis; nisi forte
(piando sic inordinate perturbatur tyranni regimen,
quod multitudo subjecta majus detrimentum pati­
tur ex perturbatione consequenti quam ex tyranni
regimine. Magis autem tyrannus seditiosus est,
qui in populo sibi subjecto discordias et seditiones
nutrit, ut tutius dominari possit: hoc enim tyran­
nicum est, cum sit ordinatum ad bonum proprium
praesidentis, cum multitudinis nocumento (Ad 3m).
QUAESTIO XLIII

De scandalo
Deinde considerandum restat de vitiis, quae
benefteientiae opponuntur; inter quae alia qui­
dem pertinent ad rationem justitiae, illa scilicet
quibus aliquis injuste proximum laedit; sed contra
charitatem specialiter scandalum esse videtur.
Et ideo considerandum est hic de scandalo; circa
quod quaeruntur octo:

Art. I. - Utrum scandalum convenienter definiatur
quod est diclum, vel facium minus rectum, prae­
bens occasionem ruinae.
Resp. Aff. - Scii. : prout graeco σκάνδαλον
dicitur, et impactionem pedis significat.

R. est: quia per dictum vel factum inordina­
tum alterius contingit aliquem ad ruinam spiri­
tualem disponi, inquantum scilicet aliquis sua
admonitione vel inductione aut exemplo alterum
trahit ad peccandum; et hoc proprie dicitur scan­
dalum.
Notandum: 1. Nihil potest esse homini suffi­
ciens causa peccati quod est spiritualis ruina, nisi
propria voluntas. Et ideo dicta vel facta alterius
hominis possunt esse solum causa imperfecta, ali­
qualiter inducens ad ruinam. Et propter hoc non
dicitur dans causam ruinae, sed dans occasionem;
quod significat causam imperfectam, et non sem­
per causam per accidens (Ad 3m).
2. Scandalum multipliciter accipi potest, nem­
pe: activum, quod per se ipsum factum vel verbum,
vel ex intentione agentis proprie occasionem rui­
nae proximo praebet; passivum sine activo, quando
quis recte agit, et quantum de se est non dat occa­
sionem ruinae, sed talis occasio ab alio patitur
propter suam malam dispositionem; activum cum
passiuo, puta cum inductione unius alius peccat;
activum sine passivo, puta cum aliquis inducit
alium ad peccandum, et ille non consentit (Ad 4m).

Art. II. - Utrum scandalum sit peccatum.
Resp. Aff. - Scit. : a) scandalum passivum
semper est peccatum, in eo qui scandalizatur;
b) sed potest esse sine activo; c) similiter scanda­
lum activum semper est peccatum.
R. primi est: quia non scandalizatur quis nisi
inquantum aliqualiter ruit spirituali ruina, quae
est peccatum.
R. secundi: patet ex dictis in art. praec. not. 2.
R. tertii est: quia in eo qui scandalizat vel
ipsum opus quod facit, est peccatum; vel etiam
si habeat speciem peccati, dimittendum est sem­
per propter proximi charitatem, ex qua unusqui­
sque tenetur saluti proximi providere: et sic qui
non dimittit, contra charitatem agit. - Potest

tamen esse scandalum activum sine peccato alte­
rius qui scandalizatur, ut supra dictum est (art.
praec. not. 2).
Notanda: Verba Domini: Necesse est ut ve­
niant scandala, sic diversimode intelligi possunt:
a) non de necessitate absoluta, sicut nec de neces­
sitate absoluta eveniunt peccata; sed de necessi­
tate conditionali, qua scii, necesse est praescita
vel praenuntiata a Deo evenire; si tamen acci­
piatur conjunctim, ut dictum est (P. I, qu. xiv,
art. 13, ad 2m); b) necessitate finis, inquantum
utilia sunt scandala ad hoc ut « qui probati sunt,
manifesti fiant »; c) vel necesse est evenire scanda­
la secundum conditionem hominum, qui sibi a
peccatis non cavent, i. e. sub hac conditione negligentiae (Ad Im).

Art. III. - Utrum scandalum sit speciale pec­
catum.
Resp. Aff. - Scii. : a) scandalum passivum
non potest esse peccatum speciale; b) similiter
nec activum per accidens; c) sed activum per se
speciale peccatum est.
R. primi est: quia ex dicto vel facto alterius
aliquem ruere contingit secundum quodcumque
genus peccati.
R. secundi est: quia quod est per accidens
(i. e. praeter intentionem, prout per acc. in moralibus sumitur) non constituit speciem.
R. tertii est: quia scandalum quod est activum per se, intendit speciale proximi nocumenturn; finis autem dat speciem in moralibus: et
hoc peccatum opponitur directe correctioni frater­
nae, in qua intenditur specialis nocumenti re­
motio.

Art. IV. - Utrum scandalum sil peccatum mortale.
Resp. Neg. - Scii. : a) scandalum passivum
quandoque est peccatum veniale, quandoque

autem mortale; b) scandalum activum quod est
per accidens, potest esse veniale tantum, sed
quandoque est mortale; c) scandalum activum
quod est per se, est quandoque mortale, et quan­
doque veniale tantum.
R. primi est: quia scandalum passivum quan­
doque in ipsum habente importat impactionem
tantum, non autem et ruinam; quandoque etiam
ruinam.
R. secundi est: quia aliquis potest scandalum
activum per accidens committere per factum
vel dictum quod secundum se est peccatum ve­
niale tantum; vel per levem indiscretionem facti
vel dicti quod secundum se nullam speciem mali
habet. Si vero scandalum per acc. activum salu­
tem proximi contemnat, ita ut pro ea conser­
vanda non praetermittat aliquis facere quod sibi
libuerit, peccatum mortale est.
R. tertii est: quia ille qui scandalum activum
per se committit, si intendat inducere ad peccan­
dum mortaliter, est peccatum mortale; et simi­
liter si intendat inducere proximum ad peccan­
dum venialiter per actum peccati mortali; si vero
intendat inducere proximum ad peccandum ve­
nialiter per actum peccati venialis, est peccatum
veniale.

Art. V. - Utrum, scandalum passivum possit etiam
in perfectos cadere.
Resp. Neg. - Scii. : in his qui perfecte Deo
adhaerent per ainorem, non invenitur scanda­
lum, secundum illud Ps. cxviii, 165: Pax multa
diligentibus legem tuam, et non est illis scandalum.
R. est: quia scandalum passivum quamdam
commotionem animi a bono importat. Perfecti
autem commoveri non possunt, quia ipsi soli Deo
inhaerent, cujus est immutabilis bonitas, secun-

dum illud Ps. cxxiv, 1 : Qui confidunt in Domino,
sicut mons Sion, non commovebitur in aeternum
Hui habitat in Jerusalem. Nullus enim commove­
tur qui rei immobili firmiter inhaeret.
Notandum: Perfecti viri ex infirmitate carnis
incidunt interdum in aliqua peccata venialia; non
autem ex aliorum dictis vel factis scandalizantur
secundum veram scandali rationem; sed potest
esse in eis quaedam appropinquatio ad scandalum,
secundum illud Ps. Ixxii, 2: Mei pene moli sunt
pedes. (Ad 3m).

Art. VI. - Utrum scandalum activum possit in­
veniri in viris perfectis.
Resp. Neg. - R. est: quia scandalum activum
tale est quod de se sit ut alterum ad ruinam in­
ducat; quod quidem illud solum est quod inor­
dinate fit vel dicitur. In viris autem perfectis
nihil ita inordinate fit ut aliis praebeant occassionem peccandi.
Notanda: 1. Scandalum passivum semper ab
aliquo activo causatur, sed non semper ab aliquo
scandalo activo alterius, sed ejusdem qui scandali­
zatur, quia scilicet ipse seipsum scandalizat. (Ad
lin).
2. Peccata venialia perfectorum praecipue con­
sistunt in subitis motibus, qui cum sit occulti,
scandalizare non possunt. Si qua vero etiam in ex­
terioribus dictis vel factis venialia peccata com­
mittant, tam levia sunt, ut de se scandalizandi
virtutem non habeant (Ad 3m).

Art. VII. - Utrum bona spiritualia sint propter
scandalum dimittenda.
Resp. Neg. - Scii. : a) bona spiritualia, quae
sunt de necessitate salutis, non sunt dimittenda
propter scandalum vitandum; b) alia bona, quae
non sunt de necessitate salutis, praetermitti non
debent propter scandalum Pharisaeorum; c) sunt
tamen occultanda vel interdum differenda prop­
ter scandalum pusillorum.

R. primi est: quia bona spiritualia, sive quae
sub praecepto, sive quae sub consilio cadunt,
quae sunt de necessitate salutis, non possunt prae­
termitti sine paccato mortali.
R. secundi est: quia scandalum Pharisaicum,
quod ex malitia oritur, est, secundum doctrinam
et exemplum Domini, contemnendum (Mt. xiii,
57; xv, 12).
R. tertii est: quia scandalum pusillorum non
ex malitia oritur, sed ex infirmitate vel ignoran­
tia. Unde ubi periculum non imminet, bona spi­
ritualia quae de necessitate salutis non sunt,
interdum dimittenda sunt, quousque reddita
ratione ujusmodi scandalum cesset. Quod si
post ree ‘tam rationem hujusmodi scandalum
duret, ja videtur ex malitia esse; et sic propter
ipsum non sunt hujusmodi spiritualia opera di­
mittenda.
Notanda: 1. Poenarum inflictio non est prop­
ter se expetenda; sed poenae infliguntur ut medi­
cinae quaedam ad cohibenda peccata; et ideo intantum habent rationem justitiae, inquantum
per eas peccata cohibentur. Si autem per inflictio­
nem poenarum manifestum sit plura et majora
peccata sequi, tunc poenarum inflictio non conti­
nebitur sub justitia; et secundum hoc dicit Augu­
stinus (Lib. iii, contra Epis. Parmcniani, cap. 2,
a med.): «ubi schismatis periculum timetur, a pu­
nitione peccatorum cessandum est ». Tunc enim
poenas ferre non pertinet ad veritatem justitiae.
(Ad Im).
2. Quidam dixerunt peccatum veniale esse com­
mittendum propter vitandum scandalum. Sed
hoc implicat contraria; si enim faciendum est,
jam non est malum, neque peccatum; nam pec­
catum non potest esse eligibile. Contingit autem
aliquid propter aliquam circumstantiam non esse
peccatum veniale, quod illa circumstantia sublata
peccatum veniale esset; sicut verbum jocosum
est peccatum veniale, quando absque utilitate
dicitur; si autem ex causa rationabili proferatur,
non est otiosum, neque peccatum. (Ad 5m).

Art. VIII. - Utrum, propter scandalum sint tem­
poralia dimittenda.
Resp. Neg. - Scii. : a) bona Ecclesiae tempo­
ralia, vel reipubblicae, nobis commissa, non sunt
propter scandalum dimittenda; b) bona vero
nostra propter scandalum pusillorum, vel dimit­
tenda sunt, vel est scandalum prius sedandum;
c) propter scandalum autem ex malitia non sunt
dimittenda, sed repetenda.

R. primi est: quia talium conservatio, sicut
et depositorum, imminet his quibus sunt commissa ex necessitate; et ideo non sunt propter
scandalum dimittenda, sicut nec alia c râe sunt
de necessitate salutis.
f
R. secundi est: quia, ut dicit Aug; tinus (De
serm. Dom. in monte, lib. i, c, 20 ad fin.): « Dan­
dum est quod nec tibi, nec alteri noceat, quantum
ab homine credi potest; et cui negaveris quod
petit, indicanda est ei justitia; et melius ei aliquid
dabis, cum petentem injuste correxeris ».
R. tertii est: quia si propter scandalum Pharisaeorum dimittantur temporalia, hoc noceret
bono communi (daretur enim malis rapiendi occa­
sio), et noceret ipsis rapientibus, qui retinendo
aliena, in peccato remanerent.

Notandum: Verba illa Domini (Mt. v, 40): Ei
qui vult tecum in judicio contendere et tunicam tuam
tollere, dimitte ei et pallium, considerandum est
secundum Augustinum (De serm Dom. in monte,
lib. i, cap. 19), quod illud praeceptum Domini est
intelligendum secundum praeparationem animi, ut
scilicet homo sit paratus prius pati iniuriam vel
fraudem, quam judicium subire, is hoc expediat;
quandoque tamen non expedit (Ad 4m), scii, quando
hoc vergeret in detrimentum veritatis, vitae et ju­
stitiae (Ad 2m).

QUAESTIO XLIV

De praeceptis charitatis
Deinde considerandum est de praeceptis cliatatis; est circa hoc quaeruntur octo:

Art. I. - Utrum de charitate debeat dari aliquod
praeceptum.
Resp. Aff. - Scii.: maximum praeceptum.
R. est: quia praeceptum est de ratione debiti;
debitum autem maxime est de fine. Finis autem
spiritualis vitae est ut homo Deo uniatur per
charitatem. Consequenter de charitate maximum
praeceptum datur, ut dicitur Mt. xxii. - Praecepta
autem de actibus aliarum virtutum, sunt «prop­
ter aliud », i. e. sunt de his quae sunt ad finem,
scilicet ordinantur ad charitatem: quod fit per
puritatem cordis, bonitatem conscientiae et veri­
tatem fidei, secundum illud Apostoli (I. Tim., i,
5): Finis praecepti est charitas de corde puro, ct
conscientia bona, et fide non ficta.
Notandum: Obligatio praecepti non opponitur
libertati, nisi in eo cujus mens aversa est ab eo
quod praecipitur; sicut patet in his qui ex solo
timore praecepta custodiunt. Sed praeceptum di­
lectionis non potest impleri nisi ex propria volun­
tate; et ideo, quamvis sit praeceptum, tamen li­
bertati non repugnat. (Ad 2m).

Art. II. - Utrum de charitate fuerint danda duo
praecepta.
Resp. Aff. - Scii. : De dilectione Dei et de di­
lectione proximi.
R. est: quia non omnes sunt capaces ut de
facili considerent unum horum praeceptorum
sub alio contineri. Dilectio enim Dei finis praecep­
ti est, ad quam dilectio proximi ordinatur.

Notandum: Licet charitas sit una virtus, habet
tamen duos actus, quorum unus ordinatur ad alium
sicut ad finem. Praecepta autem dantur de actibus
virtutum; et ideo oportuit esse plura praecepta
charitatis (Ad Im).

Art. III. - Utrum sufficiant duo praecepta chari­
tatis.
Resp. Aff. - R. est: quia cum d’iectio et amor
sit boni, bonum autem sit vel finis, vel id quod
est ad finem; convenienter de charitate duo prae­
cepta sufficiunt: unum quidem quo inducimur
ad Deum diligendum sicut finem; aliud autem
quo inducimur ad diligendum proximum propter
Deum sicut propter finem.
Notandum: Non dantur praecepta de dilectione
sui et corporis proprii, quia quantumcumque homo
excidat a veritate, remanet illi dilectio sui, et dilectio
corporis sui. Modus autem diligendi praecipiendus
est homini, ut scilicet se ordinate diligat, et cor­
pus proprium; quod quidem fit per hoc quod homo
diligit Deum et proximum (Ad Im).

Art. IV. - Utrum convenienter mandetur quod
Deus diligatur ex toto corde.

I

Resp. Aff. - R. est: quia Deus est diligendus
sicut finis ultimus, ad quem omnia sunt referenda.
Et ideo totalilas quaedam fuit designanda circa
praeceptum de dilectione Dei.
Notandum: Dupliciter contingit ex toto corde.
Deum diligere: uno quidem modo in actu, id est,
ut totum cor hominis semper actualiter in Deum
feratur; et ista est perfectio patriae; alio modo,
ut habitualiter totum cor hominis in Deum feratur,
ita scilicet quod nihil contra Dei dilectionem cor
hominis recipiat; et haec est perfectio viae. Inter
has duas vias est alia media; scilicet perfectio
charitatis, ad (piam ordinantur consilia; ut scilicet
homo, quantum possibile est, se abstrahat a rebus
temporalibus, etiam licitis, quae occupando ani­
mum, impediunt actualem motum cordis in Deum
(Ad 2m et ad 3m).

Art. V. - Utrum super hoc: Diliges Dominum
Deum tuum ex toto corde tuo, convenientei
addatur : Et ex tota anima tua, et ex tota mente
et ex tota fortitudine tua.

,
ζ

Resp. Aff. - R. est: quia voluntas, praeter
actum suum proprium, quod est ex corde dili­
gere, movet etiam intellectum, qui significatur
per mentem; vim appetitivam inferiorem, quae
significatur per animam; et vim executivam exte­
riorem, quae significatur per fortitudinem, seu
virtutem, sive vires. - Praecipitur ergo nobis,
ut tota nostra intentio feratur in Deum, quod
est ex toto corde; et quod intellectus noster sub­
datur Deo, quod est ex tota mente; et quod appe­
titus noster reguletur secundum Deum, quod
est ex tota anima; et quod exterior actus noster
obediat Deo, quod est ex tota fortitudine, vel
virtute, vel viribus Deum diligere.

Art. VI. - Utrum hoc praeceptum de dilectione
Dei possit in via impleri.

Resp. Neg. - Scil. : non potest impleri per­
fecte, sed imperfecte.
R. est: quia praeceptum aliquod perfecte im­
pletur quando pervenitur ad finem quem inten­
dit praecipiens. Deus autem per hoc praeceptum
intendit ut homo sibi totaliter uniatur; quod non
iit in via, sed in patria fiet, quando Deus erit om­
nia in omnibus, ut dicitur I. Cor. xv, 28. - In
via autem impletur imperfecte, inquantum quis
tendit ad finem praecepti et ab ordine ad hunc
finem non recedit. Unde sicut miles qui legitime
pugnat, licet non vincat, non inde culpatur, nec
poenam meretur; ita etiam qui in via hoc prae­
ceptum non implet, nihil contra divinam dilec­
tionem agens, non peccat mortaliter (Ad 2m).

Aft. VIL - Uirum convenienter detur praeceptum
de dilectione proximi.
Resp. Aff. - Scil. : in his verbis: Diliges proxi­
mum tuum sicut teipsum.
R. est: quia in hoc praecepto convenienter
tangitur et ratio diligendi, et dilectionis modus.
Ratio dilectionis quidem cum dicitur proximum,
id est, quia est nobis propinquus, scilicet et se­
cundum naturalem Dei imaginem, et secundum
capacitatem gloriae. Modus autem tangitur per
verba Sicut teipsum ; hoc est, sancte, juste et vere.
Sancte, ratione finis, quia sicut nosmetipsos dili­
gimus propter Deum, ita et proximum diligere
debemus; juste, ex parte regulae dilectionis, quia
sicut nosmetipsos diligimus in bonis, non vero
in malis; ita debemus etiam proximum diligere;
vere autem, ex parte rationis dilectionis, quia
proximum diligere debemus non ad utilitatem
nostram, sed suam.

Art. VIII. - Utrum ordo charitatis cadat sub prae­
cepto.
Resp. Aff. - R. est: quia ordo charitatis per­
tinet ad ipsam rationem virtutis. Unde ordo cha­
ritatis cadit sub praecepto quod de actu virtutis
(charitis) datur.

QUAESTIO XLV

De dono sapientiae
Deinde considerandum est de dono sapientiae,
quod respondet charitati; et primo de ipsa sapien­
tia; secundo de vitio opposito. Circa primum quae­
runtur sex:
Art. I. - Utrum sapientia debeat inter dona Spi­
ritus sancti computari.
Resp. Aff. - Scil. : illa sapientia quae cogno­
scit causam altissimam simpliciter.

R. est: quia talis causa altissima est Deus,
cognitione cujus omnia possumus judicare et
ordinare, quod est proprium sapientiae, secundum
illud I. Cor. ii, 15: Spiritualis judicat omnia; et
sicut ibidem dicitur, Spiritus omnia scrutatur,
etiam profunda Dei; ex quibus patet sapientiam
donum Spiritus sancti esse.
Notanda: 1. Sapientia quae causam altissimam non simpliciter, sed alicujus generis cogno­
scit, facit quidem sapientem, sed in illo genere
tantum; et haec non est donum sapientiae de quo
loquimur. Talis sapientia secundum quid inveniri
potest etiam in malis, secundum illud Jerem. iv,
22: Sapientes sunt, ut faciant mala; bene autem
facere nescierunt. (Ad Im).
2. Sapientia ut donum differt ab ea quae est
virtus intellectualis acquisita; nam illa acquiritur
studio humano; haec autem est de sursum descen­
dens, ut dicitur Jacobi iii, 14. Similiter differt a
fide; nam fides assentit veritati divinae secundum
seipsam; sed judicium quod est secundum verita­
tem divinam, pertinet ad donum sapientiae (Ad
2m). Item, pictas et timor Dei sunt mani festa tiva
sapientiae (Ad 3m).

Art. II. - Utrum sapientia sit in intellectu sicut
in subjecto.
;n|
Resp. Aff. - Scii. : Sapientia, quae est donum,
causam quidem habet in voluntate scilicet cha­
ritatem; sed essentiam habet in intellectu, cujus
actus est recte judicare.
R. est: quia sapientia importat quamdam
rectitudinem judicii secundum rationes divinas
per quamdam connaturalitatem ad ipsas, sicut
dicit Dionysius (De Div. Norn. cap. 2, a medio,
lect. 4): « Hierotheus est perfectus in divinis, non
solum discens, sed et patiens divina ». Hujusmodi
autem compassio, sive connaturalitas (seu affi­
nitas) ad res divinas fit per charitatem, quae qui-

dem unit nos Deo, secundum illud I. Cor. vi, 17:
Qui adhaeret Deo, unus spiritus est.
Notandum: Intellectus habet duos actus, sci­
licet percipere et judicare; ad quorum primum
ordinatur donum intellectus; ad secundum autem,
secundum rationes divinas, donum sapientiae; se­
cundum rationes humanas, donum scientiae (Ad 3m).

Art. III. - Utrum sapientia sit speculativa tantum,
an etiam practica.
Resp.: Est etiam practica.
R. est: quia superior pars rationis, quae sapien­
tiae deputatur, intendit rationibus supernis, sci­
licet divinis, et conspiciendis, et consulendis, ut
Augustinus dicit (De Trim, lib. xii, cap. 14); con­
spiciendis quidem, secundum quod divina in
seipsis contemplatur; consulendis autem, se­
cundum quod per divina judicat de humanis acti­
bus, per divinas regulas dirigens actus humanos.
Sic ergo sapientia, secundum quod est donum,
non solum est speculativa, sed etiam practica,
per quam in rebus humanis amaritudo vertitur
in dulcedinem, et labor in requiem (Ad 3m).

Art. IV. - Utrum sapientia possit esse sine gratia,
et cum peccato mortali.
Resp. Neg. - R. est; quia sapientia, de qua
loquimur, praesupponit charitatem, sicut dictum
est (art. 2 hujus qu.). Charitas autem non potest
esse cum peccato mortali (qu. xxiv, art. 12).

Art. V. - Utrum sapientia sit in omnibus habentibus
gratiam.
Resp. Aff. - R. est: quia nulli sine peccato
mortali existenti de e st rectum judicium in contem­
platione divinorum et in ordinatione rerum huma­
narum secundum divinas regulas quantum est
necessarium ad salutem, quod fit per donum sa­
pientiae secundum illud I. Jn. ii, 27: Unctio docet

vos de omnibus. - Donum autem sapientiae, quod
est gratia gratis data, non est in omnibus habentibus
gratiam, sed in illis quibus datum est etiam alios
ordinare, illis veritates divinas manifestando,
secundum illud I. Cor. xii, 8: Alii dalur per Spiri­
tum sermo sapientiae, etc.
Notandum: Amentes baptizati, sicut et pueri,
habent quidem habitum sapientiae, secundum
quod est donum Spiritus sancti; sed non habent
actum, propter impedimentum corporale, quo im­
peditur in eis usus rationis. (Ad 3m).
Art. VI. - Utrum septima beaiitudo respondeat
dono sapientiae.
Resp. Aff. - Scii..· Septima beatitudo, quae
est Beati pacifici, quoniam filii vocabuntur, con­
grue adaptatur dono sapientiae et quantum ad
meritum, et quantum ad praemium.
R. est: quia pax est tranquillitas ordinis; ordi­
nare autem ad sapientem pertinet. Unde quantum
ad meritum, quod exprimitur per verba Beati
pacifici, i. e., quasi pacem facientes, sive in seipsis, sive in aliis, septima beatitudo dono sapien­
tiae congrue adaptatur. - Quantum ad praemium
autem, quod exprimitur per verba Filii Dei voca­
buntur, congruitas est in hoc quod qui filii Dei
vocantur, conformes fiunt imaginis Filii Dei uni­
geniti et naturalis, quia est sapientia genita. Et
ideo participando donum sapientiae, ad Dei
filiationem homo pertingit.
QUAESTIO XLVI

De stultitia, quae sapientiae opposita est
Deinde considerandum est de stultitia, quae op­
ponitur sapientiae; et circa hoc quaeruntur tria:
Art. I. - Utrum stultitia opponatur sapientiae.
Resp. Aff. - Scii. : sicut contrarium.

R. est: quia stultus habet sensum hebetatum:
dicit enim Isidorus (Etym. lib. x) quod « stultus
est qui propter stuporem non movetur »; sapiens,
e contra, sensum habet subtilem et perspicacem.
Fatuitas autem, quae caret sensu judicandi, nega­
tio est sapientiae.
Notanda: 1. Aliquis videtur esse stultus prae­
cipue quando patitur defectum in sumina judicii,
quae attenditur secundum causam altissimam;
nam si deficiat in judicio circa aliquid modicum,
non ex hoc vocatur aliquis stultus (Ad Im).
2. Quantum ad verba Apostoli (I. Cor. iii, 18):
Si quis videtur inter vos sapiens esse in hoc saeculo,
stultus fiat ut sapiens sit, considerandum est quod
sicut est quaedam sapientia mala, quae dicitur
sapientia saeculi, quia accipit pro causa altissima
et fine ultimo aliquod terrenum bonum; ita etiam
est aliqua stultitia bona, huic sapientiae malae
opposita, per quam aliquis terrena contemnit;
et de hac stultitia loquitur Apostolus (Ad 2m).
3. Non moveri injuriis, quandoque quidem con­
tingit ex hoc quod homini non sapiunt terrena, sed
sola caelestia; unde hoc non pertinet ad stultitiam
mundi, sed ad sapientiam Dei. Quandoque autem
contingit ex hoc quod homo est simpliciter circa
omnia stupidus, ut patet in amentibus, qui non
discernunt quid sit injuria; et hoc pertinet ad
stultitiam simpliciter (ad 4m).

Art. 11. - Utrum stultitia sit peccatum.
Resp. Aff. - Scii. : non omnis stultitia.
R. est: quia datur stultitia ex hoc quod homo
immergit sensum suum rebus terrenis, ex quo
redditur sensus ineptus ad percipienda divina,
secundum illud I., Cor. ii, 14: Animalis homo non
percipit ea quae sunt spiritus Dei. - Ille vero stu­
por sensus qui est ex indispositione naturali, si­
cut patet in amentibus, non est peccatum.

Notandum: Stultitia, ut peccatum, opponitur
praeceptis quae dantur de contemplatione veri-

tatis, scilicet quae nos obligant ad requirendum
quantum possumus, scientiam ad salutem neces­
sariam (Ad 3m).

Art. III. - Utrum stultitia sit filia luxuriae.
Resp. Aff. - R. est: quia sensus hominis maxi­
me immergitur ad terrena per luxuriam, quae
est circa maximas delectationes, quibus anima
maxime absorbetur; et ideo stultitia quae est
peccatum, maxime nascitur ex luxuria.
QUAESTIO XLVII

De prudentia secundum se *
Consequenter post virtutes theologicas consi­
derandum est circa virtutes cardinales: et primo
de prudentia secundum se; secundo de partibus
ejus; tertio de dono ei correspondente; quarto
de vitiis oppositis; quinto de praeceptis ad hoc
pertinentibus. Circa primum quaeruntur sexdecim:

Art. I. - Utrum prudentia sit in vi cognoscitiua,
an in appetitiva.
Resp.: Est in vi cognoscitiva.
R. est: quia sicut Isidorus dicit (Etymol. lib.
x, ad litt. p.): «prudens dicitur, quasi porro vi­
dens; perspicax enim est, et incertorum praevi­
det casus ». Visio enim pertinet ad vim cognoscitivam; et praevisio incertorum casuum, non per­
tinet ad sensum, sed ad rationem.

Notandum: Laus prudentiae non consistit in
sola consideratione, sed in applicatione ad opus,
quod est finis practicae rationis. Et ideo si in hoc
defectus accidat, maxime est contrarium pruden­
tiae: quia sicut finis est potissimus in unoquoque,
ita et defectus qui est circa finem, est pessimus
(Ad 3m).
•Vide nostram . Divinioncm Schematicam > Totius Summae.

Art. II. - Utrum prudentia pertineat solum ad
rationem practicam, an etiam ad speculativam.

Resp.: Pertinet solum ad rationem practicam.
R. est: quia, sicut Philosophus dicit (Ethic,
lib. iv, cap. 5): «prudentis est bene posse consi­
liari ». Consilium autem est de his quae sunt per
nos agenda in ordine ad finem aliquem. Ratio
autem eorum quae sunt agenda propter finem,
est ratio pratica; unde manifestum est quod pru­
dentia non consistit nisi in ratione practica.

i

I

Notandum: Prudentia est sapientia in rebus
humanis; non autem sapientia simpliciter, quia
non est circa causam altissimam simpliciter; est
enim circa bonum humanum (Ad Im).

Art. III. - Utrum prudentia sit cognoscitiva singu­
larium.
Resp. Aff. - R. est: quia ad prudentiam per­
tinet non solum consideratio rationis, sed etiam
applicatio ad opus; operationes autem sunt in
singularibus; et ideo necesse est quod prudens et
cognoscat universalia principia rationis, et cogno­
scat singularia, circa quae sunt operationes.
Notandum: Prudentia non consistit in sensu
exteriori, quo cognoscimus sensibilia propria, sed
in sensu interiori, qui perficitur per memoriam,
et per experimentum ad prompte judicandum de
particularibus expertis; non tamen ita quod pru­
dentia sit in sensu interiori sicut in subjecto prin­
cipali; sed principaliter quidem est in ratione, per
quamdam autem applicationem pertingit ad huju­
smodi sensum (quali etiam judicamus de rebus
mathematicis). - (Ad 3m).

Art. IV. - Utrum prudentia sit virtus.
Resp. Aff. - Scii. : est virtus moralis.
R. est: quia ad prudentiam pertinet applicatio
rectae rationis ad opus quod non fit sine appetitu
recto. Unde prudentia respicit bonum sub ratio­

i

ne formali boni, i. e., inquantum est objectum
appetitivae virtutis. Et ideo prudentia non solum
habet rationem virtutis quam habent aliae virtutes intellectuales, sed etiam habet rationem
virtutis quam habent aliae virtutes morales, qui­
bus etiam connumeratur.

Art. V. - Utrum prudentia sit virtus specialis.
Resp. Aff. - Scit. : a virtutibus intellectuali­
bus distinguitur prudentia non solum secundum
rationem formalem objecti, sed etiam secundum
materialem considerationem; ab aliis virtutibus
moralibus distinguitur secundum rationem for­
malem potentiarum.
R. primi est: quia sapientia, scientia et intel­
lectus sunt circa necessaria; ars autem et pru­
dentia circa contingentia; sed ars circa factibilia,
quae scilicet in exteriori materia constituuntur,
sicut domus, cultellus et hujusmodi; prudentia
autem est circa agibilia, quae scilicet in ipso ope­
rante consistunt (I-II, qu. Ivii art. 4).
R. secundi est: quia prudentia est in poten­
tia intellectiva; aliae autem virtutes morales,
in appetitiva.
Notandum: Ex verbis Philosophi (Ethic, libi

I

i

vi, c. 12) quod « virtus moralis recte facit operari
finem, prudentia autem ea quae sunt ad finem »,
habetur quod prudentia adjuvet omnes virtutes,
et in omnibus operetur (Ad 2m).

Art. VI. - Utrum prudentia praestituat finem vir­
tutibus moralibus.
Resp. Neg. - R. est: quia prudentiae est appli­
care universalia principia rationis practicac, quae
sunt fines moralium virtutum, ad particulares
conclusiones operabilium, i. e., ad ea quae sunt
ad finem. Et ideo ad prudentiam non pertinet

!

praestituere finem virtutibus moralibus; sed so­
lum disponere de his quae sunt ad finem.
Notandum: Virtutibus moralibus praestituit
finem ratio naturalis, quae synderesis dicitur (P. I.,
q. Ixxix, art. 12). - (Ad Im). - Prudentia autem
viam parat virtutibus moralibus, disponendo ea
quae sunt ad finem. Unde relinquitur quod pru­
dentia sit nobilior virtutibus moralibus, et moveat
eas; sed synderesis movet prudentiam, sicut in­
tellectus principiorum scientiam (Ad 3m).

Art. VII. - Utrum ad prudentiam pertineat inve­
nire medium in virtutibus moralibus.
Resp. Aff. - R. est: quia licet attingere me­
dium sit finis omnis virtutis moralis, tamen me­
dium invenitur per rectam dispositionem eorum
quae sunt ad finem, quod est opus prudentiae.
Notandum: Virtus moralis per modum naturae
intendit pervenire ad medium. Sed quia medium,
secundum quod medium, non eodem modo inve­
nitur in omnibus; ideo inclinatio naturae, quae
semper eodem modo operatur, ad hoc non sufficit,
sed requiritur ratio prudentiae (Ad 3m).

Art. VIII. - Utrum praecipere sit principalis actus
prudentiae.
Resp. Aff. - R. est: quia praecipere est pro­
pinquior fini rationis practicae quam consiliari,
quod pertinet ad inventionem, et judicare de
inventis, quae sunt actus prudentiae priores.
Notandum: Movere absolute pertinet ad volun­
tatem; sed praecipere importat motionem cum
quadam ordinatione; et ideo est actus rationis
(Ad 3m).

Art. IX. - Utrum sollicitudo pertineat ad pruden­
tiam.
Resp. Aff. - R. est: quia sollicitus dicitur,
quasi «solers citus», inquantum aliquis ex qua­
dam solertia animi velox est ad prosequendum
ea quae sunt agenda. Hoc autem proprie pertinet

ad prudentiam cujus actus praecipuus est circa
agenda praecipere de praeconsiliatis et judicatis.
Unde Philosophus dicit (Ethic, lib. vi, cap. 9), I
quod « oportet operari quidem velociter consi­
liata, consiliari autem tarde ».

Notandum: \rerba Philosophi (Ethic, lib. vi,
cap. 3): «ad magnanimum pertinet pigrum esse
et otiosum », non sunt intelligenda in hoc sensu
quod magnanimus de nullo sit sollicitus, sed quia
non est superflue sollicitus de multis, sed confidit
in his de quibus confidendum est, et circa illa
non superflue sollicitatur (ad 3m).

Art. X. - Utrum prudentia se extendat ad regimen
multitudinis.
Resp. Aff. - Scii. : non se extendit solum ad
proprium bonum, sicut quidam posuerunt.
Prima R. est: quia hoc repugnaret charitali,
quae non quaerit quae sua sunt; unde et Aposto­
lus de seipso dicit I. Cor. xiii, 5: Non quaerens
quod mihi utile sit, sed quod multis, ut salui fiant.
Secunda R. est: quia etiam rationi rectae
judicat quod bonum commune sit melius quam
bonum unius.

Art. XI. - Utrum prudentia quae est respectu boni
proprii, sit eadem specie cum ea quae est se exten­
dit ad bonum commune.
Resp. Neg. - R. est: quia bonum proprium
unius, et bonum familiae, et bonum civitatis et
regni sunt fines diversi. Ex diversitate finium
autem est diversitas rationis objecti formalis.
Ex diversitate autem objectorum formalium at­
tenditur diversitas habituum (I-II, qu. Ixiv,
art. 2 ad 1). Et sic habetur prudentia simpliciter
dicta, quae ordinatur ad bonum proprium; alia
autem oeconomica quae ordinatur ad bonum
commune domus, vel familiae; et tertia politica,

I

quae ordinatur ad bonum commune civitatis
vel regni.
Notandum: Etiam diversi fines, quorum unus
ordinatur ad alium, diversificant speciem habitus;
sicut equestris, et militaris, et civilis differunt specie,
licet finis unius ordinetur ad finem alterius; et
similiter licet bonum unius ordinetur ad bonum
multitudinis, tamen hoc non impedit quin talis
diversitas faciat habitus differre specie; sed ex
hoc sequitur quod habitus qui ordinatur ad finem
ultimum, sit principalior et imperet aliis habitibus
(Ad 3m).

Art. XII. - Utrum prudentia sit in subditis, an
solum in principibus.
Resp.: est etiam aliquomodo in subditis; scii.:
non inquantum subditi sunt, sed inquantum par­
ticipant ratione.
R. est: quia ut subditi non regunt, sed regun­
tur. Sed quia quilibet homo, inquantum est ra­
tionalis, participat aliquid de regimine secundum
arbitrium rationis, intantum convenit ei pru­
dentiam habere. Unde manifestum est quod
«prudentia quidem in principe est ad modum
artis architectonicae », ut dicitur (Ethic, lib. vi,
cap. 8); « in subditis autem ad modum artis manu
operantis », per prudentiam enim homo non solum
praecipit aliis, sed etiam sibi ipsi, prout scilicet
ratio dicitur praecipere inferioribus viribus
(Ad 3m).

Art. XIII. - Utrum prudentia possit esse in pecca­
toribus.
Resp. Neg. - Scii. : a) prudentia falsa est in
solis peccatoribus; b) prudentia vera sed imper­
fecta est communis bonis et malis; c) prudentia
vera et perfecta est in solis bonis.
R. primi est: quia prudentia falsa illa est quae
disponit agenda propter malum finem, sicut pru-

dens latro ad latrocinium. Et hujusmodi est pru­
dentia de qua Apostolus dicit (Rom. viii, 6): Pru­
dentia carnis mors est, quae scilicet finem ultimum
constituit in delectatione carnis.--------------------- I
R. secundi est: quia prudentia vera sed im­
perfecta habet quidem finem particularem bo­
num, sed non semper finem totius humanae vitae;
sicut prudentia in negotiatore vel in nauta. Si
autem haec prudentia, quae est industria natura­
lis, et dinotica dicitur, est imperfecta propter
defectum principalis actus, tunc non est nisi in
malis, quia consilium ad effectum non perducit
(Ad 3m).
R. tertii est: quia prudentia vera et perfecta,
seu simpliciter dicta, illa est quae ad bonum finem
totius vitae recte consiliatur, judicat et praecipit,
quod non potest esse in peccatoribus.

Art. XIV. - Utrum prudentia sit in omnibus haben­
tibus gratiam.
Resp. Aff. - Scii. : loquimur de prudentia
infusa.
R. est: quia virtutes sunt connexae (I-II, qu.
Ixv, art. 1). Et ideo quicumque habet charitatem, habet et omnes alias virtutes. Quicumquc
autem charitatem habet, gratiam habet.

Art. XV. - Utrum prudentia insit nobis a natura.
Resp. Neg. - R. est: quia prudentia non est
circa fines, sed circa ea quae sunt ad finem, quae
multipliciter diversificantur secundum diversas
personas et negotia. E contra, inclinatio natura­
lis semper est ad aliquid determinatum. - Tamen
potest esse naturalis inclinatio respectu finium;
et sic inchoative potest prudentia esse nobis in­
dita a natura.

Notanda: 1. Prudentia magis est in senibus,
non solum propter naturalem dispositionem quietantem mutum passionum sensibilium, sed etiam
propter experientiam longi temporis (Ad 2m).
2. Etiam in brutis animalibus sunt determina­
tae viae perveniendi ad finem; unde videmus quod
omnia animalia ejusdem speciei similiter operantur.
Sed hoc non potest esse in homine propter rationem
ejus, quae cum sit cognoscitiva universalium, ad
infinita singularia se extendit (Ad 3m).

Art. XVI. - Utrum prudentia possit amitti per
oblivionem.

Resp. Neg. - Scii.: Prudentia non tollitur
directe per oblivionem, sed magis corrumpitur
per passiones.
R. est: quia prudentia non consistit in sola
cognitione, de qua tantum est oblivio; sed etiam
in appetitu. Principalis enim actus prudentiae
est praecipere, quod est applicare cognitionem
habitam ad appetendum et operandum. - Potest
tamen oblivio impedire prudentiam, inquantum
procedit ad praecipiendum ex aliqua cognitione,
quae per oblivionem tolli potest.

QUAESTIO XLVIII

De partibus prudentiae
Deinde considerandum est de partibus pruden­
tiae; et circa hoc quaeruntur quatuor: primo quae
sunt partes prudentiae; secundo de partibus quasi
integral ibus ejus; tertio de partibus subjectivis
ejus; quarto de partibus potentialibus.

Art Unicus - Utrum convenienter assignentur
tres partes prudentiae.
Resp. Aff. - Scii. : a) Partes intégrales (sicut
tectum est pars domus); et tales partes pruden­
tiae sunt: Memoria, intelligentia, docilitas, solertia, ratio, providentia, circumspectio, et cautio;
6

b) partes subjectivae (sicut bos ct leo sunt partes
animalis); et tales partes prudentiae sunt: pru­
dentia sui seu regitiva, et prudentia molt itu d inis
seu directiva; c) et partes potentiales (sicut nutritivum et sensitivum sunt partes animae); et
tales partes prudentiae sunt: Eubulia, synesis, et
prudentia, secundum quod est praeceptiva.
R. primi est: quia tales partes (intégrales) necesse est concurrere ad perfectum actum pruden­
tiae. Secundum enim quod prudentia est cognosci­
tiva requiruntur: a) circa ipsam cognitionem:
memoria praeteritorum et intellectus seu intelligentia praesentium; b) circa acquisitionem co­
gnitionis: docilitas, ct solertia, quae est pars eustcchiae, quae est bona conjecturat io; c) circa usum
cognitionis: ratio, ad quam pertinet providentia
circa finem, circumspectio ut attendat circum­
stantias negotii, et cautio ut vitet impedimenta.
R. secundi est: quia partes subjectivae virtutis
sunt species ejus. Species autem prudentiae sunt:
prudentia per quam aliquis regit seipsum ; et pru­
dentia per quam aliquis regit multitudinem. Et haec
iterum subdividitur in prudentiam militarem, oeco­
nomicam ct regnatiuam, quae est in superioribus;
in subditis autem simpliciter politica dicitur.
R. tertii est: quia partes potentiales alicujus
virtutis dicuntur virtutes adjunctae, quae ordi­
nantur ad aliquos secundarios actus, vel materias,
quasi non habentes totam potentiam principalis
virtutis. Et secundum hoc ponuntur partes pru­
dentiae eubulia, quae est circa consilium, est
enim bene consiliativa; synesis, quae est circa
judicium eorum quae secundum regulas communes
fiunt; et gnome, quae est circa judicium eorum
in quibus oportet quandoque a communi lege
recedere; prudentia vero e*t
circa principalem
actum, qui est praecipere.

QUAESTIO XLIX

De singulis prudentiae partibus quasi
integralibus
Deinde considerandum est de singulis prudentiae
partibus quasi integralibus; et circa hoc quaerun­
tur octo:

Art. I. - Utrum memoria sit pars prudentiae.
Resp. Aff. - R. est: quia experimentum, quod
ad prudentiam requiritur, cum ipsa sit de parti­
cularibus contingentibus, est ex pluribus memo­
riis (Metaph. lib. I, cap. 1).

Notandum: Quatuor sunt per quae homo pro­
ficit in bene memorando. Quorum primum est ut
eorum quae vult memorari, quasdam similitu­
dines assumat convenientes, nec tamen omnino
consuetas; quia ea quae sunt inconsueta, magis
miramur, et sic de eis animus magis et vehementius
detinetur; ex quo fit quod eorum quae in pueri­
tia vidimus, magis memoremur. Secundo oportet
ut homo ea quae memoriter vult tenere, sua con­
sideratione ordinate disponat, ut ex uno memo­
rato facile ad aliud procedatur. Tertio oportet
ut homo sollicitudinem apponat, et affectum adhi­
beat ad ea quae vult memorari; quia quanto ali­
quid magis fuerit impressum animo, tanto minus
elabitur. Quarto oportet quod ea frequenter meditemur quae volumus memorari. Unde Philosophus
dicit (Lib. de memor., cap. 2), quod «meditationes
memoriam salvant»; quia, ut dicitur (1. c.): «con­
suetudo est quasi natura ». (Ad 2m).

Art. II. - Utrum intellectus sit pars prudentiae.
Resp. Aff. - Scii. : prout intellectus importat
quamdam rectam aestimationem alien jus extremi
principii, quod accipitur ut per se notum.
R. est: quia prudentia est recta ratio agibilium; et ideo nccesse est quod totius processus

prudentiae ab intellectu derivetur. Talis autem
intellectus est quaedam recta aestimatio de ali­
quo particulari fine (Ad Im); et dicitur intellectus
inquantum est alicujus principii, et sensus, in­
quantum est particularis. Tamen hoc non est
intelligendum de sensu particulari, quo cognosci­
mus propria sensibilia; sed de sensu interiori,
quo de particulari judicamus (Ad 3m).

Art. III. - Utrum docilitas debeat poni pars pru­
.

■

dentiae.

Resp. Aff. - R. est: quia prudentia consistit
circa particularia operabilia; in quibus cum sint
quasi infinitae diversitates, non possunt ab uno
homine sufficienter omnia considerari, nec per
modicum tempus, sed per temporis diuturnita­
tem. Unde in his quae ad prudentiam pertinent,
maxime indiget homo ab aliis erudiri.

Art. IV. - Utrum solerlia sil pars prudentiae.
Resp. Aff. - R. est: quia sicut docilitas ad
hoc pertinet ut homo bene se habeat in acqui­
rendo rectam opinionem ab alio; ita solertia ad
hoc pertinet ut homo bene se habeat in acqui­
rendo rectam aestimationem per seipsum.

Notandum: Solertia accipitur pro eustochia,
quae est bene conjecturativa de quibuscumque;
solertia autem est facilis et prompta conjecturatio
circa inventionem medii (In corp. art.).

Art. V. - Utrum ratio debeat poni pars prudentiae.
Resp. Aff. - Scii. : ad prudentiam necesse est
ut homo sit bene ratiocinativus.
R. est: quia opus prudentiae est esse bene
consiliativum. Consilium autem est inquisitio
quaedam ex quibusdam ad alia procedens; hoc
autem est opus rationis.

Q. 50 - De pari ibus subjectivis prudentiae

Art. VI. - Utrum providentia debeat poni pars
prudentiae.
Resp. Aff. - R. est: quia contingentia futura,
secundum quod sunt per hominem in finem huma­
nae vitae ordinabilia, pertinent ad prudentiam.
Utrumque autem horum importatur in nomine
providentiae; importat enim providentia respec­
tum quemdam alien jus distantis, ad quod ea
quae in praesenti occurrunt, ordinanda sunt.

Art. VII. - Utrum circumspectio possit esse pars
prudentiae.
Resp. Aff. - R. est: quia necesse est ut homo
id quod ordinatur in finem, comparet etiam cum
his quae circumstant. Cum enim prudentia sit
circa singularia operabilia, in quibus multa con­
currunt, contingit aliquid secundum se conside­
ratum esse bonum et conveniens fini, quod tamen
ex aliquibus concurrentibus redditur vel malum,
vel non opportunum ad finem.

Art. VIII. - Utrum cautio debeat poni pars pru­
dentiae.

Resp. Aff. - R. est: quia in contingentibus
operabilibus verum potest admisceri falso et ma­
lum bono. Unde necessaria est cautio ad pruden­
tiam, ut sic accipiantur bona quod vitentur mala.
QUAESTIO L

De partibus subjectivis piudentiae
Postea considerandum est de partibus subjecti­
vis prudentiae. Et quia de prudentia per (piam ali­
quis regit seipsum, jam dictum est (q. xlvii, art. 10
et 11); restat nunc dicendum de speciebus pru-

dentiae quibus multitudo gubernatur; circa quas
quaeruntur quatuor:

Art. I. - Utrum regnativa debeat poni species pru­
dentiae.
Resp. Aff. - R. est: quia regi, ad quem perti­
net regere civitatem vel regnum, prudentia com­
petit secundum specialem et perfectissimam sui
rationem; et propter hoc regnativa ponitur spe­
cies prudentiae.
Notandum: Duae virtutes sunt maxime pro­
priae regi, scilicet prudentia et justitia. Quia ta­
men dirigere magis pertinet ad regem, exequi au­
tem ad subditos; ideo regnativa magis ponitur
species prudentiae quae est directiva, quam justi­
tiae quae est executiva (Ad Im).

Art. II. - Utrum politica convenienter ponatur
pars prudentiae.
Resp. Aff. - R. est: quia homines servi, vel
quicumque subditi ita aguntur ab aliis per prae­
ceptum, quod tamen agunt seipsos per liberum
arbitrium; et ideo requiritur in eis quaedam recti­
tudo regiminis, per quam seipsos dirigant in obediendo principantibus; et ad hoc pertinet spe­
cies prudentiae quae politica vocatur.
Notandum: Per prudentiam communiter dictam
regit homo seipsum in ordine ad proprium bonum;
per politicam (prudentiam) autem in ordine ad
bonum commune (Ad 3m).

Art. III. - Utrum oeconomica debeat poni species
prudentiae.
Resp. Aff. - R. est: quia oeconomica habet
objectum speciale quod sub regimini cadit, scii,
domum, quae medio modo se habet inter unam
singularem personam et civitatem vel regnum;
nam sicut singularis persona est pars domus, ita
una domus est pars civitatis vel regni.

Notandum: Ad aliqua particularia quae sunt in
domo disponenda, possunt aliqui peccatores pro­
vide se habere; sed non ad ipsum totum bene vi­
vere domesticae conversationis, ad quod praecipue
requiritur vita virtu osa (Ad 2m).

Art. IV. - Utrum militaris debeat poni species
prudentiae.
Resp. Aff. - R. est: quia ars et ratio imitantur
naturam. Natura autem dedit animalibus non
solum vim concupiscibilem, per quam moveantur
ad ea quae sunt saluti eorum accomodata, sed
etiam vim irascibilem, per quam animal resistit
impugnantibus. Unde et his quae sunt secundum
rationem non solum oportet esse prudentiam
politicam, per quam disponantur convenienter
ea quae pertinent ad bonum commune, sed
etiam militarem, per quam hostium insultus
repellantur.

Notandum: Executio militiae pertinet ad forti­
tudinem, sed directio ad prudentiam, et praecipue
secundum quod est in duce exercitus (Ad 3m).

QUAESTIO LI

De virtutibus adjunctis prudentiae
Postea considerandum est de virtutibus adjunc­
tis prudentiae, quae sunt partes potentiates ipsius;
et circa hoc quaeruntur quatuor:

Art. I. - Utrum ebulia sit virtus.
Resp. Aff. - R. est: quia facit actum proprium
hominis bonum bene consiliando. Nam eubulia
dicitur ab εύ quod est bonum, et βουλή quodest
consilium, quasi bona consilialio, vel potius bene
consiliativa. - Unde eubulia non invenitur in
peccatoribus, sed tantum in virtuosis (Ad 3m).

I
I

Art. II. - Utrum eubulia sit virtus distincta a pru­
dentia.
Resp. Aff. - R. est: quia per eubuliam effici­
tur homo bene consiliativus, per prudentiam au­
tem bene praeceptivus. Haec duo autem ita ab
invicem distinguuntur, ut aliquando ab invicem
separatae inveniuntur. - Quod si etiam prudentis
est bene consiliari, hoc ad prudentiam pertinet
imperative; ad eubuliam autem elicitive (Ad lm).
Ordinatur enim eubulia ad prudentiam, sicut
virtus secundaria ad principalem (Ad 2m).

Art. III. - Utrum synesis sit virtus.
Resp. Aff. - R. est: quia praeter eubuliam
*
quae est bene consiliativa, requiritur ad pruden"
tiam alia virtus, quae est bene judicativa eorum
quae sunt ad finem, et haec synesis dicitur, ex
graeco σύνετοι, id est sensati, vel εύσύνετοι id
est, homines boni sensus. Synesis ad sensum com­
munem pertinet, eubulia autem ad inventionem.
Notandum: Synesis est bene judicativa ex hoc
quod virtus cognoscitiva, in qua est synesis, non
est imbuta pravis conceptionibus, sed veris et
rectis; et sic res apprehendit secundum quod in
se sunt et aptae ad finem consequendum (In fine
art.).

Art. IV. - l Irum gnome sil specialis virtus.
Resp. Aff. - R. est: quia contingit quando­
que aliquid esse, faciendum praeter communes
regulas agendorum: puta cum impugnatori patriae
non est depositum reddendum, vel aliquid aliud
hujusmodi. Et ideo oportet de hujusmodi judi­
care secundum aliqua altiora principia, quam
sint regulae communes, secundum quas judicat
synesis: et secundum illa altiora principia exigi­
tur altior virtus judicativa, quae vocatur gnome,
quae importat quamdam perspicacitatem judicii.

QUAESTIO LII

De dono consilii
Postea considerandum est de dono consilii, quod
respondet prudentiae; et circa hoc quaeruntur
quatuor.

Art. I. - Uirum consilium debeat poni inter dona
Spiritus sancti.
Resp. Aff. - R. est: quia Deus movet unum­
quodque secundum modum ejus quod movetur.
Est autem proprium rationali creaturae quod per
inquisitionem rationis moveatur ad aliquid agen­
dum; quae quidem inquisitio consilium dicitur;
et ideo Spiritus sanctus dicitur per modum con­
silii creaturam rationalem movere; et propter hoc
consilium ponitur inter dona Spiritus sancti.
Notandum: In inquisitione consilii prudentia
vel eubulia, sive sit acquisita, sive infusa, dirigit
hominem secundum ea quae ratio comprehendere
potest. Sed ratio humana non potest comprehen­
dere omnia singularia contingentia quae occurrere
possunt; unde dicitur (Sap. ix, 14) quod cogita­
tiones mortalium, sint timidae, et incertae providen­
tiae nostrae. Et ideo indiget homo in inquisitione
consilii dirigi a Deo; quod fit per donum consilii,
per quod homo dirigitur quasi consilio a Deo ac­
cepto; sicut etiam in rebus humanis, qui sibi ipsis
non sufficiunt in inquisitione consilii, a sapientioribus consilium requirunt (Ad Im).
Art. II. - Utrum donum consilii respondeat virtuti
prudentiae.
Resp. Aff. - Scii. : Donum consilii respondet
prudentiae, sicut ipsam adjuvans et perficiens.
R. est: quia per donum consilii ratio humana
a Spiritu sancto regulatur et movetur; per hoc
autem maxime perficitur rectitudo rationis, quae
ad prudentiam pertinet: est enim prudentia recta
ratio agibilium.

'I

Notandum: Non fuit conveniens quod donum
correspondons prudentiae diceretur praeceptum
vel judicium, quae sunt etiam actus prudentiae,
sed consilium; quia praeceptum et judicium non
sunt moti, sed moventis: in donis autem Spiritus
sancti mens humana magis se habet ut mota, quam
ut movens (Ad lm).

Art. III. - Utrum donum consilii maneat in patria.
Resp. Aff. - Scil. : Donum consilii est in beati,
inquantum in eis a Deo continuatur cognitio
eorum quae sciunt, et inquantum illuminantur
de his quae nesciunt circa agenda.
R. est: quia non praecedit in beatis inquisitio
dubitationis, sed simplex conversio ad Deum,
quod est Deum consulere, sicut Augustinus dicit
(Super Gen. ad litt., lib. v, cap. 19): «Angeli de
inferioribus Deum consulunt ». - Nam dubitatio
pertinet ad consilium, secundum statum vitae
praesentis, non autem pertinet secundum quod
est consilium in patria (Ad 2m).

Art. IV. - Utrum quinta beatitudo, quae est de
misericordia, respondeat dono consilii.
Resp. Aff. - R. est: quia donum consilii pro­
prie est de his quae sunt utilia ad finem. Maxime
autem utilis ad finem est misericordia, secundum
illud: Pietas ad omnia utilis est (I. Tim. iv, 8).
EI ideo specialiter dono consilii respondet beati­
tudo misericordiae, non sicut elicienti, sed sicut
dirigenti.
Notandum: Inter fructus Spiritus sancti non
ponitur aliquid respondens dono consilii. Ratio
hujus est quia inter fructus nihil ponitur quod per­
tineat ad cognitionem practicam, sed solum ea
quae pertinent ad operationes, in quibus cognitio
practica dirigit; inter quae ponitur bonitas et be­
nignitas, quae correspondent misericordiae (Ad
3m).

QUAESTIO LUI

De vitiis prudentiae oppositis, et primo
de imprudentia
Postea considerandum est de vitiis oppositis
prudentiae. Dicit enim Augustinus (Contra Julia­
num, lib. iv, cap. 4) quod «omnibus virtutibus non
solum sunt vitia manifesta directione contraria,
sicut prudentiae temeritas; verum etiam vicina
quodammodo, nec veritate, sed quadam specie
fallente similia, sicut ipsi prudentiae non temeritas
vel imprudentia, sed astutia ». Primo ergo conside­
randum est de vitiis quae manifeste contrarietatem habent ad prudentiam, quae scilicet vitia
proveniunt ex defectu prudentiae, vel eorum quae
ad prudentiam requiruntur; secundo de vitiis quae
habent quamdam similitudinem falsam cum pru­
dentia, quae scilicet contingunt per abusum eorum
quae ad prudentiam requiruntur. Quia vero solli­
citudo ad prudentiam pertinet, circa primum con­
sideranda sunt duo: primo quidem de impruden­
tia; secundo de negligent! a, quae sollicitudini oppo­
nitur. Et circa primum quaeruntur sex:

Art. I. - Utrum, imprudentia sit peccatum.
Resp. Aff. - Scil. : a) imprudentia negative
sumpta potest esse sine peccato; b) privative accep­
ta est peccatum ratione negligentiae; c) contrarie
considerata est peccatum secundum rationem
propriam prudentiae, et aliquando est peccatum
grave, aliquando autem leve.
R. primi est: quia negative sumpta non pro­
prie dicitur imprudentia: importat enim solam
carent iam prudentiae, quae potest esse sine
peccato.
R. secundi est: quia privative accepta impru­
dentia dicitur inquantum aliquis caret prudentia,
quam quis natus est et debet habere, et quam
quis non habet quia non adhibet studium ad
prudentiam habendam.

i

R. tertii est: quia contrarie considerata im­
prudentia est secundum quod ratio contrario
modo movetur vel agit prudentiae; puta si recta
ratio prudentiae agit consiliando, imprudens con­
silium spernit; et sic de aliis quae in actu pruden­
tiae consideranda sunt. - Et sic divertit homo a
regulis quibus ratio prudentiae rectificatur. Quod
si hoc contingat per aversionem a regulis divinis,
est peccatum mortale; puta cum quis quasi con­
temnens et repudians divina documenta, praeci­
pitanter agit. Si vero praeter eas agat absque
contemptu, et absque detrimento eorum quae
sunt de necessitate salutis, est peccatum ve­
niale.

Art. II. - Utrum imprudentia sit speciale pecca­

tum.
Resp. Aff. - R. est: quia contrariatur pru­
dentiae, quae est virtus specialis (Tn Sed contra).
Notandum: Imprudentia est peccatum generale
in sensu absoluto quidem, non secundum essen­
tiam, quia non praedicatur de omnibus peccatis,
sicut nec prudentia de omnibus bonis actibus; sed
per participationem, sicut et prudentia; inquan­
tum scilicet participatur quodammodo in omnibus
virtutibus, inquantum est directiva eorum; ita
et imprudentia in omnibus vitiis et peccatis: nul­
lum enim peccatum potest accidere, nisi sit de­
fectus in aliquo actu rationis dirigentis. - Est
etiam peccatum generale respectu quorumdam vi­
tiorum, quae sunt species ejus; scii, per opposi­
tum ad diversas partes subjectivas, per oppositum
ad partes potentiales prudentiae, et per oppositum
ad ea quae requiruntur ad prudentiam ut partes
quasi intégrales ejus. De his agendum est in subsequentibus articulis. (In corp. art.).
I

Art. III. - Utrum praecipitatio sit peccatum sub
imprudentia contentum.
Resp. Aff. - R. est: quia praecipitatio impor­
tat inordinationem consilii, quod ad impruden-

tiam pertinet. Nam praecipitatio habetur cum
cpiis feratur ad agendum per impetum voluntatis,
vel passionis, pertransitis gradibus quibus quis
ordinate descendit ad operationem recte consi­
liando.
Notanda: 1. Gradus per quos oportet descen­
dere a ratione ad operationes externas sunt: me­
moria praeteritorum, intelligentia praesentium,
solerlia in considerandis futuris eventibus, ratioci­
natio conferens unum alteri, docilitas per quam
aliquis acquiescit sententiis majorum (In corp,
art.).
2. Temeritas proprie habetur si quis praecitetando regulam dirigentem contemnat. Unde te­
meritas ex radice superbiae provenit; sed sub prae­
cipitatione continetur (Ad 2m).

Art IV. - Utrum inconsideratio sit speciale pec­
catum sub imprudentia contentum.

Resp. Aff. - R. est: quia cum consideratio
importet actum intellectus veritatem rei intuentis, maxime ad judicium pertinet, quod est actus
prudentiae. Unde et defectus recti judicii ad vi­
tium inconsiderationis pertinet, prout scilicet
aliquis in recte judicando deficit ex hoc quod con­
temnit vel negligit attendere ea ex quibus rectum
judicium procedit. Consequenter inconsideratio
est peccatum, ct sub imprudentia continetur.
Notandum: Quantum ad verba Domini (Mt.
x, 19): Nolite cogitare quomodo aut quid loquamini,
considerandum est quod Dominus non prohibet
considerare ea quae sunt agenda vel dicenda quan­
do homo habeat opportunitatem; sed dat fiduciam
discipulis, ut deficiendo sibi opportunitate, vel
propter imperitiam, vel quia subito praeoccupan­
tur, in solo divino confidant consilio; quia cum
ignoramus quid agere debeamus, hoc solum habemus
residui ut oculos nostros dirigamus ad Deum, sicut
dicitur II Parai, xx, 12; alioquin si homo prae­
termittat facere quod potest, solum divinum auxi­
lium expect ans, videtur ten tare Deum (Ad lin).

Art. V. - Utrum inconstantia sit vilium sub imprudentia contentum.
Resp. Aff. - R. est: quia inconstantia impor­
tat recessum quemdam a bono proposito definito.
Hujus autem recessus principium habet a vi appetitiva, consummatur vero per defectum rationis.
Onmcs autem defectus rationis practicae perti­
nent ad imprudentiam, sicut omnis rectitudo
ejusdem rationis ad prudentiam. - Unde sicut
praecipitatio est ex defectu circa actum consilii,
et inconsideratio circa actum judicii; ita incon­
stantia circa actum praecepti.

Art. VI. - Utrum praedicta vitia oriantur ex luxu­
ria.

»

Resp. Aff. - Scii. : maxime ex luxuria oriun­
tur, quae totaliter extinguit judicium rationis.
R. est: quia, ut Philosophus dicit (Ethic, lib·
vi, cap. 5): « delectatio maxime corrumpit aesti­
mationem prudentiae »; et praecipue delectatio
quae est in venercis, quae totam animam ab­
sorbet.

QUAESTIO 1JV

De negligentia
Postea considerandum est de negligentia; et
circa hoc quaeruntur tria:

Art. I. - Utrum negligentia sil peccatum spe­
ciale.
Resp. Aff. - R. est: quia negligentia importat
defectum debitae sollicitudinis. Unde eo modo
quo sollicitudo est specialis virtutis actus, nccessc
est quod negligentia sit speciale peccatum. Solli­
citudo autem est quidam specialis actus rationis

!

(qii. xlvii, art. 9); et secundum hoc negligentia
speciale peccatum est, quamvis inveniatur etiam
aliqualiter in omnibus peccatis (Ad 2m).

Art. II. - Utrum negligentia opponatur pruden­
tiae.
Resp. Aff. - R. est: quia rectitudo sollicitu­
dinis pertinet ad prudentiam; negligentia autem
opponitur sollicitudini. Unde per oppositum negiigentia ad imprudentiam pertinet. - Item ad
prudentiam pertinet eligere ea quae sunt ad finem;
negligens autem dicitur «quasi nec eligens», ut
Isidorus dicit (Etym. lib. x, ad lift N.). Unde negli­
gentia opponitur prudentiae.
Notandum: Differentia inter negligentiam, pi­
gritiam et torporem haec est: quia negligentia con­
sistit in defectu interioris actus, ad quem pertinet
etiam electio; pigritia importat ta rd itionem ad
exequenduin; torpor autem remissionem quam­
dam in ipsa exeeutione (Ad Im). - Item, sicut et
inconstantia, negligentia est circa actum praeci­
piendi. Sed incostantia deficit in praecipiendo,
quasi ab aliquo impedita; negligentia vero per
defectum promptae voluntatis (Ad 3m).

Art. III. - UIrum negligentia possit esse peccatum
mortale.
Resp. Aff. - Scii. : cum ex parte ejus quod
praetermittitur; him ex parte voluntatis.
R. primi est: quia id quod per negligent iam
praetermittitur, potest esse de, necessitate salutis,
sive sit actus, sive circumstantia.
R. secundi est: quia voluntas potest per negligentiam ita esse remissa circa ea quae sunt Dei,
ut totaliter a Dei charitate deficiat; et hoc prae­
cipue contingit quando negligentia sequitur ex
contemptu.

QUAESTIO LV

De vitiis oppositis prudentiae secundum
similitudinem, et primo de prudentia
carnis
Postea considerandum est de vitiis oppositis
prudentiae, quae habent similitudinem cum ipsa;
et circa hoc quaeruntur octo:

Art. I. - Utrum prudentia carnis sit peccatum.
Resp. Aff. - R. est: quia prudentia carnis
proprie dicitur secundum quod aliquis bona car­
nis habet ut ultimum finem suae vitae. Manife­
stum est autem quod hoc est peccatum.

Notandum: Dicitur prudentia (carnis, vel etiam
mundi), quia prudentia importat ordinem ad ali­
quem finem appetibilem; si igitur talis finis est
aliquod bonum carnis vel mundi inordinatum, di­
citur carnis vel mundi prudentia, secundum illud
Rom. viii, 7: Prudentia carnis inimica est Deo, et
illud Lucae xvi, 8: Filii hujus saeculi prudentiores
sunt in generatione sua, etc. (Ad 3m).

Art. II. - Utrum prudentia carnis sit peccatum
mortale.

Resp. Neg. - Scii. : Si prudentia carnis acci­
piatur secundum absolutam prudentiae rationem,
ita scilicet quod in cura carnis constituatur ulti­
mus finis totius vitae, sic est peccatum mortale;
si vero accipiatur secundum rationem particularis
prudentiae, sic est peccatum veniale.
R. primi est: quia per hoc homo avertitur a
Deo, cum impossibile sit esse plures fines ultimos
(MI, qu. i, art. 5).
R. secundi est: quia per hoc contingit quod
aliquis inordinate afficitur ad aliquod delectabile
carnis absque hoc quod avertatur a Deo per pec-

catum mortale, unde non constituit finem totius
vitae in delectatione carnis.

|

Art. III. - Utrum astutia sit speciale peccatum.
Resp. Aff. - R. est: quia astutia consistit
in hoc quod aliquis ad finem aliquem consequen­
dum vel bonum, vel malum, utitur non veiis viis,
sed simulatis et apparentibus. Unde distinguitur
astutia a prudentia carnis, quae consistit in hoc
quod per studium rationis ordinatur quis ad finem
qui non est vere bonus, sed apparens.

♦’
·
I

Art. IV. - Utrum dolus sit peccatum ad astutiam
pertinens.
Resp. Aff. - R. est: quia dolus importat quamdam executionem astutiae. Nam ad astutiam
proprie pertinet excogitare simulatas et apparentes vias ad aliquem finem prosequendum vel bonum, vel malum; ad dolum autem pertinet executionem assumptionis talium viarum, per verba
scilicet et per facta. Sicut tamen astutia proprie
accipitur in malo, abusive autem in bono; ita
etiam et dolus, qui est astutiae executio (Ad lm).
Art. V. - Utrum fraus ad astutiam pertineat.
Resp. Aff. - R. est: quia fraus proprie pertinet
ad executionem astutiae quod fit per facta.

ζ

Art. VI. - Utrum licitum sit sollicitudinem habere
de temporalibus rebus.
Resp. Neg. — Scii. : Sollicitudo (superflua)
temporalium rerum tripliciter potest esse illicita.
R. primi est ex parte ejus de quo sollicitamur:
quia illicitum est temporalia tanquam finem quae­
rere.
R. secundi est ex parte studii: quia propter
superfluum studium, quod apponitur ad tempo­
ralia procuranda, homo a spiritualibus, quibus
principalius inservire debet, retrahitur; et ideo

!

dicitur Mat. xiii, 22, quod sollicitudo saeculi suf­
focat verbum.
R. tertii est ex parte timoris superflui: quia
Dominus talem timorem excludit, secundum
illud Mt. vi, 31: Quarite primum regnum Dei...
et haec omnia adjicientur vobis.

Art VII. - Utrum quis debeat esse sollicitus futu|f

I

'

rorum.
Resp. Neg. - Scii. : Sollicitudo futurorum
inordinata vel incongrua illicita est.
R. est: quia, ut dicitur (Eccle. viii, 6), Omni
negotio tempus est, et opportunitas. - Unde hujusmodi sollicitudinem tanquam superfluam Domi­
nus prohibet, dicens: Nolite solliciti esse in cra­
stinum... Sufficit diei malitia sua, i. e. afflictio
sollicitudinis.
Art. VIII. - Utrum hujusmodi vitia oriantur ex
avaritia.
Resp. Aff. - R. est: quia prudentia carnis,
astutia, dolus et fraus similitudinem quamdam
habent cum prudentia in aliquali usu rationis.
Usus autem rationis indebitus maxime apparet
in vitiis justitiae oppositis, inter quae maxime
est avaritia. Et ideo praedicta vitia maxime ex
avaritia oriuntur.
QUAESTIO LVI

De praeceptis pertinentibus ad prudentiam
Deinde considerandum est de praeceptis pertinen­
tibus ad prudentiam; et circa hoc quaeruntur duo:

Art. I. - Utrum de prudentia fuerit dandum aliquod
praeceptum inter praecepta decalogi.
Resp. Neg. - R. est: quia praecepta Decalogi
cum ad naturalem rationem pertineant, sunt

praecipue circa fines humanae vitae. Nam dictamina rationis humanae sunt praecipue circa fines,
qui se habent in agendis, sicut principia naturalis
cognitionis in speculativis. Prudentia autem non
est circa finem, sed circa ea quae sunt ad finem.
Unde de prudentia non fuit dandum praeceptum
inter praecepta Decalogi directe. Ad prudentiam
tamen, secundum quod est directiva omnium
virtuosorum actuum, omnia praecepta Decalogi
pertinent.
Notandum: Doctrina evangelica est doctrina
perfectionis; et ideo oportuit quod in ipsa perfecte
instrueretur homo de omnibus quae pertinent ad
rectitudinem vitae, sive sint fines, sive sint ea
quae sunt ad finem. Et propter hoc oportuit in
doctrina evangelica etiam de prudentia praecepta
dari (Ad 2m). - Similiter dicendum est de subsequentibus documentis veteris Testamenti, in qui­
bus conveniens fuit dari praecepta etiam circa
ea quae sunt ad finem (Ad 3m).

Art. II. - Utrum in veteri lege fuerint convenienter
praecepta prohibitiva proposita de vitiis oppositis
prudentiae.
Resp. Aff. - Scii. : praecepta prohibitiva astu­
tiam.
R. est: quia ad praeceptum maxime requiritur
ratio debiti. Hanc autem justitia respicit. Astutia
autem quantum ad exeeutionem maxime com­
mittitur in his circa quae est justitia (qu. Iv, art.
5), sicut cum dolo et fraude aliquis alicui calum­
niam ingerit, vel ejus bona surripit ; quod in lege
sic prohibetur: Levit, xix, 13: Non facies calum­
niam proximo tuo ; et Dent, xxv, 13: Non habebis
in saeculo tuo diversa pondera, minus et majus.
Notandum: Praecepta prohibitiva non dantur
circa vitia quae directe opponuntur prudentiae,
quia talia habent manifestam contrar.etatem ad
prudentiam, et ideo non ita pertinent ad injusti­
tiam sicut exeeutio astutiae (Ad hn).

QUAESTIO LVII

De jure *
Consequenter post prudentiam considerandum
est de justitia, circa quam quadruplex consideratio
occurrit: prima est de justitia; secunda de partibus
ejus; tertio de dono ad hoc pertinente; quarta
de praeceptis ad justitiam pertinentibus. Circa
justitiam vero consideranda sunt quatuor: primo
quidem de jure; secundo de ipsa justitia; tertio
de injustitia; quarto de judicio. Circa primum
quaeruntur quatuor:
Art. I. - Utrum jus sit objectum justitiae.
Resp. Aff. - Scii. : Specialiter justitiae prae
aliis virtutibus determinatur secundum se objec­
tum, quod vocatur justum, seu jus.
R. est: quia illud quod est rectum in operibus
aliarum virtutum, non accipitur nisi per compara­
tionem ad agentem; rectum vero quod est in opere
justitiae, etiam praeter comparationem ad agen­
tem constituitur per comparationem ad alium.
Et hoc est quod proprie dicitur justum vel jus.

Art. II. - Utrum jus convenienter dividatur in jus
naturale et jus positivum.
Resp. Aff. - R. est: quia jus sive justum est
aliquod opus adaequatum alteri secundum ali­
quem aequalitatis modum. Hoc autem duplici
modo heri potest, scilicet vel ex ipsa natura rei,
et secundum hoc jus vocatur naturale; vel ex
condicto, scilicet quando aliquis reputat se con­
tentum, si tantum accipiat, et hoc est jus seu
justum positivum, quod potest esse inter perso­
nas privatas, vel inter personas quae auctorita­
tem publicam habent: et sic jus positivum sub­
dividitur in privatum et publicum.
•Vide nostram «Divisionem schematicam » (Tap. XX|(),

Notanda: 1. Si aliquid de se repugnantiam
habeat ad jus naturale, non potest voluntate huma­
na fieri justum; puta si statuatur quod liceat fu­
rari, vel adulterium committere. Unde dicitur
Isa. x, 1: Vae qui condunt leges iniquas.
2. Etiam jus divinum dividitur in naturale et
positivum. Nam jus divinum dicitur quod divini­
tus promulgatur; et hoc quidem Dartim est de his
quae sunt naturaliter justa, sed tamen eorum justi­
tia homines latet; Dartim autem de his quae fiunt
justa institutione divina. In lege divina enim sunt
quaedam praecenta, quia bona, i. e., de se bona;
et prohibita, quia mala: quaedam autem bona,
quia praecepta, i. e., ratione praecepti; et mala,
quia prohibita. (Ad 3m).

Art. III. - Utrum jus gentium sit idem cum jure
naturali.
Resp. Neg. - Scii. : Jus gentium non est idem
cum jure naturali secundum absolutam hujus
co ns i de rationem.
R. est: quia secundum absolutam considera­
tionem jus naturale est adaequata commensuratio
secundum naturam, sicut inter masculinum et
feminam; et hoc jus, quod importat absolutam
apprehensionem rei, est nobis et aliis animalibus
commune. Alia autem commensuratio juris seu
justi est quidem naturalis, non absoluta, sed se­
cundum quod ex ipsa natura sequitur, secundum
naturalem hominum rationem, puta proprietas
possessionum. Et tales jus solis hominibus est
commune, et vocatur jus gentium, sicut Cajus
jurisconsultus dicit (Lib. ix): « Quod naturalis
ratio inter omnes homines constituit, id apud
omnes paraeque custoditur, vocaturque jus gen­
tium ».
Notanda: 1. Servitus pertinens ad jus gen­
tium, inquantum scilicet utile est servo quod re­
gatur a sapieiitiori, et domino quod a servo juvetur,
est naturalis secundo modo (Ad 2m).

2. Ea quae sunt juris gentium, naturalis ratio
dictat, puta ex propinquo habentia aequitatem,
inde est quod non indigent aliqua speciali instituione, sed ipsa naturalis ratio ea instituit (Ad 3m).

Art. IV. - Utrum, debeat specialiter distingui jus
paternum et dominatwum.

Resp. Aff. - Scii. : jus paternum et dominativum distingui debet a jure seu justo simpliciter
dicto.
R. est: quia jus sive justum simpliciter
dictum est inter unum et alterum, inquantum
est simpliciter alterum. Patris autem ad filium,
et domini ad servum non est comparatio sicut
simpliciter ad alterum; filius enim est aliquid
existons patris, et servus est quasi instrumentum
domini sui. Inter patrem ergo et filium est justum
sive jus speciale, quod paternum dicitur; et simi­
liter inter dominum et servum est jus dominativum. - Similiter virum inter et uxorem est jus
speciale quod oeconomicum dicitur. Vir enim
et uxor habent immediatam relationem ad do­
mesticam communitatem, in qua jus speciale
fundatur. - In his specialibus juribus, ut patet,
deficit perfecta ratio juris vel justi: filius enim
est aliquid patris, servus domini, et uxor viri
(Ad 2m).

Notandum: Aliae diversitates personarum, quae
sunt in civitate habent justum secundum perfec­
tam rationem justitiae. Distinguitur tamen istud
justum secundum diversa officia; unde dicitur
jus militare, vel jus magistratuum aut sacerdotum;
non propter defectum a simpliciter justo, sicut
dicitur jus paternum et dominativum; sed propter
hoc quod unicuique conditioni personae, secundum
proprium officium, aliquid proprium debetur (Ad
3m).

QUAESTIO LVIII

De justitia
Deinde considerandum est de justitia; circa
quam quaeruntur duodecim:

Art. I. - Utrum convenienter definiatur justitia,
quod est perpetua et constans voluntas jus suum
unicuique tribuendi.

Resp. Aff. - Sicl. : Praedicta definitio est
completa definitio justitiae; nisi quod actus poni­
tur pro habitu, qui per actum specificatur.
R. est: quia cum virtus sit habitus qui est prin­
cipium boni actus, necesse est quod virtus defi­
niatur per actum bonum circa propriam materiam
virtutis. Hic autem propria materia justitiae
tangitur per verba: Jus suum unicuique tribuens ;
quia ut Isidorus dicit (Etymol. lib. x, ad litt I.):
«justus dicitur, quia jus custodit». Bonitas au­
tem actus indicatur per hoc quod actus dicitur
voluntarius, et stabilis et firmus, nempe per verba:
constans et perpetua voluntas.
Notandum: Judex reddit quod suum est per
modum imperantis et dirigentis, quia judex est
justum animatum, et princeps est custos justi, ut
dicitur (Ethic. Lib. v, can. 4 et 6); sed subditi red­
dunt quod suum est unicuique Der modum executionis (Ad 5m).

Art. II. - Ulrum justitia semper sit ad alterum.
Resp. Aff. - R. est: quia, ut dictum est (qu.
praec.,art. 1 et 2),nomen justitiae importat aequa­
litatem; unde ex sua ratione justitia habet quod
sit ad alterum; nihil enim est sibi aequale, sed
alteri.
Notandum: In uno eodemque homine dicitur
esse justitia, secundum quod ratio imperat ira-

scibili et concupiscibili, et secundum quod haec
obediunt rationi, et universaliter secundum quod
unicuique parti hominis attribuitur quod ei con­
venit; sed haec justitia secundum metaphoram
dicitur; nam actiones non sunt oroprie potentia­
rum, sed suppositorum et totorum (In corp. art.).

Art. III. - Utrum justitia sit virtus.
Resp. Aff. - R. est: quia justitiae convenit
quod de virtute humana dicitur scilicet quod red­
dit actum humanum bonum, et ipsum hominem
bonum facit. Nam justitia operationes humanas
rectificat. Unde « in ea virtutis splendor est maxi­
mus », ut Tullius dicit (De Off. lib. 1).

Art. IV. - Utrum justitia sit in voluntate sicut
in subjecto.
Resp. Aff. - R. est: quia justitia ordinatur
ad rectificandum actum voluntatis; non enim
dicimur justi ex hoc quod recte aliquid cognosci­
mus; sed ex hoc quod volumus aliquid in ordine
ad alterum, secundum proportionem unius ad
alterum; quod ad appetitum rationalem pertinet.

Art. V. - Utrum justitia sit virtus generalis.
Resp. Aff. - R. est: quia bonum cujuslibet
virtutis, sive ordinantis aliquem hominem ad
seipsum, sive ordinantis ipsum ad aliquas alias
personas singulares, est referibilc ad bonum com­
mune, ad quod ordinat justitia; pars enim, id
quod est, totius est. Secundum hoc igitur, actus
omnium virtutum possunt ad justitiam perti­
nere, secundum quod ordinat hominem ad bonum
commune. Et quantum ad hoc justitia dicitur
virtus generalis, quae etiam justitia legalis dicitur,
quia per eam homo concordat legi ordinanti actus

Art. VI. - Utrum justitia, secundum quod est gene­
ralis, sil idem per essentiam cum omni virtute.
Resp. Neg. - R. est: quia justitia generalis
sive legalis non est talis per praedicationem, sicut
genus quod praedicatur de speciebus et pertinet
ad essentiam ipsarum; sed est talis secundum
suam virtutem, inquantum ordinat actus omnium
aliarum virtutum moralium in bonum commune,
ut dictum est (art. praec.); et hoc modo generale
non oportet quod sit idem in essentia cum his
ad quae est generale: non est enim eadem essen­
tia causae et effectus. - Sic igitur justitia secun­
dum essentiam est virtus specialis; secundum
virtutem autem est virtus ogeneralis.
Notandum: Quaelibet virtus a justitia legali
imperata, dici potest, secundum Philosophum
(Ethic, lib. v, cap. 1, in fine), justitia legalis; et
secundum hunc modum loquendi justitia legalis
est idem in essentia cum omni virtute; differt
autem ratione (Ad 3m).

Art. VII. - Utrum sit aliqua justitia particularis
praeter justitiam generalem.

Resp. Aff. - R. est: quia oportet praeter justi­
tiam legalem quae ordinat hominem immediate
ad bonum commune, esse alias virtutes quae im­
mediate ordinant hominem circa particularia
bona. Inter has virtutes autem oportet esse parti­
cularem quamdam justitiam, quae ordinat homi­
nem circa ea quae sunt ad alteram singularem
personam: non est enim eadem ratio boni com­
munis et boni singularis (Ad 2m).

Art. VIII. - Utrum justitia particularis habeat
materiam specialem.
Resp. Aff. - R. est: quia cum justitia ordi­
natur ad alterum, non autem proprie ad seipsum,
non est circa lotam materiam viri ut is moralis,

W w a aa a *

·

A. · MX' a a ata v.

<<•10

1 κι- I IcIC

sed solum circa exteriores actiones et res, secun­
dum quamdam rationem objecti specialem, prout
scilicet secundum eas unus homo alteri coordinatur.

Art. IX. - Utrnm justitia sit circa passionem.
Resp. Neg. - R. est: quia justitiae subjectum
est voluntas, cujus motus vel actus non sunt
passiones (I-II, qu. xxii, art. 3). - Item, quia
justitia est circa ea quae sunt ad alterum: non
autem per passiones interiores immediate ad alte­
rum ordinamur. Et ideo justitia circa passiones
non est.
Notandum: Justitia legalis, quae ordinatur ad
bonum commune, magis se potest extendere ad
interiores passiones, quibus homo aliqualiter di­
sponitur in seipso, quam justitia particularis, quae
ordinatur ad bonum alterius singularis personae
Ad 3m).
Art. X. - Utrum medium justitiae sit medium rei.
Resp. Aff. - R. est: quia materia justitiae
est exterior operatio, secundum quod ipsa (ope­
ratio) vel res cujus est usus, debitam proportio­
nem habet ad aliam personam: et ideo medium
justitiae consistit in quadam proportionis aequa­
litate rei exterioris ad personam exteriorem. Ae­
quale autem est realiter medium inter majus et
minus; unde justitia habet medium rei.
Notandum: Hoc medium rei justitiae est etiam
medium retionis, et ideo in justitia salvatur ratio
virtutis moralis (Ad Im).
Art. XI. - Utrum actus justitiae sit reddere uni­
cuique quod suum est.
Resp. Aff. - R. est: quia actus justitiae est
operatio exterior, secundum quod ipsa (operatio),
vel res quae per eam utimur, proportionatur
alteri personae, ad quam per justitiam ordinamus.
Hoc est autem unicuique quod suum est reddere.

Notandum: Subvenire miseris, quod pertinet
ad misericordiam sive pietatem, et liberaliter bene­
facere, quod pertinet ad liberalitatem, per quam­
dam reductionem attribuitur justitiae, sicut prin­
cipali virtuti, seu cardinali. Misericordia, liberalitas at aliae hujusmodi sunt virtutes secundariae
adjunctae justitiae, ut infra (qu. Ixxx, art. 1) uatebit (Ad Im).

Art. XII. - Utrum justitia praeemineat inter omnes
'

vir lutes morales.
Resp. Aff. - Scii. : cum justitia legalis, tum
justitia particularis praecellit interomnes alias
virtutes morales.
R. primi est: quia bonum commune, quod est
objectum justitiae legalis,praeclarius
est bono
singulari unius personae, quod est objectum aliarum virtutum. Et secundum hoc Philosophus
dicit (Ethic, lib. v, cap. 1 ante finem) quod « prae­
clarissima virtutum videtur esse justitia, et neque
est Hesperus, neque Lucifer ita admirabilis ».
R. secundi est duplex: prima ex parte subj­
ecti: quia justitia (particularis) est in nobiliori
parte animae, i. e., in appetitu rationali, scilicet
in voluntate, aliis virtutibus moralibus existentibus in appetitu sensitivo, * ad quem pertinent pas­
siones, quae sunt materia aliarum virtutum mora­
lium. - Secunda R. est ex parte objecti: quia aliae
virtutes laudantur solum secundum bonum ipsius
virtuosi; justitia autem laudatur secundum quod
virtuosus ad alium bene se habet; et sic justitia
quodammodo est bonum alterius. Philosophus
autem dicit (Rhetor, lib. 1, cap. 1): « Necesse est
maximas virtutes esse eas quae sunt aliis utilis­
simae ».
• S. D. non includit hic prudentiam, quae non est in appetitu
sensitivo, sed in intellectu, et est simpliciter principalior omni­
bus virtutibus moralibus (II-II, q. 123, art. 12).

QUAESTIO LIX

De injustitia
Deinde considerandum est de injustitia; et circa
hoc quaeruntur quatuor:

Art. I. - Utrum injustitia sit vitium speciale.
Resp. Aff. - Scii. : d) injustitia quae opponitur
justitiae legali est secundum essentiam vitium
speciale; b) secundum intentionem autem est
vitium generale; c) injustitia quae opponitur
justitiae particulari est vitium particulare.

R. primi est: quia talis injustitia respicit spe­
ciale objectum, scilicet bonum commune, quod
contemnitur.
R. secundi est: quia per contemptum boni
communis potest homo ad omnia peccata deduci;
sicut etiam omnia vitia, inquantum repugnant
bono communi, injustitiae habent rationem.
R. tertii est: quia talis injustitia materiam
specialem habet, quae justitiae particulari op­
ponitur, scilicet inaequalitas quamdam ad alte­
rum, prout homo vult habere plus de bonis, puta
divitiis et honoribus, et minus de malis, puta la­
boribus et damnis.

Art. II. - Utrum aliquis dicatur injustus ex hoc
quod facit injustum.

Resp. Neg. - R. est: quia injustum facere
potest fieri praeter intentionem vel ex passione;
quod est fieri absque habitu injustitiae.
Notandum: Injustus Droprie ille est qui ex elec­
tione injustum facit, quando scilicet ipsa injustificatio per se placet. Tunc enim injustificatio pro-

Q. 59 - De injustitia

189

prie procedit ab habitu, quia unicuique habenti
aliquem habitum, est secundum se. acceptum, quod
convenit illi habitui (In corp. art.).

Art. III. - Utrum aliquis possit pati injustum vo­
lens.

Resp. Neg. - Scil. : per se loquendo nullus
potest pati injustum volens; potest tamen per
accidens et quasi materialiter.
R. est: quia per se et formaliter loquendo nul­
lus potest facere nisi volens, nec pati nisi nolens.
Illud enim proprie et per se homo facit quod vo­
lens facit; et e contrario illud proprie homo pati­
tur quod praeter voluntatem suam patitur. Per accidens autem, et quasi materialiter loquen­
do, potest aliquis id quod est de se injustum vel
facere nolens (sicut cum quis praeter intentionem
operatur), vel pati volens, sicut cum aliquis plus
alteri dat sua voluntate quam debeat.

Art. IV. - Utrum quicumque jacit injustum peccet
mortaliter.

Resp. Aff. - Scii.: Facere injustum scienter
et volenter est peccatum mortale ex genere
suo.
R. est: quia omne nocumentum alteri illa­
tum, ex se charitati repugnat, quae movet ad
volendum bonum alterius. Et ideo cum injusti­
tia semper consistat in nocumento alterius, ma­
nifestum est quod facere injustum, ex genere suo
est peccatum mortale.

Notandum: Ille qui in parvis facit injustitiam,
deficit a perfecta ratione ejus quod est injustum
facere, inquantum potest reputari non esse omnino
contra voluntatem ejus qui hoc patitur; puta si
auferat aliquis alicui unum nomum, vel aliquid
tab, de quo probabile est quod ille inde non
laedatur, nec ei displiceat (Ad 2m). _

De judicio
Postea considerandum est de judicio; et circa
hoc quaeruntur sex:

Art. I. - Utrum judicium sit actus justitiae.
Resp. Aff. - R. est: quia judicium, quod est
quasi jus dicens, est actus judicis, inquantum
judex est, et importat rectam determinationem
ejus quod est justum, quod proprie pertinet ad
justitiam. Propter quod Philosophus (Ethic, lib.
v, cap. 4) dicit quod « homines ad judicem con­
fugiunt, sicut ad quamdam justitiam animatam».
Notandum: Ad rectum judicium, sive proprie
dictum, sive sensu ampliato, in speculativis et in
practicis, duo requiruntur: quorum unum est ipsa
virtus proferens judicium; et sic judicium est actus
rationis; dicere enim vel definire aliquid, rationis
est. Aliud autem est dispositio judicantis, ex qua
habet idoneitatem ad recte judicandum; et sic
in his quae pertinent ad justitiam, judicium pro­
cedit ex justitia. Sic ergo judicium est quidem
actus justitiae sicut inclinantis ad recte judican­
dum; prudentiae autem sicut judicium Droferentis; unde et synesis ad prudentiam pertinens dici­
tur bene judicativa (qu. Ii, art. 3). - (Ad Im).

Art. II. - Utrum sit licitum judicare.
Resp. Aff. - R. est: quia judicare est actus
justitiae. Ut judicium autem sit actus justitiae
tria requiruntur: primo quidem ut procedat ex
inclinatione justitiae; secundo quod procedat
ex auctoritate praesidentis; tertio quod profe­
ratur secundum rectam rationem prudentiae. Si
vero judicium deficiat in primo, erit perversum
vel injustum; si vero in secundo, erit usurpa­
tum; si vero in tertio, erit suspiciosum vel teme­
rarium. Et talia judicia sunt illicita, et ideo a Do-

mino prohibita, secundum illud Mt. vii, 1: Nolite
judicare, ut non judicemini.
Notandum: Illi qui sunt in gravibus peccatis,
non debent judicare eos qui sunt in eisdem pec­
catis, vel minoribus. Et praecipue hoc est intelligendum, quando illa peccata sunt publica, quia ex
hoc generaretur scandalum in cordibus aliorum.
Si autem non sunt publica, sed occulta, et ne­
cessitas judicandi immineat propter officium, po­
test cum humilitate et timore vel arguere vel judi­
care (Ad 3m).

Art. III. - Utrum judicium ex suspicione procedens
sit illicitum.
Resp. Aff. - Scii. : quando suspicio procedit
a) cx hoc quod aliquis in seipso malus est; vel b)
ex hoc quod aliquis male afficitur ad alterum:
est peccatum. Quando autem suspicio provenit ex
longa experientia, diminuit rationem suspicionis.
R. primi et secundi est: quia tales causae su­
spicionis pertinent ad perversitatem affectus.
R. tertii est: quia talis experientia ad certi­
tudinem proficit, quod est contra rationem su­
spicionis; unde Philosophus dicit (Rethor. lib.
ii, cap. 13): «senes sunt maxime suspiciosi, quia
multoties experti sunt aliorum defectus ».
Notandum: Triplex est gradus suspicionis: pri­
mus est ut homo ex levibus indiciis de bonitate
alicujus dubitare incipiat; et hoc est veniale et
leve peccatum; pertinet enim ad tentationem hu­
manam sine qua vita ista non ducitur; secundus
gradus est cum aliquis pro certo malitiam alte­
rius aestimat ex levibus indiciis; et hoc si sit de
aliquo gravi, est peccatum mortale, inquantum
non est sine contemptu proximi; tertius gradus
est cum aliquis judex ex suspicione procedit ad
aliquem condemnandum; et hoc directe ad inju­
stitiam pertinet, quae est circa exteriores operatio­
nes (qu. Iviii art. 9): injustitia autem est pecca­
tum mortale ex genere suo (qu. praec., art. 4). (In corp. art. et ad 3m).

Art. IV. - Utrum dubia sint in meliorem partem
interpretanda.
Resp. Aff. - Scii. : Dubia judicia de malitia
alterius, semper sunt in meliorem partem inter­
pretanda; in judicio autem de rebus unusquisque
debet niti ad hoc secundum quod res sunt.
R. primi est: quia ex hoc ipso quod aliquis
habet malam opinionem de alio absque sufficienti
causa, injuriatur ei, et contemnit ipsum. Nullus
autem debet alium contemnere, vel nocumen­
tum quodeumque inferre absque causa cogente.
Et ideo ubi non apparent manifesta indicia de
malitia alicujus, debemus eum ut bonum habere in
meliorem partem interpretando quod dubium est.
R. secundi est: quia in judicio in quo de rebus
judicamus, non attenditur bonum vel malum ex
parte ipsius rei, de qua judicamus, cui nihil nocet
qualitercumque judicemus de ipsa; sed attenditur
ibi solum bonum judicantis, si vere judicet; vel
malum, si falso; quia verum est bonum intellectus,
falsum .autem est malum ipsius (Ad 2m).
Notandum: Potest contingere quod ille qui
in meliorem partem interpretatur, frequentius
fallitur; sed melius est quod aliquis frequenter
fallatur, habens bonam opinionem de aliquo malo
homine, quam quod rarius fallatur, habens malam
opinionem de aliquo homine bono; quia ex hoc
fit injuria alicui, non autem ex primo (Ad Im).
Ex hoc enim quod aliquis bonus judicatur, habe­
tur honorabilis; si autem malus judicetur, contemp­
tibilis habetur. Et ideo ad hoc potius tendere de­
bemus in tali judicio, quod hominem judicemus
bonum, nisi manifesta ratio in contrarium appa­
reat (Ad 2m).

Art. V. - Utrum sit semper secundum leges scrip­
tas judicandum.
Resp. Aff. - Scit. : et quantum ad jus naturale,
et quantum ad jus positivum, quod fit ex quodam
condicto inter homines.

R. est: quia leges scribuntur ad utriusque
juris declarationem; alioquin judicium deficeret,
vel a justo naturali vel a justo positivo.

Notanda: 1. Scriptura legis continet quidem
jus naturale, non autem instituit; jus autem posi­
tivum et continet et instituit, quia dat ei auctori­
tatem et robur (In corp. art.).
2. Lex scripta sicut non dat robur juri naturali,
ita nec potest ejus robur minuere vel auferre, quia
nec voluntas hominis potest immutare naturam.
Et ideo si scriptura legis contineat aliquid contra
jus naturale, injusta est, nec habet vim obligandi
(Ad Im).

Art VI. - Utrum judicium per usurpationem raddatur peruersum.
Resp. Aff. - R. est: quia judicium ferre est
quodammodo dictum legis interpretari, appli­
cando ipsum ad particulare negotium. Ejusdem
autem auctoritatis est legem interpretari et legem
condere. Unde judicium ferre competit ei qui
legem condit, i. e., publicae auctoritati. Perver­
sum est ergo judicium quod non fertur auctori­
tate publica, de qua hic loquimur: et hoc est ju­
dicium usurpatum.

Notandum: Potestas saecularis subditur spiri­
tuali sicut corpus animae; et ideo non est usurpa­
tum judicium, si spiritualis praelatus se intromit­
tat de temporalibus, quantum ad ea in quibus
subditur ei saecularis potestas, vel quae ei a sae­
culari potestate relinquuntur (Ad 3m).
QUAESTIO LXI

De partibus justitiae
Deinde considerandum est de partibus justitiae,
et primo de partibus subjectivis, quae sunt spe­
cies justitiae, scilicet distributiva et commuta­
ti va; secundo de partibus quasi integralibus; tertio

de partibus quasi potentialibus, scilicet de virtu­
tibus adjunctis. Circa primum occurrit duplex
consideratio: prima de ipsis justitiae partibus;
secunda de vitiis oppositis. Et quia restitutio vi­
detur esse actus commutati vae justitiae, primo
considerandum est de distinctione justitiae com­
mutati vae et distributi vae; secundo de restitu­
tione. Circa primum quaeruntur quatuor:

Art I. - Utrum convenienter ponantur duae spe­

duas personas ad invicem, sicut pars ad partem,

Notandum: Actus distributionis, qui est com­
munium bonorum, pertinet solum ad praesidentem
communibus bonis; sed tamen justitia distributiva
est etiam in subditis quibus distribuitur; inquan­
tum scilicet sunt contenti justa distributione (Ad
3m).

Art. II. - Utrum medium eodem modo accipiatur
in justitia distributiva et commutativa.

Resp. Neg. - R. est: quia in justitia distribu­
tiva datur aliquid alicui privatae personae, in­
quantum id quod est totius, est debitum parti;
quod quidem tanto majus est, quanto ipsa pars
majorem principalitatem habet in toto. Et ideo
in justitia distributiva non accipitur medium se­
cundum eaqualitatem rei ad rem, sed secundum
proportionem rerum ad personas, ut scilicet sicut
una persona excedit aliam, ita etiam res quae
datur uni personae, excedat rem quae datur alii.
Et ideo dicit Philosophus (Ethic, lib. v, cap. 3)
quod tale medium est secundum «geometricam

proportionalitatem », in qua attenditur aequale
non secundum quantitatem, sed secundum pro­
portionem. - In commutationibus autem red­
ditur aliquid alicui singulari personae propter
rem ejus quae accepta est, ut maxime patet in
emptione et venditione, in quibus primo inve­
nitur ratio commutationis. Et ideo oportet adae­
quare rem rei, ut quanto iste plus habet quam
suum sit, de eo quo deest alterius, tantumdem
restituat ei cujus est. Et sic fit aequalitas secun­
dum arithmeticam medietatem.

Art. III. - Utrum materia utriusque justitiae sit
diversa.

Resp. Aff. - Scil. : si accipiamus materiam
utriusque justitiae ea quorum operationes sunt
usus, eadem est materia distributivae et commutativae justitiae; - si vero accipiamus ut materiam
utriusque justitiae actiones ipsas principales,
quibus utimur personis, rebus et operibus, sic
invenitur utrobique alia materia.

R. primi est: quia res distribui possunt a com­
muni in singulos, et commutari de uno in alium;
et etiam est quaedam distributio laboriosorum
operum et recompensatio.

R. secundi est: quia distributiva justitia est
directiva distributionum; commutativa vero ju­
stitia est directiva commutationum, quae attendi
possunt inter duas personas.
Notanda: 1. Commutationes inter duas per­
sonas, quaedam sunt involuntariae, quaedam
vero voluntariae: involuntariae quidem quando
aliquis utitur re alterius, vel persona, vel opere,
eo invito; quod quidem contingit quandoque occul­
te per fraudem, quandoque etiam manifeste per
violentiam; uti in fui to et rapina, in homicidio et
mutilatione membrorum, in adulterio et seductione,

etc., de quibus infra. - Voluntariae autem commu­
tationes dicuntur, quando aliquis voluntarie tran­
sfert rem suam in alterum ratione debiti; sicut
accidit in venditione et emptione, in mutuo seu
commodato, in locatione et conductione, etc., de
quibus etiam infra in particulari.

Art. IV. - Utrum justum sit simpliciter idem quod
contrapassum.
Resp. Neg. - Scii, : Justum in commutativa
justitia idem est quod contrapassum; non autem
in distributive.
R. est: quia contrapassum importat aequalem
recompensationem passionis ad actionem prae­
cedentem, quod quidem tripliciter dicitur: scii.
propriissime, ut in passionibus et actionibus inju­
riosis, quibus aliquis personam proximi laedit,
puta si percutit quod repercutiatur; secundario,
prout aliquis qui damnum intulit, in re etiam
ipse damnificatur; improprie, quando hoc nomen
contrapassi transfertur ad voluntarias commuta­
tiones. In omnibus autem his debet fieri secun­
dum rationem justitiae commutativae recompen­
satio secundum aequalitatem, ut scii, passio com­
pensata sit aequalis actioni. Quod in distributiva
justitia locum non habet, quia in distributiva
justitia non attenditur aequalitas secundum pro­
portionem rei ad rem, vel passionis ad actionem,
unde dicitur contrapassum; sed secundum proportionalitatem rerum ad personas, ut supra
dictum est (art. 2 hujus quaes.).
Notandum: Quando actio injuriosa est volunta­
ria, excedit injuria; et sic accipitur ut major res:
unde oportet majorem poenam ei recompensari,
non secundum differentiam quoad nos, sed se­
cundum differentiam rei (Ad 3m).

Q. 62

f)e restitutione

197

QUAESTIO LXII

De restitutione
Deinde considerandum est de restitutione; et
circa hoc quaeruntur octo:

Art. I. - Utrum restitutio sit actus justitiae com­
mutat ivae.

Resp. Aff. - R. est: quia restituere nihil aliud
esse videtur quam iterato aliquem statuere in
possessionem vel dominium rei suae; ct ita in
restitutione attenditur aequalitas justitiae secun­
dum recompensationem rei ad rem; quod per­
tinet ad justitiam commutativam.
Notandum: Secundum primam impositionem
nominis, restitutio videtur locum habere prae­
cipue in rebus exterioribus, quae manentes eaedem
et secundum substantiam, et secundum jus do­
minii, ab uno possunt ad alium devenire. Sed si­
cut ab hujusmodi rebus nomen commutationis
translatum est ad actiones vel passiones quae perti­
nent ad reverentiam vel injuriam alicujus perso­
nae, seu nocumentum vel profectum; ita etiam
nomen restitutionis derivatur ad haec, quae licet
realite»· non maneant, tamen manent in effectu
vel corporali, puta cum ex percussione laeditur
corpus, vel qui est in opinione hominum, sicut
cum aliquis verbo opprobrioso remanet infamatus,
vel etiam minoratus in suo honore (Ad 2m).

Art. II. - Utrum sit necessarium ad salutem quod
fiat restitutio ejus quod ablatum est.
Resp. Aff. - Scii. : quod injuste ablatum est.
R. est: quia conservare justitiam est de ne­
cessitate salutis. Justitia autem conservatur per
restitutionem, inquantum restituere importat
redditionem illius rei, quae injuste ablata est
sic enim per iteratam ejus exhibitionem aequa­
litas reparatur.
___

Notanda: 1. Si aliquid juste ablatum est,
aequalitas erit; et ideo non erit necessarium ut
restituatur, quia justitia in aequalitate consistit
(In corp. art.).
2. In quibus non potest recompensari aequivalens, sufficit quod ibi recompensctur quod possibile
est; sicut patet de honoribus qui sunt ad Deum
et ad parentes, ut Philosophus dicit (Ethic, lib.
viii, cap. ult.). Et ideo quando id quod est ablatum,
non est restituibile per aliquid aequale, debet fieri
recompensatio qualis possibilis est; puta cum ali­
quis alicui abstulit membrum, debet ei recompensare vel in pecunia vel in aliquo honore, considerata
conditione utriusque personae, secundum arbi­
trium boni viri (Ad Im).
3. Quantum ad restitutionem famae observan­
dum est quod aliquis potest alicui famam tripli­
citer auferre: uno modo verum dicendo et juste,
puta cum aliquis crimen alicujus prodit ordine
debito servato, et tunc non tenetur ad restitu­
tionem famae; alio modo falsum dicendo et inju­
ste, et tunc tenetur restituere famam, confitendo
se falsum dixisse: tertio modo verum dicendo, sed
injuste, puta cum aliquis prodit crimen alterius
contra ordinem debitum, et tunc tenetur ad re­
stitutionem famae, quantum potest, sine menda­
cio tamen, utpote quod dicat se male dixisse, vel
quod injuste eum diffamaverit; vel si non possit
famam restituere, debet ei aliter recompensare,
sicut dictum est supra. (Ad 2m).

Art. III. - Utrum sufficiat restituere simplum quod
injuste ablatum est.
Resp. Aff. - Scii. : Ante judicis condemna­
tionem, non plus quam quis accipit, restituere
tenetur; sed ex culpa injustae ablationis, tenetur
secundum judicis sententiam restitutionem facere.
R. primi est: quia sic adhibetur remedium per
restitutionem, inquantum per eam aequalitas
reparatur; ad quod sufficit quod restituat tantum
quantum habuerit de alieno.
R. secundi est: quia remedium ad culpam
adhibetur per poenam, cujus inflictio pertinet ad
judicem.

Art. IV. - Utrum, aliquis debeat restituere quod
non abstulit.
Resp. Neg. - Scii. : Si aliquis damnificet ali­
quem impediendo ne adipiscatur quod erat in via
habendi, e. g. messem ex semine, vel lucrum ex
pecunia, non oportet recompensare ex aequo;
tenetur tamen aliquam recompensationem facere
secundum conditionem personarum et nogotiorum.
R. est: quia minus est habere aliquid virtute
quam habere actu; qui autem est in via adipi­
scendi aliquid, habet illud solum secundum vir­
tutem vel potentiam; et ideo si redderetur ei ut
haberet hoc in actu, restitueretur ei quod est
ablatum, non simplum, sed multiplicatum, quod
non est de necessitate restitutionis (art. praec.).

Art. V. - Utrum oporteat semper restitutionem
jacere ei a quo acceptum est aliquid.
Resp. Aff. - R. est: quia rerum adaequatio
commutativae justitiae quae fit per restitutio­
nem, non potest fieri, nisi ei, qui minus habet
quam quod suum est, suppleretur quod deest.
Notanda: 1. Quando res restituenda apparet
esse graviter nociva ei cui restitutio facienda est,
vel alteri, non ei debet tunc restitui; quia resti­
tutio ordinatur ad utilitatem ejus cui restituitur;
omnia enim quae possidentur, sub ratione utilis
cadunt. Nec tamen debet ille qui detinet rem alie­
nam, sibi appropriare, sed vel reservare, ut con­
gruo tempore restituat, vel etiam alii tradere tu­
tius conservandam (Ad Im).
2. Aliquis dupliciter dat illicite: uno modo con­
tra legem; et talis meretur amittere quod dedit,
et ille qui accipit, non debet sibi retinere, sed debet
in pios usus convertere. Alio modo aliquis illicite
dat, quia propter rem illicitam dat, licet ipsa da­
tio non sit illicita; sicut cum quis dat meretrici
propter fornicationem. Unde et mulier potest sibi
retinere quod ei datum est; sed si superflue aliquid

per fraudem vel dolum extorcisset, teneretur eidem
restituere (Ad 2m).
3. Si ille cui debet fieri restitutio sit omnino
ignotus, debet homo restituere secundum quod
potest, scii, dando in eleemosynas pro salute ip­
sius (sive sit mortuus, sive sit vivus), praemissa
tamen diligenti inquisitione de persona ejus cui
est restitutio facienda. Si vero sit mortuus ille
cui est restitutio facienda, debet restitui haeredi
ejus, qui comuaratur quasi una nersona cum ipso.
Si vero ille sit multum distans, sibi transmitti
debet quod ei debetur, et praecipue si sit res magni
valoris, et possit commode trasmitti: alioquin de­
bet in aliquo loco tuto deponi, ut pro eo conserve­
tur, et domino significari (Ad 3m).

Art. VI. - Utrum teneatur semper restituere ille
qui accepit.
Resp. Aff. - Scii. : a) sive ratione rei, b) sive
ratione acceptionis si haec fit injuriosa, i. e. con­
tra voluntatem ejus qui est rei dominus, vel c)
si acceptio rei sit in utilitatem ejus qui accipit,
sicut in mutuo; d) non autem semper tenetur ad
restitutionem qui accipit rem alterius absque
injuria, et non pro utilitate propria, sicut patet
in depositis.

R. primi est: quia quod aliquis habet ultra id
quod suum est, debet ei subtrahi, et dari ei cui
deest, secundum formam commutativae justitiae.
R. secundi est: quia in hoc casu tenetur ad
restitutionem non solum ratione rei, sed etiam
ratione injuriosae actionis, etiamsi res apud ip­
sum non remaneat.
R. tertii est: quia in hoc casu ille qui accepit
tenetur ad restitutionem ejus quod accepit, non
solum ratione rei, sed etiam ratione acceptionis,
etiamsi rem amiserat; tenetur enim recompensare ei qui gratiam fecit; quod non fiet, si per
hoc damnum incurrat.

R. quarti est: quia ille qui accepit, in isto
casu, in nullo tenetur ratione acceptionis; quinimo accipiendo impendit obsequium; tenetur au­
tem ratione rei. Et propter hoc si ei substrahatur
res absque sua culpa, non tenetur ad restitu­
tionem; secus autem esset, si cum magna sua
culpa rem depositam amitteret.

Art. VII. - Utrum illi qui non. acceperunt tenean­
tur restituere.

Resp. Aff. - R. est: quia ad restitutionem
tenetur aliquis non solum ratione rei alienae,
quam accepit, sed etiam ratione injuriosae accep­
tionis. Et ideo quicumque est causa injustae ac­
ceptionis, tenetur ad restitutionem.

Notanda: 1. Causa injustae acceptionis est
vel directa, et haec ootest fieri: a) ex parte accep­
tionis, per jussionem seu mandatum, consilium,
consensum, et per laudem; b) ex parte ipsius acci­
pientis, scii, per recursum vel qualitercumque
auxilium ferendo; c) ex parte rei acceptae, per
participationem in furto et rapina; - vel est causa
indirecta, quando aliquis non impedit, cum possit
et debeat impedire. Haec autem his verbis com­
prehenduntur:
Jussio, consilium, consensus, palpo, recursus.
Participans, mutus, non obstans, non manife­
stans.
2. Sequentia praemissarum considerantur ut
causae efficaces damni, et ideo semper ad restitu­
tionem obligant: scii, jussio, quae est principalis
causa movens; secundo, consensus, sine quo rapina
fieri non potest; tertio, recursus, quando scilicet
aliquis est receptator latronum, et eis patrocinium
praestat; quarto, participans; quinto, tenetur
ille qui non obstat, cum obstare teneatur. - In
aliis autem casibus enumeratis non semper obli­
gatur aliquis ad restituendum: non enim semper
consilium, vel adulatio, vel aliquid hujusmodi,
est efficax causa rapinae. Unde solum tenetur con­
siliator, aut palpo, id est, adulator, ad restitu­
tionem, quando probabiliter aestimari potest quod

ex hujusmodi causis fuerit injusta acceptio sub­
secuta (In corp. art.).
3. Non semper ille qui non manifestat latronem
tenetur ad restitutionem, aut qui non obstat, vel
qui non reprehendit; sed solum quando incumbit
alicui ex officio. (Ad 3m).

Art. VIII. - Utrum, quis teneatur statim restituere
an vero possit restitutionem differre.

Resp. Aff. - Scii. : tenetur statim restituere.
R. est: quia sicut accipere rem alienam est
peccatum contra justitiam, ita etiam detinere
eam; quia per hoc quod aliquis detinet rem alie­
nam invito domino, impedit eum, ab usu rei
suae, et sic ei facit injuriam. Quod si quis resti­
tuere non potest, debet remissionem vel dilata­
tionem petere ab eo cui debet, aut per se aut per
alium (Ad 2m).
QUAESTIO LXIII

De acceptione personarum
Deinde considerandum est de vitiis oppositis
praedictis justitiae partibus; et primo de acceptio­
ne personarum, quae opponitur justitiae distributivae; secundo de peccatis quae opponuntur justi­
tiae commutativae. - Circa primum quaeruntur
quatuor:

Art. I. - Utrum personarum acceptio sit peccatum.
Resp. Aff. - R. est: quia nihil opponitur vir­
tuti, nisi peccatum. Acceptio autem personarum
opponitur justitiae distributivae, quia praeter
proportionem agit. Acceptio enim personarum
consistit in hoc quod alicui ailquid attribuitur non
propter aliquam causam quae faciat eum dignum,
sed simpliciter intuitu personae, puta si aliquis
promoveatur ad praelationem quia est dives, vel
consanguineus, vel alia hujusmodi. Ad personam

enim refertur quaecumque conditio non faciens ad
causam, propter quam sit dignus hoc dono.

Art. II. - Utrum in dispensatione spiritualium
locum habeat personarum acceptio.
Resp. Aff. - Scii. : si spiritualia bona confe­
rantur minus idoneo ad utilitatem communem.
R. est: quia non est acceptio personarum si in
dispensatione spiritualium, illi qui sunt simpliciter
minus boni, melioribus praeferantur, ratione utili­
tatis communis, sicut etiam Deus gratias gratis
datas quandeque concedit minus bonis.

Art. III. - Utrum in exhibitione honoris et reverentiae
locum habeat peccatum acceptionis personarum.
Resp. Aff. - Scii. : si non adsit virtutis ratio,
quae causa est honoris.
R. estL· quia honor est quoddam testimonium
de virtute ejus qui honoratur; et ideo sola virtus
est debita causa honoris. - Sciendum tamen est,
quod aliquis potest honorari non solum propter
virtutem propriam, sed etiam propter virtutem
alterius, sicut principes et praelati honorantur,
etiamsi sint mali, inquantum gerunt personam
Dei, et communitatis cui praeficiuntur.
Notandum: Parentes et domini sunt honorandi
propter particinationem divinae dignitatis, qui
est omnium pater et dominus. Senes autem sunt
honorandi propter signum virtutis, quod est se­
nectus, licet hoc signum quandoque deficiat. Divites sunt honorandi propter hoc quod majorem
locum in communitatibus obtinent. Si autem so­
lum intuitu divitiarum honorentur, erit peccatum
acceptionis personarum. (In corp. art.).

Art. IV. - Uirum in judiciis locum habeat pecca­
tum acceptionis personarum.
Resp. Aff. - R. est: quia personarum acceptio
inaequalitatem quamdam habet, inquantum at-

tribuitur alicui personae aliquid praeter propor­
tionem suam in qua consistit aequalitas justi­
tiae. Talis autem inaequalitas ad aequalitatem
reducitur per judicium judicis, quod est actus
justitiae.
Notandum: Cum punitur aliquis gravius prop­
ter injuriam in majorem personam commissam,
non est personarum acceptio; quia ipsa diversitas
personae facit, quantum ad hoc, diversitatem rei,
ut dictum est (qu. Iviii, art. 10). - (Ad 2m).

QUAESTIO LXIV

De vitiis oppositis commutativae justi­
tiae, et primo de homicidio
Postea considerandum est de vitiis oppositis
commutativae justitiae, et primo considerandum
est de peccatis quae committuntur circa involun­
tarias commutationes; secundo de peccatis quae
committuntur circa commutationes voluntarias.
Committuntur autem peccata circa involuntarias
commutationes per hoc quod aliquod nocumen­
tum proximo infertur contra ejus voluntatem;
quod quidem potest fieri duplicité”, scilicet facto
et verbo: facto quidem, cum proximus laeditur
vel in persona propria, vel in persona conjuncta,
vel in propriis rebus. De his ergo per ordinem con­
siderandum est; et primo de homicidio, per quod
maxime nocetur proximo; et circa hoc quaeruntur
octo:

Art. I. - Utrum occidere quaecumque viventia sit
illicitum.
Resp. Neg. - R. est: quia nullus peccat ex
hoc quod utitur re aliqua ad hoc ad quod est.
Quaedam autem viventia imperfectiora sunt prop­
ter perfectiora, scilicet plantae propter animalia,
et animalia propter homines. Inter alios usus
autem maxime necessarius est ut animalia plantis,
et homines animalibus utantur in cibum. Quod

etiam ex ipsa ordinatione divina patet, Gen. ix, 3:
Omne quod, movetur et vivit, erit vobis in cibum.
a

Art. II. - Utrum sit licitum occidere peccatores.
Resp. Aff. - Scii. : non modo licet, sed ne­
cessarium est, si communitati graviter perniciosi
et periculosi sint.
R. est: quia omnis pars est naturaliter prop­
ter totum. Persona autem singularis comparatur
ad totam communitatem sicut pars ad totum.
Sicut igitur propter salutem totius corporis huma­
ni expedit praecisio alicujus membri quod est
corruptivum aliorum membrorum, ita si aliquis
homo sit periculosus communitati, et corruptivus
ipsius propter aliquod peccatum, laudabiliter et
salubriter occiditur, ut bonum commune con­
servetur. Modicum enim fermentum totam mas­
sam corrumpit, ut dicitur I. Cor. v. 6.

Notandum: Quantum ad dignitatem humanam
in peccatore, considerandum est, quod homo neccando ab ordine rationis recedit; et ideo decidit a di­
gnitate humana prout scilicet homo est naturaliter
liber, et propter seipsum existens, et incidit quo­
dammodo in servitutem bestiarum, ut scilicet
de ipso ordinetur, secundum quod est utile aliis,
secundum illud Psal. xlviii, 21: Comparatus est
jumentis insipientibus, et similis factus est illis. Et
secundum hoc peccatorem occidere potest esse
bonum, sicut occidere bestiam. Pejor est enim
malus homo quam bestia, et plus nocet, ut Philo­
sophus dicit (Polit, lib. i, cap. 2). - (Ad 3m).

Art. III. - Utrum occidere hominem peccatorem
liceat privatae personae.
Resp. Neg. - R. est: quia occidere malefacto­
rem licitum est inquantum ordinatur ad salutem
totius communitatis; et ideo ad illum solum perti­
net cui committitur cura communitatis conser­
vandae.

206

Summa Theol. S. Thomae - Pars Ila-IIae

Art. IV. - Utrum occidere malefactores liceat cle­

ricis.
Resp. Neg. - Prima R. est: quia sunt electi
ad altaris ministerium, in quo repraesentatur
passio Christi occisi, qui cum percuteretur, non
repercutiebat, (I. Petr. ii, 23).
Secunda R. est: quia clericis committitur mi­
nisterium novae legis, in qua non determinatur
poena occisionis vel mutilationis corporalis. Et
ideo ut sint ministri novi Testamenti, debent
a talibus abstinere.
Notanda: 1. Deus etiam corporaliter aliquando
malefactores occidit; tamen non oportet quod in
hoc omnes eum imitentur; quia unusquisque debet
Deum imitari in hoc quod sibi specialiter congruit
(Ad Im).
2. Praelati Ecclesiarum accipiunt officium principum terrae, non ut ipsi judicium sanguinis exer­
ceant per seipsos, sed quod eorum auctoritate per
alios exerceatur (Ad 3m).

Art. V. - Utrum liceat alicui occidere seipsum.

i

Resp. Neg. - Prima R. est: quia naturaliter
quaelibet res seipsam amat; et ideo quaelibet
res naturaliter conservat se in esse, et corrum­
pentibus resistit quantum potest. Unde quod
aliquis seipsum occidat, est contra inclinatio­
nem naturalem, et contra charitatem, qua quili­
bet debet seipsum diligere.
Secunda R. est: quia quaelibat pars id quod
est, est totius. Quilibet homo est pars communita­
tis; unde in hoc quod seipsum interficit, inju­
riam communitati facit.
Tertia R. est: quia vita est quoddam donum
divinitus homini attributum, et ejus potestati
subjectum. Et ideo qui seipsum vita privat, in
Deum peccat, cui soli pertinet judicium mortis
et vitae, secundum illud Deut. xxxii, 39: Ego
occidam, et ego uivere faciam.

Notandum: Occidere seipsum gravissimum est
peccatum, quia sibi ipsi maxime nocet, cui maxi­
mam dilectionem debet: est etiam pericolosissimum, quia non restat tempus ut per poenitentiam
expietur (Ad 3m).

Art. VI. - Utrum liceat in aliquo casu interficere
innocentem.

Resp. Neg. - R. est: quia vita justorum est
conservativa et promotiva boni communis, quia
ipsi sunt principalior pars multitudinis. Et ideo
nullo modo licet occidere innocentem. Solus Deus
hoc facere potest qui dominium habet vitae et
mortis (Ad Im). - Peccator autem occidi potest,
non inquantum homo est, sed per comparatio­
nem ad bonum commune, quod per peccatum
corrumpitur. Unde, qui innocentem vel justum
occidit, majus peccatum committit, quam ille
qui, sine auctoritate necessaria, peccatorem in­
terficit (Ad 2m).

Notandum: Si judex scit aliquem innocentem
esse, qui falsis testibus convincitur, debet diligen­
tius examinare testes, ut inveniat occasionem
liberandi innoxium, sicut Daniel fecit. Si autem
hoc non potest, debet eum superiori relinquere
judicandum. Si autem nec hoc potest, non peccat
secundum allegata sententiam ferens, quia ipse
non occidit innocentem, sed illi qui eum asserunt
nocentem. Minister autem judicis condemnantis
innocentem, si sententia intollerabilem errorem
contineat, non debet obedire; alias excusarentur
carnifices qui martyres occiderunt; si vero non
contineat manifestam injustitiam, non peccat prae­
ceptum exequendo, quia ipse non habet discutere
superioris sententiam; nec ipse occidit innocen­
tem, sed judex, cui ministerium exhibet (Ad 3m).

Art. VII. - Utrum liceat alicui occidere aliquem,
se defendendo.
Resp. Aff. - Scii. : dum quis se defendere in­
tendat cum moderamine inculpatae tutelae.

R. est: quia nihil prohibet unius actus esse
duos effectus, quorum alter solum sit in intentio­
ne, alius vero sit praeter intentionem, praesertim
si effectus qui intenditur est conservatio vitae
propriae. Tamen potest aliquis actus ex bona
intentione proveniens, illicitus reddi, si non sit
proportionates fini. - Nec tamen necessarium est
ad salutem ut homo actum moderatae tutelae
praetermittat ad evitandam occisionem alterius;
quia plus tenetur homo vitae suae providere quam
vitae alienae.

Art. VIII. - Utrum aliquis causaliter occidens
hominem, incurrat homicidii reatum.
Resp. Neg. - Scii.: nisi rei illicitae operam de­
derit, vel ad hoc evitandum minus diligens fuerit.
R. est: quia ea quae causalia sunt, simpliciter
loquendo, non sunt intenta neque voluntaria. Contingit tamen, id quod non est actu et per se
volitum vel intentum, esse per accidens volitum
vel intentum, secundum quod causa per acci­
dens dicitur removens prohibens. Et ideo si ali­
quis det operam rei illicitae, vel etiam det ope­
ram rei licitae, non adhibens diligentiam debitam,
non evadit homicidii reatum, si ex ejus opere
mors hominis consequatur.

QUAESTIO LXV

De mutilatione membrorum
Deinde considerandum est de peccatis aliarum
injuriarum quae in personam committuntur; et
circa hoc quaeruntur quatuor:

Art. I. - Utrum mutilare aliquem membro suo,
in aliquo casu possit esse licitum.
Resp. Aff. - Scii. : sive auctoritate propria,
si aliquod membrum est putridum et totius cor-

poris corruptivum; sive auctoritate publica in
poenam.
R. primi est: quia pars totius humani corpo­
ris est propter totum. Unde disponendum est
de membro humani corporis secundum quod expe­
dit toti.
R. secundi est: quia totus homo ordinatur,
ut ad finem, ad totam communitatem, cujus est
pars. Potest autem contingere quod abscissio
membri, etsi vergat in detrimentum totius corpo­
ris, ordinetur tamen ad bonum communitatis,
inquantum alicui infertur in poenam ad cohibi­
tionem peccatorum. Et ideo sicut per publicam
potestatem aliquis licite privatur totaliter vita
propter aliquas majores culpas; ita etiam priva­
tur membro propter aliquas culpas minores.

Art. II. - Utrum liceat patribus verberare filios, aut
dominis servos.

Resp. Aff. - Scii. : causa correctionis et disci­
plinae.
R. est: quia filius subditur potestati patris, et
servus potestati domini. Nullus enim juste punit
aliquem, nisi per modum poenae, propter justi­
tiam; quod competit illi cujus jurisdictioni ali­
quis subjectus est.
Notanda: 1. Quantum ad verba Apostoli
(Ephes., vi, 4): Vos, patres, nolite ad iracundiam
provocare filios vestros, notandum est, quod per hoc
non prohibetur quin filios patres verberent causa
disciplinae, sed quod non immoderate eos a illigant
verberibus (Ad Im).
2. Sicut civitas est perfecta communitas, ita
princeps civitatis habet perfectam potestatem
coercendi; et ideo potest infligere poenas irrepara­
biles, scilicet occisionis vel mutilationis. Pater
autem et dominus, qui praesunt familiae dome­
sticae, quae est imperfecta communitas, habent
imperfectam potestatem coercendi, secundum le-

viores poenas, quae non inferunt irreparabile no­
cumentum, et hujusmodi est verberatio (Ad 2m).

Art. III. - Utrum liceat aliquem hominem incarcé­
raie.

44
41

π

Resp. Aff. - Scii. : vel qualitercumque de­
tinere.
R. est: quia ordo justitiae hoc exigere potest,
aut, in poenam, aut ad cautelam alicujus mali
vitandi.
Notandum: Detinere hominem ad horam ab
aliquo opere illicito statim perpetrando, cuilibet
licet; sicut cum aliquis detinet aliquem ne se prae­
cipitet, vel ne alium feriat. Sed simpliciter aliquem
includere, vel ligare, ad eum solum pertinet qui
habet disponere universaliter de actibus et vita
alterius: quia per hoc impeditur non solum a malis
faciendis, sed etiam a bonis agendis (Ad 3m).

Art. IV. - Utrum peccatum aggravetur ex hoc quod
praedictae injuriae inferuntur in personas aliis
conjunctas.
Resp. Aff. - R. est: quia cum infertur inju­
ria in aliquam personam conjunctam alteri quali­
tercumque, illa injuria pertinet ad duas personas;
et ideo, caeteris paribus, ex hoc ipso aggravatur
peccatum.
Notandum: Injuriae illatae in viduas et pupil­
los magis exagerantur, tum quia magis opponun­
tur misericordiae, tum quia idem nocumentum
hujusmodi personis inflictum est eis gravius, quia
non habent relevantem (Ad 2m).
QUAESTIO LXVI

De peccatis justitiae oppositis quae fiunt
in rebus, et primo de furto et rapina
Deinde considerandum est de peccatis justitiae
oppositis, per quae infertur nocumentum proximo

in rebus: scilicet de furto et rapina. Et circa hoc
quaeruntur novem:

Art. I. - Utrum naturalis sit homini possessio
exteriorum rerum.

Resp. Aff. - Scii. : a) non quantum ad natu­
ram rerum; sed b) quantum ad earum usum.
R. primi est: quia natura non subjacet huma­
nae potestati, sed solum divinae, cui omnia ad
nutum obediunt.
R. secundi est: quia per rationem et volun­
tatem homo uti potest rebus exterioribus ad suam
utilitatem, quasi propter se factis; semper enim
imperfectiora sunt propter perfectiora (qu. Ixiv,
art. 1). Tale autem naturale dominium hominis
fundatur in hoc quod homo secundum rationem,
creatus est ad imaginem et similitudinem Dei,
ut dicitur (Gen. I, 26): Faciamus hominem ad
imaginem et similitudinem nostram; et praesit pisci­
bus maris, etc.

Art. II. - Utrum liceat alicui rem aliquam quasi
propriam possidere.
Resp. Aff. - Scii. : a) quantum ad potesta­
tem procurandi et disponendi; b) non auteiji quan­
tum ad usum.
R. primi est tripartita: a) quia sic magis sol­
licitus est unusquisque ad procurandum aliquid
quod sibi soli competit, quam id quod est com­
mune omnium vel multorum; quia unusquisque
laborem fugiens, relinquit alteri id quod pertinet
ad commune; b) quia ordinatius res humanae
tractantur, si singulis immineat propria cura
alicujus rei procurandae; esset autem confusio
si quilibet indistincte quaelibet procuret; c) quia
per hoc magis pacificus status hominum conser­
vatur, dum unusquisque re sua contentus est.

R. secundi est: quia quantum ad usum non
debet homo habere res extericres ut proprias,
sed ut communes, ut scilicet de facili aliquis eas
communicet in necessitate aliorum. Unde Apo­
stolus dicit (I. Tim. ult., 17): Divitibus hujus
saeculi praecipe... facile tribuere, communicare
de bonis, etc.

Notanda: 1. Quantum ad dictum: Secundum
naturam omnia sunt communia, dicendum est,
quod communitas rerum attribuitur juri naturali,
non quia jus naturale dictet omnia esse possidenda
communiter, et nihil esse quasi proprium possi­
dendum; sed quia secundum jus naturale non est
distinctio possessionum, sed magis secundum hu­
manum condictum, quod pertinet ad jus positivum,
ut supra dictum est (qu. Ivii, art. 2 et 3). Unde pro­
prietas possessionum non est contra jus naturale,
sed juri naturali superadditur per adinventionem
rationis humanae (Ad Im).
2. Dives non illicite agit, si praeoccupans pos­
sessionem rei, quae a principio erat communis,
aliis etiam communicet; peccat autem si alios ab
usu illius rei indiscrete prohibeat. Unde Basilius
dicit: « Cur tu abundans, ille vero mendicat, nisi
ut tu bonae dispensationis merita consequaris,
ille vero patientiae praemiis coronetur ? » (In serm.
sup. illud
*.
Destruam horrea mea, vers. fm.). - (Ad
2m).

Art. III. - Utrum sit de ratione furti occulte accipere
rem alienam.
Resp. Aff. - R. est: quia furtum est alienae
rei occulta ablatio. Nam, ad rationem furti tria
concurrunt: primo, ut quis usurpet alienum; et
in hoc furtum contrariatur justitiae; secundo,
ut furtum sit circa rem possessam, i. e., non est
contra personam, sicut homicidium et adulterium;
tertio, quod occulte usurpetur alienum; secundum
hoc enim propria ratio furti est ut sit occulta
acceptatio rei alienae. Talis enim occultatio est
causa peccati, et constituit speciem peccati. Alia

autem occultatio, quae est quaedam simplex
circumstantia peccati, scii, quae est signum vere­
cundiae, vel quae fit ut tollat scandalum, dimi­
nuit peccatum (Ad Im).
Notandum: Detinere id quod alteri debetur,
eamdem rationem nocumenti habet cum accep­
tione injusta; et ideo sub injusta acceptione intelligitur etiam injusta detentio (Ad 2m).

Art. IV. - Utrum /urtum et rapina sint peccata

i

differentia specie.
Resp. Aff. - R. est: quia aliam rationem pec­
cati habet rapina, et aliam furtum; nam furtum
et rapina rationem peccati habent ex hoc quod
acceptio ex parte ejus cui aliquid subtrahitur
est involuntaria: sed in furto hoc involuntarium
est per ignorantiam, in rapina autem est per vio­
lentiam. Unde furtum et rapina eumdem finem
remotum habent, scii, rem alienam subtrahere;
sed finem proximum habent diversum, quia unum
per occultationem vult rem alienam subtrahere,
aliud per violentiam (Ad 2m). Finis autem proxi­
mus mutat speciem.

Art. V. - Uirum /urium semper sit peccatum.
Resp. Aff. - Scii. : duplicem rationem pec­
cati habet.
R. est: quia furtum, inquantum est ecceptio
rei alienae, opponitur justitiae; inquantum vero
rem alienam occulte subtrahit, rationem habet
doli seu fraudis.
*

Art. VI. - Utrum /urtum sit peccatum mortale.
Resp. Aff. - R. est: quia per furtum homo
infert nocumentum proximo in suis rebus; et
si passim homines sibi invicem furarentur, peri­
ret humana societas. Unde furtum tanquam con-

trarium charitati, quae est spiritualis vita animae,
est peccatum mortale.
Notandum: Ad verba Prov. vi, 30: Non grandis
est culpa, cum qui furatus fuerit, dicendum est,
quod furtum non esse grandis culpa dicitur: primo,
pronter necessitatem inducentem ad furandum,
quae diminuit, vel totaliter tollit culDam. Unde
subditur: Furatur enim, ut esurientem impleat ani­
mam. Alio modo, per comparationem ad adulterii,
quod punitur morte. Unde subditur de fure quod
deprehensus reddet septuplum; qui autem adulter
est, perdet animam suam (ad Im). - In his autem
quae minima sunt, ratio apprehendit, quasi nihil;
nisi ille qui furatur animum furandi et inferendi
nocumentum habeat, quia in talibus potest esse
peccatum mortale, sicut et in solo cogitatu Der
consensum (Ad 3m).

Art. VII. - Utrum liceat alicui furari propter ne­
cessitatem.
Resp. Aff. - Scil. : Si necessitas sit evidens et
urgens tunc licite potest aliquis ex rebus alienis
suae necessitati subvenire, sive manifeste, sive
occulte sublatis; nec hoc proprie habet rationem
furti vel rapinam.
R. est: quia hoc non esset contra jus naturale
vel jus divinum. Nam secundum naturalem ordi­
nem ex divina providentia institutum, res infe­
riores sunt ordinatae ad hoc quod ex his subve­
niatur hominum necessitati. Et ideo per rerum
divisionem et appropriationem ex jure humano
procedentem, non impeditur quin hominis neces­
sitati sit subveniendum ex hujusmodi rebus. Jus
enim humanum non potest juri naturali vel divino
derogare.

Art. VIII. - Utrum rapina possit fieri sine peccato.
Resp. Neg. - R. est: quia in societate homi­
num nullus habet coactionem, nisi per publicam
potestatem; et ideo quicumque per violentiam

aliquid alteri aufert, si sit privata persona, non
utens publica potestate, illicite agit, et rapinam
committit.
Notandum: Illi qui depraedantur hostes, si
bellum habeant justum, ea quae per violentiam
in bello acquirunt, eorum efficiuntur; et hoc non
habet rationem rapinae, unde nec ad restitutionem
tenentur; quamvis possint in acceptione praedae
justum bellum habentes, peccare per cupiditatem
ex prava intentione, si scilicet non propter justi­
tiam, sed propter praedam principaliter pugnent.
Si vero illi qui praedam accipiunt, habeant bel­
lum injustum, rapinam committunt, et ad resti­
tutionem tenentur (Ad Im).
Î

i

Art IX. - Utrum furtum sit gravius peccatum
quam rapina.
Resp. Neg. - Scil. : Rapina gravius peccatum
est furto, non modo ratione involuntarii, sed
etiam ratione injuriosae acceptionis.
R. est: quia rapina est involuntaria per vio­
lentiam, furtum autem per ignorantiam, ut dic­
tum est supra (art. 4); insuper, quia per rapinam
non solum infertur alicui damnum in rebus, sed
etiam vergit in quamdam personae ignominiam,
sive injuriam; et hoc praeponderat fraudi, vel
dolo, quae pertinent ad furtum.
QUAESTIO LXVII

De vitiis oppositis commutativae justi­
tiae, et primo de injustitia judicis
Deinde considerandum est de vitiis oppositis
commutativae justitiae, quae consistunt in verbis
quibus laeditur proximus; et primo de bis quae
pertinent ad judicium; secundum de nocumentis
verborum quae fiunt extra judicium. Circa pri­
mum quinque consideranda occurrunt. Primo
quidem de injustitia judicis in judicando. Secundo,
ue injustitia accusatoris in accusando. Tertio, de

injustitia ex parte rei in sua defensione. Quarto
de injustitia testis in testificando. Quinto, de inju­
stitia advocati in patrocinando. Circa primum
quaeruntur quatuor:

Art. I. - UI rum quis possit juste judicare cum qui
non est sibi subjectus.

Resp. Neg. - R. est: quia sententia judicis
debet habere vim coactivam; alie quin judicium
non esset efficax. Potestatem autem coactivam
non habet licite in rebus humanis, nisi ille qui
fungitur publica potestate. Qui autem potestate
publica funguntur, reputantur superiores eorum,
in quos potestatem accipiunt, sicut in subditos.
Unde nullus potest juste judicare aliquem nisi
sit ejus subjectus, sive per potestatem ordina­
riam, sive per commissionem.
Notandum: In rebus humanis aliqui propria
sponte possunt se subjicere aliorum judicio, quam­
vis non sint eis superiores; et inde est quod necesse est arbitrium poena vallari. Sic Christus pro­
pria sponte humano judicio se subdidit (Ad 2m).

Art. II. - Utrum judici liceat judicare contra ve­
ritatem quam novit, propter ea quae in contra­
rium proponuntur.
Resp. Aff. - Scii. : si ea quae in contrarium
proponuntur, postquam districtius discusserit,
non potest (judex) de jure repellere, debet ea in
judicando sequi.
R. est: quia judicare pertinet ad judicem, non
tanquam ad personam privatam, sed secundum
quod fungitur publica potestate; et ideo informari
debet in judicando non secundum id quod ipse
novit tanquam privata persona, sed secundum
id quod sibi innotescit tanquam personae pu­
blicae; i. e., secundum leges publicas et per in­
strumenta et testes.

ndum: Homo in
m his
nis quae ad propriam perNotandum
sonam 'pertinent, debet informare conscientiam
suam ex propria scientia; sed in his, quae perti­
nent ad publicam potestatem, debet informare
conscientiam suam secundum ea quae in publico
judicio sciri possunt, etc. (Ad 4m).

Art. III. - UIrum judex possit aliquem condem­
nare, etiamsi non sit aliquis accusator.
Resp. Neg. - R. est: quia justitia non est ad
seipsum, sed ad alterum. Et ideo oportet quod
judex inter aliquos duos dijudicet; quod quidem
fit cum unus actor, ct alius est reus. Unde Philo­
sophus dicit (Ethic, lib. v, cap. 4): « homines ad
judicem confugiunt sicut ad quamdam justitiam
animatam ».

Notandum: Deus in suo judicio procedit ex
propria notitia veritatis (Ad 3m), et utitur con­
scientia peccantis, quasi accusatore, secundum
illud Rom. ii, 15: Inter se invicem cognitionum
accusantium, aut etiam defendentium; vel etiam
evidentia facti, quantum ad ipsum, secundum illud
Gen. iv, 10: Vox sanguinis fratris tui Abel clamat
ad me de terra. (Ad Im).

Art IV. - Utrum judex licite possit poenam re­
laxare.
Resp. Neg. - Scii. : nisi sit supremus judex,
et ille qui passus est injuriam velit eam remittere.
Prima R. est ex parte accusatoris: quia judex
tenetur unicuique jus suum reddere.
Secunda R. est ex parte reipublicae: quia ad
bonum reipublicae pertinet quod malefactores
puniantur. - Tamen supremus judex vel princeps,
cum plenariam potestatem in republica habeat,
poterit reum licite absolvere, si ille qui passus
est injuriam, velit eam remittere, et si hoc pu­
blicae utilitati viderit non esse nocivum.

h

218

Summa Theol. S. Thomae - Pars Ila-IIac

QUAESTIO LXVIII

De pertinentibus ad injustam
accusationem
Postea considerandum est de his quae pertinent
ad injustam accusationem; et circa hoc quaeruntur
quatuor:
.
J

Art. I. - Utrum homo teneatur ad accusandum.

■r »

Resp. Aff. - Scit. : Si accusator probare po­
test quod crimen, de quo aliquis accusatur, vergit
in detrimentum reipublicae, vel in corruptelam
multitudinis corporalem seu spiritualem; secus
non tenetur homo ad accusandum.
R. est: quia omnes tenemur quietem reipu­
blicae procurare, quod fit etiam per punitionem
peccantium. - Si autem non fuerit tale peccatum
quod in multitudinem redundet, vel etiam si
sufficientem probationem adhibere non possit,
non tenetur ad intentandam accusationem; quia
ad hoc nullus tenetur quod non potest debito
perficere.
Notanda: 1. Haec est differentia inter denun­
tiationem et accusationem, quia in denuntiatione
attenditur emendatio fratris, in accusatione autem
attenditur punitio criminis. Poenae autem prae­
sentis vitae non per se expetuntur, quia non est
hic ultimum retributionis tempus; sed inquantum
sunt medicinales, conferentes vel ad emendationem
personae peccantis, et ad hoc est denuntiatio; vel
ad bonum reinublicae, ad quod ordinatur accu­
satio (In corp. art.).
2. Subditi praelatos suos accusare prohibentur,
qui non affectione charitatis, sed sua pravitate
vitam eorum diffamare et reprehendere quaerunt;
vel etiam si subditi accusare volentes fuerint cri­
minosi; alioquin si fuerint alias idonei ad accusan­
dum, licet subditis ex charitate suos praelatos
accusare (Ad 2m).

3. Revelare secreta in malum personae, est con­
tra fidelitatem; non autem si revelentur propter
bonum commune, quod semper praeferendum est
bono privato. Et ideo contra bonum commune
nullum secretum licet recipere. Nec tamen om­
nino est secretum quod per sufficientes testes po­
test probari (Ad 3m).

Art. II. - Utrum sit necessarium accusationem
in scriptis fieri.

Resp. Aff. - R. est: quia ea quae verbo tenus
dicuntur, facile labuntur a memoria; unde non
posset judici esse certum quid et qualiter dictum
sit, cum debet proferre sententiam, nisi esset in
scriptis redactum. Et ideo rationabiliter institu­
tum est ut accusatio, sicut et alia quae in judi­
cio aguntur, redigatur in scriptis.
Notandum: Denuntiator non obligat se ad pro­
bandum; unde nec punitur, si probare nequiverit.
Et propter hoc in denuntiatione non est neces­
saria scriptura; sed sufficit, si aliquis denuntiet
Ecclesiae, quae ex officio suo procedet ad fratris
emendationem (Ad 3m).

Art. III. - Utrum accusatio reddatur injusta prop­
ter calumniam, praevaricationem et tergiversa­
tionem.
Resp. Aff. - R. est: quia per calumniam, cri­
mina falsa accusato imponendo, aliquis injuste
agit contra eum: nullus enim debet nocere alicui
injuste, ut bonum commune promoveat. Per prae­
varicationem vero, i. e., fraudem in accusatione
adhibenda, adversam partem adjuvando; et per
tergiversationem, i. e., totaliter ab accusatione
desistendo, quasi tergum a justa causa vertendo,
bonum reipublicac, quod principaliter in accu­
satione intenditur, malitiose impeditur impedita
peccati punitione.
Notandum: Contingit quandoque ex animi
levitate ad accusationem procedere, quia scilicet

aliquis nimis faciliter credit quod audivit; et hoc
temeritatis est. Aliquando autem ex justo errore
movetur aliquis ad accusandum. Quae omnia se­
cundum prudentiam judicis debent discerni, ut
non pronuntiet eum calumniatum fuisse qui ex
levitate animi, vel justo errore in falsam accusa­
tionem prorupit (Ad Im).

Art. IV. - Utrum accusator qui in probatione de­
fecerit, teneatur ad poenam talionis.
Resp. Aff. - R. est: quia justum est ut ille
qui per accusationem aliquem in periculum gravis
poenae inducit, ipse etiam similem poenam pa­
tiatur; hoc autem requirit aequalitas justitiae
inter accusatorem et accusatum. - Tamen, si
judex cognoverit aliquem de falso accusasse, non
voluntate nocendi, sed involuntarie propter igno­
rantiam ex justo errore, non imponit poenam
talionis (Ad Im).
Notandum: Ille qui male accusat, peccat et
contra personam accusati, et contra rem publicam;
unde propter utrumque punitur. Et ideo accusa­
tus, si innocens fuerit, potest ei injuriam suam
remittere; sed injuriam rcipublicae non potest
ei remitti ab eo qui accusatur, sed potest ei remitti
per principem, qui curam reipublicae gerit (Ad 2m).
QUAESTIO LXIX

De peccatis quae sunt contra justitiam
ex parte rei
Deinde considerandum est de peccatis quae
sunt contra justitiam ex parte rei; et circa hoc
quaeruntur quatuor:

Art. I. - Utrum absque peccato mortali possit accu­
satus veritatem negare, per quam condemnaretur.
Resp. Neg. - Scii. : si judex secundum formam
juris veritatem ab eo exigat.

221

R. est: quia ad debitum justitiae pertinet quod
aliquis obediat suo superiori in his ad quae jus
praelationis se extendit. Judex autem ut supra
dictum est (qu. Ixvii, art. 1), superior est respectu
ejus qui judicatur. Et ideo ex debito tenetur accu­
satus judici veritatem exponere, quam ab eo
secundum formam juris exigit. Et ideo si con­
fiteri noluerit veritatem quam dicere tenetur, vel
si eam mendaciter negaverit, mortaliter peccat.
Si vero judex hoc exquirat quod non potest se­
cundum ordinem juris, non tenetur ei accusatus
respondere; sed potest vel per appellationem
vel aliter licite subterfugere. Mendacium tamen
dicere non licet.
Notanda: 1. Quando aliquis secundum ordi­
nem juris a judice interrogatur, non ipse se prodit,
sed ab alio proditur; dum ei necessitas respondendi
imponitur per eum cui obedire tenetur (Ad Im).
2. Ille qui mentitur in judicio, se excusando,
facit et contra dilectionem Dei, cujus est judicium,
et contra dilectionem proximi; i. e., contra judi­
cem, cui debitum negat; et contra accusatorem,
qui punitur, si in probatione deficiat (Ad 3m).

Art. II. - Utrum accusato liceat calumniose se de­
fendere.
Resp. Neg. - Scit. : non licet ei vel falsitatem
dicere, vel veritatem tacere quam confiteri tene­
tur, neque etiam aliquem dolum vel fraudem
adhibere; quod est calumniose se defendere.
R. est: quia haec omnia vim mendacii habent.
Licet tamen aliquando veritatem tacere; non
enim aliquis tenetur omnem veritatem confiteri,
sed illam solum quam ab eo potest et debet re­
quirere judex secundum ordinem juris; puta
cum praecessit infamia super aliquo crimine,
vel aliqua expressa indicia apparuerunt, vel etiam
cum praecessit probatio semiplena, i. e., testi-

monium unius testis gravis, cujus dictum infirmari
non potest.

Notandum: Si reus in causa sanguinis corrum­
pat adversarium suum, peccat quidem inducendo
eum ad illicitum; non autem huic peccato lex civi­
lis adhibet poenam; et pro tanto licitum esse di­
citur. Multa enim secundum leges humanas im­
punita relinquuntur, quae secundum divinum
judicium sunt peccata, sicut patet in simplici for­
nicatione; quia lex humana non exigit ab homine
omnimodam veritatem, quae paucorum est, et
non potest inveniri in tanta multitudine populi,
quantum lex humana habet necesse sustinere
(Ad lm).

Art. III. - Utrum, reo liceat judicium per appel­

lationem declinare.
Resp. Aff. - Scit. : Si appellatio fit in confi­
dentia justae causae; si vero fit ne contra reum
justa sententia proferatur, est injusta.
R. primi est: quia hoc est prudenter evadere,
cum accusatus injuste a judice gravetur.
R. secundi est: quia hoc est calumniose se
defendere: facit enim injuriam et judici, cujus
officium impedit, et adversario suo, cujus justi­
tiam, quantum potest, pcrtuibat.
Notandum: Potestati inferiori intantum ali­
quis subjici debet, inquantum ordinem superioris
servat: a quo si exorbitaverit, ei subjici non opor­
tet; puta si aliud jusserit proconsul, et aliud
imperator. Cum autem judex aliquem injuste gra­
vat, quantum ad hoc relinquit ordinem superio­
ris potestatis, secundum quam necessitas ei juste
judicandi imponitur. Et ideo licitum est ei qui
contra justitiam gravatur, ad directionem su­
perioris potestatis recurrere, appellando vel ante
sententiam, vel post (Ad lm).

Art. IV. - Utrum liceat condemnato ad mortem
se defendere, si possit.
Resp. Neg. - Scii. : si juste damnetur.

R. est: quia licitum est judici eum resisten­
tem impugnare; unde relinquitur quod ex parte
ejus sit bellum injustum; unde indubitanter pec­
cat.
Notandum: Nullus ita condemnatur quod ipse
sibi inferat mortem, sed quod ipse mortem pa­
tiatur: et ideo non tenetur facere id unde mors
sequatur, quod est manere in loco, unde ducatur
ad mortem; * tenetur tamen non resistere agenti,
quin patiatur quod justum est eum pati; sicut
etiam si aliquis sit condemnatus ut fame moria­
tur, non peccat, si cibum sibi occulte ministratum
sumat, quia non sumere esset seipsum occidere
(Ad 2m).

QUAESTIO LXX

De injustitia pertinente ad personam
testis
Deinde considerandum est de injustitia perti­
nente ad personam testis; et circa hoc quaeruntur
quatuor:

Art. I. - Utrum homo teneatur ad testimonium
/erendum.
Resp. Aff. - Scii. : a) si testimonium requi­
ratur auctoritate superioris, cui administratio
justitiae pertinet, et hoc in manifestis; b) independenter ab auctoritate superioris, si testimonium
requiratur ad liberandum hominem vel ab inju­
sta morte, seu poena quacumque, vel a falsa in­
famia, vel ab aliquo damno, tunc tenetur homo
ad testificandum.
•Juxta sententiam quae apud theologos communiter acci­
pitur, reus juste ad mortem damnatus potest carceres et vin­
cula rumpere et ellugiat, non tamen tenetur hoc tacere etiamsi
injuste damnatur, ut patet apud martyres.

R. primi est: quia in hoc obedire tenetur se­
cundum ordinem juris, scil. in manifestis, et in
his de quibus infamia praecessit. Si autem exigi­
tur ab eo testimonium in aliis, puta in occultis
et de quibus infamia non praecessit, non tenetur
ad testificandum.
R. secundi est: quia praeceptum Domini est;
dicitur enim Psalm. Ixxxi, 4: Eripite pauperem,
et egenum de manu peccatoris liberate; et Prov.
xxiv, 11: Erue eos qui ducuntur ad mortem; et
Rom. i, 32: Digni sunt morte, non solum qui fa­
ciunt, sed etiam qui consentiunt facientibus; ubi
dicit Glossa: «Consentire est tacere, cum pos­
sis redarguere ».

Notanda:

1. Ad condemnationem alicujus
non tenetur aliquis sponte testimonium ferre, quia
si circa hoc veritas occultetur, nulli ex hoc spe­
ciale damnum nascitur. Similiter, si immineat
periculum accusatori, non est curandum, quia
ipse in hoc periculum sponte se ingessit. Alia au­
tem ratio est de reo, cui periculum imminet eo
nolente (In line art.).
2. Quantum ad ea quae sub secreto communi­
cantur (extra confessionem sacramentalem), te­
netur homo ea statim propalare vel testificando,
vel denuntiando, quae pertinent ad corruptionem
multitudinis spiritualem, vel corporalem, vel in
grave damnum alicujus personae, vel si aliud est
hujusmodi, quia secus frangeret fidem quam al­
teri debet. Ea vero quae quis prodere non tenetur,
nullo modo tenetur ea prodere, etiam ex praecepto
superioris, quia servare fidem est de fide naturali
nihil autem potest praecipi homini contra id quod
est de jure naturali (Ad 2m).

Art. II. - Utrum sufficiat duorum υ?1 trium te­
stimonium.
Resp. Aff. - Scii. : si testes concordent quoad
substantiam facti.
R. est: quia in humanis, quae circa contin­
gentia et variabilia sunt, non requiritur certitudo

demonstrativa; sed sufficit probabilis certitudo,
quae ut in pluribus veritatem attingat, etsi in
paucioribus a veritate deficiat. Talis est enim
certitudo in testimonio duorum vel trium te­
stium fundata, et jure divino (Deut. xix, 15: In
ore duorum, vel trium testium stabit omne verbum)
et humano comprobata.
- Quantum ad concordantiam et discordan­
tium testium, videndum est responsum ad 2m.
Notandum: Contra homines, qui habent de
aliis judicare, non de facili est testibus credendum,
quia saepe propter justitiam multos adversarios
habent (Ad 3m).

Art III. - Utrum alicujus testimonium sit absque
ejus culpa repellendum.
Resp.: Testimonium alicujus aliquando re­
pellendum est propter culpam (ipsius testis),
aliquando vero absque ejus culpa.
R. est: quia probabile est quod propter cul­
pam (testis) testimonium inefficax reddatur, sicut
si testis sit infidelis vel infamis, vel publico cri­
mine reus. Aliquando vero defectus testis pro­
venit ex defectu rationis, vel ex affectu sive amo­
ris sive odii, vel ex exteriori conditione, sicut
sunt pauperes, servi, et illi quibus imperari po­
test, de quibus probabile est quod de facili pos­
sunt induci ad testimonium ferendum contra
veritatem. Et sic patet quod testimonium ali­
cujus repellitur et propter culpam, et absque
culpa.

Art. IV. - Utrum jalsum testimonium semper sit
peccatum mortale.
Resp. Aff. - Scii. : triplici ex capite.
R. est: quia, primo, falsum testimonium est
perjurium, testes enim non admittuntur nisi jura­
ti: et hoc est peccatum ex toto genere suo mors

taie; secundo, quia est violatio justitiae, quad
est peccatum ex genere suo mortale; et tertio,
quia est mendacium, quod potest esse moi tale
si est graviter perniciosum, secus est veniale.

fl

Notanda: Dicere falsum testimonium non
per se et ex intentione, sed per accidens et contra
id quod testis intendit, non est peccatum mortale.
(Si tamen testis postmodum adverteret falsum
esse id quod deposuit, teneretur illud retractare,
nisi sine gravi suo incommodo fieri non possit ea
retractatio, alioquin incurrerit onus restituendi,
si quum possit sua retractatione damnum avertere,
non faciat).
2. Injustum judicium non est judicium; et ideo
ex vi judicii falsum testimonium in injusto judicio
prolatum ad injustitiam impediendam, non habet
rationem peccati mortalis, sed solum ex juramento
violato (Ad 2m).
i

QUAESTIO LXXI

De injustitia quae fit in judicio ex parte
advocatorum
Postea considerandum est de injustitia quae fit
in judicio ex parte advocatorum, et circa hoc quae­
runtur quatuor:
H

Art. I. - Utrum aduocatus teneatur praestare pa­
trocinium causae pauperum.
Resp. Neg. - Scii. : nisi ad hoc praesens pau­
perum necessitas compellat.
R. est: quia cum nullus sufficiat omnibus indi­
gentibus misericordiae opus impendere, sufficit
si indigentibus qui sibi hic et nunc occurrunt,
homo misericordiae opus impendat, si scilicet
in promptu non appareat quomodo eis possit
aliter subveniri. Si enim in promptu appareat
quomodo aliter eis subveniri possit vel per seip­
sum, vel per aliam personam magis conjunctam

!

aut majorem facultatem habentem, non tenetur
ex necessitate indigenti subvenire, ita quod non
faciendo peccet; quamvis si subvenerit absque
tali necessitate, laudabiliter faciat. - Et idem
dicendum est de medico, notario, procuratore
et caeteris aliis qui officio publico ejusmodi fun­
guntur.

Art. II. - Utrum convenienter aliqui secundum
jura arceantur ab officio advocandi.
Resp. Aff. - Scit. : cum propter impotentiam,
tum propter indecentiam.
R. est: quia defectus ad hoc quod aliquis pos­
sit convenienter officium advocandi exercere po­
test esse vel per se seu ratione impotentiae, sicut
apud illos qui deficiunt sensu, sive interiori, sicut
furiosi et impuberes, qui interiori necessaria pe­
ritia carent; sive exteriori, sicut surdi et muti; vel
defectus potest esse ratione indecentiae, sive in
hoc quod aliquis est rebus majoribus obligatus,
sicut monachi ct clerici, nisi pro propriis eccle­
siis; sive propter defectum personae tum corpora­
lem, ut patet de caecis, tum spiritualem, sicut apud
infames, infideles et damnatos de gravibus crimi­
nibus, non enim decet ut alterius justitiae patro­
nus existât qui in seipso justitiam contempsit.

Art. III. - Utrum advocatus peccet, si injustam
causam defendat.
Resp. Aff. - R. est: quia advocatus et auxi­
lium et consilium praestat ei cujus causae pa­
trocinatur. Unde si scienter injustam causam
defendit, absque dubio graviter peccat, et ad
restitutionem tenetur ejus damni quod contra
justitiam per ejus auxilium altera pars incurrit.
Est enim cooperator ad malum. - Si autem igno­
ranter injustam causam defendit, putans esse

justam, exsatur secundum modum quo ignoran­
tia excusari potest.
Notandum: Advocatus, si in principio credidit
causam justam esse, et postea in processu appa­
reat eam esse injustam, non debet eam prodere,
ut scilicet aliam partem juvet, vel secreta suae
causae alteri parti revelet. Potest tamen et debet
causam deserere, vel eum cujus causam agit, ad
cedendum inducere, sive ad componendum sine
adversarii damno (Ad 2m).

Art. IV. - Utrum advocato liceat pro suo patrocinio
pecuniam accipere.
Resp. Aff. - Scii. : dum moderate accipiat,
considerata conditione personarum et negotio­
rum et laboris, et consuetudine patriae.
R. est: quia quae quis non tenetur alteri exhi­
bere, juste potest pro eorum exhibitione recom­
pensationem accipere. Manifestum est autem
quod advocatus non semper tenetur patrocinium
praestare, aut consilium dare causis aliorum. Et
ideo si vendat suum patrocinium, sive consilium,
non agit contra justitiam. Et eadem ratio est
de medico opem ferente ad sanandum, et de omni­
bus aliis hujusmodi personis.

I

QUAESTIO LXXII

De injuriis verborum, quae inferuntur

extra judicium, et primo de contumelia
Deinde considerandum est de injuriis verborum,
quae inferuntur extra judicium: et primo de con­
tumelia; secundo de detractione; tertio de susur­
ratione; quarto de derisione; quinto de maledic­
tione. Circa primu quaeruntur quatuor:

Art. 1. - Utrum contumelia consistat in verbis.
Resp. Aff. - R. est: quia ad contumeliam
proprie pertinet, id, quod est contra honorem

'

alien jus, deducere in notitiam ejus et aliorum.
Hoc autem fit per aliqua signa, inter quae prima­
tum habent verba, « quae habent principatum
significandi quaecumque animo concipiuntur ».
Et ideo contumelia proprie loquendo in verbis
consistit. Unde Isidorus dicit (Etym. lib. x, ad.
litt. c) quod: «contumeliosas dicitur aliquis, quia
velox est, et tumet verbis injuriae »; tamen ex­
tenso nomine etiam in factis dicitur.
Notandum: Contumelia proprie habetur per
verba quae injuriose manifestant culpam alterius;
convicium vero per verba quae generaliter defec­
tum culpae et poenae, sive defectum corporalem
injuriose manifestant; improperium autem mani­
festat defectum minorationis, sive indigentiae, et
proprie fit quando aliquis injuriose alteri ad me­
moriam reducit auxilium quod contulit ei neces­
sitatem patienti (Ad 3m).

Art. II. - Utrum contumelia, sive convicium sit
peccatum mortale.

Resp. Aff. - Scii. : Si verba contumeliosa pro­
ferantur cum intentione dehonorandi.
R. est: quia homo non minus amat suum hono­
rem, quam rem possessam. Unde proprie et per
se convicium vel contumeliam dicere non minus
peccatum mortale est quam furtum et rapinam. Si autem verbum convicii vel contumeliam ali­
quis alteri dixerit propter correctionem vel propter aliquid hujusmodi, non committit peccatum,
nisi hoc immoderate seu incaute fecerit; et in
hoc etiam peccatum mortale fieri potest.

Art. III. - Utrum aliquis debeat contumelias sibi
illatas sustinere.
Resp. Aff. - Scii. : a) tenemur habere ani­
mum paratum ad contumelias tolerandas, si expe-

diens fuerit; b) quandoque tamen oportet ut
contumeliam illatam repellamus.
R. primi est: quia hoc est secundum praecepta
patientiae, ut patet ex Domini verbis: Si quis
percusserit te in unam maxillam, praebe ei et aliam
(Luc. vi, 29); ut scilicet homo sit paratus hoc fa­
cere si opus fuerit.
R. secundi est duplex: primo, propter bo­
num ejus qui contumeliam infert, ut videlicet
ejus audacia reprimatur, et de caetero alia non
attentet: unde Dominus alapa cesus dixit (Jn.
xviii, 23): Quid me caedis?... Secundo, propter
bonum multitudinis, quorum profectus impedi­
tur propter contumelias nobis illatas.

Notandum: Audaciam conviciantis contume­
liose debet aliquis moderate reprimere, scilicet
propter officium charitatis, non propter cupidi­
tatem privati honoris. Unde dicitur Prov. xxvi, 4:

Ne respondeas stulto juxta stultitiam suam, ne ei
similis efficiaris.

Art. IV. - Utrum contumelia oriatur ex ira.
Resp. Aff. - Scii. : maxime ex ira o»itur.
R. est: quia nulla vindicta est irato magis
in promptu quam inferre contumeliam alteri; et
sic contumelia magnam habet propinquitatem
ad finem irae, qui est vindicta.

Notandum: Contumelia non oritur directe ex
superbia; disponit tamen superbia ad contume­
liam, inquantum illi qui se superiores aestimant,
facilius alios contemnunt, et injurias eis irro­
gant; facilius enim irascuntur, utpote reputantes
indignum quidquid contra eorum voluntatem agitur
(Ad Im).
I

QUAESTIO LXXIII

i

De detractione
Postea considerandum est de detractione; et
circa hoc quaeruntur quatuor:

Art. I. - Utrum detractio convenienter definiatur,
quod est dcnigratio alienae /amae per verba.
Resp. Aff. - Scii. : per verba occulta.
R. est: quia in hoc differt detractio a contu­
melia: uno modo quantum ad modum propo­
nendi verba, quia scilicet contumeliosus manife­
ste contra aliquem loquitur, detractor autem
occulte; alio modo quantum ad finem intentum,
sive quantum ad nocumentum illatum, quia sci­
licet contumeliosus derogat honori, detractor
famae. - (Unde detractio definitur: Injusta denigratio famae alienae per occulta verba).

Notanda: 1. Verba detractionis dicuntur occul­
ta, non simpliciter, sed per comparationem ad
eum de quo dicuntur, quia eo absente et ignorante
dicuntur. Sed contumeliosus in faciem contra
hominem loquitur (Ad 2m).
2. Aliquis dicitur detrahere alteri, non quia
diminuit de veritate, sed quia diminuit famam
ejus. Quod quidem fit quandoque directe, quan­
doque indirecte: directe quidem quadrupliciter:
uno modo, quando falsum imponit alteri; secundo
quando peccatum adauget suis verbis; tertio,
quando occultum revelat; quarto, quando id quod
est bonum dicit mala intentione factum. Indirecte
autem, vel negando bonum alterius, vel malitiose
reticendo, vel diminuendo (Ad 3m).

Art. II. - Utrum detractio sit peccatum mortale.
Resp. Aff. - R. est: quia auferre alicui famam
valde grave est, quia inter res temporales videtur
fama esse pretiosior, per cujus defectum impedi­
tur homo a multis bene agendis. Propter quod di-

citur Eccli. xli, 15: Curam habe de bono nomine,
hoc enim magis permanebit tibi quam mille the­
sauri magni et pretiosi. Et ideo detractio, per se
loquendo, est peccatum mortale.

Notanda: 1. Si verba, per quae fama alterius
diminuitur, proferat aliquis propter aliquod bo­
num necessarium, debitis circumstantiis observatis,
non est peccatum, nec potest dici detractio. (Cir­
cumstantiae autem debitae hac sunt: primo, ut
non plus nec pluribus reveletur quam sit necesse
ad evitandum malum, vel bonum consequendum;
secundo, ut probabile sit quod revelatio habitura
sit bonum effectum; tertio, ut fiat ex recta inten­
tione; quarto, ut bonum consequendum, vel ma­
lum avertendum sit alicujus momenti).
2. Si aliquis proferat ex animi levitate, vel prop­
ter causam aliquam non necessariam, non est pec­
catum mortale, nisi forte verbum quod dicitur
sit adeo grave, quod notabiliter famam alicujus
laedat, et praecipue in his quae pertinent ad hone­
statem vitae: quia hoc ex ipso genere verborum
habet rationem peccati mortalis. Et in hoc casu
tenetur aliquis ad restitutionem famae (In corp,
art.).

Art. III. - Utrum detractio sit grauior omnibus
i

peccatis quae in proximum committuntur.
Resp. Neg. - Scil. : per se loquendo, detractio
secundum suum genus est majus peccatum quam
furtum; minus tamen quam homicidium vel adul­
terium.
I
R. est: quia majus nocumentum homini in­
fertur per sublationem boni corporis, quam per
sublationem bonorum externorum. Unde inter
caetera peccata quae committuntur in proximum,
homicidium gravius est, per quod tollitur vita
proximi jam actu existons; consequenter autem
adulterium, quod est contra debitum ordinem
generationis humanae, per quam est introitus ad
vitam. Inter exteriora bona autem fama praee­
minet divitiis, eo quod propinquior est spiritua-

libus bonis; unde dicitur Prov. xxii, 1: Melius
est nomen bonum quam divitiae multae. - Per acci­
dens autem gravitas peccati attenditur ex parte
peccantis, qui gravius peccat, si ex delibera­
tione peccet quam si peccet ex infirmitate, vel
incautela.

Notandum: Ira, quae in manifesto vindictam
quaerit, parit contumeliam. Sed detractio, quae
est in occulto, magis est filia invidiae quam irae.
Invidiae autem est gloriam proximi minuere (Ad
3m).
ii f
I

Art. IV. - Utrum audiens qui tolerat detrahentem
graviter peccet.

Resp. Aff. - Scil. : Ille qui aliquem ad detra­
hendum inducit, vel si placeat ei detractio prop­
ter odium ejus cui detrahitur, non minus peccat,
quam detrahens, et quandoque magis.
R. est: quia, ut Apostolus dicit (Rom. I, 32):
digni sunt morte, non solum qui peccata faciunt,
sed etiam qui facientibus peccata consentiunt.

Notanda: 1. Si aliquis ex timore, vel negligcntia, vel etiam verecundia quadam omittat re­
pellere detrahentem, peccat quidem, sed multo
minus quam detrahens, et plerumque venialiter.
Quandoque tamen etiam hoc potest esse pecca­
tum mortale, vel propter hoc quod alicui ex officio
incumbit detrahentem corrigere; vel propter ali­
quod periculum consequens; vel propter radicem,
qua timor humanus quandoque potest esse pedcatum mortale (In fine art.).
2. Non semper aliquis debet resistere detrac­
tori, arguendo eum de falsitate, et maxime si sciat
verum esse quod dicitur; sed debet eum verbis
redarguere de hoc quod peccat fratri detrahendo,
vel saltem ostendere quod ei detractio displi­
ceat per tristitiam faciei (vel tacendo, recedendo,
et sermonem ad alia divertendo): quia, ut dicitur
Prov. xxv, 23, ventus Aquilo dissipat pluvias, et
facies tristis linquam detrahentem. (Ad 2m).

QUAESTIO LXXIV

De susurratione
Deinde considerandum est de susurratione; et
circa hoc quaeruntur duo:

Art. I. - Utrum susurratio sit peccatum distinctum
a detractione.

W,

I

Resp. Aff. - Scii. ; susurratio et detractio
conveniunt quidem in materia et in modo lo­
quendi, differunt tamen in fine.
R. est: quia susurro et detractor uterque ma­
lum de proxmio occulte dicit; sed detractor inten­
dit denigrare famam; susurro autem intendit
amicitiam separare, secundum illud Prov xxvi,
20: Susurrone subtracto, jurgia conquiescunt. Et
iterum (Eccli. xxviii, 11): Vir peccator conturbabit
amicos, et in medio pacem habentium immittet
inimicitiam.
.
Notandum: Bilinguis proprie dicitur susurro.
Cum enim amicitia sit inter duos, nititur susurro
ex utraque parte amicitiam rumpere; et ideo dua­
bus linguis utitur ad duos, uni dicens malum de
alio, propter quod dicitur Eccli. xxviii, 15: Su­
surro et bilinguis maledictus, et subditur: multos
enim turbavit pacem habentes (Ad 3m).

Art. 11. - Utrum detractio sit gravius peccatum
quam susurratio.
Resp. Neg. - Scii. : Susurratio est majus pec­
catum quam detractio, et etiam quam contumelia.
R. est: quia peccatum in proximum tanto est
gravius, quanto per ipsum majus nocumentum
proximo infertur. Amicitiam autem quam de­
struere intendit busurro melior est quam honor,
et amari quam honorari. Inter caetera enim exte­
riora bona praeeminet amicus, quia « sine amicis

nullus vivere potest », ut patet per Philosophum
(Ethic, lib. viii, cap. 1). Unde dicitur Eccli. vi, 15:
Amico fideli nulla est comparatio.
QUAESTIO LXXV

De derisione
Deinde considerandum est de derisione; et circa
hoc quaeruntur duo:

Art. I. - Utrum derisio sit speciale peccatum ab
aliis praemissis distinctum.
Resp. Aff. - R. est: quia finis derisionis est
distinctus ab aliis. Nam, sicut aliquis conviciando
intendit conviciati honorem deprimere, et detra­
hendo minuere famam, et susurrando tollere
amicitiam; ita etiam irridendo aliquis intendit
quod ille qui irridetur, erubescat.
Notanda: 1. Subsannatio et irrisio conveniunt
in fine, sed differunt in modo: quia irrisio fit ore,
id est, verbo et cachinnis; subsannatio autem naso
rugato, ut dicit Glossa super illud Psal. ii, 4: Qui
habitat in coelis, irridebit eos. Talis autem diffe­
rentia non diversificat speciem. (Ad Im).
2. Specialem rationem habet derisio etiam ex
hoc quod conscientiam alicujus inquietat, con­
fundendo ipsum. Magnum autem bonum est quies
et securitas conscientiae, quam derisor perturbat
(Ad 3m).

Art. II. - Utrum derisio possit esse peccatum mor­
tale.

Resp. Aff. - Scii. : Derisio in parvis veniale
peccatum est; in magnis autem mortale est, et eo
gravius quo major reverentia debetur personae
quae illuditur.
R. est: quia derisio de parvo malo seu defectu
potest pro ludo accipi, quamvis habeat aliquem
contemptum; si autem malum quod deridetur

sit magnum, tunc non pro ludo, sed seriose acci- j
pitur, et sic contemptus gravis, imo gravior quam
contumelia, quia contumeliosus videtur accipere
malum alterius seriose, illusor autem in ludum.

QUAESTIO LXXVI

De maledictione
Postea considerandum est de maledictione; et
circa hoc quaeruntur duo:

Art. I. - Utrum liceat maledicere aliquem.
Resp. Aff. - Scii. : non per se loquendo, sed
per accidens maledicere aliquem licitum est.
R. quia in maledictione per accidens dicta,
principalis intentio dicentis non fertur ad ma­
lum, sed ad bonum: sive sub ratione justitiae, si­
cut quando Deus et Ecclesia maledicunt; sive
sub ratione utilis, puta cum aliquis optat aliquem
peccatorem pati aliquam aegritudinem ut me­
lior efficiatur. - Per se loquendo autem maledi­
cere, est malum alterius imperare vel optare in­
quantum malum est, quasi ipsum malum in­
tendens; et sic maledicere utroque modo, scilicet
imperativo et optativo, illicitum est.
Notandum: Maledicere, quod est malum de
alio dicere, modo indicativo considerato, ad de­
tractionem pertinet (In corp. art.).

Art. II. - Utrum liceat creaturam irrationalem
maledicere.
Resp. Aff. - Sed. : a) maledicere rebus irra­
tionabilibus inquantum sunt creaturae Dei est
omnino illicitum; b) maledicere eis secundum se
consideratis est etiam illicitum; c) maledicere eis
inquantum relationem habent ad homines lici­
tum est.

R. primi est: quia talis maledictio redundat
in Deum, et ideo est blasphemia.
R. secundi est: quia talis maledictio otiosa
est et vana.
R. tertii est: quia talis maledictio redundat
in hominem. Et hoc triplici modo fieri potest:
scilicet a) inquantum humanae necessitati ex
creaturis irrationabilibus subvenitur; et hoc modo
Dominus homini dixit: Maledicta terra in opere
tuo (Gen. iii, 17), ut scilicet per ejus sterilitatem
homo puniretur; - b) per modum significationis;
et sic Dominus maledixit ficulneam in significa­
tionem Judaeae; - c) per modum continentis,
scilicet temporis et loci; et sic Job maledixit diei
nativitatis suae, propter culpam originalem,
quam nascendo contraxit, et propter sequentes
poenalitates; et propter hoc etiam potest intclligi David maledixisse montibus Gelboe, ut legi­
tur II. Reg. c. i, scilicet propter caedem populi
quae in cis contigerat.

Art. III. - Utrum maledicere sit peccatum mor­
tale,

Resp. Aff. - Scii. : Maledictio per quam
pronuntiatur malum contra aliquem vel impe­
rando, vel optando peccatum mortale est ex ge­
nere suo.
R. est: quia velle vel imperio movere ad
malum alterius, secundum se repugnat charitati.

Notandum: Verbum maledictionis prolatum
contingit esse peccatum veniale vel propter parvi­
tatem mali quod quis alteri meledicendo impre­
catur, vel etiam propter affectum ejus qui pro­
fert meledictionis verba, dum ex levi motu, vel
ex ludo, aut ex surreptione aliqua talia verba pro­
fert; quia peccata verborum maxime ex affectu
pensantur (In fine art.).

Art. IV. - Utrum, maledicere sit gravius peccatum
quam detractio.
Resp. Neg. - Scii. : secundum se et caeteris
paribus detrahere gravius peccatum est quam
maledicere.
Rrima R. est: quia detractio, sicut etiam con­
tumelia, susurratio et derisio, malum culpae di­
cunt; maledictio autem malum poenae.
Secunda R. est: quia vitia supra dicta in­
ferunt proximo nocumentum; maledictio autem,
prout nunc sumitur, tantum desiderat nocumen­
tum proximo.
Maledictio vero quae fit per modum imperii,
cum habeat rationem causae, potest esse detrac­
tione gravior, si majus nocumentum inferat quam
sit denigratio famae; vel levior, si minus.
QUAESTIO LXXVII

De fraudulentia, quae committitur in
emptionibus et venditionibus
Deinde considerandum est de peccatis quae
sunt circa voluntarias commutationes: et primo
de fraudulentia, quae committitur in emptionibus
et venditionibus; secundo de usura, quae fit in
mutuis. Circa alias enim commutationes volun­
tarias non invenitur aliqua species peccati, quae
distinguatur a rapina, vel furto. Circa primum
quaeruntur quatuor:
9

Art. I. - Utrum licite aliquis possit vendere rem
plus quam valeat.
Resp. Neg. - Scii. : a) fraudem adhibere ad
hoc quod alquidplus justopretio vendatur, omnino
peccatum est; b) carius vendere vel vilius emere
rem quam valeat, est secundum se injustum et
illicitum; c) secundum quod per accidens emptio

et venditio cadit in utilitatem unius et detrimentum alterius, licite poterit aliquid vendi plus
quam valeat secundum se; d) si vero aliquis mul­
tum juvetur ex re alterius quam accepit, ille vero
qui vendit, non damnificetur carendo re illa, non
debet eam supervcndere.
R. primi est: quia semper peccatum est proxi­
mum decipere in damnum ipsius.
R. secundi est: quia si vel pretium excedat
quantitatem valoris rei, vel e converso res exce­
dat pretium, tolletur justitiae aequalitas.
R. tertii est: quia in tali casu justum pre­
tium erit ut non solum respiciatur ad rem quae
venditur, sed ad damnum quod venditor ex ven­
ditione incurrit.
R. quarti est: quia utilitas quae alteri accre­
scit, non est ex vendente, sed ex conditione emen­
tis. Nullus autem debet vendere alteri quod non
est suum: licet possit ei vendere damnum quod
patitur. Ille tamen qui ex accepta multum juva­
tur, potest propria sponte aliquid vendenti supe­
rerogare; quod pertinet ad ejus honestatem.
Notandum: Justum pretium rerum non est
punctualiter determinatum, sed magis in quadam
aestimatione consistit; ita quod modica additio
vel minutio non videtur tollere aequalitatem justi­
tiae (Ad Im).

Art. II. - Utrum venditio reddatur illicita propter
defectum rei venditae.

Resp. Aff. - Scii. : sive si defectus rei sit se­
cundum suam speciem, sicut quando una res
pro alia venditur; sive si defectus sit secundum
quantitatem; sive si sit secundum qualitatem.
R. est: quia in istis casibus, si venditor scien­
ter fecerit, fraudem committit, et ad restitutio­
nem tenetur. - Si autem venditor hoc ignoranter

fecerit, non peccat; sed tenetur, cum ad ejus notitiam pervenerit, damnum recompensare emptori; (nisi venditor emptori declaraverit se nolle
vitii periculum sustinere; tunc enim emptor reni
suo periculo emit).

'

j
■
I
I

Art. III. - Utrum venditor teneatur dicere vitium 1
rei venditae.
Resp. Aff. - Scit. : a) si vitium rei est occul­
tum, et occasionem praebere possit damni et
periculi emptori, damni quidem quia res vitiosa
minori pretio vendi, periculi autem si res prop­
ter vitium ab usu impeditur, tunc tenetur ven­
ditor vitium rei dicere; - b) si vero vitium sil
manifestum, vel cum usus rei etsi non competat
venditori, potest tamen esse conveniens aliis,
et si ipse propter hujusmodi vitium subtrahat
quantum oportet de. pretio, non tenetur ad mani­
festandum vitium rei.
R. primi est: quia dare alicui occasionem dam­
ni et periculi semper illicitum est. Unde si huju­
smodi vitia sint occulta, et venditor non detegat,
erit illicita et dolosa venditio; et tenetur vendi­
tor ad damni recompensationem.
R. secundi est: quia forte propter hujusmodi
vitium emptor vellet plus subtrahi de pretio quam
esset subtrahendum; nec est necessarium quod
homo alteri semper det auxilium vel consilium
pertinens ad ejus qualemcumque promotionem.
Art. IV. - Utrum liceat negotiando aliquid carius
vendere quam emere.
λΐ
Resp. Aff. - Scii. : a) aliquid carius vendere
quam emere negotiando, propter res necessa­
rias vitae consequendas, licitum est et laudabile;
b) negotiari autem propter lucrum, illicitum est,
nisi ad aliquem finem modestu sit ordinatum.

R. primi est: quia talis commutatio necessitati
naturali deservit, et improprie negotiatio dicitur.
R. secundi est: quia sic negotiari, quantum
de se est, deservit cupiditati lucri, quae termi­
num nescit, sed in infinitum tendit. - Lucrum
tamen, quod est negotiationis finis, etsi in sui
ratione non importet aliquid honestum vel neces­
sarium, nihil tamen importat in sui ratione vitio­
sum vel virtuti contrarium; unde nihil prohibet,
lucrum ordinari ad aliquem finem necessarium
vel etiam honestum; et sic negotiatio licita red­
detur (non autem fit ratione cupiditatis); sicut
cum aliquis lucrum moderatum, quod negotiando
quaerit, ordinat ad domus suae sustentationem.
Notandum: Negotiari proprie dicitur quando
aliquis emit ut carius vendat. Illa autem commu­
tatio naturalis et ad vitae necessitates necessaria,
non proprie dicitur negotiatio, quia proprie non ad
negotiatores pertinet sed ad oeconomicos vel po­
liticos, qui curam societatis habent (In corp. art.
et ad 2m).

QUAESTIO LXXVIII

De peccato usurae, quod committitur
in mutuis
Deinde considerandum est de peccato usurae,
quod committitur in mutuis; et circa hoc quaerun­
tur quatuor:

Art. I. - Utrum accipere usuram pro pecunia mu­
tuata sit peccatum.
Resp. Aff. - Scii. : accipere usuram, i. e.,
pretium usus, pro pecunia mutuata est secundum
se injustum.
*
* Sanctus Doctor considerat usuram hic secundum se, ct ut
talis semper prohibita remanet, ut patet ex declarationibus Ec­
clesiae.

R. est: quia pecunia computatur inter illas res
in quibus per mutuum transfertur dominium, eo i
quod usus istarum rerum est consumptio earum, ’
Unde quaerere pretium pro usu talium rerum,
est eamdem rem bis vendere, vel vendere quod I
non est. Sicut ille qui pecuniam quaerit et pro .
vino, quem vendit, et pro eo quod vinum ab emp­
tore bibitur. Pecunia enim, ut Philosophus dicit
(Ethic, lib. v, c. 5; et Polit, lib. i, c. 5 et 6), prin­
cipaliter est inventa ad commutationes facien­
das; et ita proprius et principalis pecuniae usus
est ipsius consumptio, sive distractio, secundum
quod in commutationes expenditur. - Unde Philosphus (Polit, lib. i. cap. 7), naturali ratione
ductus dicit, quod « usuraria acquisitio pecunia­
rum est maxime praeter naturam » (Ad 3m).

Notandum: Lex humana concessit usuras, non
quasi existimans eas esse secundum justitiam, sed
ne impedirentur utilitates multorum (Ad 3m). ·

Art. II. - Utrum liceat pro pecunia mutuata ali­
quam aliam commoditatem expetere.

Resp. Neg. - Scit. : commoditatem, quae pe­
cunia mensurari potest, non licet aliquem pro
pecunia mutuata expetere; potest tamen com­
pensationem exigere, benevolentiae et amoris vel
aliquid hujusmodi, quod pecunia non mensuratur.

* Ex consensu omnium theologorum sunt rationes quibus
mutuum pecuniae reddi potest licitum; v. g. lucrum cessans,
damnum emergens, periculum sortis, etc. - Quod videtur aucto­
ritate Codicis Juris Canonici comprobatum. Dicit enim Codex
(can. 1543): Si res tungibilis ita alicui detur ut ejus liat et po­
stea tant undem in eodem genere restituatur, nihil lucri, ratione
ipsius contractus, percipi potest; sed in praestatione rei iungibilis non est per se illicitum dc lucro legali pacisci, nisi constet
ipsum esse immoderatum, etc.

R. est: quia omne illud pro pecunia habetur
cujus pretium potest pecunia mensurari. Pecu­
niam autem pro pecunia mutuata exigere, illi­
citum est (Art. praec.).
Notanda: 1. Ille qui mutuum dat, potest
absque peccato in pactum deducere cum eo qui
mutuum accipit, recompensationem damni, per
quod subtrahitur sibi aliquod quod debet habere;
hoc enim non est vendere usum pecuniae, sed dam­
num vitare. Recompensationem vero damni, quod
consideratur in hoc quod de pecunia non lucra­
tur, non potest in pactum deducere, quia non de­
bet vendere id quod nondum habet, et potest im­
pediri multipliciter ab habendo (Ad Im).

2. Munus ab obsequio vel a lingua, quasi ex obii"
gatione pacti taciti vel expressi, pro mutuata pe’
cunia exigere vel expectare, tanquam usura exi’
stimatur; hoc autem exigere vel expectare non
quasi ex obligatione rei, sed ex benevolentia, quae
sub aestimatione pecuniae non cadit, licitum est
(Ad 3m).*
3. Carius vendere quam sit justum pretium, eo
quod emptor non statim solvit, est usuram com­
mittere. Hujusmodi enim expectatio pretii sol­
vendi habet rationem mutui. Similiter dicendum
est de emptore, qui vilius vult emere quam sit
justum pretium, eo quod pecuniam ante solvit
quam possit ei res tradi; quia etiam ista antici­
patio solutionis pecuniae habet mutui rationem.**
•Munus ab obsequio est servitium aliquod temporale; munus
a lingua est alloqui principem vel quemvis alium in favorem
alterius; munus a manu est tum pecunia, tum aliud quodvis
donum pecunia aestimabile.
*· S. Alphonsus, de Lugo, Lessius, Toletus, Sanchez, et alii
existimant unicuique licitum esse suas merces carius vendere
ob expectatam solutionem, dummodo rei valorem haec diffe­
rentia non excedat. - Usura tamen ut talis semper illicita
est et his verbis eam Concilium Viennense damnavit: «Si
quis in illum errorem inciderit, ut pertinaciter alllrmarc
praesumat, exercere usuras non esse peccatum; decernimus
eum velut haereticum esse puniendum ».

Art. III. - Utrum quidquid de pecunia usuram
quis lucratus fuerit, reddere teneatur.

Resp. Neg. - Scii. : a) si talia fuerint per usu- |
ram extorta quorum usus est ipsa eorum consum- I
ptio, non tenetur homo ad restituendum, nisi id
quod accepit; b) si vero talia sunt quorum usus i
non est eorum consumptio, tenetur homo ad re­
stituendum non solum rem ipsam, sed etiam fruc­
tus inde perceptos.
R. primi est: quia res quorum usus est ipsa
earum rerum consumptio, non habent usumfructum secundum jura; id enim quod de tali re est
acquisitum, non est fructus hujusmodi rei, sed
humanae industriae. Et ideo non tenetur ad re­
stitutionem, nisi forte per detentionem talis rei
alter sit damnificatus *, amittendo aliquid de
bonis suis; quia tunc tenetur ad recompensa­
tionem nocumenti.
R. secundi est: quia tales fructus sunt rerum
quarum alius est dominus, et ideo ei debentur,
sicut in locatione domorum vel agrorum, et simi­
lium.
tB

Art. IV.

Utrum liceat pecuniam accipere mutuo
sub usura.
Resp. Aff. - R. est: quia quamvis nullo modo
liceat hominem ad peccandum inducere; tamen
uti peccato alterius ad bonum, licitum est; quia
et Deus utitur omnibus peccatis ad aliquod bo­
num; ex quolibet enim malo elicit aliquod bonum.
Unde, in proposito, nullo modo licet inducere
aliquem ad mutuandum sub usuris; licet tamen
ab eo qui hoc paratus est facere, et usuras exer­
cet, mutuum accipere sub usuris, propter aliquod
• En

lucrum cessans vel damnum emergens.

bonum quod est subventio suae necessitatis vel
alterius.
XotandUiM: Ille qui accipit pecuniam mutuo
sub usuris, non dat occassionem usurario usuras
accipiendi, sed mutuandi. Usuras autem accipit
ex malitia sua. (Ad 2m).

QUAESTIO LXXIX

De partibus integralibus justitiae quae
sunt facere bonum et declinare a malo
Deinde considerandum est de partibus quasi
integralibus justitiae; quae sunt bonum facere, et
a malo declinare; et de vitiis oppositis. Circa quod
quaeruntur quatuor:
Art. I. - Utrum, declinare a malo et facere bonum,
sint partes justitiae.
Resp. Aff. - Scii. : facere bonum et declinare
a malo, sub speciali ratione boni et mali, sunt
partes intégrales justitiae generalis ct specialis.
R. est: quia utrumque requiritur ad perfectum
actum justitiae. Justitia enim, secundum quod est
virtus specialis, respicit bonum sub ratione de­
biti ad proximum; et secundum hoc ad justitiam
specialem pertinet facere bonum sub ratione de­
biti in comparatione ad proximum, et vitare
malum oppositum, scilicet quod est nocivum
proximo. Ad justitiam vero generalem pertinet
facere bonum debitum in ordine ad communi­
tatem et ad Deum, et vitare malum oppositum.
Unde facere bonum et declinare a malo sunt
partes intégrales utriusque justitiae.
Xotanda: 1. Si loquamur de bono et malo in
communi, facere bonum et vitare malum pertinent
ad omnem virtutem; et secundum hoc non pos­
sunt poni partes justitiae proprie dictae (In prine,
art.).
2. Declinare a malo, secundum quod ponitur
pars justitiae, non importat negationem puram,

quod est non facere malum; hoc enim non meretur
palmam, sed solum vitat poenam. Importat autem
motum voluntatis repudiantis malum, ut ipsum
nomen declinationis ostendit; et hoc est merito­
rium, praecipue quando aliquis impugnatur, ut
malum faciat, et resistit (Ad 2m).

Art. II. - Utrum transgressio sit speciale peccatum.
Resp. Aff. - Prima R. est: quia ad rationem
propriam transgressionis pertinet attendere ccntemptum praecepti; sicut ad propriam rationem
justitiae legalis pertinet attendere debitum prae­
cepti.
Secunda R. est: quia trangressio proprie
dicta contrariatur praecepto negativo; sicut omis­
sio praecepto affirmativo.

Art. III. - Utrum omissio sit speciale peccatum.
Resp. Aff. - Scii. : omissio boni debiti.
R. est: quia talis omissio opponitur speciali
parti justitiae, quae est facere bonum. - Tran­
gressio opponitur aliae parti justitiae, scii, de­
clinare a malo.
Notandum: Omissio est peccatum actuale, non
quia habet aliquem actum sibi essentialem, sed
secundum quod negatio actus reducitur ad genus
actus, et secundum hoc non agere accipitur ut
agere quoddam (Ad Im).*
I

Art. IV. - Utrum peccatum omissionis sit gravius

*
·

/
A4

quam peccatum transgressionis.
Resp. Neg. - Scii. : Simpliciter et absolute
loquendo, transgressio est gravius peccatum quam
omissio, licet aliqua omissio possit esse gravior
aliqua transgressione.
R. est: quia magis distat contrarium a suo
contrario, quam simplex ejus negatio. Transgres­
sio autem contrariatur actui virtutis; omissio
autem importat negationem ipsius; puta pec-

catum omissionis est, si quis debitam reveren­
tiam parentibus non exhibeat; peccatum autem
transgressionis, si contumeliam vel quamcumque injuriam eis inferat.
Notanda: 1. Cum omissio tum transgressio
opponitur ei quod est bonum facere; sed primum
contradictorie, secundum contrarie, quod majorem
distantiam importat; et ideo transgressio est gra­
vius peccatum (Ad 2m).
2. Etiam omissioni non solum debetur poena
damni, sed etiam poena sensus, secundum illud
Mattii, vii, 19: Omnis arbor quae non jacit /ructum
bonum, excidetur et in ignem mittetur; et hoc prop­
ter radicem ex qua procedit, licet non habeat ex
necessitate actualem conversionem ad aliquod
bonum commutabile, sicut habet transgressio
(Ad 4m).
QUAESTIO LXXX

De partibus potentialibus justitiae
Deinde considerandum est de partibus poten­
tialibus justitiae, id est, de virtutibus ei annexis;
et circa hoc duo sunt consideranda: primo quidem
quae virtutes justitiae annectantur; secundo con­
siderandum est de singulis virtutibus justitiae
annexis.

Art. Unicus - Utrum convenienter assignentur
virtutes justitiae annexae.
Resp. Aff. - Scii. : sequentes virtutes: a) ra­
tione defectus justitiae a ratione aequalis: Reli­
gio, pietas et observantia; b) ratione defectus
justitiae a ratione debiti: Veritas, gratia, vindi­
catio, liberalitas et amicitia.
R. est: quia virtutes annexae illae sunt quae
alicui virtuti (cardinali) annectuntur non solum
propter convenientiam cum ipsa, sed etiam ut,
quantum possibile est, ad deficientiam ipsius
suppleant. Justitia autem, cujus est unicuique

reddere quod suum est, deficere potest dupliciter:
scii, a ratione aequalis, et a ratione debiti. A
ratione aequalis: quantum ad Deum, ad paren­
tes et ad virtutem. Quidquid enim Deo redditur,
vel parentibus, et virtuti, est secundum debitum
justitiae, sed nunquam potest esse aequale sicut
oportet. Et sic convenienter assignantur priores
tres virtutes quasi justitiae annexae, scilicet Reli­
gio erga Deum, pietas erga parentes et observan­
tia erga homines virtuosos, ut Tullius dicit (Ethic,
lib. iv, cap. 3): «homines aliqua dignitate ante­
cedentes quodam cultu et honore dignantur». Debitum autem justitiae est duplex: scii, legale,
quod est secundum legem; et morale, quod est
quod aliquis debet ex honestate virtutis. Debitum
legale attendit justitia, quae est principalis virtus.
Debitum morale attendi potest cum ex parte de­
bentis, tum ex parte ejus cui debetur. Ad pri­
mum requiritur ut talis se exhibeat homo in ver­
bis et in factis qualis ipse est; et ad hoc adjun­
gitur justitiae Veritas. Ex parte ejus cui debetur
adjungitur gratia in bonis, et vindicta in malis,
in his scilicet quae sunt necessaria secundum
debitum; in his vero quae sunt ad majorem hone­
statem, adjungitur Uberalitas, et affabilitas seu
amicitia, aut alia hujusmodi.

Notandum: Epikeja non adjungitur justitiae
particulari, sed legali; et videtur esse idem cum
ea quae dicta est eugnomosyne (Ad 5m).

QUAESTIO LXXXI

De religione secundum se
Deinde considerandum est de singulis partibus
praedictarum virtutum quantum ad praesentem
intentionem pertinet: et primo considerandum est
de religione; secundo de pietate; tertio de obser- ■
vantia; quarto de gratia; quinto de vindicta; sexto

de veritate; septimo de amicitia; octavo de liberalitate; nono de epikeja. De aliis autem hic enu­
meratis supra dictum est partim in tractatu de
charitate, scilicet de concordia et aliis hujusmodi;
et partim in hoc tractatu de justitia, sicut de bona
commutatione et innocentia. De legislativa au­
tem in tractatu de prudentia. - Circa religio­
nem vero tria consideranda occurrunt: primo qui­
dem de ipsa religione secundum se; secundo de
actibus ejus; tertio de vitiis oppositis. Circa pri­
mum quaeruntur octo:

Art I. - Utrum religio ordinet hominem solum
ad Deum.

Resp. Aff. - R. est: quia religio sive dicatur
a frequenti relectione (sive meditatione), sive
ex iterata electione ejus quod negligenter amis­
sum est, sive dicatur a religatione, religio pro­
prie importat ordinem ad Deum. Ipse enim est
cui principaliter alligari debemus tanquam inde­
ficienti principio.
Notanda: 1. Religio habet duplices actus:
quosdam quidem proprios et immediatos, quos
elicit, per quod homo ordinatur ad solum Deum,
sicut sacrificare, adorare et alia hujusmodi: alios
autem actus habet, quod producit mediantibus
virtutibus quibus imperat, ordinans cos ad di­
vinam reverentiam. Et secundum hoc actus reli­
gionis per modum imperii ponitur esse, visitare
pupillos et viduas in tribulatione eorum; quod
est actus elicitus a misericordia; immaculatum
autem se custodire ab hoc saeculo, imperative qui­
dem est religionis, clicitive autem temperantiae,
vel alicujus hujusmodi virtutis (Ad Im).
2. Latria dicitur servitus illa Dei specialis se­
cundum singularem rationem, quia scilicet Ipse
omnia fecit, et quia summum in omnibus rebus
obtinet principatum (Ad 3m). - Honor autem spe­
cialis qui Deo debetur tanquam primo omnium
principio, per quod ratio cultus specialis ei debe­
tur, nomine graeco Eusebia (cultus legitimus),
vel Theosebia (vel theoseteia: cultus divinus) ex­
primitur (Ad 5m).

Art. II. - Utrum religio sit virtus.

w. ft

Resp. Aff. - R. est: quia omnis actus huma­
nus bonus pertinet aci virtutem; virtus enim est
quae facit bonum habentem et ejus opus bonum
reddit. Reddere autem Deo honorem, quod ad
religionem pertinet, bonum est; est enim secun­
dum ordinem justitiae. Religio ergo est virtus.
Notanda: 1. Religio differt a dono timoris
Dei. Nam revereri Deum est actus doni timoris.
Ad religionem autem pertinet facere aliqua prop­
ter divinam reverentiam. Unde non sequitur quod
religio sit idem quod donum timoris, sed quod
ordinetur ad ipsum sicut ad aliquid principalius;
sunt enim dona principaliora virtutibus morali­
bus, ut supra habitum est (quaes, ix, art., 1 ad
3m). - (Ad Im).
2. De dictamine rationis naturalis est quod homo
aliqua faciat ad reverentiam divinam. Sed quod
haec determinate faciat, vel illa, istud non est de
dictamine rationis naturalis, sed de institutione
juris divini, vel humani (scii, per leges divinas,
vel per leges ecclesiasticas). - (Ad 3m).
Art. III. - Utrum religio sit una virtus.

Resp. Aff. - R. est: quia una est ratio forma­
lis objecti religionis, scilicet exhibere reveren­
tiam uni Deo secundum unam rationem; inquan­
tum scilicet est primum principium creationis et
gubernationis rerum.
I

·'

Art. IV. - Utrum religio sit specialis virtus ab
aliis distincta.

Resp. Aff. - R. est: quia habet specialem
rationem boni, scii, exhibere Deo debitum hono­
rem. Honor autem Deo competit ratione suae
singularis excellentiae, inquantum omnia in infi­
nitum transcendit secundum omnimodum ex­
cessum.
I
Notandum: Religio dicitur virtus generalis,
ex hoc quod imperet omnibus aliis virtutibus, ut

supra dictum est (art. 1 hujus quaestionis, no­
tandum 1). - (Ad Im).

Art. V. - Utrum religio sit virtus theologica.
Resp. Neg. - Scii. : Religio non est virtus theo­
logica, sed moralis.
R. est: quia objectum seu materia religionis
non est ipse Deus, sicut est in virtutibus theologi­
cis; sed sunt ea quae ad Deum ordinantur, sicut
ad finem, utpote oblationes sacrificiorum et alia
hujusmodi, quibus Deus colitur. - Sic fides, spes
et charitas, habent actum circa Deum sicut circa
proprium objectum; et ideo suo imperio causant
actum religionis, quae operatur quaedam in or­
dine ad Deum (Ad lm).

Art. VI. - Utrum Religio sit prae/erenda aliis vir­
tutibus moralibus.
Resp. Aff. - R. est: quia religio magis de
propinquo accedit ad Deum quam aliae virtutes
morales, inquantum operatur ea quae directe et
immediate ordinantur in honorem divinum. Et ideo
religio praeeminet inter alias virtutes morales.

Art. VII. - Utrum religio habeat aliquem exterio­
rem actum.

Resp. Aff. - Scii. : Religio habet quidam in­
teriores actus quasi principales, et per se ad re­
ligionem pertinentes; exteriores vero actus, quasi
secundarios, et ad interiores actus ordinatos.
R. est: quia mens humana ad hoc quod conjun­
gatur Deo, sensibilium manuductione indiget,
secundum illud Apostoli (Rom. I, 20): invisi­
bilia Dei per ea quae facta sunt, intellecta conspi­
ciuntur. Et ideo in divino cultu neccsse est ali­
quibus corporalibus uti, ut cis quasi signis qui­
busdam mens hominis excitetur ad spirituales
actus, quibus Deo conjungitur.

Notandum: Quantum ad verba Domini (Jn,1
iv, 24): Deus spiritus est, et eos qui adorant eum. I
in spiritu et veritate adorare oportet, considerandum I
est quod Dominus loquitur hic quantum ad id
quod est principale et per se intentum in cultu
divino (Ad Im).

Art VIH. - Utrum religio sit idem sanctitati.
Resp. Aff. - Scii. : Religio idem est sanctitati
secundum essentiam; non autem secundum ra­
tionem.
R. est: quia sanctitas dicitur per quam mens i
hominis, munditia et firmitate, seipsam et actus i
suos Deo applicat; quod etiam ad essentiam religionis pertinet. - Sic igitur, religio dicitur se­
cundum quod exhibet Deo debitum famulatum in
his quae pertinent specialiter ad cultum divinum,
sicut in sacrificiis, oblationibus, et aliis hujusmodi;
sanctitas autem dicitur, secundum quod homo non
solum haec, sed aliarum virtutum opera refert in
Deum, vel secundum quod homo se disponit per
bona quaedam opera ad cultum divinum; et
in hoc differt a sanctitate secundum rationem.
Notandum: Sic sanctitas, ut specialis virtus, idem
est secundum essentiam religioni; ut virtus autem
quaedam generalis omnes virtutum actus per im­
perium ordinat in bonum divinum; sicut et justitia
legalis dicitur generalis virtus, inquantum ordinat
omnium virtutum actus in bonum commune (Ad
Im).

QUAESTIO LXXXII

De devotione
Deinde considerandum est de actibus religionis:
et primo de actibus interioribus, qui secundum
praedicta sunt principaliores; secundo de actibus
exterioribus, qui sunt secundarii. Interiores autem
actus religionis videntur esse devotio et oratio.
Primo ergo de devotione agendum est, secundo de
oratione. Circa primum quaeruntur quatuor:

Art. I. - Utrum devotio sit specialis actus.
Resp. Aff. - Scii. : voluntatis.
R. est: quia devotio, quae a devovendo dici­
tur, nihil aliud est quam « voluntas quaedam
prompta tradendi se ad ea quae pertinent ad
Dei famulatum », quod est specialis actus volun­
tatis.
Notandum: Cum devotio sit actus voluntatis
hominis offerentis seipsum Deo ad ei serviendum,
qui est ultimus finis, consequens est quod devotio
imponat modum humanis actibus, sive sint actus
ipsius voluntatis circa ea quae sunt ad finem, sive
etiam sint actus aliarum potentiarum, quae a vo­
luntate moventur (Ad Im).

Art. II. - Utrum devotio sit actus religionis.
Resp. Aff. - R. est: quia sicut ad religionem
proprie pertinet operari ea quae ad divinum cul­
tum, seu famulatum ordinata sunt; ita etiam
ad religionem pertinet promptam voluntatem
habere ad hujusmodi exequenda, quod est esse
devotum: utriusque enim actus idem est objec­
tum.
Notandum: Charitas causât devotionem, in­
quantum ex amore aliquis redditur promptus ad
serviendum amico; per devotionem autem charitas
nutritur, sicut et quaelibet amicitia conservatur
et augetur per amicabilium operum exercitium
et meditationem (Ad 2m).

Art. III. - UIrum contemplatio seu meditatio sit
devotionis causa.
Resp. Aff. - Scii. : ex parte nostra, seu ex
causa intrinseca.
R. est: quia omnis actus voluntatis procedit
ex aliqua consideratione: bonum enim intellectum
est objectum voluntatis. Devotio autem est qui­
dam voluntatis actus, ut dictum est. Et sic medi-

tatio est causa devotionis, inquantum homo p.
meditationem concipit quod se tradat divin 1
obsequio. - Causa autem devotionis extrinsec |
et principalis est Deus, qui, ut Ambrosius dicit'
(Lc. ix, super illud: Et conversus increpavit, etc.)
«et quem vult religiosum facit; et si voluisset!
Samaritanos ex indevotis devotos fecisset ».
Notanda: Ad cognitionem, et ideo ad dilec­
tionem, divinorum, manuducimur per aliqua sen­
sibilia nobis nota, inter quae praecipuum est huma­
nitas Christi, secundum quod in Praefatione Na­
tivitatis dicitur: Ut dum. visibiliter Deum cogno­
scimus, per hunc in invisibilium amorem rapiamur
(Ad 2m).
2. Duplex consideratio inducit ad devotionem,
una ex parte bonitatis et beneficiorum Dei; alia ex parte hominis considerantis suos defectus, ex
quibus indiget ut Deo innitatur. Prima excitat
dilectionem; alia praesumptionem excludit (In
corp. art.).
’
I
3. Scientia et quidquid aliud ad magnitudinem
pertinet, occasio est quod homo confidat de seipso,
et sic non totaliter se Deo tradat. Inde est quod
hujusmodi quandoque occasionaliter devotionem |
impediunt: et in simplicibus et mulieribus devotio I
abundat, elationem comprimendo. Si tamen scien­
tiam et quamcumque aliam perfectionem homo I
perfecte Deo subdat, ex hoc ipso devotio augetur |
(Ad 3m).
I I
Art. IV. - Utrum laetitia sit devotionis effectus.
Resp. Aff. - Scii. : Devotio quae consequitur
ex consideratione Dei bonitatis, primo et per se
causât laetitiam, secundario et per accidens cau­
sât tristitiam: e converso, devotio, quae est ex
consideratione propriorum defectuum, primo et '
per se causât tristitiam, per accidens vero laeti­
tiam.
I
R. est: quia cx consideratione divinae boni­
tatis, quae est quasi terminus voluntatis motus
tradentis se Deo, per se quidem sequitur delectatio
secundum illud Ps, Ixxvi, 4: Memor fui Dei, et

delectatus sum; sed per accidens haec conside­
ratio tristitiam quamdam causât in his qui non­
dum plene Deo fruuntur, secundum illud Psal.
xli, 3: Sitivit anima mea ad Deum fontem vivum;
et postea sequitur: Fuerunt mihi lacrymae meae
panes, etc. - E contra, ex consideratione pro­
priorum defectuum, quae est tanquam terminus
a quo, per se tristitia causatur, per accidens au­
tem laetitia, propter spem divinae subventionis.
QUAESTIO LXXXIII

De oratione
Deinde considerandum est de oratione; et circa
hoc quaeruntur decem et septem:

Art. I. - Utrum oratio sit actus appeiitivae virtutis.
Resp. Neg. - Scii. : Oratio, de qua nunc lo­
quimur, prout significat quamdam deprecatio­
nem vel petitionem, non est actus voluntatis,
sed rationis practicae.
R. est: quia petere sive deprecari, sicut etiam
imperare, ordinationem quamdam important,
prout scilicet homo disponit aliquid per aliud
esse faciendum. Hoc autem ad rationem pertinet,
cujus est ordinare.
Notanda: 1. Secundum Cassiodorum (super
illud Psal. xxxviii: Exaudi orationem meam), ora­
tio dicitur quasi oris ratio. Ratio autem speculativa
et practica in hoc differunt, quod ratio speculativa
est apprehensi va solum rerum; ratio vero practica
est non solum apprehensive, sed etiam causative,
sive per modum imperii, sive per modum petitio­
nis seu deprecationis, i. e., orationis (In corp. art.).
2. Deus dicitur desiderium pauperum exaudire,
vel (piia desiderium est causa petendi, vel ad osten­
dendum exauditionis velocitatem, quia scilicet
dum adhuc aliquid in desiderio pauperum est,
Deus exaudit, ante orationem proponant (Ad Im).

3. In oratione hoc praecipue petendum est ut
Deo uniamur, secundum illud Ps. xxvi, 4: Unoir,
petii a Domino, hanc requiram, ut inhabitem in
domo Domini omnibus diebus vitae meae. (Ad 2m)

Art. II. - Utrum sit conveniens orare.
Resp. Aff. - Scii. : contra illos qui dicunt:
a) res humanas non regi providentia divina; h)
omnia in rebus humanis ex necessitate contingi;
c) orationibus dispositionem divinae providentiae
.
*
immutari
R. est: quia non propter hoc oramus, ut di­
vinam dispositionem immutemus, quod est im­
possibile; sed ut id impetremus quod Deus di­
sposuit per orationes esse implendum; ut scii.
« homines postulando mereantur accipere quod
eis Deus omnipotens ante saecula disposuit do­
nare », ut Gregorius dicit (Dialogorum lib. 1, c. 8).
Notandum: Deus nobis multa praestat ex sua
liberalitate, etiam non petita; sed quod aliqua
vult praestare nobis petentibus, hoc est propter
nostram utilitatem; ut scii, fiduciam quamdam
accipiamus recurrendi ad Deum, et ut recogno­
scamus eum esse bonorum nostrorum auctorem.
(Ad 3m).

Art. III. - Utrum oratio sit actus religionis.
Resp. Aff. - R. est: quia per orationem homo
Deo reverentiam exhibet, inquantum scilicet ei
se subjicit, et profitetur orando se eo indigere
sicut auctore suorum bonorum. Unde manifestum
est quod oratio est proprie religionis actus, per
quam religio intellectum hominis in Deum movet
(Ad Im).
II

Art. IV. - Utrum solus Deus debeat orari.
Resp. Neg. - Scii. : a) soli Deo orationem
• Haec autem omnia improbata sunt in Parte Prima, q, xix,a.7
et 8, et q. xxii, art. 2 et 4, et q. cxv, art. 6, et q. cxvi.

porrigimus ut ipse eam adimpleat; b) sanctis
angelis et hominibus per modum impetrationis.
R. primi est: quia omnes orationes nostrae
ordinari debent ad gratiam et gloriam consequen­
dam, quae solus Deus dat, secundum illud Ps.
Ixxxiii, 12: Gratiam ei gloriam dabit Dominus.
R. secundi est: quia sanctorum meritis et
precibus apud Deum nostrae orationes effectum
sortiuntur, secundum illud Apoc. viii, 4: Ascendit
Iumus incensorum de orationibus sanctorum de
manu angeli coram Deo. Et hoc etiam patet ex
praxi Ecclesiae.
Notandum: Beati ea cognoscunt in \rerbo quae
illis petimus voce vel corde, secundum quod eos
decet cognoscere (Ad 2in). - Animae autem quae
sunt in purgatorio nondum visione Verbi fruuntur,
ut possint cognoscere ea quae nos cogitamus vel
dicimus, et ideo eorum suffragia non imploramus
orando (Ad 3m).

Art. V. - Ulrum in oralione debeamus aliquid
determinate a Deo petere.
Resp. Aff. - R. quia sunt quaedam bona qui­
bus homo male uti non potest, quae scilicet ma­
lum eventum habere non possunt; haec autem
sunt quibus beatificamur, et quibus beatitudinem meremur: quae quidem sancti orando ab­
solute petunt, secundum illud Ps. Ixxix, 4: Ostende
Iaciem luam, et salui erimus. - Quantum autem
ad alia Spiritus Sanctus adjuvat infirmitatem
nostram et inspirando nobis sancta desideria,
recte postulare nos facit (Rom. viii, 26). -(Ad Im).

Art. VI. - Utrum homo debeat temporalia petere
a Deo orando.
Resp. Aff. - Scii. : non principaliter, sed sicut
adminicula quaedam, quibus adjuvamur ad ten­
dendum in beatitudinem.

258

Summa Theol. S. Thomae - Pars Ifa-Hae

R. est: quia per temporalia bona vita corpo­
ralis sustentatur, et ipsa nobis organice deser­
viunt ad actus virtutum.

Notandum: Quando mens nostra intendit tem­
poralibus rebus, ut in eis quiescat, remanet in eis
depressa; sed quando intendit eis in ordine ad beatitudineni consequendam, non ab eis deprimitur,
sed magis elevatur sursum (Ad 3m).

Art. VII. - U Irum debeamus pro aliis orare.
Resp. Aff. - Scil. : ratione charitatis.

R. est: quia illud debemus orando petere quod
debemus desiderare. Desiderare autem debemus
bona non solum nobis, sed etiam aliis; hoc enim
pertinet ad rationem dilectionis, quam proximis
debemus impendere (qu. xxv et xxvi).

F*
i

Art. VIII. - Utrum debeamus pro inimicis orare.

J

4»

Resp. Aff. - Scil. : eo modo quo debemus et
eos diligere.
R. est: quia orare pro aliis charitatis est (ari.
praec.). - Unde necessitatis est ut in communibus
nostris orationibus, quas pro aliis facimus, inimi­
cos non excludamus. Quod autem pro eis specia­
liter oremus, perfectionis est, non necessitatis,
nisi in aliquo casu speciali, scil. si inimicus
sit in articulo necessitatis, aut si veniam petat.

Notandum: Circa imprecationes quae in sacra
Scriptura contra inimicos ponuntur, dicendum
est quod hac intelligi possunt quadrupliciter: primo,
secundum quod prophetae solent « in figura imprecantis futura praedicere »; secundo, prout quae­
dam temporalia mala peccatoribus quandoque a
Deo in correctionem mittuntur; tertio, quia intelliguntur petere non contra ipsos homines, sed
contra regnum peccati; quarto, conformando vo­
luntatem suam divinae justitiae, circa damna­
tionem perseverantium in peccato (Ad lm).

Art. IX. - Utrum convenienter septeni petitiones
orationis dominicae assignentur.
Resp. Aff. - Scil. : oratio dominica perfectis­
sima est.

R. est: quia in oratione dominica non solum
petuntur omnia quae recte desiderare possumus,
sed etiam eo ordine quo desideranda sunt; ut
sic haec oratio non solum instruat postulare, sed
etiam sit informativa totius nostri affectus. Sic, in prima petitione: Sanctificetur nomen tuum,
volumus gloriam Dei, quae est finis noster ulti­
mus ex parte Dei. In secunda: Adveniat regnum
tuum, petimus ut in ipsum finem perveniamus.
Circa ea autem quae sunt ad finem, primo peti­
mus quod principaliter et per se ad beatitudinem
ducit: Fiat voluntas tua, sicut in caelo et in terra;
secundo, quod instrumentaliter nos adjuvat ad
merendum: Panem nostrum quotidianum da nobis
hodie: sive hoc intelligatur de pane sacramentali,
cujus quotidianus usus proficit homini, in quo
intelliguntur etiam omnia alia sacramenta; sive
etiam intelligatur de pane corporali, ut per panem
intelligatur omnis sufficientia victus. Deinde
petimus alia quibus per accidens in beatitudinem ordinamur, scil. per remotionem prohi­
bentis, secundum tria; a) ut dimittantur nobis
debita nostra; b) ut a tentatione non vinca­
mur: Et ne nos inducas in tenlationem ; c) ut li­
beremur a malo, scil. a poenalitate praesentis
vitae, ut quae impedit sufficientiam vitae: Libera
nos a malo.
Notandum: Oratio non porrigitur Deo ut ipsum
nectamus, sed ut in nobis ipsis fiduciam excite­
mus postulandi; quae quidem praecipue excitatur
in nobis considerando ejus charitatem ad nos,
qua bonum nostrum vult; et ideo dicimus: Pater

noster: et ejus excellentiam, qua potest; et idc
dicimus: Qui es in caelis (ad 5m).
*
Art. X. - Utrum orare sit proprium rationalicreaturae.
Resp. Aff. - R. est: quia orare est actus ra­
tionis, per quem aliquis superiorem deprecatur.
Hoc autem proprie rationalis creaturae est, sci­
licet hominibus et angelis; angeli enim quando­
que sub creaturis rationabilibus comprehendun­
tur (Ad 2m).
* St. Augustinus (De sermone Domini in monte, lib. ii, cap.
11), sic comparat petitiones septem donis et beatitudinibus;

I.
II.
III.
IV.
VI.
VII.
'I

PETITIONES :
Sanctificetur nom. tuum.
Adveniat regnum tuum.
Fiat voluntas tua.
Panem nostrum quotidianum da nobis.
Dimitte nobis debita nostra.
Et ne nos inducas in tentâtionem.
Libera nos a malo.

DONA CORRESPONDENT!A PETITIONIBUS:
I. Timor Domini
II. Pietas
III. Scientia
IV. Fortitudo
Consilium
Intellectus
VII. Sapientia
BEATITUDINES CORRESPONDENTES PETITIONIBUS
ET DONIS :
19
I. Beati pauperes spiritu...
II. Beati mites...
III. Beati qui lugent...
IV. Beati qui esuriunt...
V. Beati misericordes...
VI. Beati inundo corde
VII. Beati pacilici...

(Ad 3m).

Art. XI. - Utrum sancti qui sunt in patria, orent
pro nobis.
Resp. Aff. - Scii. : melius pro nobis orant
cum sint in patria, quam cum in corpore sunt
constituti.
R. est: quia oratio pro aliis ex charitate pro­
venit (art. 7 et 8 hujus quaes.). Sancti autem qui
sunt in patria, sunt perfectioris charitatis, et
Deo conjunctiores. Unde magis viatoribus juvari
possunt orationibus. Et hoc secundum divinum
ordinem est, qui ex superiorum excellentia, in
inferiora refundatur.
Notandum: Orationes sanctorum, qui in pa­
tria sunt, habent efficaciam impetrandi ex prae­
cedentibus eorum meritis, et ex divina accepta­
tione (Ad Im). Unde hoc petunt quod aestimant
eorum orationibus implendum secundum Dei vo­
luntatem (Ad 2m). - Quantum ad animas in purga­
torio existentes, inquantum sunt in statu poenae,
sunt nobis inferiores, et secundum hoc non sunt
in statu orandi, sed magis ut oretur pro eis (Ad 3m).

Art. XII. - Utrum oratio debeat esse vocalis.
Resp. Aff. - Scii. : cum oratio communis,
sive pubblica; tum aliquando oratio singularis,
seu privata.
R. phimi est: quia oratio communis, quae per
ministros Ecclesiae in persona totius fidelis po­
puli Deo offertur, oportet quod innotescat toti
populo, pro quo profertur; quod non posset fieri,
nisi esset vocalis.
R. secundi est: a) quia aliquando per exte­
riora signa sive vocum, sive etiam aliquorum
factorum movetur mens hominis secundum ap­
prehensionem, et per consequens secundum affec­
tionem; b) ut sic homo Deo serviat secundum
illud totum quod ex Deo habet, id est, non solum
mente, sed etiam corpore; quod praecipue com-

petit orationi, secundum quod est satisfactoria;
c) propter quamdam redundantiam ab anima
in corpus, ex vehementi affectione, secundum
illud Ps. xv, 9: Laetatum est cor meum, et exaltavit
lingua mea.

Art. XIII. - Utrum de necessitate orationis sil
quod sit attenta.
Resp. Neg. - Scii. : a) ad rationem meriti non
ex necessitate requiritur quod attentio adsit ora­
tioni per totum; b) etiam ad aliquid impetrandum
sufficit prima intentio; c) ad refectionem mentis
autem de necessitate requiritur attentio, scii.
actualis.
R. PRIMI est: quia vis primae intentionis, qua
aliquis ad orandum accedit, reddit totam orationem meritoriam, sicut in aliis meritoriis acti­
bus accidit. (Haec autem intentio victualis di­
citur.).
R. secundi est: quia hanc primam intentio­
nem Deus principaliter intendit.
R. tertii est: quia ut dicitur. I. Cor. xiv, 14.
Si orem lingua, mens mea sine fructu est.
Notanda: 1. Triplex est attentio, quae ora­
tioni vocali adhiberi potest: una quidem, qua
attenditur ad verba ne aliquis in eis erret (atten­
tio superficialis); altera, qua attenditur ad sensum '
verborum (attentio litteralis); tertia, qua attenditur
ad finem orationis, scilicet ad Deum, et ad rem
pro qua oratur; quae quidem est maxime neces­
saria, et hanc possunt habere etiam idiotae (atten­
tio spiritualis). - (In fine art.).
2. Mens humana propter infirmitatem naturae
diu stare in alto non potest; pondere enim infirmi­
tatis humanae deprimitur anima ad inferiora; et
ideo contingit quod quando mens orantis ascen­
dit in Deum per contemplationem, subito evagetur ex quadam infirmitate (Ad 2m). - Si quis vero
ex proposito in oratione mente e vagetur, hoc pec­
catum est, et impedit orationis fructum (Ad 3m).

Art. XIV. - Utrum oratio debeat esse diuturna.
Resp. Aff. - Scii. : a) secundum causam suam
oratio debet esse continua et sine intermissione;
b) secundum seipsam oratio non potest esse assi­
dua, i. e. continua.
R. primi est: quia causa orationis est deside­
rium charitatis, quod in nobis debet esse conti­
nuum, vel actu vel virtute; omnia autem debe­
mus in gloriam Dei facere (I. Cor. x).
R. secundi est: quia oportet aliis operibus
occupari.
Notanda:

1. Uniuscujusque rei quantitas
debet esse proportionata fini, sicut quantitas po­
tionis sanitati. Unde et conveniens est ut oratio
tantum duret, quantum est utile ad excitandum
interioris desiderii fervorem. Cum vero hanc men­
suram excedit, ita quod sine taedio durare non
possit, non est ulterius oratio protendenda, sive
oratio singularis seu privata, sive communis seu
publica. (In corp. art.).
2. Notanda sunt haec verba S. Aug. (Ad Probam,
c. 10): «Absit ab oratione multa locutio, sed non
desit multa precatio, si fervens perseverat in­
tentio. Nam multum loqui, est in orando rem
necessariam superfluis agere verbis; multum autem
precari, est ad eum quem precamur, diuturna et
pia cordis excitatione pulsare. Plerumque autem
hoc negotium plus gemitibus quam sermonibus
agitur, plus fletu quam affatu ». (Ad Im).
3. Aliquis continue orare dicitur his modis: a)
propter continuationem desiderii, ut dictum est
supra; b) cum non intermittat quin temporibus
statutis oret; c) propter effectum in ipso orante,
qui etiam post orationem remanet magis devotus;
d) cum aliquis suis beneficiis provocat alium ut
pro se oret, etiam quando ipse ab orando cessat
et quiescit (Ad 4m).

Art. XV. - Utrum oratio sit meritoria.
Resp. Aff. - Scii. : inquantuin procedat ex ra­
dice chai itatis.

R. est: quia bonum aeternum, cujus fruit io­
nem actibus virtutum meremur, cs t objectum
charitatis.
Notanda: 1. Oratio procedit a charitate me-

< »·

diante religione, cujus est actus oratio, concomi­
tantibus etiam quibusdam aliis virtutibus, scili­
cet humilitate ct. tide. Fides est necessaria ex parte
Dei, ut scilicet credamus ab eo nos posse obtinere
quod petimus. Humilitas autem est necessaria ex
parte ipsius petentis, qui suam indigentiam reco­
gnosci I. Est etiam et devotio necessaria; sed haec
ad religionem pertinet, cujus est primus actus ne­
cessarius ad omnes consequentes. Efficaciam au­
tem impetrandi habet (oralio) ex gratia Dei, quem
oramus; qui etiam nos ad orationem inducit (In
corp., art.).
2. Oratio, quae impetrat gratiam gratum fa­
cientem, procedit ex aliqua gratia (scii, actuali),
quasi ex gratuito dono; quia ipsum orare est quod­
dam donum Dei (Ad im).
3. Si id quod politur sil utile ad beatitudinem
hominis, quasi pertinens ad ejus salutem, meretur
illud non solum orando, sed etiam alia bona opera
faciendo; et ideo indubitanter accipit quod petit,
sed quando debet accipere. Quod tamen potest
impediri, si in petendo non perseveret. Et ideo
ponuntur quatuor conditiones, quibus concurren­
tibus semper aliquis impetrat quod petit: ut scii,
pro se petat, necessaria ad salutem, pie, et perse­
veranter (Ad 2m). - Secundum hoc homo per ora­
tionem potest mereri et quidem de condigno vi­
tam aeternam, et augmentum gratiae sanctifi­
cantis (passim ibid.).

Art. XVI. - Utrum peccatores orando impetrent
aliquid a Deo.

Resp. Aff. - Scii. : a) Deus peccatores, inquantum tales, non audit ex misericordia, sed
quandoque ad vindictam; b) orationem autem
peccatoris audit, ex bono naturae desiderio pro­
cedentem, non quidem ex justitia, sed ex pura
misericordia.

R. primi est: quia potest Deus iratus permit­
tere peccatorem adhuc amplius ruere in peccata
secundum desiderium ipsius peccatoris.
R. secundi est: quia naturam Deus diligit,
culpam autem odio habet.
Notandum: Quamvis oratio peccatoris non sit
meritoria, potest tamen esse impel rati va, quia
meritum innititur justitiae, sed impetratio inni­
titur gratiae (Ad 2m).
Art. XVII. - Utrum convenienter dicantur esse
orationis partes, obsecrationes, orationes, postu­
lationes et gratiarum actiones.
Resp. Aff. - R. est: quia tria requiruntur ad
orationem communiter dictam, quarum una duas
paries habet. Requiritur enim primo, ut orans
accedat ad Deum: oratio enim est «ascensus
intellectus seu mentis ad Deum»; et haec pars
dicitur oratio. Secundo requiritur petitio, quae
si est determinata dicitur postulatio, si au­
tem indeterminata dicitur supplicatio ; si vero
solum factum narretur in oratione dicitur
insinuatio; et haec pertinet ad aliam partem
orationis. Tertio requiritur ratio impetrandi;
quae ex parte Dei est ejus sanctitas, et ad hoc
pertinet obsecratio, quae est per sacra contesta­
tio, sicut cum dicimus: Per nativitatem tuam,
libera nos, Domine. Ex parte autem nostra re­
quiritur gratiarum actio, quia de acceptis benefi­
ciis gratias agentes, meremur accipere potiora.
Haec quatuor attendi possunt in pluribus Eccle­
siae collectis. Sic, e. g., in collecta festi SS.mae
Trinitatis, quod dicitur: Omnipotens sempiterne
Deus, pertinet ad orationem ascensum in Deum;
quod dicitur: Qui dedisti famulis tuis, etc., perti­
net ad gratiarum actionem; quod dicitur: Prae­
sta quaesumus, etc., pertinet ad postulationem;
quod in fine ponitur: Per Dominum nostrum, etc.,
pertinet ad obsecrationem.
-

QUAESTIO LXXXIV

De exterioribus actibus latriae

>

Postea considerandum est de exterioribus acti­
bus lalriae, et primo de adoratione, per quam ali­
quis suum corpus ad Deum venerandum exhibet;
secundo de illis actibus quibus aliquid de rebus
exterioribus Deo offertur; tertio de actibus quibus
ea quae Dei sunt, assumuntur. Circa primum quae­
runtur tria:
I

Art. I. - Utrum adoratio sit actus latriae sive reli- .
gionis.
Resp. Aff. - R. est: quia adoratio ordinatur in
reverentiam ejus qui adoratur. Reverentiam autem
Deo exhibere est proprium religionis seu latriae.
Notandum: (Triplicem distinguunt theologi ado­
rationem: prima quae est excellentiae divinae, et
dicitur latria; secunda quae est excellentiae crea­
tae supernatural!s, et vocatur dulia; tertia quae
est excellentiae creatae naluralis, et dicitur cultus
sive civilis sive religiosus).

Art. 11. - Utrum adoratio importet actum corpo­
ralem.
Resp. Aff. - Scii. : inquantum id quod latriae
exterius est, referatur ad id quod est interius et
principalius.
R. est: quia cum ex duplici natura compositi
sumus, intellectuali scilicet et sensibili, duplicem
adorationem Deo offerimus; scilicet spiritualem,
quae consistit in interiori mentis devotione; et
corporalem, quae consistit in exteriori corporis
humiliatione.

Art. III. - Utrum adoratio requirat determinatum
locum.
Resp. Aff. — Scil. : non propter adorationem
mentis; sed propter adorationem corporalem.

R. est: quia mens Deum apprehendit quasi
non comprehensum aliquo loco; tamen corpora­
lia signa necesse est quod in determinato loco et
situ sint.

Notandum: Determinatus locus eligitur ad ado­
randum propter tria: primo quidem propter loci
consecrationem, ex qua specialem devotionem
concipiunt orantes; secundo, propter sacra myste­
ria et alia sanctitatis signa quae ibi continentur;
tertio, propter concursum mullorum adorantium,
ex quo fit oratio magis exaudibilis, secundum illud
Mt. xviii, 20: Ubi sunt duo, vel 1res congregati in
nomine meo, ibi sum ego in medio eorum. (Ad 2ni).

QUAESTIO LXXXV

De his quae Deo a fidelibus dantur, et
primo de sacrificio
Postea considerandum est de actibus quibus
aliquae res exteriores Deo offeruntur. Circa quos
occurrit triplex consideratio: primo quidem de
his quae Deo a fidelibus dantur; secundo de votis,
quibus et aliqua promittuntur. Circa primum con­
siderandum est de sacrificiis, oblationibus, primi­
tiis et decimis. Circa sacrificia quaeruntur quatuor:

Art. I. - Utrum offerre sacrifidum Deo sil de lege
naturae.
Resp. Aff. - Scii. : inquantum ad rationem
sacrificii pertinet Deo aliqua sensibilia offerre
in signum debitae subjectionis et honoris.
R. est: quia sicut in rebus naturalibus na­
turaliter inferiora superioribus subduntur, il a
etiam naturalis ratio dictat homini secundum
naturalem inclinationem, ut ei quod est supra
hominem, i. e. Deo, subjectionem et honorem
exhibeat secundum suum modum, scii, ut sensi­
bilibus signis utatur ad hoc exprimendum.

Dotandum: Oblatio sacrificii in communi est
de lege naturali; sed determinatio sacrificiorum
est ex institutione humana vel divina (Ad Im).

Art. II. - Utrum soli Deo sit sacrificium offeren­
dum.

η

Resp. Aff. - R. est: quia sacrificium quod
exterius offertur, interius sacrificium spirituale
significat, quo anima seipsam Deo offert. Anima
autem se offert Deo in sacrificium, sicut principio
creationis, et sicut fini suae beatificationis, et
haec soli Deo competunt (I P., q. cxviii, art. 2,
et I-II, qu. ii et iii).

Art. III. - Utrum oblatio sacrificii sit specialis
actus virtutis.
,<VL‘

Resp. Aff. - R. est: quia oblatio sacrificii fit
in specialem finem, scii, in divinam reverentiam,;
unde ad determinatam virtutem pertinet, scii,
ad religionem.
Notandum: Quidam actus, qui in divinam re­
verentiam ordinantur, puta cum aliquis eleemosy­
nam facit, vel cum aliquis proprium corpus alicui
afflictioni subjicit, sacrificia dicuntur; sed pro­
prie sacrificia dicuntur illi actus religionis virtutis
qui non habent ex alio laudem, nisi quia fiunt prop­
ter reverentiam divinam (In corp. art.).

Art. IV. - Utrum omnes teneantur ad sacrificia
offerenda.

Resp. Aff. - Scii. : a) ad sacrificium interius,
quod est primum et principale, omnes tenentur.
Circa sacrificium exterius, distinguendum est:
b) quantum ad protestationem divinae subjectio­
nis, non omnes eodem modo tenentur; c) quantum
ad actus exteriores aliarum virtutum in divinam
reverentiam, non omnes tenentur.
R. primi est: quia omnes tenentur Deo devo­
tam mentem offerre.

R. secundi est: quia ad hoc aliter tenentur
illi qui sunt sub lege nova, vel veteri; aliter illi
qui non sunt sub lege. Nam illi qui sunt sub lege,
tenentur ad determinata sacrificia offerenda se­
cundum legis praecepta; illi vero qui non erant
sub lege, tenebantur ad aliqua exterius facienda
in honorem divinum, secundum condecentiam
ad eos inter quos habitabant, non autem determi­
nate ad haec, vel ad illa.
R. tertii est: quia horum actuum quidam
cadunt sub praecepto, quidam vero sunt supererogationis.
QUAESTIO LXXXVI

De oblationibus et primitiis
Postea considerandum est de oblationibus et
primitiis; et circa hoc quaeruntur quatuor:

Art. I. - UIrum homines teneantur ad oblationes ex
necessitate praecepti.
Resp. Aff. - Scii. : in quatuor casibus.
R. est: quia tenetur aliquis: a) ex praecedenti
conventione; sicut cum alicui conceditur aliquis
fundus Ecclesiae, ut certis temporibus certas
oblationes faciat, quod tamen habet rationem
census (seu annui redditus, vel tributi); b) prop­
ter praecedentem deputationem, sive promissio­
nem; sicut cum aliquis offert donationem inter vi­
vos, vel cum relinquit in testamento Ecclesiae ali­
quam rem mobilem vel immobilem in posterum
solvendam; c) propter Ecclesiae necessitatem,
puta si ministri Ecclesiae non haberent unde su­
stentarentur; b) propter consuetudinem; tenen­
tur enim fideles in aliquibus solemnitatibus ad
aliquas oblationes consuetas. Tamen in his duo­
bus ultimis casibus remanet oblatio quodammodo

voluntaria; scilicet quantum ad quantitatem vel
speciem rei oblatae.

Art. II. - UIrum solum sacerdotibus debeantur
oblationes.
Resp. Aff. - R. est: quia soli sacerdotes sunt
constituti sequestres et medii inter populum et
Deum, sicut de Moyse legitur (Dent. V).
Notandum: Expendendae sunt oblationes par­
tim in his quae perlinent ad cultum divinum, par­
tim in his quae pertinent ad proprium victum (sa­
cerdotum), partim etiam in usus pauperum (In
fine ari.). - Oblationes autem postquam fuerint
consecratae, non possunt cedere in usum laicorum; sicut vasa et vestimenta sacra (Ad 3m).

Art. III. - Utrum homo possit oblationes facere

<

de omnibus rebus licite possessis.
Resp. Aff. - Scii. : quantum res sunt de se.
R. est: quia in lege nova omnis creatura Dei
reputatur munda (Tit. i); et ideo quantum est
de se, de quolibet licite possesso potest oblatio
fieri. - Per accidens tamen contingit quod de
aliquo licite possesso oblatio fieri non potest;
puta si vergat in detrimentum alterius; ut si filius
aliquis offerat Deo id unde debet patrem nutrire;
vel propter scandalum, vel propter contemptum,
vel aliquid aliud hujusmodi.
Notandum: De injuste acquisitis ct possessis
non potest oblatio fieri; quia ut dicitur (Eccli.
xxxiv, 21): Immolantis ex iniquo oblatio est ma-

calata.

Art. IV. - Utrum ad primitias solvendas homines
*teneantur.
Resp. Aff. - R. est: quia ad jus naturale per­
tinet ut homo ex rebus sibi datis a Deo aliquid
• Primitiae sunt primi fructus eu jusque generis ex terra na­
scentis, qui Deo offeruntur in recognitionem quod ab eo fructus
tçrrae nobis proveniant.

exhibeat ad ejus honorem. Quod autem talibus
personis exhibeatur, aut de primis fructibus, aut
in tali quantitate, hoc fuit in veteri lege jure di­
vino determinatum; in nova autem lege definitur
per determinationem Ecclesiae, ex qua homines
obligantur ut primitias solvant secundum con­
suetudinem patriae, et indigentiam ministrorum
Ecclesiae. - Tamen primitiae dantur per modum
oblationis; de cujus ratione est quod sit volun­
taria (Ad 3m).

QUAESTIO LXXXVII

De decimis
Postea considerandum est de decimis; et circa
hoc quaeruntur quatuor:

Art. I. - Utrum homines teneantur dare decimas
ex necessitate praecepti.

Resp. Aff. - Sci/. : partim ex jure naturali,
partim ex institutione Ecclesiae.
R. est: quia quod eis qui divino cultui mini­
strant ad salutem totius populi, populus neces­
saria victus ministraret, ratio naturalis dictat;
sicut et his qui communi utilitati invigilant, sci­
licet principibus et militibus, et aliis hujusmodi,
stipendia victus debentur a populo. Tamen de­
terminatio certae partis exhibendae ministris
divini cultus non est cie jure naturali, sed est
introducta institutione divina, ut, Malach. iii, 10,
dicitur: Inferte omnem decimationem in horreum
meum, ut sit cibus in domo mea. Hanc autem praxim Ecclesia conservat. *
•Sic Codex Juris Canonici, habet (can. 1502): «Ad decima­
rum et primitiarum solutionem quod attinet, peculiaria statuta
ac laudabiles consuetudines in una quaque regione serventur .

Notandum: Laudabiliter ministri Ecclesiae de­
cimas Ecclesiae non requirunt, ubi sine scandalo
requiri non possent propter dissuetudinem vel
propter aliquam aliam causam. Nec tamen sunt
in statu damnationis qui non solvunt in locis illis
in quibus Ecclesia non petit; nisi forte propter
obstinationem animi, habentes voluntatem non
solvendi, etiamsi si ab eis peterentur (Ad 5ni).

Art. II. - Utrum de omnibus teneantur homines

η·

I

decimas dare.
Resp. Aff. - R. est: quia radix solutionis
decimarum est debitum, quo seminantibus spi­
ritualia debentur carnalia, secundum illud Apo­
stoli (I. Cor. ix, 11): Si nos vobis spiritualia semi­
navimus, magnum est si carnalia vestra metamus1/
Omnia autem quaecumque homo possidet, sub
carnalibus continentur; et ideo de omnibus pos­
sessis decimae sunt solvendae, scilicet secundum
consuetudinem patriae, et indigentiam ministro­
rum, praesertim in lege nova ubi arctius mini­
stris interdicitur ne se ingerant negotiis lucrati­
vis (Ad Im).

Art. III.

Utrum decimae sint clericis dandae.
Resp. Aff. - Scit. : Decimae, ut tales, solis
clericis sunt dandae. I ·
R. est: quia jus accipiendi decimas spirituale
est, ut supra dictum est.

Notandum: In veteri lege speciales quaedam
decimae deputabantur subventioni pauperum. Sed
in nova lege decimae dantur clericis, non solum
propter sui sustentationem, sed etiam ut ex eis
subveniant pauperibus. Et ideo non superfluunt,
sed ad hoc necessariae sunt possessiones ecclesia­
sticae, et oblationes, et primitiae simul cum deci­
mis (Ad Im).

Art. IV. - Utrum, etiam clerici teneantur decimas
dare.
Resp. Neg. - Scii. : Clerici inquantum tales,
i. e., inquantum habent ecclesiasticas posses­
siones, decimas solvere non tenentur; ex alia
vero causa, scilicet propter hoc quod possident
proprio jure, sunt ad decimas solvendas obligati.

R. est: quia ex diversis causis contingit et
respectu diversorum, eumdem esse dantem et
recipientem, sicut agentem et patientem.

QUAESTIO LXXXVIII

De voto, per quod aliquid Deo promittitur
Deinde considerandum est de voto, per quod
aliquid Deo promittitur; et circa hoc quaeruntur
duodecim:

Art. I. - Utrum votum consistat in solo proposito
voluntatis.
Resp. Neg. - R. est: quia votum * importat
quamdam obligationem ad aliquid faciendum
vel dimittendum; propositum autem voluntatis
de se talem obligationem non importat, sed in­
super requiritur promissio. Unde tria ex neces­
sitate requiruntur ad votum: primo quidem deli­
beratio; secundo propositum voluntatis; tertio
promissio, in qua perficitur ratio voti. Quando­
que alia duo superadduntur ad confirmationem
voti, scilicet pronuntiatio oris, et testimonium
aliorum.
•Votum theologi definiunt: Promissio deliberata
de meliori Itono (i. e., secundum S. Thomam, de bono
quam commune. Art. II).

Deo /acta
perfectiori

Art. II. - Ulrum votum semper debeat fieri de
liori bono.

j

\

I

Resp. Aff. - Scit. : Votum propriissime est
de bono meliori illo quod communiter est de ne- '
cessitate salutis.
R. est: quia propriissime illud cadit sub voto
quod est omnino voluntarium: promissio enim
est alicujus quod quis pro aliquo voluntarie facit.
Unde quod absolute necessarium est, vel non est,
non cadit sub voto. Illud autem quod necessita­
tem finis habet, puta sine quo non potest esse
salus, cadit quidem sub voto, inquantum vo­
luntarie fit, non autem inquantum est necessita­
tis; unde hoc non propriisime cadit sub voto. Similiter vana esset promissio, si quis alicui pro­
mitteret id quod ei non esset acceptum. Conse­
quens est quod de nullo illicito nec de aliquo inditferenti debeat fieri votum, sed solum de aliquo
actu virtutis Deo accepto.

Art. III. - Utrum omne votum obliget ad sui obser­
vationem.
Resp. Aff. - R. est: quia ad fidelitatem homi­
nis pertinet ut solvat id quod promittit. Homo
autem fidelitatem Deo maxime debet. Et ideo
maxime obligatur homo ad hoc quod impleat
vota Deo facta. Quod si illud quod quis vovit
impossibile reddatur, debet hoc facere quod in se
est, ut saltem habeat promptam voluntatem fa­
ciendi quod potest.

Art. IV. - Utrum expediat aliquid vovere.
Resp. Aff. - R. est: quia promissionem quam
Deo facimus, non propter Dei utilitatem facimus,
sed propter nostram; quod enim Deo redditur,
reddenti additur, ut Augustinus dicitur (In Epis,
ad Armentarium et Paulinam). - Item, vovendo

voluntatem nostram immobiliter firmamus ad
id quod expedit facere.
Notandum: Necessitas Voti similitudinem habet
cum confirmatione beatorum, quae non diminuit,
se magis perficit libertatem. Unde Augustinus
(I. c.) dicit: quod «felix necessitas est quae in me­
liora compellit » (Ad Im).

Art. V. - Utrum votum sit actus latriae, sive reli­
gionis.

Resp. Aff. - Scii. : per modum imperii.
R. est: quia votum est ordinatio quaedam
eorum quae quis vovet in divinum cultum seu
obsequium.
Notandum: Votum soli Deo iit; sed promissio
etiam potest fieri homini; et ipsa promissio boni
quae fit homini, potest cadere sub voto, inquan­
tum est quoddam opus virtuosum. Et per hunc
modum intelligendum est votum quo quis Vovet
aliquid sanctis, vel praelatis; ut ipsa promissio
facta sanctis vel praelatis cadat sub voto materia­
liter, inquantum scilicet homo vovit Deo, se im­
pleturum quod sanctis vel praelatis promittit
(Ad 3m).

Art. VI. - Ulrum magis sit laudabile et merito­
rium /acere aliquid ex voto, quam sine voto.

Resp. Aff. - Scii. : ex triplici ratione.
Prima R. est: quia opus nobilioris virtutis
melius est et magis meritorium. Quae autem ex
voto fiunt ad latriam pertinent, ut dictum est
(art. praec.). Sic, v. g., jejunare, quod est actus
abstinentiae, et continere, quod est actus casti­
tatis, sunt meliora et magis meritoria, si liant ex
voto; quia sic jam pertinent ad divinum cultum,
quasi quaedam Dei sacrificia.
Secunda R. est: quia ille qui vovet aliquid,
et facit, plus se Deo subjicit, quam ille qui solum
facit: subjicit enim se Deo non solum quantum

ad actum, sed etiam quantum ad potestatem,
quia de caetero non potest aliud facere; sicut
plus daret homini qui daret ei arborem cum fruc­
tibus, quam qui daret ei fructus tantum.
Tertia R. est: quia per votum immobiliter
voluntas firmatur in bonum. Facere autem ali- i
quid ex voluntate firmata in bonum, pertinet ad
perfectionem virtutis; sicut peccare ex obstina-1
tione magis aggravat peccatum.
Notandum: Necessitas voluntati contraria, seu i
coactionis, tristitiam causât; sed necessitas voti
in his qui sunt bene dispositi, inquantum volun­
tatem confirmat, non causât tristitiam, sed gau­
dium. Si tamen ipsum opus secundum se conside­
ratum, e. g. jejunium, triste et involuntarium red- I
deretur post votum, dum tamen remaneat volun­
tas votum implendi, adhuc est magis meritorium,
quam si fieret sine voto: quia impletio voti est
actus religionis, quae est potior virtus quam ab­
stinentia, cujus actus est jejunare (Ad 2m).

Art. VII. - Utrum votum solemnizetur per suscep­
tionem sacri ordinis, et per professionem ad
certam regulam.
Resp. Aff. - R. est: quia solemnitates (quae
in quodam apparatu consistunt, ut patet in solemnitate novae militiae, vel in solemnitate nuptia­
rum, etc.), non consueverunt adhiberi, nisi quan­
do aliquis totaliter manicipatur alicui rei. Per
susceptionem autem sacri ordinis aliquis totaliter
mancipatur divino ministerio; et per professio­
nem certae regulae aliquis, per abrenuntlationem
saeculi et propriae voluntatis, statum perfec­
tionis assumit.
Notandum: Vota, ex hoc quod fiant in publico»
possunt habere quamdam solemnitatem humanam»
non autem solemnitatem spiritualem et divinam,
sicut habent vota praemissa, etiamsi coram paucis
fiant. Unde aliud est votum esse publicum, aliud
esse solemne (Ad 3m).

Art. VIII. - Utrum, illi qui sunt alterius potestati
subjecti, impediantur a vovendo.
Resp. Aff. - Scii. : inquantum ad id in quo
sunt subjecti.

R. est: quia quicumque est subjectus alicui,
quantum ad id in quo est subjectus, non est suae
potestatis facere quod vult, sed dependet ex vo­
luntate alterius. Nec virtuosum esset si quis id
quod est alterius Deo offerat (Ad Im).

Art. IX. - Utrum pueri possint volo se obligare. ad
religionis ingressum.
Resp. Aff. - Scii. : d) si puer vel puella ante
pubertatis annos nondum habeat usum rationis,
nullo modo potest se ad aliquid voto obligare;
b) si vero ante pubertatis annos attingit usum
rationis, potest quidem (quantum in ipso est)
se obligare; sed votum ejus potest irritari per
parentes; c) ante annos pubertatis nullo modo
potest obligari voto solemni religionis, etiamsi
si habeat usum rationis et sit doli capax.

R. primi patet.

R. secundi est: quia pueri ante annos puber­
tatis sunt, secundum legem humanam, quae ad id
respicit quod in pluribus accidit, semper subditi
parentibus.
R. tertii est: quia statutum Ecclesiae hoc
prohibet. - Post annos autem pubertatis possunt
jam se pueri voto religionis obligare, vel simplici
vel solemni, absque voluntate parentum.

Art. X. - Utrum possit in voto dispensari.
Resp. Aff. - Scii. : ad modum dispensationis
quae fit in observantia alicujus legis (I-II, qu.
xc, art. 2).

R. est: quia illi qui vovet quodammodo sit
statuit legem, obligans se ad aliquid quod es
secundum se, et, ut in pluribus, bonum. Conse­
quenter, si contingat quod in aliquo casu sit ve
simpliciter malum, vel inutile, vel majoris boni
impeditivum, necesse est quod determinetur vetum non esse servendum, vel in aliud commutan­
dum: utrumque tamen in potestate Eccleisae
consistit.

Art. XI. - Utrum in voto solemni continentis |
possit fieri dispensatio.
Resp. Neg. - Scii. : in voto solemni continen­
tiae statui religionis annexo, non potest fieri di­
spensatio; in voto continentiae ordini sacro an­
nexo potest per Ecclesiam dispensari.
R. est: quia in primo casu votum est essentia- '
liter annexum statui religionis; castitas enim est
annexa regulae monachali. Unde, sicut id quod
est Deo consecratum, puta calix, non potest, si
maneat integer, suam consacrationem amittere;
ita homo Deo consecratus, quamdiu vivit, nun­
quam consecratus esse desinit. Unde Papa non
potest facere quod ille qui est professus religio­
nem, non sit religiosus *. In alio casu autem vo­
tum solemne continentiae non est essentialiter
annexum ordini sacro, sed ex statuto Ecclesiae:
unde videtur quod per Ecclesiam dispensari
possit.
Notanda: 1. Quod in voto continentiae per
professionem solemnizzato non potest dispensari.
• S. Thomas, in Sent, iv, dist. 38, qu. i, art. 4 ad 4m, senten­
tiam huic contrariam docuit, quam ut probabiliorem docent
S. Alphonsus cum Cajetano, Salmanticenses, Scotus, S. Antoni­
nus, Suares, Lessius, Sanchez et multi alii. - Quod autem de vitn
monachal! hic dicitur videtur sensum haberc quod Papa non
possit dispensare ut monachus simul sit conjugatus et manere
monachus.

hoc non est inquantum est actus castitatis, sed
inquantum incipit ad latriam pertinere per pro­
fessionem religionis (Ad 2m).
2. Quia coitus non ordinatur directe ad conser­
vationem personae, sed ad conservationem spe­
ciei, abstinentia coitus per continentiam non ver­
git in periculum personae, sicut abslinetia cibi
aliquando vergere potest. Ünde non est similis
ratio de dispensatione in voto abstinentiae, et
in voto continentiae. Si autem per accidens ex
continentia aliquod periculum personale accidat,
potest aliter (quam per coitum) subveniri, scilicet
per abstinentiam, vel alia corporalia remedia (Ad
3m).
z
3. Religiosus qui fit episcopus, sicut non absol­
vitur a voto continentiae, ita nec a voto pauperta­
tis; quia nihil debet habere t an quam proprium,
sed sicut dispensator communium bonorum Eccle­
siae: similiter etiam non absolvitur a voto obedientiae, sed per accidens obedire non tenetur, si su­
periorem non habeat (Ad Im).

Art. XII. - Utrum ad commutationem vel dispensa­
tionem voti requiratur praelati * auctoritas.
Resp. Aff. - R. est: quia votum est promis­
sio Deo facta de aliquo quod sit Deo acceptum.
Praelatus autem in Ecclesia gerit vicem Dei. Et
ideo in commutatione vel dispensatione voto­
rum requiritur praelati auctoritas, qui in persona
Dei determinat quid sit Deo acceptum.

Notandum: Homo in religionem ingrediens non
tenetur implere vota quae existons in saeculo fe­
cit; quia religionem ingrediens moritur priori vitae,
et totam suam novam vitam Dei obsequio depu­
tat. Religionis enim onus satis hominem onerat,
ut alia superaddere non oporteat (Ad Im).
•Praelatus hic intelligitur qui habet spiritualem jurisdictio­
nem (ori exterioris in subditos: cujusmodi sunt episcopi, et alii
praelati episcopis inferiores qui jurisdictionem quasi episcopa­
lem habent in suos religiosos, si sint exempti.

280

Summa Theol. S. Thomae - Purs Ha-IIae

QUAESTIO LXXXIX

De juramento
Deinde considerandum est de actibus exterio­
ribus latriae, quibus aliquid divinum ab honiinibu
*
assumitur, quod est vel sacramentum aliquod, vel
ipsum nomen divinum. Sed de sacramenti assump­
tione locus erit tractandi in tertia hujus opem j
parte; de assumptione autem nominis divini nuil·.
agendum est. Assumitur autem divinum nomen i
ab homine tripliciter: uno modo per modum iuramenti ad propria verba confirmanda; alio modo
per modum adjurationis ad alios inducendos; ter­
tio modo per modum invocationis ad orandum, vel
laudandum. Primo ergo de juramento agendum
est; circa quod quaeruntur decem:

Art. I. - Utrum jurare sit testem Deum inuocau.
Resp. Aff. - R. est: quia quasi pro jure in­
troductum est, ut quod sub invocatione divini
testimonii dicitur, pro vero habeatur. Et ideo
jurare est Deum in testem invocare, in confirma­
tionem factorum contingentium hominum, quae
per rationem necessariam confirmari non possunt.
Quod si agatur de praesentibus et praeteritis
juramentum dicitur assertorium ; si autem de
aliquo futuro, juramentum promissorium vocatur.

Notandum: Duplex est modus jurandi: unus
quidem per simplicem Dei contestationem, si­
cut cum aliquis dicit: Est mihi Deus testis, vel:
Coram Deo loquor; vel: Per Deum, quod idem est.
Alius modus est per exeerationem (juramentum
imprccatorium), dum scilicet aliquis se vel aliquid
ad se pertinens ad poenam (a Deo infligendam)
obligat, nisi sit verum quod dicitur (Ad 3m).
Art. 11. - Utrum sit licitum jurare.
Resp. Aff. - Scii. : cum adsit necessitas et
adhibeatur debita cautela.

a*

R. est: quia juramentum secundum se hone­
stum est et utile. Quod patet ex origine et fine:
ex origine quidem, quia juramentum est intro­
ductum ex fide qua homines credunt Deum habe­
re infallibilem veritatem et universalem omnium
cognitionem et provisionem; ex fine autem, quia
juramentum inducitur ad justificandum homines,
et ad finiendum controversias. Tamen non licet
ex levi causa jurare vel sine debita cautela; et se­
cundum hoc intelligenda sunt verba Domini
(Mt. v, 34): Ego dico vobis non jurare omnino;
de facili enim homo in verbo delinquit, secundum
illud Jacobi iii. 2: Si quis in verbis non offendit,
hic perfectus est vir.

Art. III. - Utrum convenienter ponantur 1res comites juramenti, videlicet justitia, judicium et
veritas.
Resp. Aff. - R. est: quia duo requiruntur ad
bonum usum juramenti: primo quidem quod
aliquis non leviter, sed ex necessaria causa et
discrete juret: et quantum ad hoc rcquiiitur
judicium, scilicet discretionis ex parte jurantis;
secundo quantum ad id quod per juramentum
confirmatur, ut scilicet neque sit falsum, neque
sit aliquid illicitum; et quantum ad hoc requiri­
tur veritur veritas per quam aliquis juramento
confirmat quod verum est; et justitia, per quam
confirmat quod licitum est. - Judicio caret jura­
mentum incautum; veritate juramentum men­
dax; justitia juramentum iniquum sive illicitum.

Notandum: Tria praedicta magis requiruntur
ad juramentum quam ad alios humanos actus.
In juramento enim est periculum magnum, tum
propter Dei magnitudinem, cujus testimonium
invocatur, tum etiam propter labilitatem linguae
humanae, cujus verba juramento confirmantur
(Ad 3m).

Art. IV. - Utrum jurare sil actus religionis sit
latriae.

Resp. Aff. - R. est: quia in hoc ipso quod
homo per Deum jurat, profitetur Deum potiorem, utpote cujus veritas est indefectibilis e
cognitio universalis; et sic Deo aliquo modo re­
verentiam exhibet; unde Apostolus dicit (Hebr.
vi, 16): homines per majorem se jurant; et Philo­
sophus (Metaph. lib. i, cap. 3, a med): «Jura­
mentum est honorabilissimum ».

Art. V. - Utrum juramentum sit appetendum el
frequentandum, tanquam utile et bonum.
Resp. Neg. - R. est: quia id quod non quae-1
ritur nisi ad subveniendum infirmitati vel defec­
tui, non numeratur inter ea quae sunt per se
appetenda, sed inter ea quae sunt necessaria;
sicut patet de medicina quae quaeritur ad sub­
veniendum infirmitati. Juramentum autem quae­
ritur ad subveniendum alicui defectui, quo scili­
cet unus homo alteri discredit.
Notandum: Sicut medicina est utilis ad sanan­
dum, et tamen quanto est virtuosior, tanto magis
nocumentum inducit, si non debite sumatur; ita
etiam juramentum utile quidem est ad confirma­
tionem (veritatis); tamen quanto est magis ve­
nerandum, tanto est magis periculosum, nisi de­
bite inducatur (Ad 3m).

Art. VI. - Utrum liceat per creaturas jurare.
Resp. Aff. - Scil. : cum in juramento quod fit
per simplicem contestationem et secundario qui­
dem, tum juramento quod fit per exeerationem
(art. 1 hujus quaes.).
R. primi est: quia juramentum quod fit per
contestationem innitur divinae veritati, sicut
et fides. Fides autem est per sc quidem et princi­
paliter de Deo, qui est ipsa veritas; secundario

autem de creaturis, in quibus veritas Dei relucet
(qu. i, art. 1). Sic, aliquae creaturae assumuntur
ad juramentum inquantum in eis divina veritas
manifestatur; sicut juramus per Evangelium, i. e.,
per Deum, cujus veritas in Evangelio manife­
statur.
R. secundi est: quia in hoc juramento quod
fit per exeerationem, inducitur creatura aliqua,
ut in qua divinum judicium exerceatur; sic solet
homo jurare per animam suam, vel per filium
suum, aut per aliquam aliam rem quam diligit. Quantum ad verba Domini (Mt. v, 34): Ego dico
vobis non jurare omnino, neque per coelum, neque
per terram, etc., dicendum est quod Dominus
prohibuit jurare per creaturas, ita quod eis exhi­
beatur reverentia divina (Ad Im).

Art. VII. - Utrum juramentum habeat vim obli­
gandi.
Resp. Aff. - Scil. : a) juramentum asserto­
rium (quod est de praeterito vel de praesenti)
habet vim obligandi non quantum ad ipsam rem,
sed quantum ad actum jurandi, ut scil. juret
id quod jam verum est vel fuit; b) juramentum
autem promissorium (quod est de his quae fa­
cienda sunt ab eo qui jurat), habet vim obligandi
respectu rei quam aliquis juramento firmavit.
R. primi est: quia obligatio non potest esse
de re quae jam fuit vel est.
R. secundi est: quia aliquis tenetur ut faciat
verum esse id quod juravit se esse facturus; alioquin deest veritas juramento. - Si tamen deest
juramento discretionis judicium, puta si solutio
reddatur ei impossibilis per aliquem eventum;
vel si juramento deest justitia, inquantum per
solutionem juramenti adesset peccatum, vel impeditivum boni: tunc juramentum non habet

11

vim obligandi, quia non adsunt comites, scilicet
judicium et justitia.
Notandum: Quando non est eadem juranlk '
intentio et ejus cui jurat, si hoc proveniat ex dolo
jurantis, debet juramentum servari secundum
sanum intellectum ejus cui juramentum praestatur
Unde Isidorus dicit (De summo bono lib. ii, cap. !
31, a med.): « Quacumque arte verborum quis
juret, Deus tamen, qui conscientiae testis est.
ita hoc accipit, sicut ille cui juratur, intelligit».
Si autem jurans dolum non adhibeat, obligatur
secundum intentionem jurantis. Unde Gregorius
dicit (Moral, lib. xxvi, cap. 7): « Humanae aures
talia verba nostra judicant, qualia foris sonant:
divina vero judicia talia foris audiunt, qualia ex
intimis proferuntur » (Ad 4m).

Art. VIII. - Utrum major sii obligatio juramenti
quam voti.

Resp. Neg. - Sc.il. : secundum suam rationem
votum est magis obligatorium quam juramentum.
R. est: quia obligatio voti causatur ex fideli­
tate quam Deo debemus, ut scilicet ei promis­
sum solvamus; obligatio autem juramenti cau­
satur ex reverentia quam debemus ei, ex qua te­
nemur quod verificemus id quod per nomen ejus
promittimus: infidelitas irreverentiam continet,
sed non convertitur.

Art. IX. - Utrum aliquis possit in juramento di­
spensare.
Resp. Aff. - Scii. : pari ratione sicut dispen­
satur in lege et in voto.
R. est: quia id quod in se vel universaliter
consideratum est utile et honestum, secundum
aliquem particularem eventum, potest esse inhenestum et nocivum, et secundum hoc, sicut non
potest cadere sub lege, nec sub voto, neque sub
juramento cadere potest: nam, si sit inhonestum,

repugnat justitiae; si autem nocivum, repugnat
judicio. - Agitur, ut patet, de juramento proniissorio. Nam materia juramenti assertorii, quod
est de praeterito vel praesenti, in quamdam neces­
sitatem jam transiit, et immutabilis facta est
(Ad Ini).

Notandum: Quandoque aliquid sub juramento
promittitur de quo dubium est, utrum sit licitum
vel illicitum, proficuum Vel nocivum aut simplici­
ter aut in aliquo casu; et in hoc potest quilibet
episcopus dispensare. Quandoque vero sub jura­
mento promittitur aliquid quod est manifeste
licitum et utile; et in tali juramento non videtur
habere locum dispensatio vel commutatio, nisi
aliquid melius occurrat ad communem utilitatem
faciendum, quod maxime videtur pertinere ad
potestatem papae, qui habet curam universalis
Ecclesiae; vel etiam absoluta relaxatio, quod etiam
ad papam pertinet in omnibus generaliter quae
ad dispensationem rerum ecclesiasticarum perti­
nent, super quas habet plenitudinem potestatis;
sicut et ad unumquemque pertinet irritare jura­
mentum quod a sibi subditis factum est, circa ea
quae ejus potestati subduntur (Ad 3in).

Art, X. - Utrum juramentum impediatur per ali­
quam conditionem personae, vel temporis.
Resp. Aff. - Scit. : a) ex parte Dei cui reve­
rentia juramento praebetur, excluduntur a jura­
mento pueri ante annos pubertatis, et perjuri; b)
ex parte hominis excluduntur personae magnae
dignitatis.
R. primi est: quia pueri ante annos puberta­
tis, generaliter perfectum usum rationis nondum
habent, quo possunt Deum reverentia debita
juramentum praestare. Perjuri autem non admit­
tuntur, quia ex retroactis praesumitur quod de­
bitam reverentiam juramento non exhibebunt.
R. secundi est: quia non indiget dictum homi­
nis confirmatione, nisi quia de eo dubitatur, quod

dignitati personae aliquo modo derogat. Und
«sacerdotes ex levi causa jurare non debent ,
tamen pro aliqua necessitate vel magna utilitati
licitum est eis jurare, ct praecipue pro spiritua­
libus negotiis.
Notandum: Quantum ad juramenta angelo­
rum et Dei, dicendum est quod juramentum an­
geli inducitur non propter defectum ipsius, quasi
non sit ejus simplici dicto creddendum, sed ad
ostendendum, id quod dicitur, ex infallibili Dei
dispositione procedere (Apoc. x, 6); sicut etiam
et Deus aliquando in Scripturis jurans inducitur
ad ostendendum immobilitatem ejus quod dici­
tur, sicut Apostolus dicit (Hebr. vi). - (Ad 4m).

QUAESTIO XC

De assumptione divini nominis per mo­
dum adjurationis
Postea considerandum est de assumptione di­
vini nominis per modum adjurationis; et circa
hoc quaeruntur tria:
â··

Art. I. - UIrum liceat adjurare hominem.
Resp. Aff. - Scii. : a) superiores possunt sibi
subditis per invocationem divini nominis vel
cujuscumque rei sacrae adjurando necessitatem !
agendi aliquid imponere; b) inferiores autem sibi !
superiores adjurare possunt non quidem impe­
rando sed deprecando.
i
R. est: quia sicut homo seipsum ordinare pctest ad aliquid agendum, ita etiam ct alios, in­
feriores quidem imperando, quos potest ex debito
praestiti juramenti compellere, superiores autem
deprecando.
Notandum: Adjurare non est aliquem ad juran­
dum inducere, sed per quamdam similitudinem
juramenti a se inducti, alium ad aliquid agendum
provocare (Ad 3m).

Art. II. - Utrum liceat daemones adjurare.
Resp. Aff. - Scii. : «) non per modum depre­
cationis vel inductionis; sed, b) per modum com­
pulsionis, ut nostros inimicos.

R. primi est: quia ille modus adjurandi vide­
tur ad quamdam benevolentiam vel amicitiam
perlinere, quae non licet ad daemones uti.

R. secundi est: quia possumus eos per virtu­
tem divini nominis tanquam inimicos repellere,
ne nobis noceant spiritualiter vel corporaliter,
secundum illud Lue. x, 19: Ecce dedi vobis pote­
statem calcandi supra serpentes, et scorpiones,
et supra omnem virtutem inimici ; et nihil vobis
nocebit. - Non tamen licitum est eos adjurare ad
aliquid ab eis addiscendum, vel etiam ad aliquid
per eos obtinendum, quia hoc pertineret ad ali­
quam societatem cum ipsis habendam: nisi forte
ex speciali instinctu vel revelatione divina, aliqui
sancti ad aliquos effectus daemonum operatione
utantur.

Art. III. - Utrum liceat irrationalem creaturam
adjurare.

Resp. Aff. - Scii. : a) non inquantum irratio­
nalis creatura est in se; sed, b) inquantum refe­
ratur ad eum a quo agitur et movetur.
R. primi est: quia sic vanum esset irrationa­
lem creaturam adjurare.
R. secundi est: quia irrationales creaturas in­
quantum Deo subjectae sunt possunt adjurare
per modum deprecationis ad Deum, quod perti­
net ad eos qui divina invocatione miracula fa­
ciunt; inquantum autem in nostrum nocumen­
tum a daemone utuntur, per modum compulsio­
nis adjurantur, sicut in Ecclesiae exorcismis.

QUAESTIO XC1

De assumptione divini nominis ad invo
candum per orationem vel laudem
Deinde considerandum est de assumptione di­
vini nominis ad invocandum per orationem ve
laudem. Et de oratione quidem jam dictum es
(qu. Ixxxiii). Unde nunc de laude restat dicendum
Et circa hoc quaeruntur duo:

1

i’

,

Art. I. - Utrum Deus sit ore laudandus.
Resp. Aff. - Scii. : non quidem propter Deum,
sed propter ipsum laudantem.
R. est: quia ad Deum verbis utimur, non qui­
dem ut ei, qui est inspector cordium, nostros con­
ceptus manifestemus, sed ut nosipsos et alios au­
dientes ad ejus reverentiam inducamus, et ad
ejus affectum excitamus.
Notandum: Laude hominis ad hominem uti
'*· 'M,

*
•MT
1

mur, ut vel ei vel aliis innotescat quod bonam
opinionem de laudato habemus; ut per hoc et ip­
sum qui laudatur ad meliora provocemus; et alios
apud quod laudatur, in bonam opinionem et reve­
rentiam, et imitationem ipsius inducamus (In
corp. art.).

Art. Π. - Utrum in divinis laudibus sint cantus
assumendi.
Resp. Aff. - R. est: quia secundum diversas
melodias sonorum, animi hominum diversimode
disponuntur. Et ideo salubriter fuit institutum
ut in divinas laudes cantus assumerentur, ut
animi infirmorum magis provocarentur ad devo­
tionem. - Vituperandi sunt autem cantus qui
magis ad ostentationem vel ad delectationem
quam ad devotionem excitanda fiunt (Ad 2m).

Q. 92 - De superstitione

QUAESTIO XCII

De vitiis religioni oppositis, et primo de
superstitione
Postea considerandum est de vitiis religioni
oppositis; et primo de illis quae cum religione con­
veniunt in hoc quod exhibent cultum divinum;
secundo de vitiis manifestam contrarictatem ad
religionem habentibus, per contemptum eorum
quae pertinet ad divinum cultum. Primum autem
horum perlinet ad superstitionem; secundum ad
irreligiositatem. Unde primo considerandum est
de ipsa superstitione et de partibus ejus; deinde
de irreligiositate et partibus ejus. Circa primum
quaeruntur duo:
Art. I. - Utrum superstitio sit vitium religioni
contrarium.
Resp. Aff. - R. est: quia superstitio exhibet
cultum divinum vel cui non debet, vel eo modo
quo non debet. Unde superstitio opponitur reli­
gioni non secundum excessum , seu circumstantiam quantum, sed secundum alias circumstan­
tias, sicut accidit in vitiis oppositis magnanimi­
tati et magnificentiae.
Art. II. - Utrum sint diversae superstitionis species.
Resp. Aff. - R. est: quia superstitio diversificatur ex parte modi et ex parte objecti. Ex parte
modi si exhibeatur divinus cultus Deo vero qui­
dem, modo tamen indebito. Ex parte objecti,
superstitio specificatur secundum diversos lines
divini cultus: scilicet, a) ad reverentiam Deo exhi­
bendam; et contra hoc habetur idololatria, quae
divinam reverentiam indebite exhibet creaturae;
b) ordinatur finis divini cultus ad hoc ut homo in­
struatur a Deo; et contra hoc est superstitio divinativa, (piae daemones consulit ; c) ad quamdam
directionem humanorum actuum; et contra hoc
habetur superstitio quarumdam observationum.
10

I

QUAESTIO XCIII

De speciebus superstitionis, et primo de
superstitione indebiti cultus veri Dei

i

Deinde considerandum est de speciebus super­
stitionis, et primo de superstitione indebiti cultus
veri Dei; secundo de superstitione idololatriae;
tertio de superstitione divinationum; quarto de
superstitione observationum. Circa primum quae­
runtur duo:

Art. I. - Utrum in cultu veri Dei possit esse aliquid
perniciosum.
Resp. Aff. - Scii. : mendacium in significa­
tione facti; sive ex parte rei significatae, sive ex
parte colentis.
R. est: quia, ut Augustinus dicit (Lib. De
Mendacio, cap. 14), « mendacium maxime perni- i
ciosum est quod fit in his quae ad Christianam
religionem pertinent». Quod uno modo fit ex
parte rei significatae, a qua discordat significatio
cultus; puta, si aliquis verbo vel caeremoniis
confiteretur Christum esse passurum. Alio modo
contingit hoc ex parte colentis, sicut si quis ex
parte Ecclesiae cultum Deo exhiberet contra
modum divina auctoritate ab Ecclesia constitu- .
tum, et in Ecclesia consuetum.
\' I

Art. II. - UIrum in cultu Dei possit esse aliquid j
superfluum.
I
Resp. Aff. - Scii. : non secundum absolutam
quantitatem, sed. secundum quantitatem pro­
portionis.
R. est: quia secundum absolutam quantitatem
nihil potest homo facere quod non sit minus eo
quod Deo debet; potest tamen in Dei cultu
aliquid non esse proportionatum lini; puta si

I

aliquid sit quod, quantum est de se, non pertinet
ad Dei gloriam, neque ad hoc quod mens hominis
feratur in Deum. Unde quod dicitur Luc. xvii, 21 :
Regnum Dei intra uos est, contra superstitiosos
est, qui scilicet exterioribus principalem curam
impendunt.

QUAESTIO XCIV

De idololatria
Deinde considerandum est de idololatria; et
circa hoc quaeruntur quatuor:

Art. I. - Utrum idololatria recte ponatur species
superstitionis.
Resp. Aff. - R. est: quia, ut dictum est (qu.
xcii, art. 1), ad superstitionem pertinet excedere
debitum modum divini cultus; quod quidem
maxime fit quando divinus cultus exhibetur cui
non debet exhiberi. Per idololatriam autem cul­
tus divinus, qui soli Deo debetur, creaturae (sive
hominibus, sive daemonibus, sive creaturis aliis)
exhibetur.

Art. 11. - Utrum idololatria sit peccatum.
Resp. Aff. - Prim/\ R. est contra i los qui pu­
tabant divinam reverentiam exhibendam esse cui­
libet superiori naturae, quasi Deo propinquiori:
quia etsi omnes superiores revereri debeamus,
non tamen eadem reverentia omnibus debetur;
sed aliquid speciale summo Deo debetur; qui
singulari ratione omnes excellit; et hoc est latriae cultus.
Secunda R. est contra illos qui putabant ido­
lolatriam exhibere non ut aliquid per se bonum,
sed tanquam vulgari consuetudini consonum,
et ideo tempore persecutionum licitum esse

I

I

aliquem idola colere exterius, dum fidem
mente servaret: quia cum exterior cultus sits?
gnum interioris cultus, perniciosa falsitas es:
si quis exteriorem cultum exhibeat alicui contr.
id quod sentit in mente. Unde Augustinus dici’
contra Senecam (De Civ. Dei, lib. vi, cap. 10 ii
fine), quod « eo damnabilius colebat idola, qu
illa quae mendaciter agebat, sic ageret, ut eut
populus veraciter agere existimaret ».

Art. III. - Utrum idololatria sit gravissimum pa­
catorum.

*

Resp. Aff. - Scii. : ex parte ipsius peccati:
non vero semper ex parte peccantis.
R. primi est: quia in peccatis quae contre
Deum committuntur, quae tamen sunt maxima,
gravissimum esse videtur quod aliquis honorem
divinum creaturae impendat; quia, quantum est
in se, facit alium Deum in mundo, minuens princi­
patum divinum, et sic totum ordinem perturbet
R. secundi est: quia secundum hoc, nihil
prohibet gravius peccare haereticos qui scienter
corrumpunt fidem, quam idololatras ignoranter
peccantes; et similiter etiam alia peccata pos­
sunt esse majora propter majorem contemptum
peccantis.

Art. IV. - l Irum causa idololatriae fuerit ex park
hominis.

Resp. Aff. - Scii. : ut causa dispositiva; non
autem ut causa consummativa.
R. est: quia homines ex inordinatione affec­
tus ad aliquem hominem, vel propter delecta­
tionem repraesentationis, sicut accidit propter
aliquam optimam sculpturam vel picturam; vel

tum divinum creaturis exhibere. - Quantum
autem ad causam consummativam, haec fuit
ex parte daemonum, qui se colendos hominibus
errantibus exhibuerunt, in idolis dando responsa,
et aliqua, quae videbantur hominibus mirabilia,
faciendo.
QUAESTIO XCV

De superstitione divinativa
Postea considerandum est de superstitione di­
vinativa: et circa hoc quaeruntur octo:

Art. I. - Ulrum divinatio sit peccatum.
Resp. Aff. - Scii. : divinatio semper est pec­
catum: non illa tamen quae praenuntiat ea quae
ex necessitate eveniunt, vel ut in pluribus, quae
humana ratione praenosci possunt: neque etiam
si quis futura alia contingentia, Deo revelante,
cognoscat; sed illa quae praesumit futura con­
tingentia ex propriis revelare.
R. est: quia causae talium futurorum contin­
gentium non habent inclinationem determinatam
ad hujusmodi effectus. Et ideo hujusmodi effectus
non possunt praenosci, nisi in seipsis consideren­
tur. Homo autem hujusmodi effectus non potest
considerare in seipsis, nisi dum sunt praesentes,
sicut cum homo videt Socratem currere vel am­
bulare; sed considerare hujusmodi in seipsis,
antequam fiant, est Dei proprium, qui solus in
sua aeternitate videt ea quae futura sunt, quasi
praesentia (I. P., qu. xiv, art. 13). Sic ergo divi­
nare est sibi usurpare quod Dei est.

Art. II. - Ulrum divinatio sit species supersti­
tionis.
Resp. Aff. - R. est: quia divinatio importat
indebitum quemdam cultum Divinitatis; inquan-

tum scilicet auxilium daemonum assumit ad ali
quid faciendum vel cognoscendum. Omnis enir
divinatio ex operatione daemonum provenit v
quia daemones expresse invocantur ad futur;
manifestanda, vel quia daemones ingerunt svanis inquisitionibus futurorum, ut mentes homi­
num implicent vanitate.

Art III. - Uirum sii determinari piares divina­
tionis species.
I
Resp. Aff. - R. est: quia, ut dictum est (art
praec.), in divinatione aut expresse invocantur
daemones, aut praeter intentionem hominis s
occulte ingerunt ad praenuntiandum futura quae­
dam; quod quidem fit, aut quando ad praeno­
scendo futura aliquid consideramus in dispositio­
nibus aliquarum rerum, aut quando ad praeno­
scendo futura consideramus ea quae eveniunt
ex quibusdam quae ab hominibus serio fiunt ad
aliquid occultum inquirendum, sicut cum consi- ·
deratur quid aperienti librum occurrat. Sic triplex ,
est divinationis genus; quorum primum pertinet |
ad neeromanticos ; secundum ad augures; tertium i
ad sortes. Sub quolibet autem horum multa alia I
continentur, ut patet in corpore articuli, quae hic |
sic breviter resumuntur:
I
Ad primum genus pertinent: praestigium, divi- j
natio somniorum, necromantia, divinatio per '
phy tones (per media), geomantia, hydromantia,
aeromantia, pyromantia. - Ad secundum: ge­
net hliacium, augurium (quod dicitur a garritu |
avium), auspicium, omen, chrimantia (divinatio
manus), spatulamantia (ex quibusdam signis in
spatula alicujus animalis apparentibus). - Ad
tertium: geomantia (ex figuris quas res assumunt,
vel ex scriptis in occulto repositis, etc.) quae om­
nia sortium nomen habent.
I

Art. IV. - Utrum divinatio quae fit per invocationes
daemonum, sit licita.
Resp. Neg. - Scii. : omnino illicita est.
Prima R. est: quia esset expressum pactum
cum daemone, quod omnino illicitum est.
Secunda R. est: quia etiamsi aliquando dae­
mon vera dicat, intentio tamen sua semper est ut
homines perducat in aliquid quod est saluti huma­
nae nocivum. Propterea Dominus increpavit dae­
monem, dicens: Obmutesce (Lc. iv).

Art. V. - Utrum divinatio quae fit per astra, sit
illicita.
Resp. Aff. - Scii. : Si quis consideratione astro­
rum utatur ad praecognoscendos futuros casua­
les vel fortuitos eventus, aut etiam adcognoscendum per certitudinem futura opera hominum,proce­
dit hoc ex falsa et vana opinione, et sic operatio
daemonis se immiscet; unde erit divinatio super­
stitiosa et illicita. Si vero aliquis utatur conside­
ratione astrorum ad praecognoscendum futura
quae ex caelestibus causantur corporibus, puta
siccitates et pluvias, et alia hujusmodi, non erit
illicita divinatio nec superstitiosa.
R. est: quia alia ratione disponuntur a divina
providentia motus et situs caelestium corporum,
ct alia ratione eventus contingentium futurorum;
illa enim disponuntur secundum rationem neces­
sitatis, ut semper et eodem modo proveniant,
sicut eclipses, etc., haec autem secundum ra­
tionem contingentiae, ut variabili 1er contingant.
Notandum: Corpora caelestia non possunt esse
per se causa operationum liberi arbitrii: nullum
enim corpus potest imprimere in rem incorpoream;
possunt tamen ad hoc dispositive inclinare, in­
quantum imprimunt in corpus humanum, et per
consequens in vires sensitivas, quae sunt actus
corporalium organorum, quae inclinant ad huma-

nos actus. Quia tamen vires sensitivae obediunt i
rationi, nulla necessitas ex hoc libero arbitrij imponitur; sed contra inclinationem caelestium cor­
porum homo potest per rationem operari (In corp,
art.). - Plures tamen hominum passiones corpo­
rales sequuntur, et ideo actus eorum disponuntur,
ut in pluribus, secundum inclinationem caelestium
corporum: pauci autem sunt, id est, sapientes,
qui ratione hujusmodi inclinationes moderentur;
et secundum hoc astrologi vera aliquando pronun­
tiant, scilicet ut in communibus eventibus. Haec
tamen propter fraudem daemonum sunt evitanda,
«ne consortio daemoniorum animam deceptam
pacto quodam societatis irretiant ». (Ad 2m).

Art. VI. - Utrum divinatio quae fit per somnia,
sit illicita.
Resp. Aff. - Scii. : si quis utatur somniis ad
praecognoscendum futura secundum quod som­
nia procedunt ex revelatione divina, vel ex causa
naturali intrinseca sive extrinscca, quantum po­
test se virtus talis causae extendere, non erit
illicita divinatio. Si autem hujusmodi divinatio
causetur ex revelatione daemonum, cum quibus
pacta habentur expressa, quia ad hoc invocan­
tur, vel tacita, quia hujusmodi divinatio exten­
ditur ad quod se non potest extendere, erit divi­
natio illicita et superstitiosa.
R. patet ex praecedentibus articulis.

Art. VIL - Ulrum divinatio quae fit per auguria,
cl omnia et alias hujusmodi observationes exte­
riorum rerum, sit illicita.
Resp. Aff. - Scii. : omnis hujusmodi divina­
tio, si extendatur ultra illud ad quodpotest pertin­
gere secundum ordinem naturae vel divinae pro­
videntiae, est superstitiosa et illicita.
R. patet ex supra dictis; secus enim opinio inni­
tatur falsae opinioni, et locum daret daemoni ut
in rebus humanis immisceatur.

Art. VIII. - Utrum divinatio sortium sit illicita.
Resp. Aff. - Scit. : divinatio per sortes, cae­
lestium dispositioni commissas, illicita est; ut vero
in Deum sortes referuntur, recte fieri potest ea
quae per sortes est divinatio.
R. primi est: quia actus hominum, qui requi­
runtur ad sortes, non subduntur dispositioni stel­
larum, nec etiam eventus ipsorum; unde talis
divinatio est vana et falsa, et per consequens
non carens daemonum ingestione.
R. secundi est: quia expcctare sortis judi­
cium a Deo, secundum se non est malum, dum­
modo hoc fiat: a) occurrente aliqua necessitate;
b) cum debita reverentia; c) quod divina oracula,
verba Evangelii vel sacrae Scripturae, non con­
vertantur ad terrena negotia; d) quod in electio­
nibus ecclesiasticis, quae ex Spiritus sancti in­
spiratione fieri debent, aliqui sortibus non utan­
tur. - Quantum ad electionem Mathiae per sor­
tem, haec facta fuit ante Pentecostem, cum scili­
cet plenitudo Spiritus sancti in Ecclesia nondum
erat. Electio autem diaconorum non fuit facta
per sortes.

QUAESTIO XCVÏ

De superstitione observantiarum
Postea considerandum est de superstitionibus
observantiarum; et circa hoc quaeruntur quatuor:

Art. I. - Utrum uti observantiis artis notoriae sit
illicitum.
Nota: Ars notoria est quaedam ratio adipiscen­
di scientiam sine humano labore per inspectionem
quarumdam figurarum aut prolationem quorum­
dam verborum ignotorum, adhibitis interdum ali­
quibus jejuniis et orationibus.

Resp. Aff. - R. quia ars notoria non utitur
his (inspectione figurarum, etc.) ut causis, sed ut
signis, et quidem supervacuis, et per consequens
pertinentibus « ad pacta quaedam significatio­
num cum daemonibus placita atque foederata»,ut
Augustinus dicit (De Doctr. Christ., lib. ii, cap. 23,
circa med.).

Art. Π. - Utrum, observationes ad corporum immu­
tationem ordinatae, puta ad sanitatem vel ad
aliquod hujusmodi, sint illicitae.

Resp. Aff. - Scii. : si tales immutationes non
habent connexionem naturalem cum sic dictis
« observationibus ».

R. est: quia naturaliter non videantur posse
tales immutationes causare, consequens est quod
nec adhibeantur ad hos effectus causandos tanquam causae, sed solum quasi signa: et sic perti­
nent ad pacta significationum cum deamonibus
inita.

Art. III. - Utrum observationes quae ordinantur
ad praecognoscendum aliqua fortunia vel infor­
tunia, sint illicitae.

Resp. Aff. - R. est: quia homines hujusmodi
observationes attendunt, non ut quasdam cau­
sas, sed ut signa quaedam futurorum eventuum
bonorum, vel malorum, ex vanitate humana
introducta, coopérante daemonum malitia, qui
nituntur animos hominum hujusmodi vanitati­
bus implicare. Et ideo manifestum est omnes
hujusmodi observationes esse superstitiosas et
illicitas. Si quis autem praesagium futurorum
aventuum consideret ex sua causa, non erit illi­
citum.

Art. IV. - Utrum suspendere divina verba ad col­
lum sil illicitum.

Resp. Aff. - Scii. : si verba vel signa assuman­
tur tanquam incantationes, quae naturalem, divi­
nam vel ecclesiasticam efficaciam non habent.
R. est: quia hujusmodi ad vanitatem hominum
pertinent, et ad reverentiam divinam non ordi­
nantur. Unde etiam proferre divina verba, aut
invocare divinum nomen, si respectus habeatur
solum ad reverentiam Dei, a quo expcctatur effec­
tus, licitum erit: si vero habeatur respectus ad
aliquid aliud vane observatum, illicitum erit
(Ad Im).

QUAESTIO XCVII

De tentatione Dei
Deinde considerandum est de vitiis religioni
oppositis per religionis defectum, quae manifestani habent contrarietatem ad religionem: unde
sub irreligiositate continentur. Hujusmodi autem
sunt ea quae perlinent ad contemptum, sive ad
irreverentiam Dei et rerum sacrarum. Primo ergo
considerandum est de vitiis quae perlinent di­
recte ad irreverentiam Dei; secundo de his quae
pertinent ad irreverentiam sacrarum rerum. Circa primum considerandum occurrit de tenta­
tione qua Deus lentatur, et de perjurio, in quo no­
men Dei irreverenter assumitur. - Circa primum
quaeruntur quatuor:

Art. I. - Utrum Dei tenlalio consistat in aliquibus
/actis, in quibus solius divinae potestatis expectatur effectus.
Resp. Aff. - Scii. : tentatio Dei consistit in
aliquibus factis (vel dictis), in quibus non alte­
rius, seu humanae, sed solius divinae potestatis
(scientiae, bonitatis, etc.) expcctatur effectus.

R. est: quia tentare est proprie experimentum
sumere de eo qui tentatur, et non de alio. Unde
tentatio Dei consistit in exploratione ipsius scien­
tiae, potestatis vel voluntatis, dictis vel factis, I
aperte vel insidiose, expresse vel interpretative;
i. e., sine utilitate vel necessitate se periculo com- i
mittere, experiens quis utrum possit a Deo libe­
rari.

Art. II. - Utrum ientare Deum sit peccatum.
Resp. Aff. - Scii. : tentare Deum ut quis di- ;
vinam cognoscat virtutem, peccatum est.
R. est: quia ignorare vel dubitare de his quae |
pertinent ad Dei perfectionem, est peccatum. Ten- '
tare enim est experimentum sumere de eo de quo
quis non est certus. - Unde experimentum sumere I
de his quae ad divinam perfectionem sumere, non
quia aliquis de his dubitat, sed ut aliis divina
manifestentur ad utilitatem eorum, sicut per mi- i
racula, non est peccatum.

Art. III. - Utrum tentatio Dei opponatur virtuti
religionis.
Resp. Aff. - R. est: quia finis religionis est
Deo reverentiam exhibere. Manifestum est autem
quod tentare aliquem ad irreverentiam ejus per­
tinet.

Art. IV. - Utrum tentatio Dei sit gravius peccatum
quam superstitio.

Resp. Neg. - R. est: quia magis contra Dei
reverentiam agit qui suo facto protestatur erro­
rem contra divinam excellentiam, quam qui pro­
testatur dubitationem. Superstitiosus autem pro­
testatur errorem (qu. xcii); ille autem qui tentât
Deum protestatur dubitationem de divina excel­
lentia.

QUAESTIO XCVIII

De perjurio
Deinde considerandum est de perjurio; et circa
hoc quaeruntur qua luor:

Art. I. - Utrum falsitas ejus quod in juramento
confirmatur, requiratur ad perjurium.
Resp. Aff. - Scii. : principaliter.
R. est: quia cum actus morales sortiantur
speciem ex fine, et finis juramenti sit confirmatio
dicti humani; sequitur quod perjurium, quod est
perversitas juramenti, praecipue a falsitate specicatur. Secundario autem perjurium est quando
deest in juramento justitia, scilicet si quod assertur non sit licitum; et quando deest judicium, i. e.
cum indiscrete aliquis jurat. (Ad Im).
/

Art. II. - Utrum omne perjurium sit peccatum.
Resp. Aff. - R. est: quia omne perjurium dat
intelligere vel quod Deus non cognoscit, vel quod
falsitatem testificari velit: quod semper pecca­
tum est.
Notandum: Ille qui jurat se facturum aliquid
illicitum, jurando incurrit perjurium propter de­
fectum justitiae; sed si non impleat quod juravit,
in hoc non incurrit perjurium; quia hoc non erat
tale quid quod sub juramento cadere potest (Ad
Im). Similiter, ille qui jurat se non intraturum
religionem, vel non daturum eleemosynam, vel
aliquid hujusmodi, jurando, perjurium incurrit
propter defectum judicii; et ideo quando facit
id quod melius est, non est perjurium, sed perju­
rio contrarium; contrarium enim ejus quod facit
sub juramento cadere non poterat (Ad 2m).

Art. - III. - Utrum omne perjurium sit peccatum
mortale.
Resp. Aff. - Scit. : perjurium ex sua ratione
est peccatum mortale,

R. est: quia perjurium de sua ratione importa!
contemptum Dei; ex hoc enim habet rationeir:
culpae, quia ad irreverentiam Dei pertinet.

Notandum: Coactio non aufert juramento pro·
missorio vim obligandi respectu ejus quod licite
fieri potest. Et ideo si aliquis non impleat quod
coactus juravit, nihilominus perjurium incurrit
et mortaliter peccat (qu. Ixxxix, art. 7, ad 3m).
Potest tamen per auctoritatem Summi Pontificis
ab obligatione etiam juramenti absolvi (Ad Im).

Art IV. - Utrum peccet ille qui injungit juramen­
tum ei qui perjurat.
Resp. Neg. - Scil. : a) ille qui exigit juramen­
tum pro seipso, propria sponte, si nescit eum
juraturum falsum, non peccat; sed esset tentatio
humana; b) si scit cum juraturum falsum, pec­
cat mortaliter; c) ille autem qui exigit juramen­
tum pro alio, ex necessitate officii sibi commissi,
non videtur esse in culpa, etsi sciat eum falsum I
jurare.
R. primi est: quia hoc procedit tantum ex !
quadam infirmitate, qua homo dubitat alium
esse verum dicturum.
r' I
R. secundi est: quia sine necessitate dat occa­
sionem ruinae, proximi.
I
R. tertii est: quia non videtur ille exigere,
sed ille ad cujus instantiam exigit.
Notandum: Licet ejus qui per falsos deos jurare '
paratus est, juramentum recipere; non tamen li­
cet eum inducere ad hoc quod per falsos deos juret;
quia licet malo uti propter bonum, sicut et Deus !
utitur; non tamen licet aliquem ad malum inducere
(Ad 4m).

QUAESTIO XCIX

De sacrilegio
Deinde considerandum est de vitiis ad irreligio­
sitatem perlinentibus, per quae rebus sacris irre­
verentia exhibetur: et primum de sacrilegio; se­
cundo, de simonia. - Circa primum quaeruntur
quatuor:

Art I. - Utrum sacrilegium sit sacrae rei violatio.
Resp. Aff. - R. est: quia res sacra ex eo dici­
tur quod ad cultum Dei ordinatur. Unde omne
illud quod ad irreverentiam rerum sacrarum perti­
net, ad inujriam Dei pertinet, et habet sacrilegii
rationem.
Notandum: Cum rectores reipublicae quasi
divinae providentiae ministri sint (Sap. vi, 5),
illud quod pertinet ad irreverentiam principis,
scilicet disputare de ejus judicio, an oporteat ip­
sum sequi, secundum quamdam similitudinem
sacrilegium dicitur (Ad Im). - Similiter, id quod
fit in injuriam populi Christiani, scilicet quod in­
fideles ei praeficiantur, pertinet ad irreverentiam
sacrae rei. Unde rationabiliter sacrilegium dicitur
(Ad 2m).

Art. II. - Utrum sacrilegium sit peccatum speciale
*
Resp. Aff. - R. est: quia habet specialem
rationem deformitatis, scilicet violatio rei sacrae
per aliquam irreverentiam.
Art. III. - Utrum species sacrilegii distinguantur
secundum res sacras.
Resp. Aff. - R. est: quia objectum sacrilegii
est res sacra; et ideo distingui oportet sacrilegii
species per varia rerum sacrarum genera, scilicet
personae, loca, et res, praesertim Eucharistia,
quae ad cultum Dei et sanctitatem ordinantur.
Sacrilegium autem est gravius, quanto res sacra
in quam peccatur, majorem obtinet sanctitatem.

Notandum: Omne peccatum quod sacra per
ma committit, materialiter quidem, et quasi per
ccidens, est sacrilegium. Unde Hieronymus dicit
uod « nugae in ore sacerdotis sacrilegium sunt,
el blasphemiae ». (Bernard. De Considerat, lib
, cap. 1). Formaliter autem et proprie illud solun
eccatum sacrae personae sacrilegium est quod
gitur directe contra ejus sanctitatem, puta si
irgo Deo dicata fornicetur. (Ad 3m).

irt. IV. - Utrum poena sacrilegii debeat esse pe­
cuniaria.
Resp. Aff. - Scii. : loquitur hic S. Thomas
scundum usum ipsius temporis.
R. est: quia sacrilegus qui sacra non reveretur,
on sufficienter videtur a peccando arceri per
lOc quod sacra ei interdicuntur (per excommuniationem), de quibus non curat; et ideo secundum
eges humanas adhibetur capitalis poena; secunlum vero Ecclesiae statuta, quae mortem corpoalem non infligit, adhibetur poena pecuniaria,
it saltem poenis temporalibus homines a sacrile­
giis revocentur.
QUAESTIO C

De simonia
Deinde considerandum est de simonia; et circa
hoc quaeruntur sex:

Art. I. - Utrum simonia sil studiosa voluntas emen­
di vel vendendi aliquid spirituale vel spirituali
annexum.
*4
Resp. Aff. - Scii.: peccatum simoniae incurrit
qui studiosa voluntate emit vel vendit aliquid
spirituale vel spirituali annexum.
R. est: quia in hoc fuit precise peccatum Si­
monis Magi quod ab apostolis Spiritus Sancti
gratiam pecunia emere voluit (ad Im). Dicitur

voluntas studiosa ad designandum electionem,
quae principaliter pertinet ad virtutem et ad
vitium (Ad 2m).

Notandum: Res spiritualis emi vel vendi non
potest quia est emptionis vel venditionis materia
indebita; quod autem cadit super materiam in­
debitam malum est ex genere, ratione moralitatis. Et hoc propter tria: a) quia res spiritualis non
potest aliquo terreno pretio compensari; b) quia
praelatus Ecclesiae non est dominus sed dispen­
sator rerum spiritualium; c) quia res spirituales
ex gratuita Dei voluntate proveniunt; unde dici­
tur: Gratis accepistis, gratis date (Mt. x, 8). - (In
corp. art.).

Art. II. - Utrum semper sit illicitum pro sacra­
mentis pecuniam dare.
Resp. Aff. - SciL : accipere pecuniam pro
spirituali sacramentorum gratia est crimen simoniae; accipere autem aliqua ad sustentationem
eorum qui sacramenta Christi ministrant, se­
cundum ordinationem Ecclesiae et consuetudines
approbatas, non est simonia, neque peccatum.
R. primi est: quia gratia pretio aestimari non
potest; et ejus rationi repugnat quod non gra­
tuito detur.
R. secundi est: quia secundum hoc non sumi­
tur pecunia tanquam pretium mercedis, sed tanquam stipendium necessitatis, secundum illud
Apostoli (I. Cor. ix, 12): Nescitis quoniam qui
in sacrario operantur, quae de sacrario sunt,
edunt; et qui altari deserviunt, cum altari parti­
cipant ?

Notandum: Nullo modo debet quis pecuniam
dare pro sacramentorum administratione ut sic,
neque etiam pro baptismo in articulo mortis, sed
potius debet (si adultus est) absque baptismo de­
cedere: suppleretur enim ei ex baptismo flaminis
quod ei ex sacramento deesset (Ad lin),

Art. III. - Utrum liceat dare et accipere pecuniam
pro spiritualibus actibus.
Resp. Neg. - Scit. : illicitum est pecuniam
dare (vel quidquid pecunia aestimari potest) vel
accipere pro eo quod spirituale, est in actibus
spiritualibus; sed accipere aut dare aliquid pro
sustentatione ministratium spiritualia, secundum
ordinationem Ecclesiae et consuetudinem appro­
batam, licitum est.
R. patet ex art. praecedenti.
Notandum: Non licet per pecuniam sibi vel

Ê

i

aliis viam parare ad rem spiritualem obtinendam.
Licet tamen, postquam jus alicui jam acquisitum
est, per pecuniam injusta impedimenta removere
(Art. praec. Ad 5m).

Art. IV. - Utrum sit licitum pecuniam accipen
pro his quae sunt spiritualibus annexa.

Resp. Neg. - Scii. : a) illa quae sunt spiritua­
libus annexa, quasi ab iis dependentia, et quae
nullo modo possunt esse sine spiritualibus, nun­
quam licet aliquem vendere vel emere; b) illa
vero quae annexa sunt spiritualibus, inquantum
ad spiritualia sunt ordinata, sicut jus patronatus
et vasa sacra, licet aliquem vendere aut emere,
non tamen inquantum sunt spiritualibus annexa.
R. primi est: quia cum talia non possint a spi­
ritualibus separari, eis venditis, intelliguntur
etiam spiritualia venditioni subjici.
R. secundi est: quia hujusmodi non praesupponunt spiritualia, sed magis ea ordine temporis
praecedunt; unde, inquantum talia, vendi pos­
sunt, non autem inquantum sunt spiritualibus
annexa.
"|B
Notandum: Pro necessitate Ecclesiae et pau­
perum. materia vasorum sacrorum vendi potest,
dummodo praemissa oratione prius confringantur;

quia post confractione non intelliguntur esse vasa
sacra, sed purum metallum (Ad 2m). Idem dicen­
dum est de venditione vel emptione terrae, ubi
quondam fuit Ecclesia constructa (Ad 3m). - .Jus
patronatus, quod ordinatur ad praesentandum
clericos ad ecclesiastica beneficia, per se vendi non
potest, nec in feudum dari; sed transit cum villa
quae venditur, vel conceditur (Ad 3m).

Art. - V. - Utrum liceat spiritualia dare pro mu­
nere quod est ab obsequio vel a lingua.
Resp. Aff. - R. est: quia munus ab obsequio
vel a lingua, cum ad utilitatem quamdam ordi­
natur, pecunia aestimari potest. - Et ideo sicut
contrahitur simonia accipiendo pecuniam, vel
quamlibet aliam rem exteriorem, quod pertinet
ad munus a manu; ita etiam contrahitur per mu­
nus a lingua, vel ab obsequio.
Notandum: Obsequium honestum et ad spiri­
tualia ordinatum, puta ad utilitatem Ecclesiae
vel ministrorum ejus auxilium, vel ad alia bona
opera, non est munus ab obsequio. E contra si
sit inhonestum obsequium, vel ad carnalia ordi­
natum, erit simoniacum (Ad lm).

Art. VI. - Utrum sit conveniens simoniaci poena
ut privetur eo quod per simoniam acquisivit.
Resp. Aff. - R. est: quia qui muneris inter­
ventu spiritualia quaecumque assequitur, con­
tra voluntatem Domini hoc facit, qui ordinavit
ut spiritualia gratis darentur, secundum illud
Mt. x, 8: Gratis accepistis, gratis date *.
•Quantum ad leges ecclesiasticas hodie vigentes circa simo­
niam, vide Codicem .Juris Can.

QUAESTIO CI

I

De pietate
Deinde post religionem considerandum est de
pietate; cujus opposita vitia ex ipsius considera­
tione innotescunt. - Circa pietatem ergo quaenintur quatuor:
I

Art. I. - Utrum pietas se extendat ad determinat® '
personas aliquorum hominum *.
Resp. Aff. - Scit. : ad parentes, consaguintos
et ad conterraneos, et amicos patriae.
R. est: quia post Deum est homo maxime
debitor parentibus et patriae, qui sunt principia
nostri esse et gubernationis. Unde sicut ad reli­
gionem pertinet cultum Deo exhibere, ita secun­
dario gradu ad pietatem pertinet exhibere cul­
tum parentibus et patriae. - In cultu autem pa­
rentum includitur cultus omnium consanguineo­
rum, quia ex eisdem parentibus processerunt. In
cultu autem patriae intclligitur cultus omnium
concivium, et omnium patriae amicorum.

Art. II. - Utrum pietas exhibeat parentibus susten­
tationem.
Resp. Aff. - Scit. : per accidens; per se enim
debetur parentibus reverentia et obsequium.
R. est: quia parentibus debetur quod decet
patrem. Patri autem, cum sit superior, per se
debetur a filio reverentia et obsequium; per acci­
dens autem, i. e., secundum aliquid quod ei acci­
dit, puta si sit infirmus, vel pauper, debetur etiam
sustentatio.
• Pietas, de qua hic agitur, ea est virtus per quam sanguine
conjunctis, patriaeque benevolis offleium ct diligens tribuitur
cultus.

Art. III. - Utrum pietas sit specialis virtus ab
aliis distincta.

Resp. Aff. - R. est: quia ubi invenitur spe­
cialis ratio debiti alicui personae, ibi est specialis
virtus ad justitiam pertinens. Parentibus autem
reverentia et obsequium debetur propter ratio­
nem specialem justitiae, scilicet sicut connatural!
principio producenti in esse et gubernanti. Hoc
autem principium respicit pietas. Et ideo pietas
est specialis virtus.
Notandum: Sicut religio est quaedam prote­
statio fidei, spei ct charitatis, quibus homo pri­
mordialiter ordinatur in Deum; ita etiam pietas
est quaedam protestatio charitatis, quam quis
habet ad parentes et ad patriam. (Ad Im).

Art. IV. - Utrum occasione religionis sint prae­
termittenda pietatis officia in parentes.

Resp. Neg. - Scii. : Dummodo exhibendo de­
bita obsequia parentibus, non abstrahamur a
divino cultu.
R. est: quia si cultus parentum abstrahat nos
a cultu Dei, jam non esset pietatis insistere cultui
parentum contra Deum. Unde. Hieronymus dicit
(In Epis, ad Heliodorum, a prine.): « Per calcatum
perge patrem, per calcatam perge matrem, siccis
oculis ad vexillum crucis evola: summum genus
pietatis est in hac re fuisse crudelem ».
Notandum: Ille qui est in saeculo constitutus,
si habet parentes, qui sine ipso sustentari non pos­
sunt, non debet, cis relictis, religionem intrare,
eorum curam Deo committendo; quia hoc esset
Deum tent are. I lle vero qui jam est in religione
professus, non debet occasione sustentationis pa­
rentum exire claustrum, in quo Christo consepe­
litur, et se iterum saecularibus negotiis implicare:
tenetur tamen, salva sui praelati obedientia, et
suae religionis statu, pium studium adhibere, qua­
liter ejus parentibus subveniatur. (Ad 4m).

QUAESTIO CH

De observantia secundum se et partita
ejus
Deinde considerandum est de observantia secun­
dum se et partibus ejus, per quae de oppositis vilu­
erit manifestum. - Circa observantiam autem quae­
runtur tria:

Art. I. - Utrum observantia sit specialis virtus
ab aliis distincta *.
Resp. Aff. - R. est: quia sicut sub religione,
per quam cultus tribuitur Deo, quodamjnodo
invenitur pietas per quam coluntur parenta
ita sub pietate invenitur observantia, per quam
cultus et honor exhibetur personis in dignitate
constitutis. Sicut igitur pietas proprie dicta 2
religione distinguitur; ita observantia proprit
dicta distinguitur a pietate (Ad Im).

Notandum: His qui in excellentia sunt consti­
tuti debetur: «) honor ratione sublimioris gradus;
b) timor ratione potestatis, quam habent ad coer­
cendum; c) obedient ia ratione gubernationis; et
d) tributa vel stipendia ratione laboris eorum (Ad 3m).

Art. III. - Utrum observantia sit potior virtus quam
pietas.
Resp. Neg. - Scii.: pietas est potior virtus
quam observantia.
R. est: quia pielas exhibet cultum personis
in ordine ad bonum commune; obs» rvantia au­
tem cultum et honorem alicui exhibet propter
personalem ejus honorem vel gloriam. Item,
quia petas cultum reddit personis nobis magis
conjunctis, scilicet parentibus.
Notandum: Quamvis virtuosi secundum se
considerati sint magis digni honore quam perso­
nae parentum; tamen filii magis obligantur prop­
ter beneficia suscepta ab ipsis parent i bus et conjunc­
tionem naturalem, ad exhibendum cultum et
honorem parentibus, quam extraneis virtuosis.
(Ad 3m).

Art. II. - Utrum ad observantiam pertineat exhi­
bere cultum et honorem his qui sunt in dignitate
constituti.
Resp. Aff. - R. est: quia hi qui in dignitate
sunt constituti habent excellentiam cum pote­
state quadam in subditos, et officium guberna­
tionis. Ratione igitur excellentiae debetur eis
honor, qui est quaedam recognitio excellentiae
alicujus. Ratione autem officii gubernationis
debetur eis cultus qui in quodam obsequio consi­
stit, dum scilicet aliquis obedit eorum imperio,
et vicem beneficiis eorum pro suo modo rependit.
• S. Augustinus ex Tullio hanc virtutem his verbis definivit:
« Virtus per quam homines aliqua dignitate antecellentes quo­
dam cultu et honore dignamur ».
H

QUAESTIO GUI

De dulia
Deinde considerandum est de partibus observan­
tiae: et primo de dulia, quae exhibet honorem et
caetera ad hoc pertinentia personis superioribus;
secundo de obedientia, per quam corum obeditur
imperio. - Circa primum quaeruntur quatuor:

Art. I. - Utrum honor importet aliquid corporale.
Resp. Aff. - Scii. : quoad homines.
R. est: quia honor importat de excellentia
alicujus quamdam testificationem, quae quoad
Deum potest in solo interiori motu cordis con­
sistere, dum scilicet aliquis recogitat vel Dei excel­
lentiam. vel etiam alterius hominis coram Dec.

Sed quoad homines aliquis non potest testimo-1
nium ferre nisi per aliqua signa exteriora, i. e.
verbis vel factis vel etiam exterioribus rebus. I

R. primi est: quia dulia servitus dicitur, et
secundum hoc non dividitur in diversas species,
sed est una specierum observantiae.
R. secundi est: quia communiter dicta dulia
Notandum: Reverentia non est idem ac honor.
continet sub se pietatem et observantiam, et
Ex una parte reverentia est primum motivum
ad honorandum, inquantum aliquis ex reveren· I quamcumque hujusmodi virtutem, quae homini
tia quam habet ad aliquem eum honorat; ex alia
reverentiam exhibet.
parte est honoris finis, inquantum aliquis ad hoc
Notandum: Hyperdulia, quae B. Virgini, in­
honoratur, ut in reverentia habeatur ab aliis (Ad
quantum est Mater Dei, attribuitur, est potissima
lm). - Honor dicitur praemium virtutis inquantum
species duliae communiter sumptae: maxima enim
est signum demonstrativum excellentis virtutis
(Ad 2m). - Distinguitur a laude, quia laus consi­ reverentia debetur homini ex affinitate quam habet
ad Deum (Ad 2m).
stit in solis signis verborum, et secundum hoc laus
in honore includitur; item, quia laus est de boni­
tate alicujus in ordine ad aliquem finem, honor
QUAESTIO CIV
vero de excellentia virtutis absolute. - Gloria au­
tem est effectus honoris et laudis, quia est « clara
cum laude notitia », a verbo graeco κλοφία (Ad 3m).
De obedientia

Art. - II. - Ulrum honor proprie debeatur supe­
rioribus .

Deinde considerandum est de obedientia; et
circa hoc quaeruntur sex:

Resp. Aff. - R. est: quia proprie in honoran­
do consideratur excellentia non ipsius honorantis,
sed illius qui honoratur; et secundum hoc honor
semper debetur alicui propter aliquam excellen­
tiam vel superioritatem.

Art. III. - Utrain dulia sit specialis virtus a lairia
distincta.
H
Resp. Aff. - R. est: quia ubi est alia ratio
debiti, ibi est alia virtus. Dulia autem exhibet
debitam servitutem homini dominanti; latria vero
exhibet servitutem debitam divino dominio.

Art. IV. - Utrum dulia habeat diversas species.
Resp. Neg. - Scil. : dulia stricte sumpta, prout
per eam servus domino reverentiam exhibet, i
non habet sub se alias species; sumpta vero com­ I
muniter, habet alias species.

Art. I. - Utrum homo teneatur alteri obedire.
Resp. Aff. - R. est: quia sicut in rebus natu­
ralibus oportuit ut superiora moverent inferiora
ad suas actiones per excellentiam naturalis virtu­
tis collatae divinitus; ita etiam in rebus humanis
oportet quod superiores moveant inferiores per
suam voluntatem, ex vi auctoritatis divinitus
ordinatae.
Notandum: Divina voluntas est prima regula
qua regulantur omnes rationales voluntates, cui
una magis appropinquat quam alia, secundum
ordinem divinitus institutum. Et ideo voluntas
unius hominis praecipientis potest esse quasi se­
cunda regula voluntatis alterius obedientis (Ad
2m).

Art. - II. - Utrum obedientia sit specialis virtus.
Resp. Aff. - R. est: quia habet specialem
rationem laudis ex speciali objecto, quod est
superioris tacitum vel expressum praeceptum:

nam, cum inferiores suis superioribus mulla de­
beant exhibere, inter caetera hoc est unum spe­
ciale quod tenentur eorum praeceptis obedire.
Notandum: Voluntas superioris (ut talis) quo­
cumque modo innotescat, est quoddam tacitum
praeceptum; et tantum videtur obedientia promp­
tior, quanto expressum praeceptum obediendo
praevenit, voluntate superioris intellecta. (In corp,
art.).

Art III. - Utrum obedentia sit maxima virtutum.
Resp. Neg. - Scii. : a) virtutes theologicae
potiores sunt obedientia; b) obedientia autem
maxima est inter virtutes morales; nec charitas esse potest sine obedientia.
R. primi est: quia illae virtutes quibus Deo
secundum se inhaeretur, scilicet theologicae, sunt
potiores virtutibus moralibus, quibus aliquid
terrenum contemnitur, ut Deo inhaereatur. Finis
enim potior est his quae sunt ad finem.
R. secundi est: quia supremum bonum huma­
num quod homo propter Deum contemnere po- i
test est propria voluntas; et hoc fit per obedientiam. - Unde quaecumque alia virtutum opera
ex hoc meritoria sunt apud Deum, quod fiunt
ut obediatur voluntati divinae. Nam si quis etiam
martyrium sustineret, vel omnia sua pauperibus >
erogaret, nisi haec ordinaret ad impletionem di- 1
vinae voluntatis, quod directe ad obediendum
pertinet, meritoria esse non possent.

Art. IV. - Utrum in omnibus sit Deo obediendum.
Resp. Aff. - R. est: quia Deus est primus
motor omnium voluntatum (I-II, q. ix, art. 6).
Et ideo sicut naturali necessitate omnia naturalia
subduntur divinae motioni; ita etiam quadam
necessitate justitiae (in ordine morali) omnes
voluntates tenentur obedire divino imperio.

Notandum: Etsi in volito non semper teneatur
homo velle quod Deus vult, semper tamen tenetur
velle quod Deus vult eum velle; et huc liomini
praecipue innotescit per praeceptum divinum;
et ideo tenetur homo in omnibus divinis praecep­
tis obedire. (Ad. 3m).

Art V. - Utrum subditi teneantur suis superio­
ribus in omnibus obedire.

Resp. Neg. - Scii. : subditi non tenentur in
omnibus suis superioribus obedire propter duo:
a) propter praeceptum majoris potestatis; b)
si superiores subditis praecipiant in quo subditi
eis non subdantur.
R. est: quia obediens movetur ad imperium
praecipientis quadam necessitate justitiae.
Notandum: Triplex est obedientia: una suffi­
ciens ad salutem, quae scilicet obedit in his ad
quae obligatur; alia perfecta, quae obedit in om­
nibus licitis; alia indiscreta, quae etiam in illici­
tis obedit (Ad 3m).

Art VI. - Utrum christiani teneantur saeculari­
bus potestatibus obedire.
Resp. Aff. - R. est: quia ordo justitiae requi­
rit ut inferiores suis superioribus obediant: aliter
non posset humanarum rerum status conservari.
Ordo autem justitiae per fidem Christi non tol­
litur, sed magis firmatur, secundum illud Rom.
iii, 22: Justititia Dei per fidem Jesu Christi.

Notanda: Illi qui fiunt filii Dei per gratiam,
liberi sunt a spirituali servitute peccati, non autem
a servitute corporali, qua temporalibus dominis
tenentur adstricti. In statu enim vitae per gratiam
Christi liberamur a defectibus animae, non autem
a defectibus corporis (Ad lin).
2. Principibus saecularibus intantum homo
obedire tenetur, inquantum ordo justitiae requi­
rit. Et ideo si non habeant justum principatum,
sed usurpatum, vel si injusta praecipiant, non

tenentur cis subditi obedire; nisi forte per accidens,
propter evitandum scandalum vel periculum (Ad
3m).

QUAESTIO CV

De inobedientia
Deinde considerandum est de inobedientia; et
circa hoc quaeruntur duo:

Art. I. - Utrum inobedientia sit peccatum mortale.
Resp. Aff. - Scii. : Non obedire divinis prae­
ceptis et superiorum mandatis, est peccatum
mortale ex genere suo.
R. est: quia contrariatur charitati. Nam, inobedientem esse divinis praeceptis est quasi di­
vinae dilectioni contrarium. - In divinis prae­
ceptis continetur etiam quod superioribus obediatur. - Contrariatur insuper dilectioni proximi,
inquantum superiori proximo subtrahit obedientiam quam ei debet.
Notandum: Inobedientia oritur ex inani gloria
*
Nam quod homo praeceptis alterius non subdatur,
hoc provenit ex appetitu manifestationis propriae ;
excellentiae (Ad 2m).

Art. II. - Ulrum inobedientia sit gravissimum
peccatorum.

Resp. Neg. - R. est: quia peccatum quod
directe pertinet ad contemptum Dei, sicut bla­
sphemia, vel aliquid hujusmodi, gravius est,
etiam remota per intellectum inobedientia a pec­
cato, quam esset illud peccatum in quo contem­
nitur solum Dei praeceptum.
Notandum: Una inobedientia est altera gra­
vior, cum ex parte praecipientis, quia quanto su­
perior est ille qui praecipit, tanto ei inobedientem
esse sit gravius: tum ex parte praeceptorum, quia
tanto est inobedientia gravior, quanto praeceptum

quod qui s praeterit, magis est de~în Lenti one illius
qui praecipit; et quanto praeceptum datur de
meliori, tanto est ejus inobedientia gravior (In
corp. art.).

QUAESTIO CV1

De gratia sive gratitudine
Deinde considerandum est de gratia, sive gra­
titudine et ingratitudine. Circa gratiam autem
quaeruntur sex:

Art. I. - Ulrum gratia sit specialis virias ab aliis
distincta.
Resp. Aff. - Scii. : gratia, sive gratitudo, quae
benefactoribus beneficium reddit, est specialis
virtus a religione, pietate, et observantia disstincta.
R. est: quia a supradictis virtutibus distin­
guitur gratitudo sicut quodlibet posteriorum di­
stinguitur a priori, quasi ab eo deficiens. Nam
non quicquid debemus Deo, vel patri, vel perso­
nae dignitate praecellenti, debemus alicui bene­
factorum. a quo aliquod particulare beneficium
recepimus. Inde tsl quod nost religionem qua
debitum cultum Deo impendimus, et pietatem
qua colimus personas dignitate praecellentes,
est gratia, sive gratitudo, quae benefactoribus
gratiam récompensât.

Art. II. - Utram magis teneatur ad gratias red­
dendas Deo innocens quam poenitens.
Resp. Neg. - Scii. : ex quantitate dati magis
tenetur innocens quam poenitens; ex eo vero
quod gratia magis gratis datur, magis tenetur
poenitens quam innocens, caeteris paribus.
R. primi est: quia majus donum ei (innocenti)
datur a Deo, et magis continuatum, caeteris pa­
ribus, absolute loquendo.

R. secundi est: quia magis gratum datur
illud quod ei datur a Deo, i. e. poenitenti: cum
enim esset dignus poena, datur ei gratia. - Et
sic licet illud donum quod datui innocenti, sit
absolute consideratum majus, tamen donum
quod datur poenitenti, est majus in comparatione
ad ipsum; sicut etiam parvum donum pauperi
datum est majus quam diviti magnum.

Art. III. - Utrum homo teneatur ad gratiarum
actiones omni homini benefacienti.
_

________

·

Resp. Aff. - R. est: quia ordo naturalis re­
quirit ut ille qui suscepit beneficium, per gratiarum
recompensationem convertatur ad benefactorem,
cui, inquantum hujusmodi, debetur honor et
reverentia, eo quod habet rationem principii;
sed per accidens debetur ei subventio, vel susten­
tatio, si indigeat. Nam benefactor, inquantum
hujusmodi, est causa beneficiati; effectus autem
naturaliter ad suam causam convertitur.
Notandum: Sicut beneficium magis in affectu
consistit quam in effectu; ita etiam recompensatio,
magis in affectu consistere debet (Ad 5ni).

Art. IV. - Utrum homo debeat statim beneficium
recompensare.
Resp. Neg. - Scii. : quantum ad affectum, re­
compensatio statim fieri debet; quantum autem
ad donum debet expectari tempus quo recompen­
satio sit benefactori opportuna.
R. primi est: quia, ut Seneca dicit (De Benef.,
lib. ii, in fin.): «Vis reddere beneficium ? Accipe
benigne ».
R. secundi est: quia si non convenienti tem­
pore, sed statim velit aliquis munus pro munere
reddere, non videtur esse virtuosa recompensatio,
sed invita.

Q· 106 — De gratiluc

Notandum: Debitum legale statim est solven­
dum; alioquin non esset
litas, si unus retineret
voluntate. Sed debitum
state debentis: et ideo
pore, secundum quod
(Ad Im).

conservata justitiae aequa­
rem alterius absque ejus
morale dependet ex hone­
oportet reddi debito tem­
exigit rectitudo virtutis

Art. V. - Utrum, gratiarum actio sit attendenda
secundum affectum benefactoris, ♦ an secundum
effectum.
Resp.: secundum affectum benefacientis.
R. est: quia gratia, seu gratitudo, respicit be­
neficium secundum quod est gratis impensum,
quod quidem pertinet ad affectum; ideo etiam
gratiae compensatio attendit magis affectum
dantis quam effectum. Beneficium formaliter et
principaliter in voluntate consistit (Ad Im). Affectus benefacientis autem cognoscitur ex ipso
modo quo beneficium tribuitur, puta quia gau­
denter et prompte aliquis beneficium impendit
(Ad 3m).
Art. VI. - Utrum oporteat aliquem plus exhi­
bere in recompensatione quam susceperit in be­
neficio.
Resp. Aff. - R. est: quia qui beneficium acce­
pit, obligatur ex debito honestatis, ut benefac­
tori aliquid gratis impendat; sicut benefactor
gratis beneficium contulit. Non autem videtur
gratis aliquid impendere, nisi excedat quanti­
tatem accepti beneficii; quia quamdiu récom­
pensât minus vel aequale, non videtur facere
gratis, sed reddere quod accepit. Et ideo gratiae
recompensatio semper tendit ut pro suo posse
aliquid majus retribuat. - Nec esset inconveniens
si obligatio gratitudinis sit interminabilis, cum
gratitudo ex charitate procedat (Ad 2m).
• Veteres editiones hic et in textu habent bene/acienlis.

QUAESTIO CVII

De ingratitudine
Deinde considerantium est de ingratitudine; et
circa hoc quaeruntur quatuor:

Art I. - Utrum ingratitudo sit semper peccatum.
(I
r·

A

I
i »

Resp. Aff. - R. est: quia grati tu do est quod­
dam honestatis debitum, quam virtus requirit.
Omne autem quod est virtuti contrarium, pec­
catum est.
Notandum: Debitum grati tud inis ex debito
amoris derivatur. Unde quod aliquis invitus hoi
debitum debeat, videtur provenire ex defectu
amoris (Ad 3m).
Art. II. - Utrum ingratitudo sil speciale peccatum.
Resp. Aff. - Scii. : inquantum gratitudini
opponitur per defectum (virtus enim gratitudinis in aliquid amplius tendit).
R. est: quia omnis defectus seu privatio spe­
ciem sortitur secundum habitum oppositum;
sicut caecitas speciem sortitur a visu, et surditas
ab auditu. Unde sicut grati Ludo est una specialis
virtus, ita etiam ingratitudo est unum speciale
peccatum.
Notandum: Ingratitudo alia est privativa, alia
contraria. Gradus privativae ingratitudinis sunt:
a) ut homo beneficium non retribuat; b) ut dis­
simulet, quasi non demonstrans se beneficium
accepisse; c) quod non recognoscat sive per obli­
vionem, sive quocumque alio modo, et hic maxi­
mus gradus ingratitudinis est privativae. - Gra­
dus ingratitudinis contrariae sunt: a) quod ali­
quis retribuat mala pro bonis; b) quod beneficium
vituperet; c) quod beneficium quasi maleficium
reputet. - Gradus autem gratitudinis sunt: a) quod
homo acceptum beneficium recognoscat; b) quid
laudet et gratias agat; c) quod retribuat pro loco et
tempore secundum suam facultatem. (In corp. art).

Q. 108 — De vindic

Art. III. - Utrum ingratitudo semper sit pecca­
tum mortale.
Resp. Neg. - Scii. : sive ingratitudo privativa,
sive ingratitudo contraria, quandoque est pec­
catum veniale, quandoque mortale.
R. est: quia ingratitudo privativa quandoque
provenit ex negligentia quadam, aut ex aliqua
indispositione hominis ad virtutem; quandoque
autem est mortale propter interiorem contemp­
tum, vel etiam propter conditionem ejus quod
substrahitur, quod ex necessitate debetur bene­
ficio, sive simpliciter, sive in aliquo necessitatis
casu. - Gravitas autem ingratitudinis contra­
riae dependet ex conditione ejus (operis) quod
agitur.

Art. IV.- Utrum ingratis sint beneficia subtrahenda.
Resp. Neg. - R. est: quia qui beneficium facit
non debet esse facilis ad ingratitudinem judican­
dam; frequenter enim aliquis, qui non reddidit,
gratus est. - Item, quia benefactor debet tendere
ad hoc quod de ingrato gratum faciat. Si vero ex
beneficiis multiplicatis ingratitudinem augeat, et
pejor fiat, debet a beneficiorum exhibitione ces­
sare. - Notandum est tamen, quod, quantum ad
hoc quod ingratus dignus sit, certum est quod
meretur beneficii substractioncm.

QUAESTIO CVIII

De vindicatione
Deinde considerandum est de vindicatione; et
circa hoc quaeruntur quatuor:

Art. I. - Utrum vindicatio sit licita.
Resp. Aff. - Scii. : si intentio vindicantis fe­
ratur principaliter in malum illius de quo vindic11

tam sumit, et ibi quiescat, est omnino illicita;
si vero intentio vindicantis feratur principaliter
ad aliquod bonum, ad quod pervenitur per poe­
nam peccantis potest esse vindicatio licita, aliis
debitis circumstantiis servatis.
R. primi est: quia delectari in malo alterius
pertinet ad odium, quod charitati repugnat;
unde dicit Apostolus (Rom. xii, 21): Noli vinci
a malo, sed vince in bono malum.
R. secundi est: quia tunc vindicta non est
praeter ordinem divinae institutionis (Ad Im).
Notandum: Injuria quae infertur personae
alicui, quandoque redundat in Deum et in Eccle­
siam : et tunc debet ali quis propria m in j uria m ulcisci.
Inquantum vero injuria in aliquem illata ad ejus
personam pertinet, debet eam tolerare patientei,
si expediat; dicitur enim (Rom. xii): Non vosmelipsos defendentes (graece ulciscentes), charissimi,
sed date locum irae : scriptum est enim : Mihi vin­
dicta; et ego retribuam, dicit Dominus. (Ad 4m).

Art. II. - Utrum vindicatio sit specialis virtus.
V

!

Resp. Aff. - R. est: quia ad quamlibet incli­
nationem naturalem determinatam ordinatur ali­
qua virtus specialis. Vindicatio autem est viitus
perficiens inclinationem naturae specialem ad
removendum nocumenta. Unde Tullius in sua
Rhetorica (lib. ii, circa prine.) vindictam sic de­
finit: «Vindicta est per quam vis, aut injuria, et
omnino quidquid obscurum est (id est ignominio­
sum), defendendo, aut ulciscendo propulsatur».
Notanda: 1. Punitio peccatorum, secundum
quod pertinet ad publicam justitiam, est actus
justitiae commutativae; secundum autem quod
pertinet ad immunitatem alicujus personae singu­
laris, a qua injuria propulsatur, pertinet ad vir­
tutem vindicationis. (Ad Im).
2. Fortitudo disponit ad vindictam removendo
prohibens, scilicet timorem periculi imminentis.
Zelus autem, secundum quod importat fervorem

amoris, importat primam radicem vindicationis,
prout aliquis vindicat injurias Dei et proximorum,
quas ex charitate reputat quasi suas (Ad 2m).
3. Vindicationi opponuntur duo vitia: unum
per excessum, scilicet peccatum crudelitatis; aliud
per defectum, sicut cum aliquis est nimis remissus
in puniendo. Unde dicitur Prov. xiii, 24: Qui parcit
virgae, odit filium suum (Ad 3m).

Art. III. - Utrum vindicatio debeat fieri per poenas
apud homines consuetas.
Resp. Aff. - Scil. : per mortem, verbera et
talionem, servitutem et vincula, exilium, dam­
num et ignominiam, quae sunt octo genera poe­
narum, secundum Tullium, ut Augustinus refert
(De Civ. Dei, lib. xxi, Cap. II).
R. est: quia vindicatio intantum licita est et
virtuosa, inquantum tendit ad cohibitionem ma­
lorum. Cohibentur autem aliqui a peccando, qui
affectum virtutis non habent, per hoc quod ti­
ment amittere aliqua quae plus amant, quam illa
quae peccando adipiscuntur. Haec autem quae
homo maxime diligit sunt: vitam, incolumitatem
corporis, libertatem sui, et bona exteriora, puta
divitias, patriam et gloriam; et haec per supradictas poenas amittuntur.

Art. IV. - Utrum vindicta sit exercenda in eos qui
involuntarie peccaverunt.
Resp. Neg. - Scil. : poenae, ut poenae, non­
nisi in eos qui voluntarie peccaverunt sunt exer­
cendae: nonnunquam tamen poenae, ut medici­
nae, justis et involuntarie peccantibus sunt in­
fligendae.
R. primi est: quia poena, ut poena, non debe­
tur nisi peccato; per poenam enim reparatur
aequalitas justitiae, inquantum ille qui peccando
nimis secutus est suam voluntatem, aliquid con­
tra suam voluntatem patitur.

321

Summa Theo). S. Thomae

Pars Ila-IIae

R. secundi est: quia medicina quandoque
infert nocumentum in minoribus (scilicet tempo­
ralibus), ut in melioribus (scii, spiritualibus) auxi­
lium praestet. Cujusmodi sunt plures poenae
praesentis vitae divinitus inflictae ad humilia­
tionem vel probationem.

Notanda: 1. Quantum ad poenam temporalem
quandoque unus punitur pro neccato alterius; et
hoc triplici ratione: primo, quia unus homo tempo­
raliter est res alterius, sicut filius patris, servus
domini, subditi principum; alio modo inquantum
peccatum unius derivatur in alterum, quod fit vel
per imitationem, sicut filii imitantur peccata pa­
rentum, vel per modum meriti, sicut peccata sub­
ditorum merentur praelatum peccatorem, secun­
dum illud Job xxxiv, 30: Qui regnare facit hominem
hypocritam propter peccata populi ; tertio, quia om­
nes quasi unum corpus sumus (Ad lm).
2. Secundum humanum judicium aliquis nun­
quam puniri debet poena flagelli sine culpa; potest
tamen puniri poena damni etiam sine culpa, non
vero sine causa; et haec est triplex: uno modo ex
hoc quod aliquis ineptus redditur sine sua culpa
ad aliquod bonum habendum, sicut propter aegri­
tudinem aliquis removetur ab administratione
sui officii; quia bonum in quo damnificatur est
bonum commune; tertio quia bonum in quo pati­
tur dependet ex alio (Ad 2m).

QUAESTIO CIX

De veritate
Deinde considerandum est de veritate et vitiis
oppositis. Circa veritatem autem quaeruntur qua­
tuor:

Art. I. - Uirum veritas sit virtus *
Resp Aff - Scii : non secundum quod aliquid
•Agitur hic de veracitate, quae est habitus quo quisquam
solet dicere verum; vel quo aliquis in vita et sermone talem «
demonstrat qualis est.

veritate dicitur verum; sed secundum quod ali­
quis verum dicit.
R. primi est: quia sic accepta veritas non est
virtus, sed objectum, seu finis virtutis, scilicet
aequalitas quaedam intellectus vel signi ad rem
intellectam et signatam, vel etiam rei ad suam
regulam.
R. secunda est: quia hoc ipsum quod est
dicere verum, est bonus actus. Virtus autem est
« quae bonum facit habentem, et opus ejus bo­
num reddit ».
Notandum: Veritas, sive veracitas, virtus mo­
ralis est inter superflum et defectum sistens. Su­
perfluum veritatis est si quis importune ea quae sua
sunt manifestet; defectus autem est si quis occul­
tet, quando manifestare oportet (Ad 3m).

Art. II. - Utrum veritas sit specialis virtus.
Resp. Aff. - R. est: quia per virtutem veracitatis homo perficitur ad hoc quod exteriora
sua vel verba, vel facta, debito ordine ordinan­
tur ad aliquid, sicut signum ad signatum. Ubi
autem est specialis ordo, ibi est specialis ratio
bonitatis, quae facit hominem bonum, et ejus
opus bonum reddit. Natura enim boni in ordine,
modo et specie consistit.
Notandum: Veracitas excludit duplicitatem,
qua homo unum praetendit et aliud intendit. Et
secundum hoc idem est veritas ac simplicitas, a qua
ratione tantum distinguitur (Ad 4m).

Art. III. - Utrum veritas sit pars justitiae.
Resp. Aff. - Scii. : est pars annexa justitiae.
R. est: quia veritas seu veracitas annectitur
justitiae ut secundaria principali, cum illa in
aliquo conveniens et ab illa in aliquo deficiens.
Convenit cum justitia: primo, inquantum etiam

veritas est ad alterum; secundo, inquantum ve­
ritas adaequat signa rebus existentibus circa
ipsum hominem. Deficit a ratione justitiae, quia
veritas non attendit debitum legale, sed debitum
morale tantum, inquantum scii, ex honestate
unus homo alteri debet veritatis manifestationem.

Art. IV. - Utrum virtus veritatis magis declinet
in minus.
Resp. Aff. - Scii. : affirmando.
R. est: quia declinare in minus a veritate affir­
mando, est cum aliquis non manifestat totum
bonum quod in ipso est, puta scientiam, vel sancti­
tatem, vel aliquid hujusmodi: quod fit sine praeju­
dicio veritatis, quia in majori etiam est minus.
Imo, homines qui minora de seipsis dicunt, gra­
tiosi sunt, quasi aliis condiscendentes per quam­
dam moderationem; dum alii qui majora de seip­
sis dicunt quam sint, sut aliis onerosi, quasi ex­
cellere alios volentes. - Declinare autem in minus
negando, scii, ut neget quis sibi inesse quod inest.
non pertinet ad hanc virtutem, quia per hoc in­
curreret falsum.

QUAESTIO CX

De vitiis oppositis veritati, et primo de
mendacio
Deinde considerandum est de vitiis oppositis
veritati: et primo de mendacio; secundo de simu­
latione sive hypocrisi; tertio de jactantia et opposito vitio. Circa mendacium quaeruntur quatuor:

Art. I. - Utrum mendacium semper opponatur
veritati.

Resp. Aff. - Scii. : mendacium directe et for­
maliter veritatis virtuti opponitur.

R. est: quia ratio mendacii sumitur a formali
(i. e. non a materiali) falsitate, ex hoc scii, quod
aliquis habet voluntatem falsum enuntiandi.
Unde si aliquis formaliter falsum dicat, habens
voluntatem falsum dicendi, licet sit verum id
quod dicitur, inquantum tamen hujusmodi actus
est voluntarius et moralis, habet per se falsitatem
et per accidens veritatem, unde ad speciem men­
dacii pertingit.
Notandum: Quod aliquis intendat falsitatem
in opinione alterius constituere, fallendo ipsum,
non pertinet ad speciem mendacii; sed ad quam­
dam perfectionem ipsius. (In fine art.).

Art. II. - Utrum mendacium sufficienter dividatur
per mendacium officiosum, jocosum et perni­
ciosum.
Resp. Aff. - Scii.: mendacium, inquantum habet
rationem culpae secundum ea quae aggravant vel
diminuunt culpam mendacii, recte et sufficienter
dividitur in perniciosum, jocosum et officiosum.
R. est: quia sic dividitur ex parte finis intenti.
Aggravat enim culpam mendacii, si aliquis per
mendacium intendat alterius nocumentum, quod
vocatur mendacium perniciosum ; diminuitur au­
tem culpa mendacii, si ordinetur ad aliquod bo­
num, vel delectabile, et sic est mendacium joco­
sum; vel utile, et sic est mendacium officiosum,
quo intenditur juvamentum alterius, vel remotio
nocumenti. - Secundum propriam sui rationem
tamen, mendacium dividitur secundum quod
transcendit veritatem in majus, quod pertinet
ad jactantiam; et secundum quod deficit a veri­
tate in minus, quod pertinet ad ironiam.
•

9

Art. III. - Utrum omne mendacium sit peccatum.
Resp. Aff. - R. est: quia mendacium est ma­
lum ex genere: est enim actus cadens super inde-

bitam materiam. Cum enim voces naturaliter
sint signa intellectuum, innatu raie est et indebi­
tum quod aliquis voce significet id quod non habet
in mente.
Notandum: In sacra Scriptura, ut Augustinus
dicit (Lib. De Mendacio, c. 5), inducuntur aliquo­
rum gesta, quasi exempla perfectae virtutis; de
quibus non est aestimandum eos fuisse mentitos.
Si qua tamen in eorum dictis appareant quae men­
dacia videantur, intelligendum est ea figuraliter
et prophetice dicta esse (Ad 3m).

Art. IV. - Utrum omne mendacium sit peccatum
mortale.
Resp. Neg. - R. est: quia mendacium joco­
sum, in quo intenditur aliqua levis delectatio, et
in mendacio officioso, in quo intenditur etiam
utilitas proximi, est tantum peccatum veniale.
Notandum: Mendacium potest considerari; a)
secundum se, i. e. secundum suam significationem;
et tale mendacium si est circa res divinas, semper
est peccatum mortale, quia contrariatur charitati;
- si est circa hominis bonum in re gravi, puta quod
pertinet ad perfectionem scientiae et informatio­
nem morum, est mortale, quia infert grave dam­
num falsae opinionis proximo; - b) secundum ratio­
nem finis intenti, et sic si dicatur in injuriam Dei,
semper est peccatum mortale; similiter si dicatur
in grave nocumentum hominis; et tale mendacium
et perniciosum; - c) inquantum per accidens po­
test esse peccatum mortale, scii, ratione scandali, vel
cujuscumque damni consequenti. (In corp. art.).

QUAESTIO CXI

De simulatione et hypocrisi
Postea considerandum est de simulatione et
hypocrisi; et circa hoc quaeruntur quatuor:

Art. I. — Utrum omnis simulatio sit peccatum.
Resp. Aff. - R. est: quia sicut veritati oppo­
nitur quod aliquis per verba exteriora aliud signi-

fleet quam habet apud sc, quod ad mendacium
pertinet; ita etiam opponitur veritati quod ali­
quis per aliqua signa factorum vel rerum aliquid
significet contrarium ejus quod in eo est, quod
proprie simulatixterioribus Unde simulatio est
proprie mendacium qu( ddam in exterioribus si­
gnis factorum consistens; ut, c. g., qui tristis est,
rebus aut factis exterioribus simulat se gauden­
tem. - Unde cum fictio refertur ad aliquam signi­
ficationem, non est mendacium, sed aliqua figura
veritatis, sicut quando Dominus finxit se longius
ire, in via Emmaus.

Art. Π. - Utrum hypocrisis sit idem quod simu­
latio.
Resp. Aff. - Scii. : hypocrisis omnis simula­
tio est, non omnis autem simulatio hypocrisis,
sed ea tantum, qua alterius personam quis si­
mulat; sicut cum peccator simulat personam
justi.

R. est: quia nomen hypocritae tractum est a
specie eorum qui in spectaculis contecta facie in­
cedunt, simulantes aliarum personarum.

Art. III. - Utrum hypocrisis opponatur virtuti
veritatis.
Resp. Aff. - Scii. : sive directe, sive indi­
recte.
R. est: quia cum hypocrisis sit quaedam si­
mulatio, qua quis simulat se habere personam
quam non habet (art. praec.), consequens est
quod directe opponatur veritati. - Indirecte au­
tem hypocrisis veritati opponitur secundum quodcumque accidens, puta secundum aliquem finem
remotum, vel secundum aliquod instrumentum
actus, vel quodeumque aliud hujusmodi.

Art. IV. - Utrum hypocrisis semper sit peccatum
mortale.
Resp. Neg. - Scit. : a) si hypocrita dicatur
ille qui non curat sanctitatem habere, sed solum
sanctus apparere, sic manifestum est quod hypo­
crisis est peccatum mortale; b) si dicatur hypocri­
ta ille qui intendit simulare sanctitatem, a qua
deficit per peccatum mortale, quin velit negligere
sanctitatem suam, sic talis simulatio non est
semper peccatum mortale.
R. primi est: quia nullus totaliter privatur
sanctitate nisi per peccatum mortale.
R. secundi est: quia quamvis talis sit in pec­
cato mortali, ex quo privatur sanctitate, non ta­
men talis simulatio semper repugnat charitati;
sed hoc ex fine discernendum est.
QUAESTIO CXII

De jactantia
Postea considerandum est de jactantia et ironia,
quae sunt partes mendacii, secundum Philosophum
(Ethic. lib. iv, cap. 7). Primo autem circa jactan­
tiam quaeruntur duo:

Art. I. - Utrum jactantia opponatur virtuti veri­
tatis.
Resp. Aff. - Scii. : per modum excessus.
R. est: quia jactantia proprie dicitur quando
homo verbis se extollat, sive loquendo de se supra
id quod in se est-secundum veritatem; sive lo­
quendo de se supra id quod de eo homines opi­
nantur.
Notandum: Arrogantia, per quam aliquis su­
pra se ipsum extollitur, est species superbiae: non
tamen est idem jactantiae, sed ut frequentius ejus
arusa (Ad 2m).

Art. II. - Utrum jactantia sit peccatum mortale.
Resp. Neg. - Scii. : jactantia secundum se
considerata, ut mendacium, quandoque est pec­
catum mortale, quandoque veniale tantum; similiter, si consideratur secundum suam causam,
scii, superbiae, inanis gloriae, vel lucri, est quan­
doque mortale, quandoque veniale.
R. primi est: quia talis jactantia potest esse
contra gloriam Dei, sicut ex persona regis Tyri
dicitur Ezech. xxviii, 2; Elevatum est cor tuum, et
dixisti : Deus ego sum ; vel etiam contra charita­
tem proximi; sicut cum aliquis jactando seipsum, prorumpit in contumelias aliorum, sicut
de Pharisaco dicitur (Lc. xviii). Quandoque au­
tem jactantia neque est contra Deum, neque con­
tra proximum.
R. secundi est: quia jactare se ex superbia,
inani gloria, vel lucri importare potest grave
damnum proximo. - Unde jactantia si compare­
tur mendacio pernicioso, est secundum se pec­
catum mortale; si vero mendacio jocoso vel offi­
cioso, est veniale (Ad 3m).

QUAESTIO CX1II

De ironia *
Deinde considerandum est de ironia, circa quam
quaeruntur duo:

Art. I. - Utrum ironia de qua aliquis de se fingit
minora, sit peccatum.
Resp. Aff. - Scii. : ironia per quam aliquis
• Ironia non sumitur hic pro locutione figurata quae irrisorie
aliquid per contrarium dicitur, sed pro simulatione qua quispiam
vel asserit de se alquid vile quod in seipso non recognoscit, vel ne­
gat de se aliquid maguum quod tamen esse in seipso percipit.

332

Summa Thcol. S. Thomae - Pars Ila-IIae

de se fingit minora, quae in se non recognoscit,
vel cum negat de se aliquid magnum, quod ta­
men percipit in seipso esse, semper est peccatum.
R. est: quia sic fingens a veritate declinat.
Unde dicit Gregorius (Moral, lib. xxvi, cap. 3):
« Incaute sunt humiles qui se mentiendo illa­
queant ».

Art. II. - Utrum ironia sil minus peccatum quam
jactantia.
Resp. Aff. - Scit. : ex parte finis, non vero
ex parte materiae.
R. est: quia ut plurimum jactantia ex turpiori
motivo procedit, scii, ex appetitu lucri vel hono­
ris; ironia vero ex hoc quod fugit, licet inordi­
nate, per elationem aliis gravis esse. - Contingit
tamen quandoque quod aliquis minora de se
fingit ex aliquo alio motivo, puta ad dolose deci­
piendum; et tunc ironia est gravior. - Ex parte
materiae autem sunt aequalia, quia circa idem
mentiuntur, scii, circa conditionem personae.
QUAESTIO CXIV

De amicitia, quae affabilitas dicitur
Deinde considerandum est de amicitia, quae
affabilitas dicitur, et de vitiis oppositis, quae sunt
adulatio et litigium. Circa amicitiam autem seu
affabilitatem, quaeruntur duo:

Art. I. - Utrum amicitia sil specialis virtus.
Resp. Aff. - R. est: quia habet specialem
rationem boni; quae in hoc consistit quod homi­
nes convenienter ad alios homines ordinantur in
communi conversatione tam in factis quam in
dictis, ut scii, ad unumquemque se habeant se­
cundum quod decet.

Notandum: Distinguitur haec amicitia, seu

affabilitas, ab amicitia proprie dicta, quia amicitia
proprie dicta consistit principaliter in affectu,
quo unus alium diligit, de qua jam tactatum est
supra de charitate (qu. xxiii, xxv, et xxvi). Alia
vero amicitia, de qua nunc hic loquimur, consistit
in solis exterioribus verbis vel lactis, secundum
quod similitudinem quamdam habet cum amici­
tia proprie dicta, inquantum scii, quis decenter
habet se ad illos cum quibus conversatur (Ad lm).

Art. II. - Utrum hujusmodi amicitia sil pars justi­
tiae.
Resp. Aff. - Scii. : est pars adjuncta seu ad­
nexa.
R. est: quia in aliquo convenit cum justitia,
scii, inquantum est ad alterium; et in aliquo a
justitia deficit, scii, inquantum non habet ple­
nam debiti rationem; prout alteri aliquis obliga­
tur vel debito legali, ad cujus solutionem lex
cogit, vel etiam aliquo debito proveniente ex
aliquo beneficio suscepto; sed solum attendit
quoddam debitum honestatis, quod magis est ex
parte ipsius virtuosi, quam ex parte alterius, ut
scilicet faciat alteri quod decet eum facere.

QUAESTIO CXV

De adulatione
Deinde considerandum est de vitiis oppositis
praedictae virtuti: et primo de adulatione; se­
cundo de litigio. Circa adulationem quaeruntur
duo:

Art. I. - Utrum adulatio sit peccatum.
Resp. Aff. - R. est: quia
excedit modum in delectando.
intentione delectandi, dicitur
si fiat intentione alicujus lucri
catur blandilio vel adulatio.

verbis vel factis
Quod si fiat sola
placiditas; quod
consequendi, vo­

Notandum: Etsi principaliter intendat affabili­
tas delectare eos quibus convivit, tamen ubi necesse
est propter aliquod bonum exequendum vel ma­
lum vitandum, non veretur contristare (In corp,
art.).

Art. II. - Utrum adulatio sil peccatum mortale.
Resp. Neg. - Scii. : si aliquis ex sola aviditate
delectandi alios, vel etiam ad evitandum aliquod
malum, vel consequendum aliquid in necessitate
alicui adulatus fuerit, est tantum peccatum ve­
niale.
R. est: quia sic adulatio non est contra chari­
tatem; sed excedit modum tantum (art. praec.).
Notandum: Adulatio contrariatur charitati tri­
pliciter: a) ratione materiae puta cum aliquis lau­
dat peccatum alicujus; hoc enim contrariatur di­
lectioni Dei et proximi; b) ratione intentionis, puta
cum quis alicui adulatur ut fraudulenter ei no­
ceat; c) per occasionem, sicut cum laus adulatoris
fit alteri occasio peccandi, etiam praeter adula­
toris intentionem (In corp. art.).

QUAESTIO CXVI

De litigio
Postea considerandum est de litigio; et circa
hoc quaeruntur duo:

Art I. - Utrum, litigium opponatur virtuti amici­
tiae seu affabilitatis.
Resp. Aff. - R. est: quia litigium quod pro­
prie consistit in verbis, cum scilicet unus verbis
alterius contradicit, oritur ex hoc quod aliquis
personam alterius non veretur contristare; et
sic praedictae amicitiae vel affabilitati opponitur,
ad quam pertinet delectabiliter aliis convivere.
Notandum: Contradictio quae contingit propter
personam dicentis, cui contradicens consentire

recusat propter defectum amoris unientis, videtur
ad discordiam pertinere charitati contrariam (In
corp. art.).

Art. II. - Utrum litigium sit gravius peccatum
quam adulatio.
Resp. Aff. - Scii. : a) litigium est per se et
secundum suam speciem gravius vitium quam
adulatio; b) per accidens tamen ad exteriora mo­
tiva comparatum et gravius et levius adulatione
esse contingit.
R. primi est: quia litigium magis repugnat op­
positae virtuti, scii, amicitiae seu affabilitatis.
Nam placiditas vel adulatio opponitur virtuti
affabilitatis in delectando; litigium vero in contri­
stando, quod est magis contrarium amicitiae.
R. secundi est: quia secundum aliqua exte­
riora motiva quandoque adulatio est gravior,
puta quando intendit per deceptionem indebitum honorem vcl lucrum acquirere; quandoque
vero litigium est gravius, puta quando homo
intendit veritatem impugnare, vel dicentem in
contemptum adducere.

QUAESTIO CXVII

De liberalitate
Deinde considerandum de liberalitate et vitiis
oppositis, scilicet avaritia et prodigalitate. Circa
liberalitatem autem quaeruntur sex:

Art. I. - Utrum liberalitas sit virtus.
Resp. Aff. - R. est: quia ad liberalitatem
pertinet rebus hujus mundi, nobis ad sustenta­
tionem vitae concessis, quibus etiam male uti
possumus, bene uti. Nam, ut Augustinus dicit
(Se.rm. 64 de temp.): «bene uti his quibus male
uti possumus, pertinet ad virtutem ».

I

Art. II. - Ulrum liber alitas sil circa pecunias.
Resp. Aff. - Scii. : pecunia liberalitatis pro­
pria est materia.
R. est: quia ea quae emittenda sunt ab uno
homine in alium, sunt bona possessa, qua? nomine
pecuniae significantur.
Notandum: Ad liberalem pertinet emissivum

esse. Unde et alio nomine liberalitas largitas nomi­
natur. Ad hoc idem pertinere videtur etiam no­
men liberalitatis; cum enim aliquis a se emittit,
quodammodo illud a sua custodia et dominio li­
berat, et animum suum ab ejus affectu liberum
esse ostendit. (In corp, art.)

ο

Art. III. - Ulrum uti pecunia sit actus liberalita­
tis.
Resp. Aff. - Scii. : proprius liberalitatis actus
est bonus pecuniarum usus.
R. est: quia objectum sive materia liberali­
tatis est pecunia, et quidquid pecunia mensurari
potest. Species autem sumitur ex objecto. Unde
actus liberalitatis proprius versari debet circa
hoc suum objectum, quod est pecunia.
Notandum: Ad liberalitatem pertinet non solum
uti pecunia, sed etiam eam praeparare et conser­
vare ad idoneum usum (Ad 2m).

r*
ί

IF

Art. IV. - Ulrum ad liberalem maxime pertineat
dare.

t
♦

Resp. Aff. - Scii. : magis proprium est libe­
rali dare, quam accipere vel circa seipsum expen­
dere.
R. est: quia proprius usus pecuniae est in emis­
sione ipsius.

Art. V. - Utrum liberalitas sit pars justitiae.
Resp. Aff. - Scii. : a) non ut species ejus; sed
b) ut virtus adnexa.

»

R. primi est: quia justitia exhibet alteri quod
est ejus; sed liberalitas exhibet id quod suum est.
R. secundi est: quia liberalitas habet quam­
dam convenientiam cum justitia; et hoc in duo­
bus: primo, quia principaliter est ad alterum,
sicut et justitia; secundo, quia est circa res exte­
riores, sicut et justitia; licet secundum aliam ratio­
nem, ut dictum est in articulis praecedentibus.

Art. VI. - Utrum liberalitas sit maxima virtutum.
Resp. Neg. - R. est: quia bonum ad quod
primo et per se liberalitas ordinatur non est maxi­
mum bonum; ordinatur enim liberalitas ad pro­
priam affectionem circa possessionem pecunia­
rum et usum moderandum. Haec autem sunt
minima. - Tamen ex consequenti liberalitas ha­
bet excellentiam quamdam, quia ex hoc quod
homo non est amativus pecuniae, sequitur quod
de facili utatur ea et ad seipsum, et ad utilitatem
aliorum, et ad honorem Dei; et secundum hoc
utilis est liberalitas ad multa.
QUAESTIO CXVIII

De vitiis liberalitati oppositis, et primo
de avaritia
Deinde considerandum est de vitiis liberalitati
oppositis: et primo de avaritia; secundo de prodi­
galitate. - Circa primum quaeruntur octo:

Art. I. - Utrum avaritia sit peccatum.
Resp. Aff. - R. est: quia avaritia est immode­
ratus amor habendi, quo scii, aliquis supra debi­
tum modum vult res exteriores vel acquiiere vel
retinere. Modus autem hic assumitur ex ratione
finis divitiarum, prout scii, sunt necessariae ad
vitam secundum uniuscujusque conditiomm.

Notandum: Avaritia inquantum importat quod
homo plus debito divitias acquirat vel conservet
est directe peccatum in proximum, quia in exterio­
ribus divitiis non potest unus homo superabundarc, nisi alter deficiat; quia bona temporalia non
possunt simul possideri a inultis (in magna quan­
titate). Inquantum importat immoderantiam circa
interiores affectiones, quas quis ad divitias habet;
puta quod quis immoderate divitias amat, ava­
ritia est peccatum hominis in seipsum, quia per
hoc deordinatur ejus affectus. Ex consequenti
autem est peccatum in Deum, sicut et omnia pec­
cata mortalia, inquantum homo propter bonum
temporale contemnit aeternum (Ad 2m).

Art. II. - Utrum avaritia sit speciale peccatum.
Resp. Aff. - Scii. : avaritia est speciale pec­
catum inquantum est immoderatus amor ha­
bendi possessiones, quae nomine pecuniae desi­
gnantur, scii, ratione boni utilis.
R. est: quia secundum hoc habet specialem
rationem appetendi bonum inordinate, ut dictum
est (art. praec.). - Si vero nomen avaritiae am­
pliatum est ad omnem immoderatum appetitum
habendi quamcumque rem, avaritia non est spe­
ciale peccatum.

Art. III. - Utrum avaritia opponatur liberalitati.
Resp. Aff. - Scit. : inquantum avaritia impor­
tat immoderantiam circa interiores affectiones
divitiarum.
R. est: quia tales affectiones moderatur liberalitas. Si autem avaritia importet etiam posses­
sionem rei alienae indebitam, tunc opponatur .
justitiae.

Art. IV. - Utrum avaritia semper sit peccatum
mortale.
Resp. Neg. - Scii. : avaritia inquantum oppo­
nitur justitiae est peccatum mortale ex genere

-suo; inquantum opponitur liberalitati, si non op­
ponatur charitati, est veniale tantum.
R. primi est: quia sic avaritia importat ra­
pinam vel furtum.
R. secundi est: quia avaritia opponitur libe­
ralitati inquantum importat inordinatum amo­
rem divitiarum. Unde si talis inordinatio amoris
repugnat charitati, ut scilicet propter amorem
divitiarum aliquis non vereatur facere contra
amorem Dei et proximi, erit peccatum mortale.
Si autem inordinatio amoris intra hoc sistat, ut
scii, homo quamvis superflue divitias amet non
tamen praeferat eorum amorem amori divino,
ut si propter divitias non velit aliquid facere
contra Deum et proximum; sic avaritia est pec­
catum veniale.
Art. V. - Utrum avaritia sit maximum peccatorum.
Resp. Neg. - Scii. : Avaritia non est simpliciter
maximum peccatorum.
R. est: quia gravitas peccati magis est judi­
canda ex parte boni quod corrumpitur, quam ex
parte boni cui subjicitur appetitus: corruptio
enim vel privatio boni formaliter se habet in
peccato, dum autem conversio ad bonum com­
mutabile materialiter. Ex parte boni autem quod
corrumpitur, avaritia est minimum peccatorum,
quia objectum ejus est bonum rerum externo­
rum, quod est infimum inter bona humana. Ex
parte boni cui subjicitur appetitus, avaritia habet
quodammodo majorem deformitatem quam alia
peccata, quia subjicitur infimo bono, et in hac
subjectione habet similitudinem quamdam ido­
lolatriae (Ad 4m).

Art. VI. - Utrum avaritia sit peccatum spirituale.
Resp. Aff. - R. est: quia perficitur in spiritua­
libus delectationibus. Delectatur enim avarus

340

Summa Theol. S. Thomae

Pars Ila-IIac

in hoc quod considerat se possessorem divitia­
rum.
Notandum: Inter delectationem pure corpora­
lem el delectationem pure spiritualem datur delec­
tatio animalis, quae scii, pertinet ad animam sed
ratione corporis. Et talis est avaritia, quae non
est pure peccatum carnale, nec pure spirituale,
quae est circa excellentiam (Ad Im).

Art. VII. - Utrum avaritia sit vitium capitale.
Resp. Aff. - Scii. : Avaritia, quae consistit
in appetitu pecuniae, est vitium capitale.
R. est: quia ex avaritia alia vitia oriuntur
secundum rationem finis. Finis autem avari est
ut sit per se sibi sufficiens. Haec autem sui suf­
ficientia conditio est felicitatis. Felicitas autem
est maxime appetibilis, et propter ejus appetitum
homo procedit ad multa facienda vel bona, vel
mala.
Notandum: Pecunia ordinatur quidem ad aliud
sicut ad finem; inquantum tamen utilis est ad
omnia sensibilia acquirenda, continet quodam­
modo virtute omnia, et ideo habet quamdam si­
militudinem felicitatis (Ad 2m).

Art. VUL-Utrum proditio, fraus, fallacia, perjuria,
inquietudo, violentia et contra misericordiam
obduratio, sint avaritiae filiae.

I»

Resp. Aff. - R. est: quia haec ex avaritia
oriuntur, et praecipue secundum appetitum finis,
scii, habendi divitias propter sui ipsius sufficien­
tiam et felicitatem. - Nam, ex hoc quod avaritia
excedit in retinendo oritur obduratio cordis con- ·
tra misericordiam. Inquantum excedit in accipien­
do, oritur ex ipsa, quantum ad affectum, inquie­
tudo ; quantum vero ad effectum, oriuntur vio­
lentiae (in acquirendo aliena per vim), fallacia
(in verbis), perjurium (si addatur confirmatio
juramenti), fraus (si dolus committitur opere per

res), et proditio (si committitur dolus ad perso­
nas), sicut de Juda patet, qui ex avaritia prodidit
Christum.

Notandum: Praedicta vitia, quamvis non sunt

species avaritiae, sunt tamen filiae ejus, ut dictum
est. Species autem avaritiae sequentes enumeran­
tur: parcitas, inquantum avarus parum det; tena­
citas, inquantum nihil det; cuminibilitas, quasi
cumini venditor, quia de parvis magnam vim facit.
Sic in retinendo. In accipiendo autem habentur
species avaritiae: in vilia operando, vel per actus
vitiosos lucrando, vel ubi non est ne cesse lucrando,
scii, per usuram, vel parva cum magno labore lu­
crando, vivos furando, mortuos spoliando, ab ami­
cis auferendo ludo aleatori utendo (Ad 4m).

QUAESTIO CXIX

De prodigalitate
Deinde considerandum est de prodigalitate; et
circa hoc quaeruntur tria:

Art. I. - Utrum prodigalitas opponatur avaritiae.
Resp. Aff. - R. est: quia avaritia et prodiga­
litas differunt secundum superabundantiam et
defectum: ubi enim avarus superabundat, ibi
prodigus deficit; et, e contra, ubi superabundat
prodigus, ibi deficit avarus. Nam, in affectione
divitiarum avarus superabundat, plus eas dili­
gendo quam debet; ibi autem prodigus deficit,
minus debito earum sollicitudinem gerendo. Circa
exteriora autem superabundat prodigus exceden­
do in dando, deficit vero in retinendo; avarus,
e contra, deficit in dando, et superabundat in
accipiendo et retinendo.
Notandum: Prodigi non semper abundant in
dando propter voluptates. Ut frequentius tamen
ad intemperantias declinant; tum quia ex quo
superflue expendunt in aliis, etiam in rebus volup­
tuosis expendere non verentur, ad quas magis

inclinat concupiscicntia carnis: tum etiam quia
ex quo non delectantur in bonis virtutum, quaerunt
sibi corporales delectationes (Ad 3m).

Art. II. - Utrum prodigalitas sit peccatum.
Resp. Aff. - R. est: quia, sicut per avaritiam,
ita et per prodigalitatem, medium virtutis cor­
rumpitur, sicut in praec. art. dictum est.

Art. III. - Utrum prodigalitas sil gravius pecca­
tum quam avaritia.
Resp. Neg. - Scil. : prodigalitas secundum se
considerata minus peccatum est quam avaritia.
Prima R. est: quia avaritia magis differt a
virtute opposita, scil. a liberalitate, quae ut me­
dium se habet inter avaritiam et prodigalitatem.
Secunda R. est: quia prodigus est multis
utilis, avarus autem nulli; sed nec sibi ipsi.
Tertia R. est: quia prodigalitas est facile sana­
bilis; sed avarus non facile sanatur. Avaritia enim
habet insanabilitatem ex parte defectus humani,
in quem scilicet semper procedit humana natura;
quia quo aliquis est magis deficiens, eo magis in­
diget adminiculo exteriorum rerum, et ideo magis
in avaritiam labitur (qu. praec., art. 5, ad 3m).
Λ

QUAESTIO CXX

De epicheia, seu aequitate
Deinde considerandum est de epicheia, circa
quam quaeruntur duo:

Art. I. - Utrum epicheia sit virtus. *
Resp. Aff. - R.

est:

quia epicheia ordinatur

• Ut patet ex responsione, epicheia speciale objectum habet
et prae se fert peculiarem dilllcultatem, ac proinde haec virtus
est ab aliis distincta.

343

ad hoc ut, in casibus ubi malum est sequi legem
positam, aliquis, praetermissis verbis legis, se­
quatur id quod poscit justitiae ratio et communis
utilitas, quod bonum est.

Art. II. - Utrum epicheia sit pars justitiae.
Resp. Aff. — Scil. : est pars subjectiva.
R. est: quia epicheia subjicitur justitiae (com­
muniter dictae) ut generi.
Notandum: Epicheia proprie correspondet justi­
tiae legali, et quodammodo continetur sub ea,
et quodammodo excedit eam. Si enim justitia le­
galis dicatur quae obtemperat legi sive quantum
ad verba legis, sive quantum ad intentionem legi­
slatoris, quae potior est, sic epicheia est pars po­
tior legalis justitiae. Si vero justitia legalis dicatur
solum quae obtemperat legi secundum verba legis,
sic epicheia non est pars legalis justitiae, sed est
pars justitiae communiter dictae, divisa contra
justitiam legalem, sicut excedens ipsam (Ad lm).

QUAESTIO CXXI

De pietate
Deinde considerandum est de dono correspondente justitiae, scil. de pietate; circa quam quae­
runtur duo:

Art. I. - Utrum pietas sit donum.
Resp. Aff. - R. est: quia pietas est habitualis
dispositio animae per quam cultum et cflicium
exhibemus Deo, ut patri, per instinctum Spiritus
Sancti, secundum illud Rom. viii, 15: Accepistis
spiritum adoptionis filiorum, in quo clamamus:
Abba, Pater.
Notandum: Pietas quae exhibet patri car­
nali officium et cultum, est virtus; pietas autem
quae est donum, hoc exhibet Deo ut patri (Ad lm).
- Item, sicut per pietatem, quae est virtus,exhibet
H
H et cultum non solum patri carnali,
homo officium

sed etiam omnibus sanguine conjunctis, secundum
quod pertinent ad patrem; ita etiam pietas, se­
cundum quod est donum, non solum exhibet cul­
tum et officium Deo, sed etiam (minibus hominibus,
inquantum pertinent ad Deum (Ad 3m).

Art. II. - Utrum dono pietatis respondeat secunda
beatitudo, scilicet: beati mites.
Resp. Aff. - Scii. : secundum rationem enu­
merationis beatitudinum in Evangelio.
R. est: quia, secundum Augustinum (De serm.
Dom. in monte, lib. I, cap. 4), sic (i. e., see. Mattheum, v, 4), infimo dono, scii, timoris, correspon­
ded prima beatitudo: Beati pauperes spiritus;
dono pietati autem corresponded secunda beati­
tudo : Beati mites, et sic de aliis. - Sed secundum
propriam rationem doni ed beatitudinis, dono
pietati corresponded quarta beatitudo: Beati qui
esuriunt et sitiunt justitiam, et quinta: Beati mi­
sericordes.
Notandum: Quantum ad /ruclus Spiritus sancti,
bonitas et boni,gn itas attribui possunt directe pie·
tati; mansuetucdo autem indirecte, inquantum tollit impedimenta actuum pietatis (Ad 3m).

QUAESTIO CXXII

De praeceptis justitiae
Deinde considerandum est de praeceptis justi­
tiae; et circa hoc quaeruntur sex:

Art. I. - Utrum praecepta decalogi sint praecepta
justitiae.
Resp. Aff. - R. est: quia praecepta decalogi
sunt ad alterum sub ratione debiti. Nam tria
prima praecepta sunt de actibus religionis, quae
est potissima pars justitiae: quartum autem prae­
ceptum est de actibus pietatis, quae est pars
justitiae secunda; alia vero sex dantur de actibus

justitiae communiter dictae, quae inter aequales
attenditur.

Art. II. - Utrum primum praeceptum decalogi
convenienter tradatur.
Resp. Aff. - R. est: quia in ordine generatio­
nis bonitatis, ad quam (bonitatem) lex attendit,
prima pars est in bonitate voluntatis, cujus objec­
tum est finis. Et ideo in eo qui erat per legem
instituendus ad virtutem, primo oportuit quasi
jacere quoddam fundamentum religionis, per
quam homo debite ordinatur in Deum qui est
ultimus finis humanae voluntatis. - Alia autem
pars est ut contraria et impedimenta tallantur.
Praecipuum autem impedimentum religionis est
quod homo falso deo inhaereat, secundum illud
Matth. vi, 24: Non potestis Deo servire et mammo­
nae. Et ideo in secunda parte primi praecepti legis
excluditur cultus falsorum deorum.
Notandum: In hoc quod dicitur: Non habebis
deos alienos, intelliguntur prohiberi omnes super­
stitiones: quia omnes superstitiones procedunt ex
aliquo pacto cum daemonibus inito, tacito vel
expresso (Ad 3m).

Art. III. - Utrum secundum praeceptum decalogi
convenienter tradatur. *
Resp. Aff. - R. est: quia dupliciter aliquid
opponitur verae religioni, scii, per excessum, i. e.,
per superstitionem; et per defectum, i. e., per
irreligiositatem. Cum igitur in primo praecepto
prohibeatur superstitio, convenienter hic, in se­
cundo praecepto, prohibetur (praecipue) perju­
rium, quod ad irreligiositatem pertinet.
• Illud praeceptum his verbi traditur: Non assumes nomen
Dei tui in vanum. Nec enim habebit insontem Dominus eum qui
assumpaerit nomen Dei sui frustra. (Ex. xx, 7).

Art. IV. - Utrum tertium, decalogi praeceptum
convenienter tradatur, scii, de sanctificatione
sabbati.
Resp. Aff. - R. est: quia remotis impedimen­
tis verae religionis per primum et secundum prae­
ceptum Decalogi, consequens fuit ut tertium
praeceptum poneretur, per quod homines in vera
religione fundarentur. Hoc autem fit per institu­
tionem cultus. Et ideo, sicut ad interiorem cul­
tum, qui consistit in oratione et devotione, ma­
gis inducitur homo ex interiori Spiritus sancti
instinctu; ita praeceptum legis dandum fuit de
exteriori cultu, et quidem sub signo communis
beneficii, scii, creationis. Et ideo praemisso prae­
cepto de sanctificatione sabbati (Exod. xx, 11),
assignatur ratio, quia sex diebus fecit Deus coelum
et terram, et in septima die requievit.
Notanda: 1. Praeceptum de sanctificatione
sabbati, litteraliter intellectum, est partim morale,
partim autem caeremoniale. Ut praeceptum mo­
rale fundatur in hoc quod inest homini naturalis
inclinatio ad hoc quod cuilibet rei necessariae
deputetur aliquod tempus. Unde habere aliquod
tempus deputatum ad vacandum divinis, cadit
sub praecepto morali. Ut praeceptum caeremo­
niale habet, tres significationes: primo, signum
creationis mundi; secundo, ut signum quietis Chri­
sti in sepulcro; tertio, signum quietis fruitionis Dei,
quae erit in patria. (Ad Im).
2. Quantum ad opera servilia in die Dominico
prohibita, considerandum est quod triplex est
servitus, scii, servitus peccati, secundum illud Jn.
viii, 34: Qui facit peccatum, servus est peccati : alia
est qua homo homini servit, sell, secundum cor­
poralia; et tertia est servitus Dei, scii, non solum
in spiritualibus, sed etiam in corporalibus, prout
est opus latriae. Quantum ad servitutem Dei, licet
sabbatum violare, et hoc sine crimine, secundum
illud Alt. xii, 5: sabbatis sacerdotes in templo sab­
batum violant, i. e., corporaliter in sabbato ope­
rantur, et sine crimine sunt; quia hoc non est con­
trarium fini observationis sabbati. Quantum ad

alias servitutes, quia magis homo impeditur a rebus divinis per opus peccati quam per opus licitum, quamvis sit corporale; ideo magis contra
hoc praeceptum agit qui peccat in die festo, quam
qui aliud corporale opus (aliis diebus) licitum facit.
- Quantum ad opera proprie servilia, boc notandum est, quod opera corporalia (non ergo intellectualia) intantum servilia dicuntur, inquantum
proprie pertinent ad servientes: inquantum vero
sunt communia servis et liberis servilia non dicuntur (Ad 3m).

Art. V. - Utrum convenienter tradatur quartum
praeceptum de honoratione parentum.
Resp. Aff. - R. est: quia hoc quartum praeceptum ponitur immediate post praecepta ordinantia nos in Deum. Nam sicut Deus est universale principium, ita parentes sunt particulare
principium nostri esse; et sic est quaedam affinitas hujus praecepti ad praecepta primae tabulae.

Art. VI. - Utrum alia sex praecepta decalogi convenienter tradantur.
Resp. Aff. - R. est: quia conveniens fuit quod,
post praecepta pertinentia ad justitiam in parti­
culari consideratam, secundum quam debitum
Deo redditur per religionem et parentibus per
pietatem, ut supra dictum est (articulis praec.),
ponerentur consequenter alia praecepta perti­
nentia ad justitiam proprie et communiter dic­
tam, quae indifferenter omnibus debitum reddit.
- Unde sex ultima praecepta sunt negativa, quia
communiter ad hoc obligatur homo ut nulli inferat
nocumentum. Ea vera quae sunt proximis exhi­
benda, diversimode exhibentur diversis: et ideo
non fuerunt inter praecepta Decalogi ponenda de
his affirmativa praecepta. (Ad lm).
Notandum: Per praecepta prohibitiva concu­
piscentiae non intelligitur prohiberi primus motus

concupiscentiae, qui consistit infra limites sen­
si bili tatis; sed prohibetur directe consensus vo­
luntatis, qui est in opus vel in delectationem (Ad
3m).

QUAESTIO CXXIII

De fortitudine *
Consequenter post justitiam considerandum est
de fortitudine: et primo de ipsa virtute fortitu­
dinis; secundo de partibus ejus; tertio de dono ei
correspondcnte; quarto de praeceptis ad ipsam
pertinentibus. Circa fortitudinem autem consi­
deranda sunt tria: primo quidem de ipsa fortitu­
dine; secundo de actu praecipuo ejus, scii, de marty­
rio; tertio de vitiis oppositis ipsi fortitudini. Circa
primum quaeruntur duodecim:

Art I. - Utrum fortitudo sit virtus **

-r
μ

Resp. Aff. - R. est: quia fortitudo (mentis)
facit hominem secundum rationem esse, inquan­
tum scii, tollit impedimentum et resistit diffi­
cultatibus quibus voluntas ab eo quod est se­
cundum rationem repellitur. Hoc autem est for­
male virtutis fortitudinis.
Ut homo secundum rationem
Notanda:
sit, et ideo bonus secundum virtutem, tria requi­
rit: a) ut ipsa ratio sua rectificetur, quod fit per
virtutes intellectuales; b) ut ipsa rectitudo ratio­
nis instituatur in rebus humanis, quod pertinet
ad justitiam; c) ut impedimenta tollantur hujus
rectitudinis in rebus humanis ponendae, quod fit
per temperantiam, quae moderatur delectationes;
et per fortitudinem, ut dictum est in responsione.
(In corp. art.).
2. Quidam actus sunt tantum similitudinarie
fortes; illi scii, qui non ex propria virtute fortitu•Vide nostram *
Diuisionem Schematicam
*
; Tab. XXIV.
••Juxta mentem Divi Thomae fortitudo definiri potest:
« Virtus moderans motus animi circa quaecumque terribilia,
praesertim circa pericula mortis sustinenda vel repellenda >.

(linis procedunt, sed ex alia~causa, puta ex desi­
derio honoris, et alia hujusmodi (Ad 2m).

Art. II· - Utrum fortitudo sit virtus specialis.
Resp. Aff. - Scii. : secundum quod importat
firmitatem tantum in sustinendis et repellendis
his in quibus maxime difficile est firmitatem ha­
bere.
R. est: quia secundum hoc fortitudo habet ma­
teriam sibi propriam et determinatam. - Inquan­
tum vero importat quamdam animi firmitatem,
quae ad omnem virtutem requiritur ut firmiter
et immobiliter operetur, sic fortitudo non est
specialis virtus, sed generalis.

Art. III. - Utrum fortitudo sit circa timores et au­
dacias.
Resp. Aff. - Scii. : fortitudo est circa timores
et audacias, quasi cohibitiva timorum, et auda­
ciarum moderativa.
R. est: quia ad virtutem fortitudinis perti­
net removere impedimentum quo retrahitur vo­
luntas a sequela rationis. Quod autem aliquis
retrahatur ab aliquo difficili, pertinet ad rationem
timoris. Et ideo fortitudo principaliter est circa
timores difficilium rerum. Oportet autem huju­
smodi rerum difficilium impulsum non solum
firmiter tolerare cohibendo timorem, sed etiam
moderate aggredi, quando scilicet oportet ea
exterminare ad securitatem in posterum haben­
dam, quod videtur pertinere ad rationem auda­
ciae.

Art. IV. - Utrum fortitudo sit solum circa pericula
mortis.
Resp. Aff. - R. est: quia qui stat firmus
contra majora, consrqwns est quod st< t firmus
contra minora; sed non convertitur. Et hoc etiam

ad rationem virtutis pertinet ut respiciat ulti­
mum.
Notandum: Extremum in virtutibus attendi­
tur secundum excessum rationis rectae; et ideo
si aliquis maxima pericula subeat secundum ra­
tionem, non est virtuti contrarium (Ad 3m).

Art. V. - Utrum fortitudo proprie consistat circa
pericula mortis quae sunt in bello.
Resp. Aff. - Scii. : sive in bello communiter
dicto, sive in privato.
R. est: quia pericula mortis quae sunt in belli­
cis, directe imminent homini propter aliquod
bonum, inquantum videlicet defendit bonum com­
mune per justum bellum. Pericula autem mortis
quae sunt ex aegritudine, vel ex tempestate ma­
ris, vel ex incursu latronum, vel si qua alia sunt
hujusmodi, non videntur alicui directe imminere
ex hoc quod prosequatur aliquod bonum, quam­
vis et circa hujusmodi pericula fortis bene se
habet; praesertim quia cujuscumque mortis homo
potest periculum subire propter virtutem.

Art. VI. - Utrum sustinere sit principalis actus
fortitudinis.
Resp. Aff. - Scii. : Sustinere, et immobiliter
in periculis sistere, principalior est actus forti­
tudinis, quam aggredi pericula.
R. est: quia aggredi pertinet ad fortitudinem,
secundum quod moderatur audaciam; sed susti­
nere sequitur repressionem timoris. Fortitudo
autem est magis circa timores reprimendos, quam
circa audacias moderandas. Quia difficilius est
timorem reprimere quam audaciam moderari,
eo quod ipsum periculum, quod est objectum au­
daciae et timoris, de se confert aliquid ad repres­
sionem audaciae, sed operatur ad augmentum
timoris.

Notandum: Sustinere est difficilius quam aggre­

di triplici ratione: primo, quia sustinere videtur
aliquis ab aliquo fortiori invadente; secundo, quia
ille qui sustinet, jam sentit pericula imminentia,
ille autem qui aggreditur, habet ea ut futura; ter­
tio, quia sustinere importat diuturnitatem tem­
poris; sed aggredi potest aliquis ex subito motu
(Ad Im).

Art. VII. - Utrum fortis operetur propter bonum
proprii habitus.
Resp. Aff. - Scii. : fortis operatur propter
bonum sui habitus, ut propter proximum finem;
ut scilicet in actu similitudinem sui habitus expri­
mat; quanquam propter beatitudinem et Dei
amorem fortes, ut propter ultimum finem, ope­
rentur.
R. est: quia finis proximus uniuscujusque
agentis est ut similitudinem suae formae in alte­
rum inducat; sicut finis aedificatoris est ut indu­
cat similitudinem suae artis in materia. Sic ergo
dicendum est quod fortis sicut proximum finem
intendit ut similitudinem sui habitus exprimat
in actu, intendit enim agere secundum conve­
nientiam sui habitus.

Art. VIII. - Utrum /ortis delectetur in suo actu.
Resp. Neg. - Scii. : fortis ex una parte, vi­
delicet ex consideratione sui actus, ejusque finis
secundum animam delectatur; ex alia parte ve­
ro, videlicet ex perpessione tristium et molesto­
rum in quibus existit, dolorem sentit atque tri­
statur.
R. est: quia in consideratione sui actus fortis
considerat bonum rationis, quod delectat se­
cundum animam; sed principali actus fortitudi­
nis est sustinere aliqua tristitia secundum appre­
hensionem animae, et ex hoc fortis habet unde
doleat et animaliter, i. e., secundum animam,

et corporaliter. Tamen virtus fortitudinis facit
ut ratio non absorbeatur a corporalibus doloribus.
Notandum: Opera virtutum sunt delcctabilii
praecipue propter finem; possunt autem ex sui
natura esse tristitia, et praecipue hoc contingit
in fortitudine. U
*ide
Philosophus dicit, quod «non
in omnibus virtutibus operari delectabiliter existit,
praeter quam inquantum finem attingit » (Ad 2m).

Art. IX. - Utrum fortitudo maxime consistat in
repentinis.
I*

o

Resp. Aff. - Scii. : fortitudo quantum ad id
quod in ipsa electione est, non est circa repentina,
quamvis repentina magis fortitudinis habitum
in anima firmatum patefaciant.
R. primi est: quia, ut dicit Gregorius (Hom.
xxxv in Evang.): «jacula quae praevidentur,
minus feriunt; et nos mala mundi facilius feri­
mus, si contra ca clypeo praescientiae praemu­
nimur ».
R. secundi est: quia habitus agit in modum
naturae. Unde quod aliquis absque praemedi­
tatione faciat ea quae sunt virtutis, cum neces­
sitas imminet propter repentina pericula, hoc
maxime manifestat quod sit fortitudo habitualis
in animo confirmata.

Art. X. - Utrum fortis utatur ira in suo actu.
Resp. Aff. - Scii. : utitur ira ratione moderata.
R. est: quia secundum peripateticos (nam,
stoici considerabant passiones ut malum, i. e.,
ut aegritudines animae) ira et aliae passiones
animae assumendae sunt a virtuosis; appetitus
enim sensitivus movetur per imperium rationis,
ad hoc quod cooperetur ad promptius agendum.
Notandum: Ratio non assumit iram ad suum
actum, quasi auxilium ab ea accipiens, sed quia
utitur appetitu sensitivo ut instrumento, sicut

_

et membris corporis (Ad 2m). Item, fortitudo non
assumit iram ad actum sustinendi, quia hunc
actum sola ratio per se facit; sed ad actum aggrediendi, ad quem magis assumit iram quam alias
passiones, quia ad iram pertinct insilire in rem
contristantem; et sic directe cooperatur fortitudini in aggrediendo (Ad 3m).

*' [
1
j

Art. XI. — Utrum jortitudo sit virtus cardinalis.

sione ad 3m citata: «fortitudo sine justitia, ini­
quitatis est materia: quo enim validior est, eo
promptior et inferiorem opprimat ». Et similiter
illa Philosophi, in responsione ad 5m: « Justi et
fortes maxime amantur, quia sunt maxime utiles
in bello et in pace ».

i

«

Resp. Aff. - R. est: quia virtutes cardinales
sive principales dicuntur quae praecipue sibi
vindicant id quod pertinet communiter ad vir­
tutes. Fortitudo autem sibi potissime vindicat
laudem firmitatis, quae est conditio communis
omnium virtutum.
Art. XII. - Utrum /ortitudo praecellat inter omnes
alias virtutes.
Resp. Neg. - Scii. : Inter virtutes cardinales
est potior prudentia, secunda justitia, tertia for­
titudo, quarta temperantia.
R. est: quia bonum rationis, quod est bonum
hominis, essentialiter habet prudentia, quae est
perfectio rationis; justitia autem est hujus boni
factiva (i. e., effectiva), inquantum scilicet ad
ipsam pertinet ordinem rationis ponere in omni­
bus rebus humanis. Aliae autem virtutes sunt
conservativae hujus boni. Et in ordine harum forti­
tudo tenet locum praecipuum, quia timor pe­
riculorum mortis maxime est efficax ad hoc quod
hominem faciat recedere a bono rationis: post
quam ordinatur temperantia, quia etiam delecta­
tiones tactus maxime inter caetera impediunt
bonum rationis.
Notanda sunt verba S. Ambrosii, in respon­

QUAESTIO CXXIV

De martyrio
Deinde considerandum est de martyrio: et circa
hoc quaeruntur quinque:

Art. I. - Utrum, martyrium sit actus virtutis.
Resp. Aff. - R. est: quia ad rationem martyrii
pertinet ut aliquis firmiter stet in varitate et
justitia contra persequentium impetus. Hoc
autem perlinet ad virtutem. Nam ad virtutem
pertinet quod aliquis in bono rationis conser­
vetur.
Notandum: Bonum rationis, quantum ad objec­
tum proprium, consistit in veritate; quantum ad
effectum proprium, consistit in justitia (In corp,
art.).

Art. II. - Utrum martyrium sit actus fortitudinis.
Resp. Aff. - R. est: quia ad fortitudinem
pertinet ut confirmet hominem in bono virtutis,
et maxime contra pericula, et praecipue contra
pericula mortis, et maxime ejus quae est in bello.
Manifestum est autem quod in martyrio homo
firmiter confirmatur in bono virtutis, dum fidem
et justitiam non deserit propter imminentia peri­
cula mortis, quae etiam in quodam certamine
particulari a persecutoribus imminent.

Notandum: Martyrium comparatur ad fidem
sicut ad finem, in quo aliquis confirmatur; ad for­
titudinem autem sicut ad habitum elicientem.
Charitas vero ad actum martyrii inclinat sicut
primum et principale motivum, per modum vir­
tutis imperantis. Quod autem sit meritorium, hoc
habet ex charitate, sicut et quilibet virtus actus.
Et ideo sine charitate non valet. (Ad 2m et 3m
passim).

Art.. III. - Utrum martyrium sit actus maxime
perfectionis.
Resp. Aff. - Scil. : non secundum speciem
actus; sed secundum quod comparatur ad primum
motivum, quod est amor chai itatis.
R. primi est: quia sic martyrium consistit
in debita tolerantia mortis. Tolerare autem mor­
tem non est laudabile secundum se, sed solum
secundum quod ordinatur ad aliquod bonum,
quod consistit in actus virtutis, puta ad fidem
et dilectionem Dei: unde ille actus virtutis, cum
sit finis, melior est.
R. secundi est: quia martyrium inter omnes
actus virtuosos maxime demonstrat perfectionem
charitatis: quia tanto magis ostenditur aliquis
aliquam rem amare, quanto pro ea rem magis
amatam contemnit, et rem magis odiosam eligit
pati, secundum illud Jn. xv, 13: Majorem cha­
ritatem nemo habet quam ut animam suam ponat
quis pro amicis suis.

Art. IV. - Utrum mors sit de ratione mar­
tyrii.
Resp. Aff. - R. est: quia martyr (graece μάρτυρ)
dicitur quasi testis, scilicet fidei Christianae, per
quam nobis visibilia pro invisibilibus contemnenda proponuntur, ut dicitur Hebr. xi. Quamdiu autem homini remanet vita corporalis, non­
dum se opere ostendit corporalia cuncta despi­
cere. - Contingit tamen quandoque quod aliquis
post mortalia vulnera pro Christo suscepta, vel
quascumque alias tribulationes continuatas usque
ad mortem, quas a persecutoribus patitur pro
fide Christi, diu vivat: in quo statu actus marty­
rii meritorius est, et etiam ipso eodem tempore
quo hujusmodi afflictiones patitur (Ad 4m).

*

Art. V. - Utrum sola fides sil causa martyrii.
Resp. Neg. - Scii. : professio fidei non est sola
causa martyrii.
R. est: quia exterior fidei protestatio fit non
solum per verba, quibus aliquis confitetur fidem,
sed etiam per facta, quibus aliquis fidem se ha­
bere ostendit. Et ideo omnium virtutum opera,
secundum quod referuntur in Deum, sunt quae­
dam protestationes fidei, et sic possunt esse mar­
tyrii causa.

QUAESTIO CXXV

De timore
Deinde considerandum est de vitiis oppositis
fortitudini; et primo de timore; secundo, de intimiditate; tertio, de audacia. Circa primum quae­
runtur quatuor:

Art. I. - Utrum timor sit peccatum.

1 h

Resp. Aff. - Scii. : timor inordinatus habet
rationem peccati.
R. est: quia timor inordinatus hic habetur
quando appetitus fugit ea quae ratio dictat esse
sustinenda, ne desistat ab aliis quae magis pro­
sequi debet. Quando autem appetitus timendo
refugit id quod est secundum rationem fugien­
dum, tunc appetitus non est inordinatus, nec
peccatum.

Art. II. - Utrum peccatum timoris opponatur for­
titudini.
Resp. Aff. - Scii. : timor praecipuus periculo­
rum mortis opponitur proprie fortitudini.
R. est: quia circa talia pericula est fortitudo.
Et propter hoc antonomastice dicitur timiditas
fortitudini opponi. - Timor autem inordinatus
I

communiter sumptus includitur in quolibet pec­
cato, sicut et amor inordinatus a quo procedit.
Sic avarus timet amissionem pecuniae, intem­
peratus amissionem voluptatis, et sic de aliis.

Art. III. - Utrum timor sit peccatum mortale.
Resp. Aff. - Scii. : potest esse peccatum mor­
tale.
R. est: quia aliquis propter timorem, quo re­
fugit periculum mortis vel quodcumque aliud
temporale malum, potest esse sic dispositus ut
faciat aliquid prohibitum, vel praetermittat ali­
quid quod est praeceptum sub gravi in lege di­
vina; et talis timor est peccatum mortale: alioquin erit peccatum veniale.

Art. IV. - Utrum timor excusat a peccato.
Resp. Aff. - R. est: quia timor est peccatum
quando est voluntarie inordinatus; timor autem
ordinatus non est peccatum. Sic quicumque ut
fugiat mala quae secundum rationem sunt magis
fugienda, non refugit mala quae sunt minus fu­
gienda, non incurnt peccatum. Unde si quis propter
timorem mortis latronibus aliquid promitteret,
aut daret, excusaretur a peccato.
QUAESTIO CXXVI

De intimiditate
Deinde considerandum est de vitio intimiditatis, et circa hoc quaeruntur duo:

Art. I. - Utrum intimiclitas sit peccatum.
Resp. Aff. - R. est: quia intimiditas, seu inor­
dinate impavidum esse, contingit vel ex defectu
amoris; nam est unicuique naturaliter inditum
ut propriam vitam amet, et ea quae ad ipsam

ordinantur, cum debito modo; - vel ex animi
elatione, cum scilicet aliquis, ex superbia animi
de se praesumentis et alios contemnentis, aesti­
mat mala opposita bonis quae amat, sibi superve­
niri non posse; - vel ex stoliditate, cum impavi­
dum esse ex defectu rationis provenit. Unde dici­
tur Prov. xiv, 16: Sapiens timet et declinat a melo.

Art. II. - Utrum esse impavidum opponatur for­

U

titudini.
Resp. Aff. - R. est: quia ad fortitudinem
pertinet timor moderatus secundum rationem,
ut scilicet homo timeat quod oportet, et quando
oportet. Unde sicut timiditas opponitur fortitu­
dini per excessum timoris, inquantum scilicet
homo timet quod non oportet ; ita etiam impaviditas opponitur ei per defectum timoris, inquantum
scilicet aliquis non timet quod oportet timere. Sic impaviditas ex sua specie corrumpit medium
fortitudinis, et ideo directe opponitur fortitudini
(Ad 2m).

QUAESTIO CXXVII

De audacia
Deinde considerandum est de audacia; et circa
hoc quaeruntur duo:
•>

Art. I. - Utrum audacia sit peccatum.
Resp. Aff. - Scii. : ut passio vitiosa per supe­
rabundantiam.
R. est: quia ut talis audacia caret moderatione
rationis.

Art. II. - Ulrum audacia opponatur fortitudini.
Resp. Aff. - R. est: quia audacia, secundum
quod sonat vitium, importat excessum passio·

nis, qui audacia dicitur (tanquam vitium inno­
minatum). Unde manifestum est quod opponitur
virtuti fortitudinis quae est contra timores et
audacias.

QUAESTIO CXXVIII
De partibus fortitudinis

Art. Unicus. - Ulrum paries jorliludinis conve­
nienter enumerentur.
Resp. Aff. - Scii. : partes quasi intégrales,
et partes potentiales.
R. est: quia partes quasi intégrales alicujus
virtutis assignantur ei secundum ea quae oportet
concurrere ad actum ipsius. Actus autem forti­
tudinis est duplex: scii, aggredi et sustinere. Ad
primum duo requiruntur: praeparatio animi, et
quantum ad hoc ponitur fiducia; et exeeutio
operis, ne scilicet aliquis deficiat in exeeutione
illorum quae fiducialiter inchoavit, et quantum
ad hoc ponitur magnificentia. - Ad alium autem
actum fortitudinis, qui est sustinere, duo requi­
runtur: quorum primum est ne difficultate im­
minentium malorum animus frangatur per tri­
stitiam, et decidat a sua magnitudine; et quantum
adhuc ponitur patientia. Aliud autem est ut ex
diuturna difficilium passione homo non fatige­
tur usque ad hoc quod desistat; et quantum ad
hoc ponitur perseverantia. - Partes autem poten­
tiales alicujus virtutis assignantur ei secundum
quod observant circa quasdam alias materias
minus difficiles ipsius virtutis. Et secundum hoc
partes supra indicatae fortitudinis, inquantum
referuntur circa pericula mortis, sunt intégrales;
inquantum vero observant circa alias materias
minus difficiles, sunt potentiales, seu fortitudini
adnexae, sicut secundariae principali.

Notandum: Fortitudini, secundum quod est
specialis virtis, non possunt assignari partes sub­
jectivae, eo quod non dividitur in inultas virtutes
specie differentes, quia est circa materiam valde
specialem, (scii, pericula mortis quae omnia sunt
ejusdem generis, etiamsi alia sint aliis majora). (In corp. art.).

QUAESTIO CXXIX

De magnanimitate
Deinde considerandum est de singulis fortitu­
dinis partibus, ita tamen ut sub quatuor princi­
palibus, quas Tullius ponit, alias comprehenda­
mus; nisi quod magnanimitatem, de qua etiam
Aristotiles tractat, loco fiduciae ponemus. Primo
ergo considerandum erit de magnanimitate; se­
cundo de magnificentia; tertio de patientia; quarto
de perseverantia. Circa primum considerandum
est de magnanimitate; secundo de vitiis oppositis.
Circa primum quaeruntur octo:

Art. I. - Utrum magnanimitas sit circa honores.
Resp. Aff. - R. est: quia aliquis dicitur ma­
gnanimus ex his quae sunt magna absolute et
simpliciter, sicut dicitur aliquis fortis ex his quae
sunt difficilia simpliciter. Nam magnanimitas,
ut ex suo nomine significat, quamdam extensio­
nem animi ad magna importat. In rebus autem
exterioribus, absolute et simpliciter maximus
est honor, tum quia propinquissimus est virtuti,
ut pote testificatio quaedam existens de virtute
alicujus, tum quia Deo et optimis exhibetur, tum
etiam quia homines propter honorem consequen­
dum et ut vituperium vitandum, alia omnia post­
ponunt. - Sic magnanimitas respicit honorem
inquantum honor habet rationem magni vel ardui
(Ad Im).
Notandum: Illi qui contemnunt honores hoc
modo quod pro eis adipiscendis nil inconveniens
faciunt, nec eos nimis appetiantur, laudabiles

sunt. Si quis autem hoc modo contemneret hono­
res, quod non curaret facere ea quae sunt digna
honore, hoc vituperabile esset. Et hoc modo ma­
gnanimitas est circa honores, ut videlicet studeat
facere ea quae sunt honore digna, non tamen sic
ut pro magno aestimet humanum honorem (Ad 3m).

Art. II. - Utrum magnanimitas de sui ratione
habeat guod sit circa magnum honorem.
Resp. Aff. - R. est: quia circa mediocres
honores est alia virtus, quae innominata est;
nominatur tamen ex suis extremis, quae sunt
philoiimia, i. e., amor honoris; et aphilotimia,
i. e., sine amore honoris: laudatur enim quando­
que qui amat honorem, quandoque autem qui
non curat de honore, prout scii, utrumque mo­
derate fieri potest. Magnanimus autem ad ea,
quae sunt magno honore digna, attendit. Nam
objectum alicujus virtutis, ratione ejus perfec­
tionis, est ut sit difficile et magnum.
Notandum: Cum virtus, cui honor debetur a

Art. III. - Utrum magnanimitas sit virtus.
Resp. Aff. - R. est: quia magnanimitas ponit
modum rationis circa magnos honores. Ad ratio­
nem enim virtutis humanae pertinet ut in rebus
humanis bonum rationis, quod est bonum homi­
nis, servetur.
Notandum: En quaedam qualitates magnanimi:
Magnanimus intendit solum ad magna, quae pauca
sunt, quae etiam indigent magna attentione, et
ideo habet motum tardum, et non intromittit se
nisi de magnis; se magnis dignificat secundum

tf. *

Deo, non possit sufficienter ab hominibus hono­
rari. sequitur quod magnanimus non extollitur
ex honoribus, etiam si sint magni; quia non repu­
tat eos supra se, sed magis eos contemnit. Et simi­
liter, dehonorationibus non frangitur, sed eas con­
temnit, utpote quas reputat sibi indigne afferri
(Ad 3m).

considerationem donorum quae possidet ex Deo,
et contemnit alios secundum quod deficiunt a do­
nis Dei (Ad 3m et ad 4m passim). Item, magnani­
mus non est planctivus, quia exterioribus malis
non succumbit (Art. iv, hujus quaes., ad 2m); et
non est microkindynos, i. e., pro parvis periclitans;
sed est meg alok indynos, i. e., pro magnis pericli­
tans; unde pro his quae vere sunt magna se ipsum
periculis promptissime exponit (art. v, hujus q.,
ad 2m).

Art. IV. - Utrum magnanimitas sil virtus specialis.
Resp. Aff. - R. est: quia ponit modum ratio­
nis circa determinatam materiam, scii, circa ho­
nores. Honor autem secundum se consideratus,
est quoddam speciale bonum.

Art. V. - Utrum magnanimitas sit pars /ortiludinis.
Resp. Aff. - Scii. : ut habitus, magnanimitas
adjungitur fortitudini sicut secundaria principali,
i. e., ut pars potentialis seu adnexa.
R. est: quia pars potentialis alicujus virtutis,
in aliquo convenit cum ipsa virtute cujus est
pars, in aliquo vero ab ea deficit. Magnanimitas
autem convenit cum fortitudine, inquantum
confirmat animum circa aliquod arduum; de­
ficit autem ab ea in hoc quod confirmat animum
in eo circa quod facilius est firmitatem servare,
i. e., non in periculis mortis, quod est objectum
proprium fortitudinis.

Art. VI. - Utrum fiducia pertineat ad magnani­
mitatem.

Resp. Aff. - quia fiducia importat quoddam
robur spei, proveniens ex aliqua consideratione,
quae facit vehementem opinionem de bono asse­
quendo, inde est quod fiducia ad magnanimitatem
i

pertinet, quia magnanimitas est proprie circa
spem alicujus ardui (Art. 1 hujus q.).

Notandum: Quamvis nomen fiduciae ex fide

sit assumptum, tamen fiducia ad spem pertinet,
secundum illud Job. xi, 18: Habebis fiduciam pro­
posita tibi spe. Unde nomen fiduciae hoc princi­
paliter significare videtur, quod aliquis spem con­
cipiat ex 1'oc quod credit verbis alicujus auxi­
lium promittentis, vel ex aliquo considerato, sive
in seipso, sive in alio, uti potente. Unde est quod
fiducia ex consequenti ad fortitudinem pertinet sicut
pars integralis, nisi assumatur pro magnanimitate,
sicut Tullius facit. (Passim in art. et in resp.).

Art. VIL - Utrum securitas ad magnanimitatem
pertineat.
Resp. Aff. - Scii. : securitas immediate per­
tinet ad fortitudinem; ex consequenti autem
pertinet etiam ad magnanimitatem.
R. primi est: quia securitas dicitur per remo­
tionem curae, prout debet, quam timor ingerit:
et ideo securitas importat quamdam perfectam
quietem animi a timore. Timor autem directe
pertinet ad fortitudinem; et sic securitas imme­
diate pertinet ad fortitudinem.
R. secundi est: quia securitas repellit cau­
sam desperationis, scii, timorem; et ideo secu­
ritas indirecte roborat spem, quae directe et im­
mediate pertinet ad magnanimitatem. Inde est
quod securitas ex consequenti pertinet ad magna­
nimitatem. - E contra, fiducia, quae est spes
roborata ex aliqua firma opinione, immediate
pertinet ad magnanimitatem; ex consequenti
vero ad fortitudinem, quia utitur audacia.

Art. VIII. - Utrum bona fortunae conferant ad
magnanimitatem.
Resp. Aff. - Scii. : ad hoc ut expeditius ope­
retur.

R. est: quia magnanimitas aci duo respicit:
ad honorem sicut ad materiam, et ad aliquid
magnum operandum sicut ad finem. Ad utrum­
que autem istorum bona fortunae cooperantur:
ad honorem quidem, quia ab hominibus major
honor exhibetur his quibus adsunt exteriora bo­
nae fortunae; ad operandum autem aliquid ma­
gnum, quia per divitias et potentias et amicos
datur nobis facultas operandi. Et sic manife­
stum est quod bona fortunae conferunt ad ma­
gnanimitatem.

If

QUAESTIO CXXX

De praesumptione *
Deinde considerandum est de vitiis oppositis
magnanimitati: et primo de illis quae opponuntur
ei per excessum, quae sunt tria, scii, praesump­
tio, ambitio, et inanis gloria; secundo de pusilla­
nimitate, quae opponitur ci per modum defectus.
Et circa primum quaeruntur cluo:

Art. I. - Utrum praesumptio sit peccatum.
II

Jr ·ι
r

Resp. Aff. - R. est: quia vitiosum est et pec­
catum, quasi contra ordinem naturalem existens,
quod aliquis assumat ad agendum ea quae prae­
feruntur suae virtuti.

Art. II. - Utrum praesumptio opponatur magna­
nimitati per excessum.
Resp. Aff. - R. est: quia magnanimus non
tendit in majora quam sibi conveniant; in hoc
* Praesumptio de qua hic agitur, non est ea qua quis ex nimia
divinae misericordiae confidentia expectat a Deo veniam pec­
catorum absque poenitentia aut gloriam sine meritis, quae est
peccatum in Spiritum sanctum: sed quaestio est de praesump­
tione qua (piis aggreditur vel aggredi contendit id quod vires
illius superat.

enim est medium hujus virtutis, quod est me­
dium proportionis ad propriam facultatem. Praesumptuosus autem excedit proportionem suae
facultatis. Et in hoc opponitur magnanimitati
per excessum.

QUAESTIO CXXXI

De ambitione
Deinde considerandum est de ambitione, et
circa hoc quaeruntur duo:

Art. I. - Utrum ambitio sil peccatum.
Resp. Aff. - R. est: quia ambitio importat
inordinatum appetitum honoris.

Notandum: Appetitum honoris contingit esse
inordinatum tripliciter: uno modo appetendo te­
stimonium de excellentia quam quis non habet;
alio modo per hoc quod aliquis honorem sibi cupit,
non referendo in Deum; tertio per hoc quod appe­
titus ejus in ipso honore quiescit, non referens
honorem ad utilitatem aliorum (In corp. art.).

Art. II. - Utrum ambitio opponatur magnanimi­
tati per excessum.
Resp. Aff. - R. est: quia magnanimitas est
circa honores, et utitur eis secundum quod opor­
tet; ambitio autem importat appetitum honoris
inordinatum, ut dictum est (Art. 1).

Notandum: Praesumptio opponitur magnanimi­
tati per excessum ratione finis, quod est aliquod
magnum opus secundum proportionis facultatis;
ambitio autem opponitur magnanimitati per exces­
sum, ratione materiae circa quam, scii, honores,
quibus ambitiosus indebite utitur (Ad lm).

QUAESTIO CXXXII

De inani gloria
Deinde considerandum est de inani gloria; et
circa hoc quaeruntur quinque:

Art. I. - Utrum appetitus gloriae sit peccatum.
Resp. Aff. - Scil. : Appetitus gloriae de se
non est peccatum; sed appetitus inanis vel va­
nae gloriae vitium importat.
R. primi est: quia glorificari, quod est idem
quod clarificari, aliud non est nisi bonum alicujus
in multorum notitiam et approbationem deve­
nire, quod secundum se, non est malum, dicitur
enim Matth. v, 16: Luceat lux vestra coram homi­
nibus.
R. secundi est: quia quodlibet vanum appe­
tere vitiosum est, secundum illud Ps. iv, 3: Ut
quid diligitis vanitatem, et quaeritis mendacium?
NotzVndum: Gloria dicitur vana tripliciter: uno
modo ex parte rei; puta cum quis gloriam quaerit
de eo quod non est, vel de eo quod non est gloria
dignum, sicut de aliqua re fragili et caduca; alio
modo ex parte ejus a quo quis gloriam quaerit,
puta hominis, cujus judicium non est certum:
tertio modo, ex parte ipsius qui gloriam appetit,
qui videlicet appetitum gloriae suae non refert
in debitum finem, puta ad honorem Dei, vel proxi­
mi salutem. (In corp. art.).

Art. II. - Utrum inanis gloria magnanimitati op­
ponatur.
Resp. Aff. - Scil. : directe.
R. est: quia magnanimitas, quae moderate
utitur honore, ut dictum est (quaes, cxxix, art, 1
et 2), etiam moderate utitur gloria. Nam gloria
est quidam effectus honoris et laudis; aliquis
enim redditur clarus in notitia aliorum ex hoc

quod laudatur, vel ei reverentia exhibeatur. Et
ideo inordinatus appetitus gloriae directe oppo­
nitur magnanimitati.

Art. III. - Utrum inanis gloria sil peccatum mor­
tale.
Resp. Neg. - R. est: quia inanis gloria, se­
cundum sc considerata, non contrariatur chari­
tati, quae proximo debetur. - Potest tamen ina­
nis gloria Dei charitati contrariari, et sic mortale
peccatum esset. Contrariari potest Dei charitati,
vel ex parte materiae; puta si quis glorietur de
aliquo facto, quod contrariatur divinae reveren­
tiae, sicut cum aliquis gloriatur de donis Dei
quasi ea non accepisset, secundum illud I. Cor.
iv, 7: Quid habes quod non accepisti? Si autem
accepisti, quid gloriaris, quasi non acceperis ? Vel
ex parte ipsius gloriantis, si scilicet intentionem
suam referat ad gloriam tanquam ad ultimum
finem.
Notandum: Nullus peccando meretur vitam aeter­
nam; unde opus virtuosuin amittit vim merendi
vitam aeternam, si propter inanem gloriam flat,
etiamsi illa inanis gloria non sit peccatum mortale.
Si autem inanis gloria sit peccatum mortale, tunc
peccans amittit aeternam mercedem simpliciter,
et non solum quantum ad unum actum (Ad lm).

Art. IV. - Utrum inanis gloria sit vitium capitale.
Resp. Aff. - R. est: quia propter suam pro­
pinquitatem ad excellentiam, quam homines
maxime desiderant, consequens est quod gloria
sit multum appetibilis. Inde est quod cx ejus
inordinato appetitu multa vitia oriuntur, et ideo
inanis gloria est vitium capitale.
Notandum: Quidam ponunt superbiam unum
de vitiis capitalibus; et hi non ponunt inanem
gloriam inter vitia capitalia. Gregorius autem
superbiam ponit reginam et matrem omnium

368

Summa Theol. S. Thomae - Pars Ila-Ilae

vitiorum, et inanem gloriam, quae immediate ab
ipsa oritur, ponit vitium capitale. Et hoc ratio­
nabiliter; quia fines omnium vitiorum ordinantur
in finem superbiae, ut infra dicetur, scii, quaest.
clxii, art. 1 et 2. (In corp. art.).

Art. V. - Utrum convenienter dicantur filiae inanis
f,<r »

II

gloriae esse inobedientia, jactantia, hypocrisis,
contentio, pertinacia, discordia, et novitatum
praesumptio.
Resp. Aff. - R. est: quia filiae alien jus virtu­
tis capitalis dicuntur illa vitia quae de se nata
sunt ordinari ad finem ejus. Finis autem inanis
gloriae est inordinata manifestatio propriae excel­
lentiae. Et ad hanc manifestationem concurrunt
praedicta vitia: vel directe, per verba, et sic ha­
betur jactantia; sive per facta, et si sint vera
habetur praesumptio novitatum, quae excitat
admirationem, si autem sunt falsa, habetur hypo­
crisis ; - vel indirecte, cum aliquis ostendit se
non esse alio minorem, quod fit quadrupliciter,
scii, ex parte intellectus, per pertinaciam; ex
parte voluntatis, per discordiam ; verbis, per
contentionem; et factis, per inobcdienliam.

II

QUAESTIO CXXXIII
11

♦If*
nrR
Itat.

De pusillanimitate
Deinde considerandum est de pusillanimitate;
et circa hoc quaeruntur duo:

Art. I. - Utrum pusillanimitas sil peccatum*
Resp. Aff. - R. est: quia contrariatur legi
naturali, sicut et praesumptio. Nam, sicut per
praesumptionem aliquis excedit proportionem
• Pusillanimitas est vitium quo quispiam refugit ea aggredi
vel tentare quae ipsius facultatem non superant,

suae potentiae, dum nititur ad majora quam
possit; ita pusillanimus etiam deficit a propor­
tione suae potentiae, dum recusat in id tendere
quod est suae potentiae commensuratum.

Notandum: Pusillanimus dicitur non esse ma­
lus, quia nulli per se infert nocumentum; per acci­
dens tamen malus est, inquantum deficit ab ope­
rationibus quibus posset alios juvare. Inde dicit
Gregorius in Pastorali (Part. I, c. 5): « Illi qui pro­
desse utilitati proximorum in praedicatione re­
fugiunt, si directe judicentur ex tantis procul du­
bio rei sunt, quantis venientes ad publicum pro­
desse potuerunt
- Item, pusillanimitas oriri
potest etiam ex superbia: dum scilicet aliquis ni­
mis proprio sensu innititur, quo reputat se insuffi­
cientem ad ea respectu quorum sufficientiam habet
(Ad 3m).

Art. II. - Utrum pusillanimitas opponatur ma­
gnanimitati.
Resp. Aff. - Scii. : secundum propriam ratio­
nem pusillanimitas directe opponitur magna­
nimitati.
R. est: quia sicut magnanimus ex animi ma­
gnitudine tendit ad magna, ita pusillanimus ex
animi parvitate se retrahit a magnis.

Notanda:

1. Causa pusillanimitatis, quae
est ex parte intellectus, est ignorantia propriae
conditionis, quae oritur ex pigritia considerandi
suam facultatem; ex parte autem appetitus est
timor deficiendi in his quae falso aestimat exce­
dere suam facultatem (In corp. art.).
2. Pusillanimitas est gravius peccatum, secun­
dum propriam speciem, quam praesumptio, quia
per ipsam recedit homo a bonis: quod est pessimum
ut dicitur (Ethic, lib. iv). Sed praesumptio dicitur
esse nequissima ratione superbiae, ex qua procedit
(Ad 4m).

*

QUAESTIO CXXXIV

De magnificentia *
Deinde considerandum est de magnificentia et
vitiis oppositis. Circa magnificentiam autem quae­
runtur quatuor:

Art. I. - Utrum magnificentia sit nictus.
*r
il
·'

Resp. Aff. - R. est: quia operari aliquid ma­
gnum, ex quo magnificentiae nomen sumitur,
proprie pertinet ad rationem virtutis. Nam virtus
dicitur «per comparationem ad ultimum (per
excessum) in quod potentia potest ».

Art. II. - Utrum magnificentia sit specialis virtus.
Resp. Aff. - Scii. : magnificentia est specialis
virtus prout facere proprie dicitur; non autem
si communiter dicitur.
R. est: quia proprie facere dicitur operari ali­
quid in exteriori materia, sicut facere domum,
vel aliquid aliud hujusmodi factibile. Opus au­
tem factibile producitur ab arte: in cujus quidem
usu potest attendi una specialis ratio bonitatis,
quod ipsum opus factum per artem sit magnum,
scii, in quantitate, pretiositate, vel dignitate,
quod facit magnificentia. Et secundum hoc magni­
ficentia est specialis virtus. - Communiter autem
dicitur facere pro quacumque actione, sive tran­
seat in exteriorem materiam, sive maneat in ipso
agente, sicut intelligere et velle. Et sic magnificen­
tia non est specialis virtus, sed est cujuslibet
virtutis status perfectus (Ad Im). - Sic ergo, si­
cut magnanimitas intendit aliquid magnum in
* Ad magnificentiam pertinet facere aliquid magnum, ut «
ipso nomine patet.

omni materia, ita ct magnificentia in aliquo opere
factibili (Ad 2m), praecipue in honorem Dei (Ad
3m).

Art. III. - Utrum materia magnificentiae sint
sumptus magni.

Resp. Aff. - R.

est: quia ad hoc quod opus

magnum convenienter fiat, requiruntur propor­
tionali sumptus, i. e., quaedam pecuniae emis­
siones, quibus utitur magnificus ad opus magnum
faciendum.

Notandum: Usus pecuniae pertinet ad libera­
lem et ad magnificium, sed aliter et aliter. Ad li­
beralem enim pertinet, secundum quod procedit
ex ordinato affectu circa pecunias: et ideo omnis
usus debitus pecuniae, pertinet ad liberal ita tem,
scilicet dona et sumptus. Sed usus pecuniae perti­
net ad magnificum in ordine ad aliquod magnum
opus, quod faciendum est: et talis usus non potest
esse sine sumptu, sive expensa. (Ad 2m). - Et quia
principalis actus virtutis est interior electio, quam
virtus potest habere absque exteriori fortuna,
inde es t quod etiam pauper potest esse magnificus (Ad 4m).

Art. IV. - Utrum magnificentia sit pars fortitudinis.
Resp. Aff. - Scit. : Ut specialis virtus, magni­
ficentia non potest poni pars subjectiva fortitu­
dinis; sed ponitur ut pars potentialis.
R. primi est: quia magnificentia non convenit
in materia cum fortitudine.
R. secundi est: quia pars potentialis, seu
adnexa, alicujus virtutis illa est quae cum ipsa
virtute in aliquo convenit, et in aliquo deficit ab
ipsa. Magnificentia autem convenit cum fortitudi­
ne, quia tendit in aliqua ardua et difficilia, scii,
in dispendium rerum; deficit autem a fortitu­
dine, quia multo minus est difficultas in dispon­

dio rerum, quam in periculo quod imminet per­
sonae, quod est id in quod fortitudo tendit.
Notandum: Magnificentia respicit sumptum per
comparationem ad spem, attingendo ad aliquid
arduum, non simpliciter, sicut magnanimitas, sed
in determinata materia, scilicet in sumptibus:
unde magnificentia videtur esse in irascibili, sicut
et magnanimitas. Liberalitas autem est in concu­
piscibili, quia respicit sumptus per comparatio­
nem ad amorem et concupiscentiam pecuniarum
(Ad Im).

QUAESTIO CXXXV

De parvificentia *
Deinde considerandum est de vitiis oppositis
magnificentiae, et circa hoc quaeruntur duo:

Art. I. - Utrum parvificentia sit vitium.
Resp. Aff. - R. est: quia parvificus deficit a
proportione, quae debet esse secundum rationem
inter sumptus et opus.
H

Art. II. - Utrum parvificentiae aliquod uLtium
opponatur.
Resp. Aff. - R. est: quia parvum et magnum
relative dicuntur; sicut igitur vitium est parvificentia, qua aliquis deficit a debita proportione expen­
sarum ad opus; ita etiam vitium est, huic con­
trarium, quod aliquis plus expendat quam sit
operi proportionatum. - Et hoc vitium gracce
quidem dicitur βαναυσία a furno dicta, quia
videlicet ad modum ignis, qui est in furno, om­
nia consumit. Vel dicitur άπυροκαλία, i. e., sine
• Parvificentia definiri potest vitium quo aliquis deficit a
debita proportione expensarum ad opus, intendens minus expen­
dere quam dignitas operis requirat.

bono igne, qnia ad modum ignis omnia consumit
non propter bonum. Unde latine hoc vitium po­
test nominari consumptio.

QUAESTIO CXXXVI

De patientia
Deinde considerandum est de patientia; et circa
hoc quaeruntur quinque:

Art. I. - Utrum patientia sit virtus.
Resp. Aff. - R. est: quia patientia est per
quam bonum rationis conservatur contra impe­
tus passionis, scii, tristitiae, ne ratio tristitiae
succumbat. Unde Augustinus dicit (Lib. De Pa­
tientia, cap. 2): «patientia hominis est qua mala
aequo animo toleramus, i. e., sine perturbation?
tristitiae, ne animo iniquo bona deseramus, per
quae ad meliora perveniamus ».
Notandum: Patientia quantum ad habitum po­
nitur virtus; quantum autem ad delectationem
quam habet in actu, ponitur fructus; et praecipue
quantum ad hoc quod per patientiam animus
praeservatur, ne obruatur tristitia (Ad 3m).

Art. II. - Utrum patientia sit potissima virtutum.
Resp. Neg. - R. est: quia potiores sunt illae
virtutes quae sunt constitutivae boni (rationis),
quam illae quae impeditivae eorum quae abdu­
cunt a bono. Patientia autem non est virtus con­
stitutiva, sed impeditiva. Et inter impeditivas
virtutes, ultimum locum habet patientia, scii,
post fortitudinem et temperantiam, quae retra­
hunt a majoribus impedimentis, quam patientia.
Notandum: Quantum ad illa verba Jacobi, I, 4:
patientia habet opus perfectum, notandum est quod
patientia^ opus perfectum habet in adversis tole­
randis. Nam, primo ex his procedit tristitia, quam

moderatur patientia; secundo ira, quam mode­
ratur mansuetudo; tertio odium, quod tollit cha­
ritas; quarto injustum nocumentum, quod prohi­
bet justitia. Tollere autem principium uniuscuju­
sque (mali) est perfectius. Et secundum hoc pa­
tientia est perfectior; non tamen est perfectior
simpliciter (Ad lm).-Item quantum ad verba Lue.
xxi, 19: In patientia vestra possidebitis animas
vestras, dicendum est quod per patientiam dicitur
homo suam animam possidere, inquantum ra­
dicitus evellit passiones adversitatum, quibus ani­
ma inquietatur (Ad 2m).

Art. III. - Utrum patientia possit haberi sine gra­
tia.
Resp. Neg. - Scii. : Patientia perfecta, seu
ut virtus, non potest esse sine gratia habituali.
R. est: quia patientia, secundum quod est
virtus, causatur a charitate. Nam patientia, ut
virtus, tolerat amissionem bonorum naturalium,
ex qua causatur dolor, quia praefert bonum gra­
tiae omnibus naturalibus bonis. Hoc autem perti­
net ad charitatem, secundum illud I. Corinth,
xiii, 4: Charitas patiens est. - Charitas autem
diffusa est in cordibus nostris per Spiritum sanc­
tum, qui datus est nobis. Non datur autem Spiri­
tus sanctus sine gratia.
Notandum: Potest homo propter bona tempo­
ralia adversa per patientiam tolerare; sed haec
non est illa patientia de qua hic loquimur, quae
scilicet omnia sustinet propter Dei amorem, et
ut vitam aeternam non amittat, quod ex motive
supernatural! procedit (In responsionibus passim).

Art. IV. - Utrum patientia sit pars fortitudinis.
Resp. Aff. - Scii.: pars potentialis, quae adjun­
gitur fortitudini sicut virtus secundaria princi­
pali.
R. est: quia in malis quae ab aliis inferuntur,
praecipua sunt et difficillima ad sustentandum illa

quae pertinet ad pericula mortis, circa quae proprie
et principaliter est fortitudo. Unde patet quod
in ista materia principalitatem tenet fortitudo;
patientia autem adjungitur ei sicut secundaria
virtus principali. - Unde ad fortitudinem perti­
net non qualiacumque sustinere, sed illud quod
est summe difficile in sustinendo, scilicet peri­
cula mortis; ad patientiam autem potest perti­
nere sustinentia quorumcumque malorum (Ad
Im), ad hoc scilicet ut non inordinate ex eis tristetur; principaliter est enim patientia circa tri­
stitias: et propter hoc patientia est in concupi­
scibili; dum fortitudo, quae principalius est circa
timbres, est in irascibili (Ad 2m).
Notandum: Patientia potest quantum ad ali­
quid sui poni pars integralis fortitudinis, prout
scilicet aliquis patienter sustinet mala, quae per­
tinent ad pericula mortis *. Nec est contra rationem
patientiae quod aliquis, quando opus fuerit, insiliat
in eum qui mala facit, quia, ut Chrysostomus (vel
alius) dicit super illud Mattii, iv: Vade, Satana,
«in injurias propriis patientem esse, laudabile est:
injurias autem Dei patienter sustinere nimis est im­
pium j>. (Ad 3m).
Art. V. - Utrum patientia sii idem quod longani­
mitas.
Resp. Neg. - R. est: quia longanimitas, quae
est illa virtus per quam aliquis habet animum
tendendi in aliquid quod in longinquum distat,
magis respicit spem tendentem in bonum, quam
audaciam, vel timorem, vel tristitiam, quae re­
spiciunt malum. Unde longanimitas majorem
convenientiam videtur habere cum magnanimi­
tate quam cum patentia. - Convenit tamen pa­
tientia cum longanimitate, primo in hoc quod
patientia sustinet mala propter aliquod bonum;
quod si illud bonum in longinquum differatur,
• Partes intégrales alien jus virtutis respiciunt aclum ipsius.

difficilius est mala in praesenti sustinere; - secun­
do, quia hoc ipsum quod est diferri bonum spera­
tum, natum est causare tristitiam, secundum illud
Prov. xiii, 12: Spes quae differtur, affligit animam.

QUAESTIO CXXXVII

De perseverantia *
Deinde considerandum est de perseverantia et
de vitiis oppositis. Circa perseverantiam autem
quaeruntur quatuor:

Art. I. - Utrum perseverantia sit virtus.
Resp. Aff. - Scii. : est virtus specialis.
R. est: quia bonitas et difficultas, circa quas
est virtus, possunt esse ex duobus: scii, ex ipsa
specie actus, quae accipitur secundum rationem
proprii objecti; et ex ipsa diuturnitate temporis;
nam hoc ipsum quod est diu insistere alicui diflicili, specialem difficultatem habet. Et ideo diu
persistere in aliquo bono usque ad consumma­
tionem, quod est perseverantiae, pertinet ad spe­
cialem virtutem. - Et quia perfectio virtutis ma­
gis attenditur secundum rationem boni quam
secundum rationem difficilis, inde est quod per­
severantia, ut virtus perfecta, consistit in persi­
stendo in bono magis perfecto, etiamsi persi­
stere sit minus difficile. (Ad Im).

Art. II. - Utrum perseverantia sit pars fortitu­
dinis.
Resp. Aff. - Scii. : est pars potentialis, seu i
adnexa.
* Perseverantia sumitur hic pro continuatione virtuosi operis,
qualecumque sit, usque ad finem quem ratio praescripserit:
sicut, v. g., quod miles usque ad finem certaminis perseveret.
In art. IV agitur de perseverantia qua quid pervenit ad vitam
aeternam.

R. est: quia cum fortitudo sit principalis vir­
tus in his in quibus difficillimum est firmiter per­
sistere (est enim circa pericula mortis), sequitur
quod omnis alia virtus, cujus laus consistit in
sustinendo firmiter aliquod difficile, adjungitur
fortitudini sicut secundaria virtus principali.
Sustinere autem difficultatem quae provenit
ex diuturnitate boni operis, dat laudem perse­
verantiae. Et ideo perseverantia adjungitur forti­
tudini, ut secundaria virtus principali, seu ut
pars potentialis ejus; et est in irascibili, sicut et
fortitudo. (Ad 2m).

Art. III. - Utrum constantia pertineat ad persevcrant i am.
Resp. Aff. - Scii. : Perseverantia et constan­
tia conveniunt in fine.
R. est: quia ad utrumque pertinet firmiter
persistere in aliquo bono. Differunt tamen se­
cundum ea quae difficultatem afferunt ad persi­
stendum in bono: nam virtus perseverantiae
proprie facit firmiter persistere hominem in bono
contra difficultatem quae provenit ex ipsa diu­
turnitate actus; constantia autem facit firmiter
persistere in bono contra difficultatem quae pro­
venit ex quibuscumque aliis exterioribus impe­
dimentis.
Notandum: Constantia pertinet etiam ad pa­
tientiam, scii, secundum illa exteriora impedimen­
ta quae difficultatem inferunt, quia haec gerunt
tristitiam, circa quam est patientia. Sed quia finis
potior est, ideo constantia magis pertinet ad per­
severantiam quam ad patientiam (Ad Im).

Art. IV. - Utrum perseverantia indigeat auxilio
gratiae.

Resp. Aff. - Scii. ; Perseverantia ut habitus
infusus, indiget gratia habituali; ut actus perse-

verantiae autem indiget etiam gratuito Dei auxi­
lio conservantis hominem in bono usque ad finem
vitae.
R. primi est: quia non dantur virtutes in­
fusae sine gratia habituali.
R. secundi est: quia, ut dictum est (I-II,
qu. eix, art. 10), cum liberum arbitrium de se
sit vertibile, et hoc ei non tollatur per habitua­
lem gratiam praesentis vitae, non subest pote­
stati liberi arbitrii etiam per gratiam reparati,
ut se immobiliter in bono statuat, licet sit in po­
testate ejus quod hoc eligat: plerumque enim
cadit in nostram potestatem electio, sed non
exeeutio.
QUAESTIO CXXXVIII

De vitiis oppositis perseverantiae
Deinde considerandum est de vitiis oppositis
perseverantiae; et circa hoc quaeruntur duo:

Art. I. - Utrum mollities opponatur perseveran­
tiae.
Resp. Aff. - R. est: quia ad rationem mol­
litiei pertinet quod aliquis de facili recedat a
bono propter aliqua difficilia; nam molis dicitur
quod facile cedit tangenti. Hoc autem bono per­
severantiae opponitur, ut ex supradictis de per­
severantia patet.
Notanda: 1. Non reputatur aliquis mollis,
si cedat aliquibus valde graviter impellentibus.
Unde Philosophus dicit (Eth. lib. vii, c. 7): «si quis
a fortibus et superexcellentibus delectationibus
vincitur, vel tristitiis, non est admirabile, sed con- i
donabile, si contra tendat λ. Tamen Tullius dicit ■
(De offle. lib. i.): «Non est consentaneum, qui
metu non frangatur, eum frangi cupiditate, nec
qui invictum se a labore praestiterit, vinci a volup­
tate ».

2. Mollities potest ex duobus causari: uno modo
ex consuetudine: cum aliquis consuetus est volup­
tatibus frui, difficilius potest earum absentiam
sustinere: et hoc est proprium mollitiei: alio modo
ex naturali dispositione, quia videlicet habet ani­
mum minus constantem propter fragilitatem com
plexionis. Et hoc modo comparantur feminae ad
masculos, ut Philosophus dicit (I. c.). Et ideo illi
qui muliebria patiuntur, molles dicuntur, quasi
muliebres effecti (Ad lm). - Contra mollities ordi­
natur labor, qui opponitur voluptati corporali,
et impedit voluptates (Ad 2m). - Remissio ordi­
nata a labore sive ludo sive quiete pertinet ad
eutrapeliam; sed nimis appetere remissionem ludi,
vel quamcumque aliam quietem pertinet ad molli­
ties. (Ad 3m).

Art. II. - Utrum pertinacia opponatur perseveran­
tiae.
Resp. Aff. - R. est: quia pertinax, quasi om­
nino tenax impudenter, plus quam oportet in
propria sententia perseverat. Unde, sicut mol­
lis vituperatur secundum defectum, ita et perti­
nax secundum excessum medii. Perseverans au­
tem laudatur in medio rationis existens.

QUAESTIO CXXXIX

De dono fortitudinis
Deinde considerandum est de dono quod re­
spondet fortitudini, quod est fortitudinis donum;
et circa hoc quaeruntur duo:

Art. I. - Utrum fortitudo sit donum.
Resp. Aff. - Scii. : illa fortitudo qua homo
perducitur ad vitam aeternam, quae est finis
omnium bonorum operum, et evasio omnium
periculorum.
R. est: quia quod animus hominis moveatur
ad hoc quod perveniat ad finem cujuslibet operis

inchoati, et evadat quaecumque pericula immi­
nentia, excedit naturam humanam. Hujus rei
ergo Spiritus sanctus infundit menti quamdam
fiduciam, contrarium timorem excludens; et se­
cundum hoc fortitudo donum Spiritus sancti
ponitur.
Notandum: Actus hujus doni in patria erit perfrui plena securitate a laboribus et malis. (Ad 2m).

Art. II. - Ulrum quarta bealitudo, scii. : « Beati qui
esuriunt et sitiunt justitiam» respondeat dono
fortitudinis
Resp Aff - Scii : propter quamdam con­
venientiam
R. est: quia valde arduum est quod aliquis
non solum opera virtuosa faciat, sed quod faciat
ea cum insatiabili quodam desiderio. In arduis
autem fortitudo consistit.
Notandum: Inter Fructus Spiritus sancti qui
sufficienter dono fortitudinis respondent, ponuntur
duo: patientia, quae respicit sustinentiam malo­
rum; et longanimitas, quae respicere potest diu­
turnam expectationem et operationem bonorum.
(Ad 3m).

QUAESTIO CXL

De praeceptis fortitudinis
Deinde considerandum est de praeceptis fortitu­
dinis; et primo, de praeceptis ipsius fortitudinis;
secundo, de praeceptis partium ejus.

Art. 1. - Utrum convenienter in lege divina prae­
cepta fortitudinis tradantur.
Resp. Aff. - R. est: quia praecepta legis di­
vinae de fortitudine, sicut et de aliis virtutibus,
dantur secundum quod convenit ordinationi
mentis humanae in Deum: hoc autem conveniens
4

est, quia est secundum finem legis divinae, quod
est ut homo Deo inhaereat. Propter hoc dicitur
Deuter. xx, 3: Non formidetis eos, quia Dominus
Deus vester in medio vestri est, et pro vobis contra
adversarios dimicabit; similiter in novo Test.,
Luc. xii, 4: Ne terreamini ab his qui occidunt cor­
pus, et post haec non habent amplius quid faciant.

Art. II. - Utrum convenienter tradantur praecepta
in lege divina de partibus fortitudinis.
Resp. Aff. - Scii. : de patientia et de perse­
verantia.
R. est: quia homo ad recte vivendum, non
solum virtutibus principalibus, sed etiam virtu­
tibus secundariis et adjunctis indiget; et ideo
in lege divina sicut dantur convenientia praecep­
ta de actibus virtutum principalium, ita etiam
dantur convenientia praecepta de actibus secun­
dariarum virtutum et adjunctarum.
Notandum: Non dantur praecepta de magni­
ficentia et de magnanimitate, quae sunt partes
fortitudinis, sed solum de patientia et de perseve­
rantia, quia magnificentia et magnanimitas sunt
circa ea quae pertinent ad excellentiam. Hujus­
modi autem magis cadunt sub consilio quam sub
praecepto. Ad patientiam et ad perseverantiam,
e contra, pertinent afflictiones et labores praesentis
vitae, et quidem non ratione alicujus magnitudinis
in eis consideratae, sed ratione ipsius generis. Et
ideo de patientia et perseverantia fuerunt danda
praecepta. (Ad lm).

DE TEMPERANTIA
*
Consequenter considerandum est de temperan­
tia: et primo quidem de ipsa temperantia; secundo
de partibus ejus; tertio, de praeceptis ipsius. Cir• Videatur nostra < Divisio Schematica Summae Thologicae »
Tab. XXV.

382

Summa Theol. S. Thomae - Pars Ila-IIae

ea temperantiam autem primo considerare oportet
de ipsa temperantia; secundo de vitiis oppositis.
Circa primum quaeruntur octo:

QUAESTIO CXLI

De ipsa temperantia *

Art. I. - Ulrum temperantia sil virtus.
Resp. Aff. - R. est: quia temperantia incli­
nat hominem ad id quod est secundum ratio­
nem; nam in ejus nomine importatur quaedam
moderatio seu temperies quam ratio facit.

Notanda: 1.

;>*>*·**<

Temperantia, cum sit virtus,
non contrariatur inclinationi naturae humanae,
sed convenit cum ea. Contrariatur tamen inclina­
tioni naturae bestialis non subjectae rationi (Ad
Im).
2. Temperantiae correspondet donum timoris,
quo aliquis refrenatur a delectationibus carnis,
secundum illud Psal. cxviii, 120: Confige timore
tuo carnes meas. Donum autem timoris principa­
liter quidem respicit Deum, cujus offensam vi­
tat; et secundum hoc correspondet virtuti spei;
secundario autem potest respicere quaecumque
aliquis refugit ad vitandam Dei offensam. Maxime
autem homo indiget timore divino ad fugiendum
ea quae maxime alliciunt, circa quae est temperan­
tiae: et ideo temperantiae etiam correspondet do­
num timoris. (Ad 3m).

Art. II. - Utrum temperantia sit specialis virtus.
Resp. Aff. - Scii. : non secundum communi­
tatem suae significationis; sed secundum quod
antonoinastice consideratur.
R. primi est: quia sic temperantia est virtus
generalis, et significat quamdam temperiem, i. e.,
• Temperantia, quae est inter virtutes cardinales ultima,
deliniri potest: ■< Virtus moderans appetitum circa delectatio­
nes tactus ».

^ifc>

~

Q. 1^ - Dr· tempZ intia
_

_, _

__

.

.

*

~ ’1

383

_.__^__1^—^—————

moderationem quam ratio ponit in humanis ope­
rationibus et passionibus, quod est commune in
omni virtute morali.
R. secundi est: quia antonomastice sumpta,
temperantia habet specialem materiam, secun­
dum quod refrenat appetitum ab his quae maxime
alliciunt hominem.

Notandum: Quamvis pulchritudo conveniat cui­

libet virtuti, excellenter tamen attribuitur tem­
perantiae; et hoc propter duo: primo quidem se­
cundum rationem communem temperantiae, ad
quam pertinet quaedam moderata et conveniens
proportio, in qua consistit ratio pulchritudinis.
Alio modo quia ea a quibus refrenat temperantia,
sunt infima in homine, convenientia ei secundum
naturam bestialem; et ideo temperantia tollit prae­
cipue turpitudinem hominis. (Ad 3m).
I

Art. III. - Utrum temperantia sit solum circa con­
cupiscentias et delectationes.
Resp. Aff. - Scii. : temperantia praecipue
consistit circa passiones tendentes in bona sensi­
bilia, scilicet circa concupiscentiam et delecta­
tionem, ex consequenti autem circa tristitias,
quae contingunt ex absentia talium delectatio­
num.
R. est: quia temperantia importât mcderaticnem quamdam passionum. Passiones autem ani­
mae quae proprie moderatione indigent, sunt
iliae quarum appetitus prosequitur sensibilia et
corporalia bona, i. e., concupiscentias et delecta­
tiones; nam illae passiones quarum motus appetitivus refuqit mala sensibilia, praecipue coni ra­
piantur rationi, non quidem secundum suam immoderatiam, sed maxime secundum suum di­
scessum, prout scilicet aliquis refugiendo mala
sensibilia et corporalia quae interdum concomitantur bonum rationis, per consequens discedit
ab ipso bano rationis. Circa tales passiones prac-

cipue est fortitudo, quae firmitatem praestat
in bono.

Art. IV. - Utrum temperantia sit solum circa con­
cupiscentias et delectationes tactus.
Resp. Aff. - Scil. : principaliter.
R. est: quia temperantia est principaliter circa
concupiscentiam maximarum delectationum, si­
cut fortitudo principaliter est circa timorem maxi­
morum malorum. Maxime autem delectationes
sensibilium sunt illae, quae consequuntur opera­
tiones maxime naturales. Hac autem sunt illae
quibus natura conservatur; scilicet delectationes
ciborum et potuum, quibus conservatur natura
individui; et delectationes Venereorum, quibus
conservatur natura speciei. Tales autem delecta­
tiones consequuntur sensum tactus. Unde tem­
perantia est principaliter circa delectationes tac­
tus, secundario vero et ex consequenti, circa de­
lectationes aliorum sensuum, et maxime gustus,
(Ad 3m).

Art. V. - Utrump circa proprias delectationes gustus
sit temperantia.
Resp. Neg. - Scil. : circa delectationes gustus
(velolefactus, vel visus)est temperantia vel intem­
perantia secundario.
R. est: quia sensibilia horum sensuum non
conferunt ad ipsum usum necessariarum rerum
ad conservationem individui et speciei; sed con­
ferunt ad hoc ut usus sit magis delectabilis. Ta­
men quia gustus propinquior est tactui quam alii
sensus, ideo temperantia magis est circa gustum
quam circa alios sensus.
Notandum: Ad gustum pertinet discretio sa­
porum, qui conferunt ad delectationem alimenti,
inquantum sunt signa convenientis nutrimenti.
(Ad lm).

Art. VI. — Utrum regula temperantiae sit sumenda
secundum necessitatem praesentis vitae.
Resp. Aff. - Scil.: temperantia accipit ne­
cessitatem hujus vitae sicut regulam delectabi­
lium, quibus utitur, ut scilicet tantum eis utatur,
quantum necessitas hujus vitae requirit.
R. est: quia regula eorum quae sunt ad finem
est ipse tinis. Omnia autem delectabilia circa quae
est temperantia, quae in usum hominis veniunt,
ordinantur ad aliquam hujus vitae necessitatem
sicut ad finem. Unde temperantia accipit regulam
delectabilium quibus utitur, secundum necessi­
tatem hujus vitae, ut scilicet tantum eis utatur,
quantum necessitas hujus vitae requirit.
Notandum: Per necessitatem hujus vitae intelligendum est non tantum, ea necessitas qua dici­
tur necessarium id sine quo res absolute esse non
potest, sed etiam qua dicitur id necessarium sine
quo res non potest convenienter esse, spectatis
nimirum omnibus circumstantiis honestatis, status,
officii, dignitatis, fortunae, etc. (Ad 2m et ad 3m).

Art. VII. - Utrum temperantia sit virtus cardi­
nalis.
Resp. Aff. - R.

est: quia virtus principalis

seu cardinalis dicitur quae principalius lauda­
tur ex aliquo eorum quae communiter requirun­
tur ad rationem virtutis. Ad rationem autem vir­
tutis (moralis) communiter requiritur moderatio
in delectationibus tactus; nam tales delectatio­
nes sunt nobis naturales, et objecta earum sunt
necessaria praesentis vitae. Moderatio autem
haec ad temperantiam pertinet; et ideo temperan­
tia est virtus cardinalis seu principalis.

Art. VIII. - Utrum temperantia sil maxima vir­
tutum.
Resp. Neg. - R.

est: quia quanto magis vir­

tus pertinet ad bonum multitudinis, tanto melior
13

est. Justitia autem et fortitudo magis pertinent
ad bonum multitudinis quam temperantia; quod
patet ex supra dictis de justitia et de fortitudine:
justitia enim est ad alterum, et fortitudo est
circa pericula mortis, praecipue bellorum. Tem­
perantia autem moderatur solum concupiscen- i
Lias et delectationes eorum quae pertinent ad
ipsum hominem.
r;

Notandum: Inter virtutes primum locum tenent
virtutes theologicae; prudentia est om lium virtu­
tum moralium excellentissima, justitia in secundo
loco, fortitudo in tertio, et temperantia in ultimo
collocanda est.

QUAESTIO CXLII

De vitiis quae adversantur temperantiae
Deinde considerandum est de vitiis oppositis
temperantiae; et circa hoc quaeruntur quatuor:

Art. I. - Utrum, insensibilitas sil uitium.
Resp. Aff. - R. est: quia ad vitium insensibi­
litatis pertinet ut quis intantum delectationem
refugeret quod praetermitteret ea quae sunt ne­
cessaria ad conservationem naturae. Hoc autem
ordini naturali repugnat; natura enim delecta­
tionem apposuit operationibus necessariis ad vi­
tam hominis. - Unde delectatio fugienda est
utique ad vitandum peccatum, non tamen tota­
liter; sed ut ultra non quaeratur quam neces­
sitas requirat. (Ad 3m). Quandoque autem lau­
dabile vel etiam necessarium est ab hujusmodi
delectationibus abstinere, scii, propter aliquem
finem honestum; sicut propter sanitatem cjrporalem; vel etiam propter alicujus officii exeeutionem. Similiter ad recuperandam animae sa­
nitatem per poenitentiam; et homines volentes

contemplationi et rebus divinis vacare, oportet
quod se magis a carnalibus desideriis abstrahant.

Art. II. - Utrum intemperantia sit puerile pec­
catum.
Resp. Aff. - Scii. : non quia convenit pueri,
ac si puerus fuerit proprie intemperatus; sed
secundum quamdam similitudinem.
R. est: quia, ut Phisophus dicit (Eth. iii,
cap. ult.), similitudinem habet intemperantia
ad puerilia peccata; et hoc propter tria: primo,
quantum ad id quod appetitur; nam sicut puer,
ita et concupiscentia appetit aliquid turpe: et
hujus ratio est, quia puer, sicut et concupiscen­
tia, non attendit ad ordinem rationis; secundo,
quantum ad eventum. Puer enim, si suae vo­
luntati dimittatur crescit in propria voluntate.
Ita et concupiscentia, si ei satisfiat, majus robur
accipit; tertio, quantum ad remedium quod utri­
que praebetur. Puer enim emendatur per hcc
quod coercetur. Et similiter dum concupiscen­
tiae resistitur, reducitur ad debitum honestatis
modum.

Art. III. - Utrum timiditas sit majus vilium quam
intemperantia.
Resp. Neg. - Scii. : intemperantia gravius
est peccatum quam timiditas, cum ex parte objec­
ti seu materiae, tum ex parte peccantis.
R. primi est: quia quanto illud quod commovet
ad peccatum videtur magis esse necessarium,
tanto peccatum levius est. Timiditas autem inor­
dinate refugit pericula mortis, propter conserva­
tionem ipsius vitae; intemperantia vero est circa
delectationes, quarum appetitus non est adeo
necessarius ad vitae conservationem: nam in­
temperantia magis est circa quasdam appositas

delectationes seu concupiscentias (sicut curiose
praeparatio cibi, ornamentum mulierum, et alia
hujusmodi), quam circa concupiscentias seu de­
lectationes naturales.
R. secundi est: a) quia timores et tristitiae
graves, et maxime in periculis mortis, stupefa­
ciunt mentem: quod non facit delectatio, quae
movet ad intemperantia: unde in timiditate pec­
catum est minus voluntarium; b) quia ea quae
per timorem fiunt, principium habent ab exte­
riori impellente, unde non sunt simpliciter vo­
luntaria, sed mixta: ea autem quae per delecta­
tionem fiunt, sunt simpliciter voluntaria. - Item,
quia ea quae sunt intemperati, sunt magis volun­
taria in singularibus quam in universali; dum,
e contra, in his quae pertinent ad timiditatem,
minus sunt voluntaria in singularibus, quae immi­
nent, quam universalia, puta fugiendo salvari.
Quod autem est magis voluntarium in singulari­
bus, in quibus est actus, est simpliciter magis
voluntarium; c) quia contra intemperantiam
magis de facili invenitur lemedium quam contra
timiditatem, quae est circa pericula mortis. Et ideo intemperantia est simpliciter majus pec­
catum quam timiditas.

Art. IV. - Utrum peccatum, intemperantiae sil
maxime exprobrabile.
Resp. Aff. - R. est: quia exprobratio opponi
videtur honori et gloriæ. Intemperantia autem
maxime opponitur honori et gloriæ. Unde pec­
catum intemperantiae est maxime exprobrabile.
Intemperantia enim maxime repugnat excellen­
tiae, cui debetur honor, et claritati, quam gloria
importat. Nam intemperantia est circa delecta­
tiones quae sunt communes nobis et brutis; unde
homo intemperatus « comparatus est jumentis

insipientibus, et similis /aclus esi illis » (Ps. xlviii,
21). Hoc est contra excellentiam hominis. Maxime
autem repugnat claritati, quia in delectationi­
bus circa quas est intemperantia minus apparet
di lumine rationis, ex qua est tota claritas et pul­
chritudo virtutis: unde et hujusmodi delectationes
dicuntur maxime serviles. - Inde, est quod Gre­
gorius dicit (Moral, lib. xxxiii, cap. 2): «Vitia
carnalia, quae sub intemperantia continentur, etsi
sint minoris culpae, sunt tamen majoris infa­
miae». (Ad Im).
Notandum: Intemperantia est maxime exprobabilis inter vitia humana, quae scii, attenduntur
secundum passiones humanae naturae aliqualiter
conformes. Sed illa vitia (piae excedunt modum
humanae naturae, sicut comestio carnium huma­
narum, aut coitus bestiarum, aut masculorum,
sunt magis exprobrabilia; et ad genus intempe­
rantiae reducuntur secundum quemdam excessum.
(Ad 3m).

QUAESTIO CXLI1I

De partibus temperantiae
(in generali)
Deinde considerandum est de partibus temperan­
tiae: et primo, de ipsis partibus in generali; secundo
de singulis earum in speciali.

Art. Unicus. - Utrum Tullius convenienter assi­
gnet paries temperantiae, continentiam, clemen­
tiam et modestiam.
Resp. Aff. - Scii. : a) partes intégrales tem­
perant iae sunt: verecundia et honestas; b) partes
subjectivae sunt: abstinentia et sobrietas, ca­
stitas et pudicitia; c) Partes potentiales sunt:
continentia, humilitas et mansuetudo sive cle­
mentia; modestia (sub qua veniunt bona ordinatio
ornatus et austeritas); et ultimo parcitas et mo­
deratio sive simplicitas.

R. primi est: ((nia parles intégrales alicujus
virtutis principalis sunt conditiones requisitae
ad act urn virtutis integre exercendum. Ofliciujn
autem temperantiae in duobus consistit, nempe
in fuga turpitudinis (quod fit per verecundiam),
el in amore decoris (de (pio es! honestas).
R. secundi est: quia partes subjectivae ali­
cujus virtutis principalis dicuntur species ejus.
Species autem di versificantur secundum mate­
riam vel objectum. Genus materiae temperantiae
est duplex: circa nutrimentum; et sic habetur
abstinentia moderans cibum, el sobrietas polum;
- et circa generationem: et in hoc quantum ad
coitum esi castitas, et quantum ad delectationes
circumstantes, quae sunt in osculis, tactibus et
amplexibus, habetur pudicitia.

R. tertii est: quia partes potentiates alicujus
virtutis principalis sunt viriules (piae principali
adjunguntur ut secundariae, propter principa­
lem materiam. Contingit autem tripliciter ul sic
secundariae virtutes temperantiae adjungantur:
primo, ad moderationem interiorum motuum
animi; secundo, ad moderationem exteriorum
motuum et actuum corporis; teri io, ad modera­
tionem rerum exteriorum. - Quantum ad pri­
mum sunt tria: continentia, (pia motus voluntatis
ex impelu passionis commotae moderatur ne
vincatur a passione; humilitas, quae motum spei
et audaciae moderatur; clementia sive mansuetudo,
quae refrenat motum irae tendentem in vindic­
iam. - Quantum ad secundum est. modestia, ad
quam pertinet bene ordinare quid faciendum et
(fiiid dimittendum, etc.; decentiam observare,
scii, per ornatum; el austeritas, per (piam mode­
stiam servatur in colloquiis amicorum vel qui­
buscumque aliis. - Quantum ad tertium sunt
duo: parcitas sive per se sufficientia, per quam

superflua non requirantur; et moderatio sive sim­
plicitas, per (piam homo non nimis exquisita
requirat.

QUAESTIO CXLIV

De partibus temperantiae in speciali, et
primo de verecundia
Deinde considerandum est do partibus temperan­
tiae in speciali; et primo de partibus quasi integralibus, quae sunt verecundia et honestas, Circa ve­
recundiam quaeruntur quatuor:

Art. 1. - Utrum verecundia sit virtus.
Resp. Neg. - Scii. : a) verecundia non est virtus
proprie dicta; sed b) communiter dici potest virtus.
R. primi est: quia verecundia, cum sit. timor
turpitudinis el exprobrationis, non est electiva,
sed passionem nominat, procedit enim ex impetu
quodam passionis. (Ad Im), consequenter defi­
cit a perfecta virtutis ratione.
R. secundi est: quia communiter dicitur virtus
omne quod est bonum et Laudabile in humanis
actibus, vel passionibus: et secundum hoc quan­
doque verecundia dicitur virtus, cum sil quaedam
laudab’lis passio.

Notandum: Ex hoc quod inverecundis sit vi­
tium, non sequitur quod verecundia sit virtus
proprie dicta. Nam quilibet defectus causât vitium;
non autem quodlibet bonum sufficit ad rationem
virtutis. Et ideo non oportet quod omne illud cui
directe opponitur vitium, sit virtus; quamvis
omne vitium opponatur alicui virtuti, secundum
suam originem. (Ad 4m).

Art. Ii. - Utrum verecundia sit de turpi actu.
Resp. Aff. - Scit.: verecundia, quae timor
est turpitudinis, primo et principaliter vilupe-

rium respicit, secundario autem vitiosam turpi­
tudinem.
R. est: (piia turpitudo vitiosa consistit in de­
formitate actus voluntarii. Actus autem volun­
tarius cum in sola voluntate consistat, non habet
rationem ardui, consequenter neque timoris. Unde
verecundia, quae est timor turpitudinis, non re­
spicit turpitudinem vitiosam primo et principa­
liter. Sed vitupcrium, quod est turpitudo quasi
poenalis, habet rationem mali ardui. Et hoc vere­
cundia respicit directe et principaliter; turpitu­
dinem autem vitiosam ex consequenti.
Notandum: Verecundia respicit culpam dupli­
citer: uno modo, ut aliquis desinat vitiosa agere
propter timorem vituperii; alio modo, ut homo
in turpibus quae agit, vitet conspectus publicos
propter timorem vituperii; quorum primum, se­
cundum Grog. Nysscnum (Orth. sid. lib. ii, c. 15),
pertinet ad erubescientiam alterum ad verecundiam.
(In corp. art.).

Art. III. - Utrum homo magis vcrecundetiir a per­
sonis magis conjunctis.
Resp. Aff. - Scii. : cum propter rectitudinem
judicii, tum propter effectum.
R. primi est: quia personae nobis conjunctae
facta nostra magis considerant. Unde a peregrinis,
a pueris, et ab aliis ad quos facta nostra non suflicienter perveniunt, nullo modo verecundamur.
R. secundi est: quia vituperium hominis effec­
tum habet detrimentum perpetuum apud per­
sonas sibi conjunctas, cum quibus semper est
conversaturus.

Art. IV. - Utrum etiam in virtuosis hominibus
possit esse verecundia.
Resp. Neg. - Scii. : in virtuosis perfectis.
R. est: quia virtuosi, ut tales, prout sunt tota­
liter immunes a malo (Ad lm), non apprehen-

dunt turpitudinem ut possibilem sibi, vel quasi
non facile vitabilem: sunt tamen sic dispositi, ut
si in eis essi t aliquid turpe, de hoc verecundaren­
tur.
Notanda: 1. Homines in peccato prof undati,

quibus sua peccata non displicent, sed magis de
eis gloriantur, etiam carent verecundia. (In corp,
art.).
2. Virtuosus non multum verecundatur de infamationibus et opprobriis, quia ea contemnit quasi
ipsis non dignus. Est tamen aliquis motus verecun­
diae praeveniens rationem, sicut et caeterarum
passionum. (Ad 3m).

QUAESTIO CXLV

De honestate
Deinde considerandum est de honestate; et
circa hoc quaeruntur quatuor:

Art. I. - Utrum honestum sit idem virtuti.
Resp. Aff. - R. est: quia aliquid videtur dici
honestum, quod est honore dignum. Honor autem
excellentiae debetur. Excellentia autem homi­
nis maxime consideratur secundum virtutem,
quae est « dispositio perfecti ad optimum », ut
dicitur (Phys. lib. vii, text 17 et 18). Et ideo
honestum, proprie loquendo, in idem refertur
cum v;rtute.

Art. K. - Utrum honestum sit idem quod decorum.
Resp. Aff. - R. est: quia pulchritudo spiritua­
lis sive spiritualis decor consistit in hoc quod con­
versatio hominis sive actio ejus sit bene proportionata secundum spiritualem rationis claritatem.
Hoc autem perlinet ad rationem honesti, quod,
ut diximus (art. praec.), in idem refertur cum
virtute, quae secundum rationem moderatur
omnes res humanas.

Art. III. - Utrum honestum differat ab utili et delec­
tabili.
Resp. Aff. - Scii. : honestum concurrit in
idem subjectum cum utili et delectabili, a quibus
tamen differt ratione.
R. primi est: quia honestum est quod habet
quemdam decorem ex ordinatione rationis. Quod
autem est secundum rationem ordinatum est
homini delectabile et utile : delectabile qui­
dem, quia est naturaliter homini conveniens;
utile vero, quia ad finem ordinatur, scii, ad
felicitatem.
R. secundi est: quia honestum dicitur se­
cundum quod aliquid habet quamdam excel­
lentiam dignam honore propter spiritualem pul­
chritudinem; delectabile autem, inquantum quic—
lat appetitum; utile autem, inquantum refertur
ad aliud.
Notandum: Omne utile et honestum est ali­
qualiter delectabile, sed non convertitur; quia
aliquid potest esse delectabile quin sit honestum
et utile: potest enim aliquid esse homini conve­
niens secundum sensum, et non secundum ratio­
nem. (In corp. art.).

Art. IV. - Utrum honestas debeat poni pars tem­
perantiae.
Resp. Aff. - Scii. : pars integralis.

R. est: quia cum honestas sit quaedam spi­
ritualis pulchritudo, quae turpe et indecens re­
pellit, quaedam conditio temperantiae est, et .
ideo pars ejus integralis, quia concurrit ad per­
fectionem actus temperantiae. Nam temperan­
tiae est moderari et temperare concupiscentias
pravas, quae, ut brutales voluptates, turpissimae
et indecentissimae sunt homini.

QUAESTIO CXLV1
De abstinentia
Deinde considerandum est de partibus subjecti­
vis temperantiae: et primo de his quae sunt circa
delectationes ciborum; secundo de his quae sunt
circa delectationes Venereorum. Circa primum
considerandum est de abstinentia, quae est circa
cibos et potus; et de sobrietate, quae est circa
potum. - Circa abstinentiam autem consideranda
sunt tria: primo, de ipsa abstinentia; secundo, de
actu ejus, qui est jejunium; tertio, de opposito
vitio, quod est gula. - Circa abstinentiam autem
quaeruntur duo:

Art. I. - Utrum abstinentia sit virtus.
Resp. Aff. - Scii. : prout est ratione regulat a.
R. est: quia secundum se considerata abstinentia non habet rationem virtutis, sed est indifferens, et ad regnum Dei non pertinet. Dicit enim
Apostolus (I. Cor. viii, 8): Esca nos non comme ndat Deo; neque enim si non manducaverimus, de/iciemus ; neque si manducaverimus, abundabimus,
scilicet spirilualiter. Utrumque autem eorum
secundum quod fit rationabiliter, virtutem nominat, et si ex fide ct dilectione Dei fiat, ad regnum
Dei pertinet. (Ad Im).
Notandum: Abstinentia est ratione regulate,
cum fit prout oportet pro congruentia hominum
cum quibus aliquis vivit, et personae suae, et pro
valetudinis suae necessitate. (In corp. art.). Et
secundum hoc dicitur (II Pet. i, 5): In scientia
esse abstinentiam ministrandam.

Art. II. - Utrum abstinentia sit specialis virtus.
Resp. Aff. - R. est: quia cum virtus moralis
conservet bonum rationis contra impetus passio­
num, sequitur quod ubi invenitur specialis ratio
qua passio abstrahit a bono rationis, ibi necesse
est esse specialem virtutem. Detectiones autem

I

ciborum natae sunt abstrahere hominem a bono
rationis, propter specialem rationem, scii, propter
earum magnitudinem, et ciborum necessitatem:
homo enim his indiget ad vitae conservationem,
quam maxime homo desiderat. Et ideo absti­
nentia est specialis virtus.
I

QUAESTIO CXLVII

De jejunio
I

«

Deinde considerandum est de jejunio; et circa
hoc quaeruntur octo:

Art. I. - Utrum jejunium sit actus virtutis.
Resp. Aff. - R. est: quia jejunium ordinatur
ad aliquod bonum honestum. Hoc autem est
proprium actui virtuoso. - Ordinatur enim jeju­
nium ad tria: primo, ad concupiscentias carnis
reprimendas. Unde dicit Apostolus (II. Cor., vi,
5): in jejuniis, in castitate, etc.; et Heironymus
dicit (Cont. Jovin. lib. ii, cap. 6, in fin.): «sine
Cerere ct Baccho friget Venus », i. e., per absti­
nentiam cibi et potus tepescit luxuria. - Secundo,
ad hoc quod mens liberius elevetur ad sublimia
contemplanda: unde dicitur Dan. x, quod post
jejunium trium hebdomadarum revelationem ac­
cepit a Deo. - Tertio, ad satisfaciendum pro pec­
catis; unde dicitur Joel ii, 12: Convertimini ad me
in toto corde vestro, in jejunio, in fletu et planctu.

Notandum: Jejunium naturae, quo quis dicitur
jejunus, antequam comedat, consistit in pura ne­
gatione, unde non potest poni actus virtutis; sed
solum illud jejunium quo quis ex rationabili pro­
posito a cibis aliqualiter abstinet. Unde primum
dicitur jejunium jejuni; secundum vero jejunium
jejunantis, quasi ex proposito aliquid agentis.
(Ad 3m).

Art. II. - Utrum jejunium sit actus abstinentiae.
Resp. Aff. - Scii. : proprie est actus abstinen­
tiae.
R. est: quia medium rationis in cibis sumendis,
in quibus jejunium attenditur, adinvenitur ab
abstinentia. Et ideo jejunium est actus absti­
nentiae: conveniunt enim in eadem materia. Se­
cundum finem tamen, jejunium potest etiam
pertinere ad alias virtutes, puta ad religionem
vel ad castitatem. (Ad 2m).

Art. III. - Utrum jejunium sit in praecepto.
Resp. Aff. - Scii. : jejunium in communi cadit
sub praecepto legis naturae, et dicitur jejunium
naturae; sed determinatio temporis et modi jeju­
nandi secundum convenientiam et utilitatem
populi christiani, cadit sub praecepto juris positivi
quod est a praelatis Ecclesiae institutum: et hoc
est jejunium Ecclesiae.
R. primi est: quia cum jejunium sit utile ad
deletionem et cohibitionem culpae, et ad eleva­
tionem mentis in spiritualia, unusquisque ex
naturali ratione tenetur tantum jejuniis uti quan­
tum sibi necessarium est ad praedicta.
R. secundi est: quia sicut ad saeculares prin­
cipes pertinet praecepta legalia juris naturalis
determinativa tradere de his quae pertinent ad
utilitatem communem in temporalibus rebus;
ita etiam ad praelatos ecclesiasticos pertinet ea
statutis praecipere, quae ad utilitatem commu­
nem fidelium pertinent in spiritualibus bonis.
Notandum: Jejunium non est absolute de neces­
sitate praecepti; sed est de necessitate praecepti
unicuique tali remedio indigenti. Et quia multitudo
hominum ut plurimum indiget tali remedio, tum
quia in mullis omnes offendimus, ut dicitur Jacobi
ni, 2, tum etiam quia caro concupiscit adversus
spiritum, ut dicitur Galatas v, 17, conveniens fuit

ut Ecclesia aliqua jejunia statueret ab omnibus
communiter observanda, non quasi praecepto
subjiciens id quod simpliciter ad supercrogationem
pertinet, sed quasi in speciali determinans id quod
est necessarium in communi (Ad Im).

Ari. IV. - Utrum omnes ad jejunia Ecclesiae te­
neantur.
Resp. Neg. - R. est: quia legislator in sta­
tuendo communia praecepta secundum quod
multitudini conveniunt, attendit id quod com­
muniter habetur et in pluribus accidit. Si quis
ergo ex speciali causa in aliquo inveniatur, quod
observantiae statuti repugnet, non intendit talem
legislator ad statuti observantiam obligare. Quod
si causa sil evidens potest homo per seipsum licite
statuti observantiam praeterire. Si vero causa
sit dubia, debet aliquis ad superiorem recurrere,
qui habet potestatem in talibus dispensandi.

Art. V. - Utrum convenienter determinentur tem­
pora jejunii Ecclesiae.

Resp. Aff. - R. est: quia jejunium ad duo
ordinatur, scii, ad deletionem culpae et ad ele­
vationem mentis in superna. Et ideo illis tempori­
bus specialiter fuerunt jejunia indicenda, in qui
bus oportebat homines a peccato purgari, et men­
tem fidelium elevari in Deum per devotionem;
quae quidem praecipue imminent ante pascha­
lem solemnitatem, et in vigiliis praecipuarum
festivitatum, in quibus praeparari nos opertet
ad festa futura devote celebranda . - Similiter
etiam consuetudo ecclesiastica habet ut in singu­
lis quartis anni, sacri ordines conferantur; ad
quorum susceptionem oportet per jejunium prae­
parari et eos qui ordinant, et illos qui ordinandi
sunt, et etiam totum populum pro cujus utili­
tate ordinantur.

Art. VI. - Utrum requiratur ad jejunium quod
homo tantum semel comedat.
Resp. Aff. - R. est: quia jejunium ab Eccle­
sia instituitur ad concupiscentiam refrenandam,
ita tamen quod natura salvetur. Ad hoc autem
sufficere videtur unica comestio, per quam homo
potest naturae satisfacere, et tamen concupiscen­
tiae aliquid detrahit, diminuendo comestionum
vices. Et ideo Ecclesiae moderatione statutum
est ut semel in die a jejunantibus comedatur.
*

Art. VII. - Utrum hora nona (3 p. m.) convenien­
ter taxetur ad comedendum his qui jejunant.
Resp. Aff. - R. prima est: ut jejunans, qui
secundum communem consuetudinem circa ho­
ram sextain (i. e., ad meridiem) comedit, aliquam
afflictionem sentiat pro culpae satisfactione,
quin tamen per hoc natura multum gravetur.
R. secunda est: quia ista hora convenit my­
sterio passionis Christi, quae completa fuit hora
nona, quando inclinatio capite tradidit spiritum.
Jejunantes enim, dum suam carnem affligunt, pas­
sioni Christi conformantur. (Gal. v, 24).

Art. VIII. - Utrum convenienter jejunantibus in­
dicatur abstinentia a carnibus, et ovis, et lacliciniis.
Resp. Aff. - R. est: quia jejunantibus Eccle­
sia interdicit illos cibos qui et in comedendo ma­
ximi hibent delectationem, et iterum maxime
luminem ad venerea provocant. Hujusmodi
autem (secundum naturam) sunt carnes anima• Diu ignota fuit in Ecclesia caenacula vespertina, quae dici­
tur collatio. Videtur quod tempore D. Thomae ad an. 1274, non­
dum erat in usu. - Ad praxim jejunii hodie vigentem, videndus
est Codex Juris Canonici.

Hum, et ea quae ab cis procedunt, sicut lacticinia ex gressibilibus, et ova ex avibus. Huju­
smodi enim magis conformantur humano cor­
pori; et ideo plus delectant et magis conferunt
ad humani corporis nutrimentum: unde ex eorum
comestione plus superfluit, ut vertatur in mate­
riam seminis, cujus multiplicatio est maximum
incitamentum luxuriae. Et ideo ab his cibis prae­
cipue jejunantibus Ecclesia statuit esse absti­
nendum.
QUAESTIO CXLVIII

De gula
Deinde considerandum est de gula; ct circa hoc
quaeruntur sex:

Art. I. - Utrum gula sit peccatum.
Resp. Aff, - R. est: quia gula non nominat
quemlibet appetitum edendi et bibendi, sed inor­
dinatum, i. e., ab ordine rationis recedentem;
vitium enim gulae consistit in concupiscentia
cibi ct potus non regulata ratione. - Unde non
agitur de appetitu naturali, ad quem pertinent
esuries et sitis; sed de appetitu sensitivo, qui
rationi subordinatur. (Ad 3m).

Art. II. - Utrum gula sit peccatum mortale.
Resp. Aff. - Scii. : quando homo inhaeret
delectationi gulae tanquam fini, propter quem
Deum contemnit, paratus scilicet contra prae­
cepta Dei agere, ut delectationes hujusmodi asse­
quatur.
R. est: quia sic inordinatio concupiscentiae
accipitur in gula secundum aversionem a fine ultimo
in (pia peccatum mortale consistit. - Si vero talis
concupiscentia sit tantum secundum ea quae

sunt ad finem, utpote quia quis nimis concupi­
scit delectationes ciborum, non tamen ita quod
propter hoc faceret aliquid contra legem Dei,
est peccatum veniale.

Art. III. - Utrum gula sit maximum peccatorum.
Resp. Neg. - Scit. : quanquam gula occasio­
nem praebeat multorum peccatorum, ipsa tamen
non est peccatorum maximum, neque ex parte
materiae, neque ex parte peccantis.
R. est: quia ex parte materiae in qua peccatur,
peccata quae sunt circa res divinas, sunt maxima.
Ex parte autem peccantis peccatum gulae magis
alleviator quam aggravetur, tum propter neces­
sitatem assumptionis ciborum, tum etiam prop­
ter difficultatem discernendi et moderandi id
quod in talibus convenit.
Notandum: Aliquando peccata quae ex gula
occasionantur sunt etiam graviora quam ipsa gula.
Nec in hoc est aliquid inconveniens, quia non opor­
tet quod causa sit potior suo effectu, nisi in causis
per se. Gula autem est causa aliorum vitiorum
non per se. sed per accidens et per occasionem.
(Ad 2m).

Art. IV. - Utrum corwenienler species gulae di­
stinguantur secundum has quinque conditiones:
praepropere, laute, nimis, ardenter, studiose.
Resp. Aff. - R. est: quia inordinatio gulae
potest attendi et circa ipsum cibum, et circa co­
mestionem cibi. Inordinatio quantum ad ipsum
cibum potest esse tripliciter: primo, quantum
ad substantiam vel speciem cibi, scii, cum ali­
quis quaerit cibos lautos, i. e., pretiosos; secundo,
quantum ad qualitatem, cum aliquis qua rit cibos
nimis accurate praeparatos, i. e., studiose ; tertio,
quantum ad quantitatem, cum quis excedit nimis
in edendo. Quantum autem ad comestionem sive

sumptionem cibi inordinatio potest esse dupli­
citer: vel quia quis praevenit debitum tempus
comedendi, quod est praepropere ; vel quia non
servat modum debitum in edende, quod est ar­
denter.

Art. V. - Utrum gula sit vitium capitale.

1>Λ

Resp. Aff - R. est: quia vitium capitale di­
citur ex quo alia vitia oriuntur secundum ra­
tionem causae finalis, inquantum scilicet habet
finem multum appetibilem. Aliquis finis autem
redditur mullum appetibilis ex hoc quod habet
aliquam de conditionibus felicitatis. Pertinet au­
tem ad rationem felicitatis delectatio. Et ideo
vitium gulae, quod est circa delectationes tactus,
quae sunt praecipue inter alias, convenienter

Art. VI. - Utrum convenienter assignentur gulae
quinque filiae, scilicet inepta laetitia, scurrilitas,
immunditia, multiloquium et hebetudo mentis
circa intelligentiam.

Resp. Aff. - R. est: quia cum gula sit circa
immoderatam delectationem in cibis et potibus,
filiae ejus ex immoderata delectatione cibi et po­
tus consequuntur. Haec autem accipiuntur vel ex
parte animae, vel ex parte corporis. Ex parte
animae quadrupliciter: primo quidem quantum
ad rationem, cujus acies hebetatur ex immode­
ratione cibi et potus: et quantum ad hoc ponitur
filia gulae « hebetudo sensus circa intelligentiam»;
propter fumositates ciborum perturbantes caput.
Secundo, quantum ad appetitum, et quantum
ad hoc ponitur inepta laetitia, quia omnes aliae
inordinatae passiones ad laetitiam et tristitiam
ordinantur. Tertio, quantum ad inordinatum
verbum; et sic ponitur multiloquium. Quarto,

I

quantum ad inordinatum actum, et sic ponitur
scurrilitas, i. e., jocular itas quaedam proveniens
ex defectu rationis quae sicut non potest cohibere
verba, ita non potest cohibere exteriores gestus. —
Ex parte autem corporis ponitur immunditia,
quae potest attendi sive secundum inordina­
tam emissionem quarumcumque superfluitatum,
vel specialiter quantum ad emissionem seminis.

QUAESTIO CXLIX

De sobrietate
Deinde considerandum est de sobrietate et de
vitio opposito, scilicet ebrietate; et circa sobrieta­
tem quaeruntur quatuor:

Art. I. - Utrum materia sobrietatis sil potus.
Resp. Aff. - Scii. : potus est materia sobrie­
tatis proprie dictae.
R. est: quia illam materiam specialiter sibi
sobrietas adscribit, in qua maxime laudabile est
mensuram servare; nam nomen sobrietaâs a
mensura sumitur: dicitur enim aliquis sobrius,
quasi briam, i. e., mensuram, servans. Talis au­
tem materia est potus inebriare valens, quia ejus
usus mensuratus multum confert, et modicus
excessus multum laedit; impedit enim usum ra­
tionis magis etiam quam excessus cibi. - Commu­
niter autem sumendo nomen sobrietatis potest
in quacumque materia dici.

Art. II. - Utrum sobrietas sit per se virtus specialis.
Resp. Aff. - R. est: quia sobrietas specialiter
ordinatur ad conservandum bonum rationis: sci­
licet removendo speciale impedimentum rationis,
quod ex immoderato potu inebriante provenit.

Art. ΙΠ. - Utrum usus vini totaliter sit illicitus.
Resp. Neg. - Scii. : secundum se loquendo,
bibere vinum non est illicitum; potest tamen
multipliciter reddi illicitum per accidens.
R. primi est: quia sententia Domini est: Non
quod intrat in os coinquinat hominem.
R. secundi est: quia quandoque bibens dc
facile laeditur vino; quandoque vero aliquis obli­
gatur ex voto ad vinum non bibendum; et quan­
doque redditur hoc illicitum ex parte aliorum,
scilicet si ex hoc scandalizentui.
Notandum: Aliquando totalis abstinentia a
vino requiritur propter studium perfectionis (evangelicae) secundum conditiones quorumdam per­
sonarum et locorum. (Ad Im et 3m passim).

Art. IV. - Utrum sobrietas magis requiratur in
majoribus personis.
Resp. Neg. - Scii. : a) ad refrenandum concu­
piscentias et ad tollendum vitia, sobrietas magis
requiritur in juvenibus et in mulieribus quam in
senjoribus et majoribus; b) quantum vero ad
operationem virtutis, sobrietas magis requi’itur
in majoribus.
R. primi est: quia in juvenibus magis viget
concupiscentia delectabilis propter fervorem aeta­
tis; in mulieribus autem non est sufficiens robur
mentis ad hoc quod concupiscentiis resistant.
Unde, secundum Valerium Maximum (Lib. ii,
cap. 1), mulieres apud Romanos antiquitus non
bibebant vinum.
R. secundi est: quia operatio virtutis per
sobrietatem magis est necessaria ad propriam
operationem majorum, scilicet seniorum, in qui­
bus ratio debet vigere ad aliorum eruditionem,
et episcoporum, seu quorumlibet Ecclesiae mini-

st rorum, qui mente devota debent spiritualibus
officiis insistere, et regum, qui per sapientiam
debent populum subditum gubernare.

QUAESTIO CL
De ebrietate
Deinde considerandum est de ebrietate; et circa
hoc quaeruntur quatuor:

Art. I. - UIrum ebrietas sit peccatum
*
Resp. Aff. - R. est: quia, prout hic sumitur,
ebrietas importat inordinatam concupiscentiam
et immoderatum usum vini (vel omnis alius po­
tus inebriantis). - Unde ebrietas prout significat
ipsum defectum hominis, qui accidit ex mullo
vino potato, ex quo fil ut non sit compos rationis,
non nominat culpam, sed defectum poenalem
consequentem ex culpa. Similiter, inquantum
nominat actum quo quis in hunc defectum incidit,
si hoc accidat ex nimia vini fortitudine praeter
opinionem bibentis, sic etiam ebrietas potest acci­
dere sine peccato, praecipue si non ex negligentia
hominis contingat, sicut, ut creditur, Noe ine­
briatus fuit, ut legitur Gen. ix.
Notandum: Ebrietas, et alia vitia quae diver­
sis speciebus temperantiae opposita sunt per exces­
sum, habent vitia sibi opposita per defectum, quae
tamen remanent innominata, sicut dictum est de
insensibilitate (quaes, exlii). - (Ad lm).

Art. II. - Utrum ebrietas sit peccatum mortale.
Resp. Aff. - Scii. : si contingat quod aliquis
bene advertat potum esse immoderatum et inc* Juxta mentem Divi Thomae, ita ebrietatem definit Biiluart:
« Voluntarius excessus in potu inebriante usque ad defectum
usus rationis », Et secundum hoc patet ebrietatem esse peccatum.

briantem, et tamen magis vult ebrietatem incur­
rere quam a potu abstinere.
R. est: quia secundum hoc homo volens et
sciens piivat se usu rationis, quo secundum vir­
tutem operatur et peccata declinat; et sic peccat
mortaliter, periculo peccandi se committens. Unde ebrietas, per se loquendo, est peccatum mor­
tale.

Art. III. - Utrum ebrietas sit gravissimum pecca­
torum.
* ·

Resp. Neg. - R. est: quia peccata quae sunt
directe contra Deum, et ideo bono divino oppo­
sita, graviora sunt peccato ebrietatis, quod directe
opponitur bono rationis humanae.

Art. IV. - Utrum ebrietas excuset a peccato.
Resp. Aff. - Scii. : a) ex parte defectus con­
sequentis, ebrietas habet excusare a culpa; b)
ex parte actus praecedentis, excusat a culpa si
talis actus est sine culpa; secus non excusat.

R. primi est: quia ex parte defectus conse­
quentis, in quo ligatur usus rationis, ebrietas
causât involuntarium per ignorantiam: (consi­
derando hunc defectum secundum se).
R. secundi est: quia si actus praecedens fuit
culpabilis, sic peccatum sequens redditur volun­
tarium ex voluntate praecedentis actus, inquan­
tum scilicet aliquis dans operam rei illicitae inci­
dit in sequens peccatum. - Diminuitur tamen
peccatum sequens, sicut et diminuitur ratio vo­
luntarii.

QUAESTIO CLI
De castitati
Deinde considerandum est de castitate; et primo
de ipsa virtute castitatis; secundo de virginitate,
quae est pars castitatis; tertio de luxuria, quae est
ejus vitium oppositum. Circa primum quaeruntur
quatuor:

Art. I. - UIrum castitas sit virtus.
Resp. Aff. - R. est: quia castitas est per quam
ratione, concupiscentia castigatur, ut scilicet
secundum judicium rationis et electionem vo­
luntatis aliquis moderate utatur corporalibus
membris in venercis.

Notandum: Castitas enumeratur etiam inter
Eructus Spiritus sancti. Est enim virtus inquantum
est operans secundum rationem; fructus autem,
inquantum babet delectationem insuo actu (Ad Im).

Art. II. - Utrum, castitas sit virtus generalis.
Resp. Neg. - Scii.: a) castitas proprie dicta
est specialis virtus; b) metaphorice dicta, pro
castitate spirituali, est virtus generalis.
R. primi est: quia castitas proprie dicta habet
materiam specialem, scilicet concupiscentias de­
lectabilium, quae sunt in venercis.
R. secundi est: quia castitas spiritualis seu
metaphorice dicta delectatur in spirituali conjunc­
tione ad Deum, et abstinet se ne delectabiliter
aliis conjungatur contra debitum divini ordinis.
Hoc autem ad quamlibet virtutem pertinet ne
mens humana rebus illicitis delectabiliter conjun­
gatur. Et secundum hoc castitas est virtus ge­
neralis. - Contra hanc spiritualem castitatem

habetur fornicatio spiritualis, per quam mens
quibuscumque aliis rebus delectabiliter contra
debitum divini ordinis conjungitur. (Specialiter
tamen fornicatio spiritualis dicitur de aspostasia
a vera fide).
Notandum: Sicut supra dictum est (quaes,
exlii, art. 2), concupiscentia delectabilis maxime
assimilatur puero, eo quod appetitus delectabilis
est nobis connatura lis, et praecipue delectabi­
lium secundum tactum, quae ordinantur ad con­
servationem naturae. Et inde est quod si nutriatur
horum delectabilium concupiscentia, per hoc quod
ei consentiatur, maxime augebitur: sicut puer, qui
suae voluntati relinquitur. Et sic concupiscentia
horum delectabilium maxime indiget castigari; et
ideo circa hujusmodi concupiscentias antonomastiee dicitur castitas, quamvis quilibet motus appetitivae partis debet castigari a ratione etiam
per alias virtutes morales. (Ad 2m).

Art. III. - Utrum castitas sit virtus distincta ab
abstinentia.
Resp. Aff. - R. est: quia castitas est circa
delectationes venereorum; dum abstinentia est
circa delectationes ciborum. Est enim alia ratio
utendi cibis, et potibus, et venereis. Et ideo opor­
tet esse diversas virtutes, licet sint unius sensus,
scilicet tactus. (Ad Im).

Art. IV. - Utrum pudicitia pertineat specialiter ad
castitatem.
Resp. Aff. - Scii. : pudicitia ad castitatem
ordinatur, non quasi virtus ab ipsa distincta,
sed sicut exprimens castitatis circumstantiam
quamdam. (Interdum tamen unum pro alio po­
nitur).
R. est: quia pudicitia, quae a pudore dicitur,
maxime verecundatur de actibus veneris; et ideo
pudicitia attenditur proprie circa signa exteriora

veneorum, sicut sunt aspccuTsimpudici, oscula et
tactus. Castitas autem magis attenditur circa
ipsam veneream commixtionem.

QUAESTIO CLII
De virginitate
Deinde considerandum est de virginitate; et
circa hoc quaeruntur quinque:

Art. I. - Utrum virginitas consistat in integritate
carnis.
Resp. Aff. - Scii. : Virginitas consistit per
accidens in integritate carnis; materialiter in im­
munitate a delectatione quae provenit ex re­
solutione seminis; formaliter et completive in pro­
posito perpetuo se abstinendi a delectatione vé­
nérée ru m.
R. est: quia ratio moralium in eo consistit
formaliter et completive quod est rationis: est
enim virtus moralis in medio rationis. Conserva­
tio autem signaculi virginitatis, quae ex parte
corporis exigitur ad virginitatem, per accidens
se habet; unde, si signaculum virginitatis per
violentiam corrumpitur, firmo manente proposito
animae non peccandi, virginitas ipsa per acci­
dens violabitur, formaliter autem remanebit
integra (Ad 3m). Delectatio autem quae est in
resolutione seminis, in qua conjungitur aliquid
animae cum eo quod est corporis, est quid sensi­
bile passionis: passiones autem sunt materia actu­
um moralium. Unde talis delectatio, si fiat prae­
ter propositum mentis, sicut in dormiendo, vel
per violentiam illatam, cui mens non consentit,
non minuit virginitatem, nisi materialiter tan­
tum.

Resp. Neg. - Scil. : virginitas non Solum non
est illicita, sed est etiam laudabilis.
R. est: quia virginitas ad hoc ordinatur ut
anima liberius vacet divinae contemplationi, se­
cundum illud Apostoli (I. Cor. vi i, 34): Mulier
innupta et virgo cogitat quae Domini sunt, ut sit
sancta et corpore et spiritu. Contemplatio autem
divina maximum hominis bonum est in hac vita,
ad quod caetera alia bona recte ordinari debent.
Notandum: Quantum ad praeceptum legis na­
turae, quod ponitur Genes, i, 28: Crescite, et mul­
tiplicamini, et replete terram, considerandum est
quod hoc praeceptum non respicit homines individualiter, sicut praeceptum de comestione, et
alia hujusmodi, quae requiruntur ad conserva­
tionem vitae individuorum; sed tantum moltitudinem hominum. Huic autem necessarium est
non solum quod multiplicetur corporaliter, sed
etiam quod spiritualiter proficiat. Et ideo suffi­
cienter providetur humanae multitudini, si qui­
dam carnali generationi operam dent; quidam
vero ab haec abstinentes, contemplationi divino­
rum vacent ad totius humani generis pulchritu­
dinem et salutem: non omnia enim quae sunt mul­
titudini debita, impleri possunt per unum. (Ad lm).

Art. III. - Utrum virginitas sit virtus.
Resp. Aff. - Scil. : est virtus specialis.
R. est: quia virginitas habet specialem ma­
teriam boni, scilicet immunitas ab experimento
venereae voluptatis; et in hoc est specialis excel­
lentia virginitatis. Differt igitur virginitas a ca­
stitate, cujus proprium est se conservare inununem ab inordinalione venereae voluptatis.
Notandum: Ille qui peccando virginitatem ami­
sit, per poenitentiam non recuperat virginitatis
materiam, sed recuperat virginitatis propositum.
(Ad 3m).

Art. IV. — Utrum virginitas sit excellentior ma­
trimonio. *
Resp. Aff. - R.

est: lum quia bonum divinum

est potius humano bono; tum quia bonum ani­
mae praefertur bono corporis; lum etiam quia
bonum contemplativae vitae praefertur bono ac­
tivae. Virginitas autem ordinatur ad bonum ani­
mae secundum vitam contemplativam, quod est
cogitare ea quae sunt Dei; conjugium autem or­
dinatur ad bonum corporis, quod est corporalis
multiplicatio generis humani; et pertinet ad vi­
tam activam, quia vir et mulier in matrimonio
viventes necesse habent cogitare quae sunt mun­
di, ut patet per Apostolum (1. Cor. VII). Unde
indubitanter virginitas praeferenda est continen­
tiae conjugali.

Notanda: 1. Licet virginitas sit melior quam
continentia conjugalis, potest tamen conjugatus
melior esse quam virgo: tum ex parte ipsius ca­
stitatis, si scili. ille qui est conjugatus habeat ani­
mum magis paratum ad virginitatem servandam,
si oporteret, quam ille qui est actu virgo; tum quia
forte ille qui non est virgo, habet aliquam excellen­
tiorem virtutem. (Ad 2m).
2. Ad objectionem quod bonum commune me­
lius est bono privato, considerandum est quod
bonum commune potius est bono privato, si sit
ejusdem generis; sed potest esse quod bonum pri­
vatum sit melius secundum suum genus. Et hoc
modo virginitas Deo dicata praefertur fecunditati
carnali. (Ad 3m).
• Lut herus Joviniano pejor non solum tantum virginitati
matrimonium adaequavit, sed praetulit; quod his verbis a Con­
cilio Trident i no profligatum est (Sess. xxiv, can. 10): «Si quis
dixerit statum conjugalem anteponendum esse statui virgini­
tatis, vel caelibatus, et non esse melius ac beatius manere in
virginitate, aut caelibatu, quam conjungi matrimonio, anathe­
ma sit ».

Art. V. - Utrum virginitas sit maxima virtutum.
Resp. Neg. - Scii. : a) in genere suo, i. e., ca­
stitatis, virginitas est excellentissima; sed b) sim­
pliciter loquendo non est talis.
R. primi est: quia virginitas transcendit et
castitatem vidualem et conjugalem. Et ex eo
quod castitati attribuitur antonomastice decor,
inde est quod virginitati per consequens attri­
buitur excellentissima pulchritudo.
R. secundi est: quia semper finis excellit id
quod est ad finem; et quanto aliquid <flicacius
ordinatur ad finem, tanto melius est. Finis au­
tem, ex quo virginitas laudabilis redditur, est
vacare rebus divinis. Unde ipsae virtutes theolo­
gicae, et etiam virtus religionis, quarum actus
est ipsa occupatio circa res divinas, praeferuntur
virginitati. Similiter etiam vehementius operantur
ad hoc quod inhaereant Deo martyres, qui ad
hoc postponunt propriam vitam; et viventes in
monasteriis, qui ad hoc postponunt propriam
voluntatem, et omnia quae possunt habere, quam
virgines, quae ad hoc postponunt veneream volup­
tatem. Et ideo virginitas non simpliciter est maxi­
ma virtutum.

QUAESTIO CLUI

De vitio luxuriae
Deinde considerandum est de vitio luxuriae,
quod opponitur castitati; et primo de ipsa in ge­
nerali; secundo de speciebus ejus. Et circa primum
quaeruntur quinque:

Art. I. - Utrum materia luxuriae sint solum con­
cupiscentiae, et delectationes venereae.

Resp. Aff. - R. est: quia, sicut Isidorus dicit
(Etymol. lib. x, ad lift L): «Luxuriosus aliquis

dicitur quasi solutus in voluptates ». Maxime
autem voluptates venereae animum hominis sol­
vunt; et ideo circa voluptates venereas maxime
luxuria consideratur. - Secundario autem dicitur
in quibuscumque aliis ad excessum pertinentibus.
Unde Galat. v dicit Glossa, quod « luxuria est
quaelibet superfluitas ».

Art. II. - Utrum nullus actus veneretis possit esse
.sine peccato.
Resp. Neg. - R. est: quia in actibus humanis
peccatum est quod est contra ordinem rationis.
Debitus autem usus Venereorum, quae naturaliter
ad honestum finem ordinantur, non est contra
ordinem rationis. Sicut igitur usus ciborum potest
esse absque peccato, si fiat debito modo et ordine,
secundum quod competit saluti corporis, ita etiam
et usus venereorum potest esse absque omni pec­
cato, si fiat debito modo et ordine, secundum
quod est conveniens ad finem generationis huma­
nae. - Quantum autem ad abundantiam delec­
tationis, quae est in actu venereo, ad virtutem
non pertinet, quantum sensus exterior delecte­
tur, quod consequitur corporis dispositionem, sed
quantum appetitus interior ad hujusmodi delec­
tationes afficiatur. (Ad 2m).
Notandum: Quod concupiscentia et delecta­
tio venereorum non subjacet imperio et modera­
tioni rationis, provenit ex poena primi peccati,
inquantum scilicet ratio rebellis Deo meruit habere
suam carnem rebellem. Unde non sequitur quod
actus ille venereus sit peccatum, sed quod in illo
actu sit aliquid poenale a peccato primo, seu ori­
ginali, derivatum. (Ad 2m et 3m passim).

Art. III. - Utrum luxuria quae est circa actus venereos, possit esse peccatum.
Resp. Aff. - R. est: quia ad rationem luxu­
riae pertinet ut ordinem et modum rationis exce-

dat circa venerea. Et ideo absque dubio luxuria
est peccatum.
Notandum: Quamvis semen humani corporis
sit aliquid superfluum, tamen non potest qualiter­
cumque emitti, quia indigetur. Dicitur enim super­
fluum ex eo quod residuum est operationis virtutis
nutritivae, tamen indigetur eo ad opus virtutis
generati va e. Unde emissio seminis taliter debet
fieri, ut conveniat fini, ad quem indigetur (Ad Im),
secundum Dei ordinationem, qui est actor naturae.
Ex eo ergo quod aliquis inordinate suo corpore
utitur per luxuriam, injuriam facit Deo, qui est
principalis dominus corporis nostri. (Ad 2ni).

Art. IV. - Utrum luxuria sil vilium capitale.
Resp. Aff. - R. est: quia finis luxuriae est
multum appetibilis, tum propter vehementiam
delectationis, tum propter connaturalitatem huju­
smodi concupiscentiae. Et ideo ex ejus appetitu
homo procedit ad multa peccata perpetranda,
quae omnia ex illo vitio tanquam ex principaliori
oriri dicuntur.

Art. V. - Utrum convenienter dicantur esse filiae
luxuriae, caecitas mentis, inconsideratio, prae­
cipitatio, inconstantia, amor sui, odium Dei,
affectus praesentis saeculi, et horror futuri.
Resp. Aff. - R. est: quia cum per vilium luxu­
riae maxime appetitus inferior vehementer inten­
dat suo objecto, scilicet delectabili, propter vehe­
mentiam passionis et delectationis, consequens
est quod per luxuriam maxime superiores vires |
deordinantur, scilicet ratio et voluntas. Sunt
autem rationis quatuor actus in agendis. Primo |
quidem simplex intelligentia, quae apprehendit
aliquem finem ut bonum; et hic actus impeditur
per luxuriam. Et quantum ad hoc ponitur cae­
citas mentis. Secundus actus est consilium de .
his quae sunt agenda propter finem. Hic etiam

impeditur per concupiscentiam luxmiae. Et quan­
tum ad hoc ponitur praecipitatio. Tertius actus
est judicium de agendis: et hic euam impeditur
per inconsideralionem, quae provenit ex luxuria.
Quartus actus est praeceptum rationis de agendo,
qui etiam impeditur per inconstantiam, quae ex
luxuria causatur. - Ex parte autem voluntatis
consequitur duplex actus inordinatus: quorum
unus est appetitus finis; et quantum ad hoc po­
nitur amor sui, quantum scilicet ad delectatio­
nem, quam inordinate appetit; et per oppositum
ponitur odium Dei, inquantumscilicet (Deus) prohi­
bet delectationem concupitam. Alius autem est ap­
petitus eorum quae sunt ad finemî et quantum
ad hoc ponitur affectus praesentis saeculi; in quo
scilicet aliquis vult frui voluptate; et per oppo­
situm ponitur desperatio futuri saeculi, quia dum
nimis detinetur carnalibus delectationibus, non
curat pervenire ad spirituales, sed fastidit eas.
Notandum: Quantum ad effectus luxuriae in
locutione notantur quatuor; scilicet turpiloquia,
quia ex abundantia cordis os loquitur (Mt. xii, 34);
scurrilia, quae sunt verba leviter et inconsiderate
dicta; ludicra, i. e., verba ad delectationem luxu­
riosam ordinata; et stultiloquia, quae ex caecitate
mentis proveniunt (Ad 4m).

QUAESTIO CLIV

De luxuriae partibus
Deinde considerandum est de luxuriae partibus;
et circa hoc quaeruntur duodecim.

Art. I. - Utrum convenienter assignentur sex spes
luxuriae, scilicet fornicatio simplex, adulterium, in­
cestus, stuprum, raptus et vilium contra naturam.
Resp. Aff. - R. est: quia illud quod dat spe­
ciem actui morali sumitur ab objecto, quod est

materia actus. Haec autem potest non conveniri
rationi rectae dupliciter: uno modo, quia habet
repugnantiam ad finem venerei actus: et sic in­
quantum impeditur generatio prolis, est vitium
contra naturam, quod est in omni actu venereo,
ex quo generatio sequi non potest; inquantum
autem impeditur debita educatio, et promotio
prolis natae, est fornicatio simplex, quae est soluti
ex parte ipsius feminae cui aliquis commiscetur,
quia ei debitus honor non servatur: et sic est inces­
tus, qui consistit in abusu mulierum consangnini-

ejus in cujus potestate est femina; quae si est
in potestate viri, est adulterium; si autem est
in potestate patris, est stuprum, si non inferatur
violentia; raptus si inferatur.
Notandum: Peccatum conjugati cum sua uxore
non est secundum indebitam materiam, sed se­
cundum alias circumstantias, quae non consti­
tuunt speciem moralis actus. (Ad 4m).

Art. II. - Utrum fornicatio simplex sit peccatum
mortale.
Resp. Aff. - R. est: quia simplex fornicatio,
i. e., concubitus soluti cum soluta, fit per vagum
concubitum, quod est contra naturam humanam

sicut etiam omnibus avibus, ut concubitus non
sit vagus, sed quod maris sit ad determinatam
feminam, cum qua, propter vitam et bonum pro­
lis, permaneat non per modicum tempus, sed
diu, vel etiam per totam vitam; et secundum hoc
matrimonium dicitur de jure naturali. Nec obstat,
si aliquis fornicando aliquam cognoscens suffi­
cienter provideat proli de educatione; quia id
quod cadit sub legis determinatione, judicatur

secundum id quod communiter accidit, et non
secundum id quod in aliquo casu potest acci­
dere.
Notandum: Apud Gentiles fornicatio simplex
non reputabatur illicita propter corruptionem
naturalis rationis; Judaei autem ex lege divina
instructi, eam illicitam reputabant. (Ad Im). Quantum autem ad sic dictam fornicationem Osce
cum meretrice, considerandum est quod haec facta
fuit ex mandato divino (Oseae, i. 2). Quod autem
homo facit ex voluntate Dei, ejus praecepto obediens, non est contra rationem rectam, quamvis
videatur esse contra communem ordinem rationis:
sicut etiam non est contra naturam quod miracu­
lose fit virtute divina, quamvis sit contra commu­
nem cursum naturae. Et ideo sicut Abraham non
peccavit, filium innocentem volendo occidere,
propter hoc quod obedivit Deo, quamvis hoc se­
cundum se consideratum sit communiter contra
rectitudinem rationis humanae. (Ad 2m).

Art. III. - Utrum fornicatio sil gravissimum pec­
catorum.
Resp. Neg. - R. est: quia fornicatio est con­
tra bonum hominis nascituri; quod est minus bo­
num quam bonum divinum, vel etiam quam bo­
num vitae hominis jam nati: est tamen maius
quam aliquod aliud bonum hominis externum.
Et ideo fornicatio, secundum se et ratione spe­
ciei suae, gravius peccatum est quam peccata
quae sunt contra bona exteriora, sicut furtum et
alia hujusmodi.

Art. IV. - Utrum in lactibus et osculis consistat
peccatum mortale.

Resp. Aff. - Scii. : a) secundum suam spe­
ciem, osculum, amplexus vel tactus, non sunt
peccata mortalia; b) si autem fiant propter delec­
tationem luxuriae, sunt peccata mortalia, et
libidinosa dicuntur.
14

R. primi est: quia haec possunt absque libi­
dine fieri vel propter consuetudinem patriae,
vel propter aliquam necessitatem aut rationabi­
lem causam.
R. secundi est: quia non solum consensus in
actum, sed etiam consensus in delectationem
peccati mortalis est peccatum mortale. Et ideo
cum oscula et amplexus hujusmodi propter de­
lectationem hujusmodi fiant, consequens est quod
sint peccata mortalia; et sic solum dicuntur li­
bidinosa. - (Unde sunt mortalia, si immediate
ordinantur ad fornicationem).

Art. V. - Utrum pollutio nocturna sil peccatum.
Resp. Neg. - Scii. : a) nocturna pollutio se­
cundum se non habet rationem peccati; b) sed
potest esse peccatum per comparationem ad
suam causam, si haec est culpabilis.
R. primi est: quia homo dormiens non habet
liberum judicium, ex quo omne peccatum de­
pendet.
R. secundi patet ex supra dictis de volunta­
rio in causa (I-II, q. Ixxvii, art. 7): - Causae au­
tem nocturnae pollutionis possunt esse tres: una
corporalis, scilicet ex superabundantia humoris
seminalis in corpore, vel ex humoris resolutione
per nimiam calefactionem corporis, vel per quamcumque aliam commotionem; altera est animalis
et interior; puta cum ex cogitatione praecedenti
contingit aliquem dormientem pollui; - ultima
est spiritualis et extrinseca; puta cum ex ope­
ratione daemonis commoventur phantasmata dor­
mientis in ordinem ad talem effectum. - Sic igitur
patet quod nocturna pollutio nunquam est pec­
catum, sed quandoque est sequela peccati prae­
cedentis.

Art. VI. - Utrum stuprum, debeat poni una spe­
cies luxuriae.
Resp. Aff. - R. est: quia ubi circa materiam
alicujus vitii occurrit aliqua specialis deformitas,
ibi debet poni determinata species illius vitii. Stu­
prum autem, quod illicitam virginum defloratio­
nem importat, specialem deformitatem habet
luxuriae, tum ex parte puellae, quia ex hoc quod,
violatur nulla pactione conjugali praecedente,
et impeditur a legittimo matrimonio consequendo,
et ponitur in via meretricandi; tum etiam ex
parte patris, qui de ejus custodia sollicitudinem
gerit, secundum illud Eccli. xlii, 11: Super filiam
luxuriosam confirma custodiam, ne quando faciat
te in opprobrium venire inimicis. Unde stuprum
est determinata luxuriae species.

Art. VII. - UIrum raptus sit species luxuriae di­
stincta a stupro.
Resp. Aff. - R. est: quia ad rationem raptus
requiritur violentia, quam non importat nomen
stupri. Unde juxta Divum Thomam raptus defi­
niri potest: «Vis illata cuicumque personae aut
ejus parentibus causa explendae libidinis ».

Art. VIII. - Utrum adulterium sit determinata
species luxuriae ab aliis distincta.
Resp. Aff. - R. est: quia adulterium specia­
lem deformitatem habet circa actus venereos.
Nam adulterium, ut ipsum nomen sonat, est acces­
sus ad alienum torum; ex quo, praeter peccatum
commune contra sextum praeceptum, non moe­
chaberis, importat alias duas deformitates, qua­
rum prima est contra certitudinem propriae pro­
lis (legitimae), altera autem est contra bonum
prolis alienae. - Item, adulterium specialiter

matrimonio contrariatur, inquantum violat ma­
trimonii fidem, quam quis conjugi debet. (Ad 2m).

Art. IX. - Utrum incestus sit determinata species

luxuriae.
*
Resp. Aff. - R. est: quia ibi necesse est inve­
niri determinatam speciem luxuriae, ubi inve­
nitur aliquid repugnans usui debito Venereorum.
In usu autem consanguinearum vel affinium in­
venitur aliquid incongruum commixtioni Vene­
reae; et hoc ex triplici ratione: primo quidem quia
naturaliter homo debet quamdam honorificen­
tiam parentibus; secundo, quia personas sanguine
conjunctas necesse est ad invicem simul conver­
sari: unde si homines non arcerentur a commix­
tione venerea, nimia oppor limitas daretur homi­
nibus venereae commixtionis; et sic animi homi­
num nimis emollesccrcnt per luxuriam; tertio,
quia per hoc impediretur multiplicatio amicorum.
Dum enim homo uxorem extraneam accipit,
conjunguntur ei quadam speciali amicitia omnes
consanguinei uxoris, ac si essent consanguinei
ejus.
Notandum: Commixtio inter parentes et filios
est secundum se indecens et repugnans naturali
rationi; nam filii naturaliter honorem debent pa­
rentibus, et etiam aliquibus animalibus inest na­
turaliter talis reverentia ad parentes. Commix­
tiones autem inter alias personas, quae ordinem
habent ad parentes, sicut inter sorores et fratres,
non habent ita ex seipsis indecentiam: sed varia­
tur haec decentia vel indecentia secundum consue­
tudinem et legem humanam et divinam; quia, ut
dictum est (art 2 hujus quaes.), usus Venereorum,
* Definiri potest incestus: «Concubitus cum consanguinea
vel afllni intra gradus prohibitos ». Nomen incestas videtur de­
rivari a cesto, i. e., cingulo, quod in honestis nuptiis nova uxor
marito tradebat: hinc consuetum vocari nuptias incestas, quae
sine cesto hunt. De quo ritus Catullus, carm. xi et Ixvii.

qui ordinatur ad bonum commune, subjacet legi.
Et ideo Augustinus dicit (De Civ. Dei, lib. xv, c. 16),
« commixtio sororum et fratrum quanto fuit anti­
quior compellente necessitate, tanto postea facta
est damnabilio”, religione prohibente ». (Ad 3m).

Art. X. - Utrum sacrilegium possit esse species
luxuriae.
Resp. Aff. - Scii. : inquantum luxuria ordi­
nari potest ad violationem alicujus rei sacrae.
R. est: quia actus unius virtutis, vel vitii ordi­
natus ad finem alterius, assumit speciem illius;
sicut furtum quod propter adulterium committi­
tur, transit in speciem adulterii. Unde manife­
stum est quod etiam luxuria, secundum quod vio­
lat aliquid ad divinum cultum pertinens, pertinet
ad speciem sacrilegii, et secundum hoc sacrile­
gium potest poni species luxuriae.

Notandum: Si aliquis abutatur persona conjunc­
ta sibi secundum spiritualem cognationem, com­
mittit sacrilegium ad modum incestus. Si autem
abutatur virgine Deo sacrata, inquantum est spon­
sa Christi, est sacrilegium per modum adulterii.
Inquantum vero est sub spiritualis patris cura
constituta, erit quoddam spirituale stuprum; et
si violentia inferatur, erit spiritualis raptus; qui
etiam secundum leges civiles gravius punitur quam
alius raptus. (Ad 2m).

Art. XI. - Utrum vitium contra naturam sit spe­
cies luxuriae.
Resp. Aff. - R. est: quia in vitio contra na­
turam est specialis ratio deformitatis et indecen­
tiae actus vencrci. Nam vitium contra naturam
non solum repugnat rationi rectae, quod est com­
mune in omni vitio luxuriae; sed etiam super
hoc repugnat ipsi ordini naturali actus venerei.
Quod quidem potest fieri quadrupliciter: scii,
per pollutionem solitariam, quod est peccatum

immunditiae sive mollities; per concubitum ad
rem non ejusdem speciei, quod est bestialilas
(et hoc est gravissimum peccatum inter vilia
quae sunt contra naturam); per concubitum ad
non debitum sexum, puta masculi ad masculum,
vel feminae ad feminam; quod dicitur Sodomilicum vitium; et ultimo, per hoc quod non servetur
naturalis modus concumbendi aut quantum ad
instrumentum non debitum, aut quantum ad
alios monstruosos et bestiales concumbendi mo­
dos.

Art. XII. - Utrum vitium contra naturam sil maxi­
mum peccatum inter species luxuriae.

Resp. Aff. - R. est: quia in quolibet genere
corruptio principii, ex quo alia dependent, est
pessima, sive in speculativis sive in practicis.
Sicut igitur in speculativis error circa ea quorum
cognitio est homini naturaliter indita, est gravis­
simus ct turpissimus; ita in agendis agere contra
ea quae sunt secundum naturam determinata,
est gravissimum et turpissimum. In vitiis autem
quae sunt contra naturam transgreditur homo
id quod est secundum naturam determinatum
circa usum Venereorum; et inde est quod in tali
materia hoc peccatum est gravissimum. - Inter
haec vitia autem infimum locum tenet peccatum
immunditiae, quod consistit in sola omissione
concubitus ad alterum. Gravissimum autem est
peccatum bestialitatis, quia non servetur debita
specie. Post hoc autem est vitium Sodomiticum,
cum ibi non servetur debitus sexus. Post hoc au­
tem est peccatum ex eo quod non servatur debi­
tus modus concumbendi; magis autem si non sit
debitum vas, quam si sit inordinatio secundum
aliqua alia pertinentia ad modum concubitus.
(Ad 3m).

QUAESTIO CLV

De partibus potentialibus temperantiae,
et primo de continentia
I

Postea considerandum est de partibus potentia­
libus temperantiae; et primo de continentia; secun­
do de clementia; tertio de modestia. Circa primum
considerandum est de continentia et de inconti­
nentia. Circa continentiam quaeruntur quatuor:

Art. I. - Utrum continentia sit virtus.
Resp. Aff. - Scii..· a) continentia perfecta,
prout significat abstinentiam ab omni delecta­
tione venerea, est virtus; b) si vero significat resi­
stentiam concupiscentiis pravis, sicut a Philosopho
sumitur (Ethic., Lib. viii), est «virtus mixta».
R. primi est: quia sic sumpta, continentia
identificatur cum virginitate, de qua supra (quaes,
clii, art. 3); vel cum viduitate perfecta.
R. secundi est: quia inquantum continentia,
sic sumpta, firmat rationem contra passiones,
habet ratione virtutis; inquantum vero passio­
nes vehementes insurgunt rationi contrariae,
sic continentia deficit a ratione virtutis. Et ideo
Philosophus dicit (Ethic, lib. iv, cap. ult.), quod
«continentia non est virtus sed quaedam mixta»
- Largius tamen accipiendo nomen virtutis pro
quolibet principio laudabilium operum, possu­
mus dicere continentiam esse virtutem.

Art. II. - Utrum materia continentiae sint concu­
piscentiae delectationum tactus.
Resp. Aff. - Scii.: ontinentia et inconti­
nentia proprie dicuntur circa concupiscentias
delectationum tactus.
R. est: quia continentia importat quamdam
refrenationem, inquantum scilicet tenet se aliquis

I

ne passiones sequatur. Passiones autem tanto
vehementius impellunt, quanto magis sequuntur
inclinationem naturae. Haec autem praecipue
inclinat ad ea quae sunt sibi necessaria vel ad
conservationem individui, sicut sunt cibi; vel
(et magis) ad conservationem speciei, sicut sunt
actus vcnerci, quorum delectationes ad tactum
pertinent. Et ideo materia propria continentiae
et incontinentiae est concupiscentia delectatio­
num tactus, non sicut quas continentia modere­
tur (quod pertinet ad temperantiam), sed sicut
eis resistens (art. seq. ad lin).

Art. III. - Ulrum subjectum continentiae sit uis
concupiscibilis.

Resp. Neg. - R. est: quia virtus in aliquo
subjecto existons facit illud differre a dispositio­
ne quam habet, dum subjicitur opposito vitio.
Continentia autem non facit hanc differentiam
in concupiscibili, quia concupiscibilis eodem modo
se habet in eo qui est continens, et in eo qui est
incontinens, quia in utroque prorumpit in concu­
piscentias pravas vehementes. Unde manifestum
est quod continentia non est in concupiscibili
sicut in subjecto. - Sed differentia inter continen­
tem et incontinentem est in electione; nam conti­
nens, quamvis patiatur vehementes concupiscen­
tias, tamen eligit non sequi eas propter rationem;
incontinens autem eligit sequi eas, non obstante
contradictione rationis. Continentiam ergo opor­
tet esse, sicut in subjecto, in illa vi animae cujus
actus est electio: et haec est voluntas, ut supra
dictum est (I-II, qu. xiii, art. 1).
Notandum: Voluntas igitur media est inter
rationem et concupiscibilem, et potest ab utro­
que moveri. In eo autem qui est continens, move­
tur a ratione; in eo autem qui est incontinens,
movetur a concupiscibili. Et ideo continentia po-

test attribui rationi sicut primo moventi, et in­
continentia concupiscibili; quamvis utrumque im­
mediate pertineat ad voluntatem sicut ad proprium
subjectum. (Ad 2m).

Art. IV. - Utrum continentia sit melior quam tem­
perantia.
Resp. Neg. - Scii.: a) continentia, secundum
quod importat resistentiam rationis ad concupi­
scentias pravas, (piae sunt in homine vehementes,
non est melior temperantia, sed temperantia est
multo potior quam continentia; b) continentia per­
fecta, secundum quod importat cessationem ab
omnibus delectationibus venereis, est potior tem­
perantia simpliciter dicta.
R. primi est: quia plus viget bonum rationis
in eo qui est temperatus, in quo etiam ipse appe­
titus sensitivus est subjectus rationi, quam in eo
qui est continens, in quo appetitus sensitivus vehe­
menter resistit rationi per concupiscentias pravas.
Unde continentia comparatur ad temperantiam
sicut imperfectum ad perfectum, et temperantiae
adjungitur sicut secundarium principali.
R. secundi est: quia continentia perfecta
identificatur cum virginitate, quae praeeminentiam habet ad castitatem simpliciter dictam. Vir­
ginitas enim se abstinet ab omni usu Venereorum.

QUAESTIO CLVI

De incontinentia
Postea considerandum est de incontinentia, et
circa hoc quaeruntur quatuor:

Art. I. - Utrum incontinentia pertineat ad animam,
an ad corpus.
Resp. - Incontinentia pertinet ad animam. Scii. : per se causa incontinentiae est ex parte

animae, quae ratione passionibus non resistit;
corpus autem solam occasionem praebet incon­
tinentiae.
R. est: quia passiones, quantn meum que vehe­
mentes, quae ex dispositione corporis insurgunt
in appetitu sensitivo, non sunt sufficiens causa
incontinentiae, sed occasio sola; eo quod durante
usu rationis, semper homo potest passionibus
resistere. - Quod autem anima ratione passio­
nibus non resistit potest contingere dupliciter:
uno modo, quando anima passionibus cedit, an­
tequam ratio consilietur: quae quidem vocatur
irre/renala incontinentia, vel praevolatio, sicut
accidit in cholericis et in melancholicis; alio modo,
quando non permanet homo in his quae consiliata
sunt, eo quod debiliter est firmatus in eo quod
ratio judicavit: unde haec continentia vocatur
debilitas, et est propria feminarum, et mollium
et phlegmaticorum (Ad Im et 2m).
Notandum: Quia femina secundum corpus habet
quamdam debilem complexionem, quae confert
etiam in opera illa animae quae sunt sine cor­
poris instrumentis, i. e., ad actum intellectus et
voluntatis, fit ut in pluribus quod etiam debili­
ter inhaereat quibuscumque inhaeret; etsi raro
in aliquibus aliter accidat (Ad Im). Idem etiam
dicitur de mollibus et de phlegmaticis, propter
eamdem causam (Ad 2m).

Art. II. - Utrum incontinentia sit peccatum.
Resp. Aff. - Scii. : d) incontinentia proprie
et simpliciter dicta est peccatum cx duplici ra­
tione; b) incontinentia proprie sed secundum quid
dicta, est peccatum ex una ratione tantum; c)
incontinentia non proprie et per similitudinem
dicta, non est peccatum, sed perlinet ad perfec­
tionem virtutis.
R. primi est: quia incontinentia proprie et
simpliciter dicta attenditur circa concupiscentias

delectationum tactus; unde est peccatum tum
ex eo quod incontinens recedit ab eo quod est
secundum rationem; tum ex eo quod se immergit
quibusdam turpibus delectationibus. Unde dicit
Philosophus (Ethic, lib. vii, cap. 8): «inconti­
nentia vituperatur non solum sicut peccatum,
sed sicut malitia quaedam», inquantum scii,
pravas concupiscentias sequitur.
R. secundi est: quia incontinentia proprie
quidem sed secundum quid dicta, consistit in hoc
quod aliquis non servet modum debitum rationis
in concupiscentia rerum per se appetendarum.
R. tertii est: quia incontinentia non proprie,
sed tantum secundum similitudinem dicta, est
circa concupiscentias eorum quibus non potest
aliquis male uti, puta circa concupiscentias vir­
tutum. Et talis incontinentia, quae tantum per
similitudinem dicitur, non est peccatum, sed
pertinet ad perfectionem virtutis.

Art. III. - Utrum incontinens plus peccet quam
intemperatus.
Resp. Neg. - R. est: quia major est inclinatio
voluntatis ad peccatum in intemperato, quam
in incontinente. Nam, in eo qui est intemperatus,
voluntas inclinatur ad peccandum ex propria
electione, quae procedit ex habitu per consuetudinem acquisito; in eo autem qui est incontinens,
voluntas inclinatur ad peccandum ex aliqua passione. Et quia passio cito transit, habitus autem
est qualitas difficile mobilis; inde est quod incontinens statim poenitet, transeunto passione: quod
non accidit de intemperato: quinimo gaudet se
peccasse, eo quod operatio peccati est sibi facta
connaturalis secundum habitum. Unde Philosophus dicit (Ethic, lib. vii, c. 7), quod «incontinens est melior intemperato quia salvatur in eo

optimum principium », scilicet recta aestimatio
de fine. (Ad Im).
Notandum: Ad sanationem incontinentis non
suiïlcit sola cognitio, sed requiritur interius auxi­
lium gratiae concupiscentiam mitigantis; et adhi­
betur etiam exterius remedium admonitionis et
correctionis, ex quibus aliquis incipit concupiscen­
tiis resistere, ex quo concupiscentia debilitatur
*
(Ad 2m).

Art. IV. - Utrum incontinens irae sit pejor quam
incontinens concupiscentiae.
Resp. Neg. - Scii. : a) ex parte passionis, ex
qua ratio superatur, incontinentia concupiscen­
tiae est turpior; b) ex parte autem mali in quod
quis incidit ex incontinentia, ut in plurimum,
gravior est incontinentia irae.
R. primi est: quia motus concupiscentiae
habet majorem inordinationem quam motus
irae. Nam, primo: motus irae participat aliqua­
liter rationem, inquantum scilicet iratus tendit
ad vindicandum injuriam sibi factam; sed motus
concupiscentiae totaliter est secundum sensum,
et nullo modo secundum rationem. Secundo,
quia motus irae magis consequitur corporis com­
plexionem propter velocitatem motus cholerae.
Quod autem provenit ex naturali corporis dispo­
sitione, reputatur magis venia dignum. Tertio,
quia ira quaerit manifeste operari, sed concupi­
scentia quaerit latebras et dolose subintrat. Quar­
to, quia concupiscens delectabiliter operatur;
sed iratus quasi quadam tristitia praecedente
coactus.
* Ad diminuendum concupiscentiam pravam optimum est
ut (piis bene consideret quanta mala ex incontinentia sibi pro­
veniunt, et sic se movet ut sancte in odium habeat omnes con­
cupiscentias pravas: sic odio enim concupiscentia valde dimi­
nuitur, amore autem et complacentia accenditur.

Q. 157 - De

R. secundi est: quia incontinentia irae ducit
in ea quae pertinent ad proximi nocumentum.
Notandum: Concupiscentia dicitur esse sine
ratione, non quia totaliter auferat usum rationis,
sed quia in nullo procedit secundum judicium ra­
tionis: et ex hoc est turpior. (Ad 2m).

QUAESTIO CLVII

De clementia et mansuetudine
Postea considerandum est de clementia, et man­
suetudine, et vitiis oppositis. Circa ipsas virtutes
quaeruntur quatuor:

Art. I. - Utrum clementia et mansuetudo sint peni­
tus idem.
Resp. Neg. - R.

est: quia clementia est mo­

derat iva exterioris punitionis; mansuetudo au­
tem proprie diminuit passionem irae. - (Unde
clementia proprie est in iis qui habent auctori­
tatem puneniendi; et sic latius patet mansuetudo
quam clementia; quia haec ad publicas personas
tantum spectat, illa etiam ad privatas).

Notandum: Ex passione irae provocatur ali­
quis ad hoc quod graviorem inferat poenam, quam
debet; ad clementiam autem pertinet directe quod
sit diminutiva poenarum; quod quidem impediri
posset per excessum irae. Et ideo mansuetudo,
inquantum refrenat impetum irae, concurrit in
eumdem effectum cum clementia. (In corp. art.).

Art. II. - Utrum tam clementia quam mansuetudo
sit virtus.

Resp. Aff. - R.

est: quia clementia, dimi­

nuendo poenas, respicit ad rationem. Similiter
etiam mansuetudo secundum rationem rectam
moderatur iras. Unde manifestum est quod tam
clementia quam mansuetudo est virtus,

Notandum: Proprie loquendo severitas non op­
ponitur clementiae; quia utraque est secundum
rationem, et non sunt circa idem. Nam severitas
inflexibilis est circa inflictionem poenarum, quan­
do hoc recta ratio requirit; clementia autem diminutiva est poenarum, etiam secundum rationem
rectam, quando scilicet oportet, et in quibus opor­
tet. Similiter, severitas non directe opponitur
mansuetudini; quia mansuetudo est circa iras,
severitas autem attenditur circa exteriorem in­
flictionem poenarum. (Ad Im).

Art. III. - Utrum praedictae virtutes sint partes
temperantiae.

Resp. Aff. - Scii. : partes potentiales seu ad­
nexae.
R. est: quia tam clementia quam mansuetudo
assignantur temperantiae, uti virtutes secundariae
principali, quam imitantur in materiis secun­
dariis quantum ad modum, ex quo princi­
paliter dependet laus temperantiae. Nam tem­
perantia consistit in quadam refrenatione, in­
quantum scii, refrenat concupiscentias vehementissimas delectationum tactus. Clementia au­
tem et mansuetudo similiter in quadam refrena­
tione consistunt, quia scii, clementia est diminutiva poenarum, mansuetudo vero est mitiga­
tiva irae.
Notandum: Diminutio poenarum quae fit se­
cundum intentionem legislatoris, licet non secun­
dum verba legis, pertinet ad epicheiam; modera­
tio autem affectus, ut homo non utatur sua pote­
state in inflictione poenarum, pertinet proprie
ad clementiam. (Ad Im).

Art. IV. - Utrum clementia et mansuetudo sint
potissimae virtutes.
Resp. Neg. - Scii. : a) clementia et mansue­
tudo non sunt potentissimae virtutes simplici­
ter; b) sed secundum quid nihil prohibet clejnen-

tiam et mansuetudinem habere quamdam excel­
lentiam inter virtutes quae resistunt affectionibus
pravis.
R. primi est: quia laus clementiae et mansue­
tudinis attenditur in hoc quod retrahunt a malo,
inquantum scilicet diminuunt iram vel poenam.
Perfectius est autem consequi bonum quam carere
malo. Et ideo virtutes quae simpliciter ordinant
in bonum, sunt simpliciter majores.
R. secundi est: quia ira, quam mitigat man­
suetudo, propter suum impetum maxime im­
pedit animum hominis ne libere judicet veritatem:
et propter hoc mansuetudo maxime facit homi­
nem esse compotem sui. Unde dicitur Eccli. x, 31 :
Fili, in mansuetudine serva animam tuam. Cle­
mentia vero in hoc quod diminuit poenas,
maxime videtur accedere ad charitatem, quae
est potissima virtutum.
Notandum: Mansuetudo et clementia reddunt
hominem Deo et hominibus acceptum, secundum
quod concurrunt in eumdein effectum cum chari­
tate, scilicet insubtrahendo mala proximorum.
(Ad 2m).
QUAESTIO CLVIII

De iracundia
Postea considerandum est
et primo de iracundia, quae
dini; secundo de crudelitate,
mentiae. Circa iracundiam

de vitiis oppositis:
opponitur mansuetu­
quae opponitur cle­
quaeruntur octo:

Art. I. - Utrum irasci sit licitum.
Resp. Aff. - Scii. : secundum rectam ratio­
nem irasci laudabile est.
R. est: quia malum passionis irae non est se­
cundum suam speciem, sicut, e. g., accidit in
invidia, quae est tristitia de bono aliorum, et

idco secundum se repugnat rationi: est enim ira
appetitus vindictae, (piae potest bene vel male
appeti. - Malum autem potest esse in ira secun­
dum quantitatem; quia aliquis potest plus vel
minus irasci quam oportet. Unde dicit Gregorius
(Moral, lib. v, cap. 30): «tunc robustius ira con­
tra vitia erigitur, cum subdita rationi famulatur».
(Ad 4m).
IF

Art. II. - Utrum ira sit peccatum.
Resp. Aff. - Scii. : ira peccatum est, si modum
rationis excedat.
R. est: quia passio appetitus sensitivi intantum
est bona, inquantum ratione regulatur.
Notanda: 1. Ordo rationis in ira potest atten­
di quantum ad duo: primo quidem quantum ad
appetibile in quod tendit, quod est vindicta; et
secundum hoc, aliquis per iram peccare potest si
appetat puniri eum qui non meruit, vel ultra quam
meruit, vel etiam non secundum legittimum ordi­
nem, vel non propter debitum finem, qui est con­
servatio justitiae et correctio culpae. Alio modo
peccat aliquis per iram quantum ad modum ira­
scendi, quando scilicet motus irae immoderate
fervescet sive interius sive exterius.
2. Homo est dominus suorum actuum per arbi­
trium rationis; et ideo motus qui praeveniunt judi­
cium rationis non sunt in potestate hominis in
generali, ut scii, nullus eorum insurgat; quamvis
ratio possit quemlibet singulariter impedire si insur­
gat. Et secundum hoc dicitur quod motus irae
non est in potestate hominis, ita scilicet quod
nullus insurgat. Quia tamen aliqualiter est in ho­
minis potestate, non totaliter perdit rationem
peccati, si sit inordinatus. (Ad 3m).

Art. III. - Utrum omnis ira sit peccatum mortale.
Resp. Neg. - Scii. : d) ex parte appetibilis,
seu vindictae, si haec est injusta, ira est pecca­
tum mortale ex genere suo; b) ex parte motus,
potest ira contingenter esse peccatum moi tale.

R. primi est: quia sic ira contrahatur charitati et justitiae. Potest tamen contingere quod
talis appetitus sil peccatum veniale propter im­
perfectionem actus, tum ex parte appetentis,
puta cum motus irae praevenit judicium rationis;
tum ex parte appetibilis, puta cum aliquis appe­
tit in aliquo modico se vindicare, quod quasi nihil
est reputandum; puta si aliquis parum trahit ali­
quem puerum per capillos vel aliquid hujusmodi.
R. secundi est: quia aliquis potest ex vehe­
mentia irae a dilectione Dei et proximi excidere.
Notandum: Quantum ad verbum Domini (Mt.

v): « Omnis qui irascitur fratri suo, reus erit judicio,
notandum est quod illud verbum dixit de ira,
quasi superaddens ad illud verbum legis: Qui occi­
derit, reus erit judicio. Unde loquitur ibi Dominus
de motu irae in quo quis appetit proximi occisio­
nem, aut quamcumque gravem laesionem: cui
appetitui si consensus rationis superveniat, absque
dubio erit peccatum mortale. (Ad 2m).

Art. IV. - Utrum ira sit gravissimum peccatum.
Resp. Neg. - Scii. : a) ex parte appetibilis seu
vindictae, ira convenit cum illis peccatis quae
appetunt malum proximi, i. e., cum odio et invi­
dia, et inter ipsa minimum est peccatum; b) ex
parte boni, sub cujus ratione iratus appetit malum
convenit ira cum peccato concupiscentiae, et
est minus peccatum; c) ex parte modi irascendi,
habet ira quamdam excellentiam.
R. primi est: quia ira appetit malum poenae
sub ratione boni justitiae. Odium autem appetit
malum proximi sub ratione mali, et invidia sub
ratione propriae gloriae seu excellentiae.
R. secundi est: quia melius est bonum justi­
tiae, quod appetit iratus, quam bonum delecta­
bile vel utile, quod appetit concupiscens.
R. tertii est: propter vehementiam et veloci­
tatem sui motus, secundum illud Prov, xxvii, 4;
<

Ira non habet misericordiam, nec erumpens /uror:
et impetum concitati spiritus ferre quis poterit ?

Art. V. - Utrum philosophus convenienter determi­
net species iracundiae, dicens quod iracundorum
quidam sunt acuti, quidam amari, et quidam
difficiles.
Resp. Aff. - R. est: quia inordinatio irae ex
duobus attendi potest: primo quidem ex ipsa
irae origine; et hoc pertinet ad acutos, qui nimis
cito irascuntur, et ex qualibet levi causa. Alio
modo ex ipsa irae duratione, eo scil. quod ira
nimis perseverat: quod quidem potest esse du­
pliciter. Uno modo, quia causa irae, scil. injuria
illata, nimis manet in memoria hominis: unde ex
hoc homo diutinam tristitiam concipit: et ideo
sunt sibi ipsis graves et amari. Alio modo contin­
git ex parte ipsius vindictae, quam aliquis obsti­
nato appetitu quaerit: et hoc pertinet ad diffi­
ciles sive graves, qui non dimittunt iram, quousque
puniant.
Notandum: Praedicta distinctio potest referri
etiam ad passionem irae, ut supra habitum est
la-IIae, quaes, xlvi, art. 8.

Art. VI. - Utrum ira debeat poni inter vitia capi­
talia.
Resp. Aff. - R. est: quia multa vitia ex ira
oriri possunt: nam vindicta appetitur ab irato
sub ratione justi et honesti, quod sua dignitate
allicit; et ex suo modo impetuoso, mentem suam
iratus praecipitat ad inordinata quaecumque
agenda.
Art. VII. - Utrum convenienter assignentur sex
filiae irae, scilicet rixa, tumor mentis, contume­
lia, clamor, indignatio et blasphemia.
Resp. Aff. - Scil. : prout ira est in corde, in
ore, et in opere.

R. est: quia ex ira quae est in corde, procedit
indignatio, scilicet contra quem homo irascitur
prout reputat ipsum indignum ut sibi tale quid
faciat; et tumor mentis, ex parte ipsius irati, in­
quantum cogitationibus vindictae animum suum
replet. - Ex ira quae est in ore, procedit clamor,
prout homo in modo loquendi iram suam demon­
strat, scilicet per inordinatam et confusam locu­
tionem, sicut qui iratus dicit fratri suo Racha ;
et blasphemia et contumelia, prout aliquis pro­
rumpit in verba injuriosa contra Deum, vel con­
tra proximum. - Ex ira autem quae est in factis,
oriuntur rixae; per quas intelliguntur omnia no­
cumenta quae facto proximis inferuntur ex ira.
Notandum: Blasphemia in quam aliquis pro­
rumpit deliberata mente, procedit ex superbia
hominis contra Deum se erigentis; quia, ut dicitur
Eccli. x, 14, Initium superbiae hominis apostatare
a Deo ; id est, recedere a veneratione ejus, est pri­
ma superbiae pars: et ex hoc oritur blasphemia.
Sed blasphemia in quam aliquis prorumpit ex
commotione animi, procedit ex ira (Ad lm).

Art. VIII. - Utrum sit aliquod vitium oppositum
iracundiae proveniens ex defectu irae.
Resp. Aff. - Scil. : sive si ira accipiatur pro
simplici motu voluntatis, sive si accipiatur pro
motu appetitus sensitivi.
R. est: quia defectus irae consequentis rectum
judicium rationis, vitiosus est, sive talis defectus,
sit in sola voluntate, sive in passione: motus enim
irae non potest totaliter deficere in appetitu sen­
sitivo, nisi per substructionem, vel debilitatem
voluntarii motus: naturaliter enim appetitus
inferior sequitur motum appetitus superioris,
nisi aliquid repugnet. Et ideo ex consequenti
etiam defectus passionis irae vitiosus est.
Notandum: Qui cum causa irascitur, ira illius
jam non est ex passione: et ideo indicare dicitur,

I

non irasci (quantum ad voluntatem). Et ideo ille
qui totaliter non irascitur, cum debet irasci, imi­
tatur quidem Deum quantum ad carentiam pas­
sionis, non autem quantum ad hoc quod Deus
ex judicio punit (Ad Im). Tamen etiam ut passio
ira utilis est, sicut et omnes abi motus appetitus
sensitivi: natura enim nihil frustra facit (Ad 2m).

QUAESTIO CLIX

De crudelitate
Deinde considerandum est de crudelitate; et
circa hoc quaeruntur duo:

Art. I. - Utrum crudelitas opponatur clementiae.
Resp. Aff. - R. est: quia clementia importat
quamdam animi lenitatem, sive dulcedinem, per
quam aliquis est diminutivus poenarum. Cru­
delitas vero, quae a cruditate dicitur, indicat
aliquid quasi crudum, horribile, et asperum sa­
porem habens. Unde directe crudelitas clementiae
opponitur.
Notandum: Diminutio poenarum, quae est
secundum rationem, pertinet ad epicheiam; ipsa
autem dulcedo affectus, ex qua homo ad hoc incli­
natur, pertinet ad clementiam. Superexcessus poe­
narum, quantum ad id quod exterius agitur, per­
tinet ad injustitiam; quantum vero ad austerita­
tem animi, per quam aliquis fit promtus ad poenas
augendas, pertinet ad crudelitatem (Ad Im).

Art. II. - Utrum crudelitas a saeoitia sive feritate
differat.

Resp. Aff. - Scii. : crudelitas differt a saevi­
tia sive feritate, sicut malitia humana differt a
bestialitate, ut Philosophus dicit (Ethic, lib. vii,
cap. 5).
R. est: quia saevitia sive feritas proprie de
animalibus est, quae non ex aliqua justitiae causa,
cujus consideratio pertinet ad solam rationem,

sed ut ex eorum corporibus pascantur, homini­
bus nocent. Unde saevitia sive feritas de homine
dicitur secundum quam aliquis in poenis infe­
rendis non considerat aliquam culpam ejus qui
punitur, sed solum hoc quod delectatur in homi­
num cruciatu. Talis enim delectatio non est hu­
mana, sed bestialis. Crudelitas vero attendit cul­
pam in eo qui punitur, sed excedit modum in
puniendo. - Unde crudelitas directe opponitur
clementiae, saevitas sive feritas dono pietatis.
(Ad Im).

QUAESTIO CLX

De modestia
Deinde considerandum est de modestia: et primo,
de ipsa in communi; secundo de singulis quae sub
ea continentur. Circa primum quaeruntur duo:

Art. I. - Utrum, modestia sit pars temperantiae.
Resp. Aff. - Scii. : est pars potentialis seu
annexa temperantiae.
R. est: quia modestia adjungitur temperantiae
tanquam virtuti principali. Nam, ubicumque
est aliqua virtus specialiter circa aliquod maxi­
mum, oportet esse aliam virtutem circa ea quae
mediocriter se habent, eo quod oportet quantum
ad omnia vitam hominis secundum virtutes esse
regulatam. Sicut igitur magnificentiae, quae est
circa magnos sumptos pecuniarum, adjungitur
libcralitas, quae fit circa mediocres sumptus; ita
necesse est ut temperantiae adjungatur mode­
stia, quae est moderativa delectationem in medio­
cribus.
Notandum: Modestia, prout a modo dicitur,
idem est ac moderatio; et secundum hoc in omnibus
virtutibus requiritur (Ad Im et 3m).

438

Summa Theol. S. Thomae - Pars Ila-IIae

Art II. - Utrum modestia sit solum circa exteriores
actiones.
Resp. Neg. - R. est: quia sub modestia conti­
nentur etiam diversae virtutes, quae circa inte­
riores hominis actus versantur (Ad Im). Sic Tul­
lius clementiam, humilitatem et studiositatem;
Andronicus mansuetudinem, simplicitatem et
alia hujusmodi; et Aristoteles eutropeliam, quae
est circa delectationem ludorum, modestiae suhstaxerunt, secundum quod in talibus virtutibus,
secundum rationem moderationis, non attenditur
nisi una virtus. (Ad 2m). - Quantum ad actus mo­
destiae exteriores enumerantur, secundum Tul­
lium, (De invent, lib. ii), illi qui pertinent ad
corporales motus et actiones; ut scilicet decen­
ter et honeste fiant tam in his quae serio quam
in his quae ludo aguntur; et illi qui pertinent ad
exteriorem apparatum, puta in vestibus et in
aliis hujusmodi. (In corp. art.).
QUAESTIO CLXI

De speciebus modestiae, et primo
de humilitate
Postea considerandum est de speciebus mode­
stiae: et primo, de humilitate et superbia, quae
ei opponitur; secundo, de studiositate et curiosi­
tate ipsi opposita; tertio, de modestia, secundum
quod est in verbis vel in factis; quarto, de mode­
stia, secundum quod est circa exteriorem cultum.
Circa humilitatem quaeruntur sex:

Art. I. - Utrum humilitas sit virtus.
Resp. Aff. - Scii. : est virtus qua animus fir­
matur ne inordinate extollatur.
R. est: quia, sicut supra dictum est (I-II, q.
xxiii, art. 2), cum de passionibus ageretur, bo-

num arduum habet aliquid unde attrahit appe­
titum, scilicet ipsam rationem boni; et habet
aliquid retrahens, scilicet ipsam difficultatem
adipiscendi. Unde circa appetitum boni ardui
necessaria est duplex virtus. Una quidem quae
temperet et refrenet animum, ne immoderate,
tendat in excelsa: et hoc pertinet ad virtutem
humilitatis. Alia vero quae firmet animum con­
tra desperationem, et impellat ipsum ad prose­
cutionem magnorum secundum rationem rec­
tam; et haec est magnanimitas. Et sic patet quod
humilitas est quaedam virtus.

Notandum: Sicut Isidorus dicit (Etymol. lib.
x, ad litt. H), « humilitas dicitur quasi humi accli­
vis », id est imis inhaerens. Quod quidem contin­
git dupliciter: uno modo ex principio extrinseco,
puta cum aliquis ab alio dejicitur, et sic humilitas
est poena; alio modo a principio intrinseco; et
hoc potest fieri quandoque quidem bene, puta
cum aliquis conside 'ans suum defectum tenet se
in infimis secundum suum modum, sicut Abraham
dixit ad Dominum (Gen. xviii, 27): Loquar ad Do­
minum meum, cum sim pulvis et cinis ; et hoc modo
humilitas ponitur virtus: et sic humilitas importat
quamdam laudabilem dejectionem in ima, quae
in comparatione ad Deum cuilibet homini conve­
nire potest; imo et propter Deum etiam aliis po­
test laudabiliter se humiliando subjicere. - Quan­
doque autem potest fieri male, puta cum homo
honorem suum non intelligens, comparat se ju­
mentis insipientibus, et similis fit illis (Ad lm, 2m.
4m et 5m passim).

Art II. - Utrum humilitas consistat circa appe­
titum.

Resp. Aff. - Scii. : humilitas magis consistit
circa appetitum quam circa judicium rationis
seu aestimationem.
R. est: quia cognitio proprii defectus perti­
net ad humilitatem, sicut regula quaedam directiva appetitus. Sed in ipso appetitu consistit

humilitas essentialiter. Est enim humilitas elec­
tiva, scilicet ad hoc ut quis reprimat se ipsum,
ne feratur in ea quae sunt supra se. Et ideo di­
cendum est quod humilitas proprie est directiva
et mode rativa motus appetitus.

Art. III. - Utrum homo debeat se omnibus per humi­

litatem subjicere.
Resp. Aff. - Scii. : a) quilibet homo secundum
id quod suum est, debet se cuilibet proximo subji­
cere quantum ad id quod est Dei in ipso; b) non
autem hoc requirit humilitas ut aliquis id quod
est Dei in seipso, subjiciat ei quod apparet esse
Dei in altero; c) similiter, humilitas non requirit
ut aliquis id quod est suum in seipso, subjiciat
ei quod est hominis in proximo.
R. primi est: quia humilitas proprie respicit
reverentiam, qua homo Deo subjicitur. Non de­
bemus autem solum Deum revereri in seipso, sed
etiam id quod est ejus, debemus revereri in quo­
libet, quamvis non eodem modo quo Deum re­
veremur (In corp. art. et ad Im).
R. secundi est: quia absque praejudicio humi­
litatis, possunt illi qui dona Dei acceperunt, ea
praeferre donis Dei quae aliis apparent collata;
sicut Apostolus dicit (Ephes, iii, 5): Aliis gene­
rationibus non est agnitum filiis hominum, sicut
nunc revelatum est sanctis apostolis ejus.
R. tertii est: quia alioquin oporteret ut qui­
libet reputaret se magis peccatorem quolibet
alio; cum tamen Apostolus absque praejudicio
humilitatis dicat (Gal. ii, 15): Nos natura Judaei,
et non ex gentibus peccatores. - Potest tamen ali­
quis reputare aliquid boni esse in proximo quod
ipse non habet, vel aliquid mali in se esse quod
in alio non est, ex quo se potest subjicere per hu­
militatem; saltem secundum interiorem actum
animae (In fine art. et ad 3m).

I

Art. IV. - Utrum humilitas sit pars modestiae, vet
temperantiae.
Resp.: humilitas est pars temperantiae, si­
cut modestia, sub qua continetur.
R. est: quia omnes virtutes refrenantes sive
reprimentes impetus aliquarum affectionum, vel
actiones moderantes, ponuntur partes temperan­
tiae. Temperantia enim ex hoc maxime habet
laudem, quod refrenat, vel reprimit impetus pas­
sionum. Humilitas autem reprimit motum spei,
qui est motus spiritus in magna tendentis. Et
ideo humilitas ponitur pars temperantiae. Humi­
litas autem inquantum est quaedam moderatio
spiritus, continetur sub modestia, ut dictum est
(quaes, pracc., art. 1). Unde humilitas est pars
(scii, potentialis) temperantiae, et sub modestia
continetur.
Notandum: Humilitas, cum versetur circa bonum
arduum, est in irascibili, sicut in subjecto; tamen
ponitur pars modestiae et temperantiae propter
modum formalem, secundum quem convenit cum
ipsis. Nam partes (potentiales) assignantur prin­
cipalibus virtutibus, non secundum convenien­
tiam in subjecto vel in materia, sed secundum con­
venientiam ir modo formali (Ad 2m). Sic licet
magnanimitas et humilitas in materia conveniant,
differunt tamen in modo, ratione cujus magnani­
mitas ponitur pars fortitudinis, humilitas autem
pars temperantiae (Ad 3m).

Art. V. - Utrum humilitas sit potissima virtutum.
Resp. Neg. - Scii. : post virtutes theologicas
ct intellectuales, ct post justitiam legalem, humi­
litas est virtutum excellentissima ct potissima.
R. est: quia virtutes theologicae habent pro
objecto ipsum ultimum finem; ordo autem ratio­
nis, in quo bonum humanae virtutis consistit,
principaliter attenditur respectu finis. Unde vir­
tutes theologicae sunt potissimae. Aliae autem

i

virtutes ordinantur ad ea quae sunt ad finem;
et inter has potiores sunt illae quae respiciunt
ipsam rationem, in qua ordinatio essentialiter
consistit, scilicet virtutes intellectuales, quam illae
quae respiciunt appetitum, in quo participative
est ordinatio. Inter has autem primum locum te­
net justitia, praesertim legalis, quae hanc ordina­
tionem universaliter facit. Deinde venit humilitas,
quae hominem facit ordinationi bene subjectum
in universali quantum ad omnia; quaelibet enim
alia virtus quantum ad aliquam materiam spe­
cialem.

Notandum: Humilitas di _itur spiritualis aedi­
ficii fundamentum, quia, in acquisitione virtutum,
primum locum tenet, ut removens scilicet prohi­
bens, inquantum expellit superbiam, cui Deus
resistit, et praebet hominem subditum, ct patulum
ad suscipiendum influxum divinae gratiae. Unde
dicitur Jacobi IV, 6, quod Deus superbis resistit,
humilibus autem dat gratiam. Quantum autem ad
id quod primum in virtutibus directe se habet,
per quod scilicet ad Deum acceditur, fundamen­
tum ponitur fides, et quidem modo nobiliori quam
humilitas (Ad 2m).

Art. VI. - Utrum convenienter distinguantur se­
cundum B. Benedictum duodecim gradus humi­
litatis, scilicet corde et opere semper humilita­
tem ostendere, defixis in terram aspectibus, etc.

Resp. Aff. - R. est: quia humilitas, ut dixi­
mus (art. 2 hujus quaes.) essentialiter consistit
in appetitu; sed regulam habet in cognitione; et
utriusque principium et radix est reverentia
quam quis habet ad Deum. Quantum autem ad
radicem humilitatis ponitur duodecimus gradus,
qui est «ut homo Deum timeat, et memor sit
omnium quae praecipit ». Quantum ad appeti­
tum, ne scilicet in propriam excellentiam inor­
dinate tendat, ponuntur tria: primo, ut homo

non sequatur propriam voluntatem (undecimus
gradus); secundo, ut regulet voluntatem secun­
dum superioris arbitrium (decimus gradus); ter­
tio, ut ab hoc non desistat propter dura et aspera,
quae occurrunt (nonus gradus). Quantum autem
ad existimationem hominis recognisccntis suum
defectum, ponuntur etiam tria: primo quidem,
quod proprios defectus recognoscat et confitea­
tur (octavus gr.); secundo, ut ex consideratione
sui defectus aliquis insufficientem se existimet
ad majora (septimus gr.); tertio, ut quantum
ad hoc alios sibi praeferat (sextus gr.). Haec au­
tem referuntur ad actus humilitatis interiores:
quantum vero ad exteriores actus seu signa humi­
litatis, unum est in factis, ut scilicet homo non
recedat in suis operibus a via communi (quintus
gr.). Alia duo sunt in verbis, ut scilicet homo non
praeripiat tempus loquendi, quod pertinet ad
quartum gradum; nec excedat modum in lo­
quendo, quod pertinet ad secundum. Alia vero
consistunt in exterioribus gestibus; puta in re­
primendo extollentiam oculorum, quod perti­
net ad primum; et in cohibendo exterius risum
et alia ineptae laetitiae signa, quod pertinet ad
tertium. *
• Secundum S. Thomam gradus humilitatis B. Bernardi cum
vitiis oppositis sic ponuntur in quaestione sequenti, art. 4, ad lm:
- Primus gradus humilitatis est « corde et corpore semper humi­
litatem ostendere, defixis in terram aspectibus *; cui opponitur
curiositas, per quam aliquis curiose ubique et inordinate cir­
cumspicit. Secundus gradus est «ut pauca verba et rationa­
bilia loquatur aliquis non clamosa voce »; contra quem oppo­
nitur leuitas mentis, per quam scilicet homo superbe se habet
in verbo. Tertius est, « ut non sit facilis et promptus in risu »;
cui opponitur inepta letitia. Quartus est «taciturnitas usque ad
interrogationem », cui opponitur jactantia. Quintus gradus est
«tenere quod communis regula monasterii habet»; cui oppo­
nitur singularitas, per quam scilicet aliquis sanctior vult appa­
rere. Sextus est « credere et pronuntiare se omnibus viliorem »;

Notanda: 1. Aliquis potest absque falsitate
se credere et pronuntiare omnibus viliorem se­
cundum defectus occultos, quos in se recognoscit;
et dona Dei, quae in aliis latent. Similiter etiam
absque falsitate potest aliquis confiteri et cre­
dere ad omnia se inutilem esse, et indignum per
proprias vires, ut sufficientiam suam totam in
Deum referat, secundum illud If. Corinth, iii, 5:

Non quod sufficientes simus aliquid cogitare a no­
bis, quasi ex nobis, sed sufficientia nostra ex Deo est
(Ad Im).
2. Homo pervenit ad humilitatem per duo. Primo
quidem et principaliter per gratiae donum: et
quantum ad hoc interiora (de quibus in respon­
sione) praecedunt exteriora. Aliud autem est huma­
num studium, per quod homo prius exteriora cohi­
bet, postmodum pertingit ad extirpandum inte­
riorem radicem; et secundum hunc ordinem assi­
gnantur hic humilitatis gradus (exteriores ante
interiores gradus). - (Ad 2m).

QUAESTIO CLXII

De superbia
Postea considerandum est de superbia: et primo
de superbia in communi; secundo de peccato primi
hominis, quod ponitur esse superbia. Circa pri­
mum quaeruntur octo:

Art. I. - Utrum superbia sit peccatum.
Resp. Aff. - R. est: quia superbia importat
cui opponitur arrogantia, per quam scilicet homo se aliis praefert.
Septimus gradus est «ad omnia inutilem et indignum se con­
fiteri et credere »; cui opponitur praesumptio, per quam scilicet
aliquis reputat se sufficientem ad maiora. Octavus est «confes­
sio peccatorum »; cui opponitur defensio eorumdem. Nonus gra­
dus est «in duris et asperis patientiam amplecti »; cui opponi­
tur simulata confessio, per quam scilicet aliquis non vult subire
poenam pro peccatis, quae simulate confitetur. Decimus est
«obedientia »; cui opponitur rebellio. Undecimus est «ut homo
non delectetur facere propriam voluntatem «; cui opponitur
libertas, per quam scilicet homo delectatur libere facere quod
vult. Ultimus autem gradus humilitatis est «timor Dei >; cui
opponitur peccandi consuetudo, quae implicat Dei contemptum.

aliquid quod adversatur rationi rectae; superbia
enim nominatur ex hoc quod aliquis per volun­
tatem tendit supra id quod (ipse) est. Unde Isidorus dicit (Elym. lib. x. ad liti. S.): «Superbus
dictus est, quia super vult videri quam est ».
Notanda: 1. Superbia dupliciter accipi potest:
uno modo ex eo quod supergreditur regulam ra­
tionis, et sic dicimus eam esse peccatum: alio modo
potest superbia nominari simpliciter a superexcessu; et secundum hoc omne superexcedens potest
nominari superbia; et in hoc sensu repromittitur
a Deo superbia quasi quidam superexcessus bono­
rum, cum dicitur (Isa. Ix, 15): Ponam in te super­
biam. saeculorum, gaudium in generationem et gene­
rationem, et alia hujusmodi (Ad Im).
2. Secundum supercxcessum superbia opponitur
et magnanimitati et humilitati secundum diversas
rationes: humilitati quidem, secundum quod subje­
ctionem aspernatur; magnanimitati autem, se­
cundum quod inordinate ad magna se extendit.
- Sed quia superbia superioritatem quamdam
importat, directius opponitur humilitati (Ad 3m).

Art. II. - Utrum superbia sit speciale peccatum.
Resp. Aff. - Scit. : secundum quod considera­
tur ex ratione proprii objecti; inquantum autem
importat redundantiam quamdam in alia pec­
cata, non est peccatum speciale, sed habet quam­
dam generalitatejn.
R. primi est: quia hoc modo superbia habet
speciale objectum; est enim inordinatus appetitus
propriae excellentiae.
R. secundi est: quia sic ex superbia oriri pos­
sunt omnia peccata, et quidem dupliciter: uno
modo per se, inquantum scilicet alia peccata ordi­
nantur ad finem superbiae, qui est propria excel­
lentia, ad quam potest ordinari omne id quod
quis inordinate appetit; alio modo indirecte, et
quasi per accidens, scilicet removendo prohibens,
inquantum scilicet homo per superbiam contem-

446

Summa Theol. S. Thomae — Pars Ila-IIae

nit divinam legem, per quam prohibetur a peccan­
do. - Sciendum tamen quod ad hanc gencralitatem superbiae pertinet quod omnia vitia in­
terdum ex superbia oriri possunt; non autem ad
eam pertinet quod omnia vilia semper ex su­
perbia oriantur: quandoque enim ex ignorantia,
quandoque ex infirmitate proveniunt. - Unde
secundum affectum (i. e., secundum intentionem),
transgredi praeceptum Dei, non semper est, sed
secundum effectum semper est, contra Deum su­
perbiri. (Ad 2m).

Art. III. - Utrum superbia sit in irascibili sicut
in subjecto.
Resp. Aff. - Scii. : subjectum superbiae est
irascibilis non solum proprie sumpta, prout irascibilis est pars appetitus sensitivi, sed etiam com­
munius accepta, prout invenitur in appetitu in­
tellectivo.
R. est: quia arduum, quod respicit superbia,
scii, appetitus (inordinatus) propriae excellen­
tiae invenitur et in sensibilibus, et sic est objec­
tum appetitus sensitivi, et proprie ad passio­
nem irae pertinet; et in spiritualibus rebus; et
secundum hoc ad appetitum intellectivum perli­
net, et sic ira communius accipitur, prout di­
citur de Deo et de angelis. Secundum hoc etiam,
superbia in daemonibus ponitur.

Art. IV. - Utrum convenienter a Gregorio assignen­
tur quatuor superbiae species, scilicet aestimare
bonum a seipso habere, sibi datum desuper cre­
dere pro suis accepisse meritis, jactare se habere
quod non habet, et despectis caeteris singulariter
videri appetere habere quod habet.
Resp. Aff. - R. est: quia excellentia, quam
superbus inordinate appetit consequitur aliquod

bonum habitum. * Bonum autem potest consi­
derari tripliciter: uno modo secundum se, et sic
quanto majus est bonum quod quis habet, tanto
per hoc excellentiam majorem consequitur. Et
ex hoc tertia species superbiae habetur, cum sci­
licet aliquis jactat se habere quod non habet.
Alio modo ex parte causae, prout scilicet excel­
lentius est quod aliquod bonum insit alicui a seipso quam quod insit ei ab alio. Est autem dupli­
citer aliquis causa sui boni, uno modo efficienter,
alio modo meritorie: et secundum hoc sumuntur
duae primae superbiae species, scilicet cum quis
a semetipso habere aestimat quod a Deo habet
vel cum propriis meritis sibi datum desuper cre­
dit. Tertio modo ex parte modi habendi, prout
excellentior aliquis redditur ex hoc quod bonum
aliquod excellentius caeteris possidet: et secun­
dum hoc sumitur quarta superbiae species, quae
est cum aliquis, aliis despectis, singulariter vult
videri.
Notandum: Jactantia ponitur species mendacii
quantum ad exteriorem actum, quo quis falso sibi
attribuit quod non habet; sed quantum ad inte­
riorem cordis arrogantiam ponitur a Gregorio spe­
cies suberbiae. (Ad 2m).

Art. V. - Utrum superbia sit peccatum mortale.
Resp. Aff. - R. est: quia in hoc radix super­
biae consideratur quod homo aliqualiter non
subjicitur Deo et regulae ipsius. Manifestum est
autem quod hoc ipsum quod est non subjici Deo,
habet rationem peccati mortalis, hoc enim est
averti a Deo: unde consequens est quod superbia
secundum genus suum sit peccatum mortale.
Unde aliqui motus superbiae sunt peccata venia­
lia, si scilicet ratio eis non (complete) consentiat.
• Habitum hic sumitur ut participium verbi habere.

catorum.
Resp. Aff. - Scii. : non ex parte conversionis
ad bonum commutabile; sed ex parte aversionis
a bono incommutabili.
R. phimi est: quia celsitudo, quam superbus
inordinate appetit, secundum suam rationem
non habet maximam repugnantiam ad bonum
virtutis.
R. secundi est: quia in aliis peccatis homo a
Deo avertitur, vel propter ignorantiam, vel prop­
ter infirmitatem, sive per desiderium cujuscumque alterius boni; sed superbia habet aversio­
nem a Deo ex hoc ipso quod non vult Deo et
ejus regulae subjici. - Unde averti a Deo et ejus
praeceptis, quod est quasi consequens in aliis
peccatis, per se ad superbiam pertinet, cujus
actus est Dei contemptus. Et quia id quod est
per se, semper potius est eo quod est per aliud,
consequens est quod superbia sit gravissimum
peccatorum secundum suum genus, quia exce­
dit in aversione, quae formaliter complet pec­
catum.

Notanda: 1. Peccatum superbiae difficile est
vitare propter ejus latentiam; quia etiam ex ipsis
bonis occasionem sumit, ut Augustinus dicit (in
Regula), quod etiam « bonis operibus insidiatur,
ut pereant ». Et ideo motus superbiae occulte su­
brepens non habet maximam gravitatem ante­
quam per judicium rationis deprehendatur; sed
postquam deprehensus fuerit per rationem, tunc
facile evitatur, tum ex consideratione propriae
infirmitatis, secundum illud Eccli. x, 9: Quid super
bis terra et cinis ? tum etiam ex consideratione ma­
gnitudinis divinae, secundum illud Job xv, 13:
Quid tumet contra Deum spiritus tuus ? (Ad Im).
2. Sicut in syllogismis ducentibus ad impossibile
quandoque aliquis convincitur per hoc quod ducitur
ad inconveniens magis manifestum; ita etiam ad

convincendum superbiam hominum Deus aliquos
punit, permittens eos ruere in peccata carnalia;
quae etsi sint minora, tamen manifestiorem turpitu­
dinem continent. Unde Isidorus dicit (De summo
bono, lib. vii, cap. 38) quod « qui detinetur super­
bia, et non sentit, labitur in carnis luxuriam, ut
per hanc humiliatus a confusione exurgat ». (Ad
3m).

Art. VII. - Utrum, superbia sit primum omnium
peccatorum.
Resp. Aff. - R. est: quia illud quod est per se,
est primum in quolibet genere. Dictum est autem
supra (ari. praec.), quod aversio a Deo quae f( rmaliter complet rationem peccati, pertinet ad su­
perbiam per se, ad alia autem pe ccata ex ccnsequenti: et inde est quod superbia habet ratienem
primi peccati (i. e. gravissimi), et est etiam prin­
cipium omnium peccatorum, ut supra dictum est
(Ι-Hae, q. Ixxxiv, art. 2).
Notanda: 1. Superbia dicitur esse omnis pec­
cati initium, non quia quodlibet peccatum singula­
riter ex superbia oriatur, sed quia quod libet genus
peccati natum est ex superbia oriri. (Ad Ini).
2. Superbia est causa per quam alia peccata
aggravantur, si fiant ex superbia. Et quia id quod
est primum in causando peccata, est etiam ulti­
mum in recedendo, ideo super illud Psal. xviii:
Emundabor a delicto mavimo, dicit Glossa interlin.calis, « hoc est a delicto superbiae, quod est ulti­
mum redeuntibus ad Deum, et primum recedenti­
bus a Deo ». (Ad 4m).

Art. VIII. - Utrum superbia debeat poni vitium
capitale.
Resp. Neg. - Scii. : secundum S. Gregorium;
Aff. secundum alios (uti Cassianum, Evagrium,
sanctum Nilum et sanctum Joannem Damasce­
num).
R. est: quia S. Gregorius considerat superbiam
et recte quidem secundum ejus quamdam influen15
■

tiam universalem in omnia peccata. Et secundum
hoc superbia est regina et mater omnium pecca­
torum. « Cum (enim) devictum plene cor ceperit,
mox illud septem principalibus vitiis, quasi qui­
busdam suis ducibus, devastandum tradit, ex
quibus vitiorum multidudines oriuntur ». - Alii
autem superbiam considerant ut vitium speciale.
Et sic secundum Greg. enumerantur septem vitia
capitalia, secundum alios autem octo.
Notandum: Superbia non est idem inani glo­
riae, sed causa ejus. Nam superbia inordinate
excellentiam appetit; sed inanis gloria appetit
excellentiae manifestationem. (Ad 2m).

QUAESTIO CLXIII

De peccato primi hominis

!d

Deinde considerandum est de peccato primi
hominis, quod fuit per superbiam; et primo de
peccato ejus; secundo de poena peccati; tertio de
tentatione, qua inductus est ad peccandum. Circa
primum quaeruntur quatuor:

4

Art. I. - Utrum primi hominis primum peccatum
fuerit superbia.

Resp. Aff. - R. est: quia inter motus qui con­
currere possunt ad aliquod peccatum, ille ha­
bet rationem primi peccati in quo primo inordi­
natio invenitur. Inordinatio autem in moralibus
(sicut et ordinatio) prius invenitur in motu appe­
titus in finem, quam in id quod quaeritur prop­
ter finem. Unde ibi fuit primum peccatum homi­
nis, ubi potuit esse primus appetitus inordinati
finis. Talis autem inordinatio finis non potuit
esse in aliquod sensibile bonum, quia in statu
innocentiae nulla fuit rebellio carnis (concupi­
scentiae) ad spiritum. Relinquitur igitur quod
prima inordinatio appetitus humani fuit ex hoc

quod aliquod bonum spirituale inordinate appetiit, inquantum scilicet appetiit quoddam spirituale bonum supra suam mensuram; quod periinet ad superbiam. - Unde manifestum est quod
primum peccatum primi hominis fuit superbia;
et, ut Augustinus dicit (Ad Orosium, in Dialog.,
q. 65): «homo elatus superbia, suasioni serpentis
obediens, praecepta Dei contempsit ». (Ad Im).
Unde inobedientia fuit causata ex superbia: et
idem dicendum est de peccato gulae et de inordinato scientiae appetitu primorum parentum.
(Ad 2m et 3m).

Art. II. - Utrum superbia primi hominis fuerit

B

in hoc quod appetierit divinam similitudinem.
Resp. Aff. - Scii. : a) primus homo non appetiit similitudinem aequiparantiae ad Deum; sed
b) similitudinem imitationis, quae fundatur in
hoc quod bonum in creatura existens est quaedam participata similitudo primi boni.
R. primi est: quia talis similitudo (acquiparentiae) ad Deum non cadit in apprehensione,
praecipue sapientis.
R. secundi est: quia homo in primo creationis
principio principaliter appetiit similitudinem Dei
quantum ad scientiam boni et mali, sicut serpons ei suggessit, ut scilicet per virtutem propriae
naturae determinaret sibi quid esset bonum et
quid malum ad agendum; vel etiam ut per scipsum praecognosceret quid sibi boni vel mali esset
futurum; et secundario peccavit appetendo similitudinem Dei quantum ad propriam potestatem
operandi; ut scilicet virtute propriae naturae
operaretur ad beat itu dinem consequendam. Et
sic homo appetiit aliquod bonum spirituale supra
suam mensuram, et consequens est quod similitudinem divinam inordinate appetiit.

Notanda : Bonum spirituale, secundum quod
creatura rationalis divinam participat similitu­
dinem, potest secundum tria attendi. Primo qui­
dem secundum ipsum esse naturae: et tal s simi­
litudo ab ipso creationis principio fuit impressa
et homini et angelo. Secundo vero quantum ad
cognitionem: et hanc etiam similitudinem in sui
creatione angelus accepit, scilicet actu, homo vero
s. Ium in potentia. Tertio, quantum ad potesta­
tem operandi: et hanc similitudinem nondum erant
in actu assecuti neque angelus, neque homo in ipso
creationis principio, quia utrique restabat aliquid
agendum per quod ad beatitudinem pervenirent.
- Et ideo cum uterque (scii, diabolus et primus
homo) inordinate divinam similitudinem appe­
tierit, neuter eorum peccavit appetendo similitu­
dinem naturae, sed appetendo similitudinem ope­
randi: diabolus quidem appetendo similitudinem
Dei quantum ad potestatem, homo vero principa­
liter appetendo scientiam boni et mali, ut dictum
est supra.

te * Lj

Art. III. - Utrum peccatum primorum parentum
<*»'■' MM

<\

fuerit caeteris gravius.

Resp. Neg. - Scii. : secundum speciem peccati,
peccatum prime rum parentum, non fuit caeteris
gravius; sed secundum conditionem personarum
peccantium, peccatum illud maximam habuit
gravitatem.
R. PRIMI est: quia etsi superbia secundum
suum genus habeat quamdam excellentiam inter
alia peccata; major tamen est superbia qua quis
Deum negat, vel blasphemat, quam superbia
quam quis inordinate divinam similitudinem ap­
petit, qualis fuit superbia primorum parentum,
ut dictum est (art. praec.).
R. secundi est: quia status primorum parentum
ante peccatum fuit perfectus. - Unde magnitudo
poenae quae consecuta est ad illud primum pecca­
tum, non correspondet ei secundum quantita­
tem propiae speciae, sed inquantum fuit primum:

quia ex hoc interrupta est innocentia primi sta­
tus, qua subtracta, deordinata est tota natura
humana (Ad 2m).

Art. IV. -

peccatum Adae fuerit gravius
quam peccatum Evae.
Resp. Neg. - Scii. : a) quantum ad conditionem
personae, peccatum Adae fuit gravius; b) sed
quantum ad genus peccati, utriusque peccatum
aequaliter dicitur; c) quantum autem ad speciem
peccati (scii, superbiae) gravius peccavit mu­
lier.
R. primi est: quia vir perfectior erat muliere.
R. secundi est: quia utriusque peccatum fuit
superbia.
R. tertii est: primo, quia major elatio fuit
mulieris quam viri; mulier enim credidit serpenti,
et superbia in hoc se erexit, quod contra Dei vo­
luntatem similitudinem Dei obtinere voluit. Adam
vero serpenti non credidit * (scii, qued Deus no­
luit eos esse similes sibi); sed in hoc superbivit,
quod voluit similitudinem divinam consequi per
seipsum, ut dictum est (art. 2); - Secundo, quia
mulier non solum ipsa peccavit, sed etiam viro
peccatum suggessit: unde peccavit et in Deum
et in proximum; - Tertio, Adam in peccatum
consensit amicabili quadam benevolentia, ut
Augustinus dicit (Super Gen. ad litt. lib. xi, cap.
ult.).
• Attamen, ut animadvertit Sylvius, valde probabilis veterum
Patrum sententia est, quod non sola Eva, sed etiam Adamus
crediderit serpentinum illud, Erilis sicul dii, esse verum, fueritque etiam ipse deceptus ac seductus.

QU AESTI O CLXIV

De poenis peccati primi hominis
Deinde considerandum est de poena primi pec­
cati; et circa hoc quaeruntur duo:

Art. I. - Ulrum mors sil poena peccati primorum
parentum.

in
1 ..

Resp. Aff. - R. est: quia, ut dictum est (qu.
xcv, art. 1, et qu. xcvii, art. 1) mors et alii corpo­
rales defectus consecuti sunt rebellionem carnalis
appetitus ad rationem et carcntiam subjectionis
corporis animae. Vita enim et incolumitas corpo­
ris consistit in hoc quod subjiciatur animae, si­
cut perfectibile suae perfectioni. Unde per oppo­
situm mors, et aegritudo, et quilibet corporalis
defectus pertinet ad defectum subjectionis cor­
poris ad animam. Unde patet quod sicut rebellio
carnalis appetitus ad spiritum est poena peccati
primorum parentum; ita etiam et mors et omnes
corporales defectus.
Notandum: Corpus hominis, cum sit ex con­
trariis compositum, naturaliter morte corrumpi­
tur. Inquantum tamen formae ad aptum, quae est
anima incorruptibilis, oporteret potius corpus in­
corruptibile esse. Sic Deus, suo beneficio, ab homi­
ne primitus constituto, necessitatem moriendi ex
tali materia consequentem ademit, (scilicet per
formam). Hoc tamen beneficium subtractum est
per peccatum primorum parentum. Et sic mors
et est naturalis propter conditionem materiae,
et est poenalis propter amissionem divini beneficii
praeservantis a morte. (Ad Im).

Art. II. - Utrum convenienter particulares poenae
primorum parentum determinentur in scriptura.
Resp. Aff. - R. est: quia primi parentes du­
pliciter puniti sunt : primo quidem quantum ad
hoc quod substructum fuit eis id quod integrita-

tis statui competebat, scii, locus terrestris para­
disi; quod significatur Gen. iii, 23, cum dicitur:
Et emisit eum Deus dc paradiso voluptatis. Et ne
rediret ad ea quae primo statui competebant,
collocavit Deus ante paradisum Cherubim et
flammeum gladium. * Secundo autem puniti fue­
runt quantum ad hoc quod attributa sunt cis
ea quae naturae conveniunt tali beneficio de­
stitutae: et hoc quidem et quantum ad corpus,
et quantum ad animam. Quantum ad corpus, alia
poena attributa est mulieri, alia viro. Mulieri
quidem quantum ad generationem prolis, et quan­
tum ad domesticam conversationem. Quantum
ad primum punita fuit dupliciter: primo quan­
tum ad taedia, quae sustinet portando prolem
conceptam; et hoc significatur cum dicitur (Gen.
iii, 16): Multiplicabo aerumnas tuas et conceptus
tuos; et quantum ad dolorem quem patitur in
pariendo, et quantum ad hoc dicitur: In dolore
paries. ** Viro autem attributa est poena in his
quae ad ipsum pertinent ut necessaria vitae pro­
curet. Et circa hoc punitur tripliciter. Primo qui­
dem per sterilitatem terrae, cum dicitur: Maledic­
ta terra in opere tuo. Secundo per laboris anxie­
tatem, sine qua fructus terrae non percipit; unde
dicitur: In labore comedes ex ea cunctis diebus vitae
tuae. Tertio quantum ad impedimenta quae pro­
veniunt terram colentibus; unde dicitur: Spinas
et tribulos germinabit tibi. - Similiter, ex parte
animae triplex poena describitur: primo quidem
quantum ad confusionem, quam passi sunt de
• Quidam theologi putant vestigia loci paradisi terrestris pe­
rierunt in diluvio.
••In statu innocentiae partus fuisset absque dolore (Ad Im).
Talis fuit partus B.M.V., quia ejus conceptio (scii, divini in­
fantis) non fuit secundum legem naturae a primis parentibus
derivata. (Ad 3m).

456

I

Summa Theol. S. Thomae - Pars Ila-IIae

rebelli· ne carnis ad spirituni; unde dicitur: Aperti
sunt oculi amborum, et cognoverunt se esse nudos.
S eundo, quantum ad inert path nem prepriae
culpae, per h( c qued dicitur: Ecce Adam factus
est quasi unus ex nobis. Tertio, quantum ad com­
memorationem futurae mortis, secundum qued
ei dictum est : Pulvis es, et in pulverem reverteris.
Ad quod etiam pertinet qued Deus fecit eis tu­
nicas pelliceas in signum mortalitatis eorum.
Notandum: Subjectio mulieris ad virum intelligenda est in poenam mulieris esse inducta, non
quantum ad regimen (quia etiam ante peccatum
vir caput mulieris fuisset, et ejus gubernator exsti­
tisset), sed prout mulier contra propriam volun­
tatem nunc necesse habet viri voluntati parere.
Spinas autem et tribulos terra germinasset, si homo
non peccasset. in cibum animalium, non autem
in hominis poenam. (Ad lm).
QUAESTIO CLXV

De tentatione primorum parentum
Deinde considerandum est de tentatione pri­
morum parentum; circa quam quaeruntur duo:

Art. I. - Utrum fuerit conveniens ut homo a dia­
bolo tentaretur.
Resp. Aff. - Scii. : decuit ut Deus hominem
in statu innocentiae et tentare per malos angelos
permitteret, et per bonos eum juvari faceret.
R. est: quia ad conditionem humanae naturae
pertinet ut ab aliis creaturis juvari vel impediri
possit; nam, ut dicitur Eccli. xxxiv, 11, Qui len­
tatus non est, qualia scii ? Ex speciali tamen bene­
ficio gratiae hoc erat homini in statu innocentiae
collatum ut nulla creatura exterior ei posset no­
cere contra propriam voluntatem, per quam etiam
tentationi daemonis resistere poterat.

1

Notandum: Ad difficultatem tam communiter

agitatam, quod scii, non fuerit conveniens quod
Deus permitteret hominem tentari, cum ipse bene
sciret hominem per tentationem daemonis in pec­
catum dejectus fuisset, respondet S. D., quod si­
cut Deus sciebat quod homo per tentationem in
peccatum esset dejiciendas; ita etiam sciebat quod
per liberum arbitrium resistere poterat tenta tori.
Hoc autem requirebat conditio naturae ipsius
ut propriae voluntati relinqueretur, secundum
illud Eccli. xv, 14: Deus reliquit hominem in manu
consilii sui. Unde Augustinus dicit (Sup. Gen. ad
litt. lib. xi, cap. 4): «Non mihi videtur magnae
laudis futurum fuisse hominem, si propterea pos­
set bene vivere, quia nemo male vivere suaderet:
cum et in natura posse, et in potestate haberet,
velle non consentire suadenti ». (Ad 2m). Insuper,
homo in statu innocentiae poterat absque omni
difficultate tentationi resistere. (Ad 3m).

Art. II. - Utrum /uerit conveniens modus et ordo
primae tentationis.
Resp. Aff. - Scii. : tentationis ordo et modus
quo primus homo per serpentis suggestionem, et
Evae incitamentum tentatus est, conveniens
fuit.
R. est: quia cum homo sit ex duplici natura,
scii, intellectiva et sensitiva, compositus; conve­
niens fuit ut a diabolo tentaretur, cum ex parte
intellectus, inquantum promisit Divinitatis si­
militudinem per scientiae adeptionem, quam
homo naturaliter desiderat: tum ex parte sensus,
inquantum usus est his sensibilibus rebus, quae
maximam habent affinitatem ad hominem, partim
quidem in eadem specie tentans virum per mu­
lierem, partim vero ex genere propinquo (scii.
« viventis »), proponens pomum ligni vetiti ad
edendum.
Notanda: 1. Suggestio, qua spiritualiter dia­
bolus homini aliquid suggerit, ostendit diabolum
plus I abere potestatis in homine quam habeat
— -

___

______

suggestio exterior: quia per suggestionem interiorem
immutatur a diabolo saltem hominis phantasia;
sed per suggestionem exteriorem immutatur sola
exterior creatura. Diabolus autem minimum pote­
statis habebat in hominem ante peccatum: et
ideo non potuit eum interiori suggestione, sed
solum exteriori tentare. (Ad 2m).
2. In resp. ad lm exponitur interpretatio S. Au­
gustini circa verba Dei serpentem (i. e., diabolum
in serpente) maledicentis.

QUAESTIO CLXVI

De studiositate
Postea considerandum est de studiositate et
curiositate sibi opposita, Circa studiositatem autem quaeruntur duo:

I

O

Art. I. - Utrum materia studiositatis sit proprie
cognitio.
Resp. Aff. - R. est: quia virtutes preprie
sibi attribuunt illam materiam circa quam primo
et principaliter sunt, sicut fortitudo pericula mor­
tis. Studiositas autem primo et principaliter est
circa cognitionem. Nam, studium preprie im­
portat vehementem applicationem mentis ad
aliquid. Mens autem non applicatur ad aliquid,
nisi cognoscendo illud.

Art. II. - Utrum studiositas sit pars temperantiae.
Resp. Aff. - Scil. : ut pars potentialis tempe­
rantiae, sicut virtus secundaria ei adjuncta, ut
principali virtuti.
R. est: quia ad temperantiam pertinet mo­
derari motum appetitus, ne superflue tendat in
id quod naturaliter concupiscitur, sive secundum
corpus, sive secundum animam, ne superflue de­
sideret aliquid cognoscere: nam, «omnes homi­
nes naturaliter scire desiderant ». Moderatio au-

I

tem hujusmodi appetitus pertinet ad virtutem
studiositatis; et secundum hoc comprehenditur
sub modestia, ratione superius dicta (qu. clx,
art. 2).

Notandum: Ex parte animae inclinatur homo
ad hoc quod cognitionem rerum desideret. Ex
parte vero naturae corporalis homo inclinatur ad
hoc ut laborem inquirendi scientiam vitet. Quan­
tum ergo ad primum, studiositas consistit in re­
frenatione. Sed quantum ad secundum, laus vir­
tutis hujusmodi consistit in quadam vehementia
intentionis ad scientiam rerum percipiendam: et
ex hoc nominatur. Primum autem est essentia­
lius huic virtuti quam secundum: nam appetitus
cognoscendi per se respicit cognitionem, ad quam
ordinatur studiositas; sed labor addiscendi est
impedimentum quoddam cognitionis: unde respi­
citur ab rac virtute per accidens, quasi removendo
prohibens. (Ad 3m).

QUAESTIO CLXVI1

De curiositate
Postea considerandum est de curiositate; et
circa hoc quaeruntur duo:

Art. I. - Utrum circa cognitionem intellectivam
possit esse curiositas. *
Resp. Aff. - R. est: quia ipse appetitus vel
studium cognoscendae veritatis potest habere per­
versitatem, in quo est proprie curic sitas. Haec pervesitas haberi potest: uno modo, prout aliquis ten­
dit suo studio in cognitionem veritatis, prout per
accidens conjungitur ei malum; sicut illi qui student
ad scentiam veritatis ut exinde superbiant. Simili­
ter etiam illi qui student addiscere aliquid ad pec• Curiositas, de qua hic agitur, deilniri potest: Nimius aut
superfluus sciendi appelilus.

candum. Alio autem modo potest esse vitium ex
ipsa inordinatione appetitas et studii ad discen­
dam veritatem; et hcc quadrupliciter: a) inquan­
tum per studium minus utile retrahantur a stu­
dio quod eis ex necessitate incumbit; unde Hie­
ronymus dicit (Epis. 146, ad Damasum, De filio
prodigo, ante medium): «Sacerdotes, dimissis
Evangeliis et prophetis, videmus comoedias le­
gere et amatoria bucolicorum versuum verba
cantare »; b) inquantum studet aliquis addiscere
ab eo a quo non licet, sicut patet de his qui aliqua
futura a daemonibus perquirunt; quae est su­
perstitiosa curiositas; c) quando homo appetit
cognoscere veritatem circa creaturas, non refe­
rendo ad debitum finem, scilicet ad cognitionem
Dei; d) inquantum aliquis studet ad cognoscen­
dam veritatem supra proprii ingenii facultatem;
quia per hoc homines de facili in errores labuntur;
unde dicitur Eccli. iii, 22: Altiora te ne quaesie­
ris, ..

Art. II. - Utrum uitium curiositatis sit circa sen­
sitivam cognitionem.
Resp. Aff. - Scii. : dupliciter.
R. est: quia vitium curiositatis circa sensiti­
vam cognitionem potest esse uno modo inquan­
tum cognitio sensitiva non ordinatur in aliquid
utile, sed potius avertit hominem ab aliqua utili
consideratione; alio modo inquantum cognitio
sensitiva ordinatur ad aliquod noxium; sicut
inspectio mulieris ordinatur ad concupiscendum;
et diligens inquisitio eorum quae ab aliis fiunt,
ordinatur ad detrahendum. - Si quis autem co­
gnitioni sensibilium intendit ordinate propter
necessitatem sustentandae naturae, vel propter
studium intelligendae veritatis, est virtuosa studiositas circa sensibilium cognitionem.

Notandum: Curiositas sensum vocatur concu­

piscentia oculorum, quia oculi sunt ad cognoscen­
dum in sensibus principales, unde omnia sensibilia
videri dicuntur. (Ad Im).

QUAESTIO CLXVIII

De mjdestia, secundum quod consistit
in exterioribus corporis motibus
Postea considerandum est de modestia, secun­
dum quod consistit in exterioribus motibus cor­
poris; et circa hoc quaeruntur quatuor:

Art. I. - Utrum in exterioribus motibus corporis
sit aliqua virtus.
Resp. Aff. - Scii. : cum secundum convenien­
tiam propriae personae, tum secundum conve­
nientiam ad alias personas, negotia et loca.
R. est: quia motus hominis exteriores sunt per
rationem ordinabiles; exteriora enim membra
moventur ad imperium rationis. Virtus autem
moralis consistit in hoc quod ea quae sunt homi­
nis, per rationem ordinantur.

Notandum: Exteriores motus sunt quaedam
signa interioris dispositionis, quae praecipue atten­
ditur secundum animae passiones: et ideo mode­
ratio exteriorum motuum requirit moderationem
interiorum passionum. Haec autem moderatio po­
test reduci ad duas virtutes: inquantum enim per
exteriores motus ordinamur ad alios, pertinet ad
amicitiam vel affabilitatem, quae attenditur circa
delectationes et tristitias, quae sunt in verbis et
factis in ordine ad alios quibus homo convivit:
inquantum vero exteriores motus sunt signa in­
terioris dispositionis, pertinet eorum moderatio
ad virtutem veritatis, secundum quam aliquis ta­
lem se exhibet in verbis et factis qualis est interius.
(Ad 3m). ·

Art. II. - Ulrurn in ludis possil esse aliqua uirtus.
Resp. Aff. - Scil. : circa ludos et jocos, qui
nonnunquam ad animi solamen utiles sunt, illa
virtus versatur quam eutrapeliam vocant.
R. est: quia sicut fatigatio corporalis solvitur
per corporis quietem, ita etiam oportet fatigatio
animalis (i. e. animae) solvatur per animae quie­
tem. Quies autem animae est delectatio (I-II,
qu. xxv, art. 2). Et ideo oportet remedium con­
tra fatigationem animalem adhiberi per aliquam
delectationem, intermissa intensione ad insisten­
dum studio rationis: animus enim hominis fran­
geretur, si nunquam a sua intensione relaxaretur.
Haec autem relaxatio fit per dicta et facta quae
ludicra vel jocosa vocantur. Unde Philosophus
dicit (Ethi. iv, cap. 8), quod «in hujus vitae con­
versatione quaedam requies cum ludo habetur».
Et cum hujusmodi secundum regulam rationis
ordinantur, ad eutrapeliam. reducuntur, qua quis
bene convertit aliqua dicta, vel facta in sola­
tium; et inquantum per hanc virtutem homo re­
frenatur ab immoderantia ludorum, sub mode­
stia continetur.
Notandum: Tria sunt praecipue cavenda in lu­
dis: primo, ut delectatio non quaeratur in opera­
tionibus vel v?rbis turpibus, vel nocivis; secundo,
ne gravitas animae non totaliter resolvatur; tertio,
ut delectatio congruat personae, tempori et loco,
et secundum alias circumstantias debite ordinetur
(In corp. art.).

Art. III. - Utrum in superfluitate ludi possit esse
peccatum.
Resp. Aff. - R. est: quia superfluum in ludo
accipitur quod excedit regulam rationis: quod
quidem potest esse dupliciter: uno modo ex ipsa
specie actionum quae assumuntur in ludum,
quando scilicet utitur aliquis causa ludi turpibus

verbis, vel factis, vel etiam his quae vergunt in
proximi nocumentum, quae de se sunt peccata
mortalia; alio modo, secundum defectum debi­
tarum circumstantiarum; puta cum aliqui utun­
tur ludo, vel temporibus, vel in locis inditis, aut
etiam praeter convenientiam negotii, seu per­
sonae. Et hoc quidem potest esse quandoque
peccatum mortale, puta si aliquis ita vehementer
afficitur ad ludum, ut propter hoc velit aliquid
contra Deum committere; secus est peccatum
veniale.

Art. IV. - Utrum in defectu ludi consistat aliquod
peccatum.
Resp. Aff. - R. est: quia contra rationem est
quod aliquis se aliis onerosum exhibeat, puta
dum nihil delectabile exhibet, et etiam aliorum
delectationes impedit. Tales autem vitiosi sunt,
et dicuntur duri et agrestes, ut dicit Philosophus
(Ethic, iv, cap. 8).
Notanda sunt haec Philosophi verba (Ethic,
ix, cap. 10): «Pauci amici propter delectationem
sunt habendi, quia parum de delectatione sufficit
ad vitam quasi pro condimento, sicut parum de
sale sufficit in cibo ». (In fine art.).

QUAESTIO CLXIX

De modestia in exteriori apparatu
Deinde considerandum est de modestia, secun­
dum quod consistit in exteriori apparatu, et circa
hoc quaeruntur duo:

Art. I. - Utrum circa exteriorem ornatum possit
esse virtus et vitium.
Resp. Aff. - Scii. : non in ipsis rebus exterio­
ribus, sed ex parte hominis.

R. est: quia potest homo exteriori ornatu immo­
derate uti. Quae quidem immoderatio potest esse
dupliciter: uno quidem modo per comparationem
ad consuetudinem hominum cum quibus aliquis
vivit. Alio modo ex inordinato affectu utentis.
Contigit autem ista inordinatio affectus et quantum
ad superabundantiam et quantum ad defectum.
Quantum ad primum tripliciter. Primo, per hoc
quod aliquis ex superfluo cultu vestium hominum
gloriam quaerit, prout scilicet vestes et alia huju­
smodi pertinent ad quaemdam ornatum. Se­
cundo, per hoc quod homo per superfluum
cultum vestium quaerit delicias, secundum quod
vestis ordinatur ad corporis fomentum. Tertio,
secundum quod nimiam solicitudinem apponit
ad exteriorum vestium cultum, etiamsi non sit
aliqua inordinatio ex parte finis. - Ex parte autem
defectus potest esse duplex inordinatio per affec­
tum. Uno quidem modo ex negligentia hominis,
qui non adhibet studium vel laborem ad hoc quod
exteriori cultu utatur secundum quod oportet.
Alio modo ex eo quod ipsum defectum exterioris
cultus ad gloriam ordinat, secundum quod etiam
in ipsis sordibus luctuosis esse posse jactantiam,
et eo periculosiorem quod sub nomine servitutis
Dei decipit.
Notandum: Hujusmodi exterior cultus indicium
quoddam est conditionis humanae: et ideo exces­
sus et defectus, et medium in talibus reduci pos­
sunt ad virtutem veritatis, quam Philosophus
ponit (1. c., in arg.) circa facta et dicta, quibus ali­
quid de statu hominis significatur. (Ad 3m).

Art. II. - Utrum ornatus mulierum sit sine peccato
mortali.

Resp. Aff. - Scii. : a) mulier conjugata si ad
hoc se ornet ut viro suo placeat, potest hcc fa­
cere absque peccato; b) illae autem mulieres quae

viros non habent, ncc volunt habere, vel sunt in
statu non habendi, non possunt absque peccato
appetere placere virorum aspectibus ad concupi­
scendum.
R. primi est: quia, ut Apostolus dicit (I ad
Corinth, vii, 34), mulier quae nupta est, cogitat
quae sunt mundi, quomodo placeat viro.
R. secundi est: quia hoc est dare viris incen­
tivum peccandi. Et si quidem hac intentione se
ornent ut alios provocent ad concupiscentiam,
mortaliter peccant; si autem ex quadam levitate,
vel etiam ex quadam vanitate pnpter jactantiam
quamdam, non semper est peccatum mortale,
sed quandoque veniale. Et eadem ratio quantum
ad hoc est de viris. - Regula autem mulierum or­
natus h?,ec est, ut dicit Apostoljs (I.Tim., ii, 9):
Mulieres in habitu ornato, cum verecundia et so­
brietate ornantes se, non in tortis crinibus, aut auro,
aut margaritis, aut veste pretiosa; per qued datur
intelligi quod sobrius et moderatus ornatus non
prohibetur mulieribus, sed superfluus, et invere­
cundus, et impudicus. (Ad lm).

Notanda: 1. Fucari pigmentis, quo rubicun­
dior vel candidior aliquis appareat, adulterina
fallacia est, et non est sine peccato. Quando autem
fit propter lasciviam vel in Dei contemptum, non
est sine peccato mortali. Tamen aliud est fingere
pulchritudinem non habitam, et aliud occi Itare
turpitudinem ex aliqua causa provenientem, puta
aegritudine vel aliquo hujusmodi: hoc enim est
licitum, quia, secundum Apostolum (I. Cor. xii,
23), quae putamus ignobiliora membra corporis esse,
his honorem abundanti orem circumdamus. (Ad 2m).
2. Cultus exterior debet competere conditioni
personae secundum communem consuetudinem.
Et ideo de se vitiosum est quod mulier utatur
veste virili, aut e converso: et praecipue quia hoc
potest esse causa lasciviae: et specialiter prohi­
betur in lege (Deut. xxii), quia Gentiles tali mu­
tatione habitus utebantur ad idololatriae super-

I

stitionem. Potest tamen quandoque hoc fieri sine
peccato propter aliquam necessitatem, vel causa
se occultandi ab hostibus, vel propter defectum
alterius vestimenti, vel propter aliquid aliud huju­
smodi. (Ad 3m).

QUAESTIO CLXX

De praeceptis temperantiae
Postea considerandum est de praeceptis tem­
perantiae; et 1. de praeceptis temperantiae; -2. de
praeceptis partium ejus.

Art. I.

Utrum praecepta temperantiae convenien­
ter in lege divina tradantur.

Resp. Aff. - Scii. : inter praecepta Decalogi
debuit temperantiae praeceptum, praecipue de
adulterio, apponi, non modo secundum quod ope­
re exercetur, sed etiam secundum quod corde
concupiscitur.
R. est: quia finis praecepti est charitas (I. Tini.
I. 5), quae ad dilectionem Dei et proximi ordina­
tur. Inter vitia autem temperantiae opposita,
maxime dilectioni proximi videtur opponi adul­
terium. Et ideo convenienter inter praecepta
Decalogi praecipue prohibetur adulterium, non
solum secundum quod opere exercetur, sed etiam
secundum quod corde concupiscitur, secundum
Christi verba (Nil. V): Didum est antiquis: Non
moechaberis. Ego autem dico vobis: quia omnis
qui viderit mulierem ad concupiscendum eam, jam
moechatus est eam in corde suo.

Art. II. - Utrum convenienter tradantur in divina
lege praecepta de virtutibus annexis temperantiae.

Resp. Aff. - Scii. : de virtutibus annexis a)
non quidem consideratis secundum se; sed b) se­
cundum suos effectus.
*

R. primi est: quia virtutes temperantiae anne­
xae secundum se non habent directam habitu­
dinem ad dilectionem Dei vel proximi; sed magis
respiciunt quamdam moderationem eorum quae
ad ipsum hominem pertinent.
R. secundi est: quia secundum effectus suos
virtutes temperantiae annexae, possunt respi­
cere dilectionem Dei vel proximi: it secundum
hoc aliqua praecepta in Decalogo convenienter
ponuntur perlinentia ad prohibendum effectus
vitiorum temperantiae partibus oppositorum.
Sic ponitur praeceptum de mansuetudine contra
iram, ex qua interdum procedit aliquis ad homi­
cidium (quod in Decalogo prohibetur), aut ad
subtrahendum debitum hom rem parentibus.
Notandum: Inordinatio exteriorinn motuum
non pertinent ad offensam proximi secundum
ipsam speciem actus, sicut homicidium, adulte­
rium et furtum, quae in Decalogo prohibentur;
sed solum secundum quod sunt signa interioris
inordinationis, ut supra dictum est (qu. clxviii,
art. 1 ad Im). - (Ad 3m).

DE HIS QUAE PERTINENT
AD DETERMINATOS STATUS;
ET PRIMO DE PROPHETIA *
Postquam dictum est de singulis virtutibus et
vitiis, quae pertinent ad omnium hominum condi­
tiones et status, nunc considerandum est de his
quae specialiter ad aliquos homines pertinent.
Invenitur autem differentia inter homines secun­
dum ea quae ad habitus et actus animae rationa­
lis pertinent, tripliciter: uno quidem modo se­
cundum diversas gratias gratis datas; quia, ut
dicitur I. Cor. xii, divisiones gratiarum sunt: et
alii datur per spiritum sermo sapientiae, alii sermo
scientiae, etc. Alia vero differentia est secundum
diversas vitas, activam scilicet et contemplativam,
• Vide nostram «Divisionem Scliematicam», Tab. XXVI,apud
Mariettl, Romae.

quae accipiuntur secundum diversa operationum
studia: unde et ibidem dicitur quod divisiones
operationum sunt. Aliud est enim studium opera­
tionis in Martha, quae sollicita erat et laborabat
circa frequens ministerium, quod pertinet ad vi­
tam activam; aliud autem est in Maria, quae se­

dens secus pedes Domini audiebat verbum illius,

quod pertinet ad contemplativam, ut habetur
Lucae x. Tertio modo, secundum diversitatem
officiorum et statuum, prout dicitu’· Ephes, iv, 11:

Ft ipse dedit quosdam quidem apostolos, quosdam
autem prophetas, alios vero euangelistas, alios au­
tem pastores et doctores, quod pertinet ad diversa
ministeria, de quibus dicitur I. Cor. xii, 5: Divisio­
nes ministrationum sunt. Est autem attendendum
circa gratias gratis datas, de quibus occurrit con­
sideratio prima, quod quaedam earum peitinent
ad cognitionem, quaedam vero ad locutionem,
quaedam vero ad operationem. Omnia vero quae
ad cognitione pertinent, sub prophetia comprehendi
possunt. Nam prophetica revelatio se extendit
non solum ad futuros hominum eventus, sed etiam
ad res divinas, et quantum ad ea quae proponun­
tur omnibus credenda, quae perti lent ad fidem,
et quantum ad altiora mysteria, quae sunt per­
fectorum, quae pertinent ad sapientiam. Est etiam
prophetica revelatio de his quae pertinent ad spi­
rituales substantias, a quibus vel ad bonum vel
ad malum inducimur; quod pertinet ad discre­
tionem spirituum. Extendit etiam se ad directio­
nem humanorum actuum, quod pertinet ad scien­
tiam, ut infra patebit (q. clxxvii). Et primo occur­
rit considerandum de prophetia et de reptu, qui
est quidem prophetiae gradus. De prophetia au­
tem quadruplex consideratio occurrit: quarum prima
est de essentia ejus; secunda de causa ipsius; ter­
tia de modo propheticae cognitionis; quarta de di­
visione prophetiae. Circa primum quaeruntur sex;

QUAESTIO CLXXI

De essentia prophetiae
Art. I. - Utrum prophetia pertineat ad cognitionem.
Resp. Aff. - Scit. : primo et principaliter pro­
phetia consislit in ccgniticne; secundario con-

sistit in locutione; tertio ad prophetiam pertinet
operatio miraculorum.
R. est: quia prophetae primo et principaliter
cognoscunt ea quae sunt procul et remota ab homi­
num cognitione. Sed quia, ut dicitur I. Cor. xii, 7,
Unicuique datur manifestatio spiritus ad utilitatem;
et infra cap. xiv, 12 dicitur: Ad aedificationem
Ecclesiae quaerite ut abundetis; inde est quod
prophetia secundario consistit in locutione, prout
prophetae ea quae divinitus edocti cognoscunt, ad
aedificationem aliorum annuntiant. Ed secundum
hoc Isidorus dicit (Etymol. lib. vii, cap. 8), quod
possunt dici Prophetae, quasi Praefatores, eo quod
porro fantur, id est, a remotis fentur, et de futu­
ris vera praedicunt. Ea autem quae supra huma­
nam cognitionem divinitus revelantur, non pos­
sunt confirmari ratione humana, quam excedunt,
sed operatione virtutis divinae, secundum illud
Marci ult., 20: Praedicaverunt ubique, Domino
coopérante, et sermone confirmante sequentibus
signis: unde tertio ad prophetiam perlinet ope­
ratio miraculorum, quasi confirmatio quaedam
propheticae enuntiationis.

Notandum: In prophetia requiritur quod in­
tentio mentis elevetur ad percipienda divina, et
postquam intentio mentis elevata est ad superna,
percipiat divina. Sic igitur ad prophetiam requi­
ritur inspiratio quantum ad mentis elevationem,
et revelatio quantum ad ipsam perceptionem divi­
norum. (Ad 4m).
-

Art. II. - Ulrum prophetia sit habitus.
Resp. Neg. - R.est: quia lumen propheticum
non inest intellectui pre phetae per modum for­
mae permanentis: alias oporteret quod semper
prophetae adesset facultas prophetandi: quod
patet esse falsum. Relinquitur ergo quod lumen
propheticum insit animae prophetae per modum
I

cujusdam passionis vel impressionis transeuntis,
et hoc significatur lit. Regum xix, 11, ubi dicitur
ad Eliam: Egredere, et sla in monte coram Domino,
et ecce Dominas transit, etc. Habitus autem est
forma permanens. Unde manifestum est quod
prophetia, proprie loquendo, non est habitus.
- Tamen, sicut in rebus corporalibus, abeunte
passione, remanet quaedam habilitas ad hoc
quod iterum patiantur, sicut lignum semel in­
flammatum facilius iterum inflammatur; ita etiam
in intellectu prophetae, cessante actuali illustra­
tione, remanet quaedam habilitas ad hoc quod
facilius iterato illustretur. (Ad 2m).

Art. III. - Utrum prophetia sit solum futurorum
contingentium.
Resp. Neg. - Scit. ; prophetia est omnium
eorum quae per lumen divinum cognosci pos­
sunt ; sed propriissime est futurorum even­
tuum.

*
h
.h

R. primi est: quia manifestatio quae fit per
aliquod lumen, se extendere potest ad omnia
illa, quae illi lumini subjiciuntur. Cognitio autem
prophetica est per lumen divinum, cui subjiciun­
tur omnia tam divina quam humana, tam spi­
ritualia quam corporalia; et ideo revelatio pro­
phetica ad omnia hujusmodi se extendit.
R. secundi est: quia cum prophetia sit de his
quae procul a nostra cognitione sunt, tanto ali­
qua magis proprie ad prophetiam pertinent,
quanto longius ab humana cognitione existunt.
Inter haec autem maxime a cognitione humana
distant illa quorum veritas non est determinata,
et ideo procul est a cognitione omnium hominum.
Haec autem sunt futura contingentia. Unde ad
ista prophetia propriissime pertinet.

Art. IV. - Utrum propheta per divinam revela­
tionem cognoscat omnia quae possunt prophetice
cognosci.
Resp. Neg. - R. est: quia principium eorum
quae divino lumine prophetice manifestantur,
est ipsa veritas prima, quam prophetae in seipsa
non vident. Et ideo non oportet quod omnia
prophetibilia cognoscant; sed quilibet eorum co­
gnoscit ex eis aliqua secundum specialem reve­
lationem hujus vel illius rei.

Art. V. - Utrum propheta discernat semper quid
dicat per spiritum proprium, et quid per spiri­
tum prophetiae.
Resp. Neg. - R. est: quia propheta non omnia
per spiritum propheticum cognoscit, sed quae­
dam per instinctum divinum: de his autem quae
spiritu prophetico cognoscit, maximam certitu­
dinem habet, et pro certo habet quod haec sunt
divinitus sibi revelata (Jer. xxvi, 15); sed ad
ea quae cognoscit per instinctum, aliquando sic
se habet, ut non plene discernere possit, utrum
haec cogitaverit aliquo divino instinctu, vel per
spiritum proprium: talis enim instinctus est quid­
dam imperfectum in genere prophetiae.

I

Art. VI. - Utrum ea quae prophetice cognoscuntur
vel annuntiantur, possint esse /alsa.
Resp. Neg. - R. est: quia, sicut in naturalibus
forma generati est similitudo quaedam formae
generantis, ita ea quae prophetice cognoscuntur
vel annuntiantur sunt signa divinae praescien­
tiae. Eadem autem est veritas cognitionis in di­
scipulo et in docente. Unde impossibile est pro­
phetiae subesse falsum.
Notanda: 1. Certitudo divinae praescientiae
non excludit contingentiam singularium futuro-

Hl

rum, quia fertur in ca, secundum quod sunt prae­
sentia et jam determinata ad unum. Et ideo etiam
prophetia, quae est divinae praescientiae simili­
tudo impressa vel signum, sua immobili veritate
futurorum contingentium non excludit. (Ad lm).
2. Quandoque revelatio prophetica est impressa
quaedam similitudo divinae praescientiae, prout
respicit ipsa futura contingentia in seipsis; et ta­
lia sic eveniunt sicut prophetantur, sicut illud Isa.
vii, 14: Ecce virgo concipiet. Quandoque vero prophe­
tica revelatio est impressa similitudo divinae prae­
scientiae, prout scilicet cognoscit ordinem causa­
rum ad effectus: et tunc quandoque aliter evenit
quam prophetetur; nec tamen prophetiae subest
falsum: nam sensus prophetiae est quod inferio­
rum causarum dispositio sive naturalium, sive
humanorum actuum, hoc habet ut talis effectus
eveniat. Et secundum hoc intelligitur verbum
Jonae iii, 4: Adhuc quadraginta dies, et Ninive sub­
vertetur : i. e., hoc merita ejus exigunt ut subver­
tatur. (Ad 2m).

QUAESTIO CLXXII

De causa prophetiae
Deinde considerandum est de causa prophetiae.
Circa hoc quaeruntur sex:

Art. I. - Utrum prophetia possit esse naturalis.
Resp. Neg. - Scii. : a) praecognoscere futura
secundum quod sunt in seipsis non potest esse
a natura, sed solum ex revelatione divina; b) fu­
tura vero in suis causis possunt praecognosci na­
turali cognitione etiam ab homine; c) haec ta­
men praecognitio futurorum differt a prima, quae
habetur ex revelatione divina.
R. primi est: quia praecognoscere futura, se­
cundum quod in seipsis sunt, proprium est divini
intellectus, cujus aeternitati sunt omnia praesen­
tia, ut dictum est (P. I., qu. xiv, art. 13).

R. secundi est: quia homines talium c< gnitionem futurorum, scil. in suis causis, acquirere
possunt sive arte, sicut medicus praecc gnoscit
sanitatem vel mortem futuram in aliquibus cau­
sis, quarum ordinem ad tales effectus experimento
praecognovit, sive per viam expérimentaient in
qua juventur per naturalem dispcsiticnem, secun­
dum quod in homine invenitur perfectio virtutis
imaginativae, et claritas intelligentiae.
R. tertii est: quia: a) prima potest esse quo­
rumcumque eventuum et infallibiliter: haec au­
tem praecognitio quae naturaliter haberi potest,
est circa quosdam effectus, ad quos se potest
extendere experientia humana; b) quia prima pro­
phetia est secundum immcbilem veritatem, non
autem secunda; sed potest ei subesse falsum.
Prima autem praecognitio proprie pertinet ad
prophetiam, non autem secunda: prophetica enim
cognitio est eorum quae naturaliter excedunt
humanam cognitionem, quamvis etiam ad direc­
tiones humanorum actuum lumen propheticum
se extendit. (Ad 4m).

Art. II. - Utrum prophetica revelatio fiat per anResp. Aff. - Scii. : illuminatio et revelatio
divina in prophetis fit mediantibus angelis.
R. est: quia Divinitatis ordo hoc habet, ut
infima per media disponat. Angeli autem medii
sunt inter Deum et homines. Et ideo illumina­
tiones et revelationes divinae a Deo ad homines
per angelos deferuntur.
Notandum: Charitas, secundum quam fit homo
amicus Dei, est perfectio voluntatis, in quam solus
Deus imprimere potest; sed prophetia est perfectio
intellectus, in quem etiam angelus potest impri­
mere, uti causa instrumentalis seu ministerialis
Dei. (Ad Im et 2m).

Art. III. - Utrum ad prophetiam requiratur di­
spositio naturalis.
Resp. Neg. - R. est: quia, sicut Deus, qui
est causa universalis in agendo, non praeexigit
materiam nec aliquam materiae dispositionem
in corporalibus effectibus; sed simul potest et ma­
teriam, et dispositionem, et formam inducere:
ita etiam in effectibus spiritualibus non praeexi­
git aliquam dispositionem; sed potest simul cum
effectu spirituali inducere dispositionem conve­
nientem, qualis requiritur secundum ordinem
naturae. Et ulterius, posset etiam simul per crea­
tionem producere ipsum subjectum, ut scilicet
et animam in ipsa sui creatione disponeret ad
prophetiam et daret ei gratiam prophetalem.

Art. IV. - Utrum bonitas morum requiratur ad
prophetiam.

Resp. Neg. - Scii. : a) quantum ad radicem
bonitatis morum, quae est charitas, potest esse
prophetia sine bonitate; b) quantum vero ad bo­
nitatem morum secundum passiones et actiones
exteriores, secundum hoc impeditur aliquis a
prophetia per morum malitiam.
R. primi est: primo, quia prophetia pertinet
ad intellectum, cujus actus praecedit actum vo­
luntatis, quam perficit charitas; - secundo quia
prophetia non ordinatur directe ad hoc quod affec­
tus ipsius prophetae conjungatur Deo, ad quod
ordinatur charitas; sed ordinatur ad utilitatem
Ecclesiae, sicut et aliae gratiae gratis datae. Unde
prophetia esse potest sine radice bonitatis.
R. secundi est: quia ad prophetiam requiritur
maxima mentis elevatio ad spiritualium contem­
plationem, quae quidem impeditur per vehemen­
tiam passionum, el per inordinatam occupatio­
nem rerum exteriorum.
-r

Notandum: Donum prophetiae aliquando datur

nomini et propter utilitatem aliorum, et propter
propriae mentis illustrationem, (sicut accidit in
quibusdam sanctis): et hi sunt in quorum animas
sapientia divina per gratiam gratum facientem
se tranferens, amicos Dei, et prophetas eos consti­
tuit. (Ad Im).

Art. V. - Utrum aliqua prophetia sil a daemo­
nibus.
Resp. Neg. - Scii. : prophetia proprie et sim­
pliciter dicta iit per solam divinam revelationem;
sed ipsa revelatio facta per daemones potest se­
cundum quid dici prophetia.
R. est: quia simpliciter et maxime remota,
quae sunt proprium prophetiae objectum, sunt
quae solus Deus cognoscit. Quaedam autem quae
sunt ab hominum cognitione remota, nota sunt
daemonibus etiam naturali cognitione, et haec
possunt hominibus revelare.
Notandum: Daemones ea quae sciunt, homini­
bus manifestant, non quidem per illuminationem
intellectus, sed per aliquam imaginariam visionem,
aut etiam sensibiliter colloquendo: et in hoc defi­
cit haec prophetia a vera. (Ad 2m). Item, prophe­
tia daemonum potest etiam discerni a vera et di­
vina ex aliquibus signis exterioribus praesertim
ex mendaciis. (Ad 3m).

Art. VI. - Utrum prophetae daemonum aliquando
praedicant verum.
Resp. Aff. - R. est: quia, ut Beda dicit (In
Lucam, cap. 17): «nulla est falsa doctrina, quae
non aliquando aliqua vera falsis intermisceat ».
Unde et ipsa doctrina daemonum, qua suos pro­
phetas instruunt, aliqua vera continent per quae
receptibilis redditur, ut sic intellectus ad falsum
deducatur per apparentiam veritatis.
Notandum: Prophetae daemonum non semper
loquuntur ex daemonum revelatione, sed inter-

dum ex inspiratione divina; sicut manifeste legi­
tur de Balaam (Num. xxii); quia Deus utitur etiam
malis ad utilitatem bonorum. (Ad lm).

QUAESTIO CLXXIII

De modo propheticae cognitionis
Deinde considerandum est de modo propheti­
cae cognitionis; et circa hoc quaeruntur quatuor:

Art. I. - Utrum prophetae videant ipsam Dei essen­
tiam.
Resp. Neg. - R. est: quia hoc proprium bea­
tis est ut ipsam Dei essentiam videant, secundum
illud Psalmi cxxxix, vers. 14: Habitabunt redi
cum vultu tuo. Unde quaecuinque in Deo vident,
ex propinquo vident. E contra de prephetis di­
citur Êkbr. xi, qued erant a longe aspicientes,
quasi a remotis videntes. - Et ideo dicendum est
quod visio prophetica non est visio ipsius divinae
essentiae, neque in ipsa divina essentia vident
ea quae vident, sed in quibusdam similitudini­
bus, secundum illustrationem divini luminis;
quae illustratio potest dici speculum, inquantum
resultat ibi similitudo veritatis divinae praescien­
tiae, et propter hoc dicitur speculum aeternitatis,
quasi repraesentans Dei praescientiam, qui in
sua aeternitate omnia praesentialiter videt.

Art. II. - Utrum in prophetica revelatione impri­
mantur divinitus menti prophetae novae rerum
species, an solum novum lumen.

Resp. Aff. - Scil. : Per donum prophetiae
confertur aliquid humanae menti supra id quod
pertinet ad naturalem facultatem, et quantum
ad judicium per influxum luminis intellectualis,
et quantum ad acceptionem, seu repraesentatio­
nem rerum quae fit per aliquas species.

R. est: quia cognitio prophetica maxime ad
jnmtem pertinet. Circa cognitionem autem huma­
nae mentis duo oportet considerare; scilicet accep­
tionem, sive repraesentationem rerum, et judi­
cium de rebus repraesentatis. Per donum autem
prophetiae confertur aliquid humanae menti su­
pra id quod pertinet ad naturalem facultatem,
quantum ad utrumque, ut dictum est in respon­
sione. - Non semper tamen haec duo in prophe­
tia habentur simul; sed, ut Augustinus dicit (Sup.
G?n. ad litt. lib. xii, cap. 9, in med.), « maxime
propheta est qui utroque praecellit, ut scil. vi­
deat in spiritu corporalium rerum significativas
similitudines, et eas vivacitate mentis intelligat ».

Art. III. - Utrum visio prophetica semper fiat cum
abstractione a sensibus.
Resp. Neg. - R. est: quia prophetica revelatio
fit secundum quatuor, scilicet secundum influxum
intelligibilis luminis, secundum immissionem intelligibilium specierum, secundum impressionem,
vel ordinationem imaginabilium formarum, et
secundum expressionem formarum sensibilium.
In istis casibus autem solum quando fit revelatio
prophetica secundum formas imaginarias, necessc
est fleri abstractionem a sensibus; quia tunc ab­
stracts est necessaria ut talis apparitio phan­
tasmatum non referatur ad ea quae exterius sen­
tiuntur. Haec autem abstractio a sensibus quan­
doque flt perfecte, ut scilicet nihil homo sensibus
percipiat; quandoque imperfecte. Talis tamen
alienatio a sensibus non fit in prophetis cum ali­
qua inordinatione naturae (sicut in arreptitiis
vel in furiosis), sed per aliquam causam ordina­
tam, vel naturalem (sicut per somnium), vel spiri­
tualem (sicut per contemplationis vehemen­
II
tiam).

Art. IV. - Ulrum. prophetae semper cognoscant ea
quae prophetant.
Resp. Neg. - R. est: quia mens prophetae
esi instrumentum deficiens respectu principalis
agentis, qui est Spiritus sanctus. Unde etiam veri
prophetae non omnia cognoscunt quae in eorum
visis, aut verbis, aut etiam factis Spiritus sanc­
tus intendit; sed illa cognoscunt quae Spiritus
sanctus dat eis ad cognoscendum. - Cum tamen
aliquis cognoscit se moveri a Spiritu sancto ad
aliquid aestimandum vel significandum verbo vel
facto, hoc proprie ad prophetiam pertinet; cum
autem movetur, sed non cognoscit, non est per­
fecta prophetia, sed quidam instinctus prophe­
ticus.
B

QUAESTIO CLXXIV

De divisione prophetiae
Deinde considerandum est de divisione prophe­
tiae; et circa hoc quaeruntur sex:

Art. I. - Utrum convenienter dividatur prophetia
in Prophetiam Praedestinationis Dei, Praescien­
tiae et Comminationis.Λ

Resp. Aff. - R. est: quia haec divisio est se­
cundum diversas species objecti prophetiae: se­
cundum enim diversas species objecti distinguun­
tur habitus et actus in moralibus. Objectum au­
tem prophetiae est (futurum) quod est in cogni­
tione divina supra humanam facultatem existens.
Futurum autem est in divina cognitione dupli­
citer: uno modo, prout est in sua causa: et sic
accipitur prophetia comminationis, quae non sem­
per impletur; sed per eam praenuntiatur ordo
causae ad effectum, qui quandoque aliis super­
venientibus impeditur; alio modo praecognoscit

Deus aliqua in seipsis, vel ut flenda ab ipso, et
horum est prophetia praedestinationis, quia se­
cundum Damascenum (Orth. fid. lib. ii, cap. 30),
« Deus praedestinat ea quae non sunt in nobis »>;
vel ut fienda per liberum arbitrium hominis: et
sic est prophetia praescientiae, quae potest esse
bonorum et malorum: quod non contigit de prophe­
tia praedestinationis, quae est bonorum tantum.
Notandum: Divisio prophetiae potest sumi

etiam secundum modum prophetandi; et sic po­
test distingui vel secundum potentias cognoscitivas in homine; quae sunt sensus, imaginatio et
intellectus; vel secundum differentiam prophetici
influxus: et secundum hoc prophetiae genera sunt
septem, ut Isidorus dicit (Etymol. lib. vii, cap. 8),
scilicet extasis, visio, somnium, per nubem, vox
de caelis, accepta parabola, et repletio Spiritus
sancti. (Ad 3m).

Art. II. - Utrum excellentior sit prophetia quae
habet visionem intellectualem et imaginariam,
quam ea quae habet visionem intellectualem
tantum.
Resp. Neg. - Scii. : prophetia quae habet vi­
sionem intellectualem tantum excellentior est
secundum veritatem intellectualem.
R. est: quia manifestatio divinae veritatis
quae fit per nudam contemplationem ipsius ve­
ritatis, potior est quam illa quae fit sub similitu­
dine corporalium rerum; magis enim appropin­
quat ad visionem patriae. - Tamen quando aliqua
supcrnaturalis veritas revelanda est per simili­
tudines corporales, tunc magis est propheta qui
utrumque habet, scilicet lumen intellectuale et
imaginariam visionem, quam ille qui habet alte­
rum tantum, quia perfectior est prophetia: et
quantum ad hoc dicit Augustinus (Super Gen.
ad litt. lib. xii, cap. 9) quod « maxime propheta
est qui in utroque praecellit ». (Ad Im).

Notandum: Illustrat o divini radii in vita prae­
senti non fit sine velaminibus phantasmatum qualiumeumque, quia connaturale est homini secundum
statum praesentis vitae ut non intelligat sine phan­
tasmate. Quandoque tamen sufficiunt phanta­
smata quae communi aliquo modo a sensibus ab­
strahuntur; nec exigitur aliqua visio imaginaria
divinitus procurata: et sic dicitur revelatio prophe­
tica fieri sine imaginaria visione. (Ad 4m).

Art. III. - Utrum gradus prophetiae possint di­
stingui secundum visionem imaginariam.

Resp. Aff. - R. est: quia, secundum gradus
prophetiae, tria sunt genera prephetiae: Prima
prophetia est in qua per lumen intclligibik absque
imaginaria visione dirigitur hemo ad ea cegnoscenda quae pertinent ad humanam conversa­
tionem; secunda est illa in qua manifestatur supernaturalis veritas per imaginariam visionem;
tertia est illa in qua intelligibilis veritas et supcrnaturalis absque imaginaria visiene ostendi­
tur. Prima autem prophetia est infra prephetiam proprie dictam, quia non attingit ad supernaturalem veritatem. Tertia vero excedit ra­
tionem prophetiae proprie dictae, ut dictum est
art. praec. ad 2m. Unde prophetiae propriae
acceptae gradus distinguuntur secundum ima­
ginariam visionem. Et hi gradus sunt (incipiendo
ab infimo); somnii, visionis (i. e. in vigilande), si­
gnorum (per res significativas, et per verba), per
visionem alicujus sibi loquentis aut demonstran­
tis, sive in specie angeli sive in specie Dei.

Art. IV. - Utrum Moyses fuerit excellentior omni­
bus prophetis.
Resp. Aff.
aliquis alius
fuerit major
fuit omnibus

- Scii. : licet quantum ad aliquid
prophetarum Veteris Testamenti
Mjyse, simpliciter tamen Moyses
aliis major.

R. est: quia, quantum ad visionem intellectua­
lem, Moyses vidit ipsam Dei essentiam, ut Augu­
stinus dicit (Super Gen. ad litt. lib. xii, cap. 27)
super illud Num. xii, 8, quod palam, et non per
aenigmata Deum vidit; quantum ad imaginariam
visionem, Moyses talem visionem quasi ad nutum
habebat in omnibus ejus perfectu nibus, secun­
dum illud Exod. xxxiii, 11: Loquebatur ei Domi­
nus facie ad faciem, sicut solet loqui homo ad ami­
cum suum; quantum ad denuntiationem Moyses
loquebatur toti populo fidelium ex perse na Dei,
quasi de novo legem preponens: alii pre pin tae
loquebantur ad populum in persena Dei, quasi
inducentes ab oservantiam legis M ysi, st eun­
dum illud Malachiae iv, 4: Mementote legis Moysi
serui mei; quantum ad operatio nem miraculo­
rum, quae fecit toti populo infidelium (i. e. A< gyptiouim), ut dicitur (Deut. ult. 10): Non surrexit
ultra propheta in Israel, sicut Moyses, etc.
Notandum: Quantum ad cognitionem divini­
tatis prophetia Moysis fuit excellentior; sed David
plenius cognovit, et expressit mysteria incarna­
tionis Christi. (Ad Im). Sic etiam de Isaia dici
potest, qui apertissime Christi passionem narrat.

Art. V. - Utrum aliquis gradus prophetiae sit etiam
in beatis.
Resp. Neg. - R. est: quia prophetia importat
visionem quamdam alicujus supernaturalis ve­
ritatis, ut procul existentis. Hoc autem contingere
nequit in beatis, cum sint totaliter Deo conjuncti.
'1

Art. VI. - Utrum gradus prophetiae varientur se­
cundum temporis processum.
Resp. Neg. - Scii. : a) si Icquamur de prophe­
tia inquantum ordinatur ad fidem Deitatis, sic
quidem crevit secundum tres temporum distinc­
tiones; scilicet ante legem, sub lege, et sub grale

tia; b) quantum ad fidem incarnationis Christi,
sic etiam crevit prophetia per temporum succes­
sionem; c) quantum vero ad directionem huma­
norum actuum, prophetica revelatio diversificata est, non secundum temporis processum, sed
secundum conditionem negotiorum.
R. primi est: quia ante legem, Abraham et
alii Patres prophetice sunt instructi de his quae
pertinent ad fidem Deitatis. Unde et prophetae
nominantur secundum illud Psal. civ, 15: In
prophetis meis nolite malignari, quod specialiter
dicitur propter Abraham et Isaac.
R. secundi est: quia prophetae quanto fue­
runt Christo propinquiores, sive ante, sive post,
ut plurimum plenius de hoc (de incarnatione) in­
structi fuerunt; post tamen plenius quam ante,
ut Apostolus dicit (Ephes, iii).
R. tertii est: quia, ut dicitur Proverb, xxix,
18, Cum defecerit prophetia, dissipabitur populus.
Et ideo quolibet tempore instructi sunt homines
divinitus de agendis, secundum quod erat expe­
diens ad salutem electorum.
QUAESTIO CLXXV

De raptu *
Deinde considerandum est de raptu; et circa
hoc quaeruntur sex:

Art. I. - Utrum anima hominis rapiatur ad divina,
Resp. Aff. - R. est: quia ex divina virtute
potest aliquis elevari ad aliqua supernaturalia
cum abstractione a sensibus, secundum illud
•Raptus, de quo hic agitur, definiri potest: «Elevatio abeo
quod est secundum naturam in id quod est supra naturam, vl
superioris naturae ».

Ezech. viii, 3: Spiritus elevavit me inter caelum et

terram, et adduxit me in Jerusalem in visione Dei. Sic raptus potest dici coactio, si attendatur medus
quo fit, inquantum scilicet mens elevatur a Deo
per raptum supra facultatem naturae, non au­
tem si attendatur terminus operationis, quia rap­
tus non est contra naturam. (Ad 3m).

Art. II. - Utrum raptum magis pertineat ad vim
cognoscitivam (piam ad vim appetitivam.
Resp.: a) quantum ad id in quod aliquis rapi­
tur, raptus, proprie loquendo, non potest perti­
nere ad vim appetitivam, sed solum ad vim cogno­
scitivam; b) quantum ad causam, potest habere
causam ex parte appetitivae virtutis.

R. primi est: quia, ut dictum est (art. praec.),
raptus est praeter propriam inclinationem ejus
quod rapitur; ipse autem motus appetitivae vir­
tutis est quaedam inclinatio ab bonum appetibile.
Unde, proprie loquendo, ex hoc quod homo appe­
tit aliquid, non rapitur, sed per se movetur.

R. secundi est: quia ex hoc ipso quod appe­
titus ad aliquid vehementer afficitur, potest con­
tingere quod ex violentia affectus homo ab om­
nibus aliis alienetur.

Notandum: Raptus addit aliquid supra extasim. Nam extasis importat simpliciter excessum
a seipso, secundum quem scilicet aliquis extra
suam ordinationem ponitur; sed raptus super hoc
addit violentiam quamdam. (Ad lm). - Duplici­
ter potest autem homo secundum appetitum extra
seipsum fieri. Uno modo quando appetitus intel­
lectivus totaliter in divina tendit, praetermissis
his ad quae inclinat appetitus sensitivus; et sic
Dionysius dicit (De Div. Norn., cap. 4), quod «Pau­
lus ex virtute divini amoris extasim faciente dicit:

Vivo ego, jam non ego, vivit vero in me Christus ».

Alio modo quando praetermisso appetitu superio­
ri, homo totaliter fertur in ea quae pertinent ad

appetitum inferiorem, et sic « ille qui porcos pavit,
sub seinctipso cecidit»; et iste excessus vel extasis plus appropinquat ad rationem raptus quam
primus, quia scilicet appetitus superior est magis
homini proprius. (Ad 2m).

Art. III. - Utrum Paulus in raptu uiderit Dei essen­
tiam.
Resp. Aff. - Scii. : convenientius dicitur Deum
per essentiam vidit, et quidem per medum cujusdam passionis transeuntis (Ad 2m).
R. est: quia ipsa verba Apostoli designant
ipsum Dei essentiam vidisse. Nam ipse dicit se
audivisse ineffabilia verba, quae non licet homini
loqui. Hujusmodi autem videntur ea esse quae
pertinent ad visionem beatorum, quae excedit
statum viae, secundum illud Isa. Ixiv, 4: Oculus
non vidit, Deus, absque te, quae praeparasti dili­
gentibus te. - Talis fuit etiam raptus M ysis, et
quidem congruenter; nam sicut M >yses fuit pri­
mus doctor Judaeorum, ita Paulus fuit primus
doctor gentium (Ad lm). Visio haec autem fuit
non per modum formae permanentis, ut est in
beatis, sed per modum cujusdam passionis tran­
seuntis, et ideo talis raptus ad prophetiam per­
tinet (Ad 2m).

Notandum: Nomini tertii caeli, ut glossa dicit
(II Cor. xii) designatur caelum spirituale, ubi an­
geli et sanctae animae fruuntur Dei contempla­
tione. (Ad 4m).

Art. IV. - Utrum Paulus in raptu fuerit alienatus
a sensibus.

Resp. Aff. - R. est: quia essentia Dei non
potest videri per aliquod phantasma, quinimo
nec per aliquam speciem intelligibilem creatam:
essentia Dei enim in infinitum excedit non solum
omnia corpora, quorum sunt phantasmata, sed

etiam omnem intelligibilem creaturam. Oportet
igitur, cum intellectus hominis elevatur ad altissimam Dei essentiae visionem, ut tota mentis
intentio illuc advocetur, ita scilicet quod nihil
intelligat aliud ex phantasmatibus, sed totaliter
feratur in Deum. Unde impossibile est quod homo
in statu viae videat Deum per essentiam sine
abstractione a sensibus.
Notandum: Post resurrectionem in beatis Dei

essentiam videntibus fiet redundantia ab intellectu
ad inferiores vires, et usque ad corpus; unde se­
cundum ipsam regulam divinae visionis anima
intendet phantasmatibus et sensibilibus. Talis
autem redundantia non fit in his qui rapiuntur.
Et ideo non est similis ratio. (Ad Im). - Quan­
tum ad animam Christi intellectus ejus erat glorificatus per habituale lumen gloriae, quo divinam
essentiam videbat multo amplius quam aliquis
angelus vel homo. Erat autem viator propter cor­
poris passibilitatem, secundum quam paulo minus
ab angelis minorabatur, ut dicitur ad Haebreos. II,
dispensative, et non propter aliquem defectum ex
parte intellectus. Unde non est similis ratio de eo
et de aliis viatoribus. (Ad 2m).

Art. V. - Utrum anima Pauli in statu illo fuerit
totaliter a corpore separata.
Resp. Neg. - R. est: quia in raptu, de quo
hic loquimur, non aufertur ab anima divina vir­
tute naturalis habitudo ad hoc quod intelligat
per conversionem ad phantasmata; non enim
mutatur status animae in raptu: sed aufertur ab
anima actualis conversio ad phantasmata et sen­
sibilia, ne, impediatur ejus elevatio in id quod
excedit omnia phantasmata, ut dictum est (art.
praec.). Et ideo in raptu non fuit necessarium
quod anima sic separaretur a corpore, ut ei non
uniretur quasi forma; fuit autem necessarium,
intellectum ejus abstrahi a phantasmatibus ct
sensibilium perceptione.

Art. VI. - Utrum Paulus ignoraverit an anima
ejus fuerit a corpore separata.
Resp. Aff. - R. est: quia hujusmodi quaestio­
nis veritatem accipere oportet ex ipsis Apostoli
verbis, quibus dicit se scivisse esse raptum usque
ad tertium caelum, sed adjunxit, sive in corpore,
sive extra corpus, nescio, Deus scit (II. Cor. xii, 3).
Haec autem verba significare non possunt, se­
cundum Augustinum (Super Gen. ad litt. lib.
xii, c. 2, 3, 4 et 28), an corpus ejus fuerit simul
raptum cum anima; quia non poterat corpus ad
tertium caelum, i. e., spirituale et incorporeum
rapi: sed oportet ea secundum alium sensum intelligerc, ut scilicet Apostolus sciverit quod fue­
rit raptus secundum animam ct non secundum
corpus, nesciverit tamen qualiter se haberet anima
ad corpus, utrum scilicet fuerit sine corpore vel
non. Unde relinquitur quod nescivit Apostolus
utrum anima ejus fuerit conjuncta corpori ut
forma, vel a corpore separata per mort em.

QUAESTIO CLXXVI

De gratiis gratis datis quae pertinent
ad locutionem; et primo de gratia
linguarum
Deinde considerandum est de gratiis gratis datis,
quae pertinent ad locutionem: et primo de gratia
linguarum; secundo de gratia sermonis sapientiae
seu scientiae. Circa primum quaeruntur duo:

Art. I. - Utrum illi qui consequebantur donum
linguarum, loquebantur omnibus linguis.

Resp. Aff. - R. est: quia non erat conveniens
ut qui mittebantur ad alios instruendos, indige-

rent ab aliis instrui, qualiter aliis loquerentur, vel
qualiter quae alii loquerentur, intelligerent: prae­
sertim quia isti qui mittebantur, erant unius
gentis, imo et pauperes et impotentes, nec de
facili a principio reperissent qui eorum verba
aliis fideliter interpretarentur, vel verba aliorum
eis exponerent, maxime quia ad infideles mitte­
bantur. Et ideo necessarium fuit ut super hoc
eis divinitus provideretur per donum linguarum,
sicut dicitur Act. Ap., ii, 4, quod repleti sunt om­
nes Spiritu sancto, et caeperunt loqui variis lin­
guis, prout Spiritus sanctus dabat eloqui illis.

Notandum: Quamvis utrumque fieri potuisset
quod per unam linguam loquentes ab omnibus
in teli i gerentur, aut quod omnibus linguis loque­
rentur; tamen convenientius fuit quod ipsi omni­
bus linguis loquerentur, quia hoc pertinebat ad
perfectionem scientiae ipsorum, per quam non
solum loqui, sed intelligere poterant quae ab aliis
dicebantur; unde Paulus dicit: Gratias ago Deo meo,
quod omnium vestrum lingua loquor. (Ad 2m).

Art. II. - Utrum donum linguarum sit excellen­
tius quam gratia prophetiae.

Resp. Neg. - Scii. : triplici ratione.
Prima R. est: quia donum linguarum refertur
ad diversas voces proferendas, quae sunt signa
alicujus intelligibilis veritatis, cujus etiam signa
sunt quaedam ista phantasmata, quae secundum
imaginariam visionem apparent. Donum autem
prophetiae consistit in ipsa illuminatione mentis
ad cognoscendam intelligibilem veritatem. Unde
sicut prophetica illuminatio excellentior est quam
imaginaria visio, ita etiam excellentior est pro­
phetia quam donum linguarum, secundum se con­
sideratum.

Secunda R. est: quia donum prcphetiae per­
tinet ad rerum notitiam quae est ncbilior quam
notitia vocum, ad quam pertinet donum lingua­
rum.

Tertia R. est: quia donum prophetiae est
utilius, ut probat Apostolus (I. Cor. xiv).
Notandum: Interpretatio sermonum potest re­
duci ad donum prophetiae, inquantum scilicet
mens illuminatur ad intelligendum et exponen­
dum quaecumque sunt in sermonibus obscura.
Unde interpretatio sermonum est potior quam
donum linguarum, ut patet per illud quod Aposto­
lus dicit (I. Cor. xiv, 5): Major est qui prophetat

quam qui loquitur linquis, nisi forte interpretetur.
(Ad 4m).

QUAESTIO CLXXVII

De gratia gratis data, quae consistit
in sermone
Deinde considerandum est de gratia gratis data,
quae consistit in sermone, de qua dicit Aposto­
lus: Alii datur per Spiritum sermo sapientiae, alii
sermo scientiae (I. Cor. xii, 8); et circa hoc quae­
runtur duo:

Art. I. - Utrum in sermone consistat aliqua gratia
gratis data.

Resp. Aff. - R. est: quia Spiritus sanctus non
deficit in aliquo quod pertineat ad Ecclesiae uti­
litatem: unde providet membris Ecclesiae etiam
in locutione; ut scilicet non solum aliquis sic lo­
quatur ut a diversis possit intelligi, quod pertinet
ad donum linguarum; sed etiam quod efficaciter
loquatur, quod pertinet ad gratiam sermonis.
Haec autem efficacia tria habet: scilicet quod ali-

quis sic loquitur quod doceat, delectet, et audi­
tores flectat. Ad quod quidem efficiendum Spi­
ritus sanctus utitur lingua hominis quasi quodam
instrumento; ipse autem est qui perficit opera­
tionem interius.

Art. II. - Utrum gratia sermonis, sapientiae et
scientiae pertineat etiam ad mulieres.
Resp. Neg. - Scii. : ut mulieres publice lo­
quantur ad totam Ecclesiam.
R. est: quia gratia sermonis potest quidem
mulieribus competere ut privatim ad unum vel
paucos, familiariter colle quant ur; publice autem
ad totam Ecclesiam allequi mulieribus non con­
ceditur: primo, quia sunt naturaliter viro in­
feriores, ut patet Gen. III. Docere autem et per­
suadere publice in Ecclesia non pertinet ad sub­
ditos, sed ad Praelatos; secundo, ne animi homi­
num alliciantur ad libidinem; dicitur enim Eccli.
ix, 11: Colloquium illius quasi ignis exardescit;
tertio, quia communiter mulieres non sunt in
sapientia perfectae, ut eis possit convenienter
publica doctrina committi.
QUAESTIO CLXXVIII

De gratia miraculorum
Deinde considerandum est de gratia miraculo­
rum; et circa hoc quaeruntur duo:

Art. I. - Utrum sit aliqua gratia gratis data ad
miracula facienda.
Resp. Aff. - R. est: quia sicut oportet quod
notitia quam quis divinitus accipit, in notitiam
aliorum deducatur per donum linguarum et per
gratiam sermonis; ita necesse est quod sermo

Hoc autem fit per operationem miraculorum, se­
cundum illud Marc. ult. 20: Et sermonem confirman­
te sequentibus signis.
Notanda: 1. Cum causa miraculorum sit di­
vina omnipotentia, quae nulli creaturae commu­
nicari potest, impossibile est quod principium
operandi miracula sit aliqua qualitas habitualiter
manens in anima. Sed hoc contingere potest quod
mens miracula facientis moveatur ad faciendum
aliquid ad quod sequitur effectus miraculi, quod
Deus sua virtute facit. (Ad Im).
2. Miracula dicuntur virtutes secundum quod
sunt aliquid excedens facultatem naturae. Dicun­
tur signa, inquantum manifestant aliquid super­
na turale. Portenta autem vel prodigia dicuntur
quasi procul aliquid ostendentia, scii, propter
excellentiam (Ad 3m).
3. Operatio miraculorum attribuitur fidei prop­
ter duo: primo quidem, quia ordinatur ad fidei
confirmationem; secundo, quia procedit ex Dei
omnipotentia, cui fides innititur. (Ad 5m).

Art. II. - Utrum mali possint miracula /acere.
Resp. Aff. - Scii.: vera miracula, quae sola vir­
tute divina fieri possunt, possunt quidem a malis
operari tantummodo ad confirmationem veritatis.
R. est: quia, ut Hieronymus dicit super illud
Mt. vii: Nonne in nomine tuo prophetavimus ? etc.,
« Prophetare vel virtutes facere, et daemonia eji­
cere, interdum non est ejus meriti qui operatur;
sed invocatione nominis Christi hoc agit, ut homi­
nes Deum honorent, ad cujus invocationem fiunt
tanta miracula ». - Unde Augustinus dicit (Quaest. lib. Ixxxiii, qu. 79): «Aliter magi faciunt mi­
racula, aliter boni Christiani, aliter mali. Magi per
privatos contractus cum daemonibus, boni Chri­
stiani per publicam justitiam (scii, sanctitatis
eorum), mali Christiani per signa justitiae (scii,
veritatis divinae) ». (Ad 3m).

De divisione vitae in activam
et contemplativam

I

Consequenter considerandum est de vita activa
et contemplativa, ubi quadruplex consideratio
occurrit, quarum prima est de divisione vitae per
activam et contemplativam; secunda de vita contemplativa; tertia de vita activa; quarta de comparatione vitae activae ad contemplativam. Circa
primum quaeruntur duo:

ll

Art. I. - Ulrum vita convenienter dividatur per
activam et contemplativam.
Resp. Aff. - R. est: quia illud maxime convenit alicui per seipsum, quod est proprium ei,
et ad quod maxime inclinatur: operatio autem
maxime homini propria est in hoc quod intelligat
et secundum rationem agat ; et ideo quidam hornines praecipue intendunt contemplationiveritatis,
quidam vero principaliter intendunt exterioribus actionibus: inde est quod vita hominis convenienter per activam, et contemplativam dividitur.

Art. II. - Utrum vita sufficienter dividatur per
activam et contemplativam.
Resp. Aff. - R. est: quia operatio maxime
homini propria est illa quae est secundum intellectum. Finis autem intellectivae ccgniticnis vel
est ipsa cognitio veritatis, quod pertinet ad intellectum contemplativum; vel est aliqua exterior actio, quod pertinet ad intellectum practicum
sive activum. Et ideo vita humana etiam sufficienter dividitur per activam et contemplativam-

Notandum: Vita voluptuosa ponit finem in
delectatione corporali, quae communis est nobis
et brutis. Unde, sicut Philosophus dicit (Ethic,
lib. i, c. 5), est vita bestialis. Propter quod non
comprehenditur sub praesenti divisione, prout vita
humana dividitur in activam et contemplativam
(Ad Im).

QUAESTIO CLXXX

De vita contemplativa
Deinde considerandum est de vita contempla­
tiva et circa hoc quaeruntur octo:

Art. I. - Utrum vita contemplativa nihil habeat
in affectu, sed totum in intellectu.
Resp. Neg. - Scii. : quantum ad ipsam essen­
tiam actionis (seu operatio, quae dicitur contem­
platio) pertinet ad intellectum; quantum autem
ad id quod movet ad exercendam talem opera­
tionem, pertinet ad voluntatem.
R. primi patet, contemplatio enim est essen­
tialiter actus intellectus.
R. secundi est: quia finis est objectum volun­
tatis, ad quam pertinet movere omnes alias po­
tentias, et etiam intellectum ad suum actum
(I-II, q. ix, art. 1).

Notandum: Vis appetitiva movet ad aliquid
inspiciendum dupliciter: quandoque propter amo­
rem rei visae, et secundum hoc Gregorius (Hom.
xiv in Ezech.) constituit vitam contemplativam
in charitate Dei, inquantum scilicet aliquis ex
dilectione Dei inardescit ad ejus pulchritudinem
conspiciendam; quandoque autem propter amo­
rem ipsius cognitionis quam quis ex inspectione
consequitur, (sicut accidit apud philosophos). In
primo casu contemplatio terminatur ad delecta­
tionem, quae est in affectu, ex quo etiam amor
intenditur. (In fine art.).

Art. II. - Utrum virtutes morales pertineant ad
vitam contemplativam.
Resp. Neg. - Scii.: non pertinent essentialiter ad vitam contemplativam; sed dispositive
tantum.
R. primi est: quia finis vitae contemplativae
est consideratio veritatis. « Ad virtutes autem
morales scire quidem, quod pertinet ad considera­
tionem veritatis, parvam potestatem habet »,
ut Philosphus dicit (Ethic, x, cap. 7). Unde et
ipse virtutes morales dicit pertinere ad felici­
tatem activam, non autem ad contemplativam.
R. secundi est: quia virtutes mcrale impediunt
vehementiam passionum et sedant exteriorum
occupationum tumultus, quibus actus contem­
plationis impeditur. Et ideo virtutes morales ad
vitam contemplativam disponunt.

Art. III. - Utrum ad vitam contemplativam perti­
neant diversi actus.

Resp. Neg. - Scit. : vita contemplativa unum
quidem actum habet in quo finaliter perficitur,
scii, contemplationem veritatis, a quo habet uni­
tatem; habet autem multos actus, quibus per­
venit ad hunc actum finalem.
R. est: quia haec est differentia inter hominem
et angelum, quod angelus simplici apprehensione
veritatem intuetur, homo autem quedam pro­
cessu ex multis pertingit ad intuitum simplicis
veritatis. - Hi autem actus sunt: quidam qui
pertinent ad acceptionem principiorum, ex
quibus proceditur ad contemplationem (ad hoc
opus est auditione, lectione ac praesertim ora­
tione); alii pertinent ad deductionem principio­
rum (meditatio, speculatio, etc.) in veritatem
ejus cujus cognitio inquiritur; ultimus autem
X

*

contemplativus actus est ipsa contemplatio veri­
tatis.
Notandum: Ut Richard us de Sancto Victore
dicit (De Contempt lib. i, c. 4), «contemplatio
est perspicax et liber contuitus animi in res per­
spiciendas; meditatio autem est intuitus animi in
veritatis inquisitione occupatus; cogitatio autem
est animi respectus ad evagationem pronus ■>.
(Ad Im).

Art. IV. - Utrum vita contemplativa solum con­
sistat in contemplatione Dei, an etiam in consi­
deratione cujuscumque veritatis.

Resp.: vita contemplativa principaliter con­
sistit in contemplatione divinae veritatis; con­
templatio autem divinorum effectum pertinet ad
vitam contemplativam secundario.
R. primi est: quia hujusmodi contemplatio
est finis totius humanae vitae, quae nunc quidem
imperfecta est, tunc vero in patria perfecta erit.
R. secundi est: quia per considerationem
divinorum effectuum homo manuducitur in Dei
cognitionem
Notandum: Sic, quatuor ordine quodam ad
vitam contemplativam pertinent: a) virtutes mo­
rales; b) alii actus praeter contemplationem; c)
contemplatio divinorum effectuum; d) ipsa con­
templatio divinae veritatis. (In fine art.).

Art. V. - Utrum vita contemplativa secundum sta­
tum hujus vitae possit pertingere ad visionem
divinae essentiae.
Resp. Neg. - Scii. : d) secundum actum hujus |
vitae nullo modo potest contemplatio pertingere |
ad videndum Dei essentiam; b) potentialitcr ta­
men, inquantum scii, anima est quidem corpori
unita ut forma, ita tamen quod non utatur corpo­
reis sensibus, aut imaginatione; potest contem-

piatio hujus vitae pertingere ad visionem divi­
nae essentiae.
R. primi est: quia impossibile est quod aliquis,
actualiter sensibus corporis utendo, Dei essen­
tiam videat, ut dictum est in quaestione de raptu
(qu. clxxv, art. 4 et 5), et in primo (qu. xii, art. 11).
R. secundi est: quia hoc accidit etiam in raptu
Sancti Pauli, ut dictum est (qu. clxxv, art. 3). Unde supremus gradus contemplationis praesen­
tis vitae est, qualem habuit Paulus in raptu,
secundum quem fuit medio modo se habens inter
statum praesentis vitae et futurae.

Notandum: Contemplatio humana secundum
statum praesentis vitae non potest esse absque
phantasmatibus; quia connaturale est homini ut
species intelligibiles in phantasmatibus videat.
Sed tamen intellectualis cognitio non consistit in
ipsis phantasmatibus; sed in eis contemplatur
puritatem intelligibilis veritatis: et hoc non solum
in cognitione naturali, sed etiam in eis quae per
revelationem cognoscimus. (Ad 2m).

Art. VI. - Utrum operatio contemplationis conve­
nienter distinguatur per tres motus, circularem,
rectum et obliquum.
Resp. Aff. - Scii. : figuraliter ad motus lo­
cales, qui sunt primi et perfectiores in motibus
corporalibus.
R. est: quia motuum corporalium localium
tres sunt differentiae: quidam est circularis, se­
cundum quem aliquid movetur uniformiter circa
idem centrum: alius autem est rectus, secundum
quem aliquid procedit ab uno in aliud; tertius
autem est obliquus, quasi compositus ex utroque.
Cum autem operationis intelligibiles quasi motus
quidam describantur, et secundum similitudinem
diversorum motuum earum differentia assignetur,
id quod simpliciter habet uniformitatem attri-

■·

buitur motui circulari; operatio autem intelligibilis, secundum quam proceditur dc uno in aliud,
attribuitur motui recto; operatio autem intelligibilis habens aliquid uniformitatis simul cum
processu ad diversa attribuitur motui oblique.
In contemplatione autem illa operatio animae
dicitur circularis, quae, praetermissis omnibus,
scii, rebus exterioribus a quibus anima ad scipsam redit; et variis ratiocinationibus quibus de
uno ad aliud discurrit, - in sola Dei contempla­
tione persistit: et hoc est qucd Dionysius dicit
(De Div. Nom. c. 4, p. 1, lect. 7): «Deinde sic
uniformis facta unite, id est, conformiter, unitis
viribus, ad pulchrum et bonum manu ducitur ».
Matus autem rectus contemplationis est ille, se­
cundum quem intellectus in considerando ab
uno in aliud procedat, i. e., ab exterioribus sen­
sibilibus ad cognitionem intelligibilium. Metus
autem obliquus in anima ponitur prout illumina­
tionibus divinis ratiocinando utitur, in quo est
motus ex recto et circulari compositus. (Ad 2m).

Art. VII. - Utrum contemplatio delectationem ha­
beat.
Resp. Aff. - Scii. : in vita contemplativa
non solum est delectatio ratione ipsius contem­
plationis; sed etiam ratione ipsius divini amoris:
et quantum ad utrumque ejus delectatio omnem
delectationem humanam excedit.
R. primi est: quia unicuique delectabilis est
operatio sibi conveniens secundum propriam
naturam vel habitum. Contemplatio autem veri­
tatis competit homini secundum suam naturam,
prout est animal rationale; et adhuc magis fit
hoc delectabile habenti habitum sapientiae et
scientiae, ex quo accidit quod sine difficultate
aliquis contemplatur,

R. secundi est: quia contemplatio redditur
delectabilis etiam ex parte cbjecti, inquantum
aliquis rem amatam contemplatur. Vita autem
contemplativa praecipue consistit in contempla­
tione Dei, ad quam movet charitas.
R. tertii est: quia delectatio spiritualis po­
tior est quam carnalis (I-II, q. xxxi, art. 5); et
ipse amor quo ex charitate Deus diligitur, omnem
am'rem excedit. Unde et Psal. xxxiii, 9 dicitur:
Gustate et videte quoniam suavis est Dominus.
Unde ultima perfectio contemplativae vitae est
ut non solum divina veritas videatur, sed etiam
ut ametur. (Ad Im).

Art. VIII. - Utrum vita contemplativa sit diu­
turna.

Resp. Aff. - Scii. : cum secundum se, tum
quoad nos vita contemplativa diuturna est.
R. primi est: a) quia vita contemplativa ver­
satur circa incorruptibilia et immcbilia; b) quia
non habet contrarium: delectationi enim quae
est in considerando, nihil est contrarium.
R. secundi est: quia vita contemplativa com­
petit nobis secundum actionem incorruptibilis
partis animae, scii, secundum intellectum, unde
potest post hanc vitam durare. Item, quia in
operibus contemplativae corporaliter non labo­
ramus, unde magis in huiusmodi operibus conti­
nue persistere possumus.
Notandum: Nulla actio potest diu durare in
sui summo. Summum autem contemplationis
est ut attingat ad uniformitatem divinae con­
templationis. Unde etsi quantum ad hoc contem­
platio diu durare non possit, tamen quantum
ad alios contemplationis actus potest diu durare,
(Ad 2m).

QUAESTIO CL.XXX1

De vita activa
Deinde considerandum est de vita activa; et
circa hoc quaeruntur quatuor:

Art. I. - U train omnes actus virtutum moralium
pertineant ad vitam activam.
Resp. Aff. - Scil. : essentialiter virtutes mora­
les pertinent ad vitam activam.
R. est: quia virtutes morales ordinantur prin­
cipaliter ad operandum. Unde dicit Philosophus
(Ethic, lib. ii, cap. 2): « ad virtutem quidem scire,
parum aut nihil prodest ». Unde et Philosophus
virtutes morales ordinat ad felicitatem activam.

Art. II. - Utrum prudentia pertineat ad vitam
activam.

Resp. Aff. - Scil. : si prudentia proprie su­
matur.

R. est: quia cognitio prudentiae, quae est
« recta ratio agibilium », de se ordinatur ad ope­
rationes virtutum moralium; et ideo directe per­
tinet ad vitam activam. Si autem sumatur com­
munius, prout scil. comprehendit qualemcumque humanam cognitionem, sic prudentia quan­
tum ad aliquam sui partem pertinet ad vitam
contemplativam.
Notandum: Prudentia dicitur media inter vir­
tutes intellectuales et morales quantum ad hoc
quod in subjecto convenit cum virtutibus intel­
lectualibus, in materia autem totaliter convenit
cum moralibus. Illum autem tertium vivendi ge­
nus medium est inter activam vitam et contem·

plativam, quantum ad ea circa quae occupatur;
quia quandoque occupatur in contemplatione ve­
ritatis, quandoque autem occupatur circa exte­
riora. (Ad 3m).

Art. HI. - Utrum docere sit actus vitae activae an
I

contemplativae.
Resp.: a) quantum ad objectum doctrinae ex
parte locutionis, docere quandoque pertinet ad
vitam activam, quandoque ad contemplativam;
b) quantum ad objectum doctrinae ex parte ser­
monis audibilis, docere pertinet ad vitam acti­
vam tantum.
R. primi est: quia in loquendo homo potest
interius concipere aliquam veritatem, ut per eam
in exteriori actione dirigatur, et hoc pertinet ad
vitam activam. Quando autem interius concipit
aliquam veritatem intelligibilem, in cujus con­
sideratione et amore delectatur, hoc pertinet ad
vitam contemplativam.
R. secundi est: quia ex parte sermonis audi­
bilis objectum doctrinae est ipse audiens; et quan­
tum ad hoc objectum omnis doctrina pertinet
ad vitam activam, ad quam pertinent exteriores
actiones.

Art. IV. - Utrum vita activa maneat post hanc
vitam.

i

Resp. Neg. - R. est: quia in futura vita bea­
torum cessabit occupatio exteriorum actuum:
et si qui actus exteriores sint, referuntur ad finem
contemplationis. Unde Aug. dicit (in fine De Ci­
vitate Dei): « Ibi Deus sine fine videbitur, sine
fastidio amabitur, sine fatigatione laudabitur:
hoc munus, hic affectus, hic actus erit omni­
bus ».

QUAESTIO CLXXXII

De comparatione vitae activae
ad contemplativam
Deinde considerandum est de comparatione
vitae activae ad contemplativam; et circa hoc
quaeruntur quatuor:
»

Art. I. - UIrum vita activa sit potior quam, con­
templativa.
Resp. Neg. - Soil.; vita contemplativa est
simpliciter melior, et quidem propter novem ra­
tiones.
R. prima est: quia vita contemplativa convenit homini secundum illud quod est optimum
in ipso, scii, secundum intellectum, et respectu
propriorum objectorum, scii, intelligibilium; vita
autem activa occupatur circa exteriora.
Secunda R. est: quia vita contemplativa po­
test esse magis continua, licet non quantum ad
summum contemplationis gradum.
Tertia R. est: quia major est delectatio vitae
contemplativae quam activae: unde Augustinus
dicit (Lib. D? verbis Domini, serm. 26, cap. 2):
« Martha turbabatur, Maria epulabatur ».
Quarta R. est: quia in vita contemplativa est
homo magis sibi sufficiens: paucioribus enim ad
eam indiget; unde dicitur Luc. x, 41: Martha,
Marta, sollicita es, et turbaris erga plurima.
Quinta R. est: quia vita contemplativa magis
propter se diligitur, vita autem activa ad aliud
ordinatur.
Sexta R. est: quia vita contemplativa consi­
stit in quadam vocatione et quiete, secundum

illud Psal. xlv, 11: Vacale ei videte, quoniam ego

sum Deus.
Septima R. est: quia vita contemplativa est
secundum divina, vita autem activa est secundum
humana.
Octava R. est: quia vita contemplativa est
secundum id quod est magis preprium homini,
scii, secundum intellectum; in operationibus
autem vitae activae communicant etiam inferio­
res vires, quae sunt nobis et brutis communes.
Nona R. est: quia est Dominus ipse qui dicit:
Optimam partem elegii Maria, quae non auferetur
ab ea; quod exponens Augustinus (1. c.) dicit:
«Nm tu malam, sed illa meliorem. Audi unde
meliorem: quia non auferetur ab ea; a te autem
auferetur aliquando onus necessitatis: aeterna
est dulcedo veritatis ». - Secundum quid tamen et
in casu est magis eligenda vita activa prepter
necessitatem praesentis vitae; sicut etiam Pb losophus dicit (Tobiae. lib. iii, cap. 2), quedaphisophari est melius quam ditari, sed ditari melius
est necessitatem patienti ».
Notandum: Ad praelatos non solum pertinet
vita activa, sed etiam debent esse excellentes in
vita contemplativa; unde Gregorius dicit in Pasto­
rali (P. 2, cap. 1): « Sit praesul actione praecipuus,
prae cunctis in contemplatione suspensus ». (Ad
Im). - Unde cum aliquis a contemplativa vita ad
activam vocatur, non hoc fit per modum substruc­
tionis, sed per modum additionis (Ad 3m).

Art. II. - Utrum vita activa sit majoris meriti quam
contemplativa.
Resp. Neg. - R. est: quia vita contempla­
tiva directe et immediate pertinet ad dilectionem
Dai; vita autem activa directius ordinatur ad
dilectionem proximi: et ideo ex suo genere con-

■

templat'iva vita est majoris meriti quam activa:
radix enim meriti est charitas (I-II, qu. ult.,
art. 4). - Potest tamen contingere quod aliquis
in operibus vitae activae plus mereatur quam
alius in operibus vitae contemplativae; puta si
propter abundantiam divini amoris, ut Dei volun­
tas impleatur, propter ipsius gloriam, interdum
sustinet a dulcedine divinae contemplationis
ad tempus separari; sicut Apostolus dicebat (Rom.
ix, 3): Optabam ego ipse anathema esse a Christo
pro fratribus meis.

IΜ

Notandum: Labor exterior operatur ad aug­
mentum praemii accidentalis; sed augmentum
meriti respectu praemii essentialis consistit prin­
cipaliter in charitate, cujus quoddam signum est
labor exterior toleratus propter Christum; sed
multo expressius ejus signum est quod aliquis,
praetermissis omnibus quae ad hanc vitam per­
tinent, soli divinae contemplationi vacare delec­
tetur. (Ad Im). — Unde contemplatio praesentis
vitae non tollit rationem meriti, sed augmentum
meriti facit propter majus exercitium charitatis
divinae. (Ad 2m). - Et per hoc quod Gregorius
dicit (Super Ezech., liom. xii, ante finem) quod
« nullum sacrificium est Deo magis acceptum quam
zelus animarum », non praefertur meritum vitae
activae merito vitae contemplativae; sed ostendi­
tur magis esse meritorium, si quis offerat Deo ani­
mam suam et aliorum, quam quaecumque alia
exteriora dona; quod maxime fit per contempla­
tionem. (Ad 3m).

Art. III. - Utrum vita contemplativa impediatur
per vitam activam.

Resp. Neg. - Scii. : a) quantum ad ipsum stu­
dium et exercitium exteriorum actionum, vita
activa contemplativam impedit; b) quantum vero
ad hoc quod interiores animae passiones compo­
nit et ordinat, vita activa contemplativam adju­
vat.

R. primi est: quia impossibile est quod ali­
quis simul occupetur circa exteriores actiones,
et divinae contemplationi vacet.
R. secundi est: quia contemplatio impeditur
per inordinationem interiorum passionum. Unde
exercitium vitae activae, per quod interiores
passiones, ex quibus phantasmata proveniunt,
quietantur, ad contemplativam vitam confert.

Art. IV. - Utrum vita activa sil prior quam con­
templativa.
Resp. Aff. - Scii. : a) secundum suam natu­
ram vita contemplativa est prior; b) quoad nos
seu in via generationis prior est activa.
R. primi est: quia vita contemplativa priori­
bus et melioribus insistit, unde et activam vitam
movet et dirigit. Ratio enim superior, quae con­
templationi deputatur, comparatur ad inferio­
rem, quae deputatur actioni, sicut vir ad mulie­
rem, quae est per virum regenda, ut Augustinus
dicit (De Trin., lib. xii, cap. 12).
R. secundi est: quia vita activa disponit ad
contemplativam (qu. clxxxi, art. 1 ad 3m). Dispositio enim in via generationis praecedit
formam, quae simpliciter et secundum suam
naturam est prior.

Notandum: Illi qui sunt proni ad passiones
propter earum impetum ad agendum, sunt sim­
pliciter magis apti ad vitam activam propter spi­
ritus inquietudinem. Quidam vero habent natu­
raliter animi puritatem et quietem, per quam ad
contemplationem sunt apti; qui si totaliter actio­
nibus deputentur, detrimentum sustinebunt. Sed
illi qui sunt magis apti ad activam vitam, possunt
per exercitium activae ad contemplationem prae­
parari; et illi nihilominus qui sunt magis ad con­
templativam apti, possunt exercitia vitae activae
subire, ut per hoc ad contemplationem paratio­
res reddantur. (Ad 3m).

QUAESTIO CLXXXIII

De officiis et variis statibus hominum
in generali
Consequenter considerandum est de diversitate
statuum et officiorum humanorum: et primo con­
siderandum est de officiis et statibus hominum in
generali; secundo specialiter de statu perfectorum.
Et circa primum quaeruntur quatuor:

O

Art. I. - Utrum status in sui ratione importet con­
ditionem libertatis vel servitutis.
Resp. Aff. - Scii. : status in sui ratione im­
portat conditionem libertatis vel servitutis sive
in spiritualibus sive in civilibus.
R. est: quia solum id videtur ad statum homi­
nis pertinere quod respicit obligationem personae
hominis, prout aliquis est sui juris vel alieni; et
hoc non ex aliqua causa levi, vel de facili muta­
bili, sed ex aliquo permanente: status enim, pro­
prie loquendo, significat quamdam positionis
differentiam, secundum quam aliquid disponitur,
sive in spiritualibus sive in civilibus, quasi in
quadam immobilitate.

Art. II. - Utrum in Ecclesia debeat esse diversitas
officiorum seu statuum.
Resp. Aff. - Scii. : a) propter perfectionem
ipsius Ecclesiae; b) propter necessitatem actio­
num quae sunt, in Ecclesia; c) propter ejus de­
corem et pulchritudinem.

R. primi est: quia sicut perfectio quae in Deo
simpliciter et uniformiter invenitur, in univer­
sitate creaturarum inveniri non potest, nisi difformitcr et multipliciter; ita etiam plenitudo

gratiae, quae in ChristcFsicut in capite adunatur,
ad membra ejus diversimode redundat, ad hoc
ut corpus Ecclesiae sit perfectum. Et hoc est
quod Apostolus dicit (Ephes, iv, 11): Ipse dedit
quosdam quidem Apostolos, quosdam autem pro­
phetas ...
R. secundi est: quia oportet ad diversas actio­
nes diversos homines deputari, ad hoc quod expe­
ditius et sine confusione omnia peragantur: et
hoc est quod Apostolus dicit (Rom. xii, 4): Sicut in uno corpore multa membra habemus, omnia
autem membra non eumdem actum habent; ita
multi unum corpus sumus in Christo.
R. tertii est: quia dignitas et pulchritudo in
ordine consistit. Unde Apostolus dicit (II Tim.
ii, 20), quod in magna domo non solum sunt vasa
aurea et argentea, sed et lignea et fictilia.
Notandum: Haec diversitas statuum et officio­
rum, in Ecclesia non impedit ejus unitatem, quae
perficitur per unitatem fidei, et charitatis, et mu­
tuae subministrationis, secundum illud Apostoli
(Ephes, iv, 16): Ex quo totum corpus est compactum,
scilicet per fidem, et connexum, scilicet per cha­
ritatem, per omnem conjuncturam subministrationis,
dum scilicet unus alii servit (Ad lm). Unde Aposto­
lus dicit (I. Cor. xii, 24): Deus temperavit nos, ut
non sit schisma in corpore, sed pro invicem sollicita
sint membra.

Art. III. -

Utrum

officia distinguantur per

actus.
Resp. Aff. - R. est: quia dicuntur in diversis
officiis esse qui sunt ad diversas actiones deputati,
non quidem secundum diversitatem actionum
materialem, quae est infinita, sed secundum di­
versitatem formalem, quae accipitur secundum
diversas species actuum. (Ad lm).

Art. IV. - Utrum. differentia statuum attendatur
secundum incipientes, proficientes et perfectos. *
Resp. Aff. - Scii. : status spiritualis servitu­
tis vel libertatis distinguitur secundum incipien­
tes, proficientes ct perfectos.
R. est: quia in omni humano studio est acci­
pere principium, medium, et terminum: ct ideo
consequens est quod status spiritualis, qui con­
tingit per humanum studium, scilicet servitutis
justitiae secundum habitum ad bonum, seu li­
bertatis a peccato, secundum quod homo ab in­
clinatione peccati non superatur, distinguatur
secundum tria, scilicet secundum principium, ad
quod pertinet statum incipientium; ct medium
ad quod pertinet status proficientium; et termi­
num ad quem pertinet status perfectorum.
QUAESTIO CLXXXIV

De his quae pertinent ad statum
perfectionis in communi
Deinde considerandum est de his quae perti­
nent ad statum perfectionis, ad quem alii status
ordinantur. Xam consideratio officiorum, quantum
quidem ad alios actus, pertinet ad legis positores:
quantum autem ad sacra ministeria, pertinet ad
considerationem ordinum, de quibus in tertia
parte agetur. Circa statum autem perfectorum
triplex consideratio occurrit: primo de statu per­
fectionis in communi; secundo de his quae perti­
nent ad perfectionem episcoporum; tertio de his
quae pertinent ad perfectionem religiosorum.
Circa primum quaeruntur octo:
•Proficientes sunt «fui, primis initiis superatis, jam sunt in
profectu. Perfecti autem sunt qui, quantum fert vitae mortalis
conditio, perfectionem in hac vita consecuti sunt.

Art. I. - Utrum perfectio Christianae vitae atten­

datur specialiter secundum charitatem.
Resp. Aff. - R. est: quia charitas est quae
nos specialiter Deo unit, qui est ultimus finis
humanae mentis; qui enim manet in charitate,
in Deo manet, et Deus in eo (I. Jn. iv. 16). Unum­
quodque autem dicitur perfectum esse inquantum
attingit proprium finem, qui est ultima rei per­
fectio. Et ideo secundum charitatem specialiter
attenditur perfectio Christianae vitae, quae in
perfecta unione cum Deo consistit. Inde dicit
Apostolus (Coloss. iii, 14): Super omnia charita­

tem habete, quae est vinculum perfectionis.
Notandum: Dupliciter potest dici aliquis per­
fectus: uno modo simpliciter ; quae quidem per­

fectio attenditur secundum id quod pertinet ad
ipsam rei naturam; puta si dicatur animal per­
fectum, quando nihil ei deficit ex dispositione mem­
brorum, et aliis hujusmodi, quae requiruntur ad
vitam animalis. Alio modo dicitur aliquid per­
fectum secundum quid: quae quidem perfectio
attenditur secundum aliquid exterius adjacens,
puta in albedine, vel nigredine, vel aliquo huju­
smodi. Vita autem Christiana specialiter in cha­
ritate consistit, per quam anima Deo conjungi­
tur; unde dicitur I. Jn. iii, 14: Qui non diligit, ma­
net in morte. Et ideo secundum charitatem atten­
ditur simpliciter perfectio Christianae vitae, sed
secundum alias virtutes secundum quid. Et quia
id quod est simpliciter, est principalissimum et
maximum respectu aliorum, inde est quod per­
fectio charitatis est principalissima respectu per­
fectionis, quae attenditur secundum alias virtutes.
(Ad 2m). Sic, e. g., patientia opus perfectum di­
citur habere in ordine ad charitatem, inquantum
scii, ex abundantia charitatis provenit quod ali­
quis patienter toleret adversa. (Ad 3m).

Art II. - Utrum aliquis in hac vita possit esse
perfectus.
Resp. Aff. - Scii. : a) non secundum perfec­
tionem absolutam; b) neque secundum totali-

tatern absolutam ex parte diligentis; c) sed quan­
tum ad hoc quod excludantur ea quae repugnant
motui dilectionis in Deum.
R. primi est: quia perfectio absoluta atten­
ditur non solum secundum totalitatem ex parte
diligentis, sed etiam ex parte diligibilis, prout
scii. Deus tantum diligitur, quantum diligibilis
est; et talis perfectio non est possibilis alicui crea­
turae, sed competit soli Deo, in quo bonum integraliter et essentialiter invenitur.
R. secundi est: quia sic affectus diligentis
secundum totum suum posse semper actualité?
tendit in Deum; et talis perfectio non est possi­
bilis in via, sed erit in patria.
R. tertii est: quia talis perfectio possibilis
est in hac vita, et quidem dupliciter: uno modo
inquantum ab affectu hominis excluditur omne
illud quod contrariatur charitati, sicut est pec­
catum mortale, et hoc est de necessitate salutis;
alio modo inquantum ab affectu hominis exclu­
ditur etiam omne illud quod impedit ne affectus
mentis totaliter dirigatur ad Deum; sine qua per­
fectione charitas esse potest, puta in incipientibus
et proficientibus.

Art. III. - Utrum perfectio consistat in praeceptis
an in consiliis.

Resp.: charitatis perfectio principaliter et
essentialiter consistit in praeceptis, secundario
autem et instrumentaliter in consiliis.
R. est: quia dilectio Dei et proximi, in quo
charitas consistit, non cadit sub praecepto se­
cundum aliquam mensuram, ita quod id quod est
plus, sub consilio remaneat; et hoc patet ex ipsa
forma praecepti, quae perfectionem demonstrat,
Et hoc ideo est, quia finis praecepti charitas est,
ut Apostolus dicit (I. Tim. i). In fine autem non

adhibetur aliqua mensura, sed solum in his quae
sunt ad finem.
Notanda: 1. Cum praecepta tum consilia ordi­

nantur ad charitatem; sed aliter et aliter. Nam
praecepta alia a praeceptis charitatis ordinantur
ad removendum ea quae sunt charitati contraria,
cum quibus scii, charitas esse non potest; con­
silia autem ordinantur ad removendum impedi­
menta actus charitatis, quae tamen charitati non
contrariantur, sicut est matrimonium, occupatio
negotiorum saecularium, et alia hujusmodi. (In
corp. art.).
2. Cum id quod cadit sub praecepto, diversi­
mode possit impleri, scii, secundum diversos gra­
dus, non efficitur transgressor praecepti aliquis
ex hoc quod non optimo modo implet, sed sufficit
quod quocumque modo impleat illud, dum scili­
cet saltem ultimus gradus servetur. Est autem
infimus divinae dilectionis gradus, ut nihil supra
Deum, aut contra eum, aut aequaliter ei diliga­
tur. (Ad 2m).

Art IV. - Utrum quicumque est perfectus sit in
statu perfectionis.
Resp. Neg. - Scii. : nihil prohibet aliquos
esse perfectos, qui non sunt in statu perfectio­
nis, et aliquos esse in statu perfectionis, qui ta­
men non sunt perfecti.
R. est: quia de statibus nunc loquimur prout
ex diversitate statuum quaedam Ecclesiae pul­
chritudo consurgit. Sic ergo in statu perfectionis
proprie dicitur aliquis esse, non ex hcc quod habet
actum dilectionis perfectae, sed ex hcc quod obli­
gat se perpetuo cum aliqua solemnitate ad ea
quae sunt perfectionis. Contingit autem quod
aliqui se obligant ad id quod non servant, sicut
mali religiosi, qui opera perfectionis quibus votis
se astrinxerunt non implent; et aliqui implent ad
quod se non obligaverunt, sicut quidam Christiani
et ecclesiastici, qui virtutes eminenter in hoc
it
mundo
colunt.

»

Art V. - Utrum religiosi et praelati sint in statu
perfectionis.
Resp. Aff. - Scii. : religiosi professionis solemnis et episcopi.
R. est: quia ad statum perfectionis, de quo
nunc loquimur, requiritur obligatio perpetua
ad ea quae sunt perfectionis, cum aliqua solemnitate. Utrumque horum competit religiosis et
episcopis. Religiosi enim se voto astringunt ad
hoc quod a rebus saecularibus se abstineant, qui­
bus licite uti poterant, ad hoc quod liberius Deo
vacent. - Similiter etiam episcopi se obligant ad
ea quae sunt perfectionis, pastorale assumentes
officium; ad quod pertinet ut animam suam ponat
pastor pro ovibus suis (Jn. x, 15). Cum hac etiam
professione adhibetur quaedam solemnitas con­
secrationis, secundum illud II. Tim. i, 6: «flesuscites gratiam Dei, quae est in te per impositio­
nem manuum mearum »; quod Glossa interi, expo­
nit de gratia episcopali.

Art. VI. - Utrum omnes praelati ecclesiastici sint
in statu perfectionis.

Resp. Neg. - Scii. : non omnes praelati sunt
in statu perfectionis, sed soli episcopi.
R. est: quia ratione sacri ordinis quam presby­
teri et diaconi suscipiunt, non ponuntur simpli­
citer in statu perfectionis; cum, in Ecclesia occi­
dentali, solum votum continentiae emittant.
Ex parte autem curae animarum presbyteri et
diaconi non obligantur vinculo perpetui voti.
Episcopi autem, quia sunt in statu perfectionis
(art. praec.), nonnisi auctoritate summi pontificis,
ad quam etiam solum pertinet in votis perpetuis
dispensare, possunt episcopalem curam deserere,
et ex certis causis, ut infra dicetur (quaes, clxxxv,
art. 4).

Art. VII. - Utrum status religiosorum sil perfectior
quam status praelatorum.
Resp. Neg. - R. est: quia, ut Dionysius dicit
(De cael. hier. c. 5), ad episcopos et praelatos
pertinet actio, ad religiosos autem passio: sem­
per autem agens praestantius est patiente, ut
dicit Augustinus (Super Gen. ad litt., lib. xii,
c. 16). Unde episcopi se habent ut perfectiores,
religiosi autem ut perfecti.
Notandum: Perfectio non consistit essentialiter
in abrenuntiatione propriarum facultatum in actu,
sed in praeparatione animi, ut scii, homo sit para­
tus, si fuerit opus, omnia dimittere vel distribuere:
et ad hoc maxime tenentur episcopi, quod omnia
sua pro honore Dei et salute sui gregis contemnant,
cum opus fuerit, vel pauperibus sui gregis largiendo
vel rapinam bonorum suorum cum gaudio susti­
nendo. (Ad lm). - (Insuper episcopi tenentur vi­
tam suam dare pro ovibus suis, quod est perfec­
tionis summum, juxta illud Apostoli, II. Cor. xii,
15: Ego autem libentissime impendam et superim­

pendar ipse pro animabas vestris).

Art. VIII. - Utrum praebyteri curati et archidiaconi sint majoris perfectionis quam religiosi.
Resp. Neg. - Scii. ; religiosi, ratione bonitatis
status, caeteris paribus cum praesbyteris et diaco­
nis quantum ad ordinem et curam animarum,
sunt majoris perfectionis.
R. est: quia religiosus, ratione status, totam
suam vitam obligat ad perfectionis studium; pre­
sbyter autem aut curatus vel archidiaconus non
obligat totam vitam suam ad curam animarum,
sicut episcopus. Et ideo comparatio status re­
ligionis ad officium presbyterorum et archidiaconorum est sicut universalis ad particulare, et
sicut holocausti ad sacrificium, quod est minus
holocausto. - Si vero attendatur difficultas bene
conversandi in religione et in officio habentis cu-

ram animarum; sic difficilius est bene conversari
cum cura animarum propter exteriora pericula:
quamvis conservatio religionis sit difficilior quan­
tum ad ipsum genus operis, propter arctitudinem
observantiae regularis. - Si vero religiosus careat
ordine, tunc manifestum est praeeminentiam
ordinis excellere quantum ad dignitatem; ad
quam major sanctitas interior requiritur, quam
requirat etiam religionis status. Unde gravius
peccat, cacteris paribus, clericus in sacris ordi­
nibus consitutus, si aliquid contrarium sanctitati
agat, quam aliquis religiosus qui non habet ordi­
nem sacrum; quamvis laicus religiosus teneatur
ad observantias regulares, ad quas illi qui sunt
in sacris ordinibus non tenentur.

QUAESTIO CLXXXV

De his quae pertinent ad statum
episcoporum
Deinde considerandum est de his quae perti­
nent ad statum episcoporum; et circa hoc quae­
runtur octo:

Art. I. - Utrum liceat episcopatum appetere.
Resp. Neg. - R. est: quia quamvis appetere
proximis prodesse, est secundum se laudabile et
virtuosum; tamen, quia episccpalis actus habet
annexam gradus celsitudinem, praesumptuosum
videtur quod aliquis praeesse appetat ad hoc quod
subditis prosit, nisi manifesta necessitate immi­
nente. - Potest tamen absque praesumptione
quilibet appetere talia opera facere, si eum con­
tingeret in tali officio esse, vel etiam se esse di­
gnum ad talia opera exequenda; ita quod opus
bonum cadat sub desiderio, non autem primatus
dignitatis. Unde Chrysostomus (?) dicit (Sup.

Maith, hom. xxxv, in Oper. imperf.): « Opus qui­
dem desiderare bonum, bonum est; primatum
autem honoris concupiscere, vanitas est. Primatus
enim fugientem se desiderat, desiderantem se
horret ».

Notandum: Quantum ad verba Apostoli, « Qui

episcopatum desiderat, bonum opus desiderat ··, di­
cendum est quod, sicut Gregorius dicit (Pastor,
part. I, c. S), «in illo tempore hoc dixit Apostolus
quo ille qui plebibus praeerat, primus ad martyrii
tormenta ducebatur >■; et sic nihil aliud erat quod
in episcopatu appeti posset, nisi bonum opus.
(Ad lm).

Art. II.

Utrum liceat episcopatum injunctum
omnino recusare.

Resp. Neg. - R. est: quia pertineret ad inordi­
nationem voluntatis quod aliquis omnino contra
superioris (legitimam) injunctionem, praedictum
«
·
nr» ·
r* 1 · i
·
λ

<

ejus qui assumitur requiritur quod reputet se.
aliis meliorem.
R. primi est: quia ex parte ejus qui assumit
vel eligendo, vel providendo, requiritur quod
talem eligat qui fideliter divina mysteria dispen­
set, quae quidem dispensari debent ad utilita­
tem Ecclesiae, secundum illud I. Cor. xiv, 12:
Ad aedificationem Ecclesiae, quaerite ut abundetis:
ut scilicet possit Ecclesiam et instruere, et de­
fendere, et pacifice gubernare. Unde contra quo­
sdam Hieronymus dicit (Super illud cap. i ad
Tit.: Et constituas per civitates, etc.): «quidam
non quaerunt eos in Ecclesia columnas erigere,
quod plus cognoscunt Ecclesiae prodesse; sed
quos plus ipsi amant, vel quorum sunt obsequiis
deliniti vel dediti, etc. ». Hoc autem pertinet ad
acceptionem personarum, quae in talibus est
grave peccatum.

R. secundi est: quia hoc esset superbum el
praesumptuosum: sed sufficit quod (ille qui assu­
mitur) nihil in se inveniat per quod illicitum ei
reddatur assumere praelationis officium.

Art. IV. - Utrum episcopus possit licite curam
episcopalem deserere, ut ad religionem se tran­
sferat.

Resp. Aff. - Scii. : ex legitima causa, el summi
pontificis auctoritate.

R. est: quia episcopus tamdiu obligatur ad
hoc quod curam pastoralem retineat, quamdiu
potest subditis sibi commissis proficere ad salu­
tem: quam quidem negligere non debet, neque
propter divinae contemplationis quietem, ne­
que propter quaecumque adversa vitanda, vel
lucra conquirenda. - Contingit tamen quod epi­
scopus impeditur procurare subditorum salutem

quandoque propter defectum proprium, sive
conscientiae, sive corporis, sive mentis, vel etiam
irregularitatis; quandoque propter defectum subditorum, in quibus non potest pr< ficere; quandoque autem ex parte aliorum, puta cum de praelatione alicujus personae scandalum suscitatur,
dum tamen scandalum non oriatur ex malitia
aliquorum volentium fidem aut justitiam Ecclcsiae conculcare; propter hujusmodi enim scandalum non est cura pastoralis dimittenda, seeundum illud Mt. xv, 14: Sinite illos, scilicet qui
scandalizabantur de veritate doctrinae Christi,
caeci sunt, et duces caecorum. - Oportet tamen
quod sicut curam regiminis assumit aliquis per
providentiam superioris praelati, ita etiam per
ejus auctoritatem ex causis praedictis deserat
susceptam. Soli autem papae competit dispen­
sare in voto perpetuo, quo quis se ad curam subditorum adstrinxit, episcopatum suscipiens.

Notandum: Potest episcopus, impedimento ces­
sante, iterato ad episcopatum assumi, puta per
correctionem subditorum, vel per seditionem scan­
dali, vel per curationem infirmitatis, aut depulsa
ignorantia per instructionem sufficientem; vel
etiam si simoniace sit promotus, eo ignorante, si se
ad regularem vitam episcopatu dimisso transtu­
lerit, poterit iterato ad alium episcopatum pro­
moveri. Si vero aliquis propter culpam sit ab epi­
scopatu depositus, et in monasterium detrusus ad
poenitentiam peragendam, non potest iterato ad
episcopatum revocari, juxta canonicum jus (De­
cretali 7 Innoc. Ill, quaes. 1.). (Ad 2m).

Art. V. - Utrum liceat episcopo propter aliquam
persecutionem corporalem deserere gregem sibi
commissum.
Resp. Aff. - Scii. : a) ubi subditorum salus
exigit personae pastoris praesentiam, non debet
pastor personaliter suum gregem deserere, neque

■

etiam propter aliquod personale periculum im­
minens; b) si vero subditorum saluti possit suffi­
cienter in absentia pastoris per alium provideri,
tunc licet pastori vel propter aliquod commodum
Ecclesiae, vel propter personae periculum cor­
poraliter gregem deserere.
R. primi est: quia bonus pastor animam suam
ponere tenetur pro ovibus suis.
R. secundi est: quia, ut Augustinus dicit
(In Ep. ad Honoratum 228, al. 180): «Fugiant
de civitate in civitatem servi Christi (scii, se­
cundum praeceptum Domini, apud Mt. x, 23),
quando eorum quisquam specialiter a persecu­
toribus quaeritur; ut ab aliis, qui non ita
quaeruntur, non deseratur Ecclesia ». - Ille autem
qui ad evitandum periculum recedit absque de­
trimento gregis, non tanquam mercenarius fugit.
(Ad lin). Ille enim qui spondet pro aliquo, si
per se implere non possit, sufficit ut per alium
impleat. (Ad 2m).

Art. VI. - Utrum liceat episcopo aliquid proprium
habere.
Resp. Aff. - R. est: quia episcopi in sua ordi­
natione non se obligant ad hoc ut absque pro­
prio vivant; neque etiam vivere absque proprio
ex necessitate requiritur ad pastorale officium,
ad quod se obligant.
Notanda: 1. Perfectio Christianae vitae non
consistit essentialiter in voluntaria paupertate:
sed voluntaria paupertas instrumentaliter operatur
ad perfectionem vitae. Unde non oportet quod
ubi major paupertas est, ibi sit major perfectio;
quinimo potest esse summa perfectio cum magna
opulentia; nam Abraham, cui dictum est (Gen.
xvii, 1): Ambula coram me, el esto perfectus, legitur
fuisse dives. (Ad Im).

2. Quantum ad verba Domini (Mt. x, 9): « Nolite possidere aurum, etc. », et illa Petri (Mt. xix,
27): « Ecce nos reliquimus omnia, et secuti sumus
te »; dicendum est. secundum expositionem Chrysostomi, ut intelligatur illa Dominum praecipisse
discipulis quantum ad illam missionem qua mit­
tebantur ad praedicandum Judaeis; ut per hoc
excitarentur ad confitendum de virtute ipsius qui
eis absque sumptibus provideret. Ex quo tamen
non obligabantur ipsi, vel successores eorum ut
absque propriis sumptibus Evangelium praedicarent. Stultum autem videtur dicere quod tot sancti
pontifices, sicut Athanasius, Ambrosius et Augustinus, illa praecepta trangressi fuissent, si ad ea
servanda se crederent obligari (Ad 2m).

Art. VII. - Utrum episcopi mortaliter peccent,
si bona ecclesiastica quae procurant, pauperibus
non largiantur.
Resp. Neg. - Scii. : si hujusmodi res eorum
dominio sunt deputatae; secus autem si eccle­
siasticorum bonorum sunt dispensatores vel pro­
curatores.
R. est: quia episcopi propriorum bonorum
verum dominium habent. Unde de his quae sunt
specialiter suo usui deputata, videtur esse eadem
ratio, quae est de propriis bonis, ut scilicet prop­
ter immoderatum affectum et usum peccet epi­
scopus si immoderate sibi retineat, et aliis non
subveniat, sicut requirit debitum charitatis. Si vero non sunt praedicta bona distincta, eorum
distributio fidei ejus committitur: haec enim
sunt pauperibus eroganda, vel etiam in usum
ministrorum, aut in cultum divinum expendenda.
Et si aliquid de his sibi retinuerit episcopus, et
multus sit excessus, non est dubium quin contra
fidem dispensationis agat, et mortaliter peccet,
et ad restitutionem teneatur.

■

Art. VIII. - Utrum religiosi qui promoventur in
episcopos, teneantur ad observantias regulares.
Resp. Aff. - Scii. : si qua sunt in regulari­
bus observantiis quae non impediant pontificale
officium, sed magis valeant ad perfectionis custo­
diam, sicut est continentia, paupertas et alia
hujusmodi, ad haec remanet religiosus etiam
factus episcopus obligatus, et per consequens
ad portandum habitum suae religionis, qui est
signum hujus obligationis.
R. est: quia status religionis se habet ad sta­
tum episcopalem sicut dispositio ad perfectio­
nem, et sicut disciplina ad magisterium. Nam
status religionis via est in perfectionem tendendi;
status autem episcopalis ad perfectionem per­
tinet, tanquam quoddam perfectionis magiste­
rium. Dispositio autem non tollitur, perfectione
adveniente, nisi forte quantum ad id in quo per­
fectioni repugnat; quantum autem ad id quod
perfectioni congruit, magis confirmatur; sicut
discipulo, cum ad magisterium pervenerit, non
congruit quod sit auditor; congruit tamen ipsi
quod legat et meditetur etiam magis quam ante.
Unde ille qui fit de monacho episcopus, absol­
vitur a jugo monasticae professionis non quantum
ad omnia, sed quantum ad illa quae officio ponti­
ficali repugnant, sicut solitudo, silentium et ali­
quae abstinentiae, vel vigiliae graves, ex quibus
impotens corpore redderetur ad exequendum pon­
tificale officium. (Ad lm). - Testamentum igitur
nullo modo facere potest monachus in episcopa­
tum evectus, quia ei sola dispensatio commit­
titur rerum ecclesiasticarum, quae morte finitur,
ex qua incipit testamentum valere. Si tamen ex
concessione papae testamentum faciat, non inteiligitur ex proprio facere testamentum; sed apostolica auctoritate intelligitur esse ampliata pote-

stas suae dispensationis, ut ejus dispensatio pos­
sit valere post mortem. (Ad 3m). - (Haec autem
omnia confirmantur C. J. C. hodie vigente, cc.
627, 628).

QUAESTIO CLXXXVI

De his in quibus religionis status
praecipue consistit
Deinde considerandum est de his quae pertinent
ad statum religionis. Circa quod occurrit quadru­
plex consideratio. Quarum prima est de his in
quibus principaliter consistit religionis status.
Secunda de his quae religiosis licite convenire pos­
sunt. Tertia de distinctione religionum. Quarta
de religionis ingressu. Circa primum quaeruntur
decem:

Art. I. - Utrum religio importet statum perjectionis.
Resp. Aff. - R. est: quia antonomastice religiosi dicuntur illi qui se totaliter mancipant
divino servitio, quasi holocaustum Deo offeren­
tes. Unde Gregorius dicit (Super Ezech. horn, xx):
« Sunt quidam qui nihil sibimetipsis reservant:
sed sensum, linguam, vitam atque substantiam,
quam perceperunt, omnipotenti Deo immolant ».
Hoc autem statum perfectionis importat; per­
fectio enim hominis in hoc consistit quod totaliter
Deo inhereat (qu. clxxxiv, art. 2).
Notandum: Religio nominat statum perfec­
tionis ex intentione finis. Unde non oportet quod
quicumque est in religione, jam sit perfectus, sed
quod ad perfectionem tendat. Et hoc modo in
religione non omnes sunt perfecti, sed quidam in­
cipientes, quidam proficientes. (Ad 3m). Est enim
religionis status principaliter institutus ad perfec­
tionem adipiscendam per quaedam exercitia, qui­
bus tolluntur impedimenta perfectae charitatis.
(Ad 4m).

Art. II. - Uirum quilibet religiosus teneatur ad
omnia consilia.
Resp. Neg. - R. est: quia sicut religiosus non
tenetur habere perfectam charitatem, sed quod
tendat et operam det ut habeat perfectam chari­
tatem; ita non tenetur ad hoc quod illa impleat
omnia consilia seu exercitia quibus ad perfectio­
nem pervenitur, sed ad illa quae determinate sunt
ei taxata secundum regulam quam professus est;
caetera autem tenetur ut ad ea implenda inten­
dat: unde non peccat si ea praetermittat, sed si
ea contemnat. - Sunt enim quaedam consilia
de quibusdam melioribus particularibus actibus,
quae praetermitti possunt absque hoc quod vita
hominis saecularibus actibus implicetur: unde
non oportet quod ad omnia talia religiosi tenean­
tur. (Ad 3m).

Art. III. - Utrum paupertas requiratur ad perfec­
tionem religionis.

Resp. Aff. - Scil. : ad perfectionem chari­
tatis acquirendam primum fundamentum est
voluntaria paupertas, ut aliquis absque proprio
vivat, secundum illud (Mt. xix, 21): Si vis per­
fectus esse, vade, vende omnia quae habes, et da
pauperibus, et veni, sequere me.
R. est: quia ad exercitium et disciplinam sta­
tus religionis, per quae ad perfectionem chari­
tatis pervenitur (art. praec.), necessarium est
quod aliquis affectum suum totaliter abstrahat
a rebus mundanis. Dicit enim Augustinus (Con­
fess. lib. x, 29), quod « nutrimentum charitatis
est diminutio cupiditatis, perfectio, nulla cupi­
ditas ». Nam ex hoc quod aliquis res mundanas
possidet, allicitur animus ejus ad earum amo­
rem.

Notandum: Ad futuram beatitudinem ordina­
tur aliquis per charitatem. Et quia voluntaria
paupertas est efficax exercitium perveniendi ad
perfectam charitatem, ideo multum valet ad cae­
lestem beatitudinem consequendam. Unde et Do­
minus dicit (Mt. xix, 21): Vade, vende omnia quae
habes, et da pauperibus, et habebis thesaurum in
caelo. Divitiae autem habitae per se quidem natae
sunt perfectionem charitatis impedire, principa­
liter alliciendo animum et distrahendo: unde dici­
tur (Mt. xiii, 22): sollicitudo saeculi, et fallacia di­
vitiarum suffocant verbum Dei. Et ideo difficile
est charitatem inter divitias conservare: unde Do­
minus dicit (Mt. xix), quod dives difficile intrabit
in regnum caelorum: quod quidem intelligendum
est de eo qui actu habet divitias; nam de eo qui
affectum in divitiis ponit, dicit hoc esse impossi­
bile, secundum expositionem Chrysostomi (Horn.
Ixiv in Mt.), cum subdit: « Facilius est camelum
per foramen acus transire, quam divitem intrare
in regnum caelorum ». (Ad 4m). - Quantum autem
ad statum episcopalem, considerandum est quod
talis status non ordinatur ad perfectionem adi­
piscendam, sed potius ut ex perfectione quam quis
habet, alios gubernet, non solum ministrando spi­
ritualia, sed etiam temporalia; quod pertinet ad
vitam activam, in qua multa operanda occurrunt
instrumentaliter per divitias. Et ideo ab episco­
pis non exigitur ut proprio careant, sicut exigitur
a religiosis qui profitentur disciplinam perfectio­
nis acquirendae. (Ad 5m).

Art. IV. - Utrum perpetua continentia requiratur
ad perfectionem religionis.
Resp. Aff. - R. est: quia ad statum religionis
requiritur substractio eorum per quae homo im­
peditur ne feratur totaliter in Dei servitium. Usus
autem carnalis copulae retrahit animum ne to­
taliter feratur in Dei servitium, cum propter vehe­
mentiam delectationis, ex cujus frequenti expe­
rientia augetur concupiscentia, tum propter sol­
licitudinem, quam ingerit homini de guberna­
tione uxoris, et filiorum, et rerum temporalium,
quae ad eorum sustentationem sufficiant.

Notandum: Perfectio continentiae introducta
est per Christum, qui dicit (Mt. xix, 12): Sunt eunu­

chi qui castraverunt se ipsos propter regnum cae­
lorum; et postea subdit: Qui potest capere capiat.

Et ne alicui spes perveniendi ad perfectionem tol­
leretur, assumpsit ad perfectionis statum etiam
illos quos invenit matrimonio junctos. Non autem
poterat absque injuria fieri quod viri uxores dese­
rerent. Et ideo Petrum, quem invenit matrimo­
nio conjunctum, non separavit ab uxore. (Ad Im).

Art. V. - Utrum, obedientia pertineat ad perfectio­
nem. religionis.
Resp. Aff. - Scii. : oportet quod religiosi
in his quae pertinent ad religiosam vitam, alicujus instructioni et imperio subdantur.
R. est: quia status religionis est quaedam
disciplina vel exercitium tendendi in perfectio­
nem. Quicumque autem instruuntur vel exerci­
tantur, ut perveniant ad aliquem finem, oportet
quod directionem alicujus sequantur, secundum
cujus arbitrium instruantur, vel exercitentur,
ut perveniant ad illum finem, quasi discipuli sub
magistro.

I*»

Notanda: 1. Votum obedientiae ad religio­
nem pertinens, se extendit ad dispositionem to­
tius humanae vitae, et secundum hoc votum obe­
dientiae habet quamdam universalitatem, licet
non se extandat ad omnes particulares actus, quo­
rum quidam ad religionem non pertinent, quidam
vero etiam contrariantur religioni. (Ad 4m).
2. Necessitas coactionis facit involuntarium, et
ideo excludit rationem laudis et meriti; sed ne­
cessitas consequens obedientiam non est necessi­
tas coactionis, sed liberae voluntatis, inquantum
homo vult obedire, licet forte non vellet id quod
mandatur, secundum se consideratum, implere.
Et ideo quia necessitati aliqua faciendi quae se­
cundum se non placent, per votum obedientiae
homo se subjicit propter Deum, ex hoc ipso ea
quae facit, sunt Deo magis accepta, etiamsi sint
minora; quia nihil majus potest homo Deo dare

quam quod propriam voluntatem propter ipsum
voluntati alterius subjiciat. - Unde in Collationi­
bus Patrum (Coli. 18, cap. 7) dicitur, . deterri­
mum genus monachorum esse Sarabaitas, quia
suas necessitates curantes, absoluti a seniorum
jugo, habent libertatem agendi quid libitum fue­
rit; et tamen magis quam hi qui in coenobiis de­
gunt, in operibus diebus ac noctibus consumun­
tur ». (Ad 5m).

Art. VI. - Utrum requiratur ad perfectionem reli­
gionis quod paupertas, continentia et obedientia
cadant sub voto.
Resp. Aff. - R. est: quia ad statum perfec­
tionis requiritur obligatio ad ea quae sunt per­
fectionis. Paupertas autem, continentia et cbedientia sunt perfectionis, ut dictum est (art. 3, 4
et 5 huj. qu.). Obligatio vero fit per votum, per
quod immobilitas firmatur sequelae Christi. (Ad
Im).
Notandum: Ad objectionem quod ea, quae li­
cet nobis non impendere, tamen causa dilectionis
impendimus, sunt gratiora quam ea quae cadunt
sub voto, respondetur: Inter alia quae licet nobis
non impendere, est etiam propria libertas, quam
homo caeteris rebus chariorem habet. Unde cum
aliquis propria sponte voto sibi adimit libertatem
abstinendi (ita ut non possit amplius se abstinere)
ab his quae ad Dei servitium pertinent, hoc fit
Deo acceptissimum. Unde Augustinus dicit, (In
Ep. ad Armentar. et Paulinam, 127): «Non te
vovisse poeniteat; imo gaude jam tibi non licere,
quod tuo detrimento licuisset. Felix necessitas,
quae in meliora compellit ». (Ad 3m).

Art. VII. - Utrum convenienter dicatur, in his
tribus votis consistere religionis perfectionem.
Resp. Aff. - Scii. : status religionis conve­
nienter ex his tribus votis integratur.
R. est: quia status religionis integratur, primo
per hoc quod est quoddam exercitium tendendi
in perfectionem charitatis; secundo per hoc quod

qietat animum humanum ab exterioribus sol­
licitudinibus; tertio per hoc quod est quoddam
holocaustum, per quod aliquis totaliter se et sua
offert Deo. Unumquodque autem horum per
tria vota, scii, paupertatis, continentiae et obedientiae attingitur.

Art. VIII. - Utrum votum obedientiae sit potis­
simum inter tria vota religionis.

Resp. Aff. - Scii. : propter tria.
Prima R. est: quia per votum obedientiae
aliquid majus homo offert Deo, scii, ipsam vo­
luntatem; quae est potior quam corpus proprium,
quod offert homo per continentiam, et quam res
exteriores, quas offert homo Deo per votum pau­
pertatis. Unde illud quod fit ex obedientia, est
magis Deo acceptum quam id quod fit per pro­
priam voluntatem.
Secunda R. est: quia votum obedientiae con­
tinet sub se alia vota, sed non convertitur.
Tertia R. est: quia votum obedientiae pro­
prie se extendit ad actus propinquos fini reli­
gionis. Quanto autem aliquid propinquius est
fini, tanto melius est. Et inde est quod votum
obedientiae est religioni essentialius.

Art. IX. - Ulrum religiosus semper peccet morta­
liter transgrediendo ea quae sunt in regula.

Resp. Neg. - Scii. : a) quantum ad ea quae
pertinet ad finem regulae, transgressio obligat
ad mortale quantum ad ea quae cadunt commu­
niter sub praecepto, non vero quantum ad ea
quae excedunt communiter necessitatem prae­
cepti, nisi propter contemptum; - b) quantum
ad ea quae pertinet ad religionis exterius exerci­
tium, trangressio illorum ad quae obligatur reli­
giosus ex voto professionis obligat ad mortale,

aliorum autem transgressio non obligat ad mor­
tale, nisi propter contemptum regulae, vel prop­
ter praeceptum.
R. primi est: quia, sicut supra dictum est (art.
2 huj. qu.), religiosus non tenetur esse perfectus,
sed ad perfectionem tendere, cui contrariatur
perfectionis contemptus.
R. secundi est: quia talis transgressio di­
recte contrariatur professioni, per quam aliquis
vovit regularem vitam. - Unde ille qui profitetur
regulam, non vovet servare omnia quae sunt in
regula; sed vovet regularem vitam, quae essen­
tialiter consistit in tribus praedictis. Unde et
in quibusdam religionibus cautius aliqui profi­
tentur non quidem regulam, sed vivere secun­
dum regulam, id est, tendere ad hoc ut aliquis
mores suos informet secundum regulam, sicut
secundum quoddam exemplar: ct hoc tollitur
per contemptum. (Ad Im). - Tunc autem com­
mittit aliquis, vel transgreditur, ex contemptu,
quando voluntas ejus renuit subjici ordinationi
legis vel regulae; et ex hoc procedit ad facien­
dum contra legem vel regulam; quando autem
e converso propter aliquam particularem cau­
sam, puta concupiscentiam vel iram, inducitur
ad aliquid faciendum contra statuta legis vel
regulae, non peccat ex contemptu, sed ex aliqua
alia causa; etiamsi frequenter ex eadem causa
vel alia simile peccatum iteret. Frequentia ta­
men peccati dispositive inducit ad contemptum.
(Ad 3m).

Art. X. - Utrum religiosus eodem genere peccati
gravius peccet quam saecularis.
Resp. Aff.- Scii. : peccatum quod a religio­
sis committitur potest esse gravius peccato sae­
cularium ejusdem speciei tripliciter.

R. est: quia: a) potest esse idem peccatum
non solum contra praeceptum divinae legis, sed
etiam contra votum, puta si religiosus fornice­
tur vel furetur; b) potest esse peccatum ex con­
temptu, tunc enim videtur esse magis ingratus
religiosus divinis beneficiis, quibus est sublima­
tus ad statum perfectionis; c) potest esse majus
propter scandalum, quia ad vitam religiosi plures respiciunt. - Si vero religiosus non ex contem­
ptu, sed ex infirmitate, vel ex ignorantia aliquod
peccatum quod non est contra votum suae pro­
fessionis, committat absque scandalo, pata in
occulto, levius peccat eodem genere peccati quam
saecularis, quia peccatum ejus si sit leve, quasi
absorbetur ex multis operibus bonis quae facit;
et si sit mortale, facilius ab eo resurgit. Primo qui­
dem propter intentionem rectam quam habet
ad Deum: quae etsi ad horam intercipiatur, de
facili ad pristina reparatur; secundo quia etiam
a sociis ad resurgendum juvatur secundum illud
Eccle. iv, 10: Si unus ceciderit, ab altero fulcietur.
Vae soli, quia, cum. ceciderit, non habet sublevan­
tem se.

QUAESTIO CLXXXVII

De his quae competunt religiosis
Deinde considerandum est de his quae competunt
religiosis; et circa hoc quaeruntur sex:

Art. I. - Utrum religiosis liceat docere, praedicare
et alia hujusmodi facere.
Resp. Aff. - R. est: quia docere, praedicare
et alia hujusmodi facere nihil contrarium habet
in se, neque ratione praecepti, non enim contra­
riatur regulae, neque ratione peccati, ex aliquo
enim peccato commisso non redduntur religiosi
minus idonei ad hoc, sed magis idonei ex exerci-

tio sanctitatis, quod assumpserunt; «quanto
(enim) quisque est excellentior, tanto et in spi­
ritualibus operibus potentior ». - Tamen, quia
status religionis non dat eis potestatem hujusmo­
di faciendi, non licet monachis et aliis religiosis
talia facere, nisi ordinem accipiant vel ordina­
riam jurisdictionem, aut nisi eis committantur
ea quae sunt jurisdictionis.

Art. II. - Utrum religiosis liceat saecularia nego­
tia tractare.
Resp. Aff. - Scit. : causa charitatis, cum de­
bita moderatione, et secundum superioris licen­
tiam; non vero causa cupiditatis.
R. est: quia status religionis est ordinatus ad
perfectionem charitatis consequendam; ad quam
quidem principaliter pertinet Dei dilectio, secun­
dario autem dilectio proximi. Et ideo religiosi
praecipue, et propter se debent intendere ad hoc
quod Deo vacent. Si autem necessitas proximi
immineat, eorum negotia ex charitate agere de­
bent, secundum illud Galat. vi, 2: Alter alterius
onera portate, et sic adimplebitis legem Christi.

Art. III. - Utrum religiosi manibus operari te­
neantur.
Resp. Neg. - Scii. : non magis tenentur re­
ligiosi ad manualia opera, quam saeculares, qui
ad ea tenentur vel ad victum quaerendum, vel
otium fugandum, vel ad refrenationem concu­
piscentiae, vel ad sustentationem aliorum.
R. est: quia praeceptum de opere manuali
communiter omnibus proponitur, ut patet II
Thess. iii, 6-15.
Notanda: 1. Secundum quod labor manualis

I

ordinatur ad victum quaerendum, cadit sub ne­
cessitate praecepti, prout est necessarius ad talem
finem. Et hoc significant verba Apostoli dicentis:

Qui non vult operari, nec manducet, quasi diceret:
Ea necessitate aliquis tenetur ad operandum mani­
bus, qua tenetur ad manducandum. Quantum
ad otium tollendum, vel ad corporis macerationem,
non cadit sub necessitate praecepti secundum se
consideratum, quia multis aliis modis potest vel
caro macerari, vel etiam otium tolli, quam per
opus manuale: scii, per jejunia et vigilias, et per
meditationes sacrarum Scripturarum et per lau­
des divinas. Inquantum vero opus manuale ordi­
natur ad eleemosynas faciendas, non cadit sub ne­
cessitate praecepti; nisi forte in aliquo casu, in
quo ex necessitate aliquis eleemosynas facere te­
neretur et non posset alias habere unde pauperi­
bus subveniret. (In corp, articuli).
2. Sub opere manuali intelliguntur omnia huma­
na officia, ex quibus homines licite victum lucran­
tur, sive manibus, sive pedibus, sive lingua fiant.
Vigiles enim et cursores, et alii hujusmodi de suo
labore viventes, intelliguntur de operibus manuum
vivere. Quia enim manus est organum organorum,
per opus manuum omnis operatio intelligitur, de
qua aliquis victum licite potest lucrari. (In corp,
art.). - Secundum hoc intelligitur praeceptum
Apostoli. (I. Thess. iv, 11): Operamini manibus
vestris, sicut praecepimus vobis, quod est de jure
naturali. (Ad lm).

Art. IV. - Utrum religiosis liceat de eleemosynis
vivere.
Resp. Aff. - R. est: quia unicuique licet vi­
vere de eo quod suum est, vel sibi debitum. Ali­
quid autem est religiosis ex libcralitate donan­
tium: ad hoc scilicet ut religiosi liberius actibus
religionis insistere possint. Aliquid autem est
religioni debitum cum propter necessitatem quam
ipsi (religiosi) patiuntur, tum propter ea quae ipsi
exhibent ad proximorum utilitatem.

Art. V. - Utrum religiosis liceat mendicare.
Resp. Aff. - Scii. : causa humilitatis et exem­
pli, non autem, ut patet, ad otium fovendum,
vel ad lucri cupiditatem, vel alia hujusmodi.

R. est: quia ille actus mendicationis habet
quamdam abjectionem sibi conjunctam. Illi enim
videntur abjectissimi inter homines esse qui non
solum sunt pauperes, sed intantum sunt egentes,
quod necesse habent ab aliis victum accipere;
et secundum hoc causa humilitatis aliqui lauda­
biliter mendicant; sicut et alia assumunt quae
ad abjectionem quamdam perlinent, quasi «.di­
cacissimam medicinam contra superbiam, quam
vel in seipsis, vel etiam in aliis per exemplum
extinguere volunt. - Item, licet etiam mendicare
ex necessitate vel utilitate. Ex necessitate qui­
dem, sicut cum aliquis non potest aliunde habere
unde vivat, nisi mendicet; ex utilitate autem,
sicut cum aliquis intendit ad aliquid utile perfi­
ciendum, quod sine eleemosynis fidelium facere
non potest.

Art. VI. - Utrum liceat religiosis vilioribus ve­
stibus uti quam caeteri utantur.
Resp. Aff. - Scii. : ut signum poenitentiae
et contemptus divitiarum et mundi fastus, non
vero ut signum quoddam tristitiae, vel avari­
tiae vel falsae humilitatis, quod patet.
R. est: quia religio est status poenitentiae et
contemptus mundanae gloriae.
QUAESTIO CLXXXVIII

De differentia religionum
Deinde considerandum est de differentia reli­
gionum, et circa hoc quaeruntur octo:

Art. I. - Utrum sit tantum una religio.
Resp. Neg. - Scii. ; quamquam omnes reli­
giones in hoc conveniunt quod aliquis totaliter
se debeat praebere ad serviendum Deo (Ad lm);

tamen religiones diversificantur ex earum fine
proprio et ex proprio exercitio.
R. est: quia exercitium et opera charitatis
ad cujus perfectionem status religionis ordinatur,
possunt esse diversa. Talis diversitas sumitur
praecipue ex diversitate finium ad quos religio­
nes ordinantur, prout aliqua religio ordinatur
ad peregrinos hospitio suscipiendos, alia ad visi­
tandos vel redimendos captivos, et sic de aliis.
Alia distinctio religionum consideratur ex di­
versitate exercitiorum; puta quod in una reli­
gione castigatur corpus per abstinentias ciborum,
in alia per exercitium operum manualium, et per
aliquod aliud hujusmodi.

Notandum: Confusio opponitur distinctioni et

IBM· à

ordini. Sic ergo ex multitudine religionum indu­
ceretur confusio, si ad idem et eodem modo di­
versae religiones essent absque necessitate et utili­
tate. Unde, ut hoc non fiat, salubriter institutum
est ne nova religio, nisi auctoritate summi ponti­
ficis, instituatur. (Ad 4m).

Art. II. - Utrum aliqua religio institui debeat ad
opera vitae activae.

Resp. Aff. - R. est: quia perfectio charitatis
ad quam status religionis ordinatur, se extendit
ad dilectionem Dei et proximi. Sicut ergo ad di­
lectionem Dei directe pertinet contemplativa
vita, quae soli Deo vacare desiderat; ita ad dilec­
tionem proximi directe pertinet vita activa, quae
deservit necessitatibus proximorum: et sicut ex
charitate diligitur proximus propter Deum, ita
etiam obsequium delatum in proximos redundat
in Deum, secundum illud Mt. xxv, 40: Quod uni
ex minimis meis fecistis, mihi fecistis. Et secun­
dum hoc religiosi vitae activae non privantur
omnino fructu contemplativae vitae. (Ad Im).

Art. III. - Utrum aliqua religio ordinari possit
ad militandum.

Resp. Aff. - R. est: quia officium militare
potest ordinari ad subventionem proximorum,
non solum quantum ad privatas personas, sed
etiam quantum ad totius reipublicae defensio­
nem. Ordinari etiam potest ad conservationem
divini cultus. Unde militare propter aliquid mun­
danum est omni religioni contrarium, non autem
militare propter obsequium Dei. (Ad 2m). Quod
autem Dominus dicit (Mt. v, 39): Non resistere
malo; sed qui percusserit te in unam maxillam,
praebe ei et alleram, dicendum est quod hoc
de condonatione propriae injuriae dicitur, quod
ad perfectionem pertinet; non autem de vi­
tiosa tollerantia injuriarum aliorum, praeser­
tim Dei, quas dissimulare nimis est impium.
(Ad Im).

Art. IV. - Utrum aliqua religio possit institui ad
praedicandum, uel confessiones audiendum.
Resp. Aff. - Scii. : convenientissimum est,
ad praedicandum, el ad alia hujusmodi quae per­
tinent ad salutem animarum, aliquam religionem
institui.
R. est: quia magis procuratur utilitas proxi­
morum per ea quae pertinent ad spiritualem ani­
mae salutem, quam per ea quae pertinent ad
subveniendum corporali necessitati. Et hoc etiam
pertinet magis ad obsequium Dei, cui nullum sa­
crificium est magis acceptum quam zelus anima­
rum. - Talia autem officia non pertinent ad reli­
giosos auctoritate propria, sed auctoritate prae­
latorum, ad quos ex officio pertinent: subservire
autem praelatis in tali ministerio, est hujusmodi
religionis proprium. (Ad 2m).

Art. V. - Utrum sit instituenda aliqua religio ad
studendum.

o

Resp. Aff. - R. est: quia studium religioni
congruit cum ad vitam contemplativam tum ad
vitam activam. Ad vitam contemplativam qui­
dem directe coadjuvando ad contemplandum,
illuminando scilicet intellectum; et indirecte re­
movendo contemplationis pericula, scii, errores
qui in contemplatione divinorum frequenter acci­
dunt his qui Scripturas ignorant. Ad vitam acti­
vam autem studium litterarum necessarium est
religiosis institutis ad praedicandum, ct alia huju­
smodi exercendum. Ultimo studium litterarum
religioni congruit quantum ad id quod est omni
religioni commune: valet enim ad vitandum car­
nis lasciviam; unde et Hieronymus dicit ad Ru­
sticum monachum (circa med.): «Ama Scriptu­
rarum scientiam, ct carnis vitia non amabis ».
Avertit enim animum a cogitatione lasciviae, et
carnem macerat propter studii laborem. - Valet
etiam ad auferendam cupiditatem divitiarum,
secundum illud I. Mach. xii, 8: Nos autem nullo
horum indiguimus, scii, exteriorum subsidiorum,
habentes solat io sanctos libros, qui in manibus no­
stris sunt. - Valet etiam ad obedientiae documen­
tum, (quia in sacris litteris plurima premptae
obedientiae exempla, documenta et praemia
inveniuntur).
Notandum:

Religiosis competit principaliter
intendere studio litterarum pertinentium ad doc­
trinam quae secundum pietatem est, ut dicitur Tit
i. Aliis autem doctrinis intendere non pertinet ad
religiosos, quorum tota vita divinis obsequiis man­
cipatur, nisi inquantum ordinantur ad sacram
doctrinam. (Ad 3m).

Art. VI. - Utrum religio quae vacat vitae contem­
plativae, sit potior ea quae vacat operibus vitae
activae.
Resp. Aff. - Scii. : a) vita activa quae ex
plenitudine contemplationis derivatur praefer­
tur simplici contemplationi; b) vita activa quae
totaliter consistit in occupatione exteriori mi­
nor est vita contemplativa.
R. primi est: quia sicut majus est illuminare
quam lucere solum, ita majus est contemplata
aliis tradere quam solum contemplari.
R. secundi patet ex dictis in quaes, clxxxii,
ubi de comparatione vitae activae ad contem­
plativam agitur.
Sic ergo summum gradum in religionibus te­
nent quae ordinantur ad docendum et praedican­
dum, quae et propinquissimae sunt perfectioni
episcoporum. Secundum autem gradum tenent
illae quae ordinantur ad contemplationem. Ter­
tius est earum quae occupantur circa exteriores
actiones.

Art. VII. - Utrum habere aliquid in communi di­
minuat perfectionem religionis.
Resp. Neg. - R. est: quia si res exteriores
non quaerantur vel habeantur nisi in modica
quantitate, quantum sufficiunt ad simplicem
victum, talis sollicitudo non multum impedit
hominem (ab his quae ad perfectionem requi­
runtur): unde nec perfectioni repugnat Christia­
nae vitae. Non enim omnis sollicitudo a Domino
interdicitur, sed superflua et nociva. Imo, solli­
citudo quae adhibetur circa bona communia
pertinere potest ad charitatem.
Notanda: 1. Tanto autem sollicitudo tempo­
ralium rerum magis impedit religionem, quanto
sollicitudo spiritualium major ad religionem re-

quiritur. Et ideo tribus gradibus religionum suprapositis triplex gradus paupertatis competit.
Nam illis religionibus quae ordinantur ad corpo­
rales actiones activae vitae, competit habere abun­
dantiam divitiarum communium; illis autem reli­
gionibus quae sunt ordinatae ad contemplationem,
magis competit habere possessiones moderatas,
nisi simul oporteat tales religiosos per se vel per
alios hospitalitatem tenere et pauperibus subve­
nire; illis autem quae ordinantur ad contemplata
aliis tradenda, competit vitam habere maxime
ab exterioribus sollicitudinibus expeditam; quod
quidem fit, dum modica quae sunt necessaria vi­
tae, congruo tempore procurata conservantur.
(In corp. art.).
.
2. Quantum autem ad verba Domini (Mt. vi,
34): Nolite solliciti esse in crastinum, dicendum
est quod haec verba non sunt intelligenda in sensu
quod nihil reservetur in futurum; nam et ipse
Dominus loculos habebat (Jn. xii); sed sic secun­
dum Hieronymum, in hunc locum, exponuntur:
« Sufficit nobis praesentis temporis cogitatio; fu­
tura, quae incerta sunt, Deo relinquamus ». (Ad
2m).

Art. VIII. - Utrum perfectior sit religio in societate
viventium quam agentium solitariam vitae.

Resp. Neg. - Scii. : a) sicut id quod jam per­
fectum est, praeeminet ei quod ad perfectionem
exercetur, ita vita solitariorum, si debite assu­
matur, praeeminet vitae sociali; b) si autem ab­
sque praecedenti exercitio talis vita assumatur,
est periculosissima, nisi per divinam gratiam sup­
pleatur quod in aliis per exercitium acquiritur.
R. primi est: quia id quod est solitarium debet
esse sibi per se sufficiens. Hoc autem est cui nihil
deest, quod pertinet ad rationem perfecti; et ideo
solitudo competit contemplanti, qui jam ad per­
fectum pervenit.

R. secundi est: quia ad exercitium per quod
aliquis ad perfectionem pervenitur juvatur homo

»

ex aliorum societate, et quidem dupliciter: uno
modo quantum ad intellectum, ut instruatur
in his quae sunt contemplanda; secundo quantum
ad affectum, ut scilicet noxiae affectiones homi­
nis reprimantur exemplo et correctione aliorum.

Notanda: 1. Perfecti, qui solitariam vitam

agunt, inultum utiles sunt generi humano, prop­
ter orationes suas ad Deum, cui puris mentibus
inhaeserunt. (Ad 4m).
2. Homo potest solitarius vivere dupliciter:
uno modo quasi societatem humanam non ferens,
propter animi saevitiam, et hoc est bestiale; alio
modo per hoc quod totaliter divinis rebus inhae­
ret: et hoc est supra hominem. Et ideo Philosophus
dicit (Polit, lib. 1, cap. 2, a med.), quod «ille qui
aliis non communicat, est bestia, aut Deus », id
est, divinus vir. (Ad 5m).

QUAESTIO CLXXXIX

De religionis ingressu
Deinde considerandum est de ingressu religio­
nis; et circa hoc quaeruntur decem:

Art. I. - Utrum illi qui non sunt in praeceptis exer­
citati, debeant ingredi religionem.
Resp. Aff. - Scii. : religionem ingredi non
solum expedit his qui sunt exercitati in praecep­
tis, ut ad majorem perfectionem perveniant; sed
etiam his qui non sunt exercitati, ut facilius pec­
cata vitent et perfectionem assequantur.
R. est: quia observantiae religionis tollunt non
solum impedimenta perfectae charitatis; sed
etiam occasiones peccandi; sicut patet quod per
jejunium, vigilias, et obedientiam, et alia huju­
smodi, retrahitur homo a peccatis gulae et lu-

xuriae, et a quibuscumque aliis peccatis. - Unde
facilius convertuntur ad religionem peccatores,
sicut Matthaeus, quam illi qui de sua innocentia
praesumunt, sicut adolescens a Domino ipso in­
vitatus (Mt. xix); quibus dicit Dominus (Mt. xxi,
31): Publicani el meretrices praecedent vos in re­
gnum Dei.

Art. II. - Ulrum debeant aliqui volo obligari ad
religionis ingressum.

ο

Resp. Aff. - Scii. : ubligari voto ad religionis
ingressum, est secundum se laudabile.
R. est: quia, ut dictum est supra (qu. Ixxxviii,
art. 6), vovere est actus religionis, quae habet
quamdam excellentiam inter virtutes; et etiam
quia per votum firmatur voluntas hominis ad
bonum faciendum; et sicut peccatum est gravius
ex hoc quod procedit ex voluntate obstinata in
malum, ita bonum opus est laudabilius ex hoc
quod procedit ex voluntate firmata in bonum per
votum.

Notandum: Necessitas quae ex obligatione voti
requiritur, non est necessitas absoluta, sed neces­
sitas ex fine, quia scii, post votum non potest ali­
quis finem salutis consequi, nisi impleat votum.
Talis enim necessitas non est vitanda; quinimo, ut
Augustinus dicit ad Armentarium et Paulinam
(Epis. 127, et 45), «felix est necessitas quae in
meliora compellit ». (Ad 2m).

Art. III. - Utrum ille qui obligatus est voto ad re­
ligionis ingressum, teneatur intrare religionem.

Resp. Aff. - R. est: quia votum est promis­
sio Deo facta de his quae ad Deum pertinent.
Manifestum est autem quod ingressus religionis
maxime ad Deum pertinet, quia per hoc homo to­
taliter se mancipat divinis obsequiis.

Art. IV. - Utrum ille qui vouet religionem ingredi,
teneatur perpetuo in religione permanere.
Resp. Neg. - R. est: quia intantum fertur
obligatio voti, inquantum se extendit voluntas
et intentio voventis. - Si vero in vovendo sim­
pliciter de ingressu religionis aliquis cogitavit,
absque hoc quod cogitaret de libertate exitus,
vel de perpetuitate remanendi, videtur obligari
ad ingressum religionis secundum formam juris
communis.

Notandum: Ille qui intrat religionem ut sta tini

exeat, non videtur satisfacere voto suo, quia ipse
in vovendo hoc non intendit: et ideo tenetur mu­
tare propositum, ut saltem velit experiri an ei
expediat in religione remanere, non autem tenetur
ad perpetuo remanendum. (Ad 3m).

Art. V. - Utrum pueri sint recipiendi in reli­
gione.
Resp. Aff. - Scii. : a) quantum ad votum sim­
plex, i. e., quod consistit in sola promissione Deo
facta, pueri, ante annum pubertatis, quod est
communiter pro pueris circa annum quartum
decimum, et pro puellis circa duodecimum annum,
votum facere possunt ingrediendi religionem, si
debitum usum rationis habent et doli sunt capa­
ces, dummodo ad hoc accedat consensus paren­
tum; - b) quantum ad votum solemne, pueri,
ante annum pubertatis, non sunt admittendi.
R. primi est: quia si debitum usum rationis
habent, etiam ante annum pubertatis, pueri sunt
capaces vovendi; sed adhuc sunt sub potestate
parentum quantum ad dispositionem suae vitae.
R. secundi est: quia votum solemne, quod
facit monachum vel religiosum, subditur ordi­
nationi Ecclesiae propter solemnitatem quam
habet annexam. Et quia Ecclesia respicit id quod

in pluribus est, professio ante tempus pubertatis
facta, quantumcumque aliquis habeat usum ra­
tionis plenum, vel sit doli capax, non habet suum
effectum ut faciat profitentem jam esse religio­
sum.

Notandum: Licet pueri ante pubertatis annos
profiteri non possint, possunt tamen, cum volun­
tate parentum, in religione recipi, ut nutriantur
ibidem: quod est valde expediens, secundum illud
Th ren. iii, 27: Bonum est uiro cum portaverit jugum
ab adolescentia sua. (In fine art.).

Art. VI. - Utrain propter obsequium parentum
debeat aliquis retrahi ab ingressu religionis.

Resp. Neg. - Scii. : nisi parentes in tali neces­
sitate existant, quod eis commode aliter quam
per obsequium filiorum subveniri non possit.
R. est: quia in tali necessitate convenit per
accidens parentibus ut a filiis adjuventur. Dici­
mus per accidens, quia, ut dictum est supra (qu.
ci, art. 2, ad 2m), cum de pietate ageretur, cum
parentes habeant rationem principii, inquantum
hujusmodi, per se eis convenit ut filiorum curam
habeant.

Art. VII. - Utrum, presbyteri curati possint licite
religionem ingredi.

Resp. Aff. - R. est: quia obligatio voti per­
petui praefertur omni alii obligationi. Presby­
teri autem curati et archidiaconi non obligantur
voto perpetuo et solemni ad curam animarum
retinendam; et possunt libere abrenuntiare epi­
scopo curam eis commissam, absque speciali li­
centia papae, qui solus potest in votis perpetuis
dispensare. - Episcopi autem, quia voto perpetuo
et solemni ad curam animarum obligantur, prae-

sulatum deserere non possunt, quacumque occa­
sione, absqae auctoritate romani pontificis.

Art. VIII. - Utrum liceat de una religione transire
ad aliam.
Resp. Aff. - Scii. : a) transire de religione ad
religionem, nisi propter magnam utilitatem vel
necessitatem, non est laudabile; - b) potest ta­
men aliquis laudabiliter de una religione ad aliam
transire, triplici ex causa.
R. primi est: quia ex hoc plerumque scandali­
zantur illi qui relinquuntur; et etiam quia facilius
proficit aliquis in religione quam consuevit, quam
in illa quam non consuevit, caeteris paribus.
RR. secundi sunt: Primo, zelo perfectioris
religionis, quae quidem non attenditur secundum
solam arctitudinem, sed principaliter secundum
id ad quod religio ordinatur, secundario vero
secundum discretionem observantiarum debito
fini proportionatarum; - secundo, propter decli­
nationem religionis a debita perfectione; puta si
in aliqua religione arctiori incipiant religiosi re­
missius vivere, laudabiliter transit aliquis ad
religionem etiam minorem, si melius observe­
tur; -tertio, propter infirmitatem vel debilitatem;
ex qua interdum provenit quod non potest ali­
quis arctioris religionis statuta servaie, posset
autem servare statuta religionis laxioris.

Art. IX. - Utrum aliquis debeat alios inducere ad
religionem intrandam.
Resp. Aff. - R. est: quia inducentes alios
ad religionem non solum non peccant, sed ma­
gnum praemium merentur, si hoc cx charitate
et veraciter faciant, secundum illud Jacobi (ult.,
20): Qui converti jecerit peccatorem ab errore viae

suae, salvabit animam ejus a morte, et operiet multi­
tudinem peccatorum.

Art. X. - Utrum sit laudabile quod aliquis reli­
gionem ingrediatur absque mullorum consilio
et diuturna deliberatione praecedente.

Resp. Aff. - R. est: quia diuturna delibera­
tio et multorum consilia requiruntur in magnis
dubiis; in his autem quae sunt certa et determi­
nata, non requiritur consilium. Nam, quantum
ad ingressum religionis nullum dubium est quod
non sit melius bonum. - Quantum ad compara­
tiones ad vires ejus qui est religionem ingressurus,
sic etiam non est locus dubitationis de ingressu
religionis; quia illi qui religionem ingrediuntur,
non confidunt in sua virtute se posse subsistere,
sed auxilio virtutis divinae. Si tamen sit aliquod
speciale impedimentum (puta infirmitas corpo­
ralis, vel alia hujusmodi), in his requiritur deli­
beratio et consilium cum his de quibus speratur
quod prosint et non impediant. In quibus tamen
non est diuturna deliberatio habenda. - Quantum
autem ad modum religionem intrandi et quam
religionem aliquis ingredi debeat, potest aliquis
etiam habere consilium cum his qui non impe­
diant.
Notandum: Cum dicitur: Probate spiritus, si ex
Deo sint. (S. Benedictus, in regula sua), locum
habet in his quae dubia sunt, utrum spiritus Dei
sint; sicut dubium potest esse in his qui jam sunt
in religione, utrum ille qui religioni se offert, spi­
ritu Dei ducatur, an simulate accedat. Et ideo
debent accedentem probare, utrum divino Spiritu
moveatur. Sed illi qui ad religionem accedit, non
potest esse dubium, an propositum de ingressu
religionis, in corde ejus exortum, sit a spiritu Dei,
cujus est ducere hominem in terram rectam. Et
ideo propositum de ingressu religionis non indi­
get probatione (ab accedente) utrum sit a Deo,
quia certa discussione non eget, ut dicit Glossa interi.

super illud I. Thessa 1. ult.: Omntu probate. (Ad
lrn). - Religio est enim suave jugum Christi: quia,
ut Gregorius dicit (Moral, lib. iv. cap. 30). . quid
grave mentis nostrae cervicibus imponit, qui vitari
omne desiderium quod perturbat, praecipit, qui
declinari laboriosa mundi hujus itinera monet ? ».
Quod quidem suave jugum super se tollentibus,
refectionem divinae fruitionis repromittit et sem­
piternam requiem animarum; ad quam nos perdu­
cat ipse qui promisit, Jesus Christus Dominus
noster, qui est super omnia Deus benedictus in
saecula. Arnen.

